
BLEIZAS 


1 skyrius 


Džordžas slėpėsi kažkur tamsoje. Bleizas negalėjo jo įžiūrėti, bet 
balsą aiškiai girdėjo - toks grubus, kiek prikimęs, tarsi vaikinas būtų 
peršalęs. Kažkas dar vaikystėje Džordžui atsitiko. Vyriškis apie tai 
niekada nekalbėjo, bet ant jo adomo obuolio matėsi randas. 

- Ne šitą, tu bukaproti, juk visas jo bamperis išklijuotas lipdukais. 
Imk “Ševroletą" arba “Fordą". Tamsiai mėlyną ar tamsiai žalią. 
Maždaug dvejų metų. Jie ne taip krinta į akis. Ir be jokių lipdukų. 

Bleizas praėjo pro šalį, palikęs nediduką automobilį, kurio bam- 
peris nuklijuotas lipdukais. Toliau tęsdamas kelią, jis ieškojo geresnio 
laimikio. Netgi čia, tolimoje automobilių stovėjimo aikštelėje prie alu- 
dės, jis girdėjo muziką. Buvo šeštadienio vakaras, todėl aludė pilnu- 
tėlė žmonių. Šaltas oras negailestingai kandžiojosi. Į miestą Bleizą 
pavėžėjo pakeleivinga mašina, bet dabar jis jau keturiasdešimt minu- 
čių praleido po atviru dangumi, ir jo ausys suragėjo. Pamiršo kepurę 
pasiimti. Nuolat ką nors pamiršta. Jau traukė iš striukės kišenių ran- 
kas, ketindamas pridengti ausis, bet ir vėl Džordžas sutrukdė. Pasa- 
kė, kad jam reikia saugoti rankas, o ne ausis. Kad galėtum įjungti au- 
tomobilio variklį be raktelių, ausų nereikia. O oro temperatūra buvo 
vos trys laipsniai aukščiau nulio*. 

- Štai jis, - pasakė Džordžas. - Tau iš dešinės. 

Bleizas'pažiūrėjo ir pamatė “Saabą". Ir vėl su lipduku ant bam- 
perio. Tarsi visai ne tas automobilis, kurį reikėtų vogti. 

- Juk šitas tau iš kairės, - prunkštelėjo Džordžas. - O aš sakiau 
žiūrėti į dešinę, bukagalvi tu. Dešinė ranka ta, kuria tu krapštai nosį. 

- Atleisk, Džordžai. 

Taip, ir vėl apsikvailino. Nosį krapštyti jis galėjo abiem rankomis, 
bet tikrai žinojo, kuri dešinė. Tai ta, kuria rašė. Pagalvojo apie tą ran- 
ką, pažvelgė į dešinę ir pamatė tamsiai žalią “Fordą ". 

Bleizas nuėjo prie automobilio, stengdamasis neparodyti, kad juo 


*Šešiolika laipsnių šalčio pagal Celsijų. 


domisi. Apsižvalgė. Aludė vadinosi “Kapšas". Čia rinkdavosi jauni- 
mas iš vietos koledžo. Kvailas pavadinimas. Kapšu galima pavadinti 
ir tą vietą, kur yra tavo kiaušai. Aludėje (jei atvirai - tai tik paprasta 
užkandinė) penktadieniais ir šeštadieniais grodavo roko muzikos gru- 
pė. Turbūt salėje šilta, triukšminga, daug jaunų merginų trumpais si- 
jonėliais. Šoka visi kaip padūkę. Būtų neblogai užeiti, apsidairyti... 

- O ko tu čia atėjai? - paklausė Džordžas. - Juk negalėtum ap- 
gauti net mano neregės bobutės. Darbo imkis, a? 

- Gerai, aš tik... 

- Taip, žinau, kad tu tik. Nenukrypk nuo tikslo. 

- Gerai. 

- Kas tu toks, Bleizai? 

Vyriškis nuleido galvą, patraukė nosimi. 

- Aš silpnaprotis. 

Džordžas visada sakydavo, jog tame nieko gėdingo nėra. Bet tai 
faktas, ir jį reikia pripažinti. Kad ir kaip stengsiesi, niekas niekada 
nepalaikys tavęs protingu. Žmonės žiūri į tave ir iškart mato: šviesa 
dega, bet namuose nieko nėra... Jei tu bukaprotis, tai turi kuo grei- 
čiau pabaigti visus reikalus ir dingti iš čia, išnykti kaip dūmas. O jei 
tave pagaus, pasakok, ką žinai, tik niekada neminėk tų vaikinų, kurie 
buvo su tavimi. Nes galų gale farai iškvos iš tavęs viską. Džordžas 
sakydavo, kad nėra prastesnių melagių už kvailius. 

Bleizas ištraukė iš kišenių rankas, porą kartų sulenkė ir ištiesė 
pirštus. Pirštai sustingę nuo šalčio. 

- Pasirengęs, storuli? - paklausė Džordžas. 

- Taip. 

- Tada aš eisiu alučio įkalsiu. O tu tvarkykis su ratais. 

Bleizas pajuto paniką. Ji kilo vis aukščiau, kol pasiekė gerklę. 

- Ei, aš niekada to nedariau, tik stebėjau tave. 

- Dabar tau teks pasijudinti pačiam. Užteks tik stebėti. 

- Bet... 

Vyriškis nutilo. Nebuvo prasmės tęsti. Juk jis neketina rėkti. Gir- 
dėjo, kaip girgžda rytinis sniegas po tolstančio aludės link Džordžo 
kojomis. Netrukus žingsniai ištirpo muzikos ritme. 

- Viešpatie, - atsiduso Bleizas. - Jėzau Kristau. 

Pirštai šalo. Kai šitaip spigina šaltis, rankos darbingos galėjo iš- 
likti ne daugiau penkių minučių. O gal dar mažiau. Jis priėjo prie vai- 
ruotojo durelių vildamasis, kad jos neužrakintos. Jei jos užrakintos, 

teks palikti automobilį ramybėje, nes “vikruolio Džimo" Bleizas netu- 
rėjo, jis buvo likęs pas Džordžą. Laimei, vairuotojas durelių neužra- 
kino. Bleizas atidarė jas, pasilenkė, truktelėjo pavarų dėžės svirtį. Ta- 
da apėjo aplink automobilį, surado priekyje mygtuką, paspaudė, ati- 
darė kapotą. 

Kišenėje gulėjo nedidelis žiebtuvėlis. Bleizas ištraukė jį ir nukrei- 
pė į variklį. 

Surask degimo laidą. 

Bet kiek čia visko. Laidai, vedantys į akumuliatorių, prie žvakių, 
visokios guminės žarnos... 

Jis stovėjo, o prakaito lašeliai riedėjo skruostais ir čia pat šalo. 
Nieko iš to nebus. Ūmai jam gimė mintis. Gal ir ne pati genialiausia, 
bet mintys apskritai retai nušviesdavo jo galvą, todėl, jei jau taip at- 
sitiko, būtina ją įgyvendinti. Jis sugrįžo prie vairuotojo durelių, vėl jas 
atidarė. Automobilio salone įsižiebė šviesa. Bet čia jis nieko negalėjo 
pakeisti. Jei kas nors pamatys, pagalvos, kad šeimininkui kažkokios 
bėdos su variklių. Kai toks šaltis, niekas net nenustebtų. Net Džor- 
džas nebartų jo už įsižiebusią automobilyje šviesą. O jei ir bartų, tai 
visai nestipriai. 

Bleizas nuleido virš vairo esantį apsaugantį nuo saulės stogelį vil- 
damasis, kad iš tenai iškris atsarginiai rakteliai. Kartais žmonės tenai 
juos slepia. Bet iškrito tik senas grandiklis. Nuriedėjo ant grindų. 
Bleizas atidarė daiktadėžę. Prikimšta visokiausių popierių. Jis pradė- 
jo traukyti viską, mėtydamas ant grindų. Darbavosi atsiklaupęs ant 
vairuotojo sėdynės. Iš burnos garavo. Nieko. Tik popieriai ir dėžutė 
mėtinių pastilių. Jokių raktelių. 

Na ką, tu velnio išpera, išgirdo jis Džordžo balsą, patenkintas 
dabar? Dabar gali įjungti automobilio variklį be raktų? 

Bleizas tikėjosi, kad taip 1r bus. Manė, kad ištrauks kokius nors 
laidus, sujungs juos, kaip tai darydavo Džordžas, ir pažiūrės, kuo tai 
baigsis... Jis užtrenkė dureles ir, panarinęs galvą, jau pajudėjo prie 
automobilio kapoto, bet staiga sustojo. Galvoje blykstelėjo nauja idė- 
ja. Sugrįžo, atidarė dureles, pasilenkė, pakėlė kilimėlį. Žinoma, jie gu- 
lėjo tenai. Ant raktelių Bleizas nepamatė žodžio “FORDAS"", tenai 
apskritai jokių žodžių nebuvo. Dublikatas, ko dar iš jų norėti, bet 
kvadratinė galvutė bei visa konfigūracija bylojo, jog čia būtent tai, ko 
jam reikia. 

Bleizas pakėlė raktelius, pabučiavo šaltą metalą. 


“Neužrakintos durelės, rakteliai po kilimu, - pagalvojo jis. - Ei, 
Džordžai, galbūt šiandien aš nesu pats kvailiausias. Yra ir dar kvai- 
lesnių". 

Jis sėdo prie vairo, užtrenkė dureles, įkišo raktelius (kaip sviestu 
patepta!). Po to suvokė, jog nieko nemato, nes pakeltas kapotas. Ap- 
sidairė. Pažvelgė į kairę, po to - į dešinę. Norėjo įsitikinti, ar tikrai 
Džordžas nusprendė pasilikti aludėje. Gautų jis kaip reikiant pipirų, jei 
dabar jo draugas pamatytų, jog jis sėdi prie vairo, o kapotas atidary- 
tas. Bet Džordžo šalia nebuvo. Nieko čia nebuvo. Automobilių sto- 
vėjimo aikštelė priminė tundrą, apstatytą mašinomis. 

Bleizas išlindo iš kabinos, uždarė kapotą. Vėl sėdo prie vairo, iš- 
tiesė ranką, ketindamas uždaryti dureles ir sustingo. O kaipgi Džor- 
džas? Nueiti į aludę ir jį pakviesti? Bleizas sėdėjo susimąstęs, nulei- 
dęs galvą. Jo didžiules rankas apšvietė po stogu kabėjusios lemputės. 

“Žinote ką, - pagalvojo vyriškis. - Eina jis..." 

- Džordžai, eik tu po velnių, - pagaliau įgarsino jis savo mintį. 

Džordžas privertė jį trenktis pakeleivinga mašina, pasitiko čia, po 
to dingo. O jam pačiam teko atlikti visą purviną darbą. Taip, Bleizas 
rado raktelius, bet tai tebuvo akla sėkmė, kuri kartais nusišypso ir 
patiems bukiausiems iš bukiausių. Todėl, Džordžai, eik tu... Savo kai- 
lių patirk, ką reiškia gaudyti mašiną, kai lauke toks šuniškas šaltis. 

Bleizas uždarė dureles, įjungė variklį, išvažiavo iš aikštelės. Jau 
būdamas ant plento, padidino greitį. “Fordas"' pajudėjo pirmyn, užpa- 
kalinius ratus mestelėjo sumintame sniege. Vyriškis tuojau pat spus- 
telėjo stabdžius, jį apėmė panika. Apie ką jis galvoja? Išvažiuoti be 
Džordžo? Juk sustabdys jį, nespėjus įveikti nė penkių mylių. Galbūt 
sustabdys jau prie pirmo šviesoforo. Be Džordžo jis negali išvažiuoti. 

“Bet juk Džordžas miręs". 

Nesąmonė! Jis ką tik čia buvo. Nuėjo išgerti alaus. 

“Jis miręs". 

- O, Džordžai, - sudejavo Bleizas, palinkęs virš vairo. - Džordžai, 
nebūk miręs! 

Kurį laiką pasėdėjo. Automobilio variklis puikiai veikė. Nors lau- 
ke buvo šalta, niekas nebarškėjo, nedundėjo. Benzino bakas užpildy- 
tas trimis ketvirčiais. Tokie parodymai. Veidrodyje matėsi kylantis 
baltas išmetimo dūmelis. 

Džordžas iš aludės neišėjo. Ir negalėjo išeiti... nes jis tenai neįė- 


jo... Džordžas miręs. Jau prieš tris mėnesius mirė... Bleizas pajuto, 
jog virpa visas kūnas. 

Po kurio laiko jis sugebėjo susitvardyti. Ir nuvažiavo toliau. Nie- 
kas jo nestabdė nei prie pirmo, nei prie antro šviesoforo. Sėkmingai 
išvažiavo iš miesto. Administracinę Apekso ribą kirto penkiasdešim- 
ties mylių per valandą greičiu. Kartais automobilis tiesiog čiuožė le- 
du, bet Bleizo tai nejaudino. Dar būdamas paauglys jis kaip pasiutęs 
varinėjo apledėjusiu asfaltu. 

Užmiestyje jis pasiekė šešiasdešimties mylių per valandą greitį. 
Žibintų šviesa ryškiais pirštais čiuopė kelią ir iš abiejų pusių atsispin- 
dėjo nuo sniego pusnių. O taip! Kai vienas studentas atsives savo iš- 
rinktąją į automobilių stovėjimo aikštelę, jam atvips žandikaulis - 
“Fordo" nebėra! O jinai pažvelgs į jaunuolį ir pasakys: “Tu bukapro- 
tis. Niekada daugiau su tavimi nesitūsinsiu. Nei čia, nei kur nors ki- 
tur". 

- Ne taip, - pats save pataisė Bleizas. - Jei mergina iš koledžo, ji 
pasakys “nesusitikinėsiu"". 

Vyriškis nusišypsojo. Šypsena pakeitė jo veidą. Jis įjungė radijo 
imtuvą. Tenai skambėjo rokas. Bleizas sukiojo tol, kol pasigirdo kan- 
tri muzika. Netrukus, artėjant prie savo lūšnelės, jis jau pats dainavo 
visa gerkle, pritardamas radijui. Ir visai pamiršo pavojus bei Džor- 
džą. 


2 skyrius 


Jis prisiminė kitą rytą. 

Prakeikimas! Būti bukapročiu - didžiulė nelaimė. Išgyvenimai, 
sielvartas visada tave persekioja, nes tu nuolat pamiršti svarbiausius 
"dalykus. O atmintyje išlieka visokios nereikšmingos kvailystės. Kaip 
tas eilėraštis, kurį penktoje klasėje jį privertė išmokti misis Zeling: 
“Po kaštonu, po šakotu kaimo kalvė stovi"'*. 

Kokia iš to nauda? Kokia nauda, kai tu skuti bulves dviem žmo- 
nėms, ir staiga suvoki, kad nereikia to daryti, nes tas antrasis niekada 
su tavimi nesėdės prie stalo ir, žinoma, nevalgys... 

Ką gi, gal tai visai ne sielvartas? Ir apskritai, galbūt “sielvartas" 


*Iš garsaus amerikiečių poeto Henrio Vodsvorto Longfelo (1807 - 1882) eilėraščio 
“Kaimo kalvis". 


visai neteisingas žodis? Neteisingas, jei liūdi verkdamas bei daužy- 
damas galva į sieną. Bet tu nedarai šito, kai išeina tokie vaikinai, kaip 
Džordžas. O jam išėjus atsiranda vienatvė ir baimė. 

Džordžas dabar pasakytų: “Viešpatie! Ar tu kada nors pasikeisi 
savo sumautas trumpikes? Šlykštu žiūrėti“. 

Ir dar jis primintų: “Stuobry tu nelaimingas, užsirišai tik vieną 
batraištį'". 

Džordžas būtinai pasakytų: “Kad tave kur, nusisuk, sukišiu tavo 
marškinius. Terliojuosi su tavim, kaip su mažu vaiku". 

Kai jis atsibudo ryte po “Fordo" vagystės, Džordžas sėdėjo gre- 
timame kambaryje. Bleizas jo nematė, bet žinojo, kad jis sėdi ant su- 
laužytos kėdės, kaip paprastai, nuleidęs galvą taip, kad smakras sie- 
kia krūtinę... 

- Tu vėl pasišiukšlinai, Kongai, - išgirdo jis, vos atmerkęs akis. - 
Su tuo tave ir sveikinu... 

Bleizas net sušnypštė, kai jo kojos prisilietė prie ledinių grindų. 
Po to susirado batus. Nuogas, tik su batais, prišoko prie lango. Auto- 
mobilio nėra. Jis atsiduso. Iškart palengvėjo. Prie burnos pasirodė 
garų debesėlis. 

- Ne, aš nepasišiukšlinau. Pastačiau automobilį pašiūrėje, kaip tu 
man ir sakei. 

- Tu nepanaikinai sušiktų pėdsakų, supranti? Galėjai dar parašy- 
ti: “ČIA STOVI VOGTAS AUTOMOBILIS". 

- Ak, Džordžai! 

- “Ak, Džordžai'. Eik ir sunaikink pėdsakus. 

- Gerai. - Jis pasuko link durų. 

- Bleizai? 

- Ką? 

- Iš pradžių užsimauk apatines kelnes... 

Bleizas pasijuto išraudęs. 

- Tikras kūdikis. - Džordžo balsas toks supratingas. - Nors ir 
skutasi... 

Džordžas visada žinojo, kaip skaudžiau įgelti. Deja, vieną kartą jis 
įžeidė ne tą vaikiną... ir, matyt, pernelyg skaudžiai. Tokie dalykai ne- 
retai baigiasi mirtimi. O po to jau nieko protingo nepasakysi. Ir dabar 
Džordžas nebegyvas, o Bleizas priverčia jį kalbėti savo galvoje ir dar 
atiduoda jam pačias geriausias frazes... Džordžas miręs po to nelem- 
to lošimo kauliukais sandėlyje. 

“Aš tikrai trenktas, jei mėginu viską prasukti pats, - pamanė 
Bleizas. - Toks stuobrys kaip aš..." 

Bet trumpikes jis užsimovė, pirmiausiai apžiūrėjęs, ar nėra dė- 
mių. Po to apsivilko šiltus drabužius, flanelinius marškinius bei velve- 
tines kelnes. Darbiniai batai iš “Sirso" stovėjo po lova. Kareiviška 
striukė su gobtuvu kabojo ant durų rankenos. Bleizas paieškojo pirš- 
tinių ir surado jas ant lentynos virš senovinės, malkomis kūrenamos 
viryklės, kuri stovėjo kambaryje, atstojančiame ir virtuvę, ir svetainę. 
Užsimaukšlino ant galvos languotą kepurę su ausinėmis, snapelį kiek 
pasuko į kairę pusę - sėkmės ženklas. Po to pasičiupo į duris atremtą 
šepetį ir išėjo iš namų. 

Rytas išaušo šaltas. Drėgmė panosėje akimirksniu virto ledu, net 
sutraškėjo. Vėjo gūsis pūstelėjo į veidą sniegu, privertęs susiraukti... 
Gerai Džordžui įsakinėti. Sėdi sau kambaryje prie šiltos krosnies, ge- 
ria kavą. Kaip ir praėjusią naktį, kai, palikęs Bleizą vieną tvarkytis 
su automobiliu, nuėjo gerti alaus. Ir iki šiolei dar krapštytųsi, jei jam 
nebūtų nusišypsojusi akla sėkmė. Tik pagalvok, kaip nuskilo - jis ra- 
do raktelius. Dabar net gerai neprisimena, kur jie gulėjo... Pamiršo. 
Kartais jis 1ma abejoti, ar tikrai Džordžas tikras draugas. 

Kiek pastovėjęs ir pasigėrėjęs sniege paliktais mašinos pėdsa- 
kais, Bleizas šepečiu juos panaikino. Tokie įdomūs sniego stulpeliai, 
O nuo jų krinta vos pastebimi šešėliai, į kuriuos niekas nekreipdavo 
dėmesio. Vyriškis gėrėjosi, kol neatsibodo. Džordžas jau seniai būtų 
apšaukęs, paraginęs paskubėti. Bet jo nėra. Po to jis nuėjo takeliu iki 
pat plento, valydamas “Fordo"' paliktus pėdsakus. Naktį plentu pra- 
važiuota sniego valytuvo, ir pakelėje liko sniego kopos. Dabar vėjas 
žarstė jas į visas puses, todėl kitų pėdsakų nebeliko. 

Bleizas suskubo grįžti į lūšnelę. Nūn viduje buvo kur kas šilčiau. 
Kai lipo iš lovos, šaltis atrodė šuniškas, o dabar jau visai pakenčia- 
mas. Įdomu, kaip tomis pačiomis sąlygomis gali keistis Žmogaus po- 
jūčiai. Jis nusirengė viršutinius drabužius, atsisėdo prie stalo tik su 
marškiniais bei velveto kelnėmis. Įjungė radiją ir nustebo: pasigirdo 
ne taip Džordžo mėgstamas rokas, o Bleizo širdžiai miela kantri mu- 
zika. Loreta Lin* dainavo apie tai, jog tavo gera mergaitė gali tapti 
net ir labai bloga. 

Džordžas dabar tikrai nusikvatotų ir pasakytų kažką panašaus į: 
“Tai jau tikrai, meilute, gali tapti bloga ir atsisėsti man ant galvos". Ir 


*Loreta Lin (1935 m.) - viena iš garsiausių kantri muzikos atlikėjų. 

juodu draugiškai nusijuoktų. Nors, jei atvirai, ši daina Bleizui visada 
kėlė liūdesį... 

Kai užvirė kava, jis pašoko ir paruošė du puodelius. Į vieną įdėjo 
grietinėlės ir suriaumojo: 

- Džordžai, štai tavo kava, drauguži! Paskubėk, nes atšals! 

Atsakymo nebuvo. 

Bleizas pažvelgė į balintą kavą. Jis pats tokios negėrė. Ką dabar 
su ja daryti? Kažkas suspaudė gerklę ir sukėlė pasiutusį norą šveisti 
tą suknistą baltos kavos puodelį į sieną, bet vyriškis susitvardė. Nu- 
nešė prie kriauklės ir išpylė. Kai esi toks dručkis, privalai mokėti 
tvardytis, antraip susilauksi nemalonumų. 


Bleizas nekišo nosies 1š trobelės, kol nepasibaigė pusryčių me- 
tas. Po to išvairavo iš pašiūrės vogtą automobilį ir nuo virtuvės laiptų 
apmėtė jo numerius sniegu. Išmintingas sprendimas. Dabar mašinos 
numerių nesimato. 

- Ir ką tu čia darai? - paklausė iš pašiūrės Džordžas. 

- Nesvarbu, - atšovė Bleizas, - vis tiek tu esi tik mano mintyse. 

Jis atsisėdo į mašiną ir išvairavo į plentą. 

- Nelabai protingai elgiesi. - Džordžas jau buvo įsitaisęs ant ga- 
linės sėdynės. - Važinėtis po miestą vogtu automobiliu. Neperdažei, 
numerių nepakeitei. Ir kur dabar trauki? 

Bleizas nieko jam neatsakė. 

- Tu juk nevažiuosi į Okoma Haits, a? 

Bleizas tylėjo. 

- O, velniai rautų, regis, važiuoji! Ak, prakeiktasis! Tau būtina iki 
galo sutvarkyti šį reikaliuką? 

Bleizas tylėjo tarsi vandens į burną prisisėmęs. 

- Paklausyk manęs, Bleizai. Suk atgal. Nieko neišeis, tave juk 
areštuos. 

Bleizas žinojo, jog draugas teisus, tačiau atgal nepasuko. Kodėl 
Džordžas visada turi jam vadovauti? Net ir būdamas miręs nenustoja 
nurodinėti. Suprantama, planą sumanė Džordžas. Šauni mintis. Tokį 
reikaliuką prasukti svajoja bet kuris smulkus vagišius. “Bet mums 
būtinai pavyks“, - sakydavo jis, kai stipriai įkaldavo, nors iš jo balso 
buvo aišku, kad pats nelabai tuo tikėjo. 

Dažniausiai jie užsiimdavo smulkiomis aferomis, kur reikėjo 

dviejų žmonių. Džordžą, regis, tai tenkino, nors kartais išgėręs stikliu- 
ką ar sutraukęs “žolės", jis kalbėdavo ką kitą. Galbūt ta idėja Džor- 
džui tebuvo žaidimas arba, kaip jis pats vadino, masturbacija minty- 
se... Kai matai per televizorių tuos kostiumuotus vyrus, samprotau- 
jančius apie politiką, gali dar ne to prisigalvoti... Bleizas žinojo, kad 
jo draugas protingas. Jei jis kuo ir abejojo, tai tik jo ryžtu. 

Bet dabar, kai Džordžas miręs, jis neturi pasirinkimo. Pats Blei- 
zas niekam tikęs. Po Džordžo mirties kartą pamėgino lengvai uždirbti 
pinigų, tai vos spėjo išnešti sveiką kailį. Galėjo ir į belangę pakliūti. 
Moters pavardę jis surado nekrologų puslapyje, kaip tai darydavo 
Džordžas. Ir kalbėti mėgino taip, kaip kalbėdavo jis. Parodė kreditinio 
čekio kopiją (tokių jų trobelėje buvo visas paketas, iš pačių geriausių 
parduotuvių). Pasakė apgailestaująs, kad atėjo tokiu sunkiu jai metu, 
bet biznis yra biznis... Žinoma, ji tai supras. Moteris pasakė viską su- 
prantanti. Pakvietė užeiti į koridorių ir palaukti, kol ji atsinešianti pi- 
niginę. Jis net negalėjo pagalvoti, kad moteriškė iškvies policiją. Jei ji 
nebūtų sugrįžusi ir įrėmusi į Bleizą pistoleto, tas kvailelis nieko ne- 
įtardamas taip ir būtų stovėjęs, laukdamas atvykstant policijos. Laiko 
pojūtis išnyko, jis nesuvokė, kad laikas dėti į kojas. 

Bet ji sugrįžo, nukreipė į Bleizą revolverį... Tokį gražų, moterišką 
su perlamutrine rankena, su kažkokiais raižiniais iš šonų. 

- Policija jau išvažiavo, - pareiškė ji, - bet kol jie atvyks, noriu, 
kad kai ką man paaiškintum. Noriu, kad atsakytum, kokiu niekšu rei- 
kia būti, kad galėtum ryžtis apgauti moterį, kurios vyro lavonas dar 
neatšalo? 

Bleizo nedomino, ką nori išgirsti ta moteris. Jis apsisuko, išlėkė 
pro duris, nusirito nuo laiptų ir kaip vėjas nuskriejo kuo toliau nuo šito 
namo. Bėgiojo jis labai greitai, kai tik pajudėdavo iš vietos. Tik 1šsi- 
judinti jam buvo sunkoka. O šį kartą jį apėmusi panika dar labiau 
kaustė judesius. Jei moteris būtų paspaudusi gaiduką, galėjo pataikyti 
jam nubėgančiam į nugarą... arba į didžiulę kvailą jo galvą, arba 1š- 
gražinti ausį... o galbūt prašauti pro šalį. Nenumatysi, kur kulka galėjo 
pataikyti. Bet moteris neiššovė. 

Į trobelę Bleizas sugrįžo skaudančiu skrandžiu, vos sulaikyda- 
mas baimės sukeltas dejones. Jis nebijojo kalėjimo ar dar kokios nors 
pataisos įstaigos. Netgi policijos nebijojo, nors ir žinojo, kad jie supai- 
nios jį savo klausimais. Visada supainiodavo. Bleizą gąsdino tas fak- 
tas, kaip lengvai ta moteris perprato jo kėslus. Tarsi jai tai vieni nie- 

kai, tas pats, kas nusispjauti. Štai Džordžą žmonės retai kada per- 
prasdavo. Jis visada pajusdavo, kada laikas dėti į kojas. 

O dabar dar tas reikalas. Bleizas žinojo, kad nesugebės to pada- 
ryti, bet nesitraukė. Galbūt jis norėjo vėl sugrįžti į kalėjimą. O ką, kai 
dabar nebėra Džordžo, tai būtų ne pati blogiausia išeitis. Tegul kas 
nors kitas galvoja už jį, rūpinasi juo, atneša jam maisto. 

Galbūt Bleizas norėjo, kad jį tiesiog dabar areštuotų, kai važiavo 
vogtu automobiliu per Okoma Haits... kaip tik pro Džerardų namus. 

Žiemos šaldytuve šie namai atrodė tarsi įšaldyti rūmai. Džordžas 
sakydavo, kad Naujoje Anglijoje, Okoma Haits - tai seni pinigai. Na- 
mai čia priminė rezidencijas. Vasarą jie puikavosi, iškilę virš pievų, o 
dabar pievos buvo virtusios didžiuliais blizgančiais saulėje ledo lau- 
kais. O šią žiemą sniego iškrito pakankamai. 

Džerardų namai buvo vieni geriausių. Puikūs namai. Džordžas 
pasakojo, jog pradinį kapitalą jie sukaupė iš jūros pervežimų. Pirma- 
sis pasaulinis karas padarė Džerardus turtingus, antrasis - pavertė 
juos dievais. Sniegas ir saulė šalta ugnimi atsispindėjo nuo pastato 
langų. Džordžas sakė, kad name yra daugiau nei trys dešimtys kam- 
barių. Jis atliko žvalgybą, apsimetęs kompanijos “Sentral velju pa- 
ver", tikrinančios elektros skaitiklių parodymus, darbuotoju. Tai buvo 
dar rugsėjo mėnesį. Bleizas tuo metu sėdėjo sunkvežimio kabinoje, 
kurį jiedu veikiau laikinai pasiskolino, negu pavogė. Nors, kažin kaip 
į tai būtų pasižiūrėjusi policija, jei vagišiai būtų patekę į jos rankas. 
Kažkokios merginos žaidė kriketą ant šalia esančios pievutės. Sim- 
patiškos. Galbūt moksleivės ar koledžo studentės. Bleizas spoksojo į 
jas ir jau pradėjo jausti bekylančią aistrą... Bet sugrįžo Džordžas ir 
įsakė jungti variklį ir nešdintis iš čia. Bleizas jam pasakė apie simpa- 
tingas merginas, kurios tuo metu buvo nuėjusios už namo. 

- Mačiau jas, - atsakė Džordžas. - Mano esančios pačios geriau- 
sios. Įsitikinusios, kad jų šūdas nesmirdi. 

- Bet juk mielos. 

- Kam tai rūpi, - liūdnai atsakė Džordžas, susidėjęs rankas ant 
krūtinės. 

- Džordžai, ar tau kada nors stovėjo, pamačius tokias? 

- Tokias pupytes? Tu netekai proto. Užsičiaupk ir vairuok. 

Dabar Bleizas šypsojosi, prisiminęs tą pokalbį. Džordžas jam pri- 
minė lapę, kuri, negalėdama pasiekti aukštai ant šakos kabančių vy- 

nuogių, tvirtino, kad jos rūgščios... Tą pasakėčią jiems skaitė mis 
Džolison. Tada Bleizas buvo antroje klasėje. 

Džordžas pasakojo, jog Džerardų šeima didžiulė. Senieji misis ir 
misteris Džerardai, kuriems buvo maždaug po aštuonias dešimtis, vi- 
dutinieji bei jaunesnieji. Jaunesnysis, misteris Džozefas Džerardas 
trečiasis, iš tiesų buvo jaunas - vos dvidešimt penkerių. Jo žmona ki- 
lusi iš Pietų Amerikos. 

Bleizas apsisuko gatvėje ir dar kartą pravažiavo pro namą, gal- 
vodamas apie tai, kaip galėtų jaustis žmogus, kuris veda būdamas 
dvidešimt dvejų metų. Po to pasuko į savo namus. Reikia jausti sai- 
ką. 

Vidurinieji Džerardai turėjo ir daugiau vaikų, bet Bleizą domino 
tik Džozefas. Tiksliau, jo kūdikis, Džozefas Džerardas ketvirtasis. II- 
gokas vardas tokiam snargliui. Rugsėjo mėnesį, kai jie buvo nuvykę 
į žvalgybą, mažyliui tebuvo du mėnesiai. O dabar... vienas, du, trys, 
keturi mėnesiai tarp rugsėjo ir gruodžio... jau šeši. Mažylis buvo vie- 
nintelis dinastijos įkūrėjo, vyriausiojo Džerardo provaikaitis. 

- Jei jau sumanei ką nors pagrobti, tai pagrobk tinkamą kūdikį, - 
kalbėjo Džordžas. - Kūdikis neatpažins tavęs, vadinasi, jo nebūtina 
žudyti, galėsi sugrąžinti gyvą. Jis negadins tau gyvenimo, nepabėgs, 
neišmes kokio nors raštelio per langą ar dar ko nors nesugalvos... 
Tik gulės sau - ir viskas. Net nesupras, jog yra pagrobtas. 

Jie sėdėjo prie televizoriaus, gėrė alų. 

- Ir kiek iš jų galima nuplėšti? Kaip manai? - paklausė Bleizas. 

- Pakankamai, kad galėtum daugiau nešalti užpakalio žiemą, kad 
nereikėtų užsakinėti netikrų žurnalų ar rinkti aukų Raudonojo Kry- 
žiaus draugijai, - atsakė Džordžas. - Kaip tau tai patinka? 

- O kiek tu paprašytum? 

- Poros milijonų, - atsakė Džordžas. - Vienas tau, kitas man. 
Nereikia būti godiems. 

- Godumas žudo, - pridūrė Bleizas. 

- Teisingai, žudo, - patvirtino Džordžas. - Būtent šito aš ir mokiau 
tave. O kiek vertas Bleizas darbininkas? Ką aš tau apie tai kalbė- 
jau? 

- Savo atlyginimo. 

- Teisingai. - Džordžas gurkštelėjo alaus. - Darbininkas vertas 
savo suknisto atlyginimo. 

* XX 


Ir dabar jis važiavo link varganos trobelės, kur jiedu su Džordžu 
gyveno nuo to laiko, kai atsikraustė šiauriau nuo Bostono, ruošdamie- 
si pagrobti kūdikį. Bleizas suvokė, kad jį gali sučiupti... bet du milijo- 
nai dolerių! Galėtų kur nors išvykti ir jam niekada netektų kęsti šal- 
čio. O jeigu jį areštuos? Blogiausia, kas gali nutikti - tai kalėjimas iki 
gyvos galvos. 

Bet, jeigu taip įvyktų, jam taip pat niekada netektų šalti... 

Pastatęs pašiūrėje vogtą “Fordą", jis prisiminė apie pėdsakus. 
Tai apsidžiaugtų Džordžas. 

Namuose jis pasišildė porą mėsainių. 

- Tu tikrai ketini prasukti šitą reikalą? - paklausė Džordžas iš 
gretimo kambario. 

- Tu jau atsigulei, Džordžai? 

- Ne, stoviu ant galvos ir smaukausi. Tu neatsakei į mano klau- 
simą. 

- Pamėginsiu. Ar tu man padėsi? 

Džordžas atsiduso. 

- Manau, teks. Dabar aš niekur nesidėsiu. Bet... Bleizai? 

- Kas yra? 

- Prašyk tik vieno milijono. Godumas žudo. 

- Gerai, prašysiu vieno. Mėsainio nori? 

Atsakymo nėra. Džordžas vėl numirė. 


3 skyrius 


Jis ketino tą patį vakarą pagrobti kūdikį. Kuo anksčiau, tuo ge- 
riau. Bet Džordžas neleido. 

- Ir ką tu ketini daryti, tuščiagalvi? 

Bleizas jau buvo beeinąs į pašiūrę pasiimti automobilio. 

- Ruošiuosi fai padaryti, Džordžai. 

- Ką padaryti? 

- Pagrobti vaiką. 

Džordžas nusikvatojo. 

- Ko tu juokiesi? - paklausė Bleizas ir pagalvojo: “Tarsi pats ne- 
žinočiau". 

- Iš tavęs juokiuosi. 

- Kodėl? 

- Ir kaip tu ketini tą kūdikį pagrobti? Papasakok man. 

Bleizas susimąstė. Jo ir taip atgrasus veidas dabar virto trolio 
snukiu. 

- Kaip mudu ir planavome. Iš jo kambario. 

- Iš kokio kambario? 

- Na... 

- Kaip ketini tenai patekti? 

Šitą Bleizas prisiminė. 

- Per antrojo aukšto langą. Tenai nesudėtingos sklendės. Tu pats 
matei. Pameni? 

- O kopėčios kur? 

- Na... 

- Kai pasiimsi vaiką, kur jį padėsi? 

- Į automobilį, Džordžai. 

- Nėra žodžių - vien tik raidės... - Taip Džordžas sakydavo, kai 
pritrūkdavo argumentų. 

- Džordžai... ) 

- Žinau, kad padėsi vaiką į tą sušiktą automobilį, juk nemanau, 
kad ketini jį tempti namo ant kupros. Bet ką po to darysi? Kur padėsi 
ji? 

Bleizas pagalvojo apie trobelę. Apsidairė. 

- Na... 

- Kaip bus su įklotais, sauskelnėmis, buteliukais, vaikų maistu? 
Ar ketini pietų jam sušerti dešrainį ir pagirdyti alumi? 

- Na... 

- Užčiaupk srėbtuvę! Dar žodis - ir aš apsivemsiu! 

Bleizas sudribo ant kėdės, nuleido galvą. Jo veidas degė iš gė- 
dos. 

- Ir išjunk šitą suknistą muziką! Šita teta taip plėšosi, kad tuoj pati 
sau į šikną įlįs! 

- Gerai, Džordžai. 

Bleizas išjungė radiją. Senas japoniškas televizorius, kurį buvo 
nupirkęs Džordžas išpardavimo metu, jau sugedo. 

- Džordžai? 

Atsakymo nėra. 

- Prašau, neišeik. Ir atleisk man. - Bleizas savo paties balse iš- 
girdo baimę. Jis vos nepravirko. 

- Gerai jau, - neiškentęs prabilo Džordžas, kai Bleizas pamanė, 
kad jis visam laikui išėjo. - Štai ką tu turi padaryti. Apiplėšk nedidelę 
parduotuvę. Tą šeimyninę, kur mudu perkame įvairiausias smulkme- 
nas. Tiks. 

- Gerai. 

- Ar “koltą" vis dar turi? 

- Po lova, guli dėžutėje nuo batų. 

- Pasiimk jį ir užsimauk ant galvos kojinę. Antraip vaikinas, dir- 
bantis naktinėje pamainoje, tave atpažins. 

- Gerai. 

- Nueisi tenai šeštadienio vakarą, prieš pat uždarant. Jie čekių 
neima, todėl galėsi susišluoti kokias dvi ar tris šimtines “žalių"'. 

- Žinoma! Kaip puiku! 

- Ir dar štai kas... 

- Kas, Džordžai? 

- Išimk šovinius. Supratai? 

- Žinoma. Aš žinau. Juk visada šitaip elgiamės. 

- Taip, visada. Tokia mūsų tvarka. Jei prireiks, įkrėsk tam vai- 
kinui. Bet stenkis, kad informacija apie įvykį patektų ne daugiau kaip 
į trečią vietinio laikraščio puslapį. Jokių pirmųjų puslapių. 

- Gerai. 

- Esi tikras asilo pasturgalis, Bleizai. Tu juk pats žinai? Niekada 
nesugebėsi prasukti mūsų reikalo. Gal bus dar geriau, jei pakliūsi už 
smulkią vagystę. 

- Nepakliūsiu, Džordžai. 

Nėra atsakymo. 

- Džordžai? 

Atsakymo nėra. Bleizas pasidavė. Atsisėdo, įjungė radiją... Iki 
vakarienės jis viską pamiršo ir padengė stalą dviem. 


4 skyrius 


Klaitonas Bleisdelas jaunesnysis gimė Friporte, Meino valstijoje. 
Po trejų metų jo motiną, einančią per gatvę su produktų paketu, par- 
trenkė sunkvežimis. Ji žuvo vietoje. Vairuotojas buvo girtas ir netu- 

rėjo vairuotojo pažymėjimo. Teisme pareiškė labai dėl to apgailestau- 
jąs. Verkė. Žadėjo vėl grįžti pas “Anoniminius alkoholikus". Teisėjas 
jam skyrė baudą ir nuteisė kalėti šešiasdešimt dienų. Taip prasidėjo 
mažojo Klajaus gyvenimas su tėvu, kuris daug išmanė apie išgertu- 
ves ir nieko - apie visą kitą. Klaitonas vyresnysis dirbo surinkėju bei 
rūšiuotoju “Superier mils" bendrovėje Topšeme. Kiti jo bendradarbiai 
tvirtino, jog blaivaus šito vyriškio niekada nėra matę. 

Nuėjęs į pirmą klasę, Klajus jau mokėjo skaityti ir be vargo galė- 
jo pridėti prie dviejų obuolių tris. Jau tada jis buvo ne pagal amžių 
stambus berniukas. Friporte daugelis klausimų būdavo sprendžiami 
kumščiais, tačiau jis nesibaimindamas galėjo ateiti į žaidimų aikštelę, 
nors dažniausiai tenai pasirodydavo su knyga rankoje. Bet jo tėvas 
buvo kur kas stambesnis, todėl kitus vaikus domino, su kokiomis mė- 
lynėmis eilinį pirmadienio rytą pasirodys mokykloje jų bendraklasis 
Klajus Bleisdelas jaunesnysis. 

- Bus stebuklas, jei jo tėvas nesužalos ar neužmuš, - kartą moky- 
tojų kambaryje pasakė Sara Džolison. 

Stebuklas neįvyko. Vieną pagiringą šeštadienio rytą Klaitonas 
vyresnysis išsvirduliavo iš miegamojo antrame aukšte, kur gyveno 
jiedu su sūnumi. Tuo metu berniukas sėdėjo svetainėje ant grindų, 
žiūrėjo televizorių ir valgė “Epl džeks"*. 

- Kiek kartų tau sakiau nevalgyti šito šlamšto? - paklausė Vyres- 
nysis Jaunesniojo. Po to nelaukdamas atsakymo pakėlė sūnų ir nu- 
metė nuo laiptų. Klajus nusileido ant galvos. 

Tėvas nulipo žemyn, pakėlė jį nuo žemės, nutempė į antrą aukštą 
ir vėl numetė. Po pirmojo kritimo berniukas neprarado sąmonės. Po 
antrojo atsijungė. Tėvas vėl nusileido žemyn, pakėlė sūnų, užnešė į 
viršų, apžiūrėjo. Sumurmėjo: “Suknistas kalės vaikas“, ir vėl numetė 
nuo laiptų. 

- Štai, - pasakė jis gulinčiam prie laiptų sūnui, primenančiam sku- 
durinę lėlę. - Gal dabar pagalvosi, prieš atvilkdamas į svetainę šitą 
mėšlą. 

Deja, tuo metu Klajus jau apie nieką negalėjo pagalvoti. Tris sa- 
vaitės komos būsenos gulėjo Portlendo centrinėje ligoninėje. Jo gy- 


*“Epl džeks" - tai sausi “Kelog" kompanijos pusryčiai, miniatiūriniai žiedeliai iš 
miltų, džiovintų obuolių bei cinamono. 

dytojas manė, kad berniukas iki pat mirties toks ir pasiliks. Ir gyvens 
toks žŽmogus-daržovė... Bet Klajus išsikapstė. Deja, liko silpnaprotis. 
O tie laikai, kai jis nesiskyrė su knyga, nugrimzdo giliai į praeitį. 

Valdžios neįtikino Klajaus tėvo žodžiai, jog berniukas pats nukrito 
nuo laiptų ir buvo šitaip traumuotas. O radę ant vaiko krūtinės ketu- 
rias cigarete išdegintas žaizdas, taip pat nepatikėjo, jog čia kažkokia 
odos liga. 

Klajus daugiau nebematė to buto antrajame aukšte. Iš ligoninės 
berniukas buvo nugabentas į našlaičių prieglaudą. Čia jo gyvenimas 
prasidėjo nuo to, kad žaidimų aikštelėje du išdykėliai išspyrė 1š jo ran- 
kų ramentus ir nudūmė kikendami tarsi troliai. Berniukas pasiėmė 
ramentus ir pats pakilo nuo žemės. Bet nepravirko. 

Jo tėvas prieštaravo tokiam valdžios sprendimui ir policijoje, ir 
dar aktyviau - baruose. Grasinosi kreiptis į teismą ir susigrąžinti sū- 
nų, bet taip ir nesikreipė. Tvirtino mylįs berniuką. Galbūt ir iš tiesų 
mylėjo, tik tos meilės pasekmės - mėlynės bei nudegimai. Todėl prie- 
glaudoje Klajui buvo geriau. 


Ne taip jau ir geriau. “Heton Hauzo" prieglauda pietų Friporte 
nesuteikė globotiniams ypatingų patogumų, ir Klajaus vaikystė buvo 
nepavydėtina. Nors, berniukui pasveikus, situacija kiek pagerėjo. Ta- 
da patiems kiečiausiems peštukams jis leido suprasti, kad žaidimų 
aikštelėje jiems geriau jo nekabinti. Taip pat ir tų jaunesnių vaikų, 
kurie prašėsi jo pagalbos. Peštukai jį pravardžiavo Pusgalviu, Troliu, 
Kongu, bet Klajaus tai nežeidė, ir jis palikdavo vaikėzus ramybėje, jei 
tik jie nepaleisdavo į darbą kumščių. O po to, kai jis pasidarbavo ra- 
mentais ir prikūlė jį užpuolusius išdykėlius, niekas jo nelietė. Klajus 
nebuvo piktas, bet provokuojamas darėsi grėsmingas. 

Vaikai, kurie nebijojo Klajaus, vadino jį Bleizu. Ta pravardė j jam 
prigijo ir atstodavo vardą. 

Kartą jis gavo tėvo laišką. “Brangus sūnau, - buvo rašoma laiš- 
ke, - kaip tu gyveni? Mano reikalai puikūs. Dabar dirbu Linkolne, ri- 
denu rąstus. Viskas būtų gerai, jei tie b*** mokėtų už viršvalandžius. 
CHA! Ketinu nusipirkti nedidelį namelį ir pasiimti tave. Ką gi, para- 
šyk man ir papasakok savo senajam tėvui, kaip tu gyveni. Gali atsiųs- 
ti nuotrauką". Laiško pabaigoje parašyta: “Su meile, Klaitonas Bleis- 
delas". 

Nuotraukos Bleizas neturėjo, bet jis galėjo parašyti tėvui. Muzi- 
kos mokytoja, kuri ateidavo antradieniais jam padėti, tuo neabejojo. 
Deja, ant purvino sulamdyto voko nebuvo atgalinio adreso. Čia te- 
buvo tik gavėjo adresas: “Klajui Bleisdelui jaunesniajam. Našlaičių 
prieglauda FRITAUNE. MEINAS"". 

Daugiau jokių Žinių iš tėvo berniukas negavo. 

Gyvendamas prieglaudoje kartais rudenį jis turėdavo galimybę 
nuvykti į kitas šeimas. Naujieji “tėvai" pakankamai ilgai laikydavo 
Klajų. Jis padėdavo nuimti derlių, valydavo nuo takų bei stogų snie- 
gą. Bet, vos tik prašvitus pavasariui, jie nuspręsdavo, jog berniukas 
jiems netinka ir grąžindavo jį atgal į prieglaudą. Kartais tokiose šei- 
mose būdavo visai neblogai. O kartais (kaip pas Bouj su jų baisia 
šunų ferma) - tiesiog klaiku. 

Išsiskyrus su prieglauda, Klajui teko pačiam ieškotis pastogės 
bei pragyvenimo šaltinio Naujoje Anglijoje. Kartais jis jautėsi laimin- 
gas, nors ne tokios laimės norėjo. Tai nebuvo ta laimė, kokią jis matė 
aplinkui. Pagaliau apsistojo Bostone, nes kaimo vietovėje jautėsi' 
ypač vienišas. Kartais tekdavo nakvoti daržinėse, o atsibudus vidury 
nakties išeiti į lauką ir stebėti žvaigždes. Jų buvo tiek daug, ir berniu- 
kas žinojo, jog žvaigždės spindėjo dar iki jo... ir jam išėjus - spindės. 
Šitos mintys jam kėlė siaubą. Nors buvo tame ir žavesio. Kartais, 
kai jis gaudydavo pakeleivingas mašinas (tai vykdavo lapkričio mė- 
nesį), ir vėjas pūtė į veidą, plaikstė drabužius, jį apimdavo netikėtas 
liūdesys... dėl kažko amžiams prarasto, panašiai kaip tas laiškas be 
atgalinio adreso... O kartais pavasarį, pakėlęs akis į dangų, Klajus 
stebėdavo paukščius. Dažnai to pakakdavo, kad berniukas būtų lai- 
mingas, bet vis dažniau jautė, kaip jo viduje kažkas susispaudžia į tra- 
pų kamuoliuką, galintį bet kada sudužti. 
čiai, nedera man į juos žiūrėti“. Bet berniuko akys nevalingai krypda- 
vo į dangų... 

Bostonas Bleizui patiko, bet kartais jį apimdavo baimė. Čia gyve- 
no galybė žmonių, koks milijonas, o gal ir daugiau, bet niekam nerū- 
pėjo.kažkoks Klajus Bleisdelas. Jei kas ir atkreipdavo į jį dėmesį, tai 
tik todėl, jog į akis krisdavo išskirtinės jaunuolio proporcijos bei gilus 
randas kaktoje. Kartais jis prasimanydavo kokių nors pramogų, kar- 
tais jausdavo baimę. Bepramogaudamas ir susitiko su Džordžu Re- 
kliu. Nuo tada jo gyvenimas pagerėjo. 

5 skyrius 


Nedidukė šeimyninė krautuvėlė vadinosi “Timas ir Džanetsas". 
Lentynos buvo prikimštos vyno butelių bei alaus pakuočių. Per visą 
galinę sieną - milžiniška šaldanti spinta. Ant stelažų sudėti fasuoti 
produktai. Už kasos aparato puikavosi vaiko dydžio butelis, pilnas 
marinuotų kiaušinių. Čia buvo pardavinėjamos ir pirmo būtinumo 
prekės: cigaretės, higieniniai paketai, galvosūkių rinkiniai, dešrai- 
niai. 

Vakarais parduotuvėje dirbdavo spuoguotas vaikinas, kuris die- 
nos metu mokėsi Portlendo universitete ir rašė diplominį darbą apie 
gyvulininkystę. Tai buvo Haris Nelsonas. Kai prieš vidurnaktį į par- 
duotuvę įžengė galingas vyras su duobe kaktoje, Haris skaitė knygą. 
Lentynose buvo gausu moteriškų romanų. Nieko sau pavadinimas - 
“Didelis ir stiprus". Vakarinis pirkėjų srautas sumažėjęs. Nelsonas 
nusprendė, jog, aptarnavęs šitą ką tik įėjusį dručkį, uždarys parduo- 
tuvę ir eis namo. Galbūt pasiims su savim knygą ir galės masturbuo- 
tis... Epizodas su keliaujančiu maldininku ir dviem našlėmis kaip tik 
tokiam reikalui tiktų... Bet čia storulis pakišo jam po nosimi pistoletą 
ir suriaumojo: 

- Trauk viską iš kasos aparato! 

Knyga iškrito 1š rankų. Geidulingos mintys išrūko iš jaunuolio gal- 
vos. Akys išsprogo. Nelsonas išsižiojo, ketindamas pasakyti ką nors 
protinga. Kokią nors frazę, primenančią tas, kurias beria pagrindiniai 
serialų herojai iš televizoriaus, kai į juos įremiamas ginklas. Bet iš jo 
lūpų teišsprūdo: “A-a-a-a". 

- Sakau tau - trauk viską iš kasos aparato, - pakartojo galiūnas. 
Sužalota jo kakta atrodė grėsmingai. Regis, toje duobėje galima su- 
talpinti tvenkinį su varlėmis. 

Čia Haris prisiminė (nors smegeninė veikė vangiai) boso duotas 
instrukcijas, kaip elgtis užpuolimo atveju: nesiginčyti su užpuoliku ir 
vykdyti visus jo reikalavimus. Parduotuvė apdrausta. Tačiau vaiki- 
nas staiga pajuto, kad jo kūnas labai švelnus, pažeidžiamas, o jame 
daug skysčių bei visokių ertmių... Neišlaikė šlapimo pūslė. O ir tie- 
siojoje žarnoje dėjosi kažin kokie neaiškūs dalykai. 

- Tu girdi mane? 

- A-a-a-a, - patvirtino Nelsonas ir spustelėjo kasos aparato kla- 
višą “NO SALE". 

- Sudėk pinigus į paketą. 

- Gerai. Taip. Žinoma. - Jaunuolis įkišo ranką ant lentynos, kur 
gulėjo paketai... begrabaliodamas nemažai jų numetė ant grindų. Pa- 
ėmė vieną ir pradėjo kišti į jį kupiūras. 

Atsidarė durys ir įėjo jaunuolis su mergina. Matyt, studentai. Pa- 
matė ginkluotą žmogų ir sustojo. 

- Kas čia? - paklausė jaunuolis. Jis rūkė cigaretę, o jo paltą puo- 
šė apvalus ženkliukas su užrašų “POT ROCKS"**. 

- Apiplėšimas, - atsakė jam Nelsonas. - Prašau neerzinti šito po- 
no. 

- Čia tai bent. - Jo veide pasirodė šypsena. Jis nukreipė pirštą į 
Nelsoną. Jaunuolio su ženkliuku panagės buvo nešvarios. - Štai šitas 
vėpla tave apiplėšinėja? 

Ginkluotas vyras atsisuko į Ženkliuką. 

- Piniginė, - pareikalavo jis. 

- Klausyk, - Ženkliukas vis dar šypsojosi. - Aš palaikau tave. 
Kainos šitoje parduotuvėje... Be to, visi žino, jog Timas ir Džanetas 
- pirmi reakcionieriai... po Hitlerio. 

- Duok čia piniginę, antraip ištaškysiu tau smegenis. 

Ženkliukas pagaliau suvokė, jog čia ne kino filmas, ir jis gali su- 
silaukti didelių nemalonumų. Šypsena išnyko ir jis užčiaupė iškalbingą 
savo srėbtuvę. Keletas raudonų dėmių plykstelėjo jo išbalusiame vei- 
de. Iš džinsų kišenės jis ištraukė juodą odinę piniginę. 

- Kai reikalinga policija, jos niekada nėra, - šaltai pastebėjo mer- 
gina. Ji vilkėjo ilgą rudą paltą, tamsūs plaukai derėjo prie juodų odinių 
batų. 

- Mesk piniginę į paketą, - pareikalavo plėšikas... Jau po to Nel- 
sonas ne kartą pagalvojo, jog tuo momentu galėjo tapti didvyriu, už- 
vožęs ginkluotam vyriškiui į galvą milžinišku buteliu su kiaušiniais. Tik 
užpuoliko galva, regis, buvo tvirta kaip akmuo. 

Piniginė paskendo paketo viduje. 

Užpuolikas lanku apėjo studentus ir nužingsniavo link durų. Ne- 
paisant įspūdingų gabaritų, jis judėjo gana vikriai. 


*Pot rocks - “žolytė veža (angl.). 

- Kiaulė, - metė įkandin mergina. 

Plėšikas sustojo kaip prikaltas. Akimirką mergina pamanė (apie 
tai ji po to pasakė policijai), kad jis tuojau pat atsisuks, pradės šaudyti 
ir visus juos suguldys kaip malkas... Vėliau, policijos nuovadoje jie 
painiojo parodymus. Vieniems plėšiko plaukai atrodė kaštoniniai, ki- 
tiems rudi ar šviesūs; veidas vieniems pasirodė šviesus, išblyškęs, ki- 
tiems - raudonas. Vieni manė, kad jis vilkėjo striukę su gobtuvu, kiti, 
kad vilnonius marškinius... Bet visi kaip vienas tvirtino, kad užpuoli- 
kas buvo labai stambus, ir visi įsiminė paskutinius jo žodžius, kurie bu- 
vo skirti durims ir nuskambėjo tarsi graudi dejonė: “O Dieve! Džor- 
džai, aš pamiršau kojinę!" 

Po to jis išėjo. Akimirką jie pastebėjo vyriškį bėgant pro vitriną, 
šaltoje neoninės reklamos “Schlitz" šviesoje, paskui kitoje gatvės pu- 
sėje suriaumojo automobilio variklis, ir dručkis dingo naktyje. Išrūko 
su sedanu. Daugiau jie nieko negalėjo pasakyti - nei mašinos mode- 
lio, nei ją pagaminusios kompanijos. Ir lyg tyčia pradėjo snigti. 

- Brangiai kainavo man alus, - pasakė Ženkliukas. 

- Eik prie šaldytuvo ir pasiimk butelį, - pasiūlė Haris Nelsonas. - 
Parduotuvės sąskaita. 

- Tikrai? Tu įsitikinęs? 

- Žinoma. Tu taip pat. - Jis pažvelgė į merginą. - Kodėl gi ne. 
Mes apsidraudę. - Ir pardavėjas pradėjo kvatoti. 

Apklausiamas policijos, jis sakėsi niekada anksčiau plėšiko ne- 
matęs. Tik po to jam kilo abejonių. Tarsi matė tą dručkį praėjusį ru- 
denį. Jis buvo su liesu, panašiu į žiurkę jaunuoliu, kuris pirko vyną ir 
be paliovos keikėsi. 


6 skyrius 


Kai Bleizas nubudo kitą rytą, sniego buvo vos ne iki trobelės sto- 
go, o ugnis krosnyje užgeso. Vos tik jo kojos palietė ledines grindis, 
šlapimo pūslė susitraukė. Raukydamasis, nuskubėjo į vonią. Iš bur- 
nos garavo. Kokias trisdešimt sekundžių šlapimas tekėjo lanku, tik po 
to įtampa nuslūgo. Bleizas lengviau atsiduso, nukratė paskutinius la- 
šus, paleido į laisvę balandėlį. 

Už namo sienų siautėjo ir švilpė vėjas. Už lango lankstėsi, svy- 
ravo pušys. Vyriškiui jos priminė liesas moteriškes, raudančias arti- 
mųjų laidotuvėse. 

Jis apsirengė, atidarė atsarginio išėjimo duris, išėjo. Įvažiavimo 
takas užpustytas. Matomumas visai prastas. Tai Bleizą džiugino. 
Vėjas švystelėjo sniegu jam į veidą. Sniegas kietas, gumulai stam- 
būs. Jam pasidarė smagu. 

Lūšnelė buvo kūrenama sunkiomis ąžuolinėmis pliauskomis. 
Bleizas susikrovė glėbį malkų. Sustojo tarpduryje, nusipurtė sniegą. 
Užkūrė krosnį, vis dar nenusirengęs. Įpylė į kavinuką vandens. Pa- 
ruošė du puodelius. 

Pastovėjo, rimtas, susimąstęs. Kažką pamiršo. 

Pinigai! Jis pamiršo suskaičiuoti pinigus. 

Nuėjo į kitą kambarį. Jį sustabdė Džordžo balsas. Jo draugas bei 
patarėjas tūnojo vonioje. 

- Asilo pasturgalis. 

- Džordžai, aš... 

- “Džordžai, aš asilo pasturgalis". Ar gali taip pasakyti? 

- Aš... | 

- Sakyk: “Džordžai, aš asilo pasturgalis, kuris pamiršo ant galvos 
užsimaukšlinti kojinę“. 

- Aš gavau pin... 

- Pasakyk tai. 

- Džordžai, aš asilo pasturgalis. Aš pamiršau. 

- Pamiršai ką? 

- Užsimauti ant galvos kojinę. 

- O dabar pasakyk viską iškart. 

- Džordžai, aš asilo pasturgalis, kuris pamiršo užsimauti ant gal- 
vos kojinę. 

- O dabar dar pasakyk štai ką: “Džordžai, aš asilo pasturgalis, 
kuris nori būti pagautas". 

- Ne! Tai netiesa! Džordžai, tai melas! 

- Tai tiesa. Tu nori įkliūti, patekti į kalėjimą ir tenai dirbti skal- 
bykloje. Tai teisybė, tiktai teisybė 1r nieko, išskyrus teisybę. Teisybė 
ant pagaliuko. Tu - bukaprotis galvijas. Štai kur teisybė! 

- Ne, Džordžai. Duodu žodį - tai netiesa. 

- Aš išeinu. 

- Ne! - Nuo panikos net kvapą užgniaužė. Neviltis varžė Bleizo 
kvėpavimą, kaip tas flanelės gabalas, kuriuo dar vaikystėje tėvas jam 
užkimšo burną, kad nerėktų. - Ne, aš pamiršau, aš kvailys ir be tavęs 
niekada neprisiminsiu, ką man dar reikia nusipirkti... 

- Linkiu tau gerai praleisti laiką, Bleizai. - Džordžo balsas skam- 
bėjo jau tyliau. - Tu jį puikiai praleisi, kai tave sučiups, patupdys už 
grotų ir įsakys lyginti tas sušiktas paklodes. 

- Darysiu viską, kaip tu sakai. Daugiau nepasišiukšlinsiu. 

Pauzė užsitęsė. Bleizas nusprendė, kad Džordžas jau išėjo. 

- Galbūt aš dar sugrįšiu. Nors nemanau. 

- Džordžai! Džordžai! 

Užvirė kava. Bleizas pripylė vieną puodelį ir nuėjo į miegamąjį. 
Paketas su pinigais gulėjo po čiužiniu Džordžo pusėje. Jis iškratė pi- 
nigus ant paklodės, kurią vis pamiršdavo pakeisti. Mirus Džordžui, 
paklodė dar nė karto nebuvo pakeista. O praėjo jau trys mėnesiai. 

Pelnas iš parduotuvės - du šimtai šešiasdešimt dolerių. Dar aš- 
tuoniasdešimt buvo studento piniginėje. Daugiau negu pakankamai. 
Galės nupirkti... 

Ką? Ką būtent reikėjo nupirkti? 

Suprantama, sauskelnes. Kūdikiui jos būtinos. Bet dar daug ko 
jam reikia. O ko, Bleizas negalėjo prisiminti. 

- Ko dar reikia, Džordžai? - paklausė Bleizas, tikėdamasis neti- 
kėtai jį užklupti. Gal tuomet jis sutriks ir atsakys į jo klausimą. Bet 
Džordžas neužkibo ant kabliuko. 

Galbūt aš dar sugrįšiu. Nors nemanau. 

Jis vėl sudėjo pinigus į paketą, pasiėmė sau studento piniginę, 
nes jo buvo visai susidėvėjusi, sutrūkusi. Jo piniginėje buvo dvi su- 
lamdytos kupiūros po vieną dolerį bei nuotraukos. Vienoje - tėvas su 
motina, abu apsikabinę; kitoje - jis pats su vieninteliu draugu iš “He- 
ton Hauzo" - Džonu Čelcmanu. Dar ten buvo pusė dolerio su Kene- 
džio atvaizdu, sena sąskaita už duslintuvą (iš tų laikų, kai jiedu su 
Džordžu važinėjo dideliu, nuolat gendančiu automobiliu) ir dar ten 
gulėjo sulenkta jo mažytė nuotrauka: kiek prisimerkęs, nes saulė švie- 
tė į akis, kaip visada, su džinsais, apsiavęs darbiniais batais. Kepurė 
pakreipta į kairę pusę. Džordžas sakydavo, jog tai neša sėkmę. 


Jie žinojo daugybę gudrybių. Daugelis jų nereikalavo ypatingų 
pastangų. Kai kurios buvo grįstos apgaule, kitos - godumu, o dar kitos 
- baime. Pastarąsias Džordžas vadino “siaubais". 

- Aš mėgstu šituos paprastus triukus, - sakydavo Džordžas. - 
Kodėl aš juos mėgstu? 

- Nedaug judančių detalių, - atsakydavo Bleizas. 

- Būtent! Nedaug judančių detalių. 

Geriausias iš “siaubų"' buvo toks: Džordžas apsirengdavo rėkian- 
čiai ryškiai ir keliaudavo į kokį nors jam žinomą barą. Tai nebuvo gė- 
jams ar tik tradicinės orientacijos vyrams skirti barai. Džordžas juos 
vadino “pilkais barais''. Ir auka visada pati susirasdavo Džordžą. Jis 
niekada nerodė iniciatyvos. Bleizas, žinoma, savo galimybių ribose, 
porą kartų mėgino apie tai pamąstyti, bet taip nieko ir nesuprato. 

Džordžas tiesiog užuodė homoseksualius vyrus ar biseksualus, 
kurie kartą per mėnesį, paslėpę giliau vestuvinį žiedą, keliaudavo ieš- 
koti nuotykių. Tai prekeiviai, draudimo agentai, mokyklų administra- 
torial, jauni, protingi bankų valdininkai. Džordžas sakydavo, kad vi- 
siems jiems būdingas specifinis kvapas. Jis surasdavo tinkamus žo- 
džius, padėdavo jiems nugalėti drovumą, savo charizma pakerėdavo 
juos. Po to užsimindavo apsistojęs gerame viešbutyje. Ir saugiame. 

Turėjo galvoje “Imperialą", esantį netoli Kinų kvartalo. Džor- 
džas su Bleizu iš anksto susitardavo su antros pamainos durininku 
bei budėtoju. Kambarys galėjo keistis, bet jis visada būdavo korido- 
riaus gale, o šalia esantys kambariai - būtinai laisvi. 

Bleizas nuo trijų iki vienuoliktos vakaro sėdėdavo viešbučio ves- 
tibiulyje. Šitaip apsirengęs, jis niekada nedrįstų išeiti į gatvę. Plaukai 
buvo supurkšti ir blizgėjo. Belaukdamas jis vartė komiksus, nuobo- 
džiaudavo. Visai prarasdavo laiko pojūtį. 

Džordžas panaudodavo visą savo genialumą ir pasiekdavo, kad 
jo klientas liktų visiškai ramus. Bleizas palikdavo juos vienus maž- 
daug penkiolikai minučių, po to pakildavo į viršų ir įeidavo į kambarį. 

- Niekada negalvok, jog įeini į viešbučio kambarį, - mokė jį 
Džordžas. - Įsivaizduok, kad išeini į sceną. Ir auka - vienintelis žmo- 
gus, kuris nežino, jog čia vyksta spektaklis. 

Bleizas savo raktu atsirakindavo duris ir išeidavo į “sceną" sa- 
kydamas: “Henkai, brangusis, aš taip džiaugiuosi sugrįžęs..." Ir čia 
pat jį apimdavo įniršis, kurį Bleizas gana vykusiai suvaidindavo, nors, 
tenka pripažinti, jog iki Holivudo standartų dar reikėjo kiek pasitemp- 
ti: “Viešpatie! Ne! Aš jį užmušiu! Užmušiu jį!" 

Tada jo galingas kūnas pasilenkdavo virš lovos, kurioje nelaimė- 
lis, tuo metu jau nusirengęs, drebėdavo iš baimės. Džordžas spėdavo 
įsiterpti tarp savo “įniršusio"" draugužio ir aukos. Ir prasidėdavo tikra 
muilo opera. 

DŽORDŽAS. Dana, paklausyk manęs... viskas ne taip, kaip tau 
pasirodė. 

BLEIZAS. Aš jį užmušiu! Pasitrauk iš kelio, leisk man jį nužudy- 
ti! Aš išmesiu jį pro langą! 

(Aukos išgąstingas riksmas, besikartojantis aštuonis ar de- 
šimt kartų). 

DŽORDŽAS. Prašau tavęs, leisk man pasakyti. 

BLEIZAS. Aš jam kiaušus nutrauksiu! 

(Auka pradeda maldauti palikti jį gyvą ir neliesti jo lyties 
organų). 

DŽORDŽAS. Ne, nenutrauksi. Dabar tu nusileisi žemyn ir pa- 
lauksi manęs vestibiulyje. 

Po tų žodžių Bleizas dar kartą mėgindavo pasiekti auką, bet 
Džordžui pavykdavo jį sustabdyti. Tada Bleizas iš aukos kelnių kiše- 
nės ištraukdavo piniginę. 

BLEIZAS. Dabar turiu tavo vardą ir adresą, kalės vaike! Tuojau 
pat paskambinsiu tavo žmonai! 

Ir šioje vietoje daugelis nelaimėlių pamiršdavo apie grėsmę jų 
gyvybei bei genitalijoms. Dabar juos domindavo tik garbė bei kaimy- 
nų nuomonė. Bleizui toks prioritetų pasikeitimas atrodė keistai, bet 
realiame gyvenime įvykiai vystėsi būtent taip. Beje, piniginė padėda- 
vo atskleisti aukos paslaptis. Pavyzdžiui, auka sakydavosi esąs Bilas 
Smitas, gyvenantis Niurošele, o paaiškėdavo, jog iš tiesų tai Donas 
Donahju iš Bruklino. 

O šou tuo tarpu tęsėsi. 

DŽORDŽAS. Eik į vestibiulį, Dana. Labai tavęs prašau, išeik. 

BLEIZAS. Ne! 

DŽORDŽAS. Eik, nes aš daugiau net nesikalbėsiu su tavim. 
Niekada. Apsivemsiu nuo tavo isterijų. 

Tuomet Bleizas, spausdamas prie krūtinės aukos piniginę, išeida- 
vo, vis dar svaidydamasis grasinimais bei varstydamas auką piktais 
žvilgsniais. 

Vos tik užsidarydavo durys, nelaimėlis puldavo Džordžui po kojų. 
Jis būtinai turįs atgauti savo piniginę. Viskam pasirengęs, kad tik ją 
susigrąžintų. Pinigai nesvarbu, svarbiausia jam dokumentai... Jei su- 
žinos Sali... 1 Mailius! O Dieve, jei Mailius viską sužinos... 

Džordžas jį ramindavo. Ir čia jis puikiai atlikdavo savo vaidmenį. 
Kalbėjo apie tai, jog turbūt pavyks su Dana rasti bendrą kalbą. Tik- 

riausiai pavyks. Jam tereikia keleto minučių. Tegul nusiramina, o ta- 
da jie pasikalbės vienu du. Džordžas viską paaiškins. Ir truputį pasi- 
meilins tam bukagalviui dručkiui. 

Bleizas, suprantama, laukė Džordžo ne vestibiulyje, o kambaryje, 
antrame aukšte. Atėjus Džordžui, jie paskaičiuodavo laimikį. Blo- 
giausias rezultatas buvo keturiasdešimt trys doleriai. Geriausias - 
penki šimtai penkiasdešimt. Būtent tiek jie rado stambios maisto 
kompanijos menedžerio kišenėje. 

Jie palikdavo aukai pakankamai laiko - tegul kaip reikiant papra- 
kaituoja ir užsiima savitaiga. Džordžas visada žinodavo, kiek laiko 
tam prireiks. Keista. Stebėtinas laiko pojūtis. Tarsi jo galvoje tiksėtų 
laikrodis-žadintuvas, pritaikytas individualiai kiekvienam vėplai. Ga- 
liausiai jis sugrįždavo pas auką su pinigine ir paaiškindavo, jog Daną 
pavyko įkalbėti, bet pinigus jis atsisako grąžinti. O jam, Džordžui, pa- 
vyko savo draugužį įtikinti, kad jis neliestų kreditinių kortelių. At- 
leisk... 

Tačiau to vargšelio šiuo metu pinigai visai nedomindavo. Jis tik 
karštligiškai rausdavosi piniginėje, tikrindamas, ar yra vairuotojo pa- 
žymėjimas, “Žydrojo kryžiaus"* kortelė, socialinio draudimo korte- 
lė... nuotraukos. 

Viskas savo vietoje. Ačiū Dievui. Tapęs mažiau turtingu, bet įgi- 
jęs daugiau proto, nelaimėlis skubiai rengiasi ir nepastebimai slysta iš 
kambario. Turbūt visa širdimi apgailestaudamas, kad jam buvo lemta 
gimti su kiaušais. 

Per ketverius metus, iki antrojo Bleizo arešto, šitą aferą jie nau- 
dojo dažniausiai. Ir visada sėkmingai. Nekilo problemų ir su policija. 
Bleizas, nors ir nepasižymėjo dideliu protu, tačiau aktorius buvo ne- 
priekaištingas. Džordžas tapo jo antruoju tikru draugu. Reikėjo tik 
įsivaizduoti, kaip auka mėgina įrodinėti Džordžui, kad jo draugužis 
nieko vertas, tvirtina, jog Bleizas ne tik avigalvis, bet dar ir narkoma- 
nas bei žudikas. Vos tik Bleizo vaizduotėje iškildavo toks vaizdas, jis 
ne juokais įsiusdavo. Ir teisingai darė. Jei Džordžas pasitrauktų, jis 
galėtų tam nelaimėliui visus kaulus sumalti. Galbūt net jį nužudytų. 


Dabar, vartydamas rankose Džordžo nuotrauką, Bleizas pajuto 
tuštumą širdyje. Panašiai kaip tada, kai žiūrėdavo į dangų ir stebėda- 
vo žvaigždes. Arba, kai matydavo paukščius, ar iš kamino rūkstan- 


*“Žydrasis kryžius" - nerentabilus draudimo polisas. Padengia dalį gydymo išlaidų. 

čius dūmus... Džordžas išėjo, o jis taip ir liko kvailas it asilas. Pateko 
į keblią padėtį, o išeities nesugeba rasti. 

O gal jam pavyks kaip nors įrodyti Džordžui, kad jis gali prasukti 
šitą reikalą? Kad jam pakanka proto. Ir kad jis visai nesirengia pasi- 
duoti. Ir ką tai reiškia? 

Tai sauskelnės. Bet ko gi dar reikia? Ko? 

Jis giliai susimąstė. Už lango krito sniegas, o jis vis sėdėjo ir gal- 
vojo... Visą rytą. 


7 skyrius 


Milžiniškoje parduotuvėje “Viskas mažiesiems" jis pasijuto tokiu 
pat svetimkūniu, kaip į svetainę įmestas akmuo. Džinsai, darbiniai 
į kairę pusę - tai neša sėkmę. Šį kartą jis neužmiršo ir kepurės, tos 
pačios, su ausinėmis. Dabar Bleizas laikė ją rankoje. Ir stovėjo vidu- 
ryje rožinio kambario, užlieto ryškia šviesa. Pažvelgė kairėn ir pa- 
matė staliuką, skirtą kūdikiams vystyti. Pažvelgė dešinėn - o tenai 
vežimėliai. Pasijuto taip, tarsi būtų iš dangaus nusileidęs į Kūdikių 
planetą. 

Aplinkui šmirinėjo moterys. Vienos su dideliais pilvais, kitos su 
mažais vaikais. Kai kurie vaikai verkė, ir motinos baimingai dairėsi į 
Bleizą, tarsi jis bet kurią akimirką galėtų sužvėrėti ir pulti naikinti 
Kūdikių planetą, svaidydamas į šalis suplėšytas antklodes bei meš- 
kiukus su išvirtusiais viduriais. Priėjo pardavėja, ir Bleizas apsidžiau- 
gė. Pats jis nedrįso į ką nors kreiptis. Suvokė, kad jam čia ne vieta. 
Žinoma, jis buvo bukas, bet ne tiek, kad šito nesuprastų. 

Pardavėja pasiteiravo, ar jam reikalinga pagalba. Bleizas atsakė, 
kad reikalinga. Jis nežinojo, ką jam reikia nupirkti, todėl ir sumanė 
pasinaudoti vienintele jam prieinama priemone - apgauti. 

- Aš buvau išvykęs. - Jis nusišypsojo, parodydamas dantis. Tokia 
šypsena galėjo išgąsdinti bet ką, tačiau pardavėja išliko rami. Ir atsa- 
kė į jo šypseną. Merginos viršugalvis vos siekė jo krūtinę. - Ir grįžęs 
ką tik sužinojau, jog mano brolienė... pagimdė. Norėčiau nupirkti 
berniukui visus būtinus daiktus. Bet nežinau, ko jam reikia. 

Pardavėja visa nušvito. 

- Suprantu. Jūs toks dosnus. Ir toks rūpestingas. O ką konkrečiai 
norite nupirkti? 

- Nežinau. Aš apie kūdikius nieko neišmanau. 

- Kiek laiko jūsų sūnėnui? 

- Kam? 

- Jūsų brolio žmonos sūnui? 

- A! Supratau. Jam šeši mėnesiai. 

- Tai gerai. - Jos akutės sublizgėjo. - O kuo berniukas vardu? 

Akimirką Bleizas neteko žado. Po to ištarė: 

- Džordžas. 

- Puikus vardas. Graikiškas. Reiškia “dirbantis žemę". 

- Taip? Na, iki to jam dar toli. 

Pardavėja vis šypsojosi. 

- Žinoma. O ką jie jau turi? 

Tokiam klausimui Bleizas buvo pasirengęs. 

- To, ką jie turi, nepavadinsi gerais daiktais. Su pinigais jiems 
striuka. 

- Suprantu. Vadinasi, norite pradėti viską nuo pradžių. 

- Taip. Jūs teisingai supratote. 

- Koks jūs kilnus! Ką gi, tuomet pradėsime nuo tolimesnio kraš- 
to, nuo Pūkų aveniu, nuo Lovyčių aikštelės. Turime puikių medinių 
lovyčių... 


Bleizas nustebo suvokęs, kiek visko reikia mažam Žžmogeliukui. 
Jis manė, kad šeimyninėje parduotuvėje gerai pasipelnė, bet iš Vaikų 
parduotuvės išėjo su tuščia pinigine. 

Nupirko lovytę “Svajų pasaulis“, lopšį, aukštą kėdutę “Laiminga- 
sis Hipo“, sulankstomą kėdutę kūdikiui vystyti, plastmasinę vonelę, 
aštuonerius naktinius marškinėlius (niekaip negalėjo suprasti, kaip jie 
užsisega), tris paklodes, labiau primenančias stalo servetėles, tris ant- 
klodes, volelius lovytei, kad kūdikis sukdamasis neatsitrenktų į grote- 
les galvyte, megztinį, kepurytę, raudonus batelius su varpeliais, dvi 
poras kelnyčių, derančių prie marškinėlių, keturias poras kojinių, ku- 
rios netilpo jam net ant piršto, rinkinį buteliukų, čiulptukų, klijuočių, 
dėžutę kažkokio mišinio “Similakas"", dėžutę su vaisių tyrės indeliais... 
ir indų rinkinį su mėlynu nykštukų Smerfu ir kitais šito multiplikacinio 
filmo veikėjais. 

Vaikiško maistelio skonis Bleizui pasirodė šlykštus. Parsivežęs 
namo, jis, Žinoma, paragavo. 

Didėjant pirkinių kalnui parduotuvės kampe, mamyčių žvilgsniai 
vis švelnėjo. Tai buvo įvykis, ilgam įstrigęs jį stebėjusiųjų atmintyje: 
galingas vyriškis, apsirengęs kaip medkirtys, sekioja po parduotuvę 
paskui miniatiūrinę pardavėją nuo vieno prekystalio prie kito, įdėmiai 
jos klausosi, perka viską, ką moteris jam pataria. Pardavėjos vardas 
buvo Nensė Moldau. Ji gaudavo procentus nuo parduotų prekių, to- 
dėl su kiekvienu nauju Bleizo pirkiniu merginos veidas vis labiau švy- 
tėjo. Galiausiai ji paskaičiavo bendrą sumą. Kol Bleizas skaičiavo pi- 
nigus, ji padavė jam keturias sauskelnių pakuotes. 

- Jūs užbaigėte mano darbo dieną, - pasakė mergina. - Ir padė- 
jote man siekti karjeros. 

- Dėkoju, madam. - Bleizas apsidžiaugė sauskelnėmis, nes visai 
apie jas buvo pamiršęs. 

Kai jis krovė pirkinius į du vežimėlius, Nensė Moldau sušuko: 

- Būtinai atvežkite tą jaunuolį, mes jį nufotografuosime! 

- Taip, madam, - sumurmėjo Bleizas ir kažkodėl prisiminė, kaip 
jį pirmą kartą fotografavo policijoje. Tada faras pasakė: “Dabar pa- 
sisuk šonu ir vėl sulenk kelius, vagišiau. Viešpatie, ir kas tave tokį di- 
džiulį užaugino?" 

- Nuotrauka bus mūsų parduotuvės dovana. 

- Gerai, madam. 

- Daug pirkinių, - pastebėjo krovikas, kokių dvidešimties metų 
jaunuolis, bebaigiantis išsigydyti jaunatviškus spuogus, pasirišęs ma- 
žyti raudoną kaklaraištį-varlytę. - Kur pastatytas jūsų automobilis? 

- Gale stovėjimo aikštelės, - atsakė Bleizas. 

Ir pajudėjo paskui kroviką, pasišovusį pastumti vieną vežimėlį. 
Po to vis skundėsi, kaip sunku jį stumti per suplūktą sniegą. 

- Čia druska sniego nebarsto, todėl jis lenda į ratus. Po to veži- 
mėliai ima slysti. Ir gali stipriai atsitrenkti į kojas. Labai skaudžiai. Aš 
nesiskundžiu, bet... 

Tada, ką tu darai, drauguži? - Bleizas aiškiai išgirdo Džordžo 
klausimą. - Edi kačių maistą iš šuns dubenėlio? 

- Štai jis, - pasakė Bleizas, rodydamas į automobilį. - Mano. 

- Suprantama, jūsų. Ką norite padėti į bagažinę? Kėdutę ar lovy- 
te? O gal abu šiuos daiktus? 

Bleizas staiga prisiminė, kad neturi nuo bagažinės raktelių. 

- Gal padėkime viską ant galinės sėdynės. 

Krovikas išsprogino akis. 

- Nesu įsitikinęs, ar viskas tilps. 

- Galima ir priekinę sėdynę panaudoti. Dėžę su lovyte pastatysi- 
me ant grindų. Sėdynę kiek tik galima atitrauksiu. 

- Bet kodėl ne į bagažinę? Juk taip būtų paprasčiau. 

Bleizui buvo kilusi mintis pasakyti, jog tenai ir taip prigrūsta įvai- 
riausių daiktų, bet nesinorėjo meluoti: vienas melas neišvengiamai 
gimdė kitą... 1r tu tarsi klaidžiodavai nežinomais takeliais, kur nesun- 
ku ir pasiklysti. “Aš visada lieku ištikimas teisybei, jei tiktai yra tokia 
galimybė“, - mėgdavo kartoti Džordžas. 

Todėl Bleizas nusprendė tik minimaliai pameluoti. 

- Pamečiau automobilio raktelius. Kol nesurasiu, turiu tik šį rak- 
telį. 

- Aha. - Vaikinas pažvelgė į Bleizą, kaip į bukaprotį, tačiau šis 
nesutriko: juk ir anksčiau į jį Žmonės šitaip žiūrėdavo. 

Galiausiai jie viską sutalpino mašinoje. Žinoma, teko parodyti ne- 
mažai išradingumo, ir laisvos vietos liko nedaug, tačiau jiems pavyko. 
Kai Bleizas sėdo pagaliau už vairo ir pažvelgė pro veidrodėlį, tepa- 
matė tik dalį išorinio pasaulio. Kitą dalį uždengė didžiulė kartoninė 
dėžė. 

- Geras automobilis, - pastebėjo krovėjas. - Senas, bet geras. 

- Tiksliai, - linktelėjo Bleizas ir pakartojo Džordžo mėgstamą fra- 
zę: - Dingo iš populiarumo viršūnių, bet pasiliko mūsų širdyse. - Po to 
jam kilo klausimas: galbūt krovėjas kažko laukia? Tarsi laukė. 

- Kokia jo pavarų dėžė, trys šimtai antra? 

- Trys šimtai keturiasdešimt antra, - atsakė Bleizas. 

Jaunuolis linktelėjo, bet vis dar nejudėjo iš vietos. 

Pasigirdo Džordžo balsas nuo galinės sėdynės (ir kaip jam tenai 
pavyko įsisprausti?): “Jei tu nenori, kad jis čia stypsotų iki pasaulio 
pabaigos, duok jam arbatpinigių, ir baigtas kriukis“. 

Na, žinoma. Arbatpinigiai. 

Bleizas išsitraukė piniginę, pažvelgė į likusias kupiūras, skaudan- 
čia širdimi atskaičiavo penketuką ir padavė krovikui. Pinigai akimirks- 
niu dingo jo kišenėje. 

- Laimingo kelio. Kurk laimę ir nešk gėrį! 

- Suprantama, - atsakė Bleizas. Sėdo į “Fordą", įjungė variklį. 
Jaunuolis apsisuko ir nustūmė vežimėlius atgal į parduotuvę. Pusiau- 

kelėje sustojo, atsigręžė, pažvelgė į Bleizą. Jo žvilgsnis Bleizui nepa- 
tiko. Įsimintinas žvilgsnis. 

- Reikėjo man greičiau paduoti jam arbatpinigius. Taip, Džor- 
džai? 

Džordžas tylėjo. 

Sugrįžęs, jis pastatė “Fordą" pašiūrėje ir atnešė į kambarį visus 
pirkinius. Surinko lovytę miegamajame, greta pastatė vaiko pervys- 
tymui skirtą staliuką. Nebuvo reikalo skaityti instrukcijas, pakako tik 
pasižiūrėti į paveikslėlius ant dėžučių. O visą kitą darbą rankos pa- 
čios atliko. Lopšys atsidūrė virtuvėje, netoli krosnies. Kitus daiktus 
sudėjo į sieninę spintą miegamajame, kad nešmėžuotų po akimis. 

Kai Bleizas baigė darbus, miegamajame kažkas pasikeitė. To 
priežastis nebuvo tik naujų baldų atsiradimas. Atsirado dar kažkas... 
pakito pati atmosfera. Tarsi išlaisvino šmėklą, leido jai laisvai čia 
vaikštinėti. Tai nebuvo to žmogaus šmėkla, kuris čia kadaise gyveno, 
bet dabar mirė ir visam laikui išėjo. Tai buvo šmėkla to, kuriam lemta 
čia ateiti. 

Ir Bleizas jautėsi kažkaip nejaukiai. 


8 skyrius 


Kitą vakarą Bleizas nusprendė, kad reikia pakeisti vogto auto- 
mobilio numerius. Jis nuėmė numerius nuo “Folksvageno"', stovėju- 
sio Portlende prie parduotuvės “Džims džiants". O jam uždėjo savo 
“Fordo"" numerius. Galėjo praeiti savaitės, galbūt net mėnesiai, kol 
automobilio šeimininkas susivoks važinėjantis su svetimais numeriais, 
nes ant lipduko buvo užrašytas skaičius “7, vadinasi, perregistravi- 
mas turėjo vykti tik liepos mėnesį... 

Bleizas nuvažiavo į parduotuvę, kurioje buvo taikomos nuolaidos. 
Su naujais automobilio numeriais jis jautėsi saugus. Tačiau žinojo, 
J0g saugumo jausmas dar labiau sustiprėtų, jei jis perdažytų automo- 
bilį, todėl nusipirko keturias skardines dažų “Dangaus žydrynė“ bei 
purkštuvą. Sugrįžo tuščiomis kišenėmis, bet patenkintas. 

Pavakarieniavo prie krosnies, klausydamasis Merlo Hagardo dai- 
nos ir mušdamas koja į taktą. Senis Merlas tikrai žinojo, kaip nu- 
šluostyti nosis tiems suknistiems hipiams. 

Suplovęs indus, nutiesė į pašiūrę apvyniotą izoliacine juosta laidą, 

pakabino ant lubų lemputę. Bleizui labai patiko dažyti. “Dangaus 
žydrynė“ - jo mėgstamiausia spalva. Ir pavadinimas toks gražus. 
Žydras tarsi dangus. Dangus, kuriame čiulba vyturiai. 

Jis sugrįžo į kambarį, nešinas senų laikraščių ryšuliu. Džordžas 
laikraščius skaitydavo kasdien. Ir ne tik linksmas istorijas. Kartais jis 
garsiai skaitydavo Bleizui politinius straipsnius ir paskutiniais žodžiais 
keikė tuos kaimiečius respublikonus. Džordžas tvirtino, kad respub- 
likonai nekenčia vargšų žmonių. Prezidentą jis vadindavo “šitas vel- 
nio išpera iš Baltųjų Rūmų". Prieš porą metų prie trijų vogtų automo- 
bilių priklijavo lipdukus, raginančius balsuoti už Demokratų partijos 
kandidatą. 

Visi laikraščiai buvo seni. Dažniausiai jie sukeldavo Bleizui liūde- 
sį, bet šįvakar viskas kitaip - jo laukė malonus užsiėmimas... O laik- 
raščiais jis uždengė automobilio stiklus bei ratus. 

Jau kokią devintą valandą pašiūrėje pasklido dažų kvapas, o iki 
vienuolikos Bleizas baigė darbą. Numetė laikraščius, nuvalė kai ku- 
rias vietas, gėrėdamasis savo darbo rezultatais. Jo akimis, viskas pui- 
kiai pavyko. 

Vyriškis atsigulė ant lovos, tačiau ryte atsibudo skaudančia gal- 
va. 

- Džordžai? - viltingai ištarė Bleizas. 

Atsakymo nėra. 

- Man neliko nė cento. Tuščia piniginė. 

Nėra atsakymo. 

Bleizas visą dieną slampinėjo po namus galvodamas, ką jam da- 


ryti. 


Vakarinės pamainos pardavėjas skaitė įdomų romaną “Mėsingos 
balerinos“, kai jam po nosimi atsirado “koltas". Taip, tas pats. Ir tas 
pats balsas liūdnai pasiūlė: 

- Versk viską iš kasos aparato. 

- O, ne! - išsprūdo jaunuoliui. - Ir vėl? Viešpatie, ne! 

Nelsonas pakėlė galvą ir pamatė priešais save klaikią būtybę, ant 
galvos užsitraukusią moterišką kojinę. 

- Tiktai ne tu. Tik ne vėl. 

- Trauk viską iš kasos aparato. Ir sukrauk į paketą. 

Šį kartą niekas į parduotuvę neužėjo, o ir grobis buvo mažesnis - 
eilinė diena. 

Plėšikas jau išeidamas pro duris sustojo, atsisuko. 

Dabar nušaus mane, - pagalvojo Nelsonas. Bet galiūnas neiššo- 
vė, o tik pasakė: 

- Šį kartą prisiminiau apie kojinę. 

Ir, regis, nusišypsojo po nailonu. 

Po to išėjo. 


9 skyrius 


Kai Klaitonas Bleisdelas jaunesnysis pateko į “Heton Hauzą"“, 
prieglaudos direktorė buvo moteris. Jos vardo nei pavardės jis nepri- 
simena, atmintyje išliko tik žili plaukai, didžiulės pilkos akys, akiniai. 
Pamena, kaip ji skaitydavo mokiniams Bibliją ir visada baigdavo žo- 
džiais: “Būkite geri vaikai, ir jūsų lauks sėkmė". Kartą ji darbe nepa- 
sirodė - moterį ištiko širdies smūgis. Iš pradžių Bleizas manė, kad tai 
tik gandai, bet vėliau suprato - smūgis tikras. Direktorę pakeitė Mar- 
tinas Koslou. Šitos pavardės Bleizas niekada nepamirš, todėl kad vai- 
kai naują direktorių praminė Įstatymu, ir dar todėl, kad jis dėstė ma- 
tematiką... 

Matematikos pamokos vykdavo 7-ame kabinete, esančiame tre- 
čiame aukšte. Žiemą čia būdavo toks šaltis, kad ir bronzinės beždžio- 
nės kiaušai nušaltų. Geltonai nudažytos grindys, ant sienos Džordžo 
Vašingtono, Abraomo Linkolno bei sesers Meri Heton portretai. Se- 
sers veidas atrodė labai blyškus, juodi plaukai pakaušyje surišti ir už- 
rieti taip, jog primena durų rankeną. Kartais, kai Bleizas atsiguldavo 
miegoti, tamsios šios moters akys ateidavo pas jį ir vis kuo nors kal- 
tindavo. Dažniausiai kvailumu. Tuo, kad jis negali mokytis, nes yra 
bukaprotis. Tą patį sakydavo ir Įstatymas. 

Matematikos kabinete nuolat kvepėjo grindų vašku, o šitas kva- 
pas migdančiai veikė Bleizą. Net ir tada, kai jis ateidavo į kabinetą 
būdamas pailsėjęs ir žvalus. Palubėje kabėjo devynios lempos po 
musių nutupėtais gaubtais. Lietingomis dienomis jos užliedavo patal- 
pą blankia liūdna šviesa. Priekinę sieną dengė juoda lenta, virš ku- 
rios buvo pritvirtinti žali mokomieji plakatai su apvaliomis, pagal Pal- 
merio* metodą, abėcėlės raidėmis. 


*Haroldas Palmeris (1877 - 1950) - anglų pedagogas bei metodininkas, daugelio 
knygų mokymo klausimais autorius. 

Po raidėmis puikavosi skaičiai nuo O iki 9. Jie tokie gražūs, kad 
vien tik į juos pasižiūrėjęs suvokdavai, koks tu niekam tikęs kvailys. 
Suolai buvo išbraižyti inicialais, žodžiais, ženklais. Kai kurie jau apsi- 
trynę, nes suolai periodiškai perdažomi, bet visiškai panaikinti moki- 
nių kūrybos nepavykdavo. Prie grindų suolai buvo pritvirtinti metali- 
niais diskais. Ant kiekvieno suolo stovėjo pilna rašalinė. Tuos, kurie 
išliedavo rašalą, plakdavo tualete diržu. Mušdavo ir už paliktus juo- 
dus batų pėdsakus ant šviesiai geltonų grindų, ir už išdykavimą pamo- 
kose. Kaip jie sakydavo - už blogą elgesį. Už daug ką mušdavo. 
Martinas Koslou tikėjo diržo bei lazdos auklėjamąja galia. Būtent jo 
Lazdos prieglaudoje visi labiausiai bijojo, net labiau negu tų pabaisų, 
kurios naktimis slėpėsi po mažųjų lovomis. Įstatymas turėjo labai plo- 
ną beržinį kastuvėlį. Kad sumažintų oro pasipriešinimą, direktorius 
išgręžė jame keturias skylutes. Jis žaidė boulingą už komandą “Fal- 
muto rokeriai"? ir kartais penktadieniais ateidavo į mokyklą su boulin- 
go marškinėliais. Tamsūs mėlyni, o ant krūtinės auksinėmis raidėmis 
išsiuvinėtas jo vardas. Bleizui šitos raidės priminė tas, kurios buvo 
ant Palmerio plakatų. Įstatymas sakydavo, jog boulinge, kaip ir gyve- 
nime - jei žmogus ko nors siekia, pergalė ateis savaime. Direktorius 
aktyviai treniravosi, todėl dešinė jo ranka buvo stipri ir jeigu jis ką 
nors plakdavo Lazda, skausmas būdavo klaikus. Visi žinojo, jog Įsta- 
tymas prikanda liežuvį, kai baudžia berniukus už blogą elgesį. Kartais 
iš liežuvio net pasirodydavo kraujas, ir vienas berniukas prieglaudoje 
jį vadino ne tik “Įstatymu"", bet ir dar ir “Drakula". Po to berniukas 
staiga dingo, ir niekas daugiau jo nematė. “Ištrūko?? - taip jie kalbė- 
davo apie tuos, kuriuos pasiimdavo į šeimas, kartais net įsūnydavo. 

Martino Koslou bijojo ir nekentė visi prieglaudos auklėtiniai, bet 
ypač jo nemėgo Bleizas. Jam nesisekė matematika. Du obuolius prie 
trijų jis dar šiaip ne taip galėdavo pridėti, bet ketvirtį obuolio pridėti 
prie pusės - tai jau virš jo suvokimo ribų. Jis tik žinojo, kad obuolį ga- 
lima supjaustyti į gabalus ir susikišti juos į burną. 

Būtent per matematikos pamokas Bleizas pirmą kartą griebėsi 
apgaulės. Berniukui padėjo jo draugas Džonas Čelcmanas, liesas, 
nervingas, visada kupinas neapykantos berniukas. Ta neapykanta 
retai kada išsiverždavo į paviršių, dažniausiai ji slėpėsi po storomis 
akinių linzėmis bei cypiančiu idiotišku juoku. Džonas buvo tikra auka. 
Vyresni ir stipresni berniukai jį nuolat mušdavo, pavasarį ir rudenį 
veidą išterliodavo purvu, o žiemą - sniegu. Jis vaikščiodavo suplėšy- 

tais marškiniais, duše visada jam aptalžydavo užpakalį šlapiais rankš- 
luosčiais. O Džonas valydavosi nuo veido sniegą ar purvą, susikišda- 
vo perplėštus marškinius, trindavo sumuštą užpakalį ir, giliai širdyje 
slėpdamas neapykantą, keistai cypiančiai kikeno. Mokėsi jis labai ge- 
rai, bet “Heton Hauze“ mokiniai retai gaudavo aukštesnį už “B" 
įvertinimą. Įvertinimas “A" reiškė, kad tu esi gudročius, o tokie čia 
nebuvo pageidaujami. 

Tuo metu Bleizas pradėjo tvirtėti bei sparčiai augti. Prisivijo vy- 
resnius berniukus. Jis nieko neskriaudė žaidimų aikštelėje, nemušė 
rankšluosčiais duše. Kartą, kai jis stovėjo žaidimų aikštelės kampe ir 
stebėjo varnas, prie jo priėjo Džonas Čelcmanas. Ir pasiūlė sandėrį. 

- Šitą pusmetį Įstatymas vėl tave mokys matematikos, - priminė 
vaikinas. - Prasideda trupmenos. 

- Negaliu pakęsti trupmenų, - atsakė Bleizas. 

- Aš darysiu už tave namų darbus, jei tu ginsi mane nuo šitų iš- 
gamų. Stengsiuosi būti atsargus, kad tavęs neįtartų, ir pakankamai 
gerai atlikti užduotis - juk privalai turėti gerą įvertinimą. 

Bleizas apgalvojo pasiūlymą ir papurtė galvą. 

- Jis sužinos. Mane pakvies per pamoką atsakinėti, ir viskas pa- 
aiškės. 

- Tu žvalgysiesi po klasę, apsimesi, kad galvoji, - pasakė Džonas. 
- O aš tavimi pasirūpinsiu. 

Ir jis pasirūpino. Darė visus namų darbus, o Bleizas nusirašinėjo 
Į savo sąsiuvinį, stengdamasis kopijuoti skaičius iš tų pačių Palmerio 
plakatų, kurie kabėjo virš klasės lentos. Kartais Įstatymas pateikdavo 
Bleizui kokį nors klausimą, tada jis pakildavo ir stovėdamas dairyda- 
vosi į visas puses, tik ne į Martiną Koslou. Nieko tai nestebino, nes 
šitaip elgėsi dauguma mokinių. Jis žvilgčiodavo ir į Džoną, kuris sė- 
dėjo šalia knygų spintos, susidėjęs ant suolo rankas. Jei atsakymas 
neviršijo dešimties, Džonas jį parodydavo pirštais. Jei tai būdavo 
trupmena, Džono pirštai iš pradžių susigniauždavo į kumštį, po to at- 
signiauždavo. Kairioji ranka rodė skaitiklį, o dešinioji - vardiklį. Jei 
skaitiklis būdavo didesnis už penkis, Džono pirštai vėl susigniaužda- 
vo, po to abi rankos parodydavo reikiamą skaičių. Bleizas be vargo 
suprato visus šituos signalus, nors kai kurie jų buvo labiau nesupran- 
tami ir sudėtingi, negu pačios trupmenos. 

- Nagi, Klaitonai? - sakydavo Įstatymas. - Mes laukiame. 

- Viena šeštoji, - atsakydavo Bleizas. 

Jis ne visada pateikdavo teisingus atsakymus. Kai vėliau apie tai 
papasakojo Džordžui, tas pritariamai linktelėjo. 

- Puikiai sugalvota gudrybė. Kada tas muilo burbulas sprogo? 

O sprogo jau po trijų su puse savaičių. Vėliau Bleizui pasirodė, 
jog Įstatymas iš pat pradžių įtariai žiūrėjo į netikėtai atsiskleidusius jo 
matematinius talentus. Tik stengėsi to neparodyti. Toliau suko virvę, 
kad Bleizas galėtų ant jos pasikarti... 

Staiga Įstatymas paskelbė kontrolinį. Ir Bleizas gavo nulį balų, 
nes visi pavyzdžiai buvo su trupmenomis. Po nuliu Įstatymas kažką 
parašė ryškiai raudonomis raidėmis. Bleizas nesugebėjo perskaityti ir 
kreipėsi į Džoną. 

Tas perskaitė, patylėjo, po to pažvelgė į Bleizą. 

- Čia parašyta: “Džoną Čelcmaną vėl pradės mušti". 

- Kas? Kaip tai? 

- Čia parašyta: “Ateiti į mano kabinetą ketvirtą valandą". 

- Kodėl? 

- Todėl, kad mes nepagalvojome apie kontrolinius, - pasakė Džo- 
nas ir pridūrė: - Ne tu, aš pamiršau, nes galvojau tik apie tai, kad tie 
išgamos nustotų mane daužyti. Dabar tu man atkulsi šonus, Įstaty- 
mas kaip reikiant įkrės, o tie degeneratai ir visai pribaigs. Jėzau 
Kristau, aš noriu numirti! - Regis, jis tikrai to norėjo. 

- Neketinu tavęs mušti. 

- Ne? - Buvo akivaizdu, jog Džonui labai norėjosi tuo patikėti. 

- Juk tu negalėjai už mane išspręsti kontrolinio, tiesa? 


Ant Martino Koslou kabineto durų kabėjo įspūdingo dydžio len- 
telė su užrašu "DIREKTORIUS". Viduje prie lango stovėjo nedide- 
lė lenta, pilna prirašyta trupmenų (Bleizo nesėkmės priežastis). Už 
lango matėsi niūrus prieglaudos kiemas. Bleizui įėjus, Įstatymas sė- 
dėjo prie stalo. Jis nežinia kodėl susiraukė. 

- Pasibelsk, - pasakė direktorius. 

- Kas? 

- Išeik už durų ir pasibelsk, - pakartojo Įstatymas. 

- Oi! - Bleizas apsisuko, išėjo, pasibeldė ir vėl įėjo. 

- Ačiū tau. 

- Nėra už ką. 

Dabar, žiūrėdamas į Bleizą, jis jau turėjo konkrečią priežastį 
raukytis. Paėmė pieštuką. Pradėjo barbenti juo į stalą. Raudonas 

pieštukas. Tas, kuriuo tikrinami kontroliniai darbai ir rašomi vertini- 
mo balai. 

- Klaitonas Bleisdelas jaunesnysis, - lėtai ištarė Įstatymas. - 
Toks ilgas vardas tokiam trumpam protui. 

- Vaikinai mane vadina... 

- Man nerūpi, kaip tave kiti vadina, nei tavo pravardė man nerūpi. 
Aš esu matematikos mokytojas ir mano užduotis - parengti tokius kaip 
tu jaunuolius vidurinei mokyklai. Žinoma, jei tai įmanoma. Ir išmokyti 
juos suprasti, kur yra gėris, o kur blogis. Esu atsakingas ne tik už ma- 
tematiką. Aš dar ir mokyklos direktorius, todėl privalau pasiekti, kad 
mokiniai jaustų skirtumą tarp gėrio ir blogio, guod erat demonstran- 
dum. Ar jūs žinote, ką reiškia šie žodžiai, misteri Bleisdelai? 

- Ne, - atsakė berniukas. Jo širdis nukrito į kulnus, akyse kaupėsi 
ašaros. Nors buvo stambus vaikis, dabar pasijuto trapiu ir mažyčių. 
Ir toliau vis mažėjo. Bleizas puikiai žinojo, kad būtent šito ir siekė 

- Ne, ir niekada to nesužinosi. Net jeigu pateksi į antrąją viduri- 
nės mokyklos klasę, kuo aš labai abejoju. Šansų išmokti matematiką 
turi ne daugiau, negu tas fontanėlis koridoriaus gale. - Įstatymas su- 
nėrė pirštus ir atsilošė ant kėdės. Kėdė nusviro atgal, o drauge su ja 
ir boulingo marškinėliai, kurie kabėjo ant kėdės atlošo. - Tai reiškia 
“ką ir reikėjo įrodyti"', misteri Bleisdelai, jog tu apgavikas. Aš tą įro- 
džiau, pateikęs jums kontrolines užduotis. Apgavikas - tai Žmogus 
nejaučiantis skirtumo tarp gėrio 1r blogio. OED, guod erat demonst- 
vandum. Iš čia 1r bausmė. 

Bleizas nuleido akis. Išgirdo atitraukiamo stalčiaus garsą. Direk- 
torius kažką iš jo pasiėmė, ir stalčius vėl užsidarė. Berniukui nereikė- 
jo pakelti akių, jis ir taip žinojo, ką laikė rankoje Įstatymas. 

- Negaliu pakęsti apgavikų, bet suprantu, jog tu esi protiškai at- 
silikęs, todėl, žinoma, šioje istorijoje veikia kažkas kitas. Jis dar blo- 
gesnis už tave. Būtent jis pakišo tavo kvailai galvai šitą idėją ir išvedė 
tave iš doros kelio. Ar tu seki mano minčių eigą? 

- Ne. 

Koslou liežuvis išlindo, dantys sukando jo galiuką. Lazdą jis su- 
spaudė dar stipriau. 

- Kas tau sprendė uždavinius? 

Bleizas tylėjo. Jis neketino išduoti Džono. Juk visi filmai, visos 
televizijos laidos, net komiksai tvirtino vieną ir tą patį: “Negalima iš- 

duoti'"'. Tuo labiau savo vienintelio draugo... Tačiau šiuo momentu jis 
jautė dar kažką, ką būtinai reikėjo ištarti balsu. 

- Jūs neturite manęs mušti, - pagaliau suformulavo jis. 

- Taip? - Koslou apstulbo. - Ką jūs sakote? Ir kodėl gi, misteri 
Bleisdelai? Paaiškinkite man, mielai jūsų pasiklausysiu. 

Galbūt Bleizas ir nesuprato tų protingų žodžių, kurie liejosi iš 
Įstatymo lūpų, tačiau šitas žvilgsnis jam buvo puikiai pažįstamas. Ne 
kartą gyvenime tekdavo susidurti su tokiais žvilgsniais. 

- Jums visai nesvarbu, ar išmokysite mane ko nors, ar ne. Jūs 
norite, kad jausčiausi pažemintas. Tai blogai. Negalite mušti manęs, 
nes ir pats blogai elgiatės. 

Nuostaba dingo iš direktoriaus veido. Dabar jame įsiplieskė be- 
protiškas pyktis. Ant kaktos tvinksėjo gyslelė. 

- Kas už tave sprendė uždavinius? 

Bleizas tylėjo. 

- Kaip tu galėjai teisingai atsakinėti per pamokas? Kaip tau tai 
pavykdavo? 

Bleizas tylėjo. 

- Tai Čelcmanas? Manau, kad jis tau padėjo. 

Bleizas stovėjo tvirtai sugniaužęs kumščius, visas drebėdamas ir 
tylėjo. Skruostais riedėjo ašaros, bet dabar jam neatrodė, kad jis gai- 
lisi savęs. 

Koslou užsimojo Lazda 1r sudavė berniukui per ranką virš alkū- 
nės. Smūgio garsas priminė šūvį iš pistoleto. Pirmą kartą jis gavo 
mušti ne per užpakalį, nors, kai buvo mažesnis, jam dažnai sukdavo 
ausį, o kokį porą kartų ir nosį... 

- Atsakyk man, besmegeni briedi! 

- Eik velniop! - išrėkė Bleizas, pagaliau išlaisvindamas viską, kas 
buvo susikaupę jo viduje. - Eik velniop! Eik velniop! 

- Ateik čia, - Įstatymo akys nukrypo nuo orbitos, tapo neįtikėtinai 
didžiulės. Lazdą laikiusios rankos pirštai pabalo. - Prieik arčiau tu, 
Dievo šūdo maiše! 

Ir Bleizas priėjo - todėl, kad jį perpildęs įniršis išsiveržė į laisvę... 
ir todėl, kad jis buvo dar vaikas... 


Iš Įstatymo kabineto jis išėjo po dvidešimties minučių. Sriūbau- 
damas, kruvina nosimi, bet sausomis akimis bei tvirtai sučiaupta bur- 
na... Ir nuo tada Bleizas tapo “Heton Hauzo“ legenda. 

* XX 


Su matematika viskas tuo ir baigėsi. Užuot ėjęs į 7 - tą kabinetą, 
dabar berniukas eidavo į 19-tą. Bleizui tai visai patiko. Miegoti ant 
nugaros jis galėjo tik po dviejų savaičių, bet vaikinas niekam nesi- 
skundė. 

Lapkričio pabaigoje jį vėl iškvietė į direktoriaus kabinetą. Čia sė- 
dėjo vyras ir moteris. Jie buvo vidutinio amžiaus. Šitie žmonės Bleizui 
pasirodė kažkokie sausi... priminė išdžiūvusius lapus, kuriuos rudenį 
vėjas nuplėšia nuo medžių. 

Įstatymas sėdėjo savo įprastinėje vietoje prie stalo. Boulingo 
marškinėlių niekur nesimatė. Kambaryje šalta, pro atvirą langą 
skverbėsi ryški rudeniškos saulės šviesa. Įstatymas dievino gryną 
orą. Atvykėlių porelei, regis, šaltukas taip pat netrukdė. Vyriškis vil- 
kėjo pilką kostiumą, buvo užsirišęs siaurą kaklaraištį. Moteris buvo 
su švarkeliu ir balta palaidine. Jaunuolis pastebėjo ant jų rankų nuo- 
spaudas, suskilusią odą, išsišovusias venas. 

- Misteris ir misis Bouj, štai tas berniukas, apie kurį kalbėjau. 
Nusiimk kepurę, jaunasis Bleisdelai. 

Vaikinas nusiėmė sportinę kepurę “Red Soks". 

Misteris Bouj tiriamai pažvelgė į jį. 

- Didelis berniukas. Sakote, jam tik vienuolika? 

- Kitą mėnesį sukaks dvylika. Jis jums bus puikus pagalbininkas. 

- Jis neturi jokių bėdų, tiesa? - paklausė misis Bouj, plonu šaižiu 
balsu. - Neserga tuberkulioze ar dar kuo nors? 

- Vaikinas buvo neseniai patikrintas, - atsakė Koslou. - Šitų jau- 
nuolių sveikata reguliariai tikrinama. Tokie valstijos reikalavimai. 

- Ar jis gali skaldyti malkas? Tai viskas, kas mane domina, - pa- 
sakė misteris Bouj. Jo veidas atrodė pavargęs, išsekęs. 

- Aš įsitikinęs, kad jis sugebės, - pasakė direktorius. - Manau, 
sunkus fizinis darbas labai jam tiks. O štai matematika šitam vaiki- 
nui neįkandama. 

Misis Bouj nusišypsojo vien tik lūpomis... neparodė jokių dantų. 

- Skaičiai - mano užsiėmimas. - Ji pasisuko į vyrą. - Hubertai? 

Vyriškis susimąstė, po to linktelėjo. 

- Taip. 

- Prašau išeiti iš kabineto, jaunasis Bleisdelai, - pasakė Įstatymas. 
- Su tavimi vėliau pasikalbėsiu. 

Štai taip, neleidę ištarti nė vieno žodžio, Bleizą išsiuntė į Bouj šei- 
mą. 


- Nenoriu, kad išeitum, - Džonas sėdėjo ant lovos šalia Bleizo 
stebėdamas, kaip šis dedasi į krepšį savo drabužius. Ir krepšį, ir di- 
desnę dalį drabužių jaunuolis gavo iš prieglaudos. 

- Apgailestauju. - Bet Bleizas visai neapgailestavo, jis tik norėjo, 
kad ir Džonas galėtų vykti drauge su juo. 

- Vos tik tu išvyksi, jie pradės mane daužyti. Visi. Džono akys 
neramiai lakstė, pirštai krapštė naują spuogą ant nosies. 

- Ne, nepradės. 

- Pats žinai, kad pradės. 

Bleizas žinojo. Jis taip pat žinojo, jog nieko negalima pakeisti. 

- Privalau važiuoti. Aš nepilnametis. - Jis nusišypsojo Džonui. - 
“Nepilnametis, keturiasdešimtmetis, velniškai apgailestauju, Klemen- 
tina" *. 

Bleizas akivaizdžiai norėjo pajuokauti, bet Džonas net nešyptelė- 
jo. Pasilenkė, tvirtai suspaudė draugo ranką, tarsi norėdamas visam 
laikui įsiminti, kokia tvirta ta ranka. 

- Tu niekada nesugrįši. 

Bet Bleizas sugrįžo. 


Bouj atvažiavo jo pasiimti su senu “Fordu"', kurį nežinia kodėl bu- 
vo perdažę balta spalva. Kabinoje pakako vietos trims, bet Bleizą 
nusiuntė į kėbulą. Vaikinas neprieštaravo. Su vis didėjančiu pasiten- 
kinimu jis stebėjo, kaip tolsta nuo “Heton Hauzo“, kol galiausiai pa- 
statas visai išnyko iš akiračio. 

Naujieji jo šeimininkai gyveno didžiuliame sename name Kam- 
berlende. Iš vienos pusės buvo Falmutas, iš kitos - Jarmutas. Pro na- 
mą vedė kaimo kelias, todėl jo sienos atrodė dulkėtos. Matyt, namas 
nedažytas nuo neatmenamų laikų. Priešais stovėjo lenta su užrašu 
“BOUJ ŠKOTIŠKI AVIGANIAI". Kairėje namo pusėje įrengtas 
didžiulis voljeras, kur bėgiojo, lojo, cypavo dvidešimt aštuoni šunys. 
Kai kurie šėrėsi. Kailis krito nuo jų dideliais kuokštais, matėsi švelni 
rožinė oda, kuri ypač viliojo žiemą išgyvenusias blusas. Dešinėje na- 
mo pusėje matėsi apžėlusios piktžolėmis pievos. Už namo buvo kar- 


*Bleizas improvizuoja pagal populiarią dainą apie žmogų, kasusį auksą Kaliforni- 
joje 1849 m., ir jo nuskendusią dukrą Klementiną. 

vidė. Bouj šeimai priklausė maždaug keturiasdešimties akrų žemės 
sklypas. Septyni akrai miško, o likusi dalis - pievos. 

Bleizas iššoko iš kėbulo su krepšiu rankoje. Šeimininkas paėmė 
iš vaikino krepšį. 

- Nunešiu į kambarį. O tu nori paskaldyti malkų? 

Bleizas sutrikęs pažvelgė į šeimininką. 

Bouj parodė į klėtį. Keletas pašiūrių jungė ją su gyvenamuoju na- 
mu. Prie vienos pašiūrės gulėjo trinkos, tarsi laukdamos, kad jas kas 
nors sukapotų. Čia pat buvo įsmeigtas į kaladę kirvis. 

- Tu nori skaldyti malkas, - pakartojo Hubertas Bouj 

- Oi, - tai buvo pirmasis garsas, išsiveržęs iš Bleizo lūpų jo nau- 
jųjų šeimininkų akivaizdoje. 

Šeimininkai stebėjo, kaip vaikinas priėjo prie kaladės, ištraukė iš 
jos kirvį, apžiūrėjo jį ir numetė į smėlį. Šunys šokinėjo, lojo. Maži šu- 
niukai cypavo garsiau už kitus. 

- Na? - paklausė Bouj. 

- Sere, aš to niekada nesu daręs. 

Bouj numetė jo krepšį ant žemės. Priėjo, užkėlė trinką ant kala- 
dės. Pasispjaudė delnus, patrynė rankas, paėmė kirvį. Bleizas stebė- 
jo kiekvieną vyriškio judesį. Štai jis pakėlė kirvį virš galvos, po to jo 
rankos nusileido žemyn. Nuo smūgio trinka suskilo į dvi dalis. 

- Dabar jas galima dėti į krosnį. - Jis ištiesė Bleizui kirvį. - Pa- 
bandyk tu. 

Bleizas pakartojo šeimininko judesius... jau užsimojo kirviu ir 
staiga prisiminė neuždėjęs trinkos ant kaladės. Uždėjo, vėl pakėlė 
kirvį virš galvos ir iš visų jėgų kirto į trinką. Ta skilo pusiau. Pavyko. 
Beveik taip pat, kaip ir šeimininkui. Bleizas pasidžiaugė savo sėk- 
me... O po akimirkos jau gulėjo dulkėse ant žemės, o dešinėje ausyje 
zvimbė nuo sunkios sausos Bouj rankos smūgio. 

- Už ką? - paklausė vaikinas. 

- Vadinasi, nemoki malkų skaldyti, - numykė Bouj. - Kol tu ne- 
pripažinsi savo kaltės, aš irgi niekuo nekaltas. O dabar tu kaposi mal- 
kas. 


Jį apgyvendino mažame kambarėlyje trečiame aukšte. Tilpo tik- 
tai lova ir spintelė. Vienintelio lango stiklą dengė toks sluoksnis dul- 
kių, jog vaizdas pro jį buvo iškreiptas. Naktį buvo labai šalta, o ypač 
rytais. Bet šaltis Bleizo nenervino... bent jau ne taip, kaip jo šeiminin- 

kai. Vaikinas iškart pajuto jiems antipatiją, kuri vis didėjo, kol galiau- 
siai peraugo į neapykantą. Viskas kaupėsi lėtai. Bleizui visada šitaip. 
Neapykanta augo savaime, 0 išaugusi pražydo raudonomis gėlėmis. 
Tai buvo ta neapykanta, kurios inteligentiškam žmogui nelemta patir- 
t... 

Per tą rudenį ir žiemą Bleizas priskaldė aibę malkų. Šeimininkai 
mėgino jį išmokyti melžti karves, bet vaikinui nepavyko. Bouj sakė, 
kad jo rankos pernelyg grubios. Kad ir kaip švelniai Bleizas mėgino 
prisiliesti prie karvės tešmens, gyvuliai buvo neramūs, nervingi, todėl 
pieno čiurkšlės susikryžiuodavo, virsdavo upeliu... Už tai šeimininkas 
jo nemušė. Jis nenorėjo įsigyti melžimo aparatų, tačiau buvo įsitiki- 
nęs, kad melžti rankomis reikia talento. O juk negalima bausti žmo- 
gaus už tai, kad jis neturi talento. Juk nebausi to, kas nemoka rašyti 
eilėraščių... 

- Užtat tu moki skaldyti malkas, - rimtai pareiškė Bouj. - Čia tu 
tikrai talentingas. 

Bleizas kapojo trinkas ir nešiojo pliauskas į virtuvėje esančią mal- 
kų dėžę kokius keturis ar net penkis kartus per dieną. Namus buvo 
galima apšildyti ir krosnių kuru, bet Bouj jį naudodavo tik vasario 
mėnesį. Jis brangiai kainavo. Dar berniukas, vos tik iškritus sniegui, 
valydavo maždaug devyniasdešimties pėdų ilgio takelį. Be to, tvarkė 
karvides ir plovė namuose grindis. 

Keldavosi penktą ryto, nes reikėjo pašerti karves, o jeigu snigda- 
vo, tai kartais net ir ketvirtą. Po to atvažiuodavo geltonas autobusas, 
kuris nuveždavo berniuką į mokyklą. Bouj, žinoma, nelabai noriai lei- 
do Bleizą į mokyklą, bet to uždrausti jie negalėjo. 

Būdamas prieglaudos namuose, Bleizas prisiklausė apie mokyk- 
las visokių istorijų - ir gerų, ir blogų. Blogas dažniausiai pasakodavo 
vyresni vaikai, kurie lankė Friporto mokyklą. Gyvendamas pas Bouj, 
jis mokėsi Pirmojo Kamberlendo rajono mokykloje. Jam čia patiko. 
Patiko mokytoja, buvo malonu mokytis mintinai eilėraščius, o pamo- 
kos metu atsistoti ir deklamuoti: “Tarsi arka išsilenkė tiltas..."* 

Berniukas deklamuodavo šias eiles, apsivilkęs raudonai juodą 
languotą striukę, kurios nenusivilkdavo po to, kai kartą kažkur buvo 
palikęs; apsiavęs žaliomis flanelinėmis kelnėmis bei žaliais guminiais 
batais. Jis stovėdavo prieš klasę toks tvirtas, aukštas (penkių pėdų 


*Ralfas Voldas Emersonas (1803- 1882), amerikiečių poezijos klasikas. Pirmoji ei- 
lutė iš “Konkordo himno". 

bei vienuolikos colių ūgio), jog kiti šeštokai šalia jo atrodydavo tarsi 
nykštukai. Jo veidas švytėjo, kaktoje buvo gili duobė. Niekas iš. Blei- 
zo nesijuokdavo, kai jis deklamuodavo išmoktus eilėraščius. 

Jis čia surado daug draugų, nors visi žinojo, kad berniukas atvy- 
ko iš našlaičių prieglaudos. Bleizas iš nieko nesityčiojo, nieko neka- 
bino. Ir nebuvo pasipūtęs. Žaidimų aikštelėje naudojosi visų palanku- 
mu. Kartais užsiversdavo ant nugaros iškart tris pirmaklasius ir ne- 
šiodavo juos. Kai jį mėgindavo pargriauti net keli berniukai, jis sukio- 
davosi po aikštelę ir šypsodavosi, pakėlęs į dangų sužalotą veidą, ko! 
galiausiai krisdavo... toks didžiulis, tarsi namas, o visi linksmai kva- 
todavo. Kartą misis Vaslevski pamatė, kaip jis tampo ant nugaros 
mažylius ir pavadino jį šventuoju Pranciškumi, mažųjų globėju. Mote- 
ris buvo krikščionė. 

Misis Čini skatino Bleizą domėtis istorija, skaitymu, rašymu. Ji iš- 
kart suprato, kad Bleizui matematika - neįveikiamas dalykas. Kai tik 
moteris pamėgino mokyti berniuką skaičiuoti, tas išbalo ir vos nenu- 
alpo. 

Bleizas išsiskyrė iš kitų lėtu mąstymu, bet jo negalima buvo lai- 
kyti protiškai atsilikusiu. Iki gruodžio mėnesio nuo istorijų apie Diko 
ir Džeinės nuotykius, kurias skaitė pirmaklasiai, berniukas pakilo iki 
trečiaklasių lygmens ir skaitė “Keliai į bet kur". Mokytoja davė jam 
klasikinius komiksus, leido net parsinešti į namus. Labiausiai jam pa- 
tiko “Oliveris Tvistas“. Jį Bleizas skaitė tol, kol beveik mintinai iš- 
moko. 

Naujasis berniuko gyvenimas tęsėsi iki sausio ir tikriausiai būtų 
sulaukęs pavasario, jei ne du svarbūs įvykiai. Bleizas užmušė šeimi- 
ninkų šunį ir... įsimylėjo. 


Jis negalėjo pakęsti šunų, bet privalėjo juos šerti. Škotiški aviga- 
niai buvo grynaveisliai, tačiau prastas maistas bei gyvenimas voljere 
pavertė juos irzliais, piktais. Kai kurie atrodė bailūs ir nesileisdavo 
net glostomi. Jie galėjo šiepti dantis, loti, pulti tave tik tam, kad čia 
pat atšoktų į šalį ir apeitų iš kitos pusės. Kartais puldavo iš nugaros. 
Neretai įsikibdavo į sėdynę ar į koją. Šeriami sukeldavo baisų triukš- 
mą. Pats Bouj šunimis nesirūpino. Tai buvo jo Žmonos užsiėmimas. 
Moteris terliojosi su jais kaip višta su viščiukais. Eidama į voljerą, 
apsivilkdavo raudoną striukę, kuri visa buvo aplipusi šunų kailiu. 

Suaugusius gyvūnus jie retai kada parduodavo, bet pavasarį už 
jaunus šunyčius imdavo po du šimtus dolerių. Moteris kalbėdavo ber- 
niukui, kaip svarbu tinkamai šunis šerti, teisingai paruošti “gerą miši- 
nį". Tačiau pati niekada jų nešėrė, o visus mišinius jiems Bleizas 
pirkdavo Falmuto turguje arba parduotuvėse, prekiaujančiose gyvūnų 
maistu. Tas mišinys vadinosi “Šunų džiaugsmas“. Žmonai negirdint, 
Hubertas Bouj vadindavo mišinį “Pigus ėdalas" arba “Šunų pirda- 
las“. 

Šunys jautė, jog Bleizas jų nemėgsta ir prisibijo, todėl su kiekvie- 
na diena darėsi vis labiau agresyvūs. Kartais jie ir iš priekio prieida- 
vo pakankamai arti, stengdamiesi įkąsti berniukui. Naktimis Bleizas 
neretai atsibusdavo iš košmariško sapno, kur visi šunys vienu metu jį 
užpuldavo, pargriaudavo ant žemės ir grauždavo gyvą. Nubudęs, jis 
gulėdavo lovoje, giliai kvėpuodamas ir apčiupinėdamas savo kūną, kol 
galiausiai įsitikindavo, kad jis gyvas ir sveikas. Berniukas žinojo, kad 
viskas savo vietose, jautė skirtumą tarp sapno ir realybės, tačiau 
tamsoje tas skirtumas sumažėdavo. 

Keletą kartų įniršusių šunų puolimas baigėsi tuo, kad Bleizas iš- 
pildavo jų ėdalą ir po to turėdavo rinkti nuo sniego, o šunys siautėda- 
vo aplinkui. 

Netrukus šunų tarpe atsirado lyderis. Jis ir vadovavo nepaskelb- 
tam karui su Bleizu. Tai vienuolikos metų šuo Rendis. Vienos jo 
akies ragena atrodė drumsta, dantys geltoni, didžiuliai, per vidurį gal- 
vos - balta juosta. Bleizas jo bijojo iki apsišikimo. Jis visada puldavo 
tiesiai ir artėdamas vis didindavo greitį. Sveika akis žibėdavo, o ant- 
roji likdavo abejinga, negyva. Patinas įsibėgėdavo taip, jog atrodė, 
vos tik atsispyręs letenomis nuo žemės, akimirksniu atsidurs ant Blei- 
zo kaklo. Po to, žinoma, kiti šunys padarytų tą patį. Bet staiga gyvū- 
no letenos įsikibdavo į sniegą, apmėtydamos žalias Bleizo kelnes, jis 
apsukdavo lanką ir vėl pakartodavo manevrą. Kaskart Rendis susto- 
davo vis arčiau berniuko, ir jis net juto karštą grėsmingą šuns kvėpa- 
vimą. 

Kartą, sausio mėnesį, Bleizas staiga suvokė, jog šįkart įsiaudrinęs 
šuo nebesustos. Regis, Rendis neketino nieko imituoti, ši ataka aki- 
vaizdžiai skyrėsi nuo kitų. Šuo buvo pasirengęs įsikibti berniukui į 
gerklę, o po akimirkos ant jo puls ir visi kiti... Viskas vyks, kaip koš- 
mariškame Bleizo sapne. 

Šuo artėjo, didindamas greitį, neketindamas sustoti ir apibėgti lan- 

ką. Štai jo užpakalinės letenos atsispyrė nuo sniego, Rendis pakilo į 
orą. 

Bleizas nešė du pilnus kibirus “Šunų džiaugsmo". Suvokęs rim- 
tus šuns kėslus, berniukas metė kibirus. Ant jo rankų buvo storos odi- 
nės pirštinės. Skrendantį ant jo Rendį, Bleizas pasitiko kumščiu į snu- 
kį. Smūgis buvo stiprus, berniuko ranka iškart nutirpo. Kažkas trakš- 
telėjo. Šuo apsivertė ir nukrito ant nugaros į sniegą. 

Kurį laiką kiti šunys tylėjo, po to vėl pasiuto loti. Jis pakėlė kibi- 
rus, supylė ėdalą. Anksčiau visi gyvūnai puldavo prie maisto, varžy- 
damiesi vienas su kitu. Dabar, vienam jaunikliui pamėginus įsitaisyti 
patogioje vietoje, Bleizas užsimojo ranka, ir šuo kaip kulka atšoko at- 
gal. Kiti taip pat pasitraukė atatupsti. 

Bleizas įpylė vandens, sumaišė: 

- Štai, mišinys paruoštas. Ateikite, ėskite. 

Šunys puolė prie maisto, o jis nuėjo prie Rendžio. 

Blusos skubėjo palikti stingstantį šuns kūną. Sveikoji akis supa- 
našėjo su nematančia. Bleizą apėmė gailestis. O gal šuo tik žaidė su 
juo, mėgino išgąsdinti. Gal jis apsiriko? 

Nieko nepasakysi, jam neblogai pavyko. Bleizas suprato, kad jo 
laukia kieta bausmė. 

Panarinęs galvą, nešinas tuščiais kibirais, jis patraukė namo. Mi- 
sis Bouj buvo virtuvėje. Ji skalbė užuolaidas ir giedojo psalmes. 

- Ei, neišpurvink mano grindų! - sušuko moteris, pamačiusi Blei- 
zą... Nieko sau. Grindys jos, tik kažin kodėl plauti jas turėdavo Blei- 
zas. Šliaužiodamas keliais... Krūtinę suspaudė liūdesys. 

- Rendis negyvas. Jis šoko ant manęs. Aš jam kirtau. Ir užmu- 
šiau. 

Jos rankos išniro iš muilo putų, moteriškė pradėjo vaitoti: 

- Rendi! Rendi! Rendi! 

Ėmė blaškytis po virtuvę, griebė nuo pakabos megztinį, nubėgo 
prie durų. 

- Hubertai! - suriko misis Bouj. - Ak, Hubertai. Kur tu? Koks 
blogas berniukas! - O po to graudžiai užtraukė: - O-0-0-0-0-0-0... 
- tarsi vis dar giedodama psalmes. 

Pastūmusi iš kelio Bleizą, moteris išbėgo į kiemą. Pasirodė ir 
misteris Bouj. Liesame jo veide nuostaba. Priėjęs prie berniuko grie- 
bė už peties, atsuko į save: 

- Kas atsitiko? 

- Rendis negyvas, - atsakė Bleizas. - Jis šoko ant manęs, ir aš jį 
nudėjau. 

- Palauk. - Ir Hubertas išskubėjo paskui žmoną. 

Berniukas nusivilko striukę, atsisėdo kampe ant kėdės. Nuo jo 
batų tirpo sniegas, po kojomis atsirado vandens balutė. Nuo krosnies 
sklido karštis, degindamas jo veidą. Bleizo tai nejaudino. 

Bouj teko vesti žmoną už rankos. Ta glaudė prie akių prijuostę 
ir garsiai raudojo. Jos balsas priminė siuvimo mašinos tratėjimą. 

- Eik į daržinę, - įsakė šeimininkas. 

Bleizas atidarė duris. Spyriu į užpakalį Bouj padėjo jam per- 
žengti slenkstį. Vaikinas nusirito nuo dviejų paskutinių laiptelių, pakilo 
ir nuėjo į pašiūrę. Čia buvo sudėti įvairūs instrumentai: kirviai, plak- 
tukai, grąžtai, pjautuvai, tekinimo staklės ir dar kiti, kurių pavadinimų 
berniukas nežinojo. Automobilių detalės, didžiulis kastuvas sniegui 
valyti. Tai jo darbo įrankis. Pažvelgęs į kastuvą, Bleizas kažkodėl 
pajuto, kad jo neapykanta Bouj pasiekė viršūnę. Už tai, kad savo na- 
muose laikė Bleizą, jie gaudavo per mėnesį šešiasdešimt dolerių. O 
Bleizas dar turėdavo atlikti visus purvinus, sunkius darbus. Maitino 
prasčiau nei našlaičių prieglaudoje. Tai neteisinga. 

Hubertas Bouj atidarė daržinės duris, įėjo. 

- Dabar gausi lupti. 

- Šuo ant manęs šoko. Norėjo įsikibti į gerklę. 

- Daugiau nieko nesakyk. Tau nuo to bus tik blogiau. 

Ant sienos kabėjo karvių pavadis ir botagas. Bouj nuėmė bota- 
gą, tvirtai suspaudė. Odiniai galai buvo nukarę žemyn. 

- Pasilenk virš varstoto. 

- Rendis būtų įsikibęs man į gerklę. Arba jis, arba aš. 

- Pasilenk. 

Bleizas kiek sutriko. Ne todėl, kad susimąstė. Galvojo jis lėtai. 
Norėjo tik įsitikinti, ar intuicija jo neapgauna. 

Dar ne laikas. 

Jis pasilenkė. Bouj mušė ilgai, talžė iš visų jėgų, tačiau Bleizas 
nepravirko. Tai atsitiko vėliau, kai berniukas liko vienas savo kamba- 
ryje. 

Mergaitė, kurią Bleizas įsimylėjo mokėsi septintoje klasėje. Tai 
buvo Mardžorė Turlau. Žydraakė blondinė, plokščia krūtine. Kai šyp- 


sodavosi, jos akių kampučiai pakildavo aukštyn. Žaidimų aikštelėje 

Bleizas visada ją stebėdavo. Matydamas ją, jausdavosi laimingas. 
Įsivaizdavo, kaip nešioja jos portfelį su knygomis, gina nuo skriaudė- 
jų. Nuo tokių minčių kraujas plūstelėdavo vaikinui į veidą. 

Netrukus po atsitikimo su Rendžiu į mokyklą atvyko medicinos 
sesuo. Jau prieš savaitę tėvams buvo išdalinti blankai, kur jie priva- 
lėjo pasirašyti sutinkantys, kad jų vaikai būtų paskiepyti. Dabar prie 
persirengimo kambario išsirikiavo tie, kurių tėvai palaimino skiepus. 
Tarp jų stovėjo ir Bleizas. Išsiaiškinęs, jog skiepai nemokami, Bouj 
sutiko, kad jo globotinis būtų paskiepytas. 

Mardžė Turlau taip pat stovėjo eilėje. Tokia išbalusi, išsigandusi. 
Bleizas gailėjosi mergaitės. Jam taip norėjosi atsistoti šalia jos, palai- 
kyti už rankos. Tačiau jau vien nuo tokios minties jį išpylė raudonis. 
Jis panarino galvą. 

Bleizas įėjo pirmas. Pakviestas, vaikinas nusirengė striukę, atsi- 
raitojo rankovę. Medicinos sesuo paėmė švirkštą, pasižiūrėjo į jo kor- 
telę. 

- Paraityk ir antrą rankovę, didelis berniuk. Tau reikės dviejų 


skiepų. 
- Ar skaudės? - paklausė Bleizas, raitydamas rankovę. 
- Tik vieną akimirką. 


- Gerai, - linktelėjo vaikinas ir leido jai įsmeigti adatą į kairę ran- 
ką. 

- Na, štai. Dabar duok antrą ranką ir galėsi sau keliauti. 

Bleizas pasisuko kitu šonu. Jau kita adata seselė jam kažką su- 
leido į dešinę ranką. Po to berniukas išėjo iš persirengimo kambario, 
sugrįžo į klasę ir įsikniaubė į vadovėlį. 

Iš kabineto Mardžė išėjo su ašaromis akyse, bet garsiai ji never- 
kė. Bleizas ja didžiavosi. Kai mergaitė ėjo pro jo suolą, Bleizas jai 
nusišypsojo. Mardžė jam atsakė. Vaikinas pagavo jos šypseną ir, pa- 
slėpęs giliai širdyje, saugojo ją daugelį metų. 

Per pertrauką, kai Bleizas skubėjo į žaidimų aikštelę, mergaitė 
prabėgo pro šalį raudodama. Jis nusiminė, suraukė antakius ir lėtai 
nužingsniavo į aikštelę. Priėjo prie Piterio Lavojaus ir paklausė, ar jis 
nežinąs, kas nutiko Mardžei. 

- Glenas tvojo jai į paskiepytą ranką, - atsakė vaikinas ir pasiga- 
vęs šalia buvusį berniuką vaizdžiai pademonstravo, kaip tai atsitiko. 
Sugniaužęs kumštį jis tris kartus trenkė berniukui į ranką: pokšt- 
pokšt-pokšt. Bleizas susiraukęs stebėjo jo judesius. 

Seselė sakė netiesą. Po skiepų jam ne juokais skaudėjo abi ran- 
kas. Net mėgindamas jas sulenkti, raukėsi iš skausmo. O Mardžė juk 
buvo mergaitė... Jis apsidairė, akimis ieškodamas Gleno. 

Glenas Hardis buvo tvirtas vaikinas ir mokėsi jau aštuntoje kla- 
sėje. Rausvus plaukus jis šukuodavo į viršų, ir nuo kaktos jie krisda- 
vo bangomis. Gyveno fermoje prie vakarinės administracinės Kam- 
berlendo sienos, ir jo rankos buvo raumeningos. 

Kažkas metė Bleizui kamuolį. Vaikinas numetė jį ant žemės ir 
nužingsniavo tiesiai prie Gleno Hardžio. 

- O! - šūktelėjo Piteris. - Bleizas ketina išsiaiškinti santykius su 
Glenu! 

Šita naujiena greitai pasklido. Berniukai grupėmis ir pavieniui pra- 
dėjo judėti link to aikštelės krašto, kur Glenas su kitais vyresniais vai- 
kinais žaidė kažką panašaus į kikbolą*. 

Glenas padavinėjo kamuolį. Mėtė greitai ir stipriai, o kamuolys 
atšokdavo nuo įšalusios žemės. 

Misis Foster, tą dieną budėjusi žaidimų aikštelėje, tuo metu buvo 
kitoje pastato pusėje. Stebėjo besisupančius ant sūpynių vaikus. 

Glenas pakėlė galvą ir pamatė artėjantį Bleizą. Numetė kamuolį, 
įrėmė rankas į šonus. Abi žaidėjų komandos išsirikiavo puslankiu už 
j0 nugaros. Septintokai ir aštuntokai. Bet jie savo gabaritais negalėjo 
lygintis su Bleizu. Didesnis už jį buvo tik pats Glenas. 

Savo ruožtu, ketvirtokai, penktokai ir šeštokai būriavosi už Blei- 
zo nugaros. Šmirinėjo, taisėsi diržus, kažką šnabždėjosi. Visi stebė- 
tojai Mėgino apsimesti, jog nieko ypatingo nevyksta. Ir tikrai, iššūkis 
dar nebuvo mestas. 

- Ko tau reikia, silpnaproti? - abejingai paklausė Glenas. Tai bu- 
vo jauno dievaičio balsas. Tik šiek tiek peršalęs. 

- Kodėl trenkei Mardžei į skiepo vietą? - paklausė Bleizas. 

- Norėjau ir trenkiau. 

- Gerai. - Bleizas priėjo prie jo. 

Dar nespėjus Bleizui atsipeikėti, Glenas du kartus vožė jam į vei- 
dą. Iš vaikino nosies pasipylė kraujas. Glenas kiek atsitraukė, steng- 
damasis išlaikyti distanciją ir išnaudoti ilgų rankų pranašumą. Moki- 
niai sukėlė triukšmą. 

Glenas vaipėsi. 

- Prieglaudos išsigimėlis, - iškošė jis pro dantis. - Besmegenis. - 


*Kikbolas - tai beisbolo variantas, kur leidžiama kojomis spirti į kamuolį. 

Jis iš visų jėgų vožė į sužalotą Bleizo kaktą ir čia pat susiraukė iš 
skausmo. Bleizo kakta, nors ir traumuota, buvo tikrai tvirta. 

Sutrikęs Hardis nespėjo atsitraukti atgal ir gavo atsakomąjį smū- 
gį. Tvirti krumpliai trenkė jam į burną. Glenas suriko, jo paties dantys 
suplėšė lūpą, pasipylė kraujas. Mokiniai šaukė dar garsiau. 

Peštukas pajuto savo kraujo skonį ir visai pamiršo apie būtiną 
distanciją. Dingo ir noras pažeminti Bleizą, pasityčioti iš jo. Įsiutęs, 
jis puolė vaikiną, pildamas smūgius abiem rankomis. 

Bleizas stovėjo, nejudėdamas iš vietos. Jis girdėjo iš toli sklindan- 
čius mokinių riksmus, kurie jam priminė Bouj šunų lojimą... tą dieną, 
kai Rendis buvo pasiryžęs eiti iki galo. 

Glenas sudaužė vaikinui galvą, jam užėmė kvapą, ausyse spengė, 
jis pajuto kraujo skonį. Tada vėl užsimojo ir kirto pats. Skausmas nu- 
smelkė ranką iki pat peties, o Hardis spjovė krauju jam į veidą - iš- 
spjovė išmuštą dantį. Bleizas vėl trinktelėjo į tą pačią vietą. Glenas 
pravirko tarsi mažas vaikas, kuriam durimis prižnybo pirštus. Jis nu- 
stojo mosuoti rankomis. Burna atrodė baisiai. Prie jų jau bėgo misis 
Foster. Sijonas pleveno, ji kiek galėdama pūtė į švilpuką. 

Bleizui skaudėjo dešinę ranką ir petį, ir galvą, bet jis vėl iš visų 
jėgų smogė priešininkui. Smūgis pataikė į pasmakrę. Trakštelėjimas 
privertė suklusti visus smalsuolius. Glenas prarado pusiausvyrą, akys 
užvirto aukštyn... Po to sulinko keliai, jis krito į sniegą ir sustingo. 

“Aš jį užmušiau, - pamanė Bleizas. - Dieve, nudėjau jį, kaip Ren- 
dį". 

Bet Glenas sujudėjo, pradėjo kažką nerišliai kalbėti. Taip kalba 
žmonės per sapnus. O misis Foster jau šaukė ant Bleizo, ragino jį eiti 
į vidų. Nutoldamas vaikinas girdėjo, kaip moteris paprašė Piterį nu- 
bėgti į mokytojų kambarį ir atnešti vaistinėlę. 

Ji laikinai nušalino nuo pamokų ir išsiuntė namo. Kraujavimą iš 
nosies sustabdė ledu. Kraujuojančią ausį užklijavo pleistru. Jis išėjo 
pėsčias. Iki šunų fermos buvo maždaug keturios mylios. Bleizas jau 
eidamas takeliu prisiminė pamiršęs mokykloje paketą su pusryčiais. 
Kiekvieną rytą misis Bouj jam įdėdavo dvi riekutes duonos su riešu- 
tų sviestu ir obuolį. Nedaug, bet, kaip sakydavo Džonas Čelcmanas, 
vis tiek geriau, negu nieko. 

Kai Bleizas sugrįžo pusryčių, jo neįleido į mokyklos patalpas. 
Mardžė Turlau atnešė jam paliktą paketą. Mergaitės akys paraudu- 
sios nuo ašarų. Bleizas jautė, kad ji nori kažką pasakyti, bet nežino 

kaip. Jam buvo gerai pažįstamas toks jausmas. Vaikinas nusišypsojo, 
tarsi norėdamas parodyti, jog viskas gerai. Ji taip pat nusišypsojo. 
Viena jo akis visiškai sutino, todėl jis žiūrėjo į mergaitę kita akimi. 

Perėjęs per mokyklos kiemą, dar kartą atsisuko, bet Mardžė jau 
buvo nuėjusi. 


- Eik į daržinę, - pasakė Bouj. 

- Ne. 

Šeimininko akys iššoko ant kaktos. Jis krestelėjo galvą, tarsi no- 
rėdamas sujudinti smegenis. 

- Ką tu pasakei? 

- Daugiau nenorėsite manęs daužyti. 

- Čia jau aš pats spręsiu. Eik į daržinę. 

- Neisiu. 

Bouj artėjo prie berniuko. Bleizas atsitraukė per kelis žingsnius, 
po to pakėlė sutinusį kumštį. Ir sustingo. Jis laukė. Bouj sustojo. Juk 
vyriškis matė negyvą Rendį... kurio kaklas buvo sulaužytas ir atrodė 
tarsi vėtros nulaužta gležna kedro šakelė. 

- Eik į savo kambarį, prakeiktas kalės vaike. 

Bleizas nuėjo į kambarį. Atsisėdo ant lovos krašto. Girdėjo, kaip 
Bouj šaukia į telefono ragelį. Ir suprato žinąs, su kuo dabar šeiminin- 
kas kalba. 

Bet tai jo nejaudino. Jam viskas buvo “dzin"'. Dabar jį jaudino tik 
mintys apie Mardžę. Kai vaikinas apie ją galvodavo, jam norėjosi 
verkti. Panašiai būdavo, kai jis stebėdavo vienišą paukštį, tupintį ant 
telefono laido. Bet jis nepravirko. Tik dar kartą paskaitinėjo “Oliverį 
Tvistą". Tekstą įsiminė mintinai, net ir tuos žodžius, kurių reikšmės 
nežinojo. Voljere lojo šunys. Alkani. Laikas šerti, bet niekas jam nie- 
ko nesako. Jei pasakytų, jis pašertų... 

Bleizas skaitinėjo, kol atvažiavo automobilis iš prieglaudos. Prie 
vairo sėdėjo pats Įstatymas. Jo akys iš įniršio pasruvusios krauju, iš 
lūpų beliko tik plona juostelė. Sutuoktiniai Bouj sustoję greta stebėjo, 
kaip prieglaudos direktorius išsiveža savo globotinį. 

Kai jie atvyko į “Heton Hauzą“, Bleizas pajuto, jog viskas čia 
jam iki skausmo pažįstama. Tas pojūtis aplipo jį, tarsi šlapi marški- 
niai. Prireikė nemažai valios pastangų, kad sulaikytų besiveržiančią 
raudą. Praėjo trys mėnesiai, bet niekas nepasikeitė. Kaip buvo rau- 
donų plytų milžinas, taip ir liko. Turbūt tos plytos amžinos. Tie patys 

langai apšviečia žemę gelsva šviesa. Tik žemė dabar padengta snie- 
gu. Pavasarį sniegas nutirps, o šviesa liks tokia pat. 

Kabinete Įstatymas pasiėmė Lazdą. Bleizas galėjo ištraukti Laz- 
dą direktoriui iš rankų, bet jis pavargo kovoti. Ir galiausiai suvokė, 
kad bet kada gali atsirasti kažkas stipresnis... su dar baisesne lazda. 

Po to, kai Įstatymas kaip reikiant pamankštino ranką, Bleizą 
nusiuntė į bendrą miegamąjį. Prie durų stovėjo Džonas Čelcmanas. 
Viena jo akis buvo mėlyna. 

- Sveikas, Bleizai, - pasisveikino jis. 

- Labas, Džonai. Kur tavo akiniai? 

- Jų nėra, - atsakė berniukas ir pradėjo širsti: - Bleizai, jie sudau- 
žė mano akinius! Dabar aš negaliu skaityti! 

Bleizas pagalvojo, jog liūdna sugrįžti čia, bet malonu žinoti, kad 
Džonas tavęs laukė. 

- Mes juos pataisysime. - Ir čia pat jam kilo idėja: - Arba abu pa- 
dirbėsime mieste kastuvais, kai eilinį kartą prisnigs, ir nupirksime tau 
naujus akinius. 

- Manai, įstengsime? 

- Patikėk. Juk privalai matyti. Kas be tavęs padės man su namų 
darbais? 

- Žinoma, Bleizai. 

Ir jiedu drauge nuėjo į miegamąjį. 


10 skyrius 


“Apekso centras" užėmė nemažą plotą prie pat plento. Čia bu- 
vo kirpykla, administracinis Veteranų Organizacijos pastatas, Šven- 
tosios Dvasios bažnyčia, ūkinių prekių parduotuvė, aludė... Prekybos 
centras buvo netoli nuo lūšnelės, ir ryte po antrojo “Timo ir Džanet- 
so'' apiplėšimo Bleizas nuėjo tenai. Užsuko į ūkines prekes ir nusipir- 
ko sulankstomas kopėčias, kurios jam kainavo trisdešimt dolerių. 
Prie kopėčių buvo pritvirtinta etiketė su užrašu: “NUKAINUOTA"". 

Užsimetęs ant pečių pirkinį, jis žingsniavo atgal. Ėjo nuvalytu kel- 
kraščiu, nesižvalgydamas nei į kairę, nei į dešinę. Jam net į galvą ne- 
atėjo, kad jo pirkinys gali atkreipti kažkieno dėmesį. Džordžas, žino- 
ma, apie tai pagalvotų. Bet jo vis dar nėra. 

Kopėčios buvo ilgos ir jų nepavyko patalpinti nei į bagažinę, nei 
ant galinės vogto “Fordo" sėdynės. Teko ištiesti per visą automobilio 
saloną. Viską sutvarkęs, Bleizas nuėjo į trobelę, įjungė radijo imtuvą 
ir klausėsi muzikos, laukdamas saulėlydžio. 

- Džordžai? 

Nėra atsakymo. Jis išvirė kavos, išgėrė puodelį, prigulė. Besi- 
klausydamas muzikos užsnūdo. Grojo grupė “Fantomas 409". Nubu- 
do jau sutemus. Iš radijo imtuvo girdėjosi ūžesys, trukdžiai. Buvo 
ketvirtis aštuntos. 

Bleizas atsikėlė, pasiruošė sumuštinį su dešra, ananasų gabalė- 
lius saldžiame sirupe. Jam patiko “Doul!"* kompanijos ananasų gaba- 
lėliai sirupe. Galėjo nors ir tris kartus per dieną juos valgyti. Trimis 
gurkšniais išgėrė visą sirupą, apsidairė. 

- Džordžai? 

Nėra atsakymo. 

Jis blaškėsi po kambarį, nerasdamas sau vietos. Taip stigo tele- 
vizoriaus. Būtų Džordžas, galėtų kokį nors žaidimą pažaisti. Kad ir 
kribidžą. Džordžas visada laimėdavo, nes Bleizas pamiršdavo kai ku- 
riuos perdavimus, o ir skaičiavo jis prastai (vėl ta matematika!), bet 
jam patiko pats žaidimo procesas. Tas pats, kaip dalyvauti žirgų lenk- 
tynėse... Kartais, jei Džordžas nenorėdavo žaisti kribidžą, jie sumai- 
šydavo keturias kortų kalades ir lošdavo “Karą". Džordžas ir vidury 
nakties galėjo lošti kortomis “Karą", gerti alų 1r kalbėti apie respub- 
likonus, pasakoti, kaip jie tyčiojasi iš vargšų. “Kodėl? Aš tuoj pasa- 
kysiu kodėl. Dėl tos pačios priežasties, dėl kurios šuva laižo savo 
kiaušus: todėl, kad jie gali tą daryti"', - sakydavo jis. Bet dabar nebu- 
vo ką veikti. Džordžas jam parodė, kaip reikia dėlioti pasjansą, bet 
Bleizas, Žinoma, neprisimena. Apiplėšimui dar neatėjo metas. Nepa- 
galvojo, o galėjo iš parduotuvės nukniaukti komiksus ar porą pornog- 
rafinių Žurnalų. 

Pagaliau ėmėsi seno leidinio “X menai". Džordžas jį vadino sodo- 
mitų sambūriu, bet Bleizas nežinojo kodėl. 

Prieš aštuonias jis vėl trumpam užsnūdo. Nubudo beveik vienuo- 
liktą. Galvoje kažkoks rūkas, iš pradžių Bleizas negalėjo suvokti kur 
esantis. Dabar jis jau galėjo važiuoti. Okoma Haits pasiektų po vidur- 
nakčio. Bet nebuvo įsitikinęs, ar šito nori. Viskas atrodė taip baugi- 
nančiai. Ir taip sudėtinga. Reikėjo iki smulkmenų apgalvoti. Sudaryti 

planą. Galbūt pirmiausia pamėginti pačiam patekti į tuos namus? Ap- 
simesti elektriku ar santechniku? Nusibraižyti kambarių išdėstymo 
schemą. 

Jį erzino tuščias lopšys prie krosnies. 

Bleizas vėl užmigo ir sapnavo nerimastingą sapną. Jis kažką per- 
sekiojo, vaikščiojo tuščiomis gatvėmis prie vandenyno, o virš galvos 
suko ratu rėkaujančios žuvėdros. Vyriškis nežinojo, ką jis persekioja. 
Gal Džordžą ar Džoną? Kai juos skyręs atstumas sumažėjo, perse- 
kiojamasis atsisuko, pašaipiai nusišypsojo... Tai buvo Mardžė Turlau. 
Ji bėgo nuo Bleizo. 

Atsibudo vyriškis ant kėdės. Apsirengęs. Naktis buvo pasibaigu- 
si. Radijas vėl grojo. Hensonas Kardžilas dainavo “Šokinėk per šok- 
dynę". 


Jis galėjo važiuoti kitą naktį, bet nevažiavo. Dieną išėjo į lauką, 
pasiėmė kastuvą ir pradėjo kasti niekam nereikalingą taką į mišką. 
Dirbo, kol visai nusiplūkė. Burnoje net pajuto kraujo skonį. 

“Eisiu šiąnakt", - pagalvojo Bleizas, bet nuėjo tik į artimiausią 
alaus parduotuvę - pasižiūrėti, ar jie gavo naujų komiksų. Nusipirko 
tris. Prie pirmojo užsnūdo tuoj po vakarienės ir atsibudo jau po vidur- 
nakčio. Jau ketino atsikelti ir keliauti į vonią nusišlapinti, bet prabilo 
Džordžas. 


- Džordžai? 

- Pridėjai į kelnes, Bleizai? 

- Ne! Aš ne... 

- Slampinėji po namus tarsi šuo, kuriam belendant į vištidę durys 
prižnybo kiaušus. 

- Ne! Neslampinėju. Juk tiek daug padariau. Nusipirkau geras 
kopėčias... 

- Taip, ir dar komiksus. Neblogai leidai laiką, sėdėdamas čia, 
klausydamas šitos suknistos muzikos ir skaitydamas apie homikus 
supermenus? 

Bleizas kažką sumurmėjo. 

- Ką tu pasakei? 

- Nieko. 

- Turbūt aš teisus, jei tu net neturi drąsos pasakyti tą balsu. 

- Gerai... Aš pasakiau, kad niekas neprašė tavęs sugrįžti. 

- Kodėl tu toks nedėkingas, apgailėtinas kalės vaike? 

- Paklausyk, Džordžai... 

- Aš rūpinausi tavimi, Bleizai. Prisipažinsiu, tikėjausi iš to nau- 
dos. Maniau, nukreipsiu tave tinkama linkme, ir tu būsi naudingas. 
Žinojau, kaip tą padaryti. Ar jau pamiršai? Mes retai kada galėjome 
pavalgyti tris kartus per dieną, bet vieną kartą visada pavalgydavo- 
me. Rūpinausi, kad pasikeistum drabužius ir vaikščiotum švarus. O 
kas tau sakydavo, jog būtina valyti sumautus dantis? 

- Tu, Džordžai. 

- Beje, dabar tu pamiršti juos valyti, ir tavo burna dvokia kaip pa- 
dvisusios žiurkės. 

Bleizas šyptelėjo. Ką padarysi. Niekas negalėjo rasti tinkamesnių 
žodžių už Džordžą. 

- Kai tau reikėdavo kekšės, ir tas aš atvesdavau. 

- Taip. Ir nuo vienos aš pasigavau gonorėją... Po to šešias sa- 
vaites šlapindamasis kaukiau iš skausmo. 

- Bet ir pas gydytoją aš tave nuvedžiau. Juk taip? 

- Taip, - pripažino Bleizas. 

- Tu man skolingas, todėl privalai prasukti šį reikaliuką. 

- Bet juk tu nenorėjai, kad tuo užsiimčiau aš. 

- Nenorėjau, o dabar persigalvojau. Tai mano planas, o tu turi 
man grąžinti skolą. 

Bleizas susimąstė apie Džordžo žodžius. Ilgai galvojo, po to pa- 
sakė: 

- Kaip galima būti skolingam numirėliui? Jei koks nors Žmogus 
būtų šalia, tai pamatytų, kad kalbuosi pats su savimi. Pats klausinėju, 
pats atsakinėju... Žmonės pamanytų, jog esu trenktas. Turbūt iš tiesų 
toks esu! - Jam gimė nauja idėja. - Tu niekur negalėsi panaudoti savo 
pinigų dalies. Juk tu miręs! 

- O tu gyvas? Ar tikrai? Sėdi, klausaisi kvailos kaubojiškos mu- 
zikos, skaitai komiksus, smaukaisi... 

Bleizas išraudo, nudelbė akis. 

- Ir apiplėšinėji vieną ir tą pačią parduotuvę. Lauki, kol jie su- 
rengs pasalą ir sučiups tave už subinės? O tu sėdėsi ir spoksosi į šitą 
sumautą vaikišką lovytę ir lopšį? 

- Sukaposiu juos malkoms. 

- Pasižiūrėk į save. - Džordžo balse girdėjosi liūdesys ir dar kaž- 
kas. Galbūt neviltis... - Dvi savaitės su tomis pačiomis kelnėmis. Ant 

trumpikių šlapimo dėmės. Tau metas nusiskusti, apsikirpti... o tu sėdi 
miške, šitoje trobelėje. Mudu visai kitaip gyvenome. Nejaugi pats ne- 
matai? 

- Tu išėjai, - ištarė Bleizas. 

- Todėl, kad tu kvailai elgeisi. Privalai pasinaudoti šita galimybe, 
antraip prapulsi. Pragyvensi čia kokius penketą ar šešetą metų, o 
paskui suseks tave ir patupdys į cypę visam likusiam gyvenimui. Ap- 
gailėtinas kvailys, kuris pamiršta išsivalyti dantis ar pasikeisti kojines. 
Dar vienas ant grindų šokinėjantis vabalėlis. 

- Tai sakyk, ką turėčiau daryti, Džordžai? 

- Turi veikti pagal mano planą. 

- Bet jei įkliūsiu, ilgam sėsiu į belangę. Iki gyvos galvos. - Ši ap- 
linkybė jį jaudino labiau, negu norėjosi pripažinti. 

- Tu šito neišvengsi, tavo reikalai klostosi taip... ar tu manęs ne- 
siklausai? Be to, tu padarysi tam snargliui paslaugą. Jis to neprisi- 
mins, bet iki gyvenimo pabaigos kokiame nors užmiesčio klube pasa- 
kos draugams šitą istoriją. O ir tie žmonės, kurie tau sumokės išpir- 
ką... Juk jie patys tuos pinigus pavogė. Nors ir ne su pistoleto pagal- 
ba. 

- O jeigu mane sučiups? 

- Nesučiups. Jei paaiškės, kad tie pinigai pažymėti, nuvažiuosi į 
Bostoną ir susirasi Bilį O'Ši. Bet svarbiausia - tu privalai išsijudinti. 

- Ką man daryti, Džordžai? Kada? 

- Kada tu atsibusi. Nubusk. Nubusk! 

Bleizas atsibudo. Jis sėdėjo ant kėdės. Visi komiksai gulėjo ant 
grindų. Batų nenusimovęs. O, Džordžai! 

Jis pakilo, pasižiūrėjo į laikrodį. Pusė dviejų. Ant vienos sienos 
muilu išterliotas veidrodis. Bleizas pažvelgė į jį. Ir pamatė išvargusį 
veidą. 

Vyriškis užsivilko striukę, užsimaukšlino kepurę, užsimovė pirš- 
tines ir nuėjo į pašiūrę. Kopėčios tebegulėjo automobilio salone. Au- 
tomobilis trejetą dienų stovėjo šaltyje, todėl variklį nebuvo lengva 
įjungti. 

Bleizas sėdo prie vairo. 

- Štai, Džordžai. Aš pasirengęs keliauti. 

Atsakymo nebuvo. Bleizas pasuko kepurės snapelį į laimingą pu- 
sę ir išriedėjo iš pašiūrės. Apsisuko ir nuvažiavo į plentą. Po to pasu- 
ko į Okoma Haits. 

Okoma Haits nebuvo sunku surasti vietą automobiliui, nors šita- 
me rajone visada daug policijos patrulių. Džordžas viską buvo apgal- 
vojęs dar prieš keletą mėnesių iki savo mirties. 

Kitoje plento pusėje, už ketvirčio mylios nuo Džerardų rezidenci- 
jos, kilo kondominiumo bokštas. Devynaukščio namo “Ąžuolynas" 
butuose gyveno pasiturintys žmonės. Vienoje pastato pusėje buvo 
mokama automobilių stovėjimo aikštelė skirta svečiams. Kai Bleizas 
privažiavo prie vartų, iš nedidelės būdelės išėjo vyriškis. Artėdamas 
jie segiojosi striukę. 

- Jūs pas ką, sere? 

- Pas misterį Džozefą Karltoną. 

- Taip, sere, - linktelėjo apsaugininkas. Jo visai nenustebino sve- 
čias, atvykęs antrą valandą nakties. - Pranešti, kad jūs atvykote? 

Bleizas papurtė galvą ir parodė vyriškiui raudoną plastikinę kor- 
telę. Ji priklausė Džordžui. Jei apsaugininkas būtų pasakęs, kad vis 
tiek jis privalo paskambinti ir pranešti misteriui Karltonui, jei jis bent 
būtų įtariai pažvelgęs į Bleizą, tas būtų supratęs, jog iš kortelės nėra 
jokios naudos, kad kažkas pasikeitė... galbūt administracija pakeitė 
svečių kortelės spalvą, todėl jam reikia dingti iš čia. 

Bet apsaugininkas tik linktelėjo ir nužingsniavo atgal į savo būde- 
lę. Po akimirkos vartai atsidarė, ir Bleizas įvažiavo į automobilių sto- 
vėjimo aikštelę. 

Jokio Džozefo Karltono neegzistavo, bent jau Bleizas buvo tuo 
įsitikinęs. Džordžas sakė, jog butą aštuntame aukšte nuomojasi kaž- 
kokie vyrukai iš Bostono, kuriuos jis vadino Airijos Gudročiais. Jie 
kartais čia rengdavo dalykinius susitikimus. Pasikviesdavo ir mergi- 
nų. Bet dažniausiai lošė pokerį. Ne vieną kartą orgijose yra dalyva- 
vęs ir Džordžas. Jis bendravo su Gudročiais, nes su vienu iš jų kartu 
užaugo. Tai buvo Bilis O*Ši, pirma laiko pražilęs vyriškis, išsprogu- 
siomis kaip varlės akimis bei pamėlynijusiomis lūpomis. Bilis Džordžą 
vadindavo Gergždu. Tai dėl jo kimaus balso. Jiedu dažnai plepėdavo 
apie merginas - neprieinamas bei profesionales... 

Bleizas porą kartų dalyvavo jų lošimuose drauge su Džordžu ir 

liko apstulbęs, pamatęs ant lošimo stalo tokį kiekį pinigų. O Džordžas 
vieną kartą išlošė penkis tūkstančius dolerių. Tačiau netrukus du 
tūkstančius pralošė. 

Būtent todėl, kad “Ąžuolynas" buvo netoli nuo Džerardų namų, 
Džordžui ir gimė idėja pagrobti mažąjį jų įpėdinį ir pareikalauti išpir- 
kos. 

Svečiams skirtoje automobilių stovėjimo aikštelėje buvo tamsu ir 
tylu. Vienintelio žibinto šviesoje blykčiojo sniegas. Aikštelė aptverta 
tvora. Kitoje tvoros pusėje - keturi akrai laisvos žemės. 

Bleizas išlipo iš “Fordo", ištraukė kopėčias. Vos tik jis pradėjo 
veikti, abejonės bei baimės užsimiršo, išsisklaidė. Jis jautėsi tvirčiau. 

Vyriškis permetė kopėčias per tvorą ir pats lipo iš paskos. Kel- 
nės užsikabino už vielos, ir jis žemyn galva žnektelėjo į sniegą. Snie- 
go storis buvo ne mažiau trijų pėdų. Bleizas vos nepradėjo kvatoti - 
jam patiko. Pradėjo mosuoti rankomis, po to pakilo visas snieguotas, 
baltas kaip angelas. 

Pasiėmė kopėčias ir per sniegą nubrido į plentą, visai negalvoda- 
mas apie tai, jog palieka labai charakteringų kareiviškų batų pėdsa- 
kus. Džordžas tikrai apie tai pagalvotų, bet jo nėra. 

Vyriškis sustojo prie plento, pažvelgė į kairę, į dešinę. Jokių au- 
tomobilių. Kitoje pusėje kilo žalia gyvatvorė. Ją dengė sniego kepu- 
rė. Tik gyvatvorė ir skyrė Bleizą nuo tamsaus Džerardų namo. Tur- 
būt tenai visi miegojo, nes nė vienas langas nebuvo apšviestas. 

Susikūprinęs, perbėgo per kelią. Matyt, jam norėjosi tą akimirką 
tapti nematomu. Permetė per gyvatvorę kopėčias. Ketino pasidaryti 
plyšį ir pralįsti pats. Tada pamatė sidabro spalvos laidą, nutiestą pro 
šakas. Įsižiūrėjo atidžiau, ir širdis ėmė smarkiau plakti. Suprato, jog 
laidais teka elektros srovė. Panašiai, kaip karvių ganykloje Bouj fer- 
moje. Ji irgi buvo aptverta tokia viela. Prisilietęs, Žmogus gaudavo pa- 
kankamai stiprų išlydį. Be to, suveikdavo apsaugos signalizacija. Kas 
nors iškviesdavo policiją, ir tuo viskas pasibaigdavo. Nespėdavo nė 
prasidėti... 

- Džordžai? - sušnabždėjo Bleizas. 

Iš kažkur pasigirdo atsakymas - toks pat tylus šnabždesys: “Per- 
lįsk per šitą šūdą". 

Bleizas atsitraukė atatupstas. Nė vieno automobilio ant kelio ne- 
buvo. Jis nubėgo prie gyvatvorės. Įsibėgėjo, atsispyrė ir šoko. Nukri- 

to ant tvorą dengusio sniego. Nuo sužeistos, lipant per tvorą prie 
“Ąžuolyno" kojos, liko kraujo pėdsakas (ketvirta grupė, rezus fakto- 
rius neigiamas). 

Bleizas nušoko nuo tvoros, apsižvalgė. Gyvenamasis namas sto- 
vėjo už šimto jardų. Už jo matėsi kiek mažesnis statinys. Galbūt ga- 
ražas ar svečių namai. O gal tenai gyveno tarnai. Nuo gyvatvorės 
namą skyrė platus laukas. Jei kartais kas nors nemiegotų, iškart pa- 
stebėtų per lauką ateinantį žmogų. Bleizas gūžtelėjo pečiais. Paste- 
bės - tai bus pastebėta. Jis juk nieko negali pakeisti. 

Todėl pasiėmė kopėčias ir nutipeno prie Džerardų rezidencijos. 
Kai atsidurs jau po namo sienomis, jo nesimatys iš langų. Pasiekęs 
tikslą prisėdo, atgavo kvapą, įsiklausė, mėgindamas pajusti bet kokį 
kilusio pavojaus signalą. Nieko nesigirdėjo. Namai miegojo. 

Dešimtys langų žvelgė į Bleizą. Kuris jam reikalingas? Jeigu jie- 
du su Džordžu kadaise tą langą Žinojo, jis negalėjo to pamiršti. Vyriš- 
kis priglaudė delną prie plytų sienos, tarsi tikrindamas, ar plytos kvė- 
puoja. Pažvelgė pro artimiausią langą į vidų ir pamatė didžiulę pra- 
bangią virtuvę. Atrodė tarsi erdvėlaivio “Enterprais"" kabina. Prie vi- 
ryklės žibėjo maža lemputė, skleisdama švelnią šviesą. Bleizas per- 
braukė delnu per burną. Neryžtingumas vėl pamėgino jį supančioti, 
tačiau jis sugrįžo prie kopėčių, ketindamas ištiesti jas ir pastatyti. Bet 
kokie veiksmai jam buvo naudingi. Jis visas drebėjo. 

Tai iki gyvos galvos, - suriko vidinis balsas. - Būtent tiek tu ir 
gausi! Dar turi laiko, dar gali... 

- Bleizai. 

Iš netikėtumo jis vos garsiai nesuriko. 

- Bet koks langas. Jei neprisimeni, tau teks apžiūrėti namus. 

- Aš nesugebėsiu, Džordžai. Už ko nors užsikabinsiu, apversiu... 
jie išgirs, ateis ir nušaus mane... arba... 

- Privalai. Kelio atgal nebėra. 

- Aš bijau, Džordžai. Noriu namo. 

Atsakymo nėra. Nors kažkuria prasme tai ir buvo atsakymas. 

Sunkiai kvėpuodamas, jis išskleidė kopėčias. Trukdė pirštinės ir 
sutvirtinti kablius jam pavyko tik iš antro karto. Vyriškis buvo visas 
snieguotas, baltas nuo galvos iki kojų. Tarsi sniego Žmogus. Sniego 
prilindo net už kepurės, kurios snapelis tebebuvo pasuktas į kairę pu- 
sę... Tylą aplink namą drumstė tik neramus paties Bleizo kvėpavi- 
mas. Sniegas tarsi slopino visus kitus garsus. 


61 


Kopėčios buvo aliumininės, lengvos. Bleizas nesunkiai jas pakėlė. 
Viršutinis laiptelis kaip tik po virtuvės langu. 

Jis pradėjo kilti, tuo pat metu purtydamas nuo savęs sniegą. 
Kažkurią akimirką kopėčios susiūbavo. Bleizas apmirė... bet po to 
jos vėl sustingo. Jis kilo aukštyn. Stebėdamas, kaip namo sienos ply- 
tos slenka žemyn, vyriškis pasiekė palangę. Ir pažvelgė į vieną 1š 
miegamųjų. 

Dvigulė lova. Guli du žmonės. Veidų įžiūrėti neįmanoma, tiktai 
baltos dėmės. 

Bleizas žiūrėjo tarsi užburtas, pamiršęs apie baimę. Dėl neaiškių 
priežasčių (seksualinio potraukio jis nepajuto arba bent jau manė ne- 
pajutęs) jo penis pradėjo didėti. Bleizas neabejojo, kad tai Džozefas 
Džerardas trečiasis ir jo žmona. Spokso į juodu pro langą, o šie to 
net nežino. Sudrumstė jų pasaulį. Įėjo nekviestas, neprašytas... Ko- 
modos, staliukai prie lovų. Didžiuliame, sulig žmogaus ūgiu, veidrody- 
je jis pamatė savo atspindį. Jis matė namo šeimininkus, 0 jie net ne- 
įtarė. Bleizo kūnas suvirpėjo iš susijaudinimo. 

Jis atitraukė žvilgsnį nuo lovos, ėmėsi apžiūrinėti langą. Paprasta 
sklendė, turint tinkamus įrankius, galima be vargo atidaryti. Žinoma, 
tokių įrankių jis neturėjo, bet jam ir neprireikė: sklendė nebuvo nau- 
dojama pagal paskirtį. 

“Jie apsirijėliai, - pagalvojo Bleizas. - Kvaili respublikonai, viskuo 
persisotinę. Gal aš ir bukaprotis, bet jie dar už mane kvailesni". 

Vyriškis išsiskėtė, kiek leido kopėčios, kad išlaikytų pusiausvyrą, 
1r pradėjo kelti langą aukštyn. Lovoje gulintis žmogus sujudėjo, apsi- 
vertė ant kito šono. Bleizas palaukė, kol jis kaip reikiant įmigs, ir vėl 
ėmėsi lango. 

Net buvo pradėjęs manyti, kad langas kažkokiu būdu iš vidaus 
uždarytas, todėl ir sklendžių neprireikė, bet staiga jis pajudėjo. Medis 
tyliai sudejavo. Bleizas sustingo. 

Ir susimąstė. 

Nusprendė, kad reikia suktis labai greitai: atidaryti langą, patekti 
į kambarį, vėl uždaryti langą. Juk šaltas žiemos oras gali pažadinti 
miegančius. Bet jei langas sugirgždės, jie taip pat gali atsibusti. 

- Veik, - sušnabždėjo Džordžas. Jis buvo kopėčių apačioje. - Pa- 
sinaudok galimybe. 

Bleizas įkišo pirštus į plyšį ir pakėlė langą. Langas judėjo be gar- 
so. Jis perkėlė koją per palangę, įlindo į kambarį, vėl nuleido langą. 

Dabar jau langas atsistodamas į vietą sugirgždėjo. Bleizas pritūpė 
prie palangės, bijodamas atsisukti ir pažvelgti į lovą. Ausys gaudė 
kiekvieną garsą. 

Nieko nesigirdėjo. 

Ne, kažką jis girdėjo. Kvėpavimą. Du gulintys lovoje žmonės 
kvėpavo unisonu, tarsi važiuotų dviviečiu dviračiu. Vos girdimai 
girgžda čiužinys. Tiksi laikrodis. Ir pats namas skleidžia kažkokius 
garsus. Gal sminga žemyn? Tai jis darė jau kokius penkiasdešimt ar 
septyniasdešimt metų. O galbūt ir visą šimtą. Mėgino patogiau įsitai- 
syti ant žemės su visomis savo plytomis bei mediena... 

Bleizas atsisuko į miegančius žmones. Moteris iki pusės atsiklo- 
jusi. Naktinukų iškirptė nuslinkusi į šoną, viena krūtis išlindusi. Vyriš- 
kis spoksojo į krūtį, stebėdamas, kaip ji lengvai kilnojasi, koks kietas 
jos spenelis. Matyt, sukietėjo nuo gūsio šalto oro... 

- Judinkis! Bleizai! O Viešpatie! 

Ant galų pirštų jis perėjo per miegamąjį, tarsi meilužis, kuris iki 
šiolei slėpėsi po lova. Stengėsi nekvėpuoti, todėl krūtinė išsipūtė, tarsi 
pulkininko iš animacinio filmo. 

Blykstelėjo auksas. 

Ant vienos iš komodų stovėjo trys fotografijos auksiniuose pira- 
midės formos rėmuose. Apačioje Džerardo trečiojo ir jo tamsiaodės 
žmonos, viršuje - Džerardo ketvirtojo, suvystyto į antklodę... Ant gal- 
vos nė vieno plaukelio. Plačiai atvertos tamsios vaiko akys žvelgė į 
pasaulį, į kurį jis dar taip neseniai atėjo. 

Bleizas priėjo prie durų, pasuko rankeną, sustingo, vėl atsisuko. 
Moteris ranka pridengė nuogą krūtį. Vyriškis miegojo aukštielninkas, 
išsižiojęs. Kol nesuraukė nosies ir neužknarkė, labiau priminė negy- 
vėlį. Bleizas pagalvojo apie Rendį, prisiminė, kaip tas gulėjo ant šaltos 
žemės, o blusos skubėjo palikti jo kūną... O už lovos ant grindų ir ant 
palangės buvo pripustyta sniego. Jis jau pradėjo tirpti. 

Bleizas atsargiai, įsiklausydamas į kiekvieną garsą, atidarė duris 
ir išsėlino iš miegamojo. Atsidūrė koridoriuje. Grindis dengė storas 
minkštas kilimas. Uždaręs duris, jis priėjo prie laiptų turėklų ir pažvel- 
gė žemyn. Laiptai kilo iš plačios tamsios salės. Poliruotos grindys 
kiek blykčiojo. Kitoje galerijos pusėje stovėjo merginos statula. O 
priešais ją - Marmurinis jaunuolis. 

- Nekreipk dėmesio į statulas, Bleizai. Nestovėk čia kaip stulpas. 
Surask kūdikį. 

Jis pasuko koridoriumi į kairę. Jokių garsų, tik vos girdimas jo 
paties žingsnių aidas. Tai jam kėlė baimę. 

Atidarė dar vienas duris, pažvelgė į kambarį: viduryje stalas, pa- 
sieniais knygų lentynos. Ant stalo rašomoji mašinėlė bei pluoštas po- 
pierių. Ant sienos kabo portretas. Vyriškis žilais plaukais, veidas niū- 
rus, tarsi sakytų Bleizui: “Tu vagis". Jis uždarė duris, nuėjo toliau. 

Už kitų durų buvo tuščias miegamasis... lova su užuolaida. 

Bleizas ėjo koridoriumi jausdamas, kaip jo kūnu teka prakaito 
srovėlės. Laikas slinko lėtai. Kiek jau praėjo? Penkiolika minučių? 
Dvidešimt? 

Trečiajame kambaryje jis aptiko dar vieną miegančią porą. Mo- 
teris dejavo per miegus, ir jis greitai uždarė duris. 

Pasuko už kampo. O jeigu teks pakilti laiptais į trečią aukštą? Ta 
mintis kėlė jam siaubą, beveik tokį, kokį patirdavo savo košmariškuo- 
se sapnuose... kai sapnuodavo “Heton Hauzą“ arba Bouj šunų fer- 
mą. Ką jis pasakys, jeigu staiga užsižiebs lempos ir jį pastebės? O 
ką jis galėjo pasakyti? Kad atėjo vogti stalo sidabro? Antrame aukšte 
stalo sidabro nebuvo. Tai net pats didžiausias kvailys žinojo. 

Šitame koridoriaus gale tebuvo vienos durys. Jis jas atidarė ir pa- 
teko į vaikų kambarį. 

Ilgai stovėjo, negalėdamas patikėti. Pasirodo, tai nėra nereali 
svajonė... ji gali išsipildyti. Jis visai šalia jos ir gali įgyvendinti visus 
planus. Jau vien nuo tos minties Bleizą apėmė noras sprukti iš čia 1r 
lėkti kiek tik kojos neša. 

Lovytė niekuo nesiskyrė nuo tos, kurią jis nupirko. Kambario sie- 
nas puošia Disnėjaus filmų veikėjų atvaizdai. Staliukas kūdikiui per- 
vystyti, lentynėlė su daugybe buteliukų, tūtelių su kremais, losjonais, 
ryškiai nudažyta nedidelė komoda. Gal raudonos, o gal mėlynos spal- 
vos. Tamsoje gerai nesimatė. O lovytėje gulėjo kūdikis. 

Paskutinį kartą likimas jam suteikė galimybę pabėgti. Bleizas tai 
žinojo. Dabar jis dar galėjo nepastebėtas palikti šituos namus. Taip 
pat, kaip nepastebėtas čia pateko. Jie net neįtartų kažką čia pabuvo- 
jus. Prieiti prie lovytės, uždėti didžiulę ranką ant vaiko kaktos ir pas- 
kui išeiti... Staiga vyriškis pamėgino įsivaizduoti, kaip po dvidešimties 
metų skaitys apie Džozefą Džerardą ketvirtąjį aukštuomenės kroni- 
kos puslapiuose. Džordžas jas vadino “naujienomis apie turtingų kalių 
bei žvengiančių eržilų gyvenimą". Nuotraukoje smokingu vilkintis jau- 

nuolis stovi šalia dailios merginos. Ji vilki balta suknele, rankoje laiko 
puokštę gėlių. Ir prierašas, kad jiedu susituokė ir išvyko į povestuvinę 
drauguži! O juk viskas galėjo visai kitaip pasisukti..." 

Bet įeidamas į vaikų kambarį, jis jau žinojo, kad viskas nesibaigs 
tik prisilietimu prie mažylio kaktos. Žinojo, kad eis iki galo. 

“Štai tokios tokelės, Džordžai", - pamanė Bleizas. 

Mažylis gulėjo ant pilvo, pasukęs galvą į šoną. Po žanduku pakiš- 
ta maža rankutė. Antklodė nuo kvėpavimo lengvai kilnojosi. Ant gal- 
vos vietoje plaukų tik maži pūkeliai. Šalia ant pagalvės guli rožinis 
žiedas dantukams. 

Bleizas ištiesė į mažylį ranką, ir staiga vėl ją atitraukė. 

O jeigu pravirks? 

Ir čia pat pamatė nedidelį vidinio ryšio aparatą. Antras toks ga- 
lėjo stovėti motinos arba auklės miegamajame. Vos tik vaikas pra- 
virktų... Bleizo širdis vos neiššoko per burną. 

Švelniai, atsargiai jis ištiesė ranką ir nuspaudė aparato maitinimo 
mygtuką. Raudona lemputė virš mygtuko užgeso. Ir čia jis vėl išsi- 
gando: o ką, jeigu atjungus aparatą, pasigirs įspėjamasis skambutis 
ar kas nors panašaus? 

Dėmesio, mamyte! Dėmesio, aukle! Vidinio ryšio aparatas 
neveikia, nes jį ką tik išjungė didelis kvailas pagrobėjas. Ir tas 
bukagalvis dabar šituose namuose. Nueikite ir pamatysite. Tik 
pasiimkite pistoletą. 

“Nagi, Bleizai. Išnaudok savo šansą". 

Bleizas giliai įkvėpė. Iškvėpė. Atidengė antklodę, po to suvyniojo 
į ją kūdikį. Iškėlė iš lovytės, atsargiai pasūpavo. Mažylis cyptelėjo, 
pasirąžė. Akių vokai suvirpėjo, kiek prasivėrė. Pasigirdo panašus į 
katės kniaukimą garsas. Po to kūnelis vėl atsipalaidavo, akutės užsi- 
merkė. 

Bleizas lengviau atsiduso. 

Sugrįžo prie durų, atidarė jas, išėjo į koridorių, suvokdamas, jog 
ne šiaip sau išeina iš vaikų kambario. Jis peržengė ribą. Ir jau nega- 
lėjo pasakyti, kad yra tiktai paprastas plėšikas. Bleizo nusikaltimas... 
miegojo ant jo rankų. 

Vyriškis net negalvojo, kaip nusileis kopėčiomis su kūdikiu ant 
rankų. Tai buvo neįmanoma. Jis leidosi laiptais į pirmą aukštą. Ant 

grindų buvo patiestas kilimas, o ant laiptų - ne. Ir jau pirmieji jo 
žingsniai aidu suskambėjo ausyse. Jis sustojo, įsiklausė, gaudydamas 
naujus garsus. Visur ramu. Namai miegojo. 

Dabar jau išsijudino nervai. Mažylis, regis, darėsi vis sunkesnis. 
Valią bei ryžtą sukaustė panika. Vyriškis pradėjo žvalgytis. Vaikas 
bet kurią akimirką galėjo sujudėti, pravirkti. O jo riksmas tikrai sukel- 
tų ant kojų visus namus. 

- Džordžai, - sumurmėjo jis. 

- Eik, - iš apačios atsiliepė Džordžas. - Kaip tame sename anek- 
dote. Eik, bet nebėk. Į mano balsą, Bleizai! 

Jis leidosi žemyn. Žengti tyliai nesisekė. Mažylis pasisuko. Jis 
negalėjo laikyti vaiko nejudindamas. Nors ir labai stengėsi. Kol kas 
kūdikis miegojo, tačiau bet kurią minutę, bet kurią sekundę... 

Bleizas ėmė skaičiuoti laiptelius. Penki. Šeši. Septyni. Mesim 
kauliukus, paprašysim aštuoniukės... Laiptai be galo, be krašto. Sep- 
tyniolika. Aštuoniolika. Devyn... 

Tai buvo paskutinis laiptelis, ir kitas žingsnis (jo koja nebuvo pa- 
sirengusi tam, kad laiptai baigėsi) buvo pernelyg garsus: “Klak!" 
Mažylio galva sujudėjo. Jis suriko. Garsas pasklido po namus. 

Viršuje užsidegė šviesa. 

Bleizo akys iššoko ant kaktos. Adrenalinas plūstelėjo į krūtinę, į 
pilvą. Jis sustojo, suspaudė mažylį. Prisivertė kiek atsipalaiduoti ir 
žengė į laiptų šešėlį. Ir sustingo tenai. Veidą iškreipė siaubas. 

- Maiki? - pašaukė mieguistas balsas. 

Šlepsėjimas artėjo. 

- Maiki, tu nenaudėli! - Balsas skambėjo tiesiai virš jo galvos. 
Mieguistas, kiek teatrališkas šnabždesys. Senas balsas. Irzlus. - Eik 
į virtuvę, rasi dubenėlį su pienu, kurį tau mamytė paliko. O jei numesi 
kokią vazą, mamytė supyks. 

Jei mažylis tuo momentu būtų pravirkęs... 

Balsas vis dar kažką bambėjo, tačiau Bleizas žodžių negirdėjo. 
Šlepsėjimas tolo. Dar po kurio laiko (Bleizui pasirodė, jog po šimto 
metų) durys užsidarė, nusinešdamos ir šviesos ruoželį. 

Vyriškis stovėjo, mėgindamas įveikti virpulį, purčiusį visą jo kū- 
ną. Nuo drebulio galėjo atsibusti mažylis. Palauk, kur virtuvė? Kaip 
jis galėjo nešti kūdikį ir kopėčias? O tie laidai, kuriais teka elektros 
srovė? Kas... kaip... kur... Jis ėjo koridoriumi, palikęs be atsakymo 
visus klausimus, slinko vogčiomis, palinkęs virš į antklodę susukto 

mažylio, panašus į seną kuprotą raganą. Pamatė stiklines duris. Už jų 
blizgėjo parketas. Bleizas įėjo pro jas ir atsidūrė valgomajame. 

Kambarys atrodė prabangiai. Viduryje stovėjo didžiulis raudon- 
medžio stalas. Už stiklinių įspūdingos spintos durelių blizgėjo kiniškas 
porcelianas. Tarsi išsitempę kariai rikiavosi krėslų atkaltės. Bleizas 
nesustodamas perėjo per patalpą, tačiau šitas vaizdas jo širdyje pa- 
žadino pyktį. Kadaise jis atsiklaupęs ant kelių plovė grindis virtuvėje. 
O Džordžas sakydavo, kad tokių žmonių yra labai daug. Ir ne tik ko- 
kioje nors Afrikoje. O žmonės, panašūs į Džerardus, apsimeta, kad 
beturčių visai nėra. Ką gi, tegul dabar paguldo lėlę į tuščią savo kū- 
dikio lovytę ir toliau apsimetinėja, kad tai jų mylimas vaikutis. Tikras, 
gyvas ir sveikas. Jie meistriškai geba apsimetinėti. 

Tolimoje sienoje Bleizas pastebėjo besisukančias duris. Įėjo ir at- 
sidūrė virtuvėje. Pažvelgė pro langą ir pamatė kopėčias. 

Apsidairė, ieškodamas vietos, kur paguldyti kūdikį, kol atidarys 
langą. Pjaustymui skirti staliukai buvo nepakankamai dideli, o ant vi- 
ryklės, nors ji buvo ir išjungta, vaiko guldyti nesinorėjo. 

Jo žvilgsnis sustojo ties didžiule pintine. Su tokiomis moterys 
vaikšto į turgų. Ji kabojo ant sandėliuko durų. Didelė, gili, tvirtomis 
rankenomis. Bleizas nukabino nuo kablio pintinę ir įdėjo į ją berniuką. 
Tas truputį sujudėjo. 

Dabar langas. Bleizas jį pakėlė ir pastebėjo, kad rėmai dvigubi, ir 
antrieji tvirtai uždaryti. Antrame aukšte tokių langų nebuvo. 

Jis pradėjo naršyti spintelėse. Apatinėje, po kriaukle, surado rie- 
tuvę rankšluosčių skirtų indams valyti. Vieną pasiėmė - su amerikie- 
tišku ereliu. Apvyniojo juo ranką ir tvojo į langą. Tas subyrėjo, nesu- 
keldamas ypatingo triukšmo. Stikle liko nelygiais kraštais skylė. Blei- 
zas pradėjo traukyti aštrias šukes. Jos priminė užaštrintas strėles. 

- Maiki? - Vėl tas pats balsas. Bleizas apmirė. 

Balsas skambėjo ne viršuje. Jis... 

- Maiki, ką tu šįkart numetei? 

„sklido iš pirmojo aukšto koridoriaus ir vis labiau artėjo... 

- Tu nori visus namus pažadinti. Koks tu blogas berniukas. Ke- 
tinu tave nunešti į rūsį, kol dar nepridarei daugiau aibių. 

Besisukančios durys atsidarė, į virtuvę įėjo moteris su žvakide 
rankose. Bleizas suprato, jog tai senė. Ji ėjo lėtai, stengdamasi nepa- 
žadinti kitų namiškių. Jos plaukai susukti, ir galva priminė ateivį iš 
kokio nors fantastinio filmo... Po to moteris pamatė Bleizą. 

- Kas... - Ji teištarė vienintelį žodį. Tada, ta jos smegenų dalis, 
kuri turėjo įsijungti iškilus nenumatytoms situacijoms, nusprendė, kad 
ne laikas dabar pokalbiams. Moteriškė giliai įkvėpė, pasirengusi rėk- 
ū. 

Bleizas smogė jai. Smogė taip, kaip Rendžiui, kaip mušė Gleną 
Hardį. Jis apie tai nemąstė: viskas įvyko pernelyg greitai, nebuvo lai- 
ko galvoti. Senutė drauge su žvakide sudribo ant grindų. Vos girdimai 
skambtelėjo dūžtanti lemputė. Kojos liko virtuvėje, o pečiai bei galva 
sugrįžo į valgomąjį... 

Ir čia pasigirdo graudus kniaukimas. Bleizas atsisuko, pakėlė 
galvą. Nuo šaldytuvo į jį žiūrėjo žalios akys. 

Jis sugrįžo prie lango, ištraukė likusias šukes. Tada išlindo pro 
skylę ir įsiklausė. 

Jokio garso. 

Kol kas. 

Stiklo šukės blizgėjo ant sniego... tarsi kalinio svajonė. 

Bleizas atitraukė nuo sienos kopėčias, sudėjo. Dedamos jos 
girgždėjo, ir Bleizui norėjosi kaukti. Sutvarkęs kopėčias, jis nukūrė 
per lauką. Įveikė pusė kelio ir prisiminė pamiršęs kūdikį. Tas vis dar 
gulėjo pintinėje, pastatytoje ant serviravimui skirto vežimėlio. Kairioji 
ranka, kurioje jis nešė kopėčias, nutirpo. Vyriškis padėjo jas ant snie- 
go. Atsisuko, pažvelgė į namą. 

Viename antrojo aukšto lange degė šviesa. 

Akimirką jis suskilo į dvi dalis. Vienas Bleizas norėjo bėgti iš čia 
kiek kojos neša (Džordžas pasakytų: “Gelbėti savo kiaušus"'), kitas - 
grįžti atgal. Kaip pasielgti? Ir jis greitai žingsniais, kojomis keldamas 
sniego fontanėlius, nuskubėjo prie namo. 

Nusiėmė pirštinę ir į pasilikusią lange šukę susipjaustė delną. Įė- 
jęs virtuvę griebė pintinę, mostelėjo ja taip, kad kūdikis vos neiškrito. 

Viršuje tualete kažkas nuleido vandenį. Jis pasilenkė pro langą, 
pastatė ant sniego pintinę ir išlindo pats, net nepažvelgęs į ant grindų 
gulintį kūną. Paėmė pintinę ir nubėgo toliau nuo namų. 

Sustojo, pasiėmė nuo žemės kopėčias ir nukūrė prie tvoros. Ten 
pasižiūrėjo į mažylį. Džo ketvirtasis kietai miegojo, net neįtardamas, 
kad jį pagrobė ir išnešė iš gimtų namų. Bleizas atsisuko į namą. Švie- 
sa antrojo aukšto lange jau užgesusi. 

Jis permetė per tvorą kopėčias. Ir po akimirkos ant plento pasi- 
rodė žiburiai. 

O jei tai policija? Viešpatie, ką daryti tokiu atveju? 

Jis atsitūpė ant sniego prie gyvatvorės, suvokdamas, jog ant balto 
sniego aiškiai matosi jo palikti pėdsakai. Kitų pėdsakų tenai nebuvo. 

„Žibintai artėjo, štai jie matosi maksimaliai... o po to pradėjo vėl 
tolti. Automobilis, nemažindamas greičio, pralėkė pro šalį. 

Bleizas pakilo, paėmė pintinę (dabar tai jo pintinė) ir žengė prie 
gyvatvorės. Praskleidė viršutines šakas, prakišo pintinę į kitą pusę, 
bet ant žemės pastatyti nesugebėjo - teko mažyliui kiek paskraidyti. 
Tačiau pintinė nusileido minkštai. Berniukas, suradęs pirštą, įsikišo į 
burną. Artimiausio žibinto šviesoje Bleizas matė, kaip juda jo lūpytės 
- jis čiulpė pirštą. Nakties šaltis jam netrukdė. Iš po antklodės kyšojo 
tik galva ir maža rankutė. 

Bleizas peršoko per gyvatvorę, paėmė kopėčias, pintinę ir susi- 
rietęs nudūmė ankstesniu maršrutu. Prie “Ąžuolyno" tvoros pastatė 
kopėčias ir su pintine užlipo iki pat viršaus. 

Laikydamas grobį, apžergė tvorą, aiškiai suvokdamas, kuo gre- 
sia jo kiaušams bent vienas neatsargus judesys. Juk spygliuota viela 
tarp jo kojų. Truktelėjo kopėčias, jausdamas, kad kojos vos išlaiko 
papildomą krūvį. Kopėčios atsigulė ant vielos, po to persisvėrė aikš- 
telės pusėn. Staiga Bleizui kilo klausimas, ar kas nors nestebi jo šiuo 
momentu. Kvaila apie tai galvoti. Jei ir stebi, vis tiek jis nieko negali 
pakeisti. Tik dabar vyriškis pajuto skausmą, prisiminė įsipjovęs ran- 
ką... 

Jis išskleidė kopėčias kitoje pusėje, pastatė ant viršutinio laiptelio 
pintinę, prilaikydamas viena ranka, pats atsistojo žemiau. Kopėčios 
kiek pakrypo, ir Bleizas sustingo. Ne, viskas gerai. 

Jis nusileido žemyn, pasiėmė kopėčias ir nužingsniavo prie “For- 
do". 

Pintinę su mažyliu padėjo ant galinės sėdynės. Atidarė galines 
dureles, įtraukė į automobilio saloną kopėčias. Tada sėdo prie vairo. 

Niekaip negalėjo rasti raktelių. Nebuvo nei kelnių, nei striukės 
kišenėse. Jis jau nusprendė, jog pametė lipdamas per gyvatvorę, ir 
susiruošė grįžti atgal ir ieškoti sniege, bet staiga pamatė raktelius sty- 
rančius degimo spynelėje. Išjungęs variklį, Bleizas pamiršo juos iš- 
traukti. Gerai, jei Džordžas to nepastebėjo. Bleizas jam nė už ką ne- 
prisipažins šitaip apsižioplinęs. Jis įjungė variklį, pastatė pintinę ant 
grindų šalia priekinės sėdynės ir nuvažiavo prie būdelės. Iš jos išėjo 
apsaugininkas. 

- Taip anksti išvažiuojate, sere? 

- Nesiseka lošti, - atsakė Bleizas. 

- Pasitaiko. Visaip būna net ir patiems geriausiems lošėjams. 
Labanakt, sere. Sėkmės kituose lošimuose. 

- Dėkoju, - atsakė Bleizas. 

Išvažiavęs už vartų, jis stabtelėjo prie plento, pasižiūrėjo į abi pu- 
ses ir pasuko į Apeksą. Važiavo, griežtai laikydamasis saugaus grei- 
čio, bet nesutiko nė vienos policijos mašinos. 

Kai įsuko į taką, vedantį prie lūšnelės, mažylis atsibudo ir pradėjo 
verkti. 


12 skyrius 


Sugrįžęs į “Heton Hauzą“, Bleizas niekam nekėlė rūpesčių. 
Vaikščiojo panarinęs galvą, netardamas nė žodžio. Dideli vaikinai jau 
buvo išvykę iš prieglaudos. Galbūt susirado darbus arba įstojo į ama- 
tų mokyklas, o gal tarnauja kariuomenėje. Bleizas dar trimis coliais 
paaugo. Pasidarė plaukuotas. Kiti vaikinai jam šito labai pavydėjo. 
Jis mokėsi Friporto mokykloje. Jam čia patiko, nes niekas nevertė 
mokytis matematikos. 

Kontraktą su Martinu Koslou pratęsė. Direktorius įdėmiai stebė- 
jo Bleizą. Daugiau nekvietė jo į savo kabinetą, nors Bleizas žinojo, 
kad dingstį tam buvo galima rasti. Ir jeigu Įstatymas lieptų jam pasi- 
lenkti ir pasiruošti plakimui, jis suprato paklusiantis. Alternatyva buvo 
Nortvindemo Auklėjimo centras, pataisos kolonija. Vaikinas girdėjo, 
jog tenai talžydavo rimbais, o kartais sodindavo į nedideles metalines 
dėžes, vadinamas “konservų dėžutėmis?'. Bleizas nežinojo, ar taip iš 
tiesų yra, ir neturėjo jokio noro tuo domėtis. Jis tik žinojo, kad pana- 
šios įstaigos visus baugina. 

Bet Įstatymas nė karto neišsikvietė jo ir neišplakė garsiąja savo 
Lazda. Į mokyklą jis eidavo penkias dienas per savaitę, ir vienintelis 
ryšys su direktoriumi buvo Įstatymo balsas per informacijos sistemą 
ryte ir prieš gulant. “HH" prieglaudoje diena prasidėdavo pamoky- 
mais, o baigdavosi Biblijos skaitymu. 

Gyvenimas tekėjo sava vaga. Panorėjęs, Bleizas galėjo tapti ber- 
niukų karaliumi, bet tokio noro neturėjo. Jis nebuvo lyderis. Vaikinas 
su visais žmonėmis kalbėdavo gražiuoju, net tada, kai grasindavo su- 

skaldysiąs jiems galvas, jei jie nepaliks ramybėje jo draugo Džono. Ir 
gretai nuo Džono visi atstojo. 

O paskui, viena gražų vasaros vakarą, kai kas atsitiko. Tada 
Bleizui buvo keturiolika, nors jis atrodė kokiais šešeriais metais vy- 
resnis... 

Kiekvieną penktadienį berniukus veždavo į miestą senu geltonu 
autobusu tikėdamiesi, kad būdami būryje jie neprisirinks daug draus- 
minių nuobaudų. Kai kurie prieglaudos auklėtiniai be tikslo klaidžio- 
davo Pagrindine gatve, kiti sėdėdavo miesto aikštėje ar įlįsdavo pa- 
rūkyti į kokį nors tamsų skersgatvį. Į biliardinę jų neleisdavo. Dar bu- 
vo pakartotinių filmų kinoteatras “Nordika", ir tie, kas turėjo pinigų 
bilietui, galėjo nueiti į kiną ir pasižiūrėti, kaip atrodė jaunystėje Džekas 
Nikolsonas, Vorenas Bitis ar Klintas Istvudas. Pinigų berniukai užsi- 
dirbdavo nešiodami laikraščius, kiti žiemą valydavo nuo sniego kelius, 
vasarą šienaudavo pievutes. Kai kas susirasdavo darbą ir pačioje 
“Heton Hauzo“ prieglaudoje. 

Tarp tokių buvo ir Bleizas. Atrodė jis kaip suaugęs stambus vy- 
ras, todėl prieglaudos ūkvedys ir pasamdė jį. Martinas Koslou galėjo 
protestuoti, tačiau Frenkas Tero jam nepakluso. Jis buvo ramus, ty- 
lus žmogus. Jam patiko ir platūs Bleizo pečiai, ir tvirtas kūnas. Pati- 
ko, kad vaikinas nedaug kalba ir sugeba apseiti tik su trumpais žode- 
liais “taip" ir “ne". Be to, Bleizas nevengė sunkaus darbo. Visą die- 
ną galėjo tampyti laiptais maišus cemento ar lentas, pernešti iš vieno 
aukšto į kitą klasės baldus, spintas. Jis niekuo nesiskundė ir visada 
pabaigdavo darbą iki galo. O labiausiai Tero patiko, kad Bleizą ten- 
kino vienas doleris ir šešiasdešimt centų už valandą. Vadinasi, į savo 
kišenę ūkvedys kiekvieną savaitę galėjo įsidėti šešiasdešimt “žalių". 
Jis net nupirko žmonai megztinį iš kašmyro su didele apykakle, tuo 
labai nudžiugindamas moteriškę. 

Džiaugėsi ir Bleizas. Jis savaitei gaudavo trisdešimt “žalių". Jų 
pakakdavo ir kinui, ir spragintiems kukurūzams, ir saldainiams, ir ga- 
zuotam vandeniui. Vaikinas mielai nupirkdavo bilietą 1 Džonui. Ga- 
lėjo ir kitų dalykų nupirkti, bet Džonui pakako tik filmų. Viso seanso 
metu jis sėdėdavo išsižiojęs, nenuleisdamas nuo ekrano akių. 

Sugrįžęs po tokių išvykų į prieglaudą, Džonas sėsdavo rašyti ap- 
sakymų. Apsakymai primityvūs, pagrįsti tik berniuko įspūdžiais, ta- 
čiau prieglaudoje jis turėjo savo talento gerbėjų ratą. Čia nebuvo mė- 
giami pernelyg protingi vaikai, tačiau protinius gabumus pripažindavo. 

O ir jo istorijos beveik visiems patiko. Berniukai nekantriai laukdavo 
naujo apsakymo. 

Vienos tokios išvykos metu jie žiūrėjo filmą apie vampyrus “Gra- 
fo Jorgo sugrįžimas“. Sujaudintas šito klasikinio kūrinio, Džonas pa- 
rašė apsakymą apie tai, kaip Jorgas nutraukia galvą vienai pusnuogei 
gražuolei, kurios “krūtys arbūzo dydžio" ir pasikišęs galvą po pažas- 
timi šoka į Jorbo upę. Apsakymo pavadinimas buvo keistas: “Jorgo 
akys tave stebi". 

Bet tą penktadienį Džonui nesinorėjo važiuoti į miestą, nors vai- 
kinas ir žinojo, kad bus rodomas siaubo filmas. Berniukas viduriavo. 
Iki pietų kokius penkis kartus lakstė į tualetą. Nors medicinos punkte 
išgėrė pusė buteliuko “Pepto", berniukas įtarė, kad tuo viskas nesi- 
baigs. 

- Važiuojam, - įkalbinėjo jį Bleizas. - “Nordiko" rūsyje puikus ši- 
kinykas. Kartą pats jį išbandžiau. Stengsimės nenueiti toli nuo jo. 

Šitas argumentas suveikė. Džonas leidosi įkalbamas ir įlipo su 
Bleizu į autobusą. Jiedu atsisėdo už vairuotojo nugaros, nes laikė sa- 
ve jau beveik suaugusiais vaikinais. 

Reklama praėjo ramiai, bet vos tik ekrane pasirodė logotipas 
“Warner Bros“, Džonas pakilo ir tarsi krabas pajudėjo tarp eilių, vos 
vilkdamas kojas. Bleizas jį užjautė, bet gyvenimas yra gyvenimas - 
nieko čia nepadarysi. Todėl vaikinas vėl pasisuko į ekraną, kur siau- 
tėjo dulkių audra... Vieta panaši į Meino dykumą, tik tenai matosi pi- 
ramidės. Ir Bleizas netrukus visa galva pasinėrė į audringų įvykių sū- 
kurį, raukydamasis nuo įtampos. 

Džonas sugrįžo, bet Bleizas tą pastebėjo tik tada, kai draugas jį 
pradėjo tampyti už rankovės ir šnabždėti: “Bleizai! Bleizai! Dėl Die- 
vo, Bleizai!'' 

Vaikinas tarsi atsibudo iš miego 

- Tas atsitiko? Tau bloga? Apsitriedei? 

- Ne... Pažiūrėk. 

Bleizas įsmeigė akis į kažkokį daiktą, kurį Džonas laikė tarpuko- 
jyje. Piniginė. 

- Ei! Kur tu... 

- Š-š-š! - sušnypštė kažkas iš sėdėjusių priekyje. 

- Kur ją gavai? - pašnibždomis paklausė Bleizas. 

- Vyrų tualete, - taip pat tyliai atsakė Džonas. Jis buvo susijau- 

dinęs ir visas drebėjo. - Turbūt iškrito iš kokio nors vyriškio kelnių ki- 
šenės, kai tas tuštino tiesiąją žarną! Joje pinigai. Daug pinigų! 

Bleizas paėmė į rankas piniginę, laikydamas taip, kad niekas ne- 
pamatytų. Pasižiūrėjo ir pajuto, kaip skrandis leidžiasi žemyn... o 
paskui staiga pašoka vos ne iki gerklės. Piniginė pilna prikimšta pini- 
gų. Viena, dvi, trys kupiūros po penkiasdešimt. Keturios po dvide- 
šimt. Pora kupiūrų po penkis dolerius. Keletas po vieną ... 

- Negaliu jų suskaičiuoti, - sušnabždėjo jis. - Kiek? 

Iš džiaugsmo Džonas kiek pakėlė balsą, bet niekas jų nesubarė. 
Ekrane pabaisa vijosi merginą. Žiūrovai linksmai šūkavo. 

- Du šimtai keturiasdešimt aštuoni doleriai! 

- Viešpatie, - ištarė Bleizas. - Tu dar neužsiuvai skylės striukės 
pamušale? | 

- Ne. 

- Įkišk piniginę tenai. Prie išėjimo mus gali patikrinti. 

Niekas jų neapieškojo. Ir viduriavimas Džono daugiau nebėkan- 
kino. Tokia didžiulė pinigų suma, matyt, išgąsdino net šūdus. 


Pirmadienį ryte pas laikraščių pardavėją Stivą Rosą Džonas nu- 
sipirko “Portlend Pres Gerold“. Jiedu su Bleizu įlindo į instrumentų 
sandėlį ir atsivertė asmeninių skelbimų skiltį. Džonas pasakė, kad 
būtent tenai reikia ieškoti. Skelbimai apie pamestus daiktus bei radi- 
nius buvo 38-me puslapyje. Ir ten, tarp pranešimo apie DINGUSĮ 
prancūzišką pudelį bei RASTAS moteriškas pirštines, jie perskaitė: 


PAMESTA. Vyriška odinė piniginė su inicialais RKF, nuo- 
traukoms skirtoje skiltyje. Radusį prašau paskambinti telefonu 
5355-0928 arba parašyti: pašto dėžutė 595 “Iki pareikalavimo" 
šio laikraščio adresu. JŪSŲ LAUKIA ATLYGIS. 


- Atlygis! - sušuko Bleizas, trenkęs kumščiu Džonui į petį. 

- Taip, - linktelėjo Džonas, paglostęs tą vietą, prie kurios ką tik 
prisilietė draugo kumštis. - Mudu paskambinsime tam vaikinui, jis 
mums duos dešimtį “žalių", paglostys galvytes. Pilnos kelnės 
džiaugsmo. 

- Ak! - Priešais Bleizo akis viltingai spindėjęs žodis “ATLYGIS" 
staiga virto duženų krūva. - Tai ką mudu darysime? 

Jis pirmą kartą pažvelgė į Džoną, kaip į lyderį. Tie doleriai tapo 
neišsprendžiama problema. Jei turi kelis centus, perki “kolą". Du do- 
leriai atveria tau kino teatro duris... Gerai pagalvojęs, Bleizas galėtų 
pasiūlyti būdą, kaip išleisti kiek didesnę sumą pinigų: nuvažiuoti auto- 
busu į Portlendą ir tenai nueiti į kiną. O kur padėti tokius milžiniškus 
pinigus, čia jau jo vaizduotės nepakako. Galbūt kokie nors drabužiai? 
Bet Bleizui jie niekada nebuvo svarbūs. 

- Imkime ir pabėkime. - Liesas Džono veidas įraudo nuo jaudulio. 

Bleizas susimąstė 

- Nori pasakyti... visam laikui? 

- Ne, tik kol pasibaigs pinigai. Galėtume nuvažiuoti į Bostoną... 
pavalgyti dideliame restorane, išsinuomoti kambarį viešbutyje... ir... 

Jis negalėjo tęsti, jį užliejo džiaugsmo banga. Džonas užšoko ant 
Bleizo, kvatodamas, daužydamas jam į nugarą. Liesas, lengvas, bet 
tvirtas. Į Bleizo veidą papūtė karščiu... tarsi nuo krosnies. 

- Gerai, - linktelėjo Bleizas. - Bus linksma. - Viešpatie! Džonai, 
mes keliausime į Bostoną? Bostonas! 

- Juk tai bus karališkas lėbavimas! 

Jie pradėjo kvatoti. Bleizas pakėlė Džoną ir apnešė aplink sandė- 
lį. Abu juokėsi, daužė vienas kitam per nugarą. Paskui Džonas pri- 
vertė jį sustoti. 

- Dar kas nors išgirs, Bleizai. Arba pamatys. Paleisk mane ant 
žemės. 

Bleizas surinko laikraščio lapus, susikišo į kišenę. 

- Ką dabar darysime, Džoni? 

- Kol kas nieko. Kokias tris dienas. Reikia viską apgalvoti ir būti 
atsargiems. Antraip ir dvidešimties mylių nenuvažiuosime, ir mus pa- 
gaus. Parsiveš atgal... Tu supranti, apie ką kalbu? 

- Taip. Tik nedaug ką išmanau apie veiklos planavimą. 

- Nieko. Aš jau beveik viską apskaičiavau. Svarbiausia, priversti 
juos pagalvoti, kad mes tiesiog šiaip sau pabėgome. Būtent taip ir el- 
giasi sučiupti bėgliai. Tiesa? 

- Tiesa. 

- Skirtumas tas, kad mes turime pinigų. 

- Teisybė. 

Ir Bleizas, vėl iš naujo apsidžiaugęs pinigais, pradėjo taip daužyti 
draugą per nugarą, kad tas vos neišvirto iš kojų. 

Jie laukė iki trečiadienio vakaro. Iki to laiko Džonas jau buvo pa- 
skambinęs į autobusų stotį Portlende ir žinojo, kad autobusas į Bos- 
toną išvyksta kiekvieną rytą septintą valandą. Vos po vidurnakčio jie- 
du paliko “HH" prieglaudą. Džonas nusprendė, jog saugiau bus 
įveikti pėsčiomis penkiolika mylių iki miesto, negu gaudyti pakeleivin- 
gą mašiną. Du paaugliai ant plento po vidurnakčio... Turbūt bėgliai. 
Nesvarbu iš kur. 

Smarkiai plakančiomis širdimis jiedu nusileido žemyn gaisrinėmis 
kopėčiomis. Perbėgo per žaidimų aikštelę. Bleizas padėjo Džonui 
perlipti per tvorą. Perėjo plentą, apšviesti ryškaus rugpjūčio mėnulio, 
ir nužingsniavo kelkraščiu, kaskart atsitūpdami į griovį, vos tik hori- 
zonte sumirgėdavo automobilių žibintai. 

Iki šešių ryto jie pasiekė Kongreso gatvę. Bleizas žvalus, links- 
mas, o Džonas niūrus, su tamsiais ratilais paakiuose. Pinigai gulėjo 
Bleizo džinsų kišenėje. Piniginę jie išmetė miške. 

Įėjo į autobusų stotį. Džonas iškart sudribo ant suolo. Bleizas at- 
sisėdo šalia. Džonas sunkiai kvėpavo, žandai vėl degė, bet šįkart ne 
iš džiaugsmingo jaudulio. 

- Nueik į kasą ir nupirk du bilietas į ten ir atgal, - pasakė jis 
Bleizui. - Duok penkiasdešimt dolerių. Nemanau, kad prireiks dau- 
giau, bet dėl viso pikto laikyk paruošęs dar dvidešimt. Rankoje laikyk. 
Nerodyk visų pinigų. 

Mosuodamas lazdele prie jų pasuko policininkas. Bleizo širdis nu- 
sileido į kulnus. Viskas baigėsi, dar neprasidėjus. Štai kaip. Faras 
paims pinigus. Galbūt sugrąžins savininkui, o gal sau pasiliks. O juos 
sugrąžins į prieglaudą, galbūt net su antrankiais. Mintyse jis jau matė 
Nortvindemo Auklėjamąjį centrą. Ir liūdnai pagarsėjusią “konservų 
dėžutę". 

- Labas rytas, vaikinai. Kur jūs taip anksti, a? 

Ant sienos kabantis laikrodis rodė 6:22. 

- Tikrai. - Džonas mostelėjo galva link grotuoto kasos langelio. - 
Ar bilietus tenai parduoda? 

- Taip. - Policininkas nusišypsojo. - Ir kurgi išvykstate? 

- Į Bostoną. 

- Štai kaip. O kur jūsų tėvai? 

- Mudu ne giminaičiai, - paaiškino Džonas. - Šitas vaikinas pro- 
tiškai atsilikęs. Tai Martinas Grifinas. Be to, jis dar ir kurčnebylys. 

- Tikrai? - Faras įdėmiai pažvelgė į Bleizą. Jis neatrodė įtartinas. 
Policininko veido išraiška bylojo, kad jis pirmą kartą mato protiškai 
atsilikusį žmogų, kuris tuo pat metu dar ir kurčnebylys. 

- Jo mama praėjusią savaitę pasimirė, - toliau dėstė Džonas. - 
Jis gyvena pas mus. Mano tėvai dirba, o dabar vasaros atostogos, ir 
jie manęs paprašė nuvežti jaunuolį. Aš ir sutikau. 

- Nelengvas darbas tokiam vaikiui, - pastebėjo policininkas. 

- Aš, suprantama, baiminuosi. - Ir Bleizas galėjo prisiekti, jog 
Džonas kalba tiesą. Jis ir pats bijojo. Dar ir kaip. 

Faras atsisuko į Bleizą. 

- Jis supranta?.. 

- Kas atsitiko jo motinai? Ne visai... 

Policininkas nusiminė. 

- Aš vežu jį pas tetą. Pabus tenai keletą dienų. - Džonas pra- 
linksmėjo. - O aš galbūt pateksiu į “Red soks“ rungtynes. Man tai 
bus tarsi atlygis... jūs suprantate... 

- Tikiuosi, kad pateksi, sūnau. Tik pats blogiausias vėjas niekam 
neatneša naudos. 

Jie nutilo, galvodami apie paskutinius policininko žodžius. Bleizas, 
naujai iškeptas kurčnebylys, taip pat tylėjo. 

- Jis stambus vaikinas, - nutraukė pauzę faras. - Ar susitvarkysi 
su juo? 

- Stambus, bet paklusnus. Norite tuo įsitikinti? 

- Na... 

- Štai dabar priversiu jį pakilti nuo suolo. Žiūrėkite. - Džonas pa- 
judino pirštais priešais Bleizo akis. Ir tas atsistojo. 

- Klausyk, tau puikiai pavyksta! - sušuko policininkas. - Ar jis 
visada taip klauso tavęs? Nes toks didelis vaikinas, o autobuse pilna 
žmonių... 

- Ne, manęs jis klauso. Jis nepavojingas. Tas pats, kaip vežti po- 
pierinį paketą. 

- Gerai. Aš tikiu. - Vyriškis pakilo. Pasitaisė diržą, uždėjo ranką 
Bleizui ant peties, spustelėjo žemyn. Bleizas vėl atsisėdo ant suolo. - 
Būk atsargus, jaunuoli. Ar tu Žinai tetos telefoną, jei kartais kiltų ko- 
kių sunkumų? 

- Taip, sere, Žinau. 

- Gero kelio, seržante, - jis atidavė Džonui pagarbą ir krypuoda- 
mas išėjo iš autobusų stoties. 

Vos tik jam uždarius duris, vaikinai susižvalgė. Jie vos sulaikė 
juoką. Bet juos stebėjo kasininkė, todėl abu droviai nuleido akis. O 
Bleizas prikando lūpą, kad tik nesusijuoktų. 

- Ar čia yra tualetas? - paklausė Džonas kasininkės. 

- Štai ten, - parodė moteris. 

- Eime, Martinai. - Džonas truktelėjo Bleizą už rankovės. Tas 
vos tvardėsi. Užtat tualete jiedu iki valiai prisikvatojo, spausdami vie- 
nas kitą glėbyje. 

- Tau puikiai pavyko, - pagyrė draugą Bleizas. - Iš kur ištraukei 
tą vardą? 

- Vos tik pamačiau farą, tegalėjau galvoti tik apie tai, kaip Įsta- 
tymas su mumis susidoros, kai mus pargabens atgal. Grifinas - tai 
nuo mitinio paukščio grifo... na tu Žinai iš to apsakymo, kurį aš tau 
padėjau suprasti... 

- Taip, - linktelėjo Bleizas, nors jokio grifo jis neprisiminė. - Taip, 
žinoma. 

- Bet jie sužinos, kad tai buvome mes, kai išgirs apie vaikinus, 
pabėgusius iš prieglaudos. - Džonas surimtėjo. - Šitas faras tikrai 
mus prisimins. Ir visai pasius. Viešpatie! 

- Manai, mus sučiups? 

- Ne. - Džono veide matėsi nuovargio pėdsakai, bet ką tik suvai- 
dinta scena su policininku, suteikė blizgesio vaikino akims. - Pasiekę 
Bostoną, sėdėsime kaip pelės po šluota. Negi jie taip aktyviai puls 
ieškoti dviejų pabėgusių paauglių? 

- Tai gerai. 

- Bet bilietus verčiau aš pats nupirksiu. O tu iki Bostono vaidinsi 
kurčnebylį. Taip saugiau. 

- Kaip pasakysi. 

Džonas nupirko bilietus, jie įlipo į autobusą. Čia buvo daugiausia 
uniformuotų vyriškių bei jaunų moterų su mažais vaikais. Nukaręs 
pilvukas bei nemenkas užpakalis netrukdė vairuotojui vilkėti puikiai 
išlygintą tvarkingą pilką uniformą. Bleizas pagalvojo, jog užaugęs bū- 
tinai taps autobuso “Greihaund" vairuotoju. 

Durys šnypšdamos užsidarė. Suurzgė variklis. Autobusas išva- 
žiavo iš įlaipinimo aikštelės ir išriedėjo į Kongreso gatvę. Jie jau judė- 
jo. Kažkur važiavo. Bleizo akys iššoko ant kaktos. Pervažiavo tiltu 
per upę ir pateko į plentą. Autobusas vis didino greitį. Jie lėkė pro 

naftos rezervuarus, pro reklaminius skydus, kviečiančius apsistoti vie- 
name ar kitame motelyje arba užsukti į vieną iš geriausių Meino vals- 
tijų restoranų “ PROUTIS". Jie pravažiavo pro gyvenamuosius na- 
mus. Bleizas pamatė pievutę laistantį vyriškį. Jis buvo su šortais. 
Vaikinui jo pagailo - vargšelis niekur nevažiuoja. Jie matė seklumas, 
susidariusias po atoslūgių ir virš jų skraidančias jūros žuvėdras. “Pra- 
garo namai“, kaip vadino našlaičių prieglaudą Džonas, liko toli. Už 
lango vasara. Diena žadėjo būti puiki. 

Pagaliau Bleizas pasisuko į draugą. Jam atrodė, kad jis sprogs, 
jei neišlies jam savo jausmų, nepasakys, kaip jam gera. Bet Džonas, 
padėjęs jam ant peties galvą, miegojo. Ir atrodė toks pasenęs bei nu- 
vargęs. 

Bleizas akimirką susimąstė nežinodamas, kaip į tai reaguoti. Po 
to nusisuko į langą. Ten jį traukė tarsi magnetas. Vaizdas žavėjo, ir 
jis netrukus pamiršo apie Džoną. Stebėjo, kaip autobusas lekia pro 
Sikau Stripą, esantį tarp Portlendo ir Kiterio. Niuhempšyre jie išrie- 
dėjo į mokamą autostradą ir atvyko į Masačiūsetsą. Netrukus prava- 
žiavo didžiulį tiltą... ir pasirodė Bostonas. 

Priešais save vaikinas pamatė tūkstančius automobilių bei auto- 
busų, iš abiejų pusių kylančius namus. Jie praskriejo pro autobusų su- 
stojimą saugantį oranžinį dinozaurą, pro didžiulį burlaivį. Prie kažko- 
kio restorano buvo plastmasinių karvių kaimenė... Ir visur begalės 
žmonių. Bleizas jų ir bijojo ir tuo pat metu mylėjo juos. Todėl, kad čia 
niekas jo nepažinojo. Džonas vis miegojo, tyliai knarkdamas. 

Autobusas pakilo ant kalvos, ir Bleizas pastebėjo dar didesnį tiltą 
negu tie, kuriais pravažiavo. Ir namai čia buvo didesni - tikri dango- 
raižiai, šaudantys į mėlyną dangų sidabrines bei auksines strėles. 
Bleizas nusigręžė... tarsi nuo atominio sprogimo. 

- Džoni, - sudejavo jis. - Atsibusk, tu privalai tai pamatyti. 

- A? Kas? - Džonas budo lėtai, trindamas kumščiu akis. Galiau- 
siai pamatė vaizdą pro langą. - O, Dievo Motina! 

- Tu žinojai, kur mes važiuojame? - paklausė Bleizas. 

- Manau, kad taip. Viešpatie, mes važiuosime per šitą tiltą? Juk 
turime važiuoti, tiesa? 

Jie priartėjo prie Mistiko upės ir pervažiavo per ją. Iš pradžių pa- 
kilo iki pat dangaus, po to nusileido po žeme... Tarsi milžiniškoje at- 
rakciono “Laukinė pelė" kopijoje Topšemo mugėje. O kai vėl išvydo 

saulę, ji spindėjo tarp pastatų, tokių didžiulių, jog jų viršūnių nesimatė 
pro “Didžiojo šuns"* langus. 

Išlipę autobusų stotyje, jaunuoliai pirmiausia apsidairė, ar nesi- 
mato netoliese policininkų. Nesinorėjo su jais susitikti. Autobusų sto- 
tis buvo įspūdingo dydžio. Virš jų galvų aidėjo įvairiausi skelbimai. 
Atrodė... tarsi Dievo balsas. Šmirinėjo žmonės. Kaip žuvys nardė. 
Bleizas su Džonu glaudėsi vienas prie kito - bijojo, kad žmonių srau- 
tas išskirs juos, nublokš į skirtingas puses, ir jie jau niekada nebesu- 
sitiks. 

- Mums tenai, - parodė Džonas. - Eime. 

Jie priėjo prie telefonų automatų virtinės. Visi užimti. Berniukai 
atsistojo eilės gale. Pagaliau tamsiaodis vyriškis, baigęs kalbėti, pa- 
sitraukė. 

- Kas ten ant jo galvos? - paklausė Bleizas, žiūrėdamas įkandin. 

- A, tas. Kad prilaikytų plaukus ir neleistų kristi ant veido. Regis, 
šitas daiktas vadinasi duregas** 

Negražu spoksoti, tave palaikys kaimiečiu. Lendam drauge su 
manim į būdelę. 

Bleizas įlindo. 

- O dabar duok man deš... o šūdas, čia reikia mesti dvidešimt 
penkis centus. - Džonas palingavo galva - Nesuprantu, kaip žmonės 
čia gyvena. Duok dvidešimt penkis, Bleizai. 

Bleizas padavė. 

Būdelėje buvo telefono abonentų knyga. Džonas surado reikiamą 
numerį, įkišo monetą, surinko numerį. Ir pradėjo kalbėti kimiu balsu. 
Po to nusišypsojo, pakabino ragelį. 

- Turime dvi naktis... Haningtono aveniu. Už dvi naktis dvidešimt 
dolerių. Nuomoja Jaunųjų krikščionių asociacija. Vadink mane krikš- 
čioniu! - Jis pakėlė ranką. 

Jiedu sumušė delnais. 

- Bet mes juk negalime per dvi dienas išleisti beveik du šimtus 
dolerių? Ar ne? 

- Mieste, kur telefoninis pokalbis kainuoja dvidešimt penkis cen- 
tus? Nejuokink manęs. - Džonas apsidairė. Jo akys švytėjo. Tarsi 
autobusų stoties pastatas ir viskas, kas yra aplinkui, priklausytų jam. 

*“Didysis šuo" - vienas iš “Greihaundo" autobusų kompanijos pavadinimų. 


**Duregas - tai kepuraitė iš tinklinės medžiagos su kaspinais, kurie pakaušyje su- 
rišami. Jos populiarios tarp afroamerikiečių. 

Po to Bleizui ilgai neteko matyti tokio žvilgsnio... kol sutiko Džordžą. 
- Klausyk, Bleizai, varom į rungtynes jau šiandien. Ką pasakysi? 

Tas pasikasė pakaušį. Viskas vyko taip greitai. 

- Kaip? Juk mudu net nežinome, kaip tenai nuvažiuoti. 

- Bet koks Bostono taksistas žino, kaip nuvažiuoti į “Fenvėjų". 

- Taksi brangiai kainuoja. Mes ne... 

Jis pamatė, jog Džonas šypsosi ir jo lūpos taip pat nevalingai iš- 
sišiepė. Jaunuolis staiga viską suprato. Juk jie turi svarbiausią - pini- 
gų! O kai turi pinigų, daugelis rūpesčių išnyksta. 

- Na, o jeigu šiandien nėra rungtynių? 

- O kodėl aš pasirinkau būtent šią dieną? Kaip tu manai? 

Bleizas nusijuokė. Po to jie vėl apsikabino, vėl daužė vienas ki- 
tam į nugaras ir linksmai kvatojo. Vėliau Bleizas dažnai apie tai pri- 
simins. Jis griebė Džoną ir ėmė sukti. Žmonės žvalgėsi į juos - į tvirtą 
storulį ir kaulėtą jo bičiulį. 

Jaunuoliai sėdo į taksi, ir kai vairuotojas išlaipino juos Lensdauno 
gatvėje, Džonas davė jam dolerį arbatpinigių. Buvo be penkiolikos 
minučių pirma. Žiūrovai dar tik rinkosi. Rungtynės pasitaikė įdomios. 
Bostonas nugalėjo “Paukščius"* rezultatu 3:2. 

Tais metais Bostono komanda buvo silpna, o tąkart jie sužaidė, 
kaip tikri čempionai. 

Po rungtynių vaikinai vaikštinėjo po miesto centrą, dairėsi į visas 
puses, vengdami susitikimo su policija. Tuo tarpu šešėliai vis ilgėjo. 
Bleizo skrandis urzgė. Džonas rungtynių metu prarijo kelis dešrai- 
nius, tačiau Bleisas buvo pernelyg susidomėjęs tuo, kas vyksta beis- 
bolo lauke, maistas jam nerūpėjo. Tikri žmonės... ant kaklų prakaito 
lašeliai. O ir pati minia jam kėlė euforiją. Tūkstančiai žmonių vienoje 
vietoje... Tik dabar jis pasijuto esąs alkanas. 

Jiedu įėjo į tamsią restorano salę, kvepiančia alumi bei kepta 
mėsa. Keletas porų sėdėjo kabinose, dekoruotose raudona oda. Kai- 
rėje pusėje 1lgas prekystalis. Ant jo stovėjo vazos su sūdytais riešu- 
tais bei pistacijomis. Sieną puošė žaidėjų fotografijos. Kai kurios su 
autografais. Čia kabėjo ir paveikslas, kuriame pavaizduota apsinuo- 
ginusi moteris. Už prekystalio stovėjo įspūdingų gabaritų vyriškis. Jis 
pasilenkė prie jaunuolių: 


*"Paukščiai"' - tai profesionali beisbolo komanda “Baltimorės volungės“, žaidžianti 
Amerikos beisbolo lygos Rytų divizione. 


80 


- Ką užsisakysite, vaikinai? 

- Ė... - Džonas pirmą kartą nežinojo ką pasakyti 

- Pjausnį! - sušuko Bleizas. - Du didžiulius pjausnius ir pieno. 

Milžinas nusišypsojo, parodydamas sveikus dantis. Tokiais 
dantimis jis be vargo galėtų sugraužti telefono abonentų knygos 
gabalą. 

- O pinigų turite? 

Bleizas padėjo ant prekystalio dvidešimt dolerių. 

Milžinas pakėlė kupiūrą, ištyrinėjo priešais šviesą, patrynė tarp 
pirštų, ir ji akimirksniu dingo. 

- Puiku! 

- O grąžos nebus? - paklausė Džonas. 

- Nebus, - atsakė milžinas. - Bet jūs nepasigailėsite. 

Jis atidarė šaldymo kamerą, ištraukė du tokius didelius raudonus 
pjausnius, kokių Bleizas gyvenime nebuvo matęs. Pačiame prekysta- 
lio gale stovėjo grilis. Galiūnas uždėjo ant jo mėsą, ir ėmė šokinėti 
liepsnos liežuviai. 

- Specialus užsakymas ruošiamas čia pat, - pasakė milžinas. 

Įpylė keletą stiklinių alaus, atnešė naujas vazas su riešutais, pa- 
ruošė salotas. Po to priėjo prie grilio, apvertė kepsnius ir vėl sugrįžo 
prie vaikinų. Paraudusiais kumščiais atsirėmė į prekystalį: 

- Vaikinai, ar matote tą vienišą poną kampe? 

Bleizas 17 Džonas pažvelgę į tą pusę. Vienišas ponas, vilkintis 
mėlynu kostiumu, gurkšnojo alutį. 

- Tai Denielis Dž. Monagenas. Detektyvas. Iš Bostono policijos 
nuovados. Nemanau, kad norite su juo paplepėti apie tai, kokiu būdu 
pas tokius paauglius, kaip judu, atsirado dvidešimt dolerių prabangiai 
vakarienei. 

Džono veidas persikreipė. Regis, jam pasidarė bloga. Jis susvir- 
duliavo ir vos nenukrito nuo aukštos kėdės. Bleizas ištiesė ranką ir 
sulaikė bičiulį. Mintyse jis nusiteikė karingai. 

- Mes dorai gavome tuos pinigus. 

- Nejaugi? - Barmeno antakiai išsilenkė. - Ir koks tas doras ke- 
lias? Ar tik ne plėšikavimas? 

- Mes juos radome. Ir jeigu jūs mudviem su Džonu sugadinsite 
šventę, aš jums duosiu į snukį. Barmeno žvilgsnyje pasirodė nuosta- 
ba, susižavėjimas ir panieka vienu metu. 

- Žinoma, tu tikras dručkis, bet esi kvailys. Tereikia tau bent su- 
gniaužti kumštį, ir aš tave pasiųsiu į mėnulį. 

- Jei jūs sugadinsite mums šventę, gausite nuo manęs į snukį, 
misteri. 

- Iš kur jūs? Iš Niuhempšyro Pataisos kolonijos? Ar iš Nortvin- 
demo Auklėjamojo centro? Tik jau ne iš Bostono. 

- Mes ne nusikaltėliai. Esame iš “Heton Hauzo“, - atsakė Blei- 
zas. 

Bostono detektyvas baigė gerti savo alų. Jis davė ženklą tuščią 
stiklinę pakeisti pilna. Barmenas tai pastebėjo ir nusišypsojo. 

- Sėdėkite abu tyliai. Nėra reikalo bėgti iš čia. 

Jis nunešė detektyvui stiklinę alaus ir kažką pasakė. Tas nusijuo- 
kė. Jo juokas nebuvo linksmas. 

Barmenas sugrįžo. 

- Ir kur jis yra, tas jūsų “Heton Hauzas“? - kreipėsi jis į Džoną. 

- Kamberlende, Meino valstijoje, - atsakė Džonas. - Penktadie- 
niais mums leidžia važiuoti į Friportą, į kiną. Aš radau piniginę vyrų 
tualete. Su pinigais. Todėl mudu ir pabėgome. Norėjome pasidaryti 
sau šventę, kaip ką tik pasakė mano bičiulis. 

- Vadinasi, atsitiktinai radai piniginę? 

- Taip, sere. 

- Ir kiek pinigų buvo toje stebuklingoje piniginėje? 

- Beveik du šimtai penkiasdešimt dolerių. 

- O tu, šventas šūde! Galiu lažintis, kad visi tie “žali"" dabar jūsų 
kišenėse. 

- O kurgi dar? - atvirai pasakė Džonas. 

- O tu, šventas šūde, - pakartojo milžinas. Užvertė akis, pažiūrėjo 
į lubas. - Ir jūs taip tiesiai šviesiai apie tai pasakojate visai nepažįsta- 
mam žmogui? Taip lengvai ir paprastai. 

Milžinas pasilenkė prie jų. Metai negailestingai pasielgė su jo vei- 
du, tačiau pykčio jame nebuvo. 

- Aš tikiu jumis. Pernelyg daug šieno jūsų plaukuose, kad galėtu- 
mėte taip išradingai meluoti. Bet šitas faras...Vaikinai, galiu jam pa- 
šnibždėti žodelį ir jis puls jus, kaip šunys puola žiurkes. Įmes į belan- 
gę, o jūsų pinigėlius mudu pasidalinsime. 

- Aš duosiu jums į snukį, - atsakė Bleizas. - Tai mūsų pinigai. 
Mudu juos radome. Paklausykite, mes tikrai gyvename “Heton Hau- 
ze“. Tai bloga vieta. Toks žmogus, kaip jūs... turbūt manote, jog daug 
žinote, bet... nesvarbu. Mes to nusipelnėme! 


82 


- Kai tu užaugsi, tapsi milžinų. - Regis, barmenas kalbėjosi pats 
su savimi. Pažvelgė į Džoną. - Tavo draugužiui iki pilno komplekto 
trūksta kelių varžtelių. Tu šitą Žinai, tiesa? 

Džonas jau kiek atsitokėjo. Tačiau jis nieko nepasakė. Tylėjo ir 
žiūrėjo milžinui į akis. 

- Pasirūpink juo. - Barmenas staiga plačiai nusišypsojo. - Ir kai 
jis užaugs, atvesk jį čia. Noriu pamatyti, koks jis taps. 
singai suprato. 

Milžino rankoje atsirado dvidešimt dolerių. Staiga. Iš niekur. Tar- 
si iš oro materializavosi. Jis padėjo pinigus priešais Džoną. 

- Vaišinu mūsų įstaigos sąskaita, vaikinai. Pasiimkite pinigus, ver- 
čiau rytoj beisbolą pasižiūrėkite, jei iki tol jūsų kas nors neapšvarins. 

- Mes jau šiandien žiūrėjome, - pasakė Džonas. 

- Ar puikios buvo rungtynės? 

Čia ir Džonas nusišypsojo: 

- Geriausios iš visų, kokias man kada nors teko matyti. 

- Taip, - linktelėjo milžinas. - Tai jau tikrai. Rūpinkis savo draugu. 

- Pasirūpinsiu. 

- Draugai visada turi laikytis išvien. 

- Žinau. 

Barmenas atnešė jiems pjausnius, “Cezario" salotų, kalną bulvyčių 
fr1 1r po didžiulę stiklinę pieno. O desertui jie dar gavo po gabalą vyšnių 
pyrago. Iš pradžių valgė lėtai. Po to policininkas pakilo ir išėjo. Beje, 
Bleizas nepastebėjo, kad jis būtų susimokėjęs... Tada berniukai kibo 
į maistą. Įsijautęs, Bleizas suvalgė du gabalus pyrago ir išgėrė tris 
stiklines pieno. Pildamas trečią stiklinę, barmenas nusijuokė... 

Kai jaunuoliai išėjo, gatvėje jau Žibėjo neoninės reklamos. 

- Eikite į Jaunųjų krikščionių asociaciją, - patarė jiems barmenas, 
kai jie apsunkę nuo maisto lėtai slydo žemyn nuo aukštų kėdžių. - 
Tiesiog dabar ir eikite. Didelis miestas naktį ne pati geriausia vieta 
pasivaikščioti vaikams. 

- Taip, sere, - linktelėjo Džonas. - Aš jau paskambinau tenai ir 
dėl visko susitariau. 

Milžinas nusišypsojo. 

- O tu šaunuolis. Geras vaikinas. Laikykis arčiau šito meškino, jei 
kas bandys kabinėtis prie tavęs. Ypač tų vaikinų ryškiomis striukėmis 
reikia saugotis. Iš jaunimo gaujų. 

- Taip, sere. 
- Saugokite vienas kitą. 
Ir jie išsiskyrė. 


Kitą dieną bėgliai važinėjosi metro, po to nuėjo į kiną... ir vėl - į 
beisbolą. Rungtynės baigėsi vėlai, beveik vienuoliktą. Kažkas įlindo 
į Bleizo kišenę, bet vaikinas savo pinigų dalį buvo įsidėjęs į trtumpikes, 
kaip jam patarė Džonas, todėl kišenvagis nieko nepešė. Bleizas ne- 
pamatė, kaip vagišius atrodo, pastebėjo tik siaurą jo nugarą. Vagišius 
išnyko minioje, judančioje pro “A" vartus. 

Jie pasiliko Bostone dar dvi dienas, pažiūrėjo keletą filmų, nuėjo 
į teatrą. Bleizas nieko nesuprato, o štai Džonui spektaklis patiko. Sė- 
dėjo viršuje, kokius penkis kartus aukščiau negu “Nordikos"' balkone. 
Po to prekybos centre užėjo į foto kabiną ir nusifotografavo. Iš pra- 
džių kiekvienas atskirai, po to pasidarė keletą bendrų nuotraukų. 
Bendrose nuotraukose abudu juokėsi. Dar pasivažinėjo požeminiu 
geležinkeliu, bet Džonui pasidarė bloga ir jis apvėmė savo batus. Po 
to prie jų priėjo juodaodis ir kažką garsiai rėkavo apie pasaulio pa- 
baigą. O galbūt Bleizas ne taip suprato. Džonas tepasakė, jog negras 
trenktas ir kad dideliuose miestuose daug nenormalių žmonių. “Jie 
čia plinta tarsi musės", - pareiškė Džonas. 

Jiems dar liko kažkiek pinigų, ir Džonas pasiūlė efektingą pabai- 
gą. Į Portlendą jie grįžo su taksi. Džonas, stebimas suglumusio tak- 
sisto, ištraukė paskutinius savo pinigus - penkiasdešimt dolerių su- 
lamdytomis kupiūromis po penkis bei po vieną dolerį. Kai kurios ku- 
piūros skleidė Klaitono Bleisdelo jaunesniojo trumpikių kvapą. Ir pa- 
sakė, kad jie nori važiuoti į Kamberlendą, į “Heton Hauzą". 

Taksistas iškart įjungė taksometrą... Ir saulėtą vasaros dieną, 
penkios minutės po dviejų, jie privažiavo prie vartų. Džonas Čelcma- 
nas žengė takeliu kelis žingsnius link niūraus “HH" pastato ir neteko 
sąmonės. To priežastis buvo širdies reumatas. Po dviejų metų Džo- 
nas mirė. 


13 skyrius 


Kai Bleizas atnešė kūdikį į lūšnelę, tas rėkė kaip skerdžiamas. 
Vyriškis apstulbęs žiūrėjo į mažąjį Džo. Koks jis įsiutęs! Veidas visas 

dega... ir kakta ir žandukai. Akių vokai nuleisti, kumščiai suko ore 
piktus, grėsmingus ratus. 

Bleizą apėmė panika. O jeigu mažylis susirgo? Pasigavo gripą ar 
dar ką nors? Vaikai nuolat gripu serga. Kai kurie net miršta. O jis ir 
pas gydytoją vaiko nuvežti negalės. Ir apskritai, ką jis Žino apie vai- 
kus? Jis toks bukaprotis. Vos savimi sugeba pasirūpinti. 

Kilo nenumaldomas noras nunešti mažylį atgal į automobilį. Nu- 
vežti į Portlendą ir palikti prie kokių nors durų. 

- Džordžai! - sušuko jis. - Ką man daryti? 

Jis baiminosi, kad Džordžas vėl bus išėjęs, bet tas atsiliepė iš vo- 
nios: 

- Pamaitink jį. Duok ką nors iš tų savo indelių. 

Bleizas puolė į miegamąjį. Ištraukė iš palovio vieną kartoninių 
dėžių, atidarė, išėmė pirmą pasitaikiusį indelį. Nunešė į virtuvę, sura- 
do šaukštą. Padėjo ant stalo šalia pintinės ir atidarė indelį. Jo turinys 
atrodė klaikiai. Tikri vėmalai. Gal maistelis sugedęs? Bleizas susirū- 
pino, pauostė. Kvepia gardžiai. Žimniais. Turbūt galima valgyti. 

Jis dar dvejojo. Jau vien mintis apie tai, kad teks kažką įdėti į ši- 
tą klykiančią burną, atrodė... neįtikėtina. O jei šitas kalės vaikas už- 
dus? Jei nepanorės nieko valgyti? Jei tas maistas visai vaikui netinka 
if... 

Atmintis kaip galėdama bruko jam į galvą plakatą su žodžiu 
“NUODAIT", bet Bleizas pamėgino nežiūrėti į jį. Jis įkišo vaikui į bur- 
nytę pusė šaukšto šaltos Žirnių tyrės. 

Riksmus kaip ranka nuėmė. Mažylio akys atsivėrė, ir Bleizas pa- 
matė, kad jos žydros. Džo dalį tyrės išspjovė, bet Bleizas šaukšto ga- 
liuku sugrąžino viską atgal jam į burną. Berniukas ir tą suvalgė. 

Vyriškis sumaitino ir kitą šaukštą. Pavyko. Po to - trečią. Per 
septynias minutes indelis ištuštėjo. Bleizo nugara nutirpo. Visą tą lai- 
ką jis buvo pasilenkęs prie pintinės. Džo atsiraugėjo. Per skruostą 
tekėjo žalios putos, ir Bleizas jas nuvalė savo marškinių skvernu. 

- Dar kartą apsivemsi, ir nelaimėsi rinkimų, - įgarsino Bleizas 
vieną iš Džordžo aforizmų. 

Išgirdęs jo balsą, Džo sumirksėjo akutėmis. Jo odelė buvo švari, 
nė vieno spuogelio. Ant galvos jau atsiradę skysti šviesūs plaukeliai. 
Bet labiausiai Bleizą nustebino akys. Keistos, kažkokios išmintingos. 
O spalva priminė dangaus mėlį. Kampučiai kiek pakilę aukštyn, kaip 
kinų, todėl akys atrodė piktos. Tai buvo kario akys. 

- Tu karys? - paklausė Bleizas. - Ar taip, mažas žmoguti? 

Vienos rankutės nykštys surado burnytę, ir vaikas pradėjo jį 
čiulpti. Iš pradžių Bleizas pamanė, kad mažylis nori buteliuko. O jis 
dar nebuvo išmokęs juo naudotis. Tačiau, regis, vaiką kol kas visai 
tenkino pirštas. Jo skruostai vis dar degė, bet jau ne nuo verkimo, o 
nuo naktinės kelionės. 

Akių vokai apsunko, kampučiai nusileido, pyktis išnyko. Bet vai- 
kas vis dar žiūrėjo į šitą vyriškį, apžėlusį šešių pėdų ir septynių colių 
milžiną, su į visas puses styrančiais kaštoniniais plaukais. Po to jo 
akys užsimerkė. Pirščiukas išslydo iš burnos. Mažylis užmigo. 

Bleizas tik dabar atsitiesė. Net stuburas trakštelėjo. Jis paliko 
ramybėje pintinę ir nuėjo į miegamąjį. 

- Ei, kietakakti! - pašaukė iš vonios Džordžas. - Ir kur dabar ei- 
ni? 

- Į lovą. 

- Nieko panašaus. Tau teks susivokti buteliukuose ir paruošti 
kokius keturis ar penkis, kol vaikas dar miega. 

- Pienas gali sugižti. 

- Ak. 

Bleizas atsinešė buteliukų rinkinį, susipažino su instrukcija. Du 
kartus perskaitė. Prireikė pusvalandžio. Pirmą kartą beveik nieko 
nesuprato. Antrą - dar mažiau. 

- Aš nesugebėsiu, Džordžai, - pagaliau pasidavė jis. 

- Žinoma, sugebėsi. Mesk velniop šitas instrukcijas ir imkis dar- 
bo. 

Bleizas šveitė instrukciją į krosnį ir pradėjo rinkti dalis, panašiai 
kaip ir lovytės. Pagaliau suprato, kaip užmauti ant buteliuko plastikinį 
čiulptuką, kaip ant viršaus uždėti žiedą. Viską sudėliojęs, paruošė 
keturis buteliukus pieno ir sudėjo juos į šaldytuvą. 

- Džordžai, ar jau dabar galiu atsigulti? - paklausė jis. 

Atsakymo nebuvo. 

Bleizas nuėjo miegoti. 


Vos pradėjus švisti, Džo jį pažadino. Bleizas nuskubėjo į virtuvę. 
Jis buvo palikęs vaiką pintinėje, ir dabar ta judėjo ant stalo, sūpuoja- 
ma mažylio įniršio. 

Bleizas iškėlė vaiką, priglaudė prie savęs ir iškart suvokė pro- 
blemą. Vaikas šlapias. Kiaurai. 

Vyriškis nunešė jį į miegamąjį, paguldė ant savo lovos. Palyginus 
su ta “duobe", kurią ant lovos paliko dručkio kūnas, vaikas atrodė 
stebėtinai mažas. Vilkėjo mėlyna pižama ir piktai spardė orą mažo- 
mis kojytėmis. 

Bleizas nuvilko pižamą, nuėmė gumines kelnaites. Uždėjo ranką 
ant vaiko pilvuko, kad tas taip nejudėtų. Pasilenkė Žemiau pasižiūrėti, 
kaip užsegti sauskelnes. Nuėmė jas ir numetė į kampą. 

Pažvelgė į Džo pimpaliuką ir pajuto, kaip lūpos pačios šiepiasi. 
Mažytis, nago didumo, bet jau stačias. Kietai! 

- O tavo įnagis kaip reikiat, mažyli. 

Džo nustojo verkęs, įsistebeilijo į vyriškį plačiai atmerktomis, nu- 
stebusiomis akimis. 

- Aš sakau, kad tavo įnagis oho koks. 

Vaikas pradėjo guguoti. 

- Gu-gu, mažyli, - pritarė Bleizas ir pajuto ant savo lūpų kvailą 
šypseną. 

Vaikas garsiai nusikvatojo. 

- Gu-gu, - linksmai pakartojo dručkis. 

Ir Džo paleido šiltą srovelę tiesiai jam į veidą... 


Su sauskelnėmis irgi teko pasikankinti. Ačiū Dievui, nėra jokių 
užsegimų. Tiktai lipdukai. Ir kiekviename guminės kelnaitės, tiksliau 
plastikinės. Bleizas sugadino dvejas, o trečią uždėjo taip, kai parody- 
ta paveikslėlyje. Kol jis baigė šį nelengvą darbą, Džo jau visai išsibu- 
dino ir čiulpė pirščiuką. Vyriškis pamanė, kad vaikas nori valgyti ir 
pats laikas imtis buteliukų. 

Jis šildė buteliuką virtuvėje po bėgančia karšto vandens srove, 
kai Džordžas paklausė: 

- Ar tu atskiedei pieną, kaip patarė pardavėja? 

Bleizas pažvelgė į buteliuką. 

- Ką? 

- Juk tai konservuotas pienas. Ar ne? 

- Žinoma. Iš indelio. Jis sugižo, Džordžai? 

- Ne. Bet vaikas apsivems, jei tu nenuimsi žiedo ir neatskiesi pie- 
no. 

Bleizas viską nuėmė, ketvirtį buteliuko turinio išpylė į kriauklę, 
įpylė vandens, pamaišė, vėl užmovė čiulptuką, uždėjo Žiedą. 

- Bleizai. - Džordžo balse nebuvo pykčio, jautėsi tiktai nuovargis. 

- Ką? 

- Tau reikia nusipirkti knygą apie vaikų priežiūrą. Nes tu nuolat 
viską pamiršti. 

- Gerai, Džordžai. 

- Dar ir laikraštį nusipirk. Tik stenkis pirkti kuo toliau nuo namų. 
Galbūt netgi kitame mieste. 

- Džordžai? 

- Ką? 

- O kas pasirūpins mažyliu, kol manęs nebus. 

Labai ilga pauzė. Bleizas jau pamanė, jog Džordžas vėl išėjo. Po 
to išgirdo: 

- Aš juo pasirūpinsiu. 

Bleizas paniuro. 

- Bet tu negalėsi, Džordžai. Tu jau... 

- Sakiau, kad pasirūpinsiu. O dabar judink užpakalį ir maitink vai- 
ką! 

- Bet... jei jam kas nors atsitiks... jei uždus ar... o manęs ne- 
bus... 

- Velniai rautų, pamaitink jį! 

- Taip, žinoma, Džordžai. 

Jis nuėjo į miegamąjį. Džo blaškėsi, spardėsi kojytėmis 1r vis čiul- 
pė pirščiukus. Bleizas pakreipė buteliuką, kaip jam parodė ta moteris 
parduotuvėje, spustelėjo čiulpuką, kad iš buteliuko pasirodytų lašelis 
pieno. Atsisėdo šalia mažylio, atsargiai ištraukė iš jo burnos pirščiu- 
kus. Vaikas pradėjo verkti, bet Bleizas greitai įkišo jam į burną čiulp- 
tuką. Jis pradėjo gerti pieną. Maži žandukai tai išsipūsdavo, tai vėl 
subliūkšdavo. 

- Teisingai, - linktelėjo Bleizas. - Viskas gerai, mažyli. 

Džo išgėrė viską. Kai vyriškis jį pakėlė, vaikas kiek atpylė ant jo 
marškinių. Bleizo tai nesujaudino. Jis nusprendė aprengti berniuką 
naujais drabužiais. Kažin, ar tiks jam. 

Tiko. Tada jis nusivilko savo marškinius, pauostė vaiko vėmalus. 
Kvepėjo sūriu. Bleizas pamanė per mažai atskiedęs pieną. O gal ne- 
reikėjo sugirdyti viso buteliuko? Taip, žinoma, Džordžas teisus. Jam 
reikalinga ta knyga. 

Jis pažiūrėjo į Džo. Tas laikė antklodės kraštą ir tyrinėjo. Toks 
mielas... šiknius. Džerardui trečiajam su žmonele teks dėl jo pasiner- 
vinti. Turbūt galvoja, jog mažylis įkištas į kokią komodą ir rėkia alka- 
nas, apsišikęs. Arba guli kur nors duobėje, ir iš burnytės paskutinis 
kvapas išeina. O kas po to - žalias plastikinis maišas... 

Iš kur jis traukia tokias nesąmones? 

Džordžas kadaise pasakojo apie Lindbergo* sūnaus pagrobimą. 

Pagrobėjas kažkoks Haufmanas ar Hofmanas. Kažkaip panašiai. 

- Džordžai, ar tu jo nenuskriausi, kol manęs nebus? 

Tyla. 


Apie tai, jog pagrobimas paviešintas, jis sužinojo pusryčiaudamas 
1r klausydamasis Žinių. Džo gulėjo ant grindų, kur Bleizas jam patiesė 
antklodę, ir žaidė laikraščiu. Iškėlęs jį virš galvos, spardė kojytėmis ir 
kvatojo. 

Diktorius kalbėjo apie senatorių, įkliuvusį su kyšiu. Bleizas tikė- 
josi, jog Džordžas tai išgirdo. Jam tokios naujienos patiktų. 

- Pati karščiausia naujiena - akivaizdus kūdikio pagrobimas iš 
Okoma Haits, - tęsė diktorius. Bleizas sukluso. - Džozefas Džerar- 
das ketvirtasis, neseniai gimęs jūros pervežimų imperijos paveldėto- 
jas, dingo iš Džerardų namų naktį, o gal anksti ryte. Dingusio berniu- 
ko prosenelio, Džozefo Džerardo seserį anksti ryte surado šeimos 
virėjas. Moteris be sąmonės gulėjo virtuvėje. Aštuoniasdešimtmetė 
Norma Džerard buvo nuvežta į ligoninę. Jos būklė kritiška. Paklaus- 
tas, ar jis kreipėsi į FTB, Kaslo apskrities šerifas Džonas D. Kela- 
haras, nieko nekomentavo. Nebuvo komentarų ir apie tai, ar pagro- 
bėjas paliko raštelį dėl išpirkos... 

“Iš tikrųjų, - pagalvojo Bleizas. - Juk turiu parašyti tokį raštelį?" 

- ... bet jis pasakė, jog policija jau turinti keletą versijų ir gilinasi 
į jas. 

“Kokios dar versijos? - pagalvojo Bleizas ir šyptelėjo. Jie visa- 
da taip sako. Kokias jie gali turėti versijas, jei senė atsijungusi? Ko- 
pėčias jis pasiėmė. Jie visada taip sako, bet tai tik tušti žodžiai. UŽ jų 
nėra jokių įrodymų. 

Jis pusryčiavo atsisėdęs ant grindų ir žaisdamas su mažyliu. 

* Čarlzas Ogastis Lindbergas (1902-1974) - lakūnas, visuomenės veikėjas. 1927 


metais pirmasis perskrido Atlanto vandenyną. 1932 metais buvo pagrobtas, o po 
to nužudytas jo dvejų metų sūnus. 

kok X 

Kai antroje dienos pusėje Bleizas susiruošė išvykti, kūdikis per- 
rengtas ir pamaitintas ramiai miegojo lovytėje. Šį kartą maitindamas 
jis kiek pakėlė mažylį, leido jam atsiraugėti. Ir sugirdė tik pusę bute- 
liuko. Viskas tiesiog puikiai pavyko. Be to, jis pakeitė vaikui sauskel- 
nes. Iš pradžių žalios kakutės vyriškį išgąsdino, bet po to jis prisiminė 
apie Žirnius ir nusiramino. 

- Džordžai? Aš išeinu. 

- Gerai, - atsiliepė tas iš miegamojo. 

- Tu ateik čia ir pasirūpink mažyliu. Juk jis gali atsibusti. 

- Ateisiu, nesijaudink. 

- Gerai. - Bleizo balse nebuvo tikrumo. Juk Džordžas mirė. Jis 
kalbėjosi su numirėliu. Ir prašė jo pasirūpinti mažylių. - Ei, Džordžai. 
Galbūt man reikėtų... 

- Verta - neverta, bus - nebus. Varyk iš čia kuo greičiau. 

- Džordžai... 

- Varyk, pasakiau! Staigiai! 

Ir Bleizas išėjo. 


Diena pasitaikė saulėta, šilta. Pastebimai atšilo. Visą savaitę ka- 
mavo šalčiai, o dabar atlydys. Tačiau vykstančio į Portlendą Bleizo 
nedžiugino saulė. Nesidžiaugė jis ir galimybe važiuoti “Fordu"'. Ne- 
reikėjo palikti vaiko Džordžui. Į ką tai panašu? Jis nežinojo, kodėl ne- 
pasitiki tuo vaikinu, bet nepasitikėjo juo. Dabar Džordžas tapo Bleizo 
dalimi. O išvykdamas, jis drauge pasiimdavo ir visas savo dalis. Va- 
dinasi, ir tą, kuri dabar tapo Džordžu... O kas tada liko su Džo? Ne- 
sąmonė kažkokia? 

Bleizas taip nemanė. 

Ir dar jis dėl krosnies nerimavo. O jeigu trobelė užsidegtų? 

Baisus reginys iškilo jo vaizduotėje, toks įkyrus, atkakliai neno- 
rintis pasitraukti. Prieš išvykdamas, jis iškūreno krosnį. Baiminosi, 
kad vaikas gali sušalti. Jeigu taip iš kamino išsiveržtų ugnis... kibirkš- 
čių fontanu. Kai kurios užgestų, bet viena kibirkštis patektų ant sau- 
sų malkų, ir jos užsiliepsnotų. O po to liepsna išplistų, apimtų visą 
namą. Berniukas imtų rėkti, pajutęs pirmuosius dūmų čiuptuvus. Dū- 
mai vis tirštėtų... 

Staiga vyriškis suvokė, kad jo vogtas “Fordas"' skrieja septynias- 

dešimties mylių per valandą greičiu. Jis nustojo spaudęs greičio pe- 
dalą. Betrūksta tik susitikimo su kelių policija. 

Jis užsuko į stovėjimo aikštelę, davė porą dolerių budėtojui, nuė- 
j01 “Volgrinsą"". 

Nusipirko laikraštį, po to priėjo prie lentynos su knygomis. Daug 
vesternų. Gotikiniai romanai. Fantastika. Ir štai apatinėje lentynoje 
stora knyga, ant kurios viršelio besišypsantis mažylis. Greitai per- 
skaitė pavadinimą. “Vaikas ir jo priežiūra". Kitoje viršelio pusėje pa- 
matė kažkokio senio, apsupto vaikų, nuotrauką. Galbūt tas senis ir 
parašė šitą knygą. 

Jis sumokėjo už pirkinius ir, vos tik išėjęs už durų, atskleidė laik- 
raštį. Ir sustojo kaip įbestas. Jam atvipo žandikaulis. 

Iš pirmo laikraščio puslapio į Bleizą žvelgė jo paties fotografija. 

Ne, tai ne fotografija, pagaliau suprato jis, tai policijos piešinys. 
Tokius jie daro, pasitelkę “Identi Kit"'* 

Piešinys nelabai vykęs. Nebuvo įdubimo kaktoje ir akių forma vi- 
sai kitokia. Ir lūpos jo ne tokios storos, kaip čia. Bet vis tiek iš laik- 
raščio į jį žvelgė būtent jis, Bleizas. 

Galbūt ta senė vis dėlto atsipeikėjo. Bet straipsnio pavadinimas 
akimirksniu viską paneigė. 


FTB ĮSIJUNGIA Į BERNIUKO PAIEŠKAS 
Norma Džerard mirė nuo smegenų traumos 
Specialiai “Ivning ekspres" 

Džeimsas T. Mirsas 


Šitame puslapyje pavaizduotas VYRIŠKIS, SĖDĖJĘES PRIE 
AUTOMOBILIO VAIRO. Tuo automobiliu buvo išvežtas mažasis 
Džerardas. Galbūt tas žmogus ir yra vienintelis pagrobėjas. 
Piešinys atliktas, remiantis “Ąžuolyno, daugiaaukščio pastato, 
esančio už ketvirčio mylios nuo Džerardų šeimos rezidencijos, 
apsaugininko Mortono Volšo parodymais. 

Širyt Volšas pareiškė Portlendo policijai, jog įtariamasis 
sakėsi atvykęs pas Džozefą Karltoną. Žmogus tokiu vardu bei 


*“Identi Kit" - įrenginys, kurio pagalba sudaromi fotorobotai. 

pavarde "Ąžuolyne" negyvena. Įtariamasis atvažiavo žydros 
spalvos “Fordu"". Apsaugininkas pastebėjo mašinos salone gu- 
linčias kopėčias. Pats Volšas sulaikytas kaip liudytojas, bet ky- 
la klausimas, kodėl jis nepasidomėjo, kokiu tikslu atvyko įtaria- 
masis į automobilių stovėjimo aikštelę. Juk buvo antra valanda 
nakties. 

Dar vienas, labiau su tyrimu susietas šaltinis, pateikė prie- 
laidą, jog paslaptingas Džozefo Karltono butas kažkaip susijęs 
su organizuotu nusikalstamumu ir su šio kūdikio pagrobimu. 
Jis tvirtina, jog tai gerai parengta kokios nors nusikalstamos 
grupuotės operacija. Ir FTB agentai, ir vietos policija apie to- 
kią galimybę nutyli. 

Šiuo metu tiriamos ir kitos versijos. Nors pagrobėjai nepa- 
skambino ir nepaliko laiško, kuriame būtų išdėstyti reikalavi- 
mai. Vienas galimų pagrobėjų, lipdamas per spygliuotą “Ąžuo- 
lyno" tvorą, susipjaustė ir paliko kraujo pėdsakus. Šerifas 
Džonas. D. Kelaharas pasakė, jog tai “dar vienas siūlo galas, 
galimai atvesiantis prie pagrobėjo ar visos gaujos ". 

Ir dar - Norma Džerard, tikra pagrobto berniuko prosenelio 
sesuo, mirė Meino medicinos centre, operacijos metu (tęsinys 2 


psl.). 


Bleizas atsivertė antrą puslapį, bet nieko įdomaus tenai nerado. 
Jei farai ką nors ir Žinojo, tai neatskleidė visos turimos informacijos. 
Tenai buvo namo, “iš kurio įvykdytas pagrobimas“, nuotraukos. Taip 
pat buvo nufotografuota viela, “pro kurią pagrobėjai pateko į privačią 
teritoriją". Bleizo dėmesį atkreipė “Pagrobtojo vaiko tėvo kreipimasis 
Į pagrobėjus“, patalpintas šeštame puslapyje. Tačiau vyriškis nu- 
sprendė jo neskaityti. Ir taip pernelyg ilgai užtruko. Dar reikės su- 
gaišti kokias keturiasdešimt penkias minutes - kelias namo netrum- 
pas. Ir dar... 

Jo automobilis ieškomas. 

Volšas, niekingas niekšas. Bleizas labai tikėjosi, jog Airijos Gud- 
ročiai nusuks šitam išdavikui sprandą, bet kol kas... 

Jam beliko tiktai rizikuoti. Galbūt pavyks ramiai grįžti į namus. 
Palikęs automobilį tik dar labiau apsunkintų situaciją. Juk tenai pilna 
JO pirštų atspaudų. Džordžas juos vadindavo “pirščiukais"'. Galbūt po- 
licija žino automobilio numerius. Juk galėjo Volšas juos užsirašyti. 

Nors... greičiausiai neužsirašė. Bet policija žinojo, kad jis važinėja 
žydros spalvos “Fordu"... Suprantama, pradžioje automobilis buvo 
žalias. Gal tai esminis skirtumas? O gal ir ne. Nežinosi, kaip ten yra. 

Jis atsargiai priėjo prie automobilių stovėjimo aikštelės. Šonu pra- 
ėjo pro ją. Policininkų nesimatė. Budėtojas skaitė kažkokį žurnalą. 
Geras ženklas. Sėdo prie vairo. Įjungė variklį, palaukė, ar nepuls prie 
jo kur nors pasislėpę policininkai. Niekas nepuolė. Jam išvažiuojant, 
budėtojas ištraukė kvitą, net nepažvelgęs į automobilį. 

Regis, praėjo visa amžinybė, kol jis pravažiavo Portlendą, po to - 
Vestbruką. Vyriškis sėdėjo tarsi ant adatų. Kai tik kokia nors maši- 
na jį prisivydavo, iškart kildavo mintis, jog tai policijos automobilis be 
skiriamųjų ženklų. Bleizas pamatė vieną policijos mašiną ant 1-0 ir 
25-to plentų sankirtos. Ji važiavo su įjungtais švyturėliais, rūpinosi, 
kad galėtų netrukdomas pravažiuoti greitosios pagalbos automobilis. 
Ją pamatęs, Bleizas netgi nusiramino: bent jau tikrai aišku, jog tai po- 
licija. 

Pravažiavęs Vestbruką, vyriškis pasuko į vietinį kelią, per mišką 
vedantį į Apeksą. Netgi čia jis nesijautė visiškai saugus. Ir tik įsukęs 
į takelį, vedantį prie lūšnelės, pajuto, kaip kalnas nusirito nuo pečių. 

Bleizas pastatė “Fordą pašiūrėje ir davė sau žodį, kad jis liks 
čia, kol... pragaras nevirs čiuožykla. Vyriškis žinojo, jog pagrobimas 
- sunkus nusikaltimas, jautėsi atsidūręs ant įkaitintos keptuvės. Foto- 
robotas, paliktas kraujas, konspiracinis butas, kurį taip paprastai iš- 
davė apsaugininkas... 

Bet vos tik jis išlipo iš automobilio, visos šitos mintys išgaravo iš 
galvos. Džo rėkė. Netgi pašiūrėje girdėjosi vaiko riksmas. Bleizas 
nubėgo per kiemą, įlėkė į kambarį. Turbūt Džordžas kažką padarė 
mažyliui. Džordžai... 

Bet Džordžas čia buvo niekuo dėtas. Jo čia net nebuvo. Juk jis 
mirė, o vaiką paliko Bleizas. Tai jis kaltas. Paliko vaiką vieną. 

Lopšys suposi, piktai judėjo, ir vyriškis, priėjęs prie Džo, iškart 
suprato jo įniršio priežastį. Vaikas išvėmęs didžiąją dalį ryte išgerto 
mą. Pats berniuko veidas priminė pernokusią slyvą. Ant odos virpėjo 
prakaito lašeliai. 

Tą akimirką Bleizo mintyse iškilo jo tėvas - milžinas krauju pasru- 
vusiomis akimis ir galingomis rankomis. Reginys pažadino jame kal- 
tės jausmą, sukėlė siaubą. Jis jau daugelį metų negalvojo apie tėvą. 

Bleizas taip greitai čiupo vaiką iš lopšio, kad jo galva atvirto at- 
gal. Mažylis iškart nustojo verkęs, turbūt iš nuostabos. 

- Tyliau, tyliau, - ramino jis, nešiodamas vaiką po kambarį ir 
glaudamas prie savęs. - Viskas gerai. Aš sugrįžau. Nereikia daugiau 
verkti. Aš jau čia. 

Vaikas užmigo, dar jam nespėjus apsukti trijų ratų. Bleizas jį per- 
rengė, paguldė į lopšį. 

Po to atsisėdo. Reikėjo pagalvoti. Kas toliau? Laiškas, reikalavi- 
mas išpirkos? 

- Taip, - nusprendė jis. 

Raides reikia iškirpti iš žurnalų. Kaip filmuose. Bleizas surinko 
senus laikraščius, žurnalus, komiksus. Pradėjo karpyti raides. 

KŪDIKIS PAS MANE. 

Štai. Pradžia nebloga. Jis priėjo prie lango, įjungė radiją. Ferlinas 
Haksi* dainavo dainą “Balandžio sparnai". 

Gera daina. Sena, bet gera. Bleizas rausėsi dėžėse ieškodamas 
rašomojo popieriaus. Suradęs, paruošė košytę iš miltų ir vandens. 
Dirbdamas, kimiu, gergždančiu balsu niūniavo dainos melodiją. 

Sugrįžo prie stalo ir priklijavo iškirptas raides ant popieriaus la- 
po. Ir čia jį nusmelkė mintis: “Ant popieriaus liks pirštų atspaudai". 
Nors, vargu ar tai įmanoma. Jis tiksliai nežinojo. Bet rizikuoti nesino- 
rėjo. Vyriškis sulamdė popierių su užklijuotomis raidėmis, surado gu- 
mines Džordžo pirštines. Mažos, bet šiaip ne taip užtempė ant rankų. 
Po to iškirpo vėl tokias pačias raides ir užklijavo ant naujo lapo: 

KŪDIKIS PAS MANE. 

Muziką pakeitė žinių laida. Jis įdėmiai klausėsi ir sužinojo, jog 
kažkas jau paskambino Džerardams ir pareikalavo dviejų tūkstančių 
dolerių išpirkos. Bleizas sunerimo. Po to diktorius pridūrė, jog skam- 
bino paauglys iš telefono automato Vindeme. Policija susekė skam- 
butį. Kai paauglį sugavo, jis pareiškė norėjęs tik pajuokauti. 

“Nors visą naktį įrodinėk, kad norėjai pajuokauti, vis tiek jie tave 
pasodins, drauguži, - pagalvojo Bleizas. - Vaiko pagrobimas - rimtas 
nusikaltimas". 

Jis vis labiau niaukėsi, mąstė ir vis karpė raides. Pranešė apie 
orus. Dangus bus giedras, temperatūra kiek nukris, o netrukus vėl 
snigs. 

*Ferlinas Haksi - kantri stiliaus amerikiečių dainininkas. Ypač išpopuliarėjo 1950- 


1960 metais, kai daugelis jo dainų pakilo į topų viršūnes. Daina “Balandžio spar- 
nai“ dešimtį savaičių išliko lydere. 

KŪDIKIS PAS MANE. JEIGU NORITE PAMATYTI JĮ 
GYVĄ... 

Ir kas toliau? Kas? Bleizo galvoje viskas susijaukė. Sėdėti prie 
telefono ir laukti skambučio? Atsistoti ant galvos ir švilpauti? Prašyti, 
kad atsiųstų dvi dėžes monetų? Kaip gauti pinigus ir neįkliūti? 

- Džordžai, aš neprisimenu šitos plano dalies. 

Atsakymo nebuvo. 

Jis parėmė galvą rankomis ir pamėgino priversti savo makaulę 
dirbti pilnu pajėgumu. Juk privalo elgtis šaltakraujiškai. Būti toks, 
kaip Džordžas. Kaip Džonas Čelcmanas tą dieną, kai jiedu susiruošė 
pabėgti į Bostoną. Turi panaudoti savo smegenis... 

Žinoma, reikia viską pakreipti taip, kad jie pagalvotų, jog Bleizas 
- gaujos narys. Tada policija negalės jo sučiupti, kai jis paims išpirką. 
O jei sučiups, jis pareikalaus, kad paleistų, antraip jo bendrai nužudys 
kūdikį. Jam teks blefuoti, velniai rautų. Teks apsukti policiją aplink 
pirštą. 

- Tokios tokelės, - sušnabždėjo jis. - Ar ne taip, Džordžai? 

Jis suglamžė antrą lapelį ir vėl karpė raides. 

KŪDIKĮ TURI MŪSŲ GAUJA. JEIGU NORITE PAMATY- 
TI JĮ GYVĄ... 

Gerai. Tai, ko reikia. Bleizas kurį laiką žavėjosi savo darbo vai- 
siais, po to nuėjo pasižiūrėti kūdikio. Tas miegojo, pakreipęs galvą, 
po žandu pasikišęs mažą kumštelį. Blakstienos ilgos ir tamsesnės už 
plaukus. Bleizui patiko mažylis. Niekada nebūtų pagalvojęs, kad toks 
žmogutis galėtų būti gražus, bet šitas toks buvo. 

- Tu kumeliukas, Džo. - Ir jis sutaršė vaiko plaukus. Jo ranka bu- 
vo didesnė už mažylio galvą... 

Po to vėl grįžo prie išmėtytų žurnalų, laikraščių, ant stalo gulinčių 
iškirptų raidžių. Kurį laiką galvojo, po to ėmėsi darbo. 

KŪDIKĮ TURI MŪSŲ GAUJA. JEIGU NORITE PAMATY- 
TI JĮ GYVĄ, SURINKITE VIENĄ MILIJONĄ DOLERIŲ NE- 
PAŽYMĖTOMIS KUPIŪROMIS, SUDĖKITE Į LAGAMINĄ IR 
LAUKITE TINKAMO MOMENTO, KADA GALĖSITE PER- 
DUOTI PINIGUS. NUOŠIRDŽIAI JŪSŲ. DŽO DŽERARDO 
KETVIRTOJO PAGROBĖJAI. 

Štai. Tie žodžiai kai ką jiems pasakys, bet atskleis ne viską. O jis 
turės laiko apsvarstyti veikimo planą. 

Jis surado išpurvintą sulamdytą voką, įdėjo laišką ir ant voko už- 
klijavo raides: 


DŽERARDAMS 
YPAC SVARBU! 


Bleizas dar nežinojo, kaip išsiųs laišką. Nesinorėjo vėl palikti vai- 
ko su Džordžu. Be to, jis bijojo naudotis vogtu automobiliu, tačiau 
puikiai suprato, kad negalima siųsti laiško iš Apekso. Jei čia būtų 
Džordžas, viskas būtų kur kas paprasčiau. Jis sėdėtų namuose ir rū- 
pintųsi berniuku, o reikalus Džordžas tvarkytų. Jis mielai maitintų 
vaiką, perrenginėtų... Jam tai patiko. 

Ką gi, tai neturi jokios reikšmės. Vis tiek paštą išveš tik rytoj ry- 
te, todėl jis dar turi laiko pagalvoti. Reikia sukurti planą, o gal prisi- 
minti Džordžo sugalvotą. 

Bleizas pakilo, vėl nuėjo pasižiūrėti vaiko. Gaila, kad sugedo te- 
levizorius. Kartais iš jo galima išgirsti vertingų minčių. Džo vis mie- 
gojo. Bleizui jau norėjosi, kad mažius atsibustų. Jiedu galėtų pažaisti. 
Jis taip gražiai šypsosi. Tada atrodo kaip tikras berniūkštis. Dabar jis 
buvo aprengtas, galima nesibaiminti, kad vėl paleis į veidą šiltą fon- 
taną... 

Tačiau vaikas miegojo. Ir nieko čia nepadarysi. Vyriškis išjungė 
radiją, nuėjo į miegamąjį, pasirengęs apgalvoti planą, bet pats užsnū- 
do. 

Prieš užmiegant Bleizo galvoje šmėstelėjo mintis, kad jam šiuo 
metu gera... 


14 skyrius 


Bleizas pramogų parke, turbūt Topšeme. Berniukams iš “HH" 
buvo leidžiama kartą per metus tenai nuvažiuoti senu girgždančiu 
autobusu. Jis nešėsi ant rankų Džo. Protą temdė siaubas, nes jį, ei- 
nantį pagrindine alėja, galėjo bet kuriuo momentu pastebėti. Ir tada 
viskas pasibaigtų. Praeinant pro kreivus veidrodžius, Bleizas paste- 
bėjo, kad mažylis išpūtęs akis žiūri į nepažįstamą pasaulį. Vyriškis ėjo 
toliau, sodindamas vaiką nuo vieno peties ant kito, kai tik našta pasi- 
darydavo per sunki, ir vis dairydamasis į šalis, kad neužsirautų ant 

farų. O pramogų parkas visas švytėjo savo neonine didybe ir virte vi- 
rė. Iš dešinės pusės per garsiakalbį pasigirdo šauklio balsas: “Eikite 
pas mus, visi eikite pas mus! Šešios lėlės, pusė tuzino akinančių gra- 
žuolių, visi tiesiai iš klubo “Diablo"! Šitos pupytės taip jus įkaitins, jog 
pasijusite tarsi garsiajame Paryžiuje!" 

“Vaikui čia ne vieta, - pagalvojo Bleizas. - Tokiam mažyliui čia 
nėra ką veikti". 

Kairėje pusėje buvo “Siaubo namai“. Priešais jį pirmyn atgal 
siūbavo mechaninis klounas, nenustodamas kvatoti demonišku juoku. 
Jo lūpų kampučiai taip aukštai pakelti, kad labiau priminė skausmo 
grimasą, negu linksmą išraišką. O tos linksmybės šaltinis - jame pa- 
slėpta magnetofono juostelė su įrašu... Galingas vyras su ant rankos 
ištatuiruotu mėlynu inkaru mėtė sunkius guminius rutulius į piramide 
surikiuotus medinius butelius. Jo prilaižyti plaukai neoninių šviesų fo- 
ne spindėjo tarsi gyvatės oda. “Lauko pelė" kildavo, po to krisdavo 
žemyn, lydima kaimo merginų šauksmų. Merginos vilkėjo trumpais 
sijonėliais bei aptemptomis palaidinėmis. “Mėnulio raketa" skriejo ra- 
tu. Greitis buvo toks, jog sėdinčių joje keleivių veidai ištįsdavo ir at- 
rodydavo tarsi kaukės. Oras dvelkė daugybe kvapų: fri bulvyčių, ac- 
to, spragintų kukurūzų, šokolado, kepintų kaštonų, picos, pipirų, 
alaus... 

Pagrindinė alėja priminė ilgą rudą liežuvį, primėtytą popierių bei 
nuorūkų. Ryškioje šviesoje visų veidai atrodė plokšti, juokingi. Pro 
šalį praėjo senis, jam iš nosies nukaręs ilgas snarglys. Jis valgė cuk- 
raus pudroje keptą obuolį. Jam iš paskos ėjo berniukas su rožiniu ap- 
gamu ant skruosto. Sena negrė, užsidėjusi šviesių plaukų peruką... 
Storulis su šortais ir išsivertusiomis kojų venomis. Ant jo marškinėlių 
puikavosi užrašas: “BRANSUISKO DRAKONŲ“ NUOSAVY- 
BĖ". 

- Džo, - pašaukė kažkas. - Džo... Džo! 

Bleizas atsisuko, norėdamas suprasti, kas kalba. Ir pamatė tą 
moterį... tais pačiais naktiniais marškiniais, iš kurių iškirptės buvo iš- 
virtusios krūtys... Gražią jauną Džo motiną. 

Vyriškį apėmė siaubas. Tuojau pat jį pastebės. O gal ir ne? Ir 
atims berniuką. Jis dar tvirčiau priglaudė prie krūtinės mažylį, tarsi 
tai galėtų kaip nors jam pagelbėti. Mažas kūnelis toks šiltas, suteikia 
jam pasitikėjimo, tvirtybės. Bleizas jautė, kaip plaka jo širdutė. 

- Štai jis! - suriko misis Džerard. - Tai jis! Tas vyriškis, kuris pa- 
grobė mano kūdikį! Čiupkite jį! Sugrąžinkite man berniuką! 

Žmonės pradėjo žvalgytis į Bleizą. Jis buvo šalia karuselės, ir 
garsi kurtinanti muzika plėšė ausų būgnelius. Tarsi atšokusi nuo pa- 
viljonų sienų, ji aidu sugrįždavo atgal. 

- Sulaikykite jį! Sulaikykite šitą vyriškį, mano vaiko pagrobėją! 

Vyriškis su tatuiruote ir prilaižytais, aukštyn sušukuotais plaukais 
pasuko link jo. Bleizas pasileido bėgti. Bet pagrindinė alėja akyse 
pailgėjo. Pramogų aikštelė ištįso, pasidarė be galo ir be krašto. O jie 
visi vijosi Bleizą: berniukas su rožiniu apgamu ant skruosto, negrė, 
užsimaukšlinusi blondinės peruką, storulis su šortais. O mechaninis 
klounas nepaliaudamas kvatojo. 

Bleizas prabėgo pro dar vieną šauklį, kuris stovėjo šalia milžino, 
apsigaubusio žvėries kailiu. Virš jo galvos buvo lenta, kur parašyta, 
jog tai žmogus-leopardas. Šauklys prabilo į mikrofoną. Jo balsas nu- 
skambėjo per pagrindinę alėja tarsi griaustinis: 

- Skubėkite, skubėkite, skubėkite! Jūs dar galite pamatyti 
Klaitoną Bleisdelą jaunesnįjį, žinomą kūdikio pagrobėją. Pa- 
dėk vaiką ant žemės, jaunuoli! Štai jis, tiesiai priešais jus, bičiu- 
liai, atvyko iš Apekso, gyvena Palmerio gatvėje, o pašiūrėje 
prie jo namo stovi vogtas automobilis! Skubėkite, skubėkite, 
skubėkite. Pažvelkite į gyvą kūdikių pagrobėją. Tiesiog čia ir 
dabar... 

Bleizas pagreitino žingsnius, sunkiai kvėpavo, oras šnypšdamas 
veržėsi iš jo krūtinės, bet persekiotojai vis artėjo. Jis atsisuko ir pa- 
matė priešakyje bėgančią Džo motiną. Moters veidas mainėsi. Lūpos 
vis labiau raudonavo, o veidas po truputį balo. Iš po viršutinės lūpos 
kyšojo iltys. Pirštai baigėsi ilgais ryškiai raudonais nagais. Ji darėsi 
vis panašesnė į Jorgos nuotaką. 

- Čiupkite jį! Pagaukite! Nužudykite jį! Šitą kūdikių grobėją! 

Paskui sušnypštė Džordžas: 

- Čionai, Bleizai! Greičiau! Judėk, velniai rautų! 

Jis pasuko į garsą ir atsidūrė “Veidrodiniame labirinte". Alėja iš- 
sišakojo į tūkstančius takelių. Atsitrenkdamas į sienas, jis judėjo siau- 
ru koridoriumi, sunkiai kvėpuodamas, panašus į persekiojamą šunį. O 
paskui priešais jį atsirado Džordžas. Jis buvo visur - ir už nugaros, ir 
iš šonų. Ir ištarė: 

- Pasakyk jiems, kad numestų pinigus iš lėktuvo, Bleizai. Pri- 
versk juos numesti iš lėktuvo išpirką 

- Aš negaliu iš čia ištrūkti, - sudejavo Bleizas. - Džordžai, padėk 
man pabėgti iš čia. 

- Tą aš ir bandau padaryti, asilo pasturgali! Priversk juos nu- 
mesti pinigus iš lėktuvo! | 

Jie buvo prie labirinto, žiūrėjo į jį, tačiau veidrodžiai sudarė įspūdį, 
tarsi jie stovėtų aplinkui labirintą. 

- Sučiupkite vaiko pagrobėją! - cypė Džerardo žmona. Jos dan- 
tys atrodė klaikiai. 

- Padėk man, Džordžai. 

Ūmai Džordžas nusišypsojo. Bleizas pastebėjo, kad jos dantys 
taip pat pailgėjo. Įtartinai pailgėjo... 

- Aš tau padėsiu. Duok man kūdikį. 

Bet Bleizas neatidavė. Pradėjo trauktis atatupstas. Prie jo artėjo 
milijonai Džordžų... Jie visi tiesė rankas, kėsinosi atimti berniuką. 
Bleizas apsisuko 1r puolė į kitą koridorių. Jį mėtė nuo vienos sienos 
prie kitos, tarsi kamuoliuką, bet jis mėgino apsaugoti mažylį. Tokioje 
vietoje vaikui nėra ką veikti. 


15 skyrius 


Atsibudęs su pirmaisiais aušros spinduliais, Bleizas iš pradžių ne- 
suprato kur esąs. Po to susivokė ir krito ant šono, sunkiai kvėpuoda- 
mas. Visa lova šlapia nuo prakaito. Viešpatie, koks baisus sapnas. 

Jis pakilo, nuėjo į virtuvę pasižiūrėti, kaip ten mažylis. Džo kietai 
miegojo, papūtęs lūpytes, tarsi apie kažką įtemptai mąstytų. Bleizas 
žiūrėjo, kaip lėtai kilnojasi jo krūtinė. Mažylio lūpos sujudėjo, ir Blei- 
zas pamanė, jog jis turbūt sapnuoja motinos krūtį ar buteliuką. 

Vyriškis išsivirė kavos, atsisėdo prie stalo tik su apatiniais. Tarp 
iškarpytų žurnalų gulėjo vakarykščias laikraštis. Bleizas vėl perskai- 
tė žinutę apie vaiko pagrobimą ir jo žvilgsnis sustojo ties įrėminta ei- 
lute: “Tėvo kreipimasis į pagrobėjus“, 6 psl. 

Bleizas atsivertė šeštą puslapį ir rado “Kreipimąsi"'. Jis buvo pa- 
rašytas didžiosiomis raidėmis ir užėmė pusę puslapio. Vyriškis per- 
skaitė: 


99 


TIEMS ŽMONĖMS, KURIE TURI MŪSŲ KŪDIKĮ! 


MES ĮVYKDYSIME BET KOKIUS JŪSŲ REIKALAVI- 
MUS, JEI TIK JŪS PATEIKSITE ĮRODYMUS, JOG DŽO DAR 
GYVAS. MES TURIME FEDERALINIO TYRIMŲ BIURO PA- 
TIKINIMĄ, KAD JIE NETRUKDYS PERDUOTI JUMS IŠPIR- 
KĄ, BET MUMS REIKALINGI ĮRODYMAI, KAD VAIKAS 
GYVAS! 

JIS VALGO TRIS KARTUS PER DIENĄ MAISTELĮ KŪDI- 
KIAMS BEI DARŽOVES. PO TO IŠGERIA PUSE BUTELIU- 
KO. MIŠINYS, KURĮ JIS GERIA, PARUOŠIAMAS Iš KON- 
SERVUOTO PIENO IR VIRINTO VANDENS. PROPORCIJOS 
1:1 

LABAI PRAŠAU JO NESKRIAUSTI, NES MES VISI LA- 
BAI JĮ MYLIME. 


DŽOZEFAS DŽERARDAS III 


Bleižas užvertė laikraštį. Nuo to pranešimo jam buvo negera. 
Panašiai, kaip nuo Loretos Lin dainos apie gerą mergaitę, kuri nu- 
sprendė tapti bloga. 

- Ei, Džo! Bu-bu, - pasigirdo iš miegamojo Džordžo balsas. Blei- 
zas net pašoko iš netikėtumo. 

- Š-š-š, tu jį pažadinsi. 

- Neims velnias. Jis manęs negali girdėti. 

- Ak, - Bleizas tik dabar suvokė, jog taip ir yra. - Kas ten pasa- 
kyta apie proporcijas, Džordžai? Parašyta, jog mišinį reikia ruošti 
proporcija vienas kažko... prie vieno. 

- Nesvarbu, - atšovė Džordžas. - Artimieji tikrai dėl mažylio ne- 
rimauja. “Jis valgo tris kartus per dieną, po to išgeria pusę buteliu- 
ko... prašau jo neskriausti, nes mes visi labai jį mylime". Rožiniai 
snargliai ant rožinės mėšlo krūvos. 

- Paklausyk... - pradėjo Bleizas. 

- Ne, neklausysiu! Jis - visas jų turtas, juk taip? Kūdikis ir dar 
keturiasdešimt sumautų milijonų! Reikėtų pasiimti pinigus ir sugrą- 
Žžinti jiems vaiką sukapotą į gabalus. Iš pradžių mažasis pirštelis, po 
to kojos pirštas, paskui... 

- Džordžai, užsičiaupk! 

Bleizas pliaukštelėjo ranka sau per burną. Jis ką tik liepė Džor- 
džui užsičiaupti. Kas jam darosi? Apie ką jis galvoja? 

- Džordžai? 

Nėra atsakymo. 

- Atleisk. Nevertėjo tau šito sakyti, supranti. - Jis pabandė nusi- 
šypsoti. - Turime vaiką sugrąžinti gyvą. Juk taip planavome? 

Nėra atsakymo. Dabar Bleizą apėmė tikra panika. 

- Džordžai, kas negerai? 

Džordžas labai ilgai tylėjo. Po to Bleizą pasiekė... taip tyliai, jog 
tikriausiai jis to net negirdėjo, galbūt tai tebuvo jo paties galvoje kilusi 
mintis: “Tau teks palikti jį sa manim, Bleizai. Anksčiau ar vėliau". 

Bleizas nušluostė delnu burną. 

- Jau geriau nedaryk jam nieko blogo, Džordžai. Nedaryk. Aš 
tave įspėju. 

Atsakymo nebuvo. 


Prieš devynias Džo atsibudo. Jis buvo perrengtas, pamaitintas ir 
žaidė virtuvėje ant grindų. Bleizas sėdėjo prie stalo ir klausėsi radijo. 
Jis sutvarkė stalą ir dabar ant jo gulėjo tik laiškas Džerardams. Blei- 
zas galvojo, kaip jį išsiųsti. 

Jis jau tris kartus išklausė naujienas. Policija areštavo vyriškį 
vardu Čarlzas Viktoras Pritčetas iš Arustuko. Jis prieš mėnesį buvo 
atleistas iš lentpjūvės. Po to vyriškį paleido. Matyt, tas suknistas ap- 
saugininkas Volšas pasakė, jog ne tas vyriškis vairavo “Fordą", su- 
siprato Bleizas. O gaila. Įtariamasis galėjo bent trumpam palengvinti 
jo gyvenimą. 

Vyriškis nervingai judėjo, nenustigo vietoje. Privalo rasti būdą, 
kaip išsiųsti laišką. Jie Žino, kaip pagrobėjas atrodo, žino, kokiu auto- 
mobiliu važinėja. Net mašinos spalvą žino. Ir vis tas niekšas Vol!- 
šas... 

Bleizo galva veikė lėtai, sunkiai. Jis išsivirė kavos, vėl pasiėmė į 
rankas laikraštį. Susiraukęs Žiūrėjo į policijos piešinį. Veidas didžiulis, 
kvadratinis žandikaulis. Plati priplota nosis. Tankūs, seniai nekirpti 
plaukai.(Paskutinį kartą jį kirpo Džordžas, pasičiupęs virtuvines žir- 
kles.) Gilios akys. Tik užuomina į tvirtą kaklą. Jie turbūt net nenutuo- 
kia apie Bleizo gabaritus. Kai jis sėdėdavo, to nesimatydavo, nes ko- 
jos - pati ilgiausia jo kūno dalis. 

Džo pravirko, ir vyriškis pašildė buteliuką. Mažylis jį atstūmė. 
Bleizas paėmė vaiką ant rankų. Tas nurimo ir pradėjo apžiūrinėti pa- 
saulį iš naujų, daug aukštesnių pozicijų: trys iš žurnalų iškirptos gra- 
žuolių nuotraukos ant sienos, asbestinis ekranas, pritvirtintas už vi- 
ryklės, nešvarūs iš vidaus ir šalčio išrašyti išorėje langai... 

- Nelabai panašu į tuos namus, iš kurių tu atėjai, a? - ištarė Blei- 
zas. 

Džo nusišypsojo, po to pamėgino juoktis... taip nedrąsiai, net ir 
Bleizą privertęs nusišypsoti. Jis jau turėjo du dantukus, vos tik išlin- 
dusius iš dantenų. Bleizas pamanė, jog galbūt kalasi ir kiti dantukai, 
todėl mažylis toks neramus. Džo dažnai čiulpdavo pirščiukus, rėkda- 
vo per miegus... Jam iš burnytės nutįso seilės, ir vyriškis nuvalė ma- 
žylio veidą sena popierine servetėle, ištraukta iš kišenės. 

Jis negalėjo daugiau palikti vaiko Džordžui. Atrodė, tarsi Džor- 
džas pavyduliautų. Tarsi jis norėtų... 

Bleizas visas įsitempė. Džo tai pajuto ir atsisukęs taip klausiamai 
pažvelgė jam į veidą, tarsi sakytų: “Kas tau darosi, drauguži?" Blei- 
zas šito nepastebėjo, todėl kad... kalba buvo apie... dabar jis nebuvo 
savimi, jis buvo Džordžu. Ir kažkuri jo dalis norėjo... 

Jis vėl atsikratė šitos minties, ir jo smegeninė iškart rado ko nu- 
sigriebti. 

Jeigu jis kažkur važiuodavo, vadinasi, Džordžas taip pat keliavo 
drauge su juo. Juk tai logiška išvada, jei jis dabar Džordžas. “A" ve- 
da į “B", pasakytų Džonas Čelcmanas. 

Jei jis išvažiuodavo, drauge išvažiuodavo ir Džordžas. 

O tai reiškia, kad Džordžas, jam išvykus, negali padaryti berniu- 
kui nieko blogo, kad ir kaip to norėtų. 

Vidinė įtampa atslūgo. Jo nedžiugino perspektyva palikti vaiką 
vieną, bet jau verčiau tegul jis pabus vienas, negu su žmogumi, galin- 
čiu jį nuskriausti... O laišką juk būtina išsiųsti. Ir tą galėjo padaryti tik- 
tai Bleizas. 

Žinoma, jam dar reikėjo pakeisti išvaizdą... jei jau pasirodė tas 
piešinys. Bet kaip.? 

Jam kilo idėja. Atėjo lėtai... Išniro iš sąmonės gelmių. 

Bleizas padėjo vaiką ant grindų ir nuėjo į vonią. Pasiėmė žirkles, 
rankšluostį. Išsitraukė iš spintelės elektrinį skustuvą “Norelko". Jis 
buvo Džordžo ir po jo mirties gulėjo nepaliestas. 

Vyriškis karpė plaukus didžiulėmis sruogomis, kol ant galvos liko 
“ežiukas"'. Tada įjungė skustuvą ir nuskuto likučius. 

Apžiūrėjo savo atvaizdą veidrodyje. Įlinkimas kaktoje gilesnis, 
nes nepaslėptas po plaukais. Atrodė baisiai. Toks gilus, jog, regis, ga- 
lima į jį sutalpinti puodelį kavos... Suprantama, jei atsigultum ant nu- 
garos. Bet dabar jis nelabai panašus į pavojingą vaiko pagrobėją iš 
policijos piešinio. Jau labiau primena užsienietį iš Vokietijos ar dar iš 
kur nors. Tik akys tos pačios. O kas, jei akys jį išduos? 

“ Džordžas turi akinius nuo saulės, - prisiminė Bleizas. - Tai 1šei- 
tis“. 

Jis suvokė, jog dabar atrodo labiau įtartinas, negu anksčiau. O gal 
ir ne? O ką jis dar gali padaryti? Ūgio juk nesumažinsi. Beliko tik pa- 
versti išorę savo pagalbininke. 

Žinoma, vyriškis nesuprato, jog, keisdamas išvaizdą, padirbėjo 
dar geriau už Džordžą, nesuvokė, jog dabartinis Džordžas - jo pasą- 
monės vaisius... Tos įnirtingos, pusiau beprotiškos pasąmonės, kuri 
slypėjo po išoriniu kvailumu. Daugelį metų jis laikė save bukapročiu, 
priimdamas šitą kaip būtinybę, kaip neišvengiamą gyvenimo elemen- 
tą... kaip įdubą kaktoje. Bet giliai viduje kažkuri smegenų dalis funk- 
cionavo. Po stipriai pažeistu išoriniu sluoksniu. Funkcionavo, vedama 
išlikimo instinkto, būdingo visoms gyvoms būtybėms. Panašiai, kaip 
lervos, kirminai, vabalai gyvena po išdegusia pieva. Ir ta dalis prisi- 
minė viską. Kiekvieną patirtą skriaudą, kiekvieną grubaus elgesio at- 
vejį, kiekvieną niekšybę, su kuria vyriškiui teko susidurti šiame pa- 
saulyje. 


Bleizas jau pakankamai nutolo miško keliuku nuo Apekso, kai jį 
prisivijo senas pakrautas miškovežis ir sustojo šalia. Už vairo sėdėjo 
apžėlęs vyriškis languota striuke, iš po kurios kyšojo šilti apatiniai 
marškiniai. 

- Lipk! - šūktelėjo jis. 

Bleizas užšoko ant laiptelio, po to įsiropštė į kabiną. Padėkojo 
vairuotojui. Tas linktelėjo. 

- Tau į Vestbruką? 

Bleizas pakėlė į kumščius sugniaužtas rankas, išskleidė pirštus 
Vairuotojas perjungė pavarą, mašina pajudėjo. Nors, regis, nelabai 
noriai. 

- Ar mačiau tave anksčiau? - suriko vairuotojas, perrėkdamas 

mašinos ūžimą. Lango stiklas buvo sudaužytas. Šaltas, iš lauko įsi- 
veržęs oras, tarsi rungėsi su šiltu, sklindančiu nuo šildytuvo. - Ar gy- 
veni Palmerio plente? 

- Taip, - išrėkė Bleizas. 

- Džimis Kalemas tenai anksčiau gyveno. - Vairuotojas atkišo 
Bleizui neįtiktinai sulamdytą cigarečių pakelį. 

Bleizas paėmė vieną. 

- Geras vaikinas, - linktelėjo Bleizas. Jo plikai nuskustą galvą 
dengė megzta raudona kepurė. 

- Išvažiavo į pietus mūsų Džimis. Klausyk, o tavo draugužis vis 
dar su tavim? 

Bleizas suprato, jog vairuotojas turi galvoje Džordžą. 

- Ne. Jis rado darbą Niuhempšyre. 

- Tikrai? O kad taip man tenai radus darbą. 

Automobilis riedėjo žemyn nuo kalvos, didindamas greitį. Kabina 
virpėjo - kelias buvo duobėtas. Bleizui atrodė, jog neteisėtas krovi- 
nys juos stumia. Jam ir pačiam teko vairuoti perkrautus miškovežius. 
Kartą į Masačiusetsą gabeno kalėdines eglutes, kurių svoris puse 
tonos viršijo leistiną. Anksčiau jo tas nejaudino, bet dabar situacija 
pasikeitė. Todėl, kad tarp mažojo Džo ir mirties buvo tik jis. Jis vie- 
nintelis. 


Jiems išvažiavus į asfaltuotą kelią, vairuotojas užsiminė apie kū- 
dikio pagrobimą. Bleizas įsitempė, nors nelabai nustebo. 

- Kai suras tą pagrobus; kūdikį vaikiną, jiems reikia pakabinti ne- 
naudėlį už kiaušų, - pasakė vairuotojas, perjungdamas trečią pavarą. 

- Turbūt, - atsiliepė Bleizas. 

- Tai tokia pati nesąmonė, kaip ir lėktuvų grobimai. Ar prisimeni 
apie juos? 

- Taip, - atsakė Bleizas, nors nieko panašaus neprisiminė. 

Vairuotojas išmetė pro langą nuorūką ir vėl išsitraukė cigaretę. 

- Tai reikia sustabdyti. Jie privalo skirti tokiems mirties bausmę. 
Galbūt sušaudyti niekadėjus. 

- Manai, jie pagaus tą vaikiną? - paklausė Bleizas. Jis jautėsi 
taip, tarsi vaidintų šnipą kokiame nors kino filme. 

- O ar Romos Popiežiaus kepurė aukšta? - paklausė vairuotojas, 
įsukdamas į 1-ą plentą. 

- Regis, taip. 

- Norėjau pasakyti, jog tai savaime suprantama. Aišku, kad pa- 
gaus. Visada tokius suranda. Tik štai vaikas žus. Paminėsi mano žo- 
dį. 

- Aš taip nemanau. 

- Nemanai? O aš tikrai žinau. Šita idėja beprotiška. Vaikų grobi- 
mas mūsų dienomis? FTB pažymės visas kupiūras arba užsirašys se- 
rijos numerius, ar paliks jose kokius nors paprasta akimi nematomus 
ženklus... 

- Turbūt. - Bleizas sunerimo. Jis apie tai nepagalvojo. Nors, jeigu 
ketino perparduoti pinigus Džordžo pažįstamam vaikinui Bostone, tas 
faktas neturėjo jokios reikšmės. Ir vyriškis vėl nusiramino. - Manai, 
iš tų Džerardų tikrai galima išlupti milijoną “žalių"? 

Vairuotojas švilptelėjo. 

- Jie tiek daug nori? 

Bleizas šiuo metu buvo pasirengęs praryti liežuvį... 

- Taip, - pasakė jis ir pagalvojo: “Ak, Džordžai". 

- Tai kažkas naujo, - pastebėjo vairuotojas. - Rytiniame laikraš- 
tyje apie tai nieko neparašyta. Tu išgirdai per radiją? 

- Nudėk jį, Bleizai, - aiškiai išgirdo jis Džordžo balsą. 

Vairuotojas prikišo ranką prie ausies. 

- Kas? Neišgirdau. 

- Taip. Aš girdėjau per radiją. - Bleizas pažvelgė į ant kelių gu- 
lėjusias savo rankas. Didžiulės, stiprios rankos. Viena jų nusuko 
sprandą škotiškam aviganiui. O jis tada dar buvo beveik vaikas. 

- Jie galės gauti tokią išpirką, - vairuotojas išmetė pro langą an- 
trą nuorūką ir vėl užsirūkė. - Tik negalės tų pinigų išleisti. Ne, sere. 
Niekada. 

Jie važiavo plentu pro užšalusias pelkes bei žiemos sezonui užda- 
rytus žuvų tvenkinius, kuriuose buvo auginami moliuskai. Vairuotojas 
vengė išvažiuoti į mokamą greitkelį - tenai jo laukė krovinių svėrimo 
punktai. Ir Bleizas jį puikiai suprato. 

“Jei kirsiu jam į adomo obuolį jis atsibus danguje, dar prieš su- 
vokdamas, kad mirė, - pagalvojo Bleizas. - Tada galėsiu paimti į ran- 
kas vairą, 0 jį pertemsiu čia, ant keleivio sėdynės. Bet kas, pamatęs 
tokį vaizdą, pagalvos, kad vairuotojas nusprendė nusnūsti. Pamanys, 
jog pavargo vargšelis, šitiek laiko sėdėjęs už vairo..." 

- .. reikia? 

- Kas? - neišgirdo Bleizas. 

- Klausiu, kur tau reikia važiuoti? 

- A. Į Vestbruką. 

- Už mylios aš suksiu į Maros plentą. Tenai susitinku su draugu. 

- Taip, žinoma. 

“Privalai dabar tai padaryti, Bleizai, - pasakė Džordžas. - Tinka- 
ma vieta bei laikas. 

Bleizas pasisuko į vairuotoją. 

- Dar cigaretę? - paklausė tas. - Ar rūkysi? - Ir pakreipė galvą, 
pats pakišdamas kaklą. 

Bleizas įsitempė. Rankos suvirpėjo. 

- Ne, - atsakė jis. - Ketinu mesti. 

- Taip? Teisingas sprendimas. Kabina šalta kaip raganos papai. 
- Vairuotojas pakeitė pozą, ruošdamasis posūkiui. Apačioje pasigirdo 
sproginėjimų serija: variklis spjaudė į surūdijusį duslintuvą. - Šildytu- 
vas tuoj visai išsikvėps. Ir radijo aparatas sugedo. 

- Blogiau nebūna, - Bleizas pasijuto, tarsi jam į gerklę kas būtų 
šveitęs saują smėlio. 

- Taip, gyvenimas Subs5: Po to ateina mirtis. - Vairuotojas 
spustelėjo stabdį. Pasigirdo baisus cypimas, tarsi nuodėmingos sielos 
šauktų iš skausmo. - Tau teks iššokti, vaikine. Atleisk, bet, kylant į 
kalnelį, variklis gesta... 

- Žinoma. - Dabar, kai atsiradęs noras nužudyti praėjo, Bleizą 
pradėjo pykinti. Ir apėmė baimė. Jis apgailestavo susitikęs su šiuo 
vaikinu. 

- Perduok linkėjimus savo draugužiui, kai jį sutiksi. - Vairuotojas 
perjungė pavarą, ir perkrautas sunkvežimis pasuko į kitą kelią. 

Bleizas atsidarė dureles, nušoko ant apledėjusio kelkraščio ir vėl 
jas užtrenkė. Miškovežis išspjovė pilkai melsvų dūmų debesį ir ėmė 
kilti į kalvą. Liko tiktai garsas. Netrukus ir jis nutilo. 

Susikišęs rankas į kišenes, vyriškis patraukė 1-u plentu. Jis buvo 
pietinėje Portlendo dalyje. Įveikęs mylią ar dvi, pasiekė didžiulį pre- 
kybos centrą su parduotuvėmis bei kino salėmis. Priešais skalbyklą 
“Švara" Bleizas pamatė pašto dėžutę ir įmetė laišką. 

Skalbykloje stovėjo laikraščių pardavimo automatas. Bleizas įėjo, 
norėdamas nusipirkti šios dienos laikraštį. 

- Pažiūrėk, mama! - sušuko vaikas. Motina tuo tarpu traukė 
skalbinius iš skalbimo mašinos. - Tas žmogus su skyle galvoje. 

- Tyliau, - truktelėjo jį už rankos moteris. 

Bleizas nusišypsojo berniukui, o tas tuojau pat pasislėpė už mo- 
tinos kojos ir iš saugios pozicijos toliau apžiūrinėjo keistą vyriškį. 

Bleizas nusipirko laikraštį ir išėjo. Gaisras viešbutyje vaiko pa- 
grobimo istoriją nustūmė į pirmojo puslapio apatinę skiltį.. Bet jo por- 
tretas liko. Antraštė skelbė: “PAGROBĖJŲ PAIEŠKOS TESIA- 
SI". Bleizas įsikišo laikraštį į vidinę kišenę. Niekam tikęs tas laikraš- 
tis. Eidamas pro automobilių stovėjimo aikštelę įgudusia akimi paste- 
bėjo “Mustango" spynelėje paliktus raktelius. Net nesvarstydamas 
sėdo prie automobilio vairo ir nuvažiavo. 


16 skyrius 


Klaitonas Bleisdelas jaunesnysis tapo pagrindiniu įtariamuoju 
vaiko pagrobimo byloje. Tai paaiškėjo tos pačios pilkos žiemos die- 
nos popietę, maždaug pusę penkių, praėjus pusantros valandos po to, 
kai jis įmetė laišką į pašto dėžutę. Kaip mėgsta sakyti policijos atsto- 
vai, “tyrime įvyko lūžis". Bet netgi ir be telefono skambučio į FTB, 
nusikaltėlio identifikacija buvo tik laiko klausimas. 

Policija turėjo daug informacijos. Pagrobėjo apibūdinimas, pateik- 
tas Martino Volšo. Beje, jo darbdaviai ketino išmesti vyruką iš darbo, 
vos tik nurimus triukšmui... Nuo spygliuotos vielos, kuria buvo ap- 
tverta “Ąžuolyno"' teritorija, pavyko nuimti keletą mėlynų siūlų. Jie 
buvo išplėšti iš “D. Boy" markės džinsų, pardavinėjamų nukainuotų 
prekių parduotuvėse. Policija turėjo fotografijų ir batų įspaudų. Turė- 
jo nusikaltėlio kraujo tyrimą - ketvirta grupė rezus neigiamas. Buvo 
ir kopėčių palikti pėdsakai. Ekspertai nustatė modelį - “Kravtvork 
Lait Veit Suprim"'. Batų paliktų pėdsakų žymės Džerardų namuose 
visiškai sutapo su ant sniego likusiais pėdsakais. Ir galiausiai - prieš- 
mirtiniai Normos Džerard parodymai, kur moteris patvirtino, kad ją 
užpuolęs žmogus labai panašus į policijos sudarytą fotorobotą. 

Moteris spėjo pasakyti dar apie vieną detalę, kurios nepaminėjo 
Volšas: vyriškio kaktoje buvo gili įduba, tarsi kas būtų iš peties kirtęs 
plyta ar vamzdžio galu. 

Spaudai buvo pateikta tik nedidelė šios informacijos dalis. 

Be įdubos ant kaktos tardytojus ypač sudomino dar du momen- 
tai. Pirma, “D. Boy" džinsais Naujojoje Anglijoje prekiavo vos kelios 
dešimtys parduotuvių. Antra - tai labai nudžiugino tardytojus, - nedi- 

delė kompanija iš Vermonto “Kravtvork Leders“ teikė savo produk- 
ciją tiktai atskiroms nepriklausomoms parduotuvėms, ji nebendradar- 
biavo su prekybos tinklais tokiais kaip “Ames", Mamot Mart“, Kei 
Mart". Farai jau šniukštinėjo po tas parduotuves. 

Džerardų rezidencijoje įtaisė specialią įrangą, gaudančią telefono 
skambučius. Mažojo Džo tėvą informavo, kaip jam elgtis ir kaip ben- 
drauti su pagrobėjais. Vaiko motina buvo viršuje, jai suleido ramina- 
mųjų. 

Nė vienas iš policijos ar FTB agentų nebuvo gavęs nurodymo 
paimti pagrobėjus gyvus. Ekspertai jau nustatė, jog vienas iš ieškomų 
pagrobėjų (galbūt jis vienintelis) yra stambus, sveria maždaug du 
šimtus penkiasdešimt svarų, o jo ūgis - šešios pėdos ir keturi coliai. 
Sutrupinta ponios Normos Džerard kaukolė akivaizdžiai patvirtino to- 
kias išvadas, liudijo apie užpuoliko jėgą bei Žiaurumą. 

O po to, tos pačios dienos popietę, agentui Albertui Sterlingui pa- 
skambino Nensė Moldau. 

Vos tik Sterlingas su savo porininku Briusu Grandžeriu įėjo į vai- 
kiškų prekių parduotuvę, Nensė išpyškino: 

- Jūsų fotorobotas netikslus. To vyro kaktoje didelė įduba. 

- Taip, ponia, - linktelėjo Sterlingas. - Mes apie tai neskelbėme. 

Jos akys išsprogo. 

- Vadinasi, jis nežino, kad jūs žinote. 

- Visiškai teisingai. 

Ji parodė į greta stovėjusį jaunuolį, degančiomis akimis, mėlyna 
nailonine striuke, raudona “varlyte"'. 

- Tai Brantas. Jis padėjo tam... šitam... jam sukrauti daiktus, ku- 
riuos jis nusipirko. 

- Jūsų pilnas vardas? - kreipėsi agentas į jaunuolį ir atsivertė 
bloknotą. 

Kroviko adomo obuolys pakilo ir vėl nusileido - kaip beždžionė 
ant lazdos. 

- Brantas Romanas, sere. Tas vyriškis išvažiavo “Fordu". - Ster- 
lingas atkreipė dėmesį, jog jaunuolis tiksliai pasakė, kuriais metais 
buvo pagamintas automobilis. - Tik mašina buvo ne žydra, kaip para- 
šyta laikraštyje, o žalia. 

Sterlingas pasisuko į Moldau. 

- Ir ką pas jus nusipirko tas vyriškis, ponia? 

Moteris šyptelėjo. 

- Viešpatie, lengviau būtų pasakyti, ko jis nenusipirko. Viską, kas 
reikalinga vaikui. Lovytę, lopšelį, staliuką pervystymui, drabužėlius... 
viską. Netgi indų rinkinį. 

- Ar galite pateikti pilną sąrašą? - paklausė Grandžeris. 

- Suprantama. Net neįtariau, jį suplanavus tokį siaubingą dalyką. 
Nusprendžiau, kad jis toks malonus vyriškis. Nors... ta įduba kakto- 
je... ta skylė... 

Agentas pritariamai linktelėjo. 

- Man jis nepasirodė protingas. Tačiau, kaip paaiškėjo, jam pa- 
kako proto apsukti mane aplink pirštą. Jis pasakė, kad perka tuos 
daiktus savo sūnėnui, ir aš patikėjau. 

- Ar tai stambus vyriškis? 

- Viešpatie, tikras milžinas! Panašus į... - Moteris vėl nusijuokė 
- Į jautį. 

- Koks jo ūgis? 

Ji gūžtelėjo pečiais. 

- Mano ūgis penkios pėdos ir keturi coliai, o aš jam iki šonkaulių. 
Tada išeitų... 

- Turbūt nepatikėsite, - įsiterpė Brantas, - bet, manau, jo ūgis bus 
maždaug šešios pėdos ir septyni coliai. O gal ir visi aštuoni. 

Sterlingas pasirengė paskutiniam klausimui. Tačiau delsė jį pa- 
tekti, nes beveik neabejojo, jog rezultatas bus nulinis.. 

- Misis Moldau, o kaip tas vyriškis atsiskaitė už pirkinius? 

- Grynaisiais, - neužsikirsdama atsakė ji. 

- Suprantu. - Jis pažvelgė į Grandžerį. Būtent tokio atsakymo jie- 
du ir tikėjosi. 

- Būtumėte matę, kiek jo piniginėje buvo pinigų! 

- Jis beveik visus išleido, - pridūrė Grantas. - Davė man penkis 
dolerius arbatpinigių, ir piniginėje beveik nieko nebeliko. 

Sterlingas nuleido negirdomis jaunuolio žodžius. 

- Kadangi jis atsiskaitė grynaisiais, jo vardo bei pavardės sąskai- 
toje neliko? 

- Ne, neliko. Po kelių metų “Hageryje" žada įrengti stebėjimo 
kameras, bet kol kas... 

- Po šimto metų, - pataisė ją Brantas. - Tai ne ta vieta, kur gali- 
ma tikėtis aukščiausio lygio įrangos. 

- Ką gi, tada mes išeiname. - Sterlingas užvertė bloknotą. - Dėl 
viso pikto noriu jums palikti savo vizitinę kortelę... 

- Aš jo pavardę žinau, - pertraukė jį Nensė Moldau. 

Abu agentai įsistebeilijo į moterį. 

- Kai jis atidarė piniginę, pamačiau tenai vairuotojo pažymėjimą. 
Įsiminiau jo vardą bei pavardę, nes toks apsipirkimas - retas dalykas. 
Be to, skamba kažkaip didingai... Ir jam visiškai netinka. Tada dar 
pamaniau, kad tokį derėjo pavadinti Barniu ar Fredu, kaip seriale 
“Flintstounai". 

- Ir kuo gi jis vardu? - paklausė Sterlingas. 

- Klaitonas Bleisdelas jaunesnysis. 

Jau pusę šešių policija turėjo visą informaciją apie juos dominantį 
žmogų. Klaitonas Bleisdelas jaunesnysis, kitaip sakant, Bleizas, buvo 
suimtas du kartus. Pirmą kartą po to, kai užpuolė ir sumušė našlaičių 
prieglaudos, kurioje vaikinas ir buvo auklėjamas, direktorių (prieglau- 
da vadinasi “Heton Hauzas“'), o antrą jau po daugelio metų - už suk- 
čiavimą. Tada jo bendrininkas Džordžas Tomas Reklis, pravarde 
Gergždas, bausmės išvengė, nes Bleizas prieš jį neliudijo. 

Remiantis policijos dosjė, galima teigti, jog Bleisdelas su Rekliu 
dirbo poroje maždaug aštuonerius metus. Iki tol, kol Bleizas buvo 
įtartas sukčiaujant... Beje, tam dručkiui, riboto proto vyriškiui, vargu, 
ar būtų pavykę “prasukti"' tokią veiklą be kitų pagalbos. Bleizui pate- 
kus į Pietų Portlendo pataisos centrą, jam buvo nustatytas intelekto 
koeficientas. Jis surinko tiek nedaug balų, jog paraštėje atsirado rau- 
donomis raidėmis parašytas prierašas: “PROTIŠKAI ATSILIKĘS“. 

Sterlingą sudomino sukčiavimo smulkmenos. Dalyvavo storulis, 
sėdintis invalido vežimėlyje ir nedidelio ūgio vyriškis, kuris tą vežimėlį 
stūmė. Šitas ponas prisistatinėjo esąs šventasis Heris Krauelas (tik- 
riausiai tai buvo Reklis). Šventasis Heris (jis taip pasivadino) sakėsi 
renkantis pinigus krikščionių žygiui į Japoniją. Buvo tikimasi sugrau- 
dinti daugiausiai pagyvenusias moteriškes, turinčias nedideles bankų 
sąskaitas. Jei nepavykdavo, šventasis padarydavo stebuklą. Jėzaus 
vardu jis įsakydavo sėdinčiam vežimėlyje žmogui pakilti ir eiti... 

Dar įdomesnės Sterlingui pasirodė arešto aplinkybės. Akyla aš- 
tuoniasdešimtmetė senutė vardu Arlena Meril iškvietė policiją, kol 
"šventasis"? Heris ir jo "asistentas"? buvo viešbutyje. Po to senutė su- 
grįžo pas juos ir stengėsi užimti pokalbiu, kol atvyko farai. 

Heris pajuto, kad kažkas negerai ir dingo kaip į vandenį. Bleizas 

pasiliko. Jį suėmęs policininkas savo raporte parašė: “Įtariamasis pa- 
sakė negalėjęs pabėgti, nes šventasis jo dar neišgydė"... 

Sterlingas apsvarstė turimą informaciją ir nusprendė, jog pagro- 
bėjai tikriausiai du. Mažiausiai jų turi būti du. Toks bukaprotis, kaip 
Bleizas, žinoma, pats suplanuoti nieko negalėtų. 

Jis surinko numerį, kažkam paskambino, kažko paklausė. Po ke- 
leto minučių jam perskambino. Atsakymas jį nustebino. Jis susirūpi- 
no. Džordžas Tomas Reklis mirė praėjusiais metais. Jį rado papjautą 
Portlendo dokų rajone, netoli landynės, kur, policijos žiniomis, nelega- 
liai buvo lošiama kauliukais bei kortomis. 

Mėšlas. Vadinasi, Bleizas dirbo su kažkuo kitu? 

Ir tas žmogus buvo smegenys, kaip kad anksčiau Reklis? 

Kitaip ir negalėjo būti. Juk taip? 

Septintą valandą vakaro jau visa valstijos teisėsaugos sistema 
įsijungė į Klaitono Bleisdelo jaunesniojo paieškas. 

Tuo tarpu Džeris Grinas iš Horemo pastebėjo, jog dingo senas jo 
“Mustangas". Po keturiasdešimties minučių automobilis buvo įtrauk- 
tas į pavogtų mašinų sąrašą. 

Beveik tuo pat metu Vestbruko policijos nuovada pranešė Ster- 
lingui moters vardu Džordžija Kingsberi telefono numerį. Kai moteris 
skaitė laikraštį, jos sūnus, pamatęs policijos piešinį, paklausė: “Argi 
ne šitas dėdė buvo užėjęs į skalbyklą? O kodėl piešinyje ant jo kaktos 
nėra skylės?“ 

Kaip Sterlingui pasakė misis Kingsberi: “Aš pažvelgiau į piešinį 
ir ištariau: "Viešpatie". 

7:40 Sterlingas su Grandžeriu atvažiavo pas Kingsberi į namus. 
Jie parodė moteriškei bei jos sūnui Klaitono Bleisdelo jaunesniojo fo- 
tografiją, padarytą policijos nuovadoje, jį sulaikant. Nors nuotrauka 
nebuvo labai geros kokybės, moteris iškart patvirtino savo spėlioji- 
mus. Sterlingas jau suprato, jog žmonės, bent kartą matę Bleizą, il- 
gam įsimindavo jo veidą. Ir mintis apie tai, jog šitas milžinas buvo 
paskutinis žmogus, kurį matė vargšė Norma Džerard savo nuosavuo- 
se namuose... kur gimė ir gyveno visą gyvenimą, siutino Sterlingą. 

- Jis dar nusišypsojo man, - pasakė berniukas. 

- Gerai, sūneli, - pasakė Sterlingas ir sušiaušė jam plaukus. 

Berniukas pasitraukė toliau. 

- Jūsų ranka šalta. 

- Ar tavęs nestebina tas faktas, kad didysis bosas siunčia tokį 


111 


vaikiną nupirkti visus būtinus kūdikiui daiktus? - jau sėdėdamas auto- 
mobilyje paklausė Grandžeris. - Vyruką, kurį taip lengva įsiminti? 
Sterlingas pagalvojo ir sutiko, jog čia kažkas ne taip. Tačiau 

Bleisdelo pirkiniai kėlė labiau optimistines mintis, ir jis sutelkė dėmesį 
į tai. Pagrobėjai pirko kūdikiui būtinus daiktus, vadinasi, neketino jo 
žudyti... bent jau ne iškart. 

Grandžeris žiūrėjo į jį, laukdamas atsakymo. 

- Kas juos žino, šituos banditus. Kodėl jis elgiasi vienaip ar ki- 
taip...Važiuojam, negalima delsti. 


8:05 vakaro visi vietos bei valstijos teisėsaugos organai gavo pa- 
tvirtinimą, jog vienas pagrobėjų tikrai Klaitonas Bleisdelas. 8:20 
Sterlingui paskambino Polas Henskomas, Portlendo kelių policijos 
budėtojas. Jis patvirtino, jog “Mustangas" tikrai pavogtas iš automo- 
bilių stovėjimo aikštelės, esančios prie prekybos centro, kuriame mo- 
teris Džordžija Kingsberi matė įtariamąjį. Ir laikas sutampa. Jis pasi- 
teiravo, ar FTB mano, jog reikia pranešti visoms suinteresuotoms Ži- 
nyboms. Sterlingas atsakė, jog FTB pritaria tokiam sprendimui. 

Dabar Sterlingas nusprendė žinantis atsakymą į agento Grandže- 
rio klausimą. Ir tas atsakymas labai paprastas. Operacijos smegenų 
centras buvo, žinoma, protingesnis už Bleisdelą. Pakankamai protin- 
gas, kad sugebėjo suplanuoti pagrobimą bei numatyti, kaip pasirūpinti 
kūdikiu, bet ne toks jau ir išminčius... 

Ir dabar beliko laukti, kol kilpa aplink pagrobėjus užsiverš. Laukti 
1r tikėtis... 

Tačiau Albertas Sterlingas nusprendė, jog gali dar kai ką pada- 
ryti. 22:15 jis nuėjo į tualetą ir patikrino visas kabinas. Nieko. Tai jo 
nenustebino. Skyrius buvo nedidelis. Provincijos spuogas ant FTB 
subinės. O ir laikas vėlyvas. 

Sterlingas užėjo į vieną kabiną, atsiklaupė ant kelių, sudėjo ran- 
kas maldai... kaip vaikystėje. 

- Viešpatie, tai Albertas. Jei kūdikis dar gyvas, prašau pasirūpin- 
ti juo. Gerai? O jei į mano rankas pateks vyriškis, nužudęs Normą 
Džerard, maldauju - leisk jam padaryti kažką tokio, kad aš turėčiau 
priežastį nudėti tą kalės vaiką. Dėkoju. Aš meldžiuosi vardan Tavo 
Sūnaus Jėzaus Kristaus. 

Kadangi vyrų tualetas vis dar buvo tuščias, jis tuo pačiu pasi- 
meldė ir Dievo Motinai Marijai. Nusprendė, jog blogiau nebus. 

17 skyrius 


Mažylis nūubudo prieš keturias. Buteliukas jo nenuramino. Jis vis 
verkė, ir Bleizas sunerimo. Ranka palietė kūdikio kaktą. Tarsi šalta, 
bet vaikas verkė vis garsiau. Bleizas baiminosi, kad jam netrūktų ko- 
kia nors kraujagyslė. 

Jis paguldė vaiką ant stalo. Nuėmė sauskelnes ir įsitikino, jog pro- 
blema ne čia. Įklotas buvo tik drėgnas. Bleizas pakeitė sauskelnes. 
Vaikas ir toliau klykė. Dabar šalia išgąsčio dar atsirado ir neviltis. 

Vyriškis paėmė vaiką ant rankų. Pradėjo vaikščioti po virtuvę. 

- Tyliau, mažyli, tyliau, - ramino jis. - Viskas bus gerai. Aš tave 
sūpuoju. Užmik. Tyliau. Š-š-š, mažutėli. Tu pažadinsi pusnynuose 
miegantį lokį, ir jis panorės tave suėsti. Š-š-š-Š. 

Galbūt nešiojimas padėjo. Ar balsas nuramino? Džo riksmas po 
truputį tilo, po to jis visai nustojo verkęs. Dar keletas ratų po virtuvę, 
ir kūdikio galva nusviro Bleizui ant peties. Jis kvėpavo ramiai giliai. 
Džo užmigo. 

Bleizas paguldė vaiką į lopšį, pradėjo supti. Berniukas sujudėjo, 
bet neatsibudo. Maža rankutė prasiskverbė į burną, vaikas pradėjo 
įnirtingai kramtyti pirščiukus. Bleizo nuotaika kiek pasitaisė. Gal vis- 
kas gerai? Knygoje rašoma, kad jie čiulpia pirštus, kai nori valgyti ar- 
ba kai jiems kalasi dantukai. Valgyti Džo negalėjo norėti. 

Žiūrėdamas į kūdikį iš viršaus žemyn, šį kartą Bleizas tvirtai nu- 
sprendė, jog Džo tikras gražuolis. Ir toks mielas. Norėtųsi pamatyti, 
kaip jis vystysis, kaip praeis visas stadijas, apie kurias rašoma knygo- 
je “Vaikas ir jo priežiūra". Jau netrukus jis turėtų pradėti šliaužioti. 
Per trumpą laiką, praleistą lūšnelėje, šitas dykūnas jau kelis kartus 
buvo atsistojęs ant rankų ir ant kelių... Dar vėliau jis pradės vaikščio- 
ti. Tie nesuprantami garsai, kuriuos taria jo lūpos, susidėlios į Žo- 
džius... po to... po to... 

“Jis taps asmenybe". 

Šita mintis išmušė Bleizą iš vėžių. Jis suprato, kad jau negalės 
užmigti. Atsikėlė iš lovos, įjungė radiją, sumažino garsą. Paieškojo 
radijo stoties, veikiančios ištisą parą. 

Ketvirtos valandos žinių laidoje nieko naujo apie vaiko pagrobėją 
neišgirdo. Ir teisingai: Džerardai tik šiandien galėjo gauti laišką. Ir 

kažkur vakarop. Galbūt netgi rytoj. Priklauso nuo to, kada prekybos 
centre iš pašto dėžučių išimama korespondencija. Be to, Bleizas ne- 
įtarė, už ko farai galėtų užsikabinti. Juk jis elgėsi labai apdairiai. Ir jei 
ne tas vaikinas “Ąžuolyne? (Bleizas jau nebeprisiminė jo pavardės), 
galima būtų tvirtinti, kaip sakydavo Džordžas, kad jis “darbą atliko 
švariai“. 

Kartais po sėkmingos aferos jiedu su Džordžu nusipirkdavo bu- 
telį vyno “Baltosios rožės“, eidavo į kiną ir prie “rožių"' dar pridėdavo 
“kolą"", kuri buvo pardavinėjama gaivinamųjų gėrimų kioske. Jei fil- 
mas pasitaikydavo ilgas, Džordžas taip nusigerdavo, kad, ekrane pa- 
sirodžius baigiamiesiems titrams, jau nebegalėdavo pakilti iš vietos. 
Jis buvo mažesnio ūgio, todėl svaigalai stipriau jį veikė. Kaip puikiai 
jie leisdavo laiką! Bleizas prisiminė, jog gerai leisdavo laiką ir su 
Džonu Čelcmanu, kai “Nordike"' žiūrėdavo senus kino filmus. 

Per radiją vėl skambėjo muzika. Džo saldžiai miegojo. Bleizas pa- 
manė, jog ir jam būtų ne pro šalį kiek nusnūdus. Rytoj laukė sunki die- 
na, teks daug ką nuveikti. Tiksliau, jau šiandien. Jis ketino išsiųsti Dže- 
rardams antrą laišką. Dabar vyriškis jau žinojo, kaip atsiimti išpirką. 
Idėja kilo naktį, sapne. Jis ir pats nesuvokia, kaip tai galėjo atsitikti, bet 
kūdikio riksmas įsiveržė į jo saldų miegą ir tarsi praplovė smegenis. Jis 
nusprendė pasakyti Džerardams, kad išmestų pinigus iš lėktuvo. Iš ne- 
didelio, žemai skraidančio, lėktuvo. Laiške parašys, kad lėktuvas turi 
skristi į pietus nuo Portlendo link Masačiusetso, išilgai 1-0 plento ir ieš- 
koti raudonos šviesos signalo. 

Bleizas žinojo, kaip tą padaryti. Prireiks kelių fakelų. Jis galėjo 
nupirkti ūkinių prekių parduotuvėje kokią dešimtį fakelų ir uždegti 
vienu metu pasirinktoje vietoje. Ir tinkamą vietą jis jau žinojo: tai ke- 
lias, kuriuo išvežamas miškas į pietus nuo Ogankuito. Iš vienos kelio 
pusės buvo kirtimas, kur kartais vairuotojai sustodavo užkąsti ir kiek 
nusnūsti ant gultų už mašinos sėdynių. Kirtimas buvo visai šalia plen- 
to, todėl pilotas, skrendantis žemai virš kelio, turėjo pastebėti fakelus 
- sustatyti šalia vienas kito iš viršaus jie atrodytų kaip vienas didžiulis 
raudonas žibintas. Vyriškis žinojo, jog laiko turi nedaug. Miško išve- 
žimui skirtas kelias vedė į betoninių kelių tinklą, vienas kurių suko į 
41-ą plentą . Juo Bleizas galėjo patraukti į šiaurę, susirasti saugią 
vietą ir tyliai išlaukti, kol paieškos nurims. Jis netgi galvojo apie “He- 
ton Hauzą". Šiuo metu našlaičių prieglaudos namai stovėjo tušti, už- 
rakinti. O ant vartų pakabinta lentelė ““PARDUODAMA". Pastarai- 

siais metais Bleizas keletą kartų pravažiavo pro šalį: jį traukė tenai, 
kaip mažą vaiką traukia kaimynų namas su vaiduokliais. 

Bleizui našlaičių prieglauda tikrai buvo namai pilni vaiduoklių. Jis 
tą tikrai žinojo, juk pats buvo vienas iš jų. 

Bet kuriuo atveju viskas klostėsi gerai. O tai svarbiausia. Kurį 
laiką jis būgštavo, manė, kad viskas ne taip, išgyveno dėl senutės 
mirties (pamiršo jos vardą), bet dabar situacija taisėsi, ir priešais jį 
atsivėrė tiesus kelias į... 

- Bleizai. 

Jis pažvelgė vonios pusėn. Džordžas, kas gi kitas. Durys pravi- 
ros. Džordžas visada jas taip palikdavo, jei, ilgam atsisėdęs ant klo- 
zeto, norėdavo pasikalbėti. “Šūdas lenda iš abiejų pusių“, - kartą pa- 
sakė jis tokiu momentu, ir jiedu ilgai kvatojo. Jis galėjo būti tikras 
juokdarys, kai to norėdavo. Bet šįryt - iš balso jautėsi - jo nuotaika 
toli gražu nebuvo pakili. O Bleizui atrodė, kad išeidamas iš vonios 
uždarė duris. Žinoma, jas galėjo kiek praverti ir skersvėjis... nors jo- 
kio skersvėjo nesijautė. 

- Jie beveik sučiupo tave, Bleizai, - pasakė Džordžas. O po to 
tragišku balsu pridūrė: - Tu kvailas ožys. 

- Kas sučiupo? - paklausė Bleizas. 

- Farai. Apie ką, tavo manymu, kalbu? Apie Nacionalinį respub- 
likinį komitetą? FTB. Valstijos policija. Netgi vietiniai mėlynieji su- 
bingalviai. 

- Ne, nieko panašaus. Aš viską padariau teisingai. Garbės žodis. 
Man pavyks. Tuojau tau papasakosiu, kokių ėmiausi atsargumo prie- 
monų... 

- Jeigu nedingsi iš trobelės, iki vidurdienio jie bus jau čia. 

- Kaip... kas... 

- Tu toks kvailas, kad net nesugebi savarankiškai iš čia pabėgti. 
Nesuprantu, ko aš čia nerimauju. Padarei nemažiau tuzino klaidų. 
Farai surado kokias šešias ar aštuonias. 

Bleizas panarino galvą, jautė, kaip veidas dega. 

- Tai ką man daryti? 

- Dingti iš čia. Kuo greičiau. 

- Kur? 

- Ir vaiko atsikratyti, - pridūrė Džordžas, tarsi tik dabar apie tai 
prisiminęs. 

- Ką? 

- Argi aš nesuprantamai kalbu? Reikia jo atsikratyti. Jis tik ne- 
reikalingas balastas. Juk išpirką gali gauti ir be jo. 

- Bet jeigu sugrąžinsiu berniuką, kokiu būdu man pavyks... 

- Juk nesakau, kad turi jį sugrąžinti! - suriaumojo Džordžas. - 
Kas jis, suknista stiklo tara, kurią reikia priduoti? Kalbu apie tai, kad 
jį reikia pribaigti. Ir padaryk tą tuojau pat! 

Bleizas mindžikavo. Širdis daužėsi krūtinėje. Jis tikėjosi, jog 
Džordžas greitai išeis iš vonios. Jautė, jog pilna šlapimo pūslė, bet juk 
negalėjo šlapintis ant vaiduoklio... kuris sėdi ant unitazo. 

- Palauk... aš turiu pagalvoti. Džordžai, gal tu išeik pasivaikščioti, 
o kai grįši, mes surasime sprendimą. 

- Tu negali galvoti! - Džordžo balsas vis stiprėjo, kol galiausiai 
virto staugimu. Tarsi jam kažką skaudėtų. - Farai turi ateiti ir paleisti 
kulką į tą kopūsto galvą, kuri yra virš tavo kaklo. Gal tada tu supras- 
tum? Bleizai, tu negali galvoti! Užtat aš galiu! 

Balsas pritilo. Tapo toks įtikinamas. Tiesiog šilkinis. 

- Jis miega. Todėl nieko nepajus. Paimk savo pagalvę, ji kvepia 
tavimi. Jam šitas kvapas patinka... Ir uždėk tam snargliui ant veido. 
Stipriai prispausk ir palaikyk. Galiu lažintis, kad jo tėvai mano, jog 
taip jau įvyko. Ir galbūt jau kitą suknistą naktį jie pradės daryti pamai- 
ną šitam mažam respublikonų išperai... O po to pamėginsi gauti išpir- 
ką. Ir išvažiuok tenai, kur šilta. Mudu visada to norėjome. Juk taip? 

Žinoma, taip. Į Akapulką arba į Bahamus. 

- Ką pasakysi, Bleizai? Teisus aš ar ne? 

- Turbūt teisus, Džordžai. 

- Tu žinai, kad teisus. Tokios tokelės. 

Viskas netikėtai susikomplikavo. Jei Džordžas sako, jog policija 
aptiko pėdsakus 1r artėja, tai reikia juo patikėti. Jis visada turėjo pui- 
kią uoslę. Ir jeigu Bleizui teks nešti iš čia kailį, vaikas, žinoma, bus 
stabdis... Ir čia Džordžas teisus. Dabar jo užduotis - gauti šitą sušik- 
tą išpirką ir kur nors pasislėpti. Bet nužudyti kūdikį? Nužudyti Džo? 

Staiga nušvito mintis: jeigu jis nužudys Džo švelniai, nesuteikda- 
mas jam skausmo, tai mažylis iškart nukeliaus į dangų ir taps angelu. 
Gal ir čia Džordžas teisus? Bleizas beveik neabejojo, kad jo paties 
laukia pragaras, kaip, beje, ir daugelio žmonių. Šitas pasaulis purvi- 
nas, ir juo ilgiau Žmogus čia gyveni, tuo labiau išsipurvini... 

Jis griebė pagalvę ir nuėjo į kambarį, kur prie viryklės miegojo 
Džo. Rankutė iškritusi iš burnos, bet ant pirščiukų likę dantenų 

įspaudai - taip įnirtingai vaikas juos kramtė... Taip, šitas pasaulis dar 
ir pilnas skausmo. Ne tik purvinas, bet dar ir atneša skausmą. Ir be- 
sikalantys dantukai - pats pirmas, nedidelis šito kūdikio skausmas. 
Ką jam dar teks patirti? 

Bleizas stovėjo prie lopšio, laikė rankose pagalvę. Užvalkalas 
patamsėjęs nuo purvo bei riebalų... po ilgo kontakto su nešvariais jo 
plaukais. Juk dar neseniai jis turėjo plaukus. 

Džordžas visada buvo teisus... išskyrus tuos atvejus, kai jis klys- 
davo. Ir Bleizui atrodė, kad dabar būtent ir yra tas atvejis. 

- Viešpatie, - išsiveržė iš jo vidaus, ir gerklėje kažkas sugargalia- 
vo. 

- Padaryk tai greitai, - pasigirdo iš vonios Džordžo balsas. - Ne- 
versk jo kankintis. 

Bleizas atsiklaupė, uždėjo pagalvę ant berniuko veido. Alkūnės 
rėmėsi į lopšio kraštus iš abiejų pusių vaiko krūtinės ląstos, ir jis pa- 
juto, kaip Džo du kartus įkvėpė... nustojo kvėpuoti... vėl įkvėpė... vėl 
nustojo. Vaikas pajudėjo, išlenkė nugarą. Pasuko galvą ir vėl pradėjo 
kvėpuoti. Bleizas stipriau prispaudė pagalvę. 

Kūdikis neverkė. Bleizas manė, kad būtų geriau, jei Džo pra- 
virktų. Tyli mirtis jam atrodė apgailėtina. Kaip kokio vabzdžio. Baisu. 
Jis atitraukė pagalvę. 

Džo pasuko galvytę, atsimerkė, vėl užsimerkė, nusišypsojo ir į51- 
kišo pirštą į burną. Jis vėl užmigo. 

Bleizas sunkiai kvėpavo, tarsi po ilgo bėgimo. Rasos lašeliai nu- 
sėdo sužalotą jo kaktą. Jis pažvelgė į pagalvę, kurią vis dar tebelaikė 
susigniaužusiose į kumščius rankose ir išmetė ją, tarsi ji būtų karšta 
kaip ugnis. Pradėjo visas virpėti, suspaudė rankomis pilvą, mėginda- 
mas nusiraminti. Niekas nepadeda. Jo raumenys įtempti, kaip telefo- 
no laidai. 

- Pabaik darbą iki galo, Bleizai. 

- Ne. 

- Jei nepabaigsi, aš išeisiu. 

- Ir keliauk sau. 

- Manai, jog galėsi jį pasilikti, ar ne taip? - Džordžas vonioje nu- 
sijuokė. Jo juokas priminė vandens kliuksėjimą vandentiekio vamzdy- 
je. - Vargšelis tu, nevykėli. Paliksi jį gyvą, tai jis užaugęs nekęs ta- 
vęs, kaip nežinau ko. Jau jie tuo pasirūpins. Šitie geri žmonės. Šitie 
turtingi sušikti respublikonai... milijonieriai. Nejaugi aš nieko tavęs 

taip ir neišmokiau, Bleizai? Leisk man dar kartą pakartoti tą pačią 
mintį tik paprastesniais žodžiais, kuriuos bet koks liurbis suprastų: jei 
tu degtum, jie net nepasivargintų nusišlapinti ant tavęs... kad užgesin- 
tų tavo kūną apėmusią ugnį. 

Bleizas žiūrėjo į grindis, kur gulėjo ta baisi pagalvė. Vis dar dre- 
bėjo, o jo veidas degė. Jis žinojo, jog Džordžas teisus. Tačiau atsakė: 

- Aš neketinu užsidegti. Neplanuoju to. 

- Tu apskritai nieko neplanuoji! Bleizai, kai šita maža guguojanti 
lėlė užaugs ir taps vyru, jis nepatingės apsukti dešimties mylių ratą, 
kad atvažiuotų prie tavo sumauto kapo ir nusispjautų ant jo. Pasku- 
tinį kartą sakau tau - nužudyk šitą vaiką! 

- Ne. 

Džordžas staiga dingo. Galbūt jis tikrai tūnojo vonioje, nes Blei- 
zas fiziškai pajuto, jog kažkas paliko jo lūšnelę. Neatsidarė nė vienos 
durys, neatsivėrė nė vienas langas, tačiau kažkas iš trobelės išėjo. 
Kažko čia nebeliko. 

Bleizas priėjo prie vonios, koja atidarė duris. Nieko. Tik kriauklė, 
surūdijęs dušas, šikinykas. 


Jis pamėgino užmigti. Nepavyko. Nusikaltimas jį slėgė. Ką ten 
pasakė Džordžas? “Jie beveik tave sučiupo. Jei nedingsi iš trobelės, 
apie vidurdienį jie bus jau čia". 

Ir dar: “Jis nepatingės apsukti dešimties mylių, kad galėtų nusi- 
spjauti ant tavo sumauto kapo“. 

Bleizas pirmą kartą pasijuto medžiojamas. Kažkuria prasme jis 
jau jautėsi pagautas ant kabliuko... jautėsi esąs vabalas, patekęs į tin- 
klą, 1š kurio niekaip nepaspruks. Atmintis atskubėjo jam į pagalbą, 
pažėrusi išminties perlų iš matytų kino filmų. “Suimkite jį - gyvą ar 
mirusį... Jei tu dabar neišeisi, mes įeisime į vidų. Ir pradėsime šau- 
dyti... Aukštyn rankas, kalės vaike, viskas baigta!“ 

Visas sukaitęs, jis atsisėdo. Netrukus penkta valanda ryto. Pra- 
ėjo beveik valanda po to, kai vaiko riksmas jį pažadino. Dar neaušo, 
tik tolumoje horizonte atsirado oranžinė juosta. Virš Bleizo galvos 
dangaus skliaute knibždėjo žvaigždės, abejingos viskam, kas vyksta 
čia, apačioje. 

“Jei nedingsi iš trobelės, vidurdienį jie bus jau čia". 

Bet kur bėgti? 

Regis, jis žinojo atsakymą į šį klausimą. Seniai žinojo. 

Vyriškis pakilo. Staigiais judesiais užsitempė ant kūno drabužius: 
šiltus apatinius, vilnonius marškinius, dvi poras kojinių, “Levis" džin- 
sus, apsiavė batus. Mažylis vis dar miegojo. Bleizas praeidamas pa- 
žvelgė į jį. Ištraukęs iš po kriauklės popierines dėžes, pradėjo krauti 
į jas sauskelnes, įklotus, buteliukus, konservuoto pieno indelius. 

Sukrovęs, viską nunešė į “Mustagą". Šalia stovėjo ir “Fordas", 
bet jis bent jau turėjo “Mustango"' bagažinės raktelius. Tenai ir su- 
krovė dėžes. Į pašiūrę ir atgal - bėgte. Dabar, nusprendęs išvažiuoti, 
nenustygo vietoje. 

Paėmė dar vieną dėžę ir sukrovė į ją Džo rūbelius. Pasiėmė ir 
staliuką, ant kurio vystė vaiką, nusprendęs, kad Džo prie jo priprato 
ir naujoje vietoje pasiges. Ir lopšys tilptų ant galinės sėdynės, nu- 
sprendė Bleizas. Maisto indeliams galėtų atsirasti vietos ant grindų, 
šalia priekinės sėdynės. Mažyliui labai patiko maistas iš indelių. 

Vyriškis dar kartą nubėgo prie automobilio, įjungė variklį, šildy- 
mą, kad salone sušiltų. Buvo pusė šešių. Aušo. Žvaigždės atrodė pa- 
blyškusios. Tiktai Venera švietė aiškiai, ryškiai. 

Bleizas iškėlė Džo iš lopšio, paguldė ant savo lovos. Vaikas kaž- 
ką sumurmėjo, bet nepabudo. Jis nunešė lopšį į automobilį. 

Sugrįžęs, karštligiškai skubėjo. Apsirengė, paėmė nuo palangės 
radijo aparatą, išjungė iš rozetės, apsuko aplink laidą, padėjo ant sta- 
lo. Miegamajame ištraukė iš palovio savo seną lagaminą - rudą, ap- 
daužytais kampais, subraižytą. Sumetė į jį likusius drabužius, ant vir- 
šaus uždėjo porą erotinių žurnalų, keletą komiksų. Nunešė viską į 
mašiną, kurioje akivaizdžiai trūko vietos. Paskutinį kartą atskubėjo į 
trobelę. Patiesė antklodę, paguldė ant jos vaiką, susupo ir dar įkišo 
ryšulėlį į savo striukę. Užtraukė užtrauktuką. Džo atsibudo. Žvalgėsi 
iš kokono tarsi peliukas. 

Bleizas nunešė vaiką į mašiną, paguldė ant priekinės sėdynės. 
Pats sėdo prie vairo. 

- O dabar laikykis ir nenusirisk nuo sėdynės, mažyli. 

Džo nusišypsojo ir užsitraukė ant galvos antklodę. Bleizas nusi- 
kvatojo, ir tą pačią akimirką išvydo save dedant pagalvę ant kūdikio 
veido. Šiurpuliukai nubėgo vyriškio kūnu. 

Jis išvažiavo iš pašiūrės, apsisuko ir nuriedėjo link plento... Žino- 
ma, Bleizas to nežinojo, bet jau po dviejų valandų policija apsupo tą 
teritoriją, užtvėrusi išvažiavimo kelius. 

* X * 


Jis važiavo vietinės reikšmės keliukais, aplenkdamas Portlendą 
bei jo priemiesčius. Ritmiškas variklio ūžimas bei šiltas oras beveik 
akimirksniu užmigdė Džo. Bleizas įjungė radiją, susirado mėgstamą 
stotį, nuo pat aušros transliuojančią kantri muziką. Išklausė rytines 
maldas, fermeriams skirtą informaciją, dešiniųjų laikraščio “Frydom 
Lain" vedamąjį straipsnį, kuris Džordžui būtų tikrai sukėlęs pykčio 
audrą... Galiausiai atėjo metas naujienoms. 

- Džozefo Džerardo ketvirtojo paieškos tęsiamos, - paskelbė dik- 
torius, - ir įvykiai pasiekė naują fazę. - Bleizas ištempė ausis. - Ar- 
timo tyrimui šaltinio teigimu, naktį Portlendo pašto skyrių pasiekė iš- 
pirkos reikalaujantis laiškas. Laiškas tuojau pat buvo nugabentas 
Džerardams. Nei vietos valdžia, nei FTB darbuotojai laiško turinio 
nekomentuoja. | 

Į šią dalį Bleizas neatkreipė dėmesio. Jis džiaugėsi, jog Džerardai 
gavo jo laišką. Tai svarbiausia. Kitą kartą jis turės jiems paskambin- 
ti. Kitos išeities nėra. Juk pamiršo pasiimti laikraščius, žurnalus, voką, 
klijuojančią pastą. O skambutis kartais net geriau. Bent jau greičiau. 

- O dabar apie orus. Žemo slėgio zona, šiuo metu išsidėsčiusi virš 
viršutinės Niujorko valstijos dalies, pasislinks į rytus, ir Naujoje An- 
glijoje laukiama smarkaus sniego... Nacionalinė meteorologinė tar- 
nyba išsiuntinėjo pranešimus, įspėjančius apie galimas sniego pūgas. 

Bleizas išvažiavo į 136-ą plentą, pravažiavo dvi mylias ir pasuko 
į Stinkpaino plentą. Kai važiavo pro dabar jau užšalusį tvenkinį (kar- 
tą jiedu su Džonu stebėjo, kaip bebrai čia statė užtvankas), jį užplūdo 
prisiminimai. Ten stovėjo paliktas apleistas fermerio namas. Kartą 
Bleizas, Džonas ir dar vienas panašus į italą judviejų bendraamžis 
įlindo į tą namą. Sieninėje spintoje surado dvi vieną ant kitos uždėtas 
batų dėžes. Vienoje jų buvo pornografinės nuotraukos: vyrai ir mote- 
rys, darantys viską, ką tik galima... moterys su moterimis... Vienoje 
nuotraukoje moteris užsiima tuo su asilu... ar su kumeliu. Jie visą 
pusdienį apžiūrinėjo fotografijas. Nuostabą keitė geismas, po to - pa- 
sišlykštėjimas. Bleizas negalėjo prisiminti to itališkos išvaizdos ber- 
niuko vardo. Jo pravardė buvo Tojdžemas. 

Bleizas įveikė dar mylią ir kryžkelėje pasuko į dešinę. Kelias vi- 
siškai išmaltas, siauras, be to, dar ir nenuvalytas. Pravažiavęs ketvir- 
tį mylios, už posūkio, kurį berniūkščiai vadindavo “Saldžiosios pupy- 
tės posūkiu“ (kadaise Bleizas žinojo, iš kur toks pavadinimas, bet da- 

bar, žinoma, neprisiminė), jis rado užtvertą kelią. Išlipo iš automobi- 
lio, vienu galingu judesiu ištraukė iš surūdijusios spynos lankelį. Jam 
jau teko čia lankytis anksčiau, tada jis traukė lankelį kokius šešis kar- 
tus. 

Padėjo grandinę ant žemės, apžiūrėjo priešais atsivėrus; kelią. Jis 
nebuvo nuvalytas, bet Bleizas pamanė “Mustangą" susidorosiant su 
tokiu sniego sluoksniu. Tereikia tik kaip reikiant įsibėgėti. O po to jis 
ketino sugrįžti ir vėl uždėti grandinę, kaip jau ne kartą buvo daręs. 
Traukė jį šita vieta. 

O kas visų geriausia? Žadėjo sniegą, vadinasi, pėdsakų greitai 
nebeliks. 

Jis vėl sėdo prie vairo, įjungė atbulinį bėgį, pasitraukė atgal per 
du šimtus pėdų. Įjungė pirmą pavarą ir spustelėjo greičio pedalą. 
“Mustangas" pateisino savo pavadinimą. Variklis sukaukė, o takso- 
metro rodyklė pasiekė raudoną zoną, todėl Bleizas perjungė antrą pa- 
varą, nusprendęs, jog visada galės sugrįžti prie pirmosios, jei jo ma- 
žasis vogtas ponis pradės galuotis. 

Jis atakavo sniegą. “Mustangas" pamėgino suktis vietoje, bet 
Bleizas lengvu vairo judesiu išlygino automobilį. Net pats nesuprato, 
ar jis iš tiesų važiuoja, ar tai tik sapnas, ir mašina plaukia, laviruoda- 
ma tarp dviejų sniegu užverstų griovių, kiekvieną akimirką rizikuoda- 
ma patekti į kurį nors iš jų. Sniegas fontanu tryško iš po ratų. Nuo 
aplinkinių pušų pajudėjo išgąsdintos varnos ir karkdamos kilo į blyš- 
kiai mėlyną dangų. 

Mašina užsiropštė į pirmą kalvą. Tada kelias suko į kairę. Auto- 
mobilis vėl pradėjo suktis, šį kartą Bleizas sunkiai jį suvaldė, vairas 
savaime prasisuko jo rankose, bet atsidūrė pirmykštėje padėtyje, nes 
ratai “sukibo"" su žeme. Sniegas užlipdė priekinį stiklą. Bleizas įjungė 
valytuvus, bet kurį laiką važiavo aklai, isteriškai kvatodamas iš siau- 
bo ir... iš džiaugsmo. Kai stiklas buvo nuvalytas, jis pamatė priešais 
save vartus. Žinoma, jie uždaryti, bet jau vėlu kažko griebtis. Beliko 
tik uždėti ranką ant miegančio vaiko krūtinės ir melstis. “Mustangas" 
įsibėgėjo iki keturiasdešimties mylių per valandą. Smūgis, nuo kurio 
suvirpėjo automobilio korpusas... Lentos lūžinėjo 1r lakstė į šalis. Ma- 
šiną mėtė, sukiojo... pagaliau “Mustangas" sustojo. 

Bleizas ištiesė ranką, ketindamas įjungti užgesusį variklį, bet ran- 
ka virpėjo, pirštai nuslydo... 

Priešais jį stovėjo “Heton Hauzas“, triaukštis purvinų raudonų 
plytų pastatas. Bleizas sustingęs Žiūrėjo į užkaltus pirmo aukšto lan- 
gus. Taip pat, kaip ir anksčiau, kai atvažiuodavo čia. Seni prisimini- 
mai atgijo, sujudėjo, įgavo spalvą... Džonas Čelcmanas, atliekantis 
už jį namų darbus. Įstatymas, atskleidžiantis jų aferą. Rasta piniginė. 
Ilgi naktiniai pokalbiai apie tai, kur jie išleis pinigus. Šnabždesys tarp 
lovose sugulusių berniukų. Grindų dažų bei kreidos kvapas. Paveiks- 
lai ant sienų, kurių akys, regis, seka kiekvieną tavo žingsnį... 

Prie vartų prikaltos dvi lentelės. Pirmoji skelbia: “KAMBER- 
LENDO APSKRITIES ŠERIFO ĮSAKYMU ĮEITI Į TERITORI- 
JĄ DRAUDŽIAMA"'. Antroji: “NORINTYS PIRKTI AR IŠSI- 
NUOMOTI PASTATĄ TURI KREIPTIS Į MEINO VALSTIJĄ, 
KASL ROKĄ, Į “DŽERALD KLATERBAK RIELTT“. 

Bleizas įjungė variklį, automobilis pirma pavara pajudėjo pirmyn. 
Jam teko sukioti vairą, kad galėtų judėti tiesiai. Automobilis dar ne- 
atsisakė tarnauti ir lėtai skynėsi kelią prie rytinės pagrindinio korpuso 
sienos. Tarp pagrindinio korpuso ir pailgo žemo sandėlio buvo nedi- 
delis tarpas, į kurį Bleizas ir nukreipė mašiną, iš visų jėgų spausda- 
mas greičio pedalą į grindis, priversdamas “Mustangą" judėti. O kai 
išjungė variklį, stojo kurtinanti tyla. Vyriškis suprato, jog automobilis 
savo atitarnavo. Atėjo paskutinioji, ir niekuo jam negalima padėti. 
Surado paskutinę savo stovėjimo vietą, bent jau iki pavasario. 

Bleizas suvirpėjo. Ne, jam nebuvo šalta. Jis pasijuto sugrįžęs na- 
mo. 

Kad čia ir pasiliktų. 


Išspyrė atsarginio įėjimo duris ir įnešė Džo į vidų. Berniukas bu- 
vo įvyniotas į tris antklodes. Atrodė, jog pastato viduje šalčiau negu 
lauke. Sienos alsavo šalčiu. 

Bleizas nunešė vaiką į Martino Koslou kabinetą. Jo vardas bei 
pavardė buvo nuvalyti nuo matinio stiklo lentelės, o iš kabineto išneš- 
ti visi baldai. Todėl Įstatymo dvasios čia jau nebebuvo. Bleizas pa- 
mėgino prisiminti, kas vadovavo įstaigai po Koslou, bet nesugebėjo. 
Tuo metu jis pats jau nebegyveno “HH". Buvo išsiųstas į Nortvinde- 
mo pataisos darbų koloniją. 

Padėjęs ant grindų vaiką, jis ėmėsi tyrinėti patalpą. Surado keletą 
sulaužytų suolų, sulamdytų popierių, kažkokius pagalius. Surinkęs vis- 
ką, atnešė į kabinetą ir užkūrė nedidelį židinį. Kai ugnis įsiliepsnojo, ir 

Bleizas įsitikino, jog trauka gera ir dūmai išeina pro kaminą, jis nuėjo 
prie automobilio ir pradėjo nešioti į patalpą daiktus. 

Iki vidurdienio vyriškis įsikūrė naujoje vietoje. Mažylis gulėjo lop- 
šyje. Vis dar miegojo, nors jautėsi, kad netrukus atsibus. Bleizas su- 
dėliojo į lentynėles jo sauskelnes bei indelius sų maistu. Susirado sau 
kėdę. Dvi antklodės atstojo lovytę. Kambarys kiek apšilo, nors šaltis 
niekur nedingo. Jis skverbėsi iš sienų, pro durų apačią... Regis, vaiką 
ir toliau teks laikyti suvyniotą į antklodes. 

Apsivilkęs striukę, Bleizas išėjo į lauką. Pirmiausia nuėjo ant ke- 
lio, ketindamas pataisyti sutraukytą grandinę. Pasidžiaugė, kad spy- 
na, nors ir sulaužyta, bet grandinę dar išlaiko. Reikėjo gerai įsižiūrėti, 
kad suprastum, jog ji sulaužyta. Po to sugrįžo prie vartų. Kai kurias 
lentas pamėgino sugrąžinti į vietą, įsmeigęs į sniegą, bet viskas atrodė 
šūdinai. Tik pats visai suprakaitavo. Jei kas nors atsirastų netoliese, 
jam tikrai neapvyktų išvengti bėdos. Bleizas, žinoma, bukagalvis, bet 
net jis tą suprato. 

Kai vėl pakilo į buvusį direktoriaus kabinetą, Džo buvo atsibudęs 
ir rėkė visa gerkle. Dabar jo riksmas ne taip baisiai gąsdino Bleizą. 
Jis perrengė vaiką, apvilko maža striukyte, paguldė ant grindų, kad 
Džo galėtų pajudinti kojytes bei rankytes. Kol vaikas mėgino kiek pa- 
šliaužti, vyriškis atidarė mėsos indelį. Tik niekaip negalėjo rasti 
šaukšto, todėl teko maitinti vaiką pirštais. Nors tas nelemtas šaukštas 
vėliau, suprantama, būtinai atsiras. Visada šitaip būna... Bleizas ap- 
sidžiaugė pastebėjęs, jog per naktį prasikalė dar vienas Džo dantu- 
kas. Dabar jau buvo trys. 

- Atleisk, drauguži, kad pietūs šalti, - pasakė jis. - Bet vėliau mes 
ką nors sugalvosime, tiesa? 

Džo, regis, tai nejaudino, jis godžiai valgė. O kai baigė, pradėjo 
raitytis ir verkti. Matyt, kankino pilvo skausmai. Bleizas žinojo, kad 
vaikui skauda pilvą. Jis jau išmoko atskirti, kaip vaikas verkia, kanki- 
namas besikalančių dantukų ar būdamas alkanas, o kaip, kada skau- 
da pilvuką... Paėmė vaiką ant rankų, panešiojo po kambarį, glostyda- 
mas nugarą bei guosdamas švelniais žodžiais. Po to vis dar verkiantį 
berniuką išsinešė į šaltą koridorių. Tas pradėjo drebėti, bet verkti ne- 
nustojo. Bleizas sugrįžo į direktoriaus kabinetą, susupo Džo į antklo- 
dę, ant galvos uždėjo gobtuvą. 

Pakilo į trečią aukštą ir įėjo į 7-tą kabinetą, kuriame jis pirmą 
kartą susitiko su Martinu Koslou matematikos pamokoje. Čia buvo 

dar likę trys suolai, suversti kampe į krūvą. Ant viršutiniojo, tarp iš- 
braižytų širdžių, nupieštų vyriškų bei moteriškų lytinių organų su ne- 
padoriais pasiūlymais čiulpti arba pasilenkti, Bleizas pastebėjo inic1a- 
lus KB, išpjaustytus jo paties ranka. 

Stovėjo tarsi pakerėtas, po to nusiėmė pirštinę ir perbraukė pirš- 
tais per griovelius medyje. Berniukas, kurio jis dabar beveik neprisi- 
minė, kadaise sėdėjo štai šitame suole. Neįtikėtina. Ir vėl jo atminty- 
je staiga iškilo liūdnas vaizdas - vienišas paukščiukas tupintis ant te- 
lefono laido... Grioveliai seni, jų kraštai suapvalėję. Medis ištirpino 
savyje inicialus, jie tapo medienos dalimi. 

Regis, pasigirdo juokas už jo nugaros. 

- Džordžai? 

Atsakymo nebuvo. Žodis atsimušė į sienas, aidu sugrįžo atgal, 
tarsi erzindamas Bleizą. Tarsi mėgino pasakyti, jog nebus jokio mili- 
jono... nieko nebebus, tik šito kambario sienos. Kambario, kuriame jis 
patyrė tik pažeminimus ir baimę. Kur jis suvokė, kad nesugeba mo- 
kytis. 

Džo sujudėjo ant vyriškio peties, nusičiaudėjo. Jo nosytė parau- 
donavo. Vaikas vėl pravirko. Šaltame tuščiame name tas verksmas 
atrodė tylus, graudus. Sušalusios plytos jį tarsi sugėrė. 

- Na, na, - prabilo Bleizas. - Viskas gerai, nereikia verkti. Aš čia, 
su tavim. Ir tau, ir man viskas gerai. 

Berniukas drebėjo. Bleizas nunešė jį į Įstatymo kabinetą, įdėjo į 
lopšį prie židinio. Apklojo dar viena antklode. 

- Viskas gerai, mielasis, viskas gerai. Tiesiog puiku. 

Bet Džo tol verkė, kol visai pailso. Ir užmigo... Po to pradėjo 
snigti. 


18 skyrius 


Vasarą, po garsaus pabėgimo į Bostoną, Bleizas su Džonu Čelc- 
manu bei kitais vaikais išvyko rinkti mėlynių. Haris Blunoutas, juos 
pasamdęs žmogus, buvo normalus bičas. Turima galvoje ne jo seksu- 
alinė orientacija... Jis laikėsi skautų tradicijų. Jam priklausė penkias- 
dešimt akrų žemės geriausiose Vest Harlou mėlynių auginimo vieto- 
se. Ir kiekvieną vasarą Haris samdydavo kokių dvidešimties žmonių 
būrį, kad nuimtų mėlynių uogų derlių. Dažniausiai kreipdavosi į naš- 

laičių prieglaudas. Jis nesistengė iš savo žemės išspausti maksimalų 
pelną, kaip elgėsi kiti fermeriai. Galėjo pasamdyti berniukus iš “He- 
ton Hauzo“ ir merginas iš “Viskaset Houme" (čia buvo apgyvendi- 
namos prasižengusios, bet nepadariusios sunkių nusikaltimų mergi- 
nos) ir mokėti jiems po tris centus už kvortą. Visi šitie jaunuoliai no- 
riai imtų tuos pinigus ir džiaugtųsi galimybe pabūti gryname ore. Ta- 
čiau šeimininkas jiems mokėjo po septynis centus, kaip ir vietiniams 
paaugliams. O uogų gabenimo išlaidas Haris Blunoutas apmokėdavo 
iš savo kišenės. 

Haris - tai aukštaūgis jankis. Jo veidas išraižytas giliomis raukš- 
lėmis, akys išblukusios. Tas, kas 1lgai į jas žvelgdavo, galiausiai įsiti- 
kindavo, kad jo akys panašios į bepročio. Jis nepriklausė jokiai fer- 
merių asociacijai. Galbūt jie net nebūtų Hario tenai priėmę. Juk ne- 
galima į rimtą organizaciją priimti žmogaus, kuris rinkti uogų samdo 
nusikaltėlius. Nors... ir jie patys buvo nusikaltėliai, velniai juos rautų. 
Koks skirtumas, ar tau šešiolika, ar šešiasdešimt. Pasamdyti jaunuo- 
liai atvažiuodavo į nedidelį padorų miestelį, kurio padorūs gyventojai 
iškart pajusdavo, jog dabar reikia užsirakinti duris. Suvokdavo, kad 
jie privalo atsargiai elgtis, stebėti nepažįstamus paauglius, vaikščio- 
jančius jų gyvenvietės gatvėmis. Jaunuolius ir merginas. Surinkite 
juos drauge, šituos nusikaltėlius, vaikinus ir merginas, ir ką jūs gausi- 
te. Žinoma, Sodomą ir Gomorą. Visi taip kalbėjo. Tai blogai. Ypač, 
jei turi savų vaikų ir stengiesi juos auklėti taip, kad jie neišklystų 1š 
doros kelio. 

Mėlynių rinkimo sezonas prasidėdavo antrąją liepos savaitę ir 
baigdavosi trečią ar ketvirtą rugpjūčio savaitę. Ant Rojal upės kran- 
to, kuri tekėjo per jo teritoriją, šeimininkas pastatė dešimt namelių. 
Šešis jaunuoliams ir šešis merginoms. Jie stovėjo kiek atokiau vieni 
nuo kitų. Vaikinai gyveno ant upės sraunumos, 0 merginos - prie upės 
kilpos. Blunouto sūnus Duglas rūpinosi vaikinais. Kiekvienais metasi 
šeimininkas rašinėjo skelbimus į laikraščius, ieškodamas moters, ga- 
linčios gyventi su merginomis ir derinti komendantės bei virėjos pa- 
reigas. Jis jai gerai mokėdavo, beje, taip pat iš savo kišenės. 

Visa šita skandalinga istorija iškilo į paviršių miesto susirinkime, 
kai Pietvakarinės dalies koalicija pamėgino padidinti Blunoutui žemės 
mokesčius. Jų tikslas buvo kiek galima sumažinti Blunouto pelną ir 
pagaliau padėti tašką ties šitomis įtartinomis socialinės labdaros pro- 
gramomis, nuo kurių dvelkia nežinia kuo... 

Kol vyko diskusijos, pats Blunoutas nepasakė nė žodžio. Tiktai jo 
sūnus ir vienas kitas draugiškai nusiteikęs kaimynas kaip galėdami 
gynė jo interesus. Tik tada, kai ponas susirinkimo Vedėjas jau ketino 
baigti svarstymus, jis atsistojo ir paprašė žodžio. Nors daugelis susi- 
rinkimo dalyvių visai nepageidavo klausytis, ką pasakys Blunoutas, 
kalbėti jam vis dėlto leido. 

Ir jis pasakė: 

- Uogų rinkimo sezono metu niekam iš jūsų niekas nedingo. Ne- 
buvo pavogtas nė vienas automobilis ar įsilaužta į kieno nors namus. 
Niekas nieko nepadegė. Netgi šaukšto niekas iš jūsų nepasigedo. Aš 
siekiu tik vieno - parodyti šitiems vaikams, ką duoda žmogui doras 
gyvenimas. Kaip jie elgsis po to, kaip supras gyvenimą, priklausys tik 
nuo jų pačių. Nejaugi niekas iš jūsų niekada nebuvo taip įklimpęs į 
purvą, kad jam prireiktų pašalinės pagalbos? Neketinu jūsų klausti, 
kaip, šitaip besielgdami, galite save vadinti krikščionimis. Kas nors iš 
jūsų būtinai suras atsakymą Biblijoje. Bet, šventas Dieve, kaip jūs ga- 
lite sekmadieniais skaityti apie gerąjį samarietį, o jau pirmadienį kal- 
bėti tokius žodžius? 

Čia neištvėrė Beatrisė Makaferti. Sunkiai pakilo nuo sudedamos 
kėdės, kuri grėsmingai sugirgždėjo, ir, nesulaukusi Vedėjo leidimo, 
suriko: 

- Gerai, imkime ir išsiaiškinkime! Ar žinote, kas tenai vyksta? 
Hari Blunoutai, tu nori mus čia įtikinti, kad tarp mergaičių ir berniukų 
tuose namuose nieko nevyksta? - Rūsti, panaši į kastuvą, ji nužvelgė 
sėdinčiuosius. - Gal tu, misteri Hari, tik vakar gimei? Įdomu, ar Žinai, 
ką jie daro naktimis, jeigu jau neplėšikauja ar nepadeginėja? 

Haris Blunoutas tylėdamas išklausė visą šitą tiradą. Jis stovėjo 
kitame susirinkimų salės gale, užkišęs už petnešų abiejų rankų nykš- 
čius. Jo veidas niekuo nesiskyrė nuo kitų fermerių veidų - kažkoks 
neryškus, dulsvas. Tik akių kampučiuos šokinėjo šelmiški kipšiukai. 
O gal ir ne... O kai jis suprato, kad moteriškė baigė, ramiai ir sausai 
ištarė: 

- Aš niekada pro rakto skylutę jų nestebėjau, bet esu įsitikinęs, 
jog tai tikrai ne prievartavimas... 

Po tokių žodžių “klausimo svarstymas buvo atidėtas". Naujoje 
Anglijoje tai ir yra mandagi sąvokos “visam laikui pamiršta" formu- 
luotė. 

Džonas Čelcmanas ir kiti berniukai iš “HH" nekantriai laukė ši- 
tos išvykos. O Bleizas kažkodėl abejojo. Kai tik kalba pasisukdavo 
apie papildomus uždarbius, jis prisimindavo Bouj fermą. Tojdžemas 
nenustojo kalbėjęs apie tai, jog susiras tenai merginą, su kuria “su- 
šoks džiazą"... Bleizas nemanė, jog tam būtina skirti tiek daug dėme- 
sio bei laiko. Jis vis dar nepamiršo Mardžorės Turlau, todėl nenorėjo 
galvoti apie kitas merginas. Merginoms patiko kieti vyrukai, panašūs 
į tuos... 1š kino filmų. 

Be to, jį baugino merginos. Jam pilnai pakako nusėlinti į "HH" 
tualeto kabiną su “Gerl daidžest"'" žurnalu ir masturbuotis į sveikatą... 
Ir tai suteikdavo malonumą... kai daugiau nebuvo įmanoma kentėti. 
Be to, iš kitų vaikinų Bleizas buvo girdėjęs, jog pojūtis visai toks pats, 
kaip ir dulkinantis. O masturbacija turėjo ir dar vieną privalumą - 
galėjai tą daryti kad ir penkis kartus per dieną. 

Būdamas penkiolikos, Bleizas tapo tikru dručkiu. Šešių su puse 
pėdų ūgio, plačiapetis. Džonas išmatavo jo pečių plotį su virve ir pa- 
sakė, kad jis siekia dvidešimt aštuonis colius. Plaukai kaštoniniai, tan- 
kūs, grubūs, blizgantys. O kumščiai tikrai įspūdingi. Ryškios žalsvos 
akys traukdavo visų dėmesį. Niekada nepasakysi, kad tai bukapro- 
čio akys. Šalia jo kiti bendraamžiai jaunuoliai buvo panašūs į pigmė- 
jus. Tačiau tai netrukdė jiems tyčiotis iš Bleizo. Jie vadino Džoną 
Čelcmaną asmeniniu Bleizo talismanu, o po jų pabėgimo į Bostoną, 
vaikinai tapo uždaros “Heton Hauzo“ bendruomenės didvyriais. Beje, 
Bleizas čia turėjo garbingesnę vietą. Kiekvienas, kada nors matęs, 
kaip mažyliai apspinta senbernarą, supras, apie ką čia kalbama. 


Jaunuoliams atvykus į mėlynių plantaciją, Duglas Blunoutas jų 
jau laukė. Ir parodė, kur jie įsikurs. Pasakė, jog šią vasarą turės da- 
lintis namelius su vaikinais iš Pietų Portlendo pataisos kolonijos. Jie 
visi iškart prikando lūpas. Vyrukai iš Pietų Portlendo buvo pagarsėję 
peštukai. 

Bleizą apgyvendino trečiame namelyje drauge su Džonu ir Taj- 
džemu. Džonas dar labiau sulyso. “Heton Hauzo" gydytojas (senis, 
rūkantis “Camel"", visų pravardžiuojamas Donaldu Hugu) jo širdies 
reumatą palaikė gripu. Viskas baigėsi Džono mirtimi. Tai atsitiko 
dar po metų. 

- Štai jūsų namelis, - pasakė jaunasis Blunoutas. Iš veido jis buvo 

panašus į tėvą, tik akys kitokios. - Iki jūsų čia gyveno kiti berniukai. 
Jeigu jums čia patiks, tausokite šiuos namus, kad ir po jūsų dar galė- 
tų kas nors juose gyventi. Čia yra malkomis kūrenama krosnis, jeigu 
kartais sušaltumėte, nors aš tuo abejoju. Lovos keturios, todėl galite 
rinktis. Jei paimsime gyventi dar ką nors, jam atiteks likusi lova. Yra 
elektrinė viryklė. Jei norėsite pasigaminti maisto ar išsivirti kavos. 
Prieš išeidami rytais būtinai ištraukite kištuką iš rozetės. Štai peleni- 
nės. Jokių girtuoklysčių ar pokerių. Jeigu aš ar mano tėvas pagausi- 
me jus girtaujančius ar lošiančius pokerį, būsite iš čia išsiųsti. Antros 
galimybės galite net nesitikėti. Pusryčiai šeštą valandą. Didžiajame 
name. Pietūs vidurdienį. Jums maistą atveš tenai. - Jis mostelėjo 
ranka į mėlynių laukus. - Vakarienė šeštą valandą, vėl didžiajame 
name. Pradėsite darbą rytoj septintą ryto. Geros jums dienos, džen- 
telmenai. 

Jaunuoliui išėjus, jie apžiūrėjo namą. Tai nebuvo pati prasčiausia 
vieta. Senovinė viryklė su nedidele orkaite. Lovos stovi ant grindų. 
Pirmą kartą po daugelio metų jiems teks miegoti ne ant dviaukščių 
gultų... Dar namelyje buvo vienas didelis bendras kambarys bei du 
miegamieji. Ir “knygų spinta" - dėžė nuo apelsinų. Čia gulėjo ketu- 
rios knygos: Biblija, patarimai jaunimui sekso klausimais, “Dešimt va- 
karų bare" ir “Vėjo nublokšti". Ant grindų patiestas išblukęs kilimas. 
O pačios grindys buvo sudėtos iš nesutvirtintų tarp savęs lentų, todėl 
judėjo po kojomis. Ne taip, kaip “Heton Hauze“. Tenai grindys iš 
plokščių, vaškuotos. 

Kol kiti klojosi lovas, Bleizas išėjo į prieangį pasižiūrėti į upę. Šio- 
je vietovėje jos tėkmė buvo kiek lėtesnė, tačiau kiek aukščiau jis gir- 
dėjo liūliuojantį gausmą. Virš vandens palinkę medžiai - ąžuolai, 
gluosniai - tarsi gėrėjosi savo atvaizdu vandenyje. Laumžirgiai bei 
mašalai suko ratu prie pat vandens paviršiaus, kartais liesdami van- 
denį. Kažkur tolumoje čirpė cikados. 

Bleizas pajuto, jog įtampa atslūgsta. 

Atsisėdo ant laiptų. Po kurio laiko pasirodė Džonas ir įsitaisė ša- 
lia. 

- Kur Tojus? - paklausė Bleizas. 

- Skaito tą knygą apie seksą. Paveikslėlių ieško. 

- Ar rado ką nors įdomaus? 

- Kol kas ne. 

Jie pasėdėjo, patylėjo. 

- Bleizai? 

- Kas? 

- Ne taip jau ir blogai? 

- Tikrai ne. 

Bet jis vis negalėjo pamiršti Bouj fermos... 

Į didįjį namą jie nuėjo pusę šešių. Takelis vingiavo upės pakrante. 
Greitai priėjo vietą, kur buvo įsikūrusios merginos. Pustuzinis mergi- 
nų. 

Vaikinai iš “HH" bei mušeikos iš “Pietų Portlendo" elgėsi taip, 
tarsi kiekvieną dieną bendrautų su merginomis. Tikromis mergino- 
mis... su krūtimis! Merginos prisijungė prie jų, kai kurios dažėsi lūpas, 
plepėjo tarpusavyje, tarsi vaikinus (vaikinus, su pūkeliais ant žandų) 
matė šalia savęs taip dažnai, kaip aplink ausis zvimbiančias muses. 
Pora merginų avėjo nailoninėmis kojinėmis, kitos buvo su puskojinė- 
mis, paraičiusios jas iki kulkšnių. Spuogai rūpestingai paslėpti po sto- 
ru pudros sluoksniu. Viena mergina akių vokus nusidažiusi žaliai. Su- 
prantama, tai sukėlė neapsakomą visų kitų pavydą. Visos tobulai 
kraipo klubus. Tokią eiseną vėliau Džonas Čelcmanas pavadino 
“Kekšė medžioklėje". 

Vienas iš “Pietų Portlendo“ smarkuolių atsikrenkštė ir nusispjo- 
vė. Po to išrovė liucernos stiebelį ir įsikišo į burną. Kiti vaikinai įdė- 
miai stebėjo jo veiksmus, mėgindami ir patys sugalvoti kokį nors bū- 
dą parodyti abejingumą dailiosios lyties atstovėms. Daugelis pasekė 
jo pavyzdžiu - atsikrenkštė ir nusispjovė. Kiti, labiau originalūs, susi- 
kišo rankas į užpakalines džinsų kišenes. Kai kurie pasinaudojo abe- 
jomis idėjomis. Vaikinams iš Portlendo vis dėlto buvo kiek papras- 
čiau. Juk dideliame mieste merginų pakankamai. Jų motinos galbūt 
narkomanės, alkoholikės ar paskutinės kekšės. Ne ką geresnės ir se- 
serys. Tačiau peštukai bent jau šį tą išmanė apie merginas. 

O vaikinai iš “Heton Hauzo“" gyveno vyriškoje bendruomenėje, 
beveik izoliuotoje nuo išorinio pasaulio. Jų seksualinis švietimas apsi- 
ribojo vietos dvasininkų paskaitomis... Daugelis jų teigė berniukams, 
jog masturbacija paverčia vyrus kvailiais, o lytinis aktas gali turėti 
blogų pasekmių - penis gali pajuoduoti ir netgi pradėti pūti. Taip būna 
tuo atveju, jei pasigauni negerą ligą. Dar vaikinai sėmėsi išminties iš 
erotinių žurnalų. Pats naujausias ir geriausias - “Gerl daidžest"'. Ben- 
dravimo su merginomis jie dar mokėsi iš kino filmų. Apie patį lytinį 
aktą apskritai jokių idėjų jie neturėjo. Kaip kartą išsireiškė Tojus, dul- 

kinimąsi rodo tik prancūziškuose filmuose. O vienintelis jų matytas 
prancūzų filmas buvo “Prancūzų ryšininkas"* 

Todėl kelią nuo merginų buveinės iki didžiojo namo praėjo tylė- 
dami. Jeigu jie nebūtų visų pastangų sutelkę į savo elgesį naujoje si- 
tuacijoje, turbūt kas nors būtų pastebėjęs iš paskos einančio Duglo 
Blunouto veido išraišką. Jis vos tvardėsi garsiai nenusikvatojęs. 


Haris Blunoutas stovėjo prie valgyklos durų. Jaunuoliai spoksojo 
į reprodukcijas ant sienų, senus baldus, ilgą stalą ir užrašus, išpjaus- 
tytus ant suolų. Ant vieno suolo buvo parašyta: “KAI AŠ VAL- 
GAU, TAI BE REIKALO NEPLAKU LIEŽUVIU“, O ant kito - 
“ATSISĖSK PRIE STALO ALKANAS, O PAKILK SOTUS“. 
Bet labiausiai visų dėmesį prikaustė didžiulis portretas ant rytinės sie- 
nos. Tai buvo Mariana Blunout, mirusi Hario žmona. 

Gal tie jaunuoliai ir nemažai matė bei patyrė savo gyvenime, ta- 
čiau iš tiesų jie tebuvo tik besiformuojantys paaugliai. Blunoutas ne- 
ketino jiems trukdyti. Jis stovėjo prie durų ir kiekvienam įeinančiam 
į valgyklą spaudė ranką. Mandagiai lenkėsi merginoms, mėgindamas 
neparodyti, jog pastebi, kad jos neskoningai išsidažiusios ir atrodo tar- 
si lėlės. 

Bleizas ėjo paskutinis. Jis buvo puse pėdos aukštesnis už šeimi- 
ninką, bet vilko žeme kojas ir atkakliai Žiūrėjo į grindis, visa širdimi 
trokšdamas prasmegti... arba vėl atsidurti “Heton Hauze". Čia vis- 
kas taip sudėtinga. Taip baisu. Jo liežuvis prilipo prie gomurio. Nepa- 
keldamas akių, jis ištiesė ranką. 

Blunoutas ją paspaudė. 

- Viešpatie, na tu ir dručkis. Tavo ūgio žmogui nelengva susilen- 
kus rinkti uogas. 

Bleizas bukai pažvelgė į jį. 

- Nori vairuoti sunkvežimį? 

Vaikinas įsistebeilijo į Blunoutą. Kažkas įstrigo jo gerklėje ir ne- 
ketino nusileisti žemyn. 

- Aš nemoku vairuoti automobilio, sere. 

- Aš tave išmokysiu, - atsakė vyriškis. - Tai nėra sudėtinga. O 
dabar eik, pavalgyk. 

Bleizas įėjo į valgyklą. Raudonmedžio stalas blizgėjo. Iš abiejų jo 
*“Prancūzų ryšininkas“ - tai amerikiečių filmas, kuriame vaidina amerikiečių akto- 
riai. Tik veiksmas vyksta Prancūzijoje. 

pusių sustatytos lėkštės. Virš stalo kabo šviestuvas. Visai kaip kine. 
Bleizas atsisėdo. Vaikiną tai pylė karštis, tai purtė šaltis. Jam iš kai- 
rės sėdėjo mergina, ir tai dar labiau jį trikdė. Kaskart, kai tik Bleizas 
atsisukdavo į ją, jo žvilgsnis sustodavo ant atsikišusių krūtų. Jis mė- 
gino ką nors padaryti, bet niekaip neįstengė. Jos tiesiog... buvo. Už- 
ėmė atitinkamą vietą šiame gyvenime. 

Maistą patiekė pats Blunoutas ir komendantė. Jie pagamino 
kepsnius bei kalakutą. Ant stalo atsirado didžiulis medinis indas su 
salotomis ir trijų rūšių pagardai prie jų. Patiekalai su troškintomis pu- 
pelėmis, žirneliais, supjaustytomis morkomis. Keramikinis indas, pil- 
nas bulvių tyrės. 

Kai stalai buvo padengti, ir visi susėdo priešais viliojančias lėkš- 
tes, valgykloje stojo tyla. Vaikinai ir merginos žiūrėjo į šitas vaišes ir, 
regis, niekaip negalėjo suprasti, ar čia tikrovė, ar haliucinacijos. Pra- 
dėjo gurgti kažkieno pilvas. Tarsi sunkvežimis būtų pravažiavęs tiltu 
iš rąstų. 

- Gerai, - pasakė Blunoutas. Jis sėdėjo stalo centre, o sūnus - 
priešais jį. - Iš pradžių pasimelskime. 

Visi nulenkė galvas ir laukė maldos. 

- Viešpatie, - ištarė Blunoutas, - palaimink šituos vaikinus bei 
merginas. Ir palaimink maistą, kurį jie valgo, kad jis būtų jiems nau- 
dingas. Amen. 

Visi sutrikę susižvalgė. Jiems pasirodė, jog tai pokštas. Amen 
reiškė, kad jie gali pradėti valgyti. Bet jei taip yra, tai čia pati trum- 
piausia padėkos Dievui malda šio pasaulio istorijoje. 

- Perduokite man kepsnius, - paprašė Blunoutas. 

Ir uogautojų komanda užgulė lėkštes. 


Kitą rytą Blunoutas su sūnumi privažiavo prie didžiojo namo 
dviem sunkiais “Fordais". Vaikinai ir merginos sulipo į automobilius, 
ir juos nuvežė į pirmąjį mėlynių lauką. Tą rytą merginos buvo su kel- 
nėmis. Veidai po nakties sutinę, kosmetikos beveik nesimato. Todėl 
veidai atrodė švelnesni bei jaunesni. 

Prasidėjo pokalbiai. Iš pradžių visi jautėsi nejaukiai, po to apsi- 
prato. Kai duobėtame kelyje sunkvežimį stipriai pametėdavo aukštyn, 
visi gardžiai juokėsi. Oficialaus susipažinimo neprireikė. Sali En Ro- 
bišo turėjo pakelį cigarečių ir draugiškai pasidalino su visais. Netgi 
Bleizui, sėdėjusiam prie galinio borto, teko cigaretė. Vienas iš peštu- 

kų pradėjo su Tojdžemu aptarinėti erotinius žurnalus. Kaip paaiškėjo, 
šitas vaikinas vardu Brajanas Vikas, atsivežė nedidelį žurnalą “Fici"". 
Tojus prisipažino girdėjęs apie šį žurnalą daug gerų atsiliepimų, ir 
vaikinai čia pat susitarė dėl mainų. Merginos mėgino apsimesti igno- 
ruojančios šį pokalbį, tačiau jos atrodė pasipiktinusios. 

Pagaliau jie atvyko. Neaukšti krūmai mėlynavo nuo uogų. Blu- 
noutai atidarė galinius bortus, ir visi iššokinėjo iš mašinų. Tarp ilgų ei- 
lių matėsi praėjimai. Plevėsavo baltos gairelės. Atvažiavo dar vienas 
sunkvežimis - didesnis bei senesnis. Aukštais brezentiniais bortais. 
Už vairo sėdėjo negras vardu Sonis. Bleizas taip ir neišgirdo iš šio 
žmogaus lūpų nė vieno žodžio. 

Šeimininkai visiems uogautojams išdalino nedidelius grėbliukus 
skirtus rinkti uogoms, su trumpa rankena bei tankiais dantimis. Tiktai 
Bleizas negavo įrankio. 

- Šitie grėbliukai sukonstruoti taip, kad nuskintų nuo krūmo tiktai 
prinokusias uogas, - paaiškino Haris Blunoutas. Už jo nugaros Sonis 
išlipo iš sunkvežimio kabinos su meškerėmis rankoje. Užsimaukšlino 
ant galvos šiaudinę skrybėlę ir pasuko per lauką link medžių. Nė kar- 
to neatsisuko. - Bet, - pakėlė jis pirštą, - čia juk Žmogaus rankų dar- 
bas, todėl įrankis nėra tobulas. Nuskina ir dalį lapų ir kai kurias žalias 
uogas. Nekreipkite į tai dėmesio ir nemažinkite darbo tempo. Mes 
jas perrinksime. Jūs dirbate čia, todėl jūsų uždarbiui tai neturės reikš- 
mės. Ar supratote? 

Brajanas su Tojdžemu į dienos pabaigą taip susidraugavo, jog 
tapo neišskiriami. Dabar jiedu stovėjo šalia vienas kito, susidėję ran- 
kas ant krūtinės. Abu linktelėjo. 

- O dabar noriu, kad žinotumėte, - tęsė Blunoutas, ir jo keistos 
akys sužibo. - Aš gaunu dvidešimt šešis centus už kvortą. Jūs gau- 
nate septynis. Išeitų, tarsi aš iš jūsų prakaito uždirbu po devyniolika 
centų. Bet taip nėra. Paskaičiavus visas išlaidas, man lieka po dešimt 
centų. Tai trimis centais daugiau, negu jūs uždirbate. Šitie trys centai 
ir yra... kapitalizmas. Mano laukas, mano pelnas, o jūs gaunate savo 
uždirbtą dalį. Turite tą žinoti. Ar kas nors prieštarauja? 

Niekas neprieštaravo. Visi stovėjo, užhipnotizuoti karštos ryto 
saulės. 

- Gerai. Aš suradau vairuotoją. Juo būsi tu, Eržile. O apskaitinin- 
ku būsi tu. Kuo tu vardu? 

- Ė... aš Džonas Čelcmanas. 

- Prieik arčiau. 

Jis padėjo Džonui įsiropšti į automobilį aukštais brezentiniais bor- 
tais ir paaiškino, ką jis turės daryti. Sunkvežimyje stovėjo cinkuoti ki- 
birai. Prie kiekvieno priklijuota balto pleistro juostelė. Džono pareiga 
buvo bėgioti po lauką ir dalinti tuščius kibirus kiekvienam, kas pake- 
lia ranką. Ant pilnų kibirų jis turėjo užrašyti rinkėjo pavardę. Kėbule 
kibirai buvo sustatomi į specialius lizdus, kad vežant neapvirstų ir ne- 
išsibarstytų uogos. Tenai stovėjo ir sena grifelinė lentelė. Čia buvo 
vedama bendra apskaita. 

- Sukis, sūnau, - pasakė Blunoutas. - Išrikiuok visus ir išdalink 
kibirus. 

Džonas nuraudo, atsikosėjo ir tyliai pasiūlė visiems išsirikiuoti į 
eilę po vieną. Tardamas šiuos žodžius, vaikis atrodė taip, tarsi lauktų, 
jog dabar visi puls jį ir pradės talžyti kumščiais. Tačiau visi tuojau pat 
sustojo į eilę. Kai kurios merginos apsirišo galvas skarelėmis, į burną 
įsidėjo po gabaliuką kramtomos gumos. Džonas išdalino visiems kibi- 
rus, ant baltų juostelių spausdintinėmis raidėmis užrašęs rinkėjo pa- 
vardę. Vaikinai ir merginos pasiėmė po vieną krūmų eilę, ir darbas 
pajudėjo. 

Bleizas stovėjo prie sunkvežimio ir laukė. Jo krūtinė buvo pilna 
neapsakomo džiaugsmo. Jau seniai jis svajojo vairuoti automobilį. Ši- 
tas Žmogus tarsi perskaitė slaptą jaunuolio svajonę. Jei tai tiesa, jei jis 
tikrai ketina išmokyti Bleizą vairuoti... 

Blunoutas priėjo prie jo. 

- Kaip jie tave vadina, sūnau? Tik žinau, kad esi Eržilas. 

- Kartais Bleizu, o kartais Klajumi. 

- Gerai, Bleizai, ateik čia. - Vyriškis atvedė vaikiną prie kabinos, 
atidarė dureles, atsisėdo prie vairo. Tai trijų pavarų “Internešn! Har- 
vester“. Jis turi tris priekines ir vieną užpakalinę pavarą. Štai šita iš 
grindų kyšanti lazda... Ja perjungiama pavarų dėžė. Ar matai ją? 

Bleizas linktelėjo. 

- Mano kairė koja dabar ant sankabos pedalo. Matai? 

Jaunuolis vėl linktelėjo. 

- Spaudi ją, kai nori perjungti pavarą. Kai jungimo rankena rei- 
kiamoje padėtyje, ją atleidi. Jei atleisi pernelyg lėtai, užges variklis. O 
jei per greitai, automobilis staigiai pajudės ir išsibarstys uogos arba 
kuris nors tavo bičiulis šleptelės ant subinės, nes mašina staigiai truk- 
telės iš vietos. Ar supratai? 

Bleizas linktelėjo. Jaunimas jau kiek pajudėjo pirmyn per savo 
eiles. Dugas Blunoutas vaikščiojo nuo vienos eilės prie kitos ir aiški- 
no rinkėjams, kaip patogiau laikyti grėbliukus, kad neprisitrintų nuos- 
paudų. Taip pat parodė, kai reikia pasukti riešą, jei nori išmesti lapus 
bei mažas šakeles. 

Blunoutas vyresnysis atsikrenkštė ir nusispjovė. 

- Dėl pavarų nesijaudink. Pradžiai tau bus reikalinga tiktai pirma 
ir užpakalinė. Dabar žiūrėk. Parodysiu tau, kaip jas įjungti. 

Bleizas stebėjo. Jam prireikė ne vienerių metų, kol išmoko sudė- 
ties bei atimties veiksmus. Tai buvo neįveikiama mįslė, kol Džonas 
nepatarė jam įsivaizduoti, kad skaičiai - tai vandens kibirai... O štai 
pagrindines automobilio vairavimo subtilybes jis įvaldė per vieną rytą. 
Tik du kartus užgeso variklis. Vėliau Blunoutas vyresnysis pasakė 
sūnui niekada nematęs žmogaus, taip greitai išmokusio išlaikyti balan- 
są tarp sankabos ir greičio pedalų. O Bleizui jis pasakė: “Viskas tau 
puikiai pavyksta. Tik neužvažiuok ant krūmų". 

Bleizas ne tik mokėsi vairuoti automobilį. Jis vaikščiojo po lauką 
ir rinko pilnus kibirus, perdavinėjo juos Džonui, paimdavo 1š jo tuščius 
ir nunešdavo juos rinkėjams. Ir visą laiką šypsojosi. Bleizo džiaugs- 
mas plito tarsi bacila - visi uogų rinkėjai jautėsi laimingi. 

Maždaug trečią valandą prasidėjo audra. Paaugliai susigrūdo į 
didžiulį sunkvežimį. Prieš tai šeimininkas juos įspėjo žiūrėti, kur sėda- 
si. 

- Vairuosiu aš, - pasakė šeimininkas. Pamatė nustebusį Bleizo 
veidą, nusišypsojo ir pridūrė: - Ateis 1r tavo eilė, Eržile... norėjau pa- 
sakyti Bleizai. 

- Gerai. O kur Sonis? 

- Gamina pietus, - pasakė Blunoutas, spausdamas sankabą ir 
įjungdamas pirmą pavarą. - Šviežią žuvį, jei mums pasiseks. O gal ir 
kepsnius. Tai būtų ne taip gerai. Ar po pietų važiuosi su manim į 
miestą? 

Bleizas linktelėjo, iš laimės negalėdamas pratarti žodžio. 

Tą vakarą jiedu su Duglu stebėjo, kaip Blunoutas vyresnysis de- 
rėjosi su pirkėjais ir, suprantama, išsiderėjo savo norimą kainą. Kai 
važiavo atgal, vairavo Duglas. Visi tylėjo. Žvelgdamas į žibintais ap- 
šviestą bėgantį kelią, Bleizas galvojo: “Aš kažkur einu". Po to pasi- 
taisė: “Aš kažkur atėjau". Pirmoji mintis užliejo jį laime. Nuo antro- 
sios buvo taip gera, kad norėjosi verkti... 

Dienos bėgo, skubėjo, dėliojosi į savaites, niekuo viena nuo kitos 
nesiskiriančias. Jie anksti keldavosi. Sočiai pusryčiaudavo. Iki pietų 
dirbdavo. Tada pietaudavo laukuose. Irgi sočiai. Bleizas galėdavo 
sukirsti keturis sumuštinius, ir niekas jam nepasakydavo nė žodžio. 
Vėliau dirbdavo iki tol, kol Sonis pradėdavo belsti į didžiulį bronzinį 
varpą. Jo garsas pasklisdavo toli, įsiskverbdamas į dienos kaitrą ir pri- 
mindamas skambesį, kurį mes girdime sapne. 

Blunoutas leido Bleizui važinėti į laukus ir atgal šalutiniais keliais. 
Vairavo jis vis geriau, demonstruodamas neeilinius gebėjimus. Nie- 
kada neišvertė nė vieno uogų konteinerio. Po pietų drauge su tėvu 
bei sūnumi Blunoutais važinėdavo į Portlendą ir stebėdavo, kaip Ha- 
ris pardavinėja mėlynes įvairių kompanijų atstovams. 

Liepos mėnuo nuplaukė, dingo tenai, kur dingsta visi pasibaigę 
mėnesiai. Praėjo pusė rugpjūčio. Nedaug beliko iki vasaros pabaigos. 
Mintys apie tai liūdino Bleizą. Greitai teks grįžti į “Heton Hauzą“. Po 
to vėl žiema. Vaikinas su siaubu galvojo apie dar vieną žiemą našlai- 
čių prieglaudoje. 

Bleizas net nenutuokė, kaip jis patiko Hariui Blunoutui. Niekada 
mėlynių rinkimas nebuvo toks sėkmingas ir nevyko taip sklandžiai. Ši- 
tas didelis berniukas buvo tikras taikdarys. Tik vieną kartą du vaiki- 
nukai susimušė. Paprastai muštynių būdavo sočiai. Vaikinai lošė 
“Akį". Henris Žiletas apkaltino vieną peštuką iš “Pietų Portlendo“ 
sukčiaujant. (“Akis" - ne pokeris, todėl šis žaidimas nebuvo drau- 
džiamas). Bleizas tiesiog pakėlė Žiletą už pakarpos ir išnešė lauk. 
Tada pareikalavo, kad apkaltinas vaikinas grąžintų nukentėjusiajam 
pinigus. Ir viskas taikiai išsisprendė... 

Ir tada, trečią rugpjūčio savaitę, atsitiko svarbus dalykas. Bleizas 
prarado nekaltybę. 


Tai buvo Enė Bredstej. Ji pateko į pataisos koloniją, apkaltina dėl 
padegimo. Jiedu su draugu spėjo padegti šešias bulvių saugyklas, 
esančias tarp Presk Ailo bei Mars Hilo. Jų žodžiais tariant, padegė 
todėl, kad nesugalvojo geresnio užsiėmimo. Be to, jiems patiko ste- 
bėti, kaip dega saugyklos. Mergina pasakojo, kaip draugas ateidavo 
pas ją ir sakydavo: “Eime pasižiūrėsime, kaip ruošiamos keptos bul- 
vytės". Ir jie eidavo. Teisėjas nesuprato jų nuobodžiavimo ir neparo- 

dė nė mažiausios užuojautos. Ir nuteisė Enės draugužį kalėti šešerius 
metus. Jaunuolis atsidūrė “Šoušenko" kalėjime, Meino valstijoje. 

Enė metams pateko į pataisos koloniją. Ji net neprieštaravo. Pa- 
tėvis ją išprievartavo, kai jai tebuvo trylika, vyresnysis brolis, kai tik 
prisigerdavo, nuolat mušdavo. Tokia buvo merginos kasdienybė. Pa- 
lyginus su tokiu šeimyniniu gyvenimu, Enei čia atrodė tars pramoginė 
kelionė. Jos nepavadinsi nelaiminga, geraširde, likimo nuskriausta 
mergaite. Gyvenimo mėtyta ir vėtyta, ji nebuvo pagiežinga, tačiau sa- 
vo šanso nepraleisdavo... tarsi varna ieškojo visko, kas blizga. Tojus, 
Brajanas Vikas ir dar du vaikinai iš “Pietų Portlendo" susimokė ir pa- 
siūlė merginai už keturis dolerius sugundyti Bleizą. Vėlgi, be jokio 
motyvo, vedini vien tik smalsumo. Niekas apie tai nepasakė Džonui 
Čelcmanui ir Duglui Blunoutui, o kiti viską žinojo. 

Kiekvieną vakarą kas nors iš vaikinų, nešini dviem kibirais, eida- 
vo vandens į didįjį namą. Iš vieno kibiro vandenį gerdavo, 1š kito - 
prausdavosi. Tą vakarą buvo Tojaus eilė, bet jis pasiskundė pilvo 
skausmais ir pasiūlė Bleizui dvidešimt penkis centus, jei nueis vietoje 
j0. 

- Nereikia. Viskas gerai. Aš ir taip atnešiu vandens, - pasakė 
Bleizas 1r paėmė kibirus. 

Tojus pamerkė akį sutaupytiems centams ir nuėjo pas savo bi- 
čiulį Brajaną. 

Naktis pasitaikė šilta, maloniai kvepianti. Ką tik pakilo oranžinis 
mėnulis. Bleizas ėjo vienodu žingsniu, nieko negalvodamas. Kibirus 
nešė vienoje rankoje, ir jie beldėsi vienas į kitą. Kai jo petį palietė 
kažkieno delnas, jis vos nepašoko. 

- Ar galiu eiti su tavim? - paklausė Enė ir pakėlė savo kibirus. 

- Žinoma, - atsakė Bleizas. O po to jo liežuvis prilipo prie gomu- 
rio. Jis pradėjo raudonuoti. 

Jaunuoliai drauge nuėjo prie šulinio. Enė tyliai švilpavo pro pa- 
juodavusius dantis. 

Kai atėjo prie šulinio, Bleizas pakėlė dangtį. Šulinio gylis neviršijo 
dvidešimties pėdų, tačiau įmestas į šitą šulinį akmuo, krito skardžiai 
paslaptingai aidėdamas. Aplink išbetonuotą aikštelę augo motiejukai 
bei rožės. Puslankiu stovėjo koks pustuzinis ąžuolų... tarsi sargybi- 
niai. Pro vieno jų vainiką švietė mėnulis. 

- Ar galiu ir tau pasemti vandens? - paklausė Bleizas. Jo ausys 
degė. 

- Tikrai? Tai būtų puiku. 

- Žinoma, - atsakė jis, negalvodamas apie jos žodžius. - Žinoma, 
bus puiku. 

Jis pagalvojo apie Mardžiorę Turlau, nors šita mergina jos nė tru- 
pučio nepriminė. 

Ant šulinio gulėjo virvė, pritvirtinta prie į betoną įmūryto geležinio 
žiedo. Bleizas pririšo laisvą virvės galą prie vieno iš kibirų. [metė į 
šulinį. Pasigirdo tekštelėjimas. Jiedu palaukė, kol kibiras prisipildys. 

Enė Bredstej nemokėjo vilioti. Todėl be jokių ceremonijų įkišo 
ranką į Bleizo tarpkojį ir paėmė už penio. 

- Ei! - sušuko nustebęs vaikinas. 

- Tu man patinki, - pasakė ji. - Kodėl tau manęs neišdulkinus? 
Nori? 

Bleizas apstulbęs žiūrėjo į ją... nors viena jo kūno dalis, ta, kuri bu- 
vo merginos rankoje, seniai leido suprasti, koks bus jo atsakymas. 
Mergina pakėlė aukštyn suknelę, apnuogindama klubus. Kiek liesoki, 
bet mėnulio šviesa slėpė jos trūkumus, ypač veido... Taip pat ir šešėliai. 

Bleizas negrabiai ją apkabino, pabučiavo. 

- Klausyk, o tavo čia tikras vėzdas, a? - pasakė ji, atvira burna 
gaudydama orą ir dar stipriau spausdama vyrišką organą. - Tik tu 
atsargiau, gerai? 

- Žinoma, - pasakė Bleizas ir pakėlė merginą ant rankų. Nunešė 
tolėliau, paguldė ant motiejukų. Atsisegė diržą. - Bet aš nieko apie 
tai nežinau. 

Enė karčiai šyptelėjo. 

- Viskas paprasta, - atsakė ji ir pakėlė aukščiau suknelę. Ji buvo 
be kelnaičių. Mėnulio šviesoje jis pamatė juodų plaukų trikampį ir pa- 
manė, jog numirs, jei dar ilgiau į jį Žiūrės. 

Mergina dalykiškai parodė: 

- Kišk savo daikčiuką štai čia. 

Bleizas nusimovė kelnes ir užsiropštė ant jos. Už dvidešimties 
pėdų, pasislėpę krūmuose tūnojo Brajanas Vikas ir Tojdžemas. Ir 
žiūrėjo išpūtę akis. 

- Na ir agregatas, - pasakė Brajanas. 

Tojus pabeldė sau į smilkinį ir taip pat pašnibždomis atsakė: 

- Matyt, Dievas atimdamas čia, tenai nepagailėjo... O dabar už- 
sičiaupk. 

Jie pasisuko taip, kad būtų patogiau stebėti įvykius prie šulinio. 

Kitą dieną Tojus pasakė girdėjęs, jog Bleizas vakar buvo nuėjęs 
prie šulinio ne tik vandens. Bleizas iškart paraudo kaip burokas ir iš- 
eidamas iš namelio iššiepė dantis. Daugiau Tojus nedrįso liesti šios 
temos. 

O Bleizas tapo Enės kavalierius. Sekiojo iš paskos kaip uodega, 
davė jai antrą antklodę, kad naktį nesušaltų. Merginai tai patiko. Ji 
net savaip įsimylėjo Bleizą. Iki uogavimo sezono pabaigos vandens 
eidavo tik jis ir ji. Ir niekas nepasakė nė žodžio. Niekas nebūtų išdrį- 
sęs. 

Priešpaskutinį vakarą (kitą dieną jie turėjo grįžti į “Heton Hau- 
zą') Haris Blunoutas paklausė Bleizo, ar jis negalėtų pasilikti porai 
minučių po vakarienės. Bleizas atsakė: “Žinoma", bet jam kažkaip 
pasidarė nejauku. Iš pradžių vaikinas pamanė, jog šeimininkas bus 
sužinojęs, ką jiedu su Ene veikia prie šulinio, ir dabar pyksta ant jo. 
Jis jautėsi nesmagiai, nes Blunoutas jam patiko. 

Kai visi išėjo, šeimininkas surūkė cigaretę, du kartus apsuko ratą 
aplink stalą, nuo kurio ką tik nurinko nešvarius indus. Atsikosėjo. Su- 
šiaušė ir taip jau susitaršiusius plaukus. 

Paskui išstenėjo: 

- Paklausyk, ar tu nenorėtum pasilikti? 

Bleizo žandikaulis atvipo. Jis negalėjo suvokti skirtumo tarp to, 
ką, jo nuomone, iš tiesų nori pasakyti misteris Blunoutas, ir jo ištartais 
žodžiais. 

- Na? Norėtum? 

- Taip, - iškvėpė Bleizas. - Aš... Žinoma. 

- Gerai. - Blunouto veidas prašvito. - Nes “Heton Hauzas“ ne 
vieta tokiems, kaip tu. Tu geras vaikinas, bet tave reikia vesti už ran- 
kos. Ir labai stengiesi, bet... - Jis parodė į Bleizo galvą. - Kaip tai at- 
sitiko? 

Bleizo ranka pakilo prie kaktos. Jis išraudo. 

- Žinoma, vaizdas ne pats geriausias, bet man teko ir blogesnių 
matyti. - Blunoutas atsisėdo. - Kaip tai atsitiko? 

- Tėvas numetė mane nuo laiptų. Buvo pagiringas ar kaip ten 
pavadinti. Nelabai prisimenu. Ir po to... - Jis gūžtelėjo pečiais. - Štai 
ir viskas. 

- Vadinasi, viskas? Ką gi, manau, jog taip ir yra. - Vyriškis atsi- 
stojo, įsipylė vandens į vienkartinę stiklinę. - Šiandien buvau pas gy- 
dytoją... Vis atidėliojau, bet šiandien nuėjau. Dėl tų skausmų krūtinė- 
je... Ir jis pasakė, kad man viskas gerai. Aš taip apsidžiaugiau. - Blu- 
noutas išgėrė vandenį, sulamdė stiklinę ir išmetė į šiukšlių dėžę. - 
Žmogus sensta, ir niekur nuo to nepabėgsi. Tu dar to nežinai, tau vi- 
sas gyvenimas prieš akis. Sensta... ir nugyventas gyvenimas jam at- 
rodo tarsi sapnas, kurį jis susapnavo, prigulęs pietų miego. Ar supran- 
ti? 

- Žinoma. - Bleizas negirdėjo nė vieno žodžio. Gyventi čia, pas 
misterį Blunoutą! Jis tik dabar pradėjo iš tikrųjų suvokti, ką tai reiš- 
kia. 

- Aš tik norėjau įsitikinti, jog pasielgsiu teisingai, jei nuvažiuosiu ir 
pasiimsiu tave. - Vyriškis parodė į moters portretą ant sienos. - Ji 
mylėjo berniukus. Pagimdė man trejetą. Mirė, gimdydama trečią. - 
Duglas - vidutinysis mano sūnus. Vyresnysis Vašingtone, gamina 
lėktuvus. O jaunėlis prieš keletą metų žuvo autoavarijoje. Tai labai 
skausminga, bet man patinka galvoti, kad jis dabar su savo mamyte. 
Turbūt tai kvaila mintis, bet mes ieškome nusiraminimo kur tik galė- 
dami. Ar ne taip, Bleizai? 

- Taip, sere, - atsakė vaikinas. Jis galvojo apie Enę prie šulinio. 
Apie Enę mėnulio šviesoje. Po to pamatė Blunouto akyse ašaras. 
Ašaros jį sujaudino ir kiek išgąsdino. 

- Eik, - pasakė jam vyriškis. - Ir prie šulinio ilgai neužtruk. Gerai? 


Bet Bleizas užtruko. Papasakojo Enei apie tai, kas įvyko. Ta 
linktelėjo. Paskui irgi pravirko. 

- Ar kas negerai, Ene? - paklausė jis. - Kas ne taip, brangioji? 

- Nieko, - atsakė ji. - Pasemk man vandens. Aš nunešiu kibirus. 

Kol jis sėmė vandenį, mergina susižavėjusi Žiūrėjo į jį. 


Paskutinė darbo diena baigėsi po pusiaudienio. Ir netgi Bleizas 
pastebėjo, kad pririnkta nedaug. Nebuvo uogų. 

Dabar jis beveik visada vairuodavo sunkvežimį. Jis jau sėdėjo 
prie vairo, kai misteris Blunoutas sukomandavo: 

- Baigiame darbą! Visi į kėbulą! Bleizas jus parveš. Persirenki- 
te ir ateikite į didįjį namą. Jūsų laukia tortas bei ledai. 

Visi susispietė prie galinio borto, šūkaudami ir stumdydamiesi, 
kaip maži vaikai. Džonui teko juos tramdyti, kad nesumindžiotų uogų. 
Bleizas šypsojosi ir jautė, kad ta šypsena spindės jo lūpose iki pat 
dienos pabaigos. 

Blunoutas priėjo prie automobilio kabinos iš keleivio pusės. Nors 
buvo įdegęs saulėje, matėsi, kaip jo veidas išblyško, kakta išrasojo. 

- Misteri Blunoutai? Ar jums viskas gerai? 

- Žinoma! - Ir Haris Blunoutas paskutinį kartą savo gyvenime 
nusišypsojo. - Gal kiek persivalgiau per pietus. Nuvežk juos, Bleizai... 

Jis griebėsi už krūtinės. Iš abiejų kaklo pusių išsišovė kraujagys- 
lės. Šeimininkas žiūrėjo į Bleizą, bet, regis, jo nematė. 

- Kas jums? - paklausė Bleizas. 

- Širdis, - atsakė Blunoutas ir krito veidu pirmyn. Trenkėsi kak- 
ta į metalinį prietaisų skydelį. Akimirką griebėsi abiem rankomis už 
automobilio sėdynės... Atrodė, tarsi pasaulis sukasi, o Žmogus ieš- 
ko atramos taško. Po to išslydo pro atviras dureles ir krito ant že- 
mės. 

Duglas jau ėjo aplink sunkvežimį. Dabar jis pasileido bėgti. 

- Tėti! 

Blunoutas mirė ant sūnaus rankų, sunkvežimiui lekiant pasiutusiu 
greičiu didžiojo namo link. Bleizas nieko nepastebėjo. Palinko prie 
vairo ir varė mašiną kaip patrakęs. 

Blunoutas suvirpėjo visu kūnu kartą... kitą, tarsi sulytas šuo. Ir 
nurimo. 


Misis Briker, moterų namelio komendantė, pamačiusi įnešant Ha- 
rį Blunoutą į namus, išmetė iš rankų pilną gaivaus gėrimo ąsotį. Le- 
do kubeliai išsilakstė į visas puses. Svetainėje šeimininką paguldė 
ant sofos. Viena jo ranka nusviro ant grindų. Bleizas pakėlė ją ir už- 
dėjo ant krūtinės. Ji vėl nukrito. Šį kartą Bleizas prilaikė šeimininko 
ranką. 

Duglas stovėjo valgykloje prie vaišių stalo, paruošto pabaigtuvių 
šventei, (šalia kiekvienos lėkštės gulėjo atsisveikinimo dovana) ir 
kažką šaukė į telefono ragelį. Kiti mėlynių rinkėjai pasiliko prieangyje 
ir tik retkarčiais pažvelgdavo į vidų. Visi atrodė apimti siaubo, tik 
Džono Čelcmano veide matėsi palengvėjimas. 

Praėjusį vakarą Bleizas jam viską papasakojo. 

Atvyko gydytojas, greitai apžiūrėjo. Baigęs, užtraukė antklodę 
ant Blunouto galvos. 

Iš misis Briker akių pasipylė ašaros. 

- Ledai, - sukūkčioji moteris. - Ką mums dabar daryti su šitais le- 
dais? O Viešpatie! - Ji užsidengė veidą prijuoste. 

- Tegul visi ateina į vidų ir suvalgo ledus, - pasakė Duglas. - Tu 
irgi sėskis, Bleizai. 

Bleizas papurtė galvą. Šią akimirką jam atrodė, kad jis jau nie- 
kada gyvenime negalės nieko valgyti. 

- Kaip nori, - Duglas ranka paglostė plaukus. - Man reikia pa- 
skambinti į “Heton Hauzą", į “Pietų Portlendą", į “Pitsfildą""... Die- 
ve. Dieve, Dieve. - Jis nusigręžė į sieną ir pats pravirko. Bleizas sė- 
dėjo ir tyliai žiūrėjo į gulintį ant sofos antklode uždengtą kūną. 


“Universalas"' 1š “Heton Hauzo“ atvažiavo pirmas. Bleizas sėdė- 
jo gale, spoksodamas į dulkėtą stiklą. Didysis namas vis tolo, mažėjo, 
kol galiausiai dingo. 

Kiti vaikinai tyliai kalbėjosi, bet Bleizas tylėjo. Jam reikėjo suvok- 
ti, kas iš tiesų atsitiko. Mėgino suprasti - ir negalėjo. Kažkokia nesą- 
monė, beprasmybė... Bet po truputį atėjo suvokimas, jog vis dėlto tai 
tiesa. 

Jo veidas sujudėjo. Iš pradžių burna, po to akys. Suvirpėjo žan- 
dai. Jis jau nebegalėjo susitvardyti. Bleizo kūnas jo neklausė. Paga- 
liau jaunuolis pravirko. Prigludo veidu prie automobilio stiklo ir verkė. 
Rauda purtė jo kūną, iš gerklės veržėsi garsai, primenantys arklio 
žvengimą. 

Automobilį vairavo Martino Koslou sesers vyras. 

- Gal kas nors užčiaups jam koserę, a? - paklausė jis neiškentęs. 

Bet niekas nedrįso prie Bleizo prisiliesti. 


Praėjo aštuoni su puse mėnesio, ir Enė Bredstej pagimdė ber- 
niuką. Tvirtą, drūtą - dešimties svarų, devynių uncijų. Jį beveik iškart 
įsūnijo bevaikė sutuoktinių Vaitų pora iš Sako. Enės berniukas tapo 
Rufusu Vaitu. Kai vaikinui sukako septyniolika, jis buvo pripažintas 
geriausiu valstijų futbolo komandos gynėju. Po metų - geriausiu Nau- 
josios Anglijos gynėju. Jis įstojo į Bostono universitetą, studijavo lite- 

ratūrą. Ypač jam patiko Šelio, Kytso bei amerikiečių poeto Džeimso 
Diko kūryba. 


19 skyrius 


Tamsa atėjo anksti. Grėsminga, snieguota. Vienintelis direkto- 
riaus kabinete likęs šviesos šaltinis buvo židinyje rusenanti ugnis. 
Džo kietai miegojo, tačiau Bleizas nerimavo dėl jo. Mažylis tankiai 
kvėpavo, tekėjo iš nosies, krūtinėje gargaliavo. Skruostus dengė rau- 
donos dėmės. 

Knygoje buvo parašyta, jog vaikams kartais pakyla temperatū- 
ra, kai kalasi dantukai. O kartais - peršalus. Tai vienas iš peršalimo 
simptomų. Kas yra peršalimas, Bleizas suprato, o apie simptomus 
nieko nenutuokė. Knygos autorius rašė: “Laikykite vaikus šiltai". Ge- 
rai jam kalbėti. O ką daryti Bleizui, kai vaikas atsibunda ir nori šliau- 
žioti? 

Jis žinojo, jog šįvakar turi paskambinti Džerardams. Jie negalėjo 
išmesti iš lėktuvo pinigų, kai šitaip sninga, bet iki rytojaus vakaro gal- 
būt sniego pūga nurims. Ir štai tada jis pasiims pinigus, tačiau Džo 
jiems neatiduos. Eina velniop tie turčiai respublikonai. Dabar jiedu su 
Džo nesiskirs. Pabėgs drauge. Kaip nors, kur nors, bet vis tiek pa- 
bėgs. 

Jis žiūrėjo į ugnį ir sapnavo atmerktomis akimis. Įsivaizdavo save 
uždegant kirtime signalinius fakelus. Matė artėjančio lėktuvo šviesas. 
Lėktuvas nedidelis, skrenda žemai, vos virš medžių viršūnių. Girdėjo 
jo variklių gausmą. Lėktuvas suka link šviesios dėmės. Šviesa spindi, 
kaip žvakutės ant gimtadienio torto. Kažkoks baltas daiktas pasirodo 
ore. Tai parašiutas, o prie jo pritvirtintas lagaminėlis su pinigais. 

Su lagaminėliu Bleizas grįžta į trobelę. Atidaro. O jis prigrūstas 
“žalių". Kiekvienas paketas tvarkingai perrištas. Jis perskaičiuoja pi- 
nigus. Viskas tiksliai. 

Ir štai Bleizas jau Akapulke. Vyriškis manė, jog tai viena iš Ba- 
hamų salų, nors nebuvo įsitikinęs, jog taip iš tikrųjų yra. Jis nusiperka 
sau namą su žemės sklypu... aukštai virš bangų. Name du miega- 
mieji. Vienas didesnis, kitas mažesnis. 

Laikas bėga. Praėjo kokie penkeri metai. Ir štai paplūdimiu bė- 

gioja berniukas. Įdegęs saulėje, ilgais juodais plaukais... kaip indėnų 
kario. Jis pamojuoja ranka. Bleizas jam atsako. 


Už nugaros vėl pasigirdo kažkas panašaus į juoką. Jis staigiai at- 
sisuko. Nieko. 

Bet svajos išsisklaidė kaip dūmas. Bleizas pakilo, įkišo rankas į 
striukės rankoves, užsitempė ant kojų batus. Tvirtai pasiryžęs, jog 
svajonę pavers tikrove. Tikslai numatyti, užduotys aiškios. Panašiais 
atvejais jis visada darydavo tą, ko reikėjo. Ir tuo didžiavosi. Tai vie- 
nintelis dalykas, kuriuo jis galėjo didžiuotis. 

Vyriškis patikrino, kaip jaučiasi vaikas, ir išėjo iš kabineto. Užda- 
rė duris, nubėgo laiptais žemyn. Šį kartą už diržo užkištas Džordžo 
pistoletas buvo užtaisytas. 

Buvusią žaidimų aikštelę atakavo vėjas. Jis pūtė su tokia jėga, 
jog net Bleizą mėtė į šalis. Sniegas lėkė tiesiai į veidą, adatomis smi- 
go į kaktą, skruostus. Medžių viršūnės siūbavo. Ant anksčiau iškri- 
tusio sniego akimirksniu išaugdavo naujos pusnys, kurių storis vieto- 
mis siekė turbūt iki kokių trijų pėdų. Bent jau dėl paliktų pėdsakų 
Bleizas galėjo nesijaudinti. Jis priėjo prie tvoros, perlipo į kitą pusę ir 
nerangiai nukrito į sniegą. Sniegas siekė iki klubų. Be jokio kelio vy- 
riškis pajudėjo į šiaurės pusę, į Kamberlendo prekybos centrą. 

Iki jo tebuvo trys mylios, tačiau vos tik įveikęs pusė kelio, Bleizas 
visai išsikvėpė. Veidas sustingo. Rankos bei kojos taip pat buvo tarsi 
medinės, negelbėjo nei šiltos kojinės, nei pirštinės. Tačiau jis ėjo pir- 
myn, klampojo tiesiai per pusnis, net nemėgindamas jų apeiti. Du kar- 
tus užsirovė ant tvoros ir persirito į kitą pusę - iš po sniego jos nesi- 
matė. Spygliuota vienos tvoros viela suplėšė džinsus, skaudžiai susmi- 
go į koją. Jis pakilo ir nužingsniavo toliau... net nusikeikti nebuvo nei 
jėgų, nei laiko. 

Po pusvalandžio atsidūrė Kamberlendo apskrities miško fermoje. 
Mažos eglutės bėgo į tolį darniomis gretomis. Kiekviena jų augo nuo 
savo sesės už šešių pėdų. Dabar Bleizas galėjo Žingsniuoti ilgu pri- 
dengtu medžiais koridoriumi. Čia sniego gylis tesiekė vos tris colius. 
O kai kur jo ir visai nebuvo. Vyriškis žinojo, jog už medelyno yra 
plentas. 

Pasiekęs vakarinę šito žaislinio miško ribą, jis atsisėdo ant pyli- 
mo viršūnės ir nuslydo žemyn, į 289 plentą. Kiek tolėliau ant bokšto 
viršūnės mirgėjo šviesa, kurią jis puikiai prisiminė: iš dviejų pusių rau- 


143 


dona, iš dviejų - geltona. O už bokštelio, tarsi vaiduokliai, skrodė tam- 
są keli gatvės Žibintai. 

Bleizas perėjo apsnigtą plentą. Nė vieno automobilio. Ir pasuko 
link ant kampo įsikūrusios degalinės “Ekson". Maža šviesos salelė 
ant blokinio pastato sienos išplėšė iš tamsos telefono būdelę. Pana- 
šus į sniego žmogų, Bleizas šmurkštelėjo į būdelę. Akimirksniu jį 
apėmė panika: negalėjo rasti smulkių. Bet pagaliau sužvejojo džinsų 
kišenėse dvi monetas po dvidešimt penkis centus ir dar vieną surado 
striukės kišenėje. Tačiau įmestos, jos iškrito į monetų grąžinimo nišą. 
Informacija buvo teikiama nemokamai. 

- Aš noriu paskambinti Džozefui Džerardui, - pasakė jie telefo- 
nistei. - Į Okoma Haits. 

Trumpa pauzė. Po to mergina padiktavo jam telefono numerį. 
Bleizas užrašė jį pirštu ant aprasojusio stiklo, dengusio telefono apa- 
ratą nuo sniego lavinos. Jis net nesuvokė paprašęs telefono numerį, 
kurio nėra abonentų sąrašuose, ir nesuprato, jog telefonistė padiktavo 
jį tik todėl, kad buvo gavusi iš FTB atitinkamus nurodymus. Žinoma, 
šituo numeriu galėjo paskambinti ir psichai ar kokie nors geradariai, 
bet juk galėjo ir pagrobėjai... Antraip nebūtų prasmės įtaisyti įrangą, 
nustatančią, iš kur skambinta. 

Bleizas surinko “0" ir jau kitai telefonistei padiktavo Džerardų 
telefono numerį. Paklausė, ar skambutis mokamas. Pasirodo, kad 
taip. Dar pasiteiravo, ar jis galės kalbėti tris minutes už septyniasde- 
šimt penkis centus. Telefonistė jam atsakė, kad pokalbis su Okoma 
Haits kainuoja dolerį ir devyniasdešimt centų. O gal jis turi telefono 
kreditinę kortelę, paklausė telefonistė. 

Ne. Bleizas jokių kreditinių kortelių neturėjo. 

Telefonistė dar pasakė, jog sąskaitą už pokalbį jie gali atsiųsti. 
Reikia tik kliento namų telefono numerio. Trobelėje tikrai buvo tele- 
fonas. Beje, po Džordžo mirties jis nė karto nesuskambėjo. Tačiau 
Bleizui pakako proto nepasakyti to numerio. 

- Tada sąskaitą apmokės abonentas, - pasiūlė telefonistė. 

- Taip, tinka, - pasakė Bleizas. 

- Jūsų pavardė, sere? 

- Klaitonas Bleisdelas jaunesnysis, - neužsikirsdamas išpyškino 
jis. Ir apsidžiaugė, jog ne veltui sukorė tokį sunkų ir ilgą kelią. Nerei- 
kės dėl kelių smulkių monetų grįžti nieko nepešus. Tik po dviejų va- 
landų Bleizas suvokė, padaręs nedovanotiną taktinę klaidą. 

- Dėkoju, sere. 

- Ir jums ačiū, - patenkintas savimi atsakė Bleizas... Juk elgėsi 
taip šaltakraujiškai. 

Kitame laido gale iškart pakėlė telefono ragelį. 

- Taip? - Balse girdėjosi nuovargis bei nerimas. 

- Tavo sūnus pas mane. 

- Misteri, šituos žodžius aš šiandien girdėjau jau dešimtį kartų. 
Kaip jūs tą įrodysite? 

Bleizas sutriko. Šito jis nesitikėjo. 

- Na, jo čia nėra su manimi. Jis dabar su mano porininku. 

- Taip? - ir nieko daugiau? 

- Kai įėjau į namus, mačiau tavo žmoną, - nieko kito šiuo mo- 
mentu Bleizas nesugebėjo sugalvoti. - Tikra gražuolė. Baltais nakti- 
niais marškiniais. Ant komodos jūsų fotografija... tiksliau trys nuo- 
traukos šalia. 

- Pasakyk dar ką nors, - pasigirdo kitame laido gale. Nuovargio 
balse jau nebesigirdėjo. 

Bleizas įnirtingai rausėsi atmintyje. Nieko tenai nebuvo. Nieko 
tokio, kas įtikintų užsispyrusį vyriškį. Bet po to... atsirado. 

- Senutė turėjo katiną. Todėl ji ir nusileido žemyn. Mane palaikė 
katinu. Pamanė, jog aš... - jis vis rausėsi atmintyje. - Katinas Mai- 
kis! - sušuko galiausiai. - Apgailestauju, kad užvožiau jai taip stipriai. 
Tikrai to nenorėjau, bet labai išsigandau. 

Vyriškis kitame laido gale pradėjo šaukti. Taip staiga, visai neti- 
kėtai. 

- Ar jam viska gerai? Dėl Dievo, sakykite, ar Džo sveikas? 

Ragelyje pasigirdo dar kažkokie balsai. Tarsi kalbėjo kažkokia 
moteriškė. O kita šaukė ir verkė. Turbūt tai buvo vaiko motina. 

- Nepadėkite ragelio! - Džozefo Džerardo balse (kas kitas tenai 
galėjo būti, jei ne jis) pasigirdo nevilties gaidelės. - Ar vaikui viskas 
gerai? 

- Taip, jam viskas gerai, - atsakė Bleizas. - Pasirodė dar vienas 
dantukas. Dabar jau mažylis turi tris. Paraudimai ant užpakaliuko 
nuo įklotų baigia užgyti. Aš... norėjau pasakyti mes... nuolat tepame 
užpakaliuką. Kokia netikusi tavo žmona. Labai jau geros nuomonės 
apie save, o negali patepti vaikui užpakaliuko. 

Džerardas kvėpavo, kaip gerą kelio galą sukoręs šuo. 

- Padarysime viską, ką jūs pasakysite, misteri. Įvykdysime bet 
kokias jūsų sąlygas. 

Bleizas net suvirpėjo, išgirdęs tokius žodžius. Jis buvo beveik pa- 
miršęs, kokiu tikslu skambino tiems žmonėms. 

- Gerai. Mano sąlygos štai tokios. 


Portlende telefonistė iš “AT ir T"* pranešė specialiajam agentui 
Albertui Sterlingui: 

- Kamberlendas. Telefono būdelė prie degalinės. 

- Supratau, - atsakė agentas ir sugniaužė kumščius. 


- Rytoj iki aštuntos vakaro paruoškite nedidelį lėktuvą. - Bleizas 
nerimavo. Jis jautė, jog perilgai kalba telefonu. - Tegul lėktuvas 
skrenda 1-u plentu link Niuhempšyro. Supratai? 

- Palaukite... nežinau, ar viską gerai išgirdau... 

- Jau verčiau būtum išgirdęs. - Bleizas stengėsi mėgdžioti Džor- 
džo intonaciją. - Nemėgink delsti, nes gausi savo sūnų šiukšlių maiše. 

- Žinoma, - suvebleno Džerardas. - Aš viską girdėjau, tik norė- 
jau užsirašyti. 


Sterlingas ištiesė lapą popieriaus Briusui Grandžeriui. Ir ranka 
parodė judesį, tarsi suktų telefono diską. Grandžeris paskambino į 
valstijos policiją. 


- Pilotas pastebės signalinę ugnį. Pinigus reikia įdėti į lagaminėlį 
ir pririšti prie parašiuto. Pilotas turi numesti lagaminėlį tiesiai virš sig- 
nalinės ugnies. Vaiką gausite kitą dieną. Aš... tai yra mes atsiųsime 
jums ir tepalą, kuriuo reikia tepti vaiko užpakaliuką. - Staiga jam kilo 
noras pajuokauti. - Beje, nemokamai. 

Čia jis pažvelgė į savo laisvą ranką ir pastebėjo, jog, žadėdamas 
sugrąžinti Džo, sukryžiavo pirštus. Tarsi mažas vaikas, kuris melavo 
pirmą sykį savo gyvenime. 

- Nepadėkite ragelio! - suriko Džerardas. - Nežinau, ar teisingai 
jus supratau... 

- Tu protingas vaikinas. Manau, viską supratai teisingai. 

Jis pakabino telefono ragelį ir tekinas puolė bėgti kuo toliau nuo 


*“ATir T" - “Amerikiečių telefono-telegrafo kompanija", viena stambiausių JAV 
korporacijų. 

degalinės. Net nežinojo, kodėl jis bėga, tačiau buvo įsitikinęs, jog el- 
giasi teisingai. Žinojo, kad dabar taip reikia. Todėl, kad kitaip nega- 
lima. Pralėkė pro mirgančias ant bokšto šviesas, prie kampo kirto 
plentą, didžiuliais šuoliais įveikė pylimą. Po to nėrė į medelyną ir iš- 
nyko tarp darniomis eilėmis augančių eglaičių. 

Už jo nugaros ant pylimo pasirodė milžiniškas monstras, blykčio- 
jantis baltomis akimis. Staugdamas, drumsdamas tylą, jis spjaudė 
sniegą. Drauge su sniegu nuo kelio dingo ir Bleizo pėdsakai. O kai 
po devynių minučių šalia “Ekson'"' degalinės sustojo dvi patrulių ma- 
šinos, sniegas jau buvo užpustęs ir ant pylimo Bleizo paliktus pėdsa- 
kus. Sniegas ir vėjas talkino Bleizui ir toliau... kol patruliai stovėjo 
prie telefono automato, nukreipę žemyn žiebtuvėlius ir ieškodami 
pėdsakų. 


Sterlingo telefonas sučirškė po penkių minučių. 

- Jis čia buvo, - raportavo patrulis kitame laido gale. Net ragely- 
je agentas girdėjo, kaip švilpia vėjas. Ne, jis nešvilpė, jis stūgavo. - 
Jis buvo, bet išėjo. 

- Kaip išėjo? - paklausė Sterlingas. - Išvažiavo automobiliu ar nu- 
ėjo pėsčias? 

- Kas jį žino. Prieš pat mums atvykstant keliu pravažiavo sniego 
valytuvas. Manyčiau, kad jis nuvažiavo automobiliu. 

- Jūsų spėlionės nieko nedomina. Degalinė? Ar kas nors jį ten 
matė? 

- Jie nedirba. Užsidarė. Tai dėl pūgos. O net jei ir dirbtų... tele- 
fonas automatas prie šoninės sienos. 

- Sekasi tam kalės vaikui, - suriaumojo Sterlingas. - Velniškai se- 
kasi. Apsupome tą suknistą namą Apekse, ketindami jį pagaliau su- 
čiupti, o areštavome tik keturis pornografinius žurnalus ir indelį Žirnių 
tyrės. O kaip pėdsakai? Turbūt juos užpustė sniegas? 

- Prie telefono būdelės liko kažkiek pėdsakų, - atsakė patrulis. - 
Žinoma, šiek tiek užpustyti, bet tai jis. 

- Ir vėl spėjimas? 

- Ne. Tai didelių batų palikti pėdsakai. 

- Supratau. Ar kelius užtvėrėte? 

- Visi keliai užtverti, galite būti ramus. Ir dideli, ir maži. 

- Ir tas kelias, kuriuo gabenamas miškas? 

- Žinoma. - Patrulis atrodė įsižeidęs. 

Sterlingas neketino atsiprašinėti. 

- Vadinasi, jam nėra kur dingti. Ar jūs galite tą patvirtinti? 

- Taip. 

- Gerai. Kai tik oras pagerės, mes su trimis šimtais Žmonių at- 
vyksime tenai. Viskas labai ilgai užsitęsė. 

- Taip, sere. 

- Sniego valytuvas, - prunkštelėjo Sterlingas. - Ir atsitik tu man 
šitaip! - tr jis padėjo ragelį. 


Į “HH" Bleizas sugrįžo visai nusikalęs. Užsiropštė ant tvoros ir 
krito veidu į sniegą. Niekai. Svarbu, kad jis jau kitoje tvoros pusėje. 
Iš nosies tekėjo kraujas. Kelionei atgal jam prireikė trisdešimt penkių 
minučių. Jis sunkiai pakilo, svirinėdamas nuėjo į namo vidų. 

Ir buvo sutiktas įnirtingo, beviltiško Džo riksmo. 

- Viešpatie Dieve! 

Bleizas bėgo aukštyn, peršokdamas per kelis laiptelius. Įsiveržė 
į direktoriaus kabinetą. Židinys buvo užgesęs. Lopšys apvirtęs. Džo 
gulėjo ant grindų. Galva kruvina, veidas avietinės spalvos... užsimer- 
kęs. Mažos rankutės dulkėtos. 

- Džo! - suriko Bleizas. - Džo! Džo! 

Jis pakėlė vaiką, nubėgo į kampą, kur gulėjo įklotai. Čiupo vieną, 
uždėjo ant žaizdos kaktoje. Regis, kraujas tekėjo srove. Iš žaizdos 
kyšojo rakštis. Bleizas ją ištraukė, numetė ant grindų. 

Mažylis ant jo rankų sujudėjo, dar garsiau pravirko. Vyriškis nu- 
valė kraują, pasilenkęs prie žaizdos įdėmiai ją apžiūrėjo. Be rakšties 
ji atrodė nepalyginamai geriau, nors kraštai buvo nelygūs. Ačiū Die- 
vui skiedra neįstrigo į akį. O juk galėjo! 

Jis surado buteliuką ir nepašildęs padavė berniukui. Mažylis grie- 
bė jį abiem rankomis ir pradėjo godžiai gerti. Vis dar sunkiai kvėpuo- 
damas, Bleizas surado antklodę, įsupo į ją kūdikį. Po to atsigulė šalia, 
priglaudė Džo prie krūtinės. Užsimerkė... ir čia įvyko baisus dalykas: 
visas pasaulis pradėjo slinkti tolyn nuo jo - Džo, Džordžas, Džonas, 
Haris Blunoutas. Enė Bredstej, ant laidų sutūpę paukščiai, naktys 
keliuose... 

Tačiau po akimirkos jis atsigavo. 

- Nuo šiolei mudu neišskiriami, Džo, - sušnabždėjo jis. - Aš turiu 
tave, o tu - mane. Viskas bus gerai. Juk taip? 

Sniegas vis atakavo langus. Džo išmetė iš burnos čiulptuką, pa- 
suko galvą ir užsikosėjo taip baisiai, kad net liežuvis iš burnytės 1šlin- 
do. Po to vėl griebėsi čiulptuko. Bleizas jautė, kaip daužosi jo maža 
širdutė. 

- Tokios tokelės, - pasakė jis ir pabučiavo kruviną Džo kaktą. 

Po to abu užsnūdo. 


20 skyrius 


“Heton Hauzo“ našlaičių prieglaudai priklausė nemažas žemės 
sklypas. Čia buvo daržas. Daugelis berniukų ir mergaičių vadino jį 
“Pergalės daržų". Direktorė, kuri vadovavo prieglaudai iki Koslou, 
didelio dėmesio daržui neskyrė. Tvirtino, jog augalininkystė nėra jos 
didžioji meilė. Tačiau Martinas Koslou, “Įstatymas", pastebėjo darže 
mažiausiai du pliusus. Pirma, pačių išaugintos daržovės leido sutau- 
pyti nemažai pinigų, nes “HHR"' negalėjo pasigirti dideliu biudžetu. An- 
tra, atsirado galimybė pripratinti jaunuolius prie sunkaus fizinio darbo, 
o ant jo juk laikosi visas pasaulis. “Darbas ir matematika pastatė pi- 
ramides" - mėgdavo kartoti Koslou. Todėl jaunimas pavasarį sodin- 
davo, vasarą ravėdavo, o rudenį nuimdavo derlių. Jei tik, žinoma, jų 
neišsiųsdavo į kitus "išorinius" darbus. 

„Praėjus keturiolikai mėnesių po “pasakiškos mėlynių vasaros“, 
kaip mėgdavo sakyti Tojdžemas, Džoną Čelcmaną drauge su kitais 
nusiuntė rinkti moliūgų šiauriniame daržo kampe. Jis peršalo, susirgo 
ir mirė. Viskas įvyko labai greitai. Per Helouvyną jis pateko į Port- 
lendo miesto ligoninę. Tuo metu visi kiti dar mokėsi našlaičių prie- 
glaudoje ar buvo išvykę į kitas mokyklas. Mirė jis vargetoms skirtoje 
palatoje, visiškai vienas. 

Nuo jo lovos prieglaudoje nuėmė patalynę. Lovą perklojo iš nau- 
j0. O Bleizas beveik visą dieną sėdėjo nejudėdamas, įsmeigęs akis į 
buvusią Džono lovą. Pailgas miegamasis (jie vadino miegamąjį Žžar- 
na) buvo tuščias. Kiti vaikinai išėjo į Džono laidotuves. Daugelis pir- 
mą kartą matė laidotuves, todėl jiems buvo įdomu pamatyti, kaip vis- 
kas vyksta. 

Tuščia bičiulio lova ir baugino, ir traukė Bleizą. Paslaptingai iš- 
nyko ir riešutų sviesto “Šeds" indelis, kurį Džonas visada slėpdavo 
tarp galvūgalio ir sienos. Bleizas tą pastebėjo. Taip pat ir traškučiai 

“Ric". Lovą perklojo kareiviškai, tvirtai ištempę viršutinę antklodę. 
Paklodės buvo baltos, švarios, nors, kai visi suguldavo, Džonas visada 
aktyviai masturbuodavosi. Bleizas dažnai tokiais atvejais tyliai gulė- 
davo savo lovoje, žvelgė į tamsą ir klausėsi girgždančių spyruoklių... 
Todėl ant jo paklodžių visada matėsi geltonos dėmės. Viešpatie, juk 
tokios pat dėmės buvo ant visų vyresnių berniukų paklodžių. Taip pat 
ir ant Bleizo... Net ir dabar, kai jis sėdi ant savo lovos ir spokso į 
Džono lovą. Ir staiga jam šmėstelėjo mintis: jeigu jis numirs, jo lovą 
taip pat perklos iš naujo, nuims sperma išterliotas paklodes ir pakeis 
tokiomis pat baltomis bei švariomis, kokios dabar puikuojasi ant Džo- 
no lovos. Paklodės be jokių nereikalingų pėdsakų, be jokių įrodymų, 
kad ant jų kažkas gulėjo, apie kažką svajojo, kažkas gyvas... galintis 
apšlakstyti jas savo sperma. Ir Bleizas pravirko. 

Ši lapkričio diena pasitaikė graži, ir “žarną" užliejo šviesa. Šviesa 
nuo langų krito ant tuščios Džono lovos. Bleizas pakėlė antklodę ir 
numetė ją nuo lovos. Griebęs pagalvę, šveitė ją kuo toliau į kampą. 
Tada nuplėšė nuo lovos paklodes, numetė ant grindų čiužinį. Tačiau 
nesustojo, jam šito nepakako... Apvertė lovą aukštyn kojomis ir pa- 
statė ant čiužinio. Bet ir to jam pasirodė per mažai. Spyrė koja į lovą, 
bet viskas baigėsi tik tuo, kad pats susirietė iš skausmo. Jo krūtinė 
kilnojosi. Jis užsidengė veidą rankomis ir atsigulė ant savo lovos. 

Pasibaigus laidotuvėms, kiti vaikinai stengėsi neliesti Bleizo. Nie- 
kas nepaklausė apie apverstą lovą... Tiktai Tojus pasielgė kažkaip 
keistai: paėmė Bleizo ranką ir pabučiavo. Keistas poelgis, niekas ne- 
paneigs. Vėliau Bleizas apie tai galvojo ne vienerius metus. Žinoma, 
nuolat negalvodavo, bet vis prisimindavo. 

Laikrodis išmušė penktą valandą. Berniukams prasidėjo laisvalai- 
kis. Daugelis išbėgo į kiemą: pažaisti, pasivaikščioti, padūkti. O Blei- 
zas nuėjo į Martino Koslou kabinetą. Įstatymas sėdėjo prie stalo. Tik 
su šlepetėmis, suposi krėsle ir skaitė laikraštį. Pakėlęs akis, paklausė: 

- Kas? 

- Tas, kalės vaike, - atsakė Bleizas. Ir sudaužė jį iki sąmonės ne- 
tekimo... 


Iki Niuhempšyro jis ėjo pėsčias. Manė, kas su vogtu automobiliu 
kaipmat įklius... neprireiks ir kokių keturių valandų. Jį pagavo po 
dviejų valandų. Bleizas nuolat pamiršdavo apie savo gabaritus. Užtat 
Martinas Koslou nepamiršo. Ir Meno valstijos policijai nebuvo sudė- 

tinga užduotis pastebėti vienišą bėglį, kurio ūgis siekia šešias pėdas ir 
septynis colius, o kaktoje įduba. 

Po to jis atsidūrė Kamberlindo apskrities teisme. Martinas Kos- 
lou taip pat pasirodė teismo salėje. Jo ranka buvo sugipsuota, ant gal- 
vos didžiulis tvarstis, viena akis uždengta... Jis atėjo su ramentais. 
Priėjo prie liudytojo kėdės. 

Prokuroras paklausė, koks jo ūgis. Direktorius atsakė, jog pen- 
kios pėdos ir šeši coliai. Kai paklausė apie svorį, atsakymas buvo: 
šimtas šešiasdešimt svarų. Dar prokurorui buvo įdomu sužinoti, ar. 
Koslou kaip nors išprovokavo užpuolimą, gal nekaltai nubaudė teisia- 
mąjį, Klaitoną Bleisdelą jaunesnįjį. Direktorius paneigė. Tada liudy- 
tojas buvo perduotas į Bleizo advokato, naujai iškepto teisininko, ran- 
kas. Šis apibėrė Martiną Koslou įnirtingais, piktais, kartais ne visai 
suprantamais klausimais, į kuriuos direktorius atsakinėjo lėtai ir ra- 
miai. Gipsas, tvarsčiai, ramentai kalbėjo patys už save. Kai advokato 
klausimai išseko, Martinas Koslou buvo paleistas. 

Į krėslą atsisėdo Bleizas. Advokatas paklausė, kodėl jis sumušė 
“Heton Hauzo" direktorių. Painiodamasis, jaunuolis išklojo visą tei- 
sybę. Juk mirė jo geriausias draugas. Ir jam atrodė, kad direktorius 
dėl to kaltas. Nereikėjo Džono per tokį šaltį siųsti prie tų moliūgų. 
Jaunuolio širdis buvo silpna. Tai neteisinga, ir misteris Koslou pats tai 
žinojo. Jis gavo ko nusipelnęs. 

Išgirdęs tokius žodžius, jaunasis advokatas atsisėdo. Jo akyse bu- 
vo neviltis. 

Pakilo prokuroras. Priėjo. Paklausė, koks Bleizo ūgis. Vaikinas 
pasakė, jog šešios pėdos ir šeši coliai. O gal ir septyni. Tada proku- 
roras paklausė, koks jo svoris. Bleizas atsakė tiksliai nežinąs, bet tik- 
rai sveria daugiau, negu geras gaidys. Atsakymas sukėlė reporte- 
riams juoką. Bleizas sutrikęs pažvelgė į juos ir šyptelėjo. Norėjo pa- 
rodyti, kad ir jis gali pajuokauti, kaip ir bet kuris kitas. Daugiau klau- 
simų prokuroras neturėjo. Jis atsisėdo. 

Teismo paskirtas Bleizo advokatas skėlė ugningą, mažai supran- 
tamą kalbą. Po to ir jis atsisėdo. Teisėjas, rankomis parėmęs galvą, 
žiūrėjo pro langą. Vėl pakilo prokuroras. Jis pavadino Bleizą jaunuo- 
ju nusikaltėliu. Pasakė, jog Meino valstija privalo kuo greičiau juo pa- 
sirūpinti, kaip reikiant pričiupti. Bleizas nežinojo, ką tai reiškia, bet nu- 
jautė, kad nieko gero. 

Teisėjas pasiteiravo, ar Bleizas nori dar ką nors pasakyti. 

- Taip, sere, - pasakė Bleizas. - Tik aš nežinau kaip. 
Teisėjas linktelėjo ir nuteisė jį kalėti dvejus metus Pietų Portlen- 
do pataisos centre. 


Ten Bleizui buvo ne taip blogai, kaip kitiems vaikinams, bet pa- 
kankamai blogai, kad dingtų noras dar kartą čia pakliūti. Jo ūgis bei 
tvirtas kūno sudėjimas bylojo apie tai, kad čia jis nebus daužomas ar 
prievartaujamas. Jaunuolis stengėsi laikytis atokiau nuo visų kalėjimo 
gaujų su jų juokingais vadais, bet gyvenimas kameroje jį slėgė. Stip- 
riai slėgė. Du kartus per pirmą pusmetį jis sukėlė triukšmą. Rėkavo, 
šaukė, kad jį išleistų, daužėsi į grotas, kol atlėkdavo apsaugininkai. 
Pirmą kartą atskubėjo keturi vyrai, bet jiems teko kviestis į pagalbą 
dar keturis, po to - visą pustuzinį apsaugos darbuotojų, kol pagaliau 
pavyko nuraminti Bleizą. Antrą kartą jam tiesiog suleido vaistų. Ši- 
taip jie išjungė siautėjantį Bleizą šešiolikai valandų. 

Bet vienutėje buvo dar blogiau. Bleizas nenustodamas suko ratu 
po kamerą (nuo vienos sienos iki kitos - šeši žingsniai), o laikas judė- 
jo vis lėčiau, kol galiausiai... visai sustojo. Kai durys atsiverdavo, ir 
jam leisdavo drauge su kitais kaliniais pavaikščioti po kiemą ar nu- 
vesdavo iškrauti sunkvežimius, jis vos neišprotėdavo iš dėkingumo ir 
palengvėjimo. Kai antrą kartą išleistas iš karcerio, jis puolė ant kaklo 
bėtos homoseksualumo tendencijos". 

Karceris nebuvo pats blogiausias Bleizui nutikęs dalykas. Jis 
dažnai viską pamiršdavo, tačiau blogų prisiminimų niekaip negalėjo 
atsikratyti - jie nuolatos primindavo apie save. Blogiausias dalykas, 
jo manymu - tai tardymai. Šitie žmonės atvesdavo tave į mažą kam- 
barėlį baltomis sienomis ir apstodavo ratu. Tada pasipildavo klausi- 
mai. Dar tau nespėjus suprasti, ką reiškia pirmas klausimas, ko jie 
tavęs klausia, jau pasigirsdavo antras, trečias, ketvirtas... Lipo tau 
ant galvos, spyrė tave į kampą ir iš priekio, ir iš nugaros, ir iš visų pu- 
sių. Tu tarsi patekdavai į milžinišką voratinklį. Ir galiausiai būtinai 
pasiekdavo, kad galėjai prisipažinti bet ką, pasakyti, ko tik jie norėjo, 
kad tik jie pagaliau užčiauptų savo srėbtuves. Tada pakišdavo tau 
popierių, siūlė pasirašyti, ir tu... taip, tu pagaliau viską pasirašydavai. 

Bleizo bylą vedė apskrities prokuroro padėjėjas Holovėjus. Ap- 
klausa truko pusantros valandos, ir tik tada į mažą kambarėlį įėjo 
pats Holovėjus. Bleizas vilkėjo marškiniais atraitytomis rankovėmis, 

O jų apačia buvo išlindusi iš po diržo. Visas išpiltas šalto prakaito. Ir 
jam beprotiškai norėjosi į tualetą - šlapimo pūslė buvo pilna, reikėjo 
kuo greičiau nusilengvinti. Ir jautėsi taip, tarsi vėl būtų patekęs į Bouj 
šunų fermą, o šunys loja ant jo ir puola iš visų pusių. Holovėjus atrodė 
tvarkingai, toks pasitempęs, mėlynu kostiumu su siauromis juostelė- 
mis. Juodi jo batai priekyje išmarginti skylutėmis. Bleizas niekada ne- 
galėjo pamiršti tų mažyčių skylučių ant jo batų. 

Holovėjus atsisėdo ant viduryje kambario stovėjusio stalo. Pusė 
subinės pakibusi ore, viena koja kabaruoja pirmyn atgal, o batas siū- 
buoja... tarsi laikrodžio švytuoklė. Jis draugiškai nusišypsojo Bleizui 
ir paklausė: 

- Tai ar kalbėsi, sūnau? 

Bleizas prasižiojo. Liežuvis painiojosi, žodžiai nesirišo. Taip, jis 
kalbės. Jei tik kas nors teiksis išklausyti ir parodys bent lašą supra- 
tingumo. Taip, tada jis kalbės. 

Holovėjus pasiūlė visiems kitiems išeiti. 

Bleizas paklausė, ar galėtų jis dar nueiti į tualetą. 

Apskrities prokuroro padėjėjas parodė į duris, kurių Bleizas 
anksčiau nepastebėjo, ir paklausė: 

- Ko tu lauki? - Jo lūpose buvo ta pati draugiška šypsena. 

Kai Bleizas sugrįžo, ant stalo stovėjo ąsotis su šaltu vandeniu ir 
tuščia stiklinė. Vaikinas pažvelgė į Holovėjų. Tas linktelėjo. Bleizas 
išgėrė tris stiklines ir atsisėdo. Pasijuto taip, tarsi kas nors jam į kaktą 
būtų įsmeigęs varveklį - vanduo buvo ledinis. 

- Gerai? - paklausė Holovėjus. 

Bleizas linktelėjo. 

- Suprantama. Nuo atsakinėjimų į klausimus visada apima troš- 
kulys. Gal cigaretę? 

- Nerūkau. 

- Ir teisingai darai. Atsisakęs rūkyti, niekada nepralaimėsi. - Ho- 
lovėjus užsirūkė. - Kaip tave vadina draugai, sūnau? 

- Bleizu. 

- Puiku, Bleizai. O aš Frenkas Holovėjus. - Jis ištiesė ranką. Kai 
Bleizas ją paspaudė, valdininkas susiraukė, sukando dantimis cigare- 
tę. - O dabar smulkiai papasakok, kaip tu čia patekai. 

Ir Bleizas pradėjo pasakoti. Pradėjo nuo to momento, kai Įstaty- 
mas atvyko į “Heton Hauzą“, ir prasidėjo jo bėdos su matematika. 

Holovėjus pakėlė ranką. 

- Ar tu neprieštarausi, Bleizai, jei pakviesiu čia stenografininkę. 
Ji viską užrašys. Tai kažkas panašaus į sekretorę. Kad vėliau tau 
netektų dar kartą viską kartoti iš naujo. 

Žinoma, jis neprieštaravo. 

Galiausiai sugrįžo likusieji. Holovėjaus akys pasidarė nebe tokios 
draugiškos. Jis nusliuogė nuo stalo, dviem rankos judesiais paglostė 
užpakalį ir pasakė: 

- Duokite šitam bukagalviui pasirašyti. 

Ir išėjo, net neatsisukęs. 


Bleizas išėjo į laisvę kiek anksčiau. Kalėjimo laiką sutrumpino 
keturiais mėnesiais... už nepriekaištingą nuteistojo elgesį. Jam davė 
dvi poras kalėjimo džinsų, striukę iš tankaus audinio. Viską sudėjo į 
maišą, kad būtų patogiau nešti. Taip pat jis gavo kalėjime uždirbtus 
pinigus. Tai buvo čekis keturiasdešimt trims doleriams ir aštuonias- 
dešimt keturiems centams. 

Buvo spalio mėnuo. Pūtė vėjas, oras atrodė kažkoks... saldus. 
Kalėjimo prižiūrėtojas pamojavo jam rankomis. Jos judėjo tarsi auto- 
mobilio valytuvai. Ir patarė laikytis įstatymų ir tinkamai elgtis. Bleizas 
praėjo pro jį nepakeldamas akių, net nepažvelgęs jo pusėn. O kai iš- 
girdo už nugaros užsitrenkus sunkius kalėjimo vartus, pradėjo visas 
drebėti. 

Jis vis žingsniavo... kol galiausiai baigėsi šaligatvis, miestas liko 
kažkur toli. Dairėsi į šalis. Į viską.... Pro šalį skriejo automobiliai. Jie 
atrodė nebe taip, kaip anksčiau. Buvo labiau šiuolaikiški. Vienas 
kiek pristabdė, ir Bleizas pagalvojo, gal jį pavėžės. Bet pasigirdo bal- 
sas: “EI, KALINY!" - ir automobilis nurūko. 

Vaikinas atsisėdo ant žemos akmenų tvorelės prie nedidelių kai- 
mo kapinaičių ir įsistebeilijo į kelią. Pagaliau suvokė esąs laisvas. 
Niekas daugiau nekomandavo, niekas nevadovavo... Bet jis pats sau 
vadovauti nelabai mokėjo. O draugų neturėjo. Išėjo iš kalėjimo, bet 
neturi darbo. Ir net nežinojo, ką daryti su tuo popiergaliu, kurį jam da- 
vė vietoje pinigų. 

Tačiau, nepaisant nieko, stebėtina, tyli palaima užliejo Bleizo kū- 
ną ir sielą. Jis užsimerkė, atkišo saulei veidą... Saulė užliejo jo galvą 
raudona šviesa. Įkvėpė žolės kvapą... netgi asfalto, kur neseniai dir- 
bo kelininkų brigada... bei lekiančių pro šalį automobilių išmetamų 
dujų. Jis iš naujo pratinosi gyventi laisvėje. 

Naktį praleido pašiūrėje. O ryte jau rinko bulves, gaudamas po 
dešimtį centų už pintinę. Visą žiemą dirbo audimo fabrike Niuhemp- 
šyre. Fabriko šeimininkas nenorėjo turėti jokių reikalų su profesinė- 
mis sąjungomis. Pavašarį autobusu nuvažiavo į Bostoną ir susirado 
darbą ligoninės skalbykloje. Tenai dirbo šešis mėnesius. Po to susi- 
tiko pažįstamą iš “Pietų Portlendo“. Tai Bilis Sent Pjeras. Jiedu su- 
sėdo bare, prisipirko daug alaus. Bilis prisipažino Bleizui, kad jie su 
draugužiu ketina apiplėšti vyno parduotuvę Sautyje. Regis, darbas 
nesudėtingas. Tik jiems reikalingas trečias. 

Ir Bleizas sutiko... už septyniolika dolerių. Jis vis dar dirbo skal- 
bykloje. Po keturių mėnesių jis, Bilis ir Domas (Bilio sesers vyras) 
apiplėšė degalinę ir parduotuvę Denverse. Dar po mėnesio Bilis, 
Bleizas ir Kalvinas Saksas (dar vienas buvęs “Pietų Portlendo“ ka- 
linys) apiplėšė paskolų agentūrą. Jų grobis siekė tūkstantį dolerių. 

- Dabar nesismulkinsime, imsimės stambių operacijų, - pareiškė 
Bilis, kai jie visi trys sėdėjo motelyje ir dalinosi pinigus. - Tai tik pra- 
džia. 

Per tą laiką tikrų draugų Bleizas neturėjo. Bendravo tik su Biliu 
ir kitais smulkiais vagišiais, kurie tai atsirasdavo, tai vėl išnykdavo. 
Susitikdavo jie dažniausiai cukrainėje “Pas Muči". Čia galiniame 
kambaryje žaisdavo dažasvydį ir plepėdavo apie nieką. Merginos 
Bleizas neturėjo - nei pastovios, nei laikinos. Jis buvo liguistai drovus 
ir, kaip sakydavo Bilis, baisiai gėdijosi savo sužalotos kaktos. Po sėk- 
mingos apiplėšimo operacijos kartais jis pasisamdydavo prostitutę. 

Praėjus maždaug metams po pažinties su Biliu, vienas muzikan- 
tas, kuris vertėsi laikinais kontraktais, pasiūlė Bleizui pabandyti heroi- 
ną. Po to jam buvo labai bloga: heroinas sukėlė siaubingą alergiją. 
Tai buvo pirmas ir paskutinis kartas. Daugiau Bleizas prie heroino 
neprisilietė. Kartais žolytės patraukdavo dėl kompanijos, tačiau sun- 
kiųjų narkotikų vengė. 

Greitai po to, kai Bleizas išbandė narkotikus, Bilį ir Kalviną (ku- 
ris galėjo didžiuotis nebent savo tatuiruote “LIFE SUCKS, THEN 
YA DIE*) areštavo, kai jie mėgino apiplėšti supermarketą. 

Tačiau atsirado nemažai kitų “veikėjų"', kurie norėjo pasinaudoti 
Bleizu savo nešvariuose darbeliuose. Jie to siekė. Kažkas sugalvojo 
jam Siaubūno pravardę, ir ji prigijo. Net tada, kai jis užsidėdavo ant 


*“Gyvenimas - mėšlas, po to tu numiršti". 

veido kaukę, norėdamas paslėpti iškalbingą savo kaktą, jo gaba- 
ritai kiekvieną pardavėją ar parduotuvės savininką priversdavo 
gerokai pagalvoti prieš griebiantis paslėpto po prekystaliu ginklo. 
Po to, kai suėmė Bilį, per dvejus metus Bleizas irgi ne kartą vos 
neįkliuvo, dažnai tik stebuklas padėdavo jam išvengti suėmimo. 
Kartą, kai jis su dviem broliais apiplėšė drabužių parduotuvę So- 
gase, jo bendrus sulaikė vos už vieno kvartalo nuo tos vietos, kur 
Bleizas atsisveikino su jais ir išlipo iš jų automobilio. Broliai mielai 
būtų išdavę Bleizą, gal tai net būtų palengvinę jų padėtį, tačiau jie 
žinojo tik tiek, kad tas vaikinas - tai Didysis Bugi. Todėl policija 
nusprendė, jog trečiasis gaujos narys būsiantis koks nors afroa- 
merikietis. 

Birželį Bleizas išėjo iš darbo skalbykloje. Naujo pastovaus darbo 
nebeieškojo. Plaukė per gyvenimą, kol galiausiai sutiko Džordžą Re- 
klį. O kai sutiko, jo ateitis tapo aiški. 


21 skyrius 


Albertas Sterlingas snūduriavo didžiuliams krėsle Džerardo kabi- 
nete, kai pro langus pasimatė pirmieji aušros požymiai. Buvo vasario 
pirmoji. Prasidėjo nauja diena. 

Į duris pasibeldė. Sterlingas atsimerkė. Ant slenksčio stovėjo 
Grandžeris. 

- Manau, mes kai ką turime. 

- Nagi, pasidalink. 

- Bleisdelas išaugo našlaičių prieglaudoje... ar vaikų namuose. 
Valstijos išlaikomuose. Tai “Heton Hauzas". Ir ta įstaiga yra kaip tik 
tame rajone, iš kur buvo skambinta. 

Sterlingas išsitiesė. 

- Ar įstaiga dar veikia? 

- Ne. Jau prieš kokius penkiolika metų uždaryta. 

- O kas tenai dabar gyvena? 

- Niekas. Namas parduotas kažkokiems žmonėms, kurie mėgino 
įrengti tenai dieninę mokyklą. Bet jie bankrutavo, ir miestas atsiėmė 
pastatą. Dabar jis stovi tuščias. 

- Galiu lažintis, jog Bleisdelas tenai. - Sterlingas vadovavosi in- 

tuicija, tačiau jautė, jog šįkart ji nepavils. Neabejojo, kad jau šįryt 
suims tą niekšą ir visus jo bendrus. - Paskambink į valstijos policiją. 
Man reikia ne mažiau dvidešimties žmonių. Ir dar mudu. - Jis susi- 
mąstė. - Ir Franklendas. Ištrauk jį ir biuro. 

- Jis juk turi miegoti iki... 

- Pažadink jį. Taip pat 11 Normaną. Sėdės čia, prie telefono. 

- Tu įsitikinęs, kad mums... 

- Taip. Bleisdelas - nusikaltėlis. Be to, jis idiotas ir dar tinginys. 
Patikėk, tai sakau aš, Albertas Sterlingas. Kiekvienas nusikaltėlis yra 
dar ir tinginys. Kur dar jis galėtų būti? - Agentas pažiūrėjo į laikrodį. 
Be penkiolikos šešios. - Aš vis dar tikiuosi, kad vaikas gyvas. Nors 
lažintis negalėčiau. 


Bleizas atsibudo po šešių penkiolika. Apsivertė ant šono, pažiū- 
rėjo, kaip laikosi Džo. Visą naktį berniukas išmiegojo šalia jo. Matyt, 
jį teigiamai veikė Bleizo kūno šiluma. Oda kiek vėsesnė, kvėpavimas 
lygesnis, mažiau girdisi karkalų. Tiktai ant žandų liko raudonos dė- 
mės. Bleizas įkišo pirštą į vaiko burną ir apčiuopė patinusią danteną. 
Džo iškart pradėjo čiulpti pirštą. Kai paspaudė danteną, berniukas 
sudejavo ir nusisuko. 

- Prakeiktas dantis, - sušnabždėjo Bleizas. Pasižiūrėjo į vaiko 
kaktą. Žaizdą dengė sukepęs kraujas. Turbūt neliks rando, - pamanė 
Bleizas ir apsidžiaugė. Suprantama, žmogaus kakta tokioje matomoje 
vietoje. Ji visą gyvenimą matoma. Ne pati tinkamiausia vieta ran- 
dams. 

Baigęs dantenų “apžiūrą", jis kurį laiką žavėjosi mažylio veiduku. 
Oda atrodė nuostabiai, žinoma, jei ne ta nelemta žaizda. Balta, bet 
jau kiek pradeda ruduoti. Gerai, su tokia oda berniukas niekada ne- 
iškeps saulėje, jo įdegis bus gražus, tamsus. Vasarą atrodys kaip juo- 
daodis. Ne taip, kaip jis - Bleizas saulėje paraudonuodavo tarsi vė- 
žys... Akių vokai melsvi, pro kraštelius matosi žydros rainelės. Roži- 
nės lūpytės kiek papūstos. 

Vyriškis paėmė vieną mažą rankutę, pakėlė. Miniatiūriniai pirš- 
čiukai iškart įsikibo į jo nykštį ir suspaudė. Bleizas pagalvojo, kad Džo 
rankos turbūt bus didelės. Ir ateis tokia diena, kai jos galės laikyti 
mūrininko plaktuką ar mechaniko veržliaraktį. O galbūt dailininko 
teptuką. 

Nuo minčių apie berniuko ateitį Bleizą supurtė šaltis. Jam kilo no- 
ras pažadinti vaiką. Kam? Kad galėtų pamatyti, kaip mažylio akys lė- 
tai atsimerkia ir žiūri į jį. Kas gali Žinoti, ką po metų kitų pamatys ši- 
tos akys? Bet vaikas vis dar buvo užsimerkęs. Ir mažojo Džo gyve- 
nimas liko mįslė. Tarsi nuostabi, patraukli knyga, parašyta nematomu 
rašalu... Bleizas suvokė, jog pinigai jam daugiau nerūpi, jie visai ne- 
reikšmingi. Jis žiūrėjo į mažylį ir jam vis labiau norėjosi pamatyti, kaip 
ant šiltų baltų švarių lapų atsiras žodžiai... Ir piešinėliai. 

Vyriškis pabučiavo vaiko kaktą prie žaizdos. Atsikėlė, priėjo prie 
lango. Vis dar snigo. Už lango ir oras, ir žemė baltavo. Jis pamanė, 
jog per naktį galėjo prisnigti tiek, kad sniego storis siekia kokius aš- 
tuonis colius. O pabaigos nesimato. 

Jie beveik sučiupo tave, Bleizai. 

Jis atsisuko. 

- Džordžai? - pašaukė tyliai. - Ar tai tu? 

Ne, tai ne Džordžas. Balsas nuskambėjo jo paties galvoje. Bet iš 
kur tenai galėjo atsirasti tokia mintis? 

Jis vėl prilipo prie lango. Subjaurota kakta susiraukė nuo minčių. 
Jie jau Žino, kas jis toks. Jis susimovė, pasakydamas telefonistei savo 
tikrą vardą bei pavardę. Kvailys, dar ir žodžio “jaunesnysis" nepa- 
miršo pridurti. Laikė save protingu, o paaiškėjo, kad yra visai buka- 
galvis. Kvailumas - tai kalėjimas, iš kurio išeiti į laisvę neįmanoma. 
Kad ir koks nepriekaištingas būtų tavo elgesys - tas nuosprendis ne- 
apskundžiamas... iki gyvos galvos. 

Žinoma, Džordžas iš jo pasijuoktų. Turbūt pasakytų: “Galiu lažin- 
tis, jie dabar rausiasi tavo praeityje. Nagrinėja visus Klaitono Bleis- 
delo jaunesniojo hitus"... Tikriausiai jau viską išstudijavo. Sužinojo 
apie religinę aferą, apie tai, kad jam teko pabuvoti “Pietų Portlende", 
apie ilgus metus praleistus “Heton Hauze"... 

Ir čia tarsi meteoras į galvą įsiveržė nerimastinga mintis: juk jis 
dabar yra “Heton Hauze!" 

Bleizas sunerimo, apimtas panikos apsidairė, matyt, norėdamas 
įsitikinti, ar tikrai taip yra. 

Jie beveik sučiupo tave, Bleizai. 

Jis vėl pasijuto esąs grobis, medžiojamas žvėris, aplink kurį vis 
labiau ir labiau glaudžiasi ratas... Prisiminė baltą tardymo kambarį, 
norą nusišlapinti, klausimus, tarsi kulkas smingančius į sąmonę ir ne- 
paliekančius laiko apgalvoti atsakymų. Ir šį kartą jį teis ne kokioje 

nors mažoje pustuštėje salėje. Šįkart tai bus anšlagas... neliks nė 
vienos tuščios vietos. O po to - iki gyvos galvos. Ir karceris... kiek- 
vieną kartą, vos tik jis pamėgins triukšmauti. 

Šios mintys visą Bleizo esybę pripildė siaubo. Bet visų baisiausia, 
kad jie netrukus įsiverš čia, sulėks ginkluoti ir paims berniuką. Vėl 
pagrobs vargšą mažąjį Džo. Jo vaiką. 

Jį 1išpylė prakaitas, nors kambaryje buvo velniškai šalta. 

Tu apgailėtinas nevykėlis. Jis užaugęs neapkęs tavęs. Jie 
tikrai tuo pasirūpins. 

Ir vėl ne Džordžas. Tai jo paties mintis. Ir tai gryna tiesa. 

Vyriškis įtempė visas jėgas. Mėgino susikaupti, sudėlioti mintis, 
sugalvoti kokį nors planą. Juk yra kokia nors vieta, kur juodu su Džo 
galėtų pasislėpti. Turi būti tokia vieta! Džo sujudėjo, atsibusdamas, 
tačiau Bleizas jo neišgirdo. Vieta, kur galima pasislėpti. Saugi vieta. 
Slapta, kur jų negalėtų surasti. Tokia vieta, apie kurią net Džordžas 
nežinotų, vieta... 

Jo protas nušvito. 

Jis atsisuko į lovą. Džo gulėjo jau atmerktomis akimis. Pamatęs 
Bleizą, nusišypsojo jam ir gracingai įsikišo į burną pirštą. 

- Tu privalai pavalgyti, Džo. Ir greitai. Mudu esame persekioja- 
mi bėgliai, bet mano galvoje gimė idėja. 

Jis pamaitino vaiką mėsa su sūriu. Paprastai Džo iškart sukirsda- 
vo visą indelį, bet dabar po penkto šaukšto pradėjo sukioti galvytę. 
Kai Bleizas nepasidavė, mėgindamas jam įsiūlyti maistą, vaikas pra- 
virko. Vyriškis davė jam buteliuką. Berniukas godžiai puolėsi gerti. 
Deja, buteliukų tik trys belikę... 

Kol Džo gulėjo ant antklodės, mažomis rankutėmis suspaudęs 
buteliuką, Bleizas blaškėsi po kambarį, rinkdamas daiktus. Atidarė 
dėžę su sauskelnėmis ir pradėjo kištis jas po marškiniais, kol išsipūtė 
kaip balionas ir tapo storuliu iš “Išsigimėlių šou". 

Tada atsiklaupė prie lovos ir pradėjo kuo šilčiau rengti Džo: dveji 
marškiniai, dvejos kelnaitės, megztinis, megzta kepuraitė. O Džo vis 
rėkė. Jam tai akivaizdžiai nepatiko. Dabar Bleizas į jo raudą nekrei- 
pė dėmesio. Aprengęs vaiką, sudėjo tarsi voką dvi antklodes ir įkišo 
Džo. 

Berniuko veidas iš įniršio paraudonavo. Kai Bleizas išnešė vaiką 
iš direktoriaus kabineto ir patraukė koridoriumi link laiptų, jo riksmas 
aidu nusirito į abi koridoriaus puses. Nusileidęs žemyn, Bleizas dar 

užmaukšlino ant vaiko galvos savo kepurę. Suprantama, nepamiršęs 
pasukti snapelio į kairę pusę. Kepurė uždengė mažylį iki pat petukų. 
Tada vyriškis nėrė į sniegu spjaudančią žiemą. 

Perėjo per šalutinį kiemą, nerangiai persirito per betoninę tvorą. 
Kitoje tvoros pusėje buvo “Pergalės daržas“. Dabar tenai augo tik 
krūmai bei mažos pušaitės. Matyt, vėjas atpūtė sėklas. Iš po sniego 
kyšojo šakų galiukai. Bleizas dūmė kiek kojos neša, spausdamas prie 
krūtinės berniuką. Džo nebeverkė, bet vyriškis girdėjo, kaip keistai jis 
įkvepia orą. Turbūt šaltas oras nemaloniai degino vaikui gerklę. 

“Pergalės daržas" baigėsi dar viena tvora. Ji sudėliota iš didžiulių 
akmenų. Kai kurie jau iškritę, todėl sienoje matėsi plyšiai. Bleizas 
pralindo pro vieną jų ir nubėgo šlaitu žemyn. Iš po jo kojų kilo sniego 
debesys. Apačioje augo miškas, bet prieš kokius trisdešimt penkerius 
metus čia siautėjo gaisras. Jis pasidarbavo kaip reikiant. Pastaraisiais 
metais medžiai bei krūmai vėl ataugo... įnirtingai kovodami dėl savo 
vietos po saule. Tačiau kai kur dar gulėjo išvartos. Dabar išvirtę me- 
džiai buvo užkloti sniegu, todėl teko lėtinti žingsnį. Nors Bleizas ir Ži- 
nojo, jog būtina skubėti. Vėjas stūgavo medžių viršūnėse. Jų kamie- 
nai girgždėjo. 

Džo pradėjo spiegti. Garsas sklido iš gerklės, atrodė, kad vaikas 
dūsta. 

- Viskas gerai, - nuramino jį Bleizas. - Mes beveik atvykome. 

Jis nežinojo, ar dar išliko sena tvora iš metalinio tinklo. Žinoma, 
niekur ji nedingo. Ir dar apsnigta. Bleizas vos nepersirito per ją. Būtų 
su vaiku įkritęs į sniegą. Tačiau išsilaikė ant kojų, atsargiai peržengė 
ir siauru tarpeliu pajudėjo žemyn. Čia pasirodė plikos uolos. Sniego 
kiek mažiau. Virš galvos vis dar stūgavo vėjas. 

- Čia, - atsiduso Bleizas. - Turi būti kažkur čia. 

Dairydamasis po uolų sangrūdas, kyšančias iš žemės medžių 
šaknis, styrančius pušų spyglius, į sniegu užpustytas nišas, Bleizas su- 
stojo pusiaukelėje. Panika užliejo jį. Pro vaiko antklodes bei rūbelius 
galėjo prasiskverbti šaltis. 

- Turbūt kiek tolėliau? 

Vyriškis leidosi žemiau, paslydo, išsidrėbė ant nugaros, bet vaiko 
iš rankų nepaleido. Aštrus skausmas nusmelkė dešinę kulkšnį, tarsi 
kas būtų užkūręs ant jos ugnį. Po to jis staiga suvokė, kad žiūri į tri- 
kampio formos šešėlį tarp dviejų didžiulių akmenų, kyšančių iš sie- 

nos. Su berniuku ant rankų jis pajudėjo link šešėlio. Taip, štai jis. 
Taip, taip, taip. Palenkęs galvą, sulenkęs kelius vyriškis lėtai įlindo į 
urvą. 

Tamsų, drėgną ir, laimei, šiltą. Po kojomis minkštos pušų šakos. 
Bleizą užliejo prisiminimai. Jiedu su Džonu Čelcmanu tempdavo čia 
šakas. Kartą, nepaklusę Martino Koslou draudimui išeiti iš prieglau- 
dos teritorijos, jie surado šitą urvą... 

Jis paguldė mažylį ant šakų, pasirausė kišenėse, surado degtukų 
dėžutę, vieną degtuką uždegė. Mirgančioje šviesoje perskaitė Džono 
ant sienos paliktą užrašą: 

Džonis Č. Ir Klajus Bleisdelas. Rugpjūčio 15 d. Tretieji 
pragaro metai. 

Parašė Džonas suodžiais nuo degančios žvakės. 

Bleizo kūnas suvirpėjo. Ne nuo šalčio, suprantama. Apie jokį šal- 
tį negalėjo būti net kalbos. Jis mostelėjo ranka, užgesino degtuką. 

Džo žiūrėjo į jį iš tamsos. Godžiai gaudė orą atvira burna. O vai- 
kiškose akyse - siaubas. Staiga kvėpavimas sustojo. 

- Viešpatie, kas tau darosi? - suriko Bleizas. Uolėtos sienos čia 
pat aidu sugrąžino riksmą į jo ausis. Kas negerai? Kas... 

Ūmai jis suprato, kas darosi. Antklodės. Jis perdaug jas suveržė, 
dėdamas vaiką ant šakų. Per stipriai. Vaikas negalėjo kvėpuoti. Vir- 
pančiais pirštais Bleizas atlaisvino antklodes. Džo pilna krūtine įkvė- 
pė drėgno urvo oro ir pradėjo verkti. Silpnai, drebančiu balseliu. 

Bleizas ištraukė iš po marškinių sauskelnes, surado buteliuką. 
Pabandė įgrūsti čiulptuką vaikui į burną, bet tas pasuko galvą į šoną. 

- Tada truputį palauk, - paprašė jo Bleizas. - Tiesiog palauk. 

Paėmė kepurę, užsidėjo ant galvos, vėl kiek pasuko į kairę ir 1š- 
ėjo iš urvo. 

Surado išvartą, po ja - keletas tinkamų sausų šakų. Susikišo jas 
į kišenes. Sugrįžęs į urvą, užkūrė nedidelį lauželį. Didžioji dūmų dalis 
pro plyšį viršuje išėjo į lauką. O kad kas nors pamatys dūmus, jis ne- 
sijaudino, bent jau kol sninga ir pučia toks stiprus vėjas. 

„Bleizas vis maitino ugnį šakelėmis, kišdamas jas vieną po kitos, 
kol laužas sutraškėjo. Tada paguldė vaiką netoli ugnies ir sušildė. 
Berniukas jau kvėpavo, tačiau karkalai vis girdėjosi. 

- Reikia tave parodyti gydytojui, - pasakė Bleizas. - Nueisime 
pas jį, kai tik išsikapstysime iš čia. Jis tave pagydys. Vėl būsi kaip 
naujas. 

Džo nusišypsojo jam, parodydamas naują dantuką. Bleizui kiek 
palengvėjo. Jis irgi nusišypsojo berniukui. Jeigu vaikas jau šypsosi, 
matyt, jam nėra taip blogai. Jis pasiūlė Džo pirštą. Berniukas tuojau 
pat griebė jį ranka. 

- Spaudžiu tau ranką, bičiuli, - nusijuokė Bleizas. Ištraukė iš 
striukės kišenės atšalusį buteliuką, nukratė prilipusius prie jo pušų 
spyglius, pastatė prie laužo, kad kiek sušiltų. Lauke staugė ir klykavo 
vėjas, bet urve darėsi vis šilčiau. Bleizas apgailestavo iškart neprisi- 
minęs apie urvą. Čia kur kas geriau negu “Heton Hauze“. Nederėjo 
nešti vaiko į našlaičių prieglaudą. Džordžas būtinai pasakytų, jog te- 
nai bloga aura. 

- Gerai. Juk tu apie tą prieglaudą net neprisiminsi. Ar ne taip? - 
paklausė Bleizas. Kai buteliukas jam pasirodė šiltas, jis padavė jį 
Džo. Šį kartą vaikas gėrė godžiai ir išgėrė visą buteliuką. Po to jo 
akys apsiblausė, žvilgsnis įsmigo į tolį. Bleizas jau puikiai žinojo, ką 
reiškia tokia mažylio būsena. Jis paėmė vaiką ant rankų, pasiguldė 
sau ant peties, pasūpavo. Mažylis du kartus atsiraugėjo, dar kokias 
penkias minutes kažką kalbėjo tik jam vienam suprantama kalba. Po 
to užsimerkė ir nutilo. Bleizas jau beveik priprato prie tokio režimo. 
Žinojo, kad dabar vaikas pamiegos kokias keturiasdešimt penkias mi- 
nutes, 0 gal ir visą valandą, o po to visą rytą bus aktyvus. 

Vyriškiui nesinorėjo jo palikti, ypač po to, kas atsitiko vakar va- 
kare, bet jis žinojo, jog turi išeiti. Intuicija jam sakė, kad kitaip nega- 
lima. Jis paguldė vaiką ant vienos antklodės, kita užklojo, prispaudęs 
jos kraštus akmenimis. Tikėjosi, jog Džo atsibudęs galės vartytis, bet 
niekur nenušliauš. Bleizui atrodė, jog šito visai pakanka. 

Jis išėjo ir urvo ir savo paties pėdsakais pasuko į “Heton Hau- 
zą“. Sniegas jau buvo bebaigiantis juos užpustyti. Vyriškis skubėjo. 
Išėjęs 1š tarpeklio, pasileido bėgti. Buvo penkiolika minučių aštuntos. 


Kol Bleizas šildė vaikui buteliuką, Albertas Sterlingas sėdėjo ant 
priekinės visureigio sėdynės. Automobilis buvo paverstas nusikaltėlio 
persekiojimo bei pagrobto kūdikio paieškų štabu. Jį vairavo policijos 
patrulis. Be didelės kepurės jis atrodė tarsi ką tik nukirptas jūrų pės- 
tininkas. Sterlingo akimis daugelis valstijų policininkų atrodė kaip jūrų 
pėstininkai, ką tik pradėję tarnybą. O dauguma FTB agentų jam la- 
biau priminė advokatus arba buhalterius. Ir suprantama kodėl. To- 
dėl, kad... 

Sterlingas spėjo sugriebti už uodegos ketinančią pabėgti mintį 1r 
sugrąžino ją į realybę. 

- Ar negalite priversti automobilį judėti kiek greičiau? 

- Žinoma, galiu, - linktelėjo patrulis. - Tik tada iki pusiaudienio 
mes turėsime rinkti savo dantis iš sniego pusnių. 

- Nebūtina kalbėti tokiu tonu. 

- Toks oras veikia mano nervus, - atsakė policininkas. - Suknista 
sniego pūga. Ir kelias velniškai slidus. 

- Suprantama. - Sterlingas pasižiūrėjo į laikrodį. - Kiek iki Kam- 
berlendo? 

- Penkiolika mylių. 

- O kiek prireiks laiko? 

Patrulis gūžtelėjo pečiais. 

- Sugaišime kokias dvidešimt penkias minutes. 

Sterlingas nepatenkintas susijuokė. Tai buvo bendra Biuro ir 
Meino valstijos operacija. Tokia, kokių Sterlingas negalėjo pakęsti. 
Turbūt labiau jis nemėgo tik dantų kanalų plombavimo. Tai bent pro- 
cedūra! Kai tekdavo bendradarbiauti su vietos teisinėmis tarnybomis, 
nesėkmės tikimybė gerokai padidėdavo. Ir jeigu Biuras buvo privers- 
tas drauge su jais vykdyti operaciją, nesėkmė atrodė labai tikėtina. 
Ko dar laukti, kai tenka bendradarbiauti su tokiu “jūrų pėstininku", 
kuris net negali padidinti automobilio greičio iki penkiasdešimties my- 
lių per valandą. 

Jis sujudėjo ant sėdynės, ir pistoleto rankena įsirėmė į strėnas. 
Būtent tenai agentas visada nešiojosi ginklą. Sterlingas pasitikėjo sa- 
vo ginklu, savo nuojauta, Biuru. Jo uoslė buvo kaip gero medžioklinio 
šuns. Geras šuo gali ne tik pajusti krūmuose pasislėpusią kurapką ar 
kalakutą. Jis gali pajusti paukščio baimę ir suprasti, kada ir kur ta bai- 
mė pasireiškia. Ir jis žinojo, kurią akimirką paukščio noras pakilti nu- 
galės norą pasilikti slėptuvėje. 

Štai ir Bleisdelas dabar tūno kažkokioje slėptuvėje. Turbūt toje 
pačioje našlaičių prieglaudoje. Viskas gerai, bet nusikaltėlis tikrai pa- 
mėgins iš ten pabėgti. Nuojauta Sterlingui kuždėjo tą mintį. Tegul jis 
ne paukštis ir sparnų neturi, tačiau juos pakeis kojos. Juk bėgti jis ga- 
li. Kuo toliau, tuo Sterlingas labiau įsitikino, jog Bleisdelas veikė vie- 
nas. Jei jis turėtų bendrininką (kuris suplanavo pagrobimą, kaip iš 
pradžių manė Sterlingas ir Grandžeris), jis jau būtų susisiekęs su vai- 
ko tėvais. Tuo labiau, kad Bleisdelas kvailas kaip bato aulas. Tik- 

riausiai jis veikė vienas. Ir didžiausia tikimybė, kad pasislėpė savo 
buvusioje našlaičių prieglaudoje. “Tarsi balandis - sugrįžo į gimtąjį liz- 
dą“, - pagalvojo Sterlingas. Ir tupi įsitikinęs, kad niekas jo tenai nei- 
eškos. Yra tokia tikimybė, kad jis suras nusikaltėlį, tupintį po krūmu, 
kaip išgąsdinta putpelė. 

Bet Bleisdelas stebėjo, iš kur vėjas pučia. Ir Sterlingas tai Žinojo. 

Jis pasižiūrėjo į laikrodį. Truputį po pusės septynių. 

Tinklą reikėjo užmesti ant trikampio formos žemės ruožo tarp 9 
-to plento iš vakarų pusės, vietinės reikšmės kelio, vadinamo Lun 
Katu, - iš šiaurės bei seno kelio, kuriuo buvo gabenamas miškas - iš 
pietryčių. O kai operacijos dalyviai užims savo pozicijas, visi pajudės 
link “Heton Hauzo“, ir žiedas pradės spaustis... Suprantama, sniegas 
- rimta kliūtis, bet jis ir talkino persekiotojams - slėpė jų judėjimą. 

Viskas tarsi ir neblogai surikiuota, bet... 

- Ar negalite važiuoti greičiau? - vėl paklausė Sterlingas. Žinojo, 
jog nedera to klausti, nedera raginti vaikino, bet negalėjo suvaldyti 
emocijų. 

Patrulis pažvelgė į greta sėdintį vyriškį. Smulkus, liesas veidas, 
degančios akys. Ir pagalvojo: “Šitas pirmarūšis šūdžius ketina nudėti 
tą vaikiną". 

- Pasitikrinkite saugos diržą, agente Sterlingai. 

- Prisegtas, - atsakė Sterlingas, įkišęs už diržo nykštį. 

Faras atsiduso ir spustelėjo greičio pedalą. 


Sterlingas davė komandą septintą ryto. Ir visi operacijos dalyviai 
pajudėjo link “HH". Vietomis sniego storis siekė iki keturių pėdų, 
žmonės klupo, krito į sniegą, kilo ir vėl ėjo pirmyn, palaikydami vieni 
su kitais radijo ryšį. Niekas nesiskundė. Juk ant kortos pastatyta vai- 
ko gyvybė. Sniegas nesiliovė, ir tai dar labiau skatino veikti. Visi at- 
rodė tarsi seno, begarsio filmo personažai... juodai baltos melodra- 
mos, kur visada aišku, kas yra blogiukas. Sterlingas vadovavo opera- 
cijai, kaip patyręs futbolo įžaidėjas. Savo rankose racijos pagalba jis 
laikė visus siūlo galus. Ėjusiems iš rytų atiteko lengvesnis kelio ruo- 
žas, ir Sterlingas įsakė jiems kiek sumažinti judėjimo greitį, kad visos 
trys grupės į “Heton Hauzą" atvyktų vienu metu. Jis norėjo išbaidyti 
paukštelį iš visų galimų slėptuvių, kur tik tas galėjo įlįsti. 

- Sterlingai, tai Taneris. Ar girdite mane? 

- Girdžiu, Taneri. Kalbėkite. 


164 


- Mes jau prie keliuko, vedančio į našlaičių prieglaudą. Kelias už- 
tvertas grandine, bet užraktas išlaužtas. Jis tiksliai čia. Ar girdite? 

- Supratau. - Sterlingo nervinė įtampa didėjo. Nors buvo šalta, jis 
jautė, jog visas kūnas suprakaitavo. - Ar matote automobilio pėdsa- 
kus? 

- Ne, sere. 

- Eikite toliau. Ryšio pabaiga. 

Jie jau beveik suėmė nusikaltėlį. Sterlingas labiausiai baiminosi, 
jog Bleisdelas bus vėl nuo jų pasprukęs. Juk galėjo drauge su vaiku 
pamojuoti jiems rankyte ir... Bet ne. 

Jis pakankamai švelniai pasakė į racijos mikrofoną keletą žodžių, 
ir žmonės pajudėjo greičiau, klampodami per sniegą, sunkiai kvėpuo- 
dami, tarsi šunys. 


Bleizas perlipo per sieną, skyrusią “Pergalės daržą“ nuo “HH" 
kiemo. Nuskuodė prie durų. Galvoje viskas susipainiojo. Jautėsi taip, 
tarsi basomis kojomis vaikščiotų po stiklo šukes. Džordžo žodžiai vėl 
ir vėl aidu skambėjo ausyse: 

“Jie beveik tave sučiupo, Bleizai". 

Šuoliais užbėgo laiptais aukštyn, kaip kulka įlėkė į direktoriaus 
kabinetą ir pradėjo viską krauti į vaiko lopšį - rūbelius, maistą, bute- 
liukus. Po to nulėkė laiptais žemyn ir nubėgo link urvo. 

Laikrodis rodė 7:30. 


7:30. 

- Dėmesio, - ištarė Sterlingas. - Prašau visų tylos. Grandžeri? 
Briusai? Ar girdite mane? 

Tarsi atsiprašinėdamas, balsas jam atsakė: 

- Tai Korlis. 

- Korlis? Jūs man nereikalingas, Korli. Man reikia Briuso. 

- Agentas Grandžeris guli ant sniego, sere. Turbūt susilaužė ko- 
ją. Ar man nutraukti ryšį? 

- Ką? 

- Šiuose miškuose pilna duobių, sere. Jos uždengtos šakomis. Jis 
žengė ir pateko į vieną iš jų. Ką mums daryti, sere? 

Laikas bėgo. Sterlingo mintyse iškilo smėlio laikrodis. Pripildytas 
sniego. Ir Bleisdelas slydo pro laikrodžio kakliuką. Spruko suknisto- 
mis rogutėmis... 

- Sutvarstykite jam koją, uždenkite kuo nors, kad nesušaltų, ir pa- 
likite jam raciją. Ar girdite? 

- Taip, sere. Ar norite su juo pasikalbėti? 

- Ne. Noriu, kad judėtumėte pirmyn. 

- Taip, sere. Supratau. 

- Puiku. Visiems grupių vadams įsakau paspartinti žingsnį. Ryšio 
pabaiga. 


Bleizas, atvira burna godžiai gaudydamas orą, skuodė per “Per- 
galės daržą“. Pribėgo prie pusiau sugriuvusios akmeninės sienos, 
perlipo, ant užpakalio nučiuožė nuo kalvos, spausdamas prie savęs 
vaiko lopšį. 

Pakilo, norėjo bėgti toliau ir sustingo. Pastatė ant sniego lopšį, iš- 
traukė iš už diržo Džordžo pistoletą. Jis nieko nepamatė. Ir neišgirdo 
nieko. Jis tiesiog žinojo. 

Žengė prie didžiulės senos pušies. Pasislėpė už jos. Sniegas tal- 
žė kairį jo skruostą... jis nutirpo. Bleizas stovėjo nejudėdamas ir lau- 
kė. O jo viduje siautėjo įniršis. Jis nekantravo kuo greičiau sugrįžti 
pas Džo, bet suprato, jog turi stovėti čia, nejudėti ir laukti. 

O ką, jeigu Džo išsiropštė iš po antklodės ir nušliaužė į laužą? 

“Nenušliaužė, - nuramino save Bleizas. - Net vaikai bijo ugnies". 

O jeigu vaikas iššliaužė 1š urvo ir dabar guli ant sniego? Bleizas 
čia stovi tarsi stulpas, o gal mažylis tuo tarpu mirtinai šąla? 

Nešąla. Jis miega. 

Gal 1r taip, bet kas Žino, ar dar ilgai jis miegos... tokioje jam ne- 
įprastoje vietoje? O jei pasikeis vėjo kryptis ir dūmai užtvindys urvą, 
kol Bleizas čia stovi? Vienintelis žmogus dviejų mylių spinduliu. O 
gal ir kokių penkių... 

Ne vienintelis. Kažkas yra netoliese. Kažkas. 

Bet miške daugiau nesigirdi nieko, tik stūgauja vėjas, girgžda 
medžių kamienai... ir vis krinta sniegas. 

Reikia eiti. Metas. 

Nieko panašaus. Reikia laukti. 

Reikėjo jį nužudyti, Bleizai. Juk patariau tau. 

Džordžas. Dabar jo galvoje Džordžas. Viešpatie! 

Aš visada buvau ten. O dabar eik! 

Bleizas pagalvojo, jog tikrai galima judėti pirmyn. Po to nuspren- 


166 


dė iš pradžių suskaičiuoti iki dešimties. Suskaičiavo iki šešių... kaž- 
kas atsiskyrė nuo pilkai žalių medžių. Kiek žemiau, leidžiantis nuo kal- 
vos. Patrulis. Bet Bleizas nepajuto baimės. Tarsi kažkas ją būtų išde- 
ginęs. Jis jautėsi visiškai ramus. Jei kas ir kėlė nerimą, tai tik Džo. 
Juo reikėjo pasirūpinti. Vyriškis pamanė, jog faras galėjo jo nepaste- 
bėti, tik štai pėdsakai. Pėdsakus jis tikrai pamatys. 

Bleizas suprato, jog policininkas praeis jam iš dešinės, ir pasislin- 
ko į kairę pusę, vis dar slėpdamasis už storo pušies kamieno. Prisi- 
minė apie tai, kaip jie su Džonu, Tojumi ir kitais berniukais šituose 
miškuose dažnai žaisdavo indėnus ir kaubojus, policininkus ir vagis. 
Smūgis sausa šaka - ir tu jau negyvas... 

Vienas šūvis viską užbaigs. Net jei nieko iš jų nenužudys ar ne- 
sužeis, triukšmo bus daugiau negu reikia. Bleizas pajuto ant kaklo 
pulsuojančią kraujagyslę. 

Faras sustojo. Pamatė pėdsakus. Tikriausiai pamatė. O galbūt 
Bleizo striukės kraštą, kyšantį iš už pušies. Vyriškis pasiruošė pisto- 
letą. Jeigu jau šūvio negalima išvengti, verčiau tegul tai bus jo paleis- 
tas šūvis. Patrulis ėjo toliau. Kartais pažiūrėdavo į sniegą po kojomis, 
bet dažniausiai dairėsi į krūmus. Jis jau už penkiasdešimties jardų. 
Ne... jau arčiau. 

Bleizas išgirdo, kaip kažkas kairėje pusėje įkrito į duobę, o gal 
būt užsikabino už apsnigtų šakų ir nusikeikė. Jo širdis suvirpėjo. Va- 
dinasi, jų čia pilnas miškas. Bet jeigu... jeigu jie visi ėjo viena krypti- 
mi... 

“Heton Hauzas"'! Jie apsupo “HH"'! Žinoma. Ir jeigu jis sugebės 
įsmukti į urvą, atsidurs už apsupties žiedo ribų. O tada... gilyn į miš- 
ką. Dar trys mylios, po to kelias... 

Nuo faro jį skyrė dvidešimt penki jardai. Bleizas dar labiau pasi- 
slinko už medžio. Jei dabar kas nors iššoktų iš krūmų, tai, žinoma, 
pamatytų jį. 

O patrulis jau ėjo pro medį. Bleizas girdėjo gurgždant sniegą po 
jo kojomis. Netgi girdėjo, jog kažkas skamba policininko kišenėse. 
Gal smulkios monetos, o gal raktai. Ir diržas girgžda. 

Mažais žingsneliais Bleizas sukosi aplink medį. Palaukė. Kai iš- 
kišo galvą, pamatė tik faro nugarą. Jis dar nepastebėjo pėdsakų, bet 
tai truks neilgai. Juk jie buvo prieš pat patrulio nosį. 

Vyriškis išlindo iš už medžio ir tyliai, plačiais žingsniais pajudėjo 

link policininko. Apsuko Džordžo pistoletą, dabar laikydamas jį už 
vamzdžio. 

Pagaliau policininkas pažvelgė žemyn ir pastebėjo pėdsakus. 
Akimirką sutriko, po to griebėsi racijos. Ji kabojo prie diržo. Bleizas 
pakėlė pistoletą ir iš visų jėgų trinktelėjo farui. Tas aiktelėjo, susvir- 
duliavo... bet stora kepurė sušvelnino smūgį. Bleizas užsimojo dar 
kartą. Šį kartą pataikė į kairį smilkinį. Kažkas trakštelėjo. Kepurė nu- 
čiuožė ant dešinio skruosto. Bleizas pastebėjo, jog vaikinas dar visai 
jaunas. Policininko keliai sulinko, jis parkrito, sukeldamas puraus 
sniego debesį. 

- Išgamos. - Bleizas verkė. - Kodėl jūs negalite palikti žmogaus 
ramybėje? 

Jis sugriebė patrulį už pažastų ir nutempė prie didžiulės pušies. 
Atrėmė nugara į medį, pataisė kepurę. Kraujo buvo nedaug, bet vy- 
riškis suprato, jog kraujo kiekis neturi reikšmės. Jis žinojo, koks stip- 
rus buvo smūgis. Geriau už bet ką žinojo. Pulsas dar nedingo, bet bu- 
vo silpnas. Bleizas neabejojo, kad jaunuolis neišgyvens. Nebent jį 
tuojau pat surastų saviškiai. Nieko nepadarysi. Kas jo prašė čia at- 
sibelsti? Kas prašė lįsti kur nereikia? 

Jis pakėlė nuo žemės lopšį ir nuėjo toliau. Buvo be penkiolikos 
aštuonios, kai sugrįžo į urvą. Džo dar miegojo, ir Bleizas vėl pravir- 
ko. Šį kartą iš laimės bei palengvėjimo. Bet urve buvo šalta: vėjas su 
sniegu užpūtė laužą. 

Bleizas vėl ėmėsi kurti ugnį. 


Agentas Briusas Grandžeris stebėjo, kaip Bleizas leidžiasi žemyn 
ir įeina į urvą. Jis kantriai gulėjo sniege laukdamas, kada medžioklė 
vienaip ar kitaip pasibaigs, ir kažkas atskubės jam į pagalbą. Velniš- 
kai skaudėjo koją. Agentas jautėsi esąs visiškas kvailys. 

O dabar viskas pakrypo taip, kad jis tapo laimėtojas. Paėmė ra- 
ciją, kurią jam paliko Korlis. Prikišo prie burnos. 

- Grandžeris kviečia Sterlingą. Ar girdite mane? 

Trukdžiai. Vien tik trukdžiai ir nieko daugiau. 

- Albertai, tai Briusas. Skubus reikalas. Ar mane girdi? 

Trukdžiai. 

Grandžeris užsimerkė. 

- Kalės vaikas, - sumurmėjo jis. Atsimerkė ir nušliaužė prie ur- 
vo. 

* X * 


8:10. 

Albertas Sterlingas ir du patruliai stovėjo Martino Koslou kabine- 
te. Rankose jie laikė pistoletus. Viename kampe gulėjo sulamdyta 
antklodė. Sterlingas pastebėjo du tuščius plastikinius buteliukus ir tris 
tuščius indelius nuo koncentruoto pieno. Regis, jie atidaryti peiliu. Ir 
dar dvi tuščias sauskelnių pakuotes. 

- Mėšlas, - suriaumojo jis. - Mėšlas, mėšlas ir dar kartą mėšlas. 

- Jis negalėjo toli nueiti, - pastebėjo Franklinas. - Pėsčias. Su kū- 
dikiu. 

- Ir dar per tokį šaltį, - pridūrė kažkas iš koridoriaus. 

Sterlingas pagalvojo: “Galbūt kas nors iš jūsų pasakys ką nors 
naujo, ko aš nežinau?" 

Franklinas apsidairė. 

- O kur Korlis? Bredai, tu matei Korlį? 

- Manau, jis apačioje, - atsakė Bredlis. 

- Eisime atgal į mišką, - nusprendė Sterlingas. - Jis turi būti kaž- 
kur miške. 

Pasigirdo šūvis. Garsas sklido iš toli, prislopintas... tačiau jie ne- 
klydo. Tai, be abejonės, šūvis. 

Jie susižvalgė. Akimirką apmirė visiškoje tyloje. Gal penkias se- 
kundes... o gal septynias. Paskui visi puolė prie durų. 


Džo dar miegojo, kai į urvą įlėkė kulka. Du kartus atšoko rikoše- 
tu tarsi įniršusi bitė, nudaužė kelis granito gabalėlius... Jie pažiro į vi- 
sas puses. Bleizas tuo metu dėliojo sauskelnes. Ketino perrengti ma- 
žylį prieš laukiančią kelionę. 

Džo tą pačią akimirką atsibudo ir pradėjo klykti. Sumosavo ma- 
žomis rankytėmis. Vienas granito gabalas pataikė jam į veidą. 

Bleizas jau nemąstė. Pamatė kraują, ir visos mintys kažkur din- 
go. Jų vietą užėmė kažkas juodas, mirtinas... Jis išlėkė 1š urvo ir rėk- 
damas nubėgo į šūvio garsą. 


22 skyrius 


Bleizas sėdėjo cukrainėje “Pas Muči", valgė spurgą ir skaitė ko- 
miksą apie žmogų vorą... Ir tada į jo gyvenimą atėjo Džordžas. Tai 

atsitiko rugsėjį. Bleizas nedirbo jau du mėnesius, todėl su pinigais jam 
buvo striuka. Keletą nuolatinių cukrainės lankytojų suėmė. Bleizas ir- 
gi buvo apklaustas dėl paskolų kontoros Sanguse apiplėšimo. Bet jis 
nieko bendra su tuo neturėjo, todėl buvo nuoširdžiai nustebęs. Ga- 
liausiai farai jį paleido. Bleizas jau galvojo vėl sugrįžti dirbti į skalbyk- 
lą. 

- Štai jis, - pasakė kažkas. - Siaubūnas. 

Vyriškis atsisuko ir pamatė Henką Melčerą. Šalia jo stovėjo ne- 
aukšto ūgio žmogus. Veidas blyškus, degančios juodos akys. Vilki 
prabangiu kostiumu. 

- Sveikas, Henkai, - pasisveikino Bleizas. - Seniai matėmės. 

- Valstija mane buvo išsiuntusi į trumpas atostogas, - pasakė 
Henkas. - Po to paleido, todėl, kad nemoka teisingai skaičiuoti. - 
Tiesa, Džordžai? 

Vyriškis nutylėjo. Jis kiek šyptelėjo ir žiūrėjo į Bleizą. Nuo jo de- 
ginančio žvilgsnio darėsi kiek nejauku. 

Valydamasis prijuoste rankas, priėjo Mučis. 

- Sveikas Henki. 

- Man pienišką kokteilį su šokoladu, - užsisakė Henkas. - Ar tau 
taip pat, Džordžai? 

- Man tik juodos kavos. 

Mučis nuėjo. 

- Bleizai, noriu tave supažindinti su savo žmonos broliu, - pasakė 
Henkas. - Džordžas Reklis. Klajus Bleisdelas. 

- Labas, - pasakė Bleizas, iškart pajutęs, kad kalba bus apie dar- 
bą. 

- Na, sveikas, - pakraipė galvą Džordžas. - O tu vyras kaip mū- 
ras. 

Bleizas nusijuokė, tarsi anksčiau niekas nebūtų pastebėjęs, koks 
jis aukštas ir stambus. 

- Džordžas komikas, - šyptelėjo Henkas. - Tikras Bilas Kosbis. 
Tiktai baltaodis. 

- Aišku, - Bleizas taip pat šyptelėjo. 

Sugrįžo Mučis. Atnešė Henkui kokteilį, o Džordžui kavą. Tas 
gurkštelėjo, susiraukė, pasižiūrėjo į Mučį. 

- Tu visada prikakoji į klientų kavos puodelius ar kartais naudo- 
jiesi ir kavinuku, saulele? 

- Džordžas juokauja, - įsiterpė Henkas, pažvelgęs į Mučį. 

Džordžas palingavo galva. 

- Visiškai teisingai. Juk aš tik komikas. Ir nieko daugiau. Dink iš 
čia, Henkai. Eik pažaisi pinbolą. 

Henkas vis šypsojosi. 

- Gerai. Kaip pasakysi. 

Jis nuėjo. Mučis grįžo prie prekystalio. Džordžas vėl pasisuko į 
Bleizą: 

- Šitas pusprotis sako, jog tu ieškai darbo. 

- Teisybė. 

Henkas įmetė monetas į pinbolo automatą, pakėlė rankas ir pra- 
dėjo niūniuoti kažkokią melodiją. 

Džordžas mostelėjo galva jo pusėn: 

- Dabar Henkas išėjo į laisvę ir turu didelių planų. Jis nori api- 
plėšti degalinę Moldene. 

- Tikrai? 

- Taip. Amžiaus apiplėšimas. Nori šiandien uždirbti šimtą “ža- 
lių“? 

- Žinoma, - nesvarstydamas atšovė Bleizas. 

- Ar padarysi viską taip, kaip aš pasakysiu? 

- Taip. O ką reikia padaryti, misteri Rekli? 

- Džordžas. Vadink mane Džordžu. 

- Tai ką reikia padaryti? - degančios akys buvo įsmigusios į 
Bleizą ir nedavė jam ramybės. - Bet aš niekam nenoriu suteikti 
skausmo. 

- Aš taip pat. Pykšt pokšt - tai tik kvailiams. O dabar klausy- 
kis... 


Jau tą pačią dieną Džordžas su Bleizu įėjo į parduotuvę “Har- 
dis"'. Parduotuvė klestėjo. Visi pardavėjai vilkėjo rožiniais marški- 
niais su baltomis rankovėmis. Akį traukė užrašai: “SVEIKI! AŠ 
DEIVAS* arba “DŽONAS*, arba dar kas nors. Džordžas po savo 
marškiniais buvo paslėpęs tokius pat rožinius marškinius su užrašu: 
“SVEIKI! AŠ FRENKAS"'. Tai pamatęs Bleizas linktelėjo ir paklau- 
sė: 

- Tai tarsi pravardė, ar ne taip? 

Džordžas nusišypsojo, bet jau visai kitokia šypsena. 

- Taip, Bleizai. Tai panašu į pravardę. 

Ir šioje šypsenoje buvo kažkas, kas iškart nuramino Bleizą. Nie- 

ko įžeidaus ar pikto jis čia nepamatė. Tik Bleizas nebuvo įsitikinęs, 
ar Džordžo šypsena nepasikeistų, jei šalia būtų dar kas nors. Džor- 
džas tada galėtų pasakyti kažką panašaus į: “Nesišakok, sušikta bež- 
džione“... Pirmą kartą po Džono Čelcmano Bleizas sutiko žmogų, 
kuris jam patiko. 

Džordžui irgi teko nemažai iškentėti. Jis gimė Providense, kata- 
likiškoje švento Juozapo ligoninėje, palatoje skirtoje tiems, kurie ne- 
gali sumokėti už ligoninės paslaugas. Motina nebuvo ištekėjusi, tėvas 
nežinomas. Moteris nepriėmė vienuolių pasiūlymo palikti vaiką, kad 
paskui jis būtų kažkieno įsūnytas. Ji pasiėmė berniuką... tarsi gyvą 
priekaištą savo būsimai šeimai. Džordžas užaugo vargšų kvartale ir 
sukčiauti pradėjo jau būdamas ketverių metukų. Motina ketino duoti 
jam į kailį už tai, kad jis išvertė sausų pusryčių dubenėlį. Džordžas 
pasakė, jog kažkoks vyriškis jai atnešė laišką ir paliko koridoriuje. 
Kol moteris ieškojo laiško, jis užrakino duris ir pabėgo gaisrinėmis 
kopėčiomis. Žinoma, kailį jam iškaršė dukart stipriau, tačiau berniu- 
kas visam laikui įsiminė tą neapsakomą džiaugsmo pojūtį suvokus, jog 
tu laimėjai... tegul ir laikinai. Šito pojūčio jis vėliau ieškojo visą gyve- 
nimą. Kad ir efemeriško, bet užtat saldaus. 

Jis buvo protingas ir piktas. Visko mokėsi iš savo patirties. Džor- 
džas ir trys jo pažįstami (draugų jis neturėjo) nuvarė automobilį, kai 
jam tebuvo vos vienuolika. Nuvažiavo iš Providenso į Central Folsą, 
1r juos sustabdė. Už vairo sėdėjęs penkiolikmetis jaunuolis buvo iš- 
siųstas į pataisos įstaigą. O Džordžą ir kitus nepilnamečius vaikinus 
paleido. Tada Džordžą smarkiai sumušė suteneris, su kuriuo tuo metu 
gyveno jo motina. Aidanas Kelaheras sirgo inkstų liga, todėl jo vei- 
das buvo žemės spalvos. Jis daužė vargšą Džordžą tol, kol netikra se- 
suo pradėjo klykti, reikalaudama sustoti. 

- Ar tu irgi nori gauti? - paklausė tada vyriškis. Kai Tenzė pa- 
purtė galvą, jis pasakė: - Tada užčiaupk savo suknistą srėbtuvę. 

Daugiau Džordžas niekada nevogė automobilių be priežasties. 
Jis pasimokė. Vienintelio karto pakako, kad vaikinas suprastų: nuva- 
ryti automobilį tik tam, kad galėtum pasivažinėti - per didelė praban- 
ga bei rizika. Šitame pasaulyje už kiekvieną malonumą reikia mokėti. 

Kai jam sukako trylika, jiedu su draugu įkliuvo “Vulvortse"'*. 


*“Vulvortsas" - tai “Vulvorto" kompanijos parduotuvių tinklas, prekiaujantis pla- 
taus vartojimo prekėmis palyginus nedidelėmis kainomis. 

Ir vėl berniukas buvo paleistas. Vagiliauti jis nesiliovė, tik tapo 
atsargesnis ir daugiau neįkliuvo. 

Kai Džordžui sukako septyniolika, patėvis jį įtaisė priiminėti sta- 
tomas sumas nelegalioje loterijoje “Skaičiai". Tuo metu Providensas 
išgyveno atgimimo periodą. Ekonomiškai silpnose Naujosios Anglijos 
valstijose tai buvo suklestėjimas. Loterija tapo populiari. Vadinasi, ir 
Džordžo reikalai klostėsi puikiai. Jis nusipirko naujus drabužius. Ir 
pradėjo manipuliuoti įplaukomis. Tuo tarpu patėvis manė, jog Džor- 
džas geras jaunuolis, gabus, paklusnus: kiekvieną trečiadienį posūnis 
namo parnešdavo šešis šimtus penkiasdešimt dolerių. Vyriškis net 
nenutuokė, jog porą šimtų Džordžas dar pasilieka sau. 

Po to mafija iš Atlantik Siti patraukė į šiaurę. Nelegalią loteriją 
perėmė į savo rankas. Kai ką iš vietinių loterijos vadovų nusiuntė pas 
protėvius. Džordžo patėvį rado automobilių sąvartyne. Jo gerklė per- 
pjauta, o kiaušai įdėti į “Ševroleto"' daiktadėžę. 

Netekęs pragyvenimo šaltinio, Džordžas patraukė į Bostoną. Pa- 
siėmė su savimi ir dvylikametę seserį. Nors jos tėvas taip pat liko ne- 
žinomas, tačiau Džordžas šiuo klausimu turėjo savo nuomonę: Tenzė 
labai jau buvo panaši į Aidaną Kelaherą. 

Per pastaruosius septynerius metus Džordžas ištobulino keletą 
greitų aferų. Ir sugalvojo porą naujų. Jo motina, ilgai nesvarsčiusi, be 
nereikalingų klausimų pasirašė keletą dokumentų, suteikiančių Džor- 
džui teisę oficialiai globoti Tenzę. Ir Džordžas laikė šitą mažą kekšy- 
tę mokykloje. Po to sužinojo, kad ji priprato prie heroino. O kiek vė- 
liau (štai jos, laimingos dienos!) dar ir pastojo. Henkui Melčerui no- 
rėjosi kuo greičiau ją vesti. Džordžas iš pradžių stebėjosi, po to nu- 
stojo. Jis suprato, jog pasaulyje pilna kvailių, kurie neriasi iš kailio no- 
rėdami įrodyti, kokie jie protingi. 

Džordžui Bleizas patiko, nes buvo kvailys be jokių pretenzijų. Ne 
perėjūnas, ne koks nors pliuškis ar įslaptintas Klaidas*. 

Nenaudojo narkotikų, tuo labiau heroino. Žodžiu, tokio dar reikia 
paieškoti. Bleizas buvo Džordžo instrumentas. Tokį vaidmenį jis at- 
liko visus tuos drauge praliestus metus. Bet Džordžas jo niekada ne- 
žemino ir neįžeidinėjo. Džordžas buvo puikus meistras, ir jam reikėjo 
gerų instrumentų, kurie puikiai atliktų jiems pavestą darbą. Jis galėjo 
*Turimas galvoje Klaidas Berou, kuris su Boni Parker praėjusio amžiaus ketvirta- 


jame dešimtmetyje plėšė bankus Teksase. Si romantiška istorija su holivudišku už- 
moju pavaizduota kino filme “Boni ir Klaidas" (1967). 

atsukti Bleizui nugarą, galėjo atsigulti miegoti tame kambaryje, kuria- 
me sėdėjo Bleizas, bet žinojo, kad lagaminas bus po lova, kai jis atsi- 
bus. 

Bleizas tarsi slopino Džordžo viduje siautėjantį pyktį bei įniršį. Ir 
jeigu vieną dieną Džordžas būtų pasakęs: “Bleizai, tu privalai nušokti 
nuo šito pastato stogo, nes šitaip reikia“, - Bleizas būtų nušokęs... 

Kai jie įėjo į parduotuvę “Hardis", Bleizas, kaip jam buvo įsakyta, 
pasuko tiesiai į vyriškų darbužių skyrių. Savo piniginės jis nepasiėmė, 
pakeitęs ja pigia plastikine. Įdėjo į vidų penkiolika dolerių ir pažymė- 
jimą, išduotą Devido Bilingso vardu. 

Įėjęs į skyrių, jis įkišo ranką į užpakalinę kišenę, tarsi norėdamas 
įsitikinti, ar vietoje jo piniginė. Ir pusiau ištraukė ją iš kišenės. O kai 
pasilenkė, apžiūrinėdamas marškinius ant apatinės lentynos, piniginė 
iškrito ant grindų. 

Prasidėjo pats atsakingiausias momentas. Bleizas kiek pasisuko, 
akies krašteliu stebėdamas gulinčią piniginę, tačiau apsimesdamas, 
kad jos nemato. Nepastabiam stebėtojui galėjo pasirodyti, kad jis iš 
tiesų susidomėjęs marškiniais ir mėgina išsirinkit sau tinkamus. 
Džordžas jam pateikė labai detalius nurodymus. Jei piniginę pastebės 
doras žmogus, operacija atšaukiama, ir jiedu keliauja į “Kej Mart". 
Kartais tekdavo atlikti kokį pustuzinį bandymų, kol galiausiai triukas 
pavykdavo. 

- Čia tai bent, - stebėjosi Bleizas. - Aš net neįtariau, jog esama 
tiek daug dorų žmonių. 

- Dorų - ne, - atsakė Džordžas. - O štai bailių ir išgąsdintų pa- 
kankamai daug. Nepaleisk iš akių tos suknistos piniginės. Jei kas 
nors ją paims, o tu nepastebėsi, prarasi penkiolika dolerių, o aš as- 
mens pažymėjimą, kuris brangiai kainuoja. 

Tą dieną parduotuvėje jiems nusišypsojo sėkmė. Vyriškis su kro- 
kodilu ant marškinių krūtinės, lėtai žingsniavęs pro praėjimą, paste- 
bėjo piniginę. Sustojo. Apsižvalgė, ar nieko nėra netoliese. Nieko ne- 
buvo. Bleizas tuo tarpu padėjo vienus marškinius, pasiėmė kitus, pri- 
sidėjo prie krūtinės ir atsistojo prie veidrodžio. Jo širdis pašėlusiai 
daužėsi krūtinėje. 

“Palauk, kol jis įsikiš piniginę į kišenę, - mokė jį Džordžas. - Tik 
po to kelk triukšmą". 

Vyriškis koja paspyrė piniginę arčiau stelažo, kur buvo megzti- 
niai... kuriais jis staiga ėmė ir susidomėjo. Po to įkišo ranką į kišenę, 

ištraukė automobilio raktelius ir numetė ant žemės. Štai kaip! Pasi- 
lenkė, pakėlė raktelius. Tuo pačiu paėmė ir piniginę. Susikišo ir rak- 
telius, ir piniginę į priekinę kišenę ir nuėjo toliau. 

- Vagis! - suklykė Bleizas. - Vagis! Ei, TU! 

Pirkėjai skubėjo atsisukti ir pasižiūrėti, kas čia vyksta. Pardavėjai 
dairėsi. Salės budėtojas greitai nustatė triukšmo šaltinį ir artėjo prie 
Bleizo. Sustojęs prie kasos aparato, jis paspaudė pavojaus signalo 
mygtuką. 

Vyriškis su krokodilu ant krūtinės išblyško... apsižvalgė, pamėgi- 
no nusiplauti. Jam nespėjus žengti ir kelių žingsnių, Bleizas sugriebė 
JL 

“Elkis su juo grubiai, bet nesukelk skausmo, - mokė jį Džordžas. 
- Ir neleisk, kad jis išmestų piniginę. Jei pamatysi, kad jis nori tą pa- 
daryti, spirk keliu į tarpkojį"". 

Bleizas čiupo vyriškį ir pradėjo purtyti, panašiai, kaip purtomi bu- 
teliukai su tabletėmis. Vyriškis pradėjo rėkti. Iš jo kišenių pabiro 
smulkios monetos. Kaip Džordžas ir numatė, jis pamėgino išmesti iš 
kišenės piniginę, ir gavo spyrį į kiaušus... nors Bleizas pasistengė 
spirti nelabai stipriai. Vyriškis su krokodilais vėl suriko. 

- Aš tave išmokysiu daugiau nevagiliauti ir nekišti nagų prie ma- 
no piniginės! - išrėkė Bleizas vyriškiui į veidą. - Aš užmušiu tave! 

- Kas nors, patraukite jį šalin nuo manęs! - apimtas siaubo šau- 
kė vyriškis. - Patraukite jį! 

Vienas pardavėjų pamėgino įsiterpti: 

- Ei, gal jau pakaks! 

Džordžas, kuris tuo metu apžiūrinėjo drabužius, akies mirksniu 
nusivilko viršutinius marškinius ir pakišo juos po krūva futbolininko 
marškinėlių. Vis tiek niekas į jį nežiūrėjo. Visi žiūrėjo į Bleizą, kuris 
kaip reikiant papurtė “vagį"" ir perplėšė jo marškinius su krokodilu iki 
pat bambos. 

- Pakaks! - suriko pardavėjas. - Paleiskite jį! 

- Šitas kalės vaikas pavogė mano piniginę, - sumurmėjo Bleizas. 

Susirinko smalsuolių minia. Visiems buvo įdomu pasižiūrėti, ar 
Bleizas nudobs tą vaikiną. Jis nepaleido vyriškio, laukė, kol pasirodė 
atsakingas parduotuvės asmuo. Gal šito aukšto budintis ar parduotu- 
vės detektyvas... 

Tuo tarpu Džordžas paspaudė kasos aparato klavišą “NO SA- 
LE" ir pradėjo šluoti iš jo pinigus. Jo kelnės buvo labai plačios, o iš 

priekio, po diržu, jis dar prisiuvo prie jų maišelį, į kurį dabar ir kišo ku- 
piūras. Iškart po dešimt, po dvidešimt... pasitaikė ir po penkiasdešimt 
dolerių (iš tiesų, sekasi naujokams), o po to - smulkesnes. 

- Paleiskite jį! - sušuko atsakingas parduotuvės darbuotojas, 
sprausdamasis pro minią. Jam iš paskos skubėjo ir parduotuvės de- 
tektyvas. - Užtenka. Baikite! 

Detektyvas įsispraudė tarp Bleizo ir pagauto vyriškio. 

“Nesivelk į muštynes, paleisk jį, kai tik pasirodys parduotuvės 
detektyvas, - mokė jį Džordžas. - Bet elkis agresyviai, apsimesk, kad 
vis dar nori pribaigti tą vaikiną". 

- Patikrinkite jo kišenes! - toliau siautėjo Bleizas. - Šitas kalės 
vaikas mane apvogė. 

- Aš radau piniginę ant grindų ir ją pakėliau, - pripažino vyriškis 
su krokodilu. - Ir žvalgiausi, norėdamas ją sugrąžinti savininkui. Tada 
šitas... šitas banditas... 

Bleizas šoko ant jo. Vyriškis pasitraukė į šalį. Detektyvas pastū- 
mė Bleizą. Tas nesipriešino ir neprieštaravo. Jam patiko toks žaidi- 
mas, jis džiūgavo. 

- Ramiau, storuli. Nustok siautėjęs. 

Tuo tarpu atsakingas už tvarką salėje asmuo paklausė sulaikyto 
vyriško pavardės. 

- Piteris Hoganas, - pasakė vyriškis. 

- Išverskite savo kišenes, misteri Hoganai. 

- Neketinu to daryti! 

- Išverskite, antraip aš iškviesiu policiją, - įsiterpė parduotuvės 
detektyvas. 

Džordžas jau skubėjo link eskalatoriaus, toks besišypsantis, man- 
dagus, niekuo nenusileidžiantis geriausiems parduotuvės “Hardis" 
pardavėjams. 

Piteris Hoganas pagalvojo, ar verta jam spyriotis. O gal ne? Ir 
galiausiai išvertė kišenes. Pamačiusi pigią piniginę, minia aiktelėjo. 

- Tai ji, - pasakė Bleizas. - Mano piniginė. Turbūt jis ištraukė iš 
užpakalinės kelnių kišenės, kol aš rinkausi marškinius. 

- Ar joje yra asmens pažymėjimas? - paklausė detektyvas, atida- 
rydamas piniginę. 

Akimirką Bleizas prarado atmintį. Ir staiga šalia atsirado Džor- 
džas: “Devidas Bilingsas, Bleizai". 

- Žinoma, Devidas Bilingsas, - linktelėjo Bleizas. - Tai aš. 

- Ir kiek piniginėje buvo pinigų? 

- Nedaug. Maždaug penkiolika dolerių. 

Detektyvas pasižiūrėjo į atsakingą aukšto darbuotoją ir linktelė- 
j0. Minia vėl aiktelėjo. Detektyvas ištiesė Bleizui piniginę. Jis įsikišo 
į kišenę. 

- Jūs eisite su manim, - pasakė detektyvas ir paėmė Hoganą už 
alkūnės. 

- Ponios ir ponai, skirstykitės, viskas baigta. - Atsakingas par- 
duotuvės darbuotojas apžvelgė minią. - Šią savaitę parduotuvė “Har- 
dis" siūlo jums daug prekių už prieinamą kainą. Patariu pasinaudoti 
galimybe. - Bleizas pagalvojo, kad šitas žmogus kalba taip, kaip radi- 
jo diktorius. Ko čia stebėtis - neveltui užima tokias svarbias pareigas. 
O atsakingas pareigūnas jau pasisuko į Bleizą: - Ar jūs galite eiti su 
manim, sere? 

- Taip. - Bleizas piktai pasižiūrėjo į Hoganą. - Tik pirma leiskite 
man išsirinkti marškinius. 

- Manau, jog šiandien “Hardis" jums tuos marškinius padovanos. 
Bet norime, kad skirtumėte mums keletą minučių. Prašau po to pa- 
kilti į trečią aukštą. Pasiteirausite misterio Flagerčio. Septintas kam- 
barys. 

Bleizas linktelėjo ir vėl atsisuko į marškinius. Flagertis nuėjo. Vi- 
sai netoli nuo Bleizo vienas pardavėjų susiruošė paspausti kasos apa- 
rato klavišą “NO SALE". To paties, kurį ką tik apšvarino Džordžas. 

- Ei, jūs! - pašaukė jį Bleizas ir pamojo ranka. 

Pardavėjas priėjo prie jo. 

- Kuo galiu jums padėti, sere? 

- Ar čia yra bufetas? 

Pardavėjas lengviau atsiduso. 

- Pirmame aukšte. 

- Šaunuolis. - Bleizas dviem dešinės rankos pirštais pavaizdavo 
pistoletą, pamerkė pardavėjui akį ir neskubėdamas nužingsniavo prie 
eskalatoriaus. Pardavėjas palydėjo jį žvilgsniu. Tuo metu, kai jis su- 
grįžo prie savo kasos aparato, kuriame nebuvo likusios nė vienos ku- 
piūros, Bleizas jau išėjo į gatvę. Džordžas jo laukė sename “Forde"". 
Ir jie nuvažiavo. 


Laimikis buvo trys šimtai keturiasdešimt dolerių. Džordžas pada- 
lino juos į dvi lygias dalis. Bleizą apėmė ekstazė. Dar niekada jis taip 

lengvai nebuvo uždirbęs pinigų. Džordžas akivaizdžiai įrodė esąs ge- 
nijus. Jie galėjo visame mieste sukti tą aferą. 

Džordžas kukliai išklausė kupiną susižavėjimo Bleizo kalbą... 
Kaip koks trečiarūšis fokusininkas, ką tik pademonstravęs savo ge- 
bėjimus vaikiškame vakarėlyje, vieno iš mažylių gimtadienyje. Jis net 
nepasakė Bleizui, kad šitas triukas gimė dar tais tolimais laikais, kai 
jis mokėsi pradinėse klasėse: du pirkėjai mėsos parduotuvėje sukel- 
davo muštynes, o, kol šeimininkas mėgindavo išskirti mušeikas, tre- 
čias nukniaukdavo kokį nors mėsos gabalą. Nepasakė Bleizui ir to, 
kad, pabandžius pakartoti triuką, juos tuojau pat areštuos. Tik linkte- 
lėjo, gūžtelėjo pečiais ir pasidžiaugė gera bičiulio nuotaika. Bleizas 
taip lengvai susižavėdavo ir pradėdavo džiaugtis. Velniai jį rautų! 

Jie nuvažiavo į Bostoną, sustojo prie vyno parduotuvės, nusipirko 
du butelius “Old granded"'. Po to nuėjo į kino teatrą Vašingtono gat- 
vėje ir pasižiūrėjo filmą apie automobilių gaudynes bei vyrus su auto- 
matiniais ginklais. Iš kino teatro išėjo gerokai įkaušę. Ir pastebėjo, 
kad nuo jų “Fordo" pavogti visi keturi ratlankių gaubtai. Džordžas 
baisiai supyko, nors gaubtai buvo tokie pat seni, kaip ir pats automo- 
bilis. O po to jis pamatė, jog kažkas, galbūt tas pats vagis, nuplėšė 
nuo mašinos bamperio lipduką: “BALSUOJAME UŽ DEMOKRA- 
TUS". Džordžas pradėjo juoktis. Atsisėdo ant akmens ir kvatojo tol, 
kol iš akių pradėjo riedėti ašaros. 

- Mane apiplėšė Reigano šalininkas. Kad aš nusprogčiau! 

- Gal lipdukus nuplėšė visai ne tas žmogus, kuris pavogė gaub- 
tus. - Bleizas prisėdo šalia Džordžo. Jam sukosi galva, bet tai buvo 
malonus jausmas. 

Džordžas raitėsi iš juoko. Susirietė dvilinkas, tarsi kankinamas 
pilvo skausmų, trypė kojomis ir kvatojo... Staiga nutilo, pažiūrėjo į 
Bleizą padūmavusiomis, bet jau rimtomis akimis ir pasakė: 

- Bleizai, aš pridėjau į kelnes 

Ir tada jau pradėjo juoktis Bleizas. Kvatojo tol, kol nugriuvo ant 
šaligatvio. Niekada jis taip nesijuokė. Net su Džonu ČCelcmanu. 


Po dviejų metų Džordžas įkliuvo su padirbtais čekiais. Bleizui ir 
vėl pasisekė. Jis sveiko po gripo, todėl Džordžas buvo vienas, kai jį 
sučiupo prie baro. Jis gavo trejus metus. Labai griežta bausmė, nes 
už dokumentų padirbinėjimą vaikinas įkliuvo pirmą kartą. Tačiau 
Džordžas buvo policijai žinomas asmuo. Be to, pasitaikė labai griežtas 


178 


teisėjas. Jis sėdėjo dvidešimt mėnesių, nes buvo įskaitytas laikas, pra- 
leistas izoliatoriuje iki teismo, be to, sutrumpintas terminas už neprie- 
kaištingą elgesį. 

Prieš paskelbiant nuosprendį, Džordžas nusivedė Bleizą į šalį. 

- Mane išsiųs į “Volpoulą"', didysis berniuk. Mažiausiai metams. 
O gal ir dar ilgesniam laikui. 

- Bet tavo advokatas... 

- Šitas ožys net Romos Popiežiaus negalėtų apginti, jeigu tas bū- 
tų apkaltintas dėl išprievartavimo. Paklausyk, tu privalai laikytis to- 
liau nuo tos prakeiktos cukrainės “Pas Muči". 

- Bet Henkas sakė, jeigu aš ateisiu, jis... 

- Ir su Henku nesusidėk. Laikykis atokiau. Iki man sugrįžtant, 
susirask paprastą darbą. Tokios štai tokelės. Nemėgink pats ko nors 
imtis. Tu esi perdaug kvailas. Juk pats tai žinai? 

- Taip, - atsakė Bleizas ir nusišypsojo, nors jam norėjosi verkti. 

Džordžas tą pastebėjo, kumštelėjo jį ir pasakė: 

- Viskas tau bus gerai. 

Kai Bleizas susiruošė išeiti, Džordžas jį pašaukė. Jam atsisukus, 
bičiulis parodė ranka į kaktą. Bleizas linktelėjo ir pasuko kepurės 
snapelį į laimingąją kairę pusę. Tada nusišypsojo. Bet jam vis tiek 
labai norėjosi verkti. 


Jis ir vėl sugrįžo dirbti į skalbyklą, tačiau po linksmo gyvenimo su 
Džordžu dabar šitas darbas atrodė labai nuobodus. Jis metė darbą. 
Pradėjo ieškoti geresnio. Kurį laiką dirbo tvarkdariu viename iš Bos- 
tono naktinių klubų, tačiau čia jis netiko. Buvo pernelyg jautrios šir- 
dies. 

Sugrįžo į Meno valstiją ir įsidarbino medkirčiu. Kirto jauną mišką 
ir laukė Džordžo. Jam patiko kirsti medžius, ypač gabenti naujame- 
tines eglutes į pietus. Patiko tyras oras, atviras horizontas, neuždeng- 
tas dangoraižių. Žinoma, miesto gyvenimas turėjo savų pliusų, bet 
miške viešpatavo tokia palaiminga ramybė. Tenai gyveno paukščiai. 
Kartais jis matydavo ir elnius, brendančius per bebrų užtvenktą upelį. 
Širdis jį traukė prie tokio gyvenimo. Bleizas visai nepasigedo nei 
metro, nei žmonių spūsties. Bet kai Džordžas atsiuntė trumpą raštelį: 
“Išeinu penktadienį, tikiuosi tave pamatyti“, - vyriškis net nedvejoda- 
mas metė darbą ir tuojau pat išvyko į pietus. 

Iš belangės Džordžas išėjo praturtėjęs naujų aferų idėjomis. Jie- 


179 


du visas jas išbandė. Pats sėkmingiausias buvo triukas su “žyd- 
rais''. Vaikinai aktyviai jį naudojo trejus metus... Po to Bleizas 
įkliuvo ir buvo suimtas. Kaip pasakė Džordžas, tai buvo “amžiaus 
afera". 

Iš kalėjimo Džordžas parsivežė dar vieną idėją: prasukti stambų 
reikalą ir išeiti iš žaidimo. Jis pasakė Bleizui, jog negalima geriausių 
gyvenimo metų aukoti apgaudinėjant “žydruosius" ar pardavinėjant 
netikras enciklopedijas... Reikia vienos grandiozinės operacijos, o po 
to galima bus pradėti naują gyvenimą. Toks buvo jo tikslas. 

Džonas Berdžesas, buvęs vidurinės mokyklos mokytojas, sėdėjęs 
už netyčinę žmogžudystę, pasiūlė pagrobimą. 

- Tu išprotėjai! - apimtas siaubo sušuko Džordžas. Jie stovėjo 
kalėjimo kieme (kalinius išvedė pasivaikščioti), valgė bananus ir 
žiūrėjo, kaip keletas raumeningų kalinių spardo futbolo kamuolį. 

- Tas nusikaltimas garsėja prasta reputacija, nes jo imasi buka- 
galviai, - pasakė Berdžesas, nedidelio ūgio, pliktelėjęs vyriškis. - Rei- 
kia pagrobti kūdikį. Tada tikrai viskas pavyks. 

- Taip, panašiai kaip Hauptmanas*, - atsakė Džordžas ir pradėjo 
drebėti, vaizduodamas, kaip jį pasodins į elektros kėdę. 

- Hauptmanas buvo bukaprotis. Paklausyk, Gergždai, puikiai su- 
planuotas vaiko pagrobimas bus labai pelninga operacija. Ką jis galės 
pasakyti, paklaustas, kas jį pagrobė? Pasakys gu-gu ga-ga? - Jis nu- 
sijuokė. 

- Taip, bet kaip užkaitins, - vis dar abejojo Džordžas. 

- Žinoma, užkaitins. - Berdžesas nusišypsojo ir patampė savo 
ausį. Tai buvo vienas jo firminių įpročių - Būtinai! Vaikų grobimas ir 
farų nužudymas visada sukelia didžiulį sąmyšį. Bet tu juk žinai, ką 
apie tai pasakė prezidentas Haris Trumenas? 

- Ne. 

- Jis pasakė: jei negali pakęsti karščio, laikykis atokiau nuo virtu- 
vės. 

- Tu nesugebėsi atsiimti išpirkos, - vis dar nepasidavė Džordžas. 
- Jei ir atsiimsi, jie pažymės kupiūras. Kitaip ir būti negali. 

Berdžesas pakėlė į viršų pirštą, kaip koks profesorius. O paskui 
vėl griebėsi sau už ausies ir sugadino visą vaizdą. 


*Brunas Rišaras Hauptmanas (1899 - 1936) - Čarlzo Lindbergo sūnaus pagrobė- 
jas. 

- Manai, kad jie kreipsis į policiją. Bet jeigu kaip reikiant išgąs- 
dinsi šeimą, jie pamėgins viską sutvarkyti patys be policijos pagalbos. 
- Jis išlaikė pauzę. Net jei pažymės kupiūras... tu nori pasakyti, jog 
nepažįsti reikalingų Žmonių? 

- Gal pažįstu, o gal ir ne. 

- Yra žmonės, perkantys pažymėtus pinigus. Jiems čia dar viena 
kapitalo investicija... kaip auksas ar valstybinės obligacijos. 

- Bet kaip atsiimti išpirką? Ką tu apie tai pasakysi? 

Berdžesas gūžtelėjo pečiais, patampė sau už ausies. 

- Vieni juokai. Tegul šitie žmonės išmeta pinigus iš lėktuvo. - Jis 
nusisuko ir nuėjo. 

Už “amžiaus aferą“ Bleizą nuteisė kalėti ketveriems metams. 
Džordžas jam pasakė, jog svarbiausia - gerai elgtis. Ir tada laiką su- 
trumpins... galbūt net iki dviejų metų. Taip ir atsitiko. Šitie metai be- 
veik niekuo nesiskyrė nuo tų, kuriuos Bleizas praleido už grotų už 
Įstatymo sumušimą. Tiktai dabar drauge su juo kalėjo vyresni žmo- 
nės. Nė vienos dienos jam neteko praleisti karceryje. Ilgais vakarais, 
kai būdavo nepakenčiamai nuobodu, arba tuo laikotarpiu, kai nieko iš 
kamerų neišleisdavo į kiemą, jis rašydavo Džordžui laiškus. Palikda- 
vo juose daugybę klaidų, o patys laiškai būdavo nuobodūs, ilgi. Džor- 
džas retai kada jam atsakydavo, bet pats rašymo procesas, nors ir 
reikalavo nemenkų pastangų, Bleizą kažkaip ramindavo. Vedžioda- 
mas ant popieriaus vieną žodį po kito, jis įsivaizdavo Džordžą... sto- 
vintį jam už nugaros ir žvelgiantį pro petį į laišką... 

- Kalėjmo skelbykla, - siuto Džordžas. - Kad aš nusprogčiau! 

- Kas negerai, Džordžai? 

- K-a-1-ė-j-i-m-o, kalėjimo. S-k-a-!-b-y-k-1-a, skalbykla. Kalėjimo 
skalbykla. Taip reikia rašyti. 

- Ak taip, žinoma. 

Klaidų vis mažėjo, nors jis nesinaudojo žodynu. Kartą tarp judvie- 
jų įvyko toks keistas įsivaizduojamas pokalbis: 

- Bleizai, tu nesinaudoji tau duodamomis cigaretėmis. - Bleizas 
kalėjo tais auksiniais laikais, kada kai kurios tabako kompanijos, no- 
rėdamos išbandyti naujas savo cigarečių rūšis, nemokamai duodavo 
jas kaliniams. 

- Aš gi nerūkau, Džordžai. Tu pats Žinai. 

- Paklausyk, Bleizai. Tu paimi cigaretes penktadienį, o paskui ki- 

tą ketvirtadienį, kai visiems vėl mirtinai norisi parūkyti, gali jas par- 
duoti. Tokios štai tokelės. 

Bleizas paklausė bičiulio patarimo. Ir nustebo, kiek daug žmonės 
pasirengę sumokėti už cigaretes. 

O kitą kartą vėl: 

- Tu kažkaip keistai kalbi, Džordžai. 

- Suprantama. Man ką tik ištraukė keturis suknistus dantis. Vel- 
niškai skauda. 

Pasinaudojęs skambučio teise, Bleizas paskambino Džordžui jau 
ne iškviečiamo abonento sąskaita, 0 už pinigus, gautus pardavus ci- 
garetes. Ir paklausė bičiulio apie jo dantis. | 

- Kokie dantys? - sumurmėjo tas. - Tas sušiktas dantistas turbūt 
vaikšto pasikabinęs juos sau ant kaklo kaip medžioklinius trofėjus. - 
Jis kiek patylėjo ir paklausė: - O kaip tu sužinojai, kad man ištraukė 
dantis? Tau kažkas pasakė? 

Bleizas pasijuto tarsi užkluptas darant kažką nepadoraus. 

- Taip, - patvirtino jis. - Kažkas pasakė. 


Kai Bleizas išėjo iš kalėjimo, jiedu išvyko į Niujorką. Bet tenai 
jiems nepatiko. Džordžą apiplėšė kišenvagis, į ką jis sureagavo, kaip 
į asmeninį įžeidimą. Jie išvažiavo į Floridą, praleido nuobodų mėnesį 
Tampoje. Be pinigų ir be galimybės jų kur nors gauti. Sugrįžo vėl į 
šiaurę. Tik ne į Bostoną, o į Portlendą. Džordžas pasakė norįs vasa- 
rą praleisti Meino valstijoje, apsimetęs, jog jis turtingas respubliko- 
nas. Koks šūdžius! 

Netrukus Džordžas perskaitė laikraštyje straipsnį apie Džerardų 
šeimą: kokie jie turtingi, kaip jaunesnysis Džerardas neseniai vedė 
simpatišką merginą... Ir čia jis prisiminė Berdžeso idėją apie kūdikio 
pagrobimą. Bet vaiko dar nėra, jis dar negimė... tada nebuvo gimęs. 
Ir jiedu išvyko į Bostoną. 

Dvejus metus žiemas jie leido Bostone, o vasaras - Portlende. 
Birželio pradžioje su kokia nors gelda išvažiuodavo į šiaurę ir išsivež- 
davo per žiemą sukauptas santaupas: septynis šimtus “žalių" pirmais 
metais ir du tūkstančius - antrais. Portlende prasukdavo kokią nors 
aferą, jei pasitaikydavo tokia galimybė. Jeigu ne, Bleizas žvejodavo 
arba miške statydavo kilpas. Ir kokie laimingi jam atrodė šitie vasa- 
ros mėnesiai! Džordžas gulėjo saulėje, mėgindamas įdegti (Beviltiš- 

ka! Jis tik paraudonuodavo kaip virtas vėžys), vaikydavo aplinkui zu- 
jančius kraujasiurbius ir keiksnojo Ronaldą Reiganą, kurį vadino Se- 
nuoju baltaodžiu Elvio tėtušiu. 

O paskui... tai įvyko liepos ketvirtą dieną, Džordžas perskaitė 
apie tai, jog Džerardas trečiasis ir jo žmona susilaukė sūnaus. 

Bleizas sėdėjo lūšnelės prieangyje, dėliojo pasjansą ir klausėsi 
per radiją transliuojamos muzikos Priėjęs Džordžas išjungė radiją. 

- Paklausyk, Bleizai. Turiu idėją.. 


O po trijų mėnesių Džordžas žuvo. 

Jie nuolatos eidavo žaisti krepsą, ir niekada jokių problemų nekil- 
davo. Žaidimas buvo sąžiningas. Pats Bleizas nežaidė, bet dažniau- 
siai tiesiog stovėdavo už Džordžo nugaros. Tada jam sekdavosi. 

Tą spalio vakarą Džordžas atliko iš eilės tris sėkmingus meti- 
mus. Vyriškis, klūpojęs ant grindų kitoje antklodės pusėje (ją paties- 
davo ant grindų vietoje stalo) kiekvieną kartą statė prieš Džordžą. Ir 
pralošė keturiasdešimt dolerių. Lošė jie sandėlyje prie dokų. Ore 
tvyrojo senos žuvies, benzino, pūvančių grūdų, druskos kvapas. Kai 
tik triukšmas nurimdavo, iš viršaus girdėdavosi garsai “tak-tak-tak": 
ant stogo vaikštinėjo jūros žuvėdros. Pralaimintis vyras, vardu Rai- 
deris, sakėsi esąs pusiau indėnas. Ir tikrai jo išvaizdoje buvo kažkas 
indėniško. 

Kai Džodžas septintą kartą paėmė į rankas kauliukus, užuot per- 
davęs juos kitam lošėjui, Raideris pastatė prieš jį dvidešimt dolerių. 

- Į pergalę, kauliukai, - suburkavo Džordžas. Liesas jo veidas 
spindėjo. Kepurės snapelis jau iš pat pradžių pakreiptas į sėkmingą 
pusę. - Duokite didžiulius kaulus*, duokite, duokite tiesiog dabar! - 
Kaulai nuriedėjo antklode. Iškrito vienuolika. - Septintą kartą iš eilės! 
- sušuko Džordžas. - Paimk laimėjimą, Bleizerinai, tėtušis eina prie 
didžiojo aštuoneto. Mesime kauliukus - paprašysim aštuoniukės. 

- Tu apgaudinėji. - Randerio balsas skambėjo sausai, abejingai. 

Džordžas sustingo su kauliuku ištiestoje rankoje. 

- Ką tu pasakei? 

- Tu pakeitei kauliukus. 

- Baik, Raidai, - įsiterpė kažkas. - Jis to ne... 

- Noriu, kad man sugrąžintum pinigus. - Jis ištiesė ranką. 


*Kaulai (kubeliai) krepse yra didesni, negu kituose lošimuose. 

- Gausi atgal sulaužytą savo ranką, jei nenustosi šiauštis, - atsakė 
Džordžas. - Štai taip, saulute. 

- Aš noriu atgauti savo pinigus. - Randeris neatitraukė rankos. 

Dabar jau sandėlyje viskas nutilo, ir Bleizas aiškiai išgirdo žuvėd- 
rų žingsnius ant stogo: tak-tak-tak. 

- Eik po velnių. - Ir Džordžas spjovė į jo ištiestą ranką. 

Viskas įvyko labai greitai, kaip paprastai vyksta tokiais atvejais. 
Tokiu greičiu, kurio protas nepajėgus stebėti. Raideris įkišo apspjau- 
tą ranką į džinsų kišenę, iš kur ji išniro jau su peiliu. Spustelėjo ran- 
kenoje esantį mygtuką - iššoko geležtė. Aplink antklodę stovėję žmo- 
nės pasitraukė atgal. 

- Bleizai! - sušuko Džordžas. 

Bleizas per antklodę šoko ant Randerio, tas pasilenkė pirmyn ir 
įsmeigė peilį Džordžui į pilvą. Džordžas suklykė. Bleizas sugriebė 
Randerį, trenkė jo galvą į grindis. Kažkas trakštelėjo. Garsas buvo 
toks, tarsi šakelė nulūžtų. 

Džordžas pakilo. Pažiūrėjo į peilio rankeną, styrančią iš po jo 
marškinių. Čiupo, pradėjo traukti, raukydamasis iš skausmo. 

- Velnias. O, velnias, - ir sunkiai sudribo ant žemės. 

Bleizas išgirdo, kaip trinktelėjo durys. Ant laiptų pasigirdo Žings- 
niai. Žmonės skirstėsi. 

- Išnešk mane iš čia. - Geltoni Džordžo marškiniai aplink peilio 
rankeną vis labiau raudonavo. - Pinigus pasiimk... Viešpatie, kaip 
skauda. 

Bleizas surinko išmėtytas kupiūras. Praradusiais jautrumą pirš- 
tais susigrūdo į kišenę. Džordžas kvėpavo tankiai, sunkiai. Kaip šuo 
karštą vasaros dieną. 

- Džordžai, leisk, aš tau ištrauksiu... 

- Ne, ar išprotėjai? Jis prilaiko žarnas, kad neišvirstų. Išnešk ma- 
ne iš čia, Bleizai! O, Jėzau Kristau! 

Bleizas pakėlė jį ant rankų, ir Džordžas vėl pradėjo rėkti. Krau- 
jas lašėjo ant antklodės, ant juodų Randerio plaukų. Džordžo pilvas 
po marškiniais buvo kietas kaip lenta. Bleizas pernešė jį per visą 
sandėlį, išnešė į kiemą. 

- Ne, tu pamiršai duoną. Tu niekada nepasiimi tos sušiktos duo- 
nos... Ir saliami. - Jo kvėpavimas dar padažnėjo. - Aš turiu tą knygą, 
žinai... 

- Džordžai! 

- Ta knyga su paveikslėliais... - Džordžas atsikosėjo krauju. Blei- 
zas apsuko jį 1r patapšnojo per nugarą. Nieko kito jis nesugebėjo su- 
galvoti. Bet kai vėl atsuko draugą veidu į save, tas jau buvo miręs. 

Bleizas padėjo jo kūną ant lentų prie sandėlio. Pradėjo trauktis 
atatupstas. Vėl sugrįžo ir užspaudė Džordžui akis. Vėl ėmė trauktis... 
Sugrįžo ir atsiklaupė šalia jo. 

- Džordžai? 

Atsakymo nėra. 

- Tu numirei, Džordžai? 

Nėra atsakymo. 

Visą kelią iki automobilio Bleizas bėgo. Įšoko į vidų, griebė vairą 
ir spustelėjo greičio pedalą taip, jog padangų pėdsakai nusidriekė per 
dvidešimtį pėdų. 

- Sumažink greitį, - pasigirdo Džordžo balsas nuo galinės sėdy- 
nės. 

- Džordžai? 

- Velniai tave rautų, greitį sumažink! 

Bleizas sumažino. 

- Džordžai, persėsk ant priekinės sėdynės. Perlipk. Palauk, aš 
tau padėsiu. 

- Ne, - atsakė Džordžas. - Man gerai ir ant galinės. 

- Džordžai? 

- Ką? 

- Ką mudu dabar darysime? 

- Pagrobsime kūdikį, - atsakė Džordžas. Kaip ir planavome. 


23 skyrius 


Kai Bleizas išlindo 1š nedidelio urvo ir apsižvalgė, jis neturėjo su- 
pratimo, kiek aplinkui žmonių. Manė, jog dešimtys. Nors, tai jau ne- 
turėjo reikšmės. Pistoletas išlindo iš už diržo, bet tai irgi nebuvo svar- 
bu. Klimpdamas giliai į sniegą, Bleizas nubrido link pirmo pamatyto 
vyriškio. Tas gulėjo ant sniego netoli urvo, pasirėmęs alkūnėmis, 
abiem rankomis laikydamas pistoletą. 

- Rankas aukštyn, Bleisdelai! Nejudėk! - suriko Grandžeris. 

Bleizas šoko ant jo. 

Grandžeris spėjo du kartus iššauti. Pirmoji kulka vos palietė bėg- 

lio dilbį, antroji įsmigo į sniegą. O po to Bleizas visu savo įspūdingu 
svoriu užgriuvo vyriškį, sukėlusį skausmą jo berniukui Džo, ir Gran- 
džerio ginklas nuskrido kažkur į pusnį. Agentas suriko, kai pajudėjo 
sulaužyti kojos kaulai. 

- Tu sužeidei vaiką! - išrėkė Bleizas į baimės ir skausmo iškreip- 
tą vyriškio veidą. Jo pirštai surado FTB agento kaklą. - Tu sužeidei 
kūdikį, besmegeni kalės vaike, Džo sužeidei, tu sužeidei vaiką! 

Grandžerio galva skraidė į visas puses, tarsi jis linkčiotų mėgin- 
damas pasakyti, jog su viskuo sutinka ir niekam neketina prieštarau- 
ti. Veidas buvo raudonas, akys išsprogusios. 

Jie artinasi. 

Bleizas nustojo smaugęs vaikiną. Apsidairė. Nieko. Ir tylu. Tik 
vis dar kaukia vėjas ir krisdamos lengvai šnara snaigės. 

Ne. Ir dar kažkoks garsas. Džo verksmas? 

Bleizas nubėgo į urvą. Džo raičiojosi po žemę, šaukė, rankutė- 
mis graibė orą. Nukritęs ant vaiko granito gabalas labiau jį sužalojo, 
negu iškritimas iš lopšio. Iš žanduko tekėjo kraujas. 

- Kad jį kur velnias! - suriaumojo Bleizas. 

Pakėlė vaiką, nuvalė žanduką, įsupo į antklodę, užmaukšlino ant 
galvos kepurę. O tas rėkė kiek tik leido jėgos. 

- Mudu turime bėgti, Džo. Skuosti kuo toliau nuo čia. Juk taip? 

Atsakymo nėra. 

Bleizas nugara pirmyn išlindo iš urvo, tvirtai prispaudęs vaiką 
prie krūtinės. Po to atsisuko veidu į vėją ir nudūmė link kelio, kuriuo 
buvo išvežamas miškas. 


- Kur Korlis jį paliko? - paklausė Sterlingas, gaudydamas burna 
orą. 

Jie stovėjo prie pat miško, sunkiai kvėpuodami. 

- Tenai, - parodė Franklinas. - Aš rasiu tą vietą. 

Sterlingas atsisuko į Bredlį. 

- Susisiekite su mano žmonėmis. Ir su Kamberlendo apskrities 
šerifu. Noriu, kad kelią, kuriuo išvežamas miškas, užblokuotų iš abie- 
jų pusių. O kas yra už to kelio... jei jam vis dėlto pavyks prasmukti? 

Bredlis kimiai nusijuokė: 

- Nieko, tenai tik Rojal upė. Norėčiau pamatyti, kaip jis per upę 
pabėgs. 

- Argi ji neužšalusi? 

- Žinoma, bet ledas nėra toks storas, kad būtų galima pereiti. 

- Gerai, pamėginkime paskubėti. Franklinai, rodykite kelią. Patį 
trumpiausią. Šitas žmogus labai pavojingas. 

Jie nusileido žemyn nuo pirmojo šlaito. Įėjęs į mišką, Sterlingas 
pastebėjo prie medžio prigludusią pilkai melsvą figūrą. 

Franklinas prie jos priėjo pirmas. 

- Korlis. 

- Negyvas? - paklausė Sterlingas, priėjęs arčiau. 

- Taip. - Franklinas parodė į grandinę pėdsakų, jau tapusių negi- 
liomis duobutėmis. 

- Eime. - Šį kartą Sterlingas pajudėjo pirmas. 

Po penkių minučių jie surado Grandžerį. Žymės ant agento kaklo 
jiems sukėlė siaubą. 

- Na ir dručkis tas vaikinas, - pasakė kažkas. 

Sterlingas parodė į snieguotą šlaitą. 

- Tenai yra urvas. Esu tuo įsitikinęs. Gal jis ten paliko kūdikį? 

Du patruliai priėjo prie įėjimo į urvą. Vienas sustojo, kažką pakė- 
lė nuo sniego. Iškėlė virš galvos. 

- Ginklas! - sušuko jis. 

“Tarsi mes būtume akli", - pagalvojo Sterlingas. 

- Velniai nematė to suknisto ginklo. Ieškokite vaiko! Ir būkite at- 
sargūs! 

Vienas iš patrulių įjungė Žibintą ir įlindo į urvą. Kitas atsitūpė, at- 
sisukęs į Sterlingą su Franklinu, įsiklausė. 

- Urve vaiko nėra! 

Jie pamatė pėdsakus, vedančius nuo urvo link seno kelio. Tuo 
metu iš urvo išlindo jį ištyrinėjęs patrulis. 

- Jis aplenkė mus maždaug dešimčia minučių, - pasakė Sterlin- 
gas Franklinui. Po to prabilo garsiau: - Sustokime grandine. Mes jį iš- 
ginsime į tą kelią. 

Jie pajudėjo pirmyn. Bleizo pėdsakais. 


Bleizas bėgo. 

Klupdamas, šuoliuodamas, lauždamasis per krūmus, užuot ieško- 
jęs kelio, tvirtai priglaudęs prie savęs Džo, saugodamas jį nuo dygių 
šakų. Oras skverbėsi į plaučius ir išeidavo iš jų. Už nugaros jis girdė- 
jo kažkieno riksmus. Jie kėlė Bleizui paniką. 

Džo verkė, raitėsi, kosėjo, tačiau vyriškis tvirtai jį laikė. Dar tru- 

putį, jau visai nedaug, ir jie išbėgs į kelią. O ten bus automobiliai. Po- 
licijos automobiliai... Bet Bleizo tai nejaudino. Kad tik spynelėje būtų 
palikti rakteliai. Jis išvažiuos kuo toliau. Greitai ir toli... Tada numes 
policijos automobilį ir persės į kokį nors kitą. Labai tiktų pikapas. To- 
kios mintys ateidavo į galvą ir vėl išeidavo, kaip spalvotų komiksų 
piešinėliai. 

Bleizas įbrido į pelkėtą vietovę, kur plonas ledas, gaubęs kupstus 
su snieguotomis kepurėmis, neatlaikė jo svorio, ir kojos klimpo į ledinį 
vandenį. Bet jis nesustojo ir galiausiai išlindo į krūmus, siekiančius 
jam iki kaklo. Ėjo pro juos nugara pirmyn, kad apsaugotų Džo. Vie- 
na šaka užkabino ant vaiko galvos uždėtą Bleizo kepurę ir nuplėšė 
ją. Nebuvo laiko jos pakelti. 

Džo pradėjo žvalgytis, jo akys iš siaubo išsiplėtė. Be kepurės (ji 
vis dėlto šildė berniuko veidą) kvėpuoti buvo sunkiau. Vaikas kiek 
pritilo. Už Bleizo nugaros kažkas šaukė... jį vijosi mėlynas įstatymo 
balsas. Bet tai nebuvo svarbu. Kad tik kuo greičiau pasiekus kelią, o 
visa kita - vieni niekai. 

Bleizas padidino greitį. Bėgti šlaitu buvo lengviau. Jis gelbėjo 
savo gyvybę. Savo ir Džo. 


Sterlingas lėkė pirmas, trisdešimčia jardų lenkdamas visus kitus. 
Atstumas tarp jo ir Bleizo pastebimai trumpėjo. Kodėl gi ne? Dručkis 
išmynė taką, ir jam lengviau bėgti. Sutraškėjo racija. Sterlingas nu- 
traukė ją nuo diržo, bet nekalbėjo. Kad nesutrikdytų kvėpavimo, tik 
du kartus spustelėjo mygtuką. 

- Tai Bredlis. Ar girdite mane? 

- Taip. - Tik vienas žodis. Reikėjo taupyti jėgas ir tęsti persekio- 
jimą. Galvoje sukosi vienintelė mintis, uždengdama visas kitas ryškiai 
raudona marška: šitas niekšas nužudė Grandžerį. Nužudė agentą. 

- Šerifas pastatė ant miško kelio automobilius. Valstijos policija 
ateis į pagalbą, kai tik galės. Ryšio pabaiga? 

- Taip. Ir visi eikite pakui jį. 

Jis nuskubėjo pirmyn. Po penkių minučių aptiko ant sniego gulin- 
čią raudoną megztą kepurę. Įsikišo ją į kišenę ir tęsė persekiojimą. 

Bleizui tereikėjo įveikti paskutinius penkiasdešimt jardų. Ir vis- 
kas. Toliau miško kelias. Džo daugiau nebeverkė - neturėjo jėgų. 
Sniegas užklijavo jo akių vokus, blakstienas. Vaikas užsimerkė. 

Bleizas du kartus buvo suklupęs ant kelių, tačiau vis atkišdavo 

pirmyn alkūnes, kad apsaugotų mažylį. Pagaliau užsiropštė į kalvos 
viršūnę. Ir... štai! Ant kelio stovėjo gal penkios tuščios patruliuojan- 
čios mašinos. 

Albertas Sterlingas iššoko iš miško ir dabar jau stebėjo šlaitą. Tą 
patį, kurį ką tik vargais negalais įveikė Bleizas. Čia jis pamatė perse- 
kiojamą nusikaltėlį. Pagaliau, pagaliau jie sučiupo šitą dručkį niekšą. 

- Bleisdelai, sustok! FTB! Sustok ir iškelk į viršų rankas! 

Bėglys apsidairė. Iš viršaus faras atrodė juokingai nedidukas. 
Bleizas apsisuko ir išbėgo į kelią. Sustojo prie pirmo patrulinio auto- 
mobilio, žvilgtelėjo į kabiną. Ir vėl nuskilo. Rakteliai palikti. Jau ketino 
paguldyti Džo ant priekinės sėdynės, kai išgirdo variklio gausmą. At- 
sisuko ir pamatė artėjantį prie jo kitą policijos automobilį. Pažvelgė į 
kitą pusę - o ten dar vienas. 

- Džordžai! - suklykė Bleizas. - O, Džordžai! 

Jis priglaudė prie savęs Džo. Mažylis kvėpavo tankiai, tarsi ne- 
galėdamas normaliai įkvėpti į plaučius oro. Panašiai, kaip Džordžas... 
kada Randeris įsmeigė jam į pilvą peilį. Bleizas užtrenkė dureles, nu- 
bėgo prie kapoto. 

Kamberlendo apskrities šerifo padėjėjas iškišo galvą iš automo- 
bilio, atvažiuojančio iš šiaurės pusės. Rankoje jis laikė portatyvinį 
megafoną. 

- Stok, Bleisdelai! Viskas baigta! Nejudėk iš vietos! 

Bleizas nubėgo per kelią. Kažkas į jį šovė. Iš kairės pusės pakilo 
sniego debesėlis. Džo išsigando, sucypė. 

Bleizas nušoko nuo kelio, šuoliais pasileido žemyn. Dar viena 
kulka prazvimbė pro ausis, nuplėšė šalia augusio beržo žievę. Vyriš- 
kis prabėgo pro tą beržą. Aplenkė pylimą, bet užkliuvo už sniegu ap- 
kloto rąsto. Pargriuvo, savo kūnu uždengęs vaiką. Pakilo, nuvalė nuo 
mažylio veido sniegą. Ne visą, žinoma. 

- Džo, kaip tu? Ar tau viskas gerai? 

Vaikas sunkiai kvėpavo, gargaliavo. Atrodė, jog vieną atsikvėpi- 
mą nuo kito skiria visa amžinybė. 

Bleizas nubėgo toliau. 


Sterlingas išbėgo į kelią, perbėgo į kitą pusę. Vienas iš Valdybos 
automobilių stovėjo kelkraštyje. Šerifo pagalbininkai išlipę iš mašinos 
žiūrėjo žemėn, nusitaikę į persekiojamą Žmogų. 

Sterlingo žandai įsitempė, dantenos pajuto šaltuką. Jis suprato, 
kad šypsosi. 

- Mes sučiupome tą niekšą. 

- Ir jie pasileido žemyn nuo pylimo. 

Bleizas pralėkė pro retas tuopas bei uosius. Už jų buvo atvira 
vietovė. Nei medžių, nei krūmų. Tik plokščia balta lyguma - ledu pa- 
dengta upė. O štai kitame krante - pilkai žali spygliuočių miškai drie- 
kėsi iki pat snieguoto horizonto... 

Bleizas žengė ant ledo. Kokie devyni žingsniai... 1 ledas sutraš- 
kėjo. Vyriškis iki šlaunų šmurkštelėjo į ledinį vandenį. Sunkiai kvė- 
puodamas apsisuko atgal, išlipo į krantą. 

- FTB! - suriko Albertas Sterlingas. - Paguldyk vaiką ant sniego 
ir atsitrauk. 

Bleizas pasisuko į dešinę ir nubėgo. Gerklė degte degė, oras sun- 
kiai pasiekdavo plaučius. Jis desperatiškai ieškojo akimis... paukščio, 
bet kokio paukščio, skraidančio virš upės. Ir nerado. Užtat atsirado 
Džordžas. Stovėjo priešais Bleizą už kokių aštuoniasdešimties jardų. 
Pro krentančias snaiges šmėsčiojo tik jo siluetas, tačiau bėglys aiškiai 
matė jo kepurę... su snapeliu, pakreiptu į kairę, į sėkmės pusę. 

- Greičiau, Bleizai. Paskubėk, tu, suknistas tinginy! Parodyk 
jiems kulnus! Parodyk, ką mes galime, velniai rautų! 

Bleizas pasileido bėgti dar greičiau. Pirmoji kulka pataikė jam į 
dešinę šlaunį. Jie taikėsi žemiau, kad nesužeistų vaiko. Tačiau kulka 
neturėjo įtakos jo greičiui. Jis jos... tiesiog nepastebėjo. Antroji per- 
šovė kelį. Kiaurai. Ir išlėkė su fontanu kraujo bei kaulų nuotrupomis. 
Bleizas ir dabar niekaip nesureagavo. Jis vis bėgo. Kaip vėliau pasa- 
kys Sterlingas, taip negalėjo būti. Neįtikėtina, kad tas velnio išpera to- 
kiomis kojomis galėtų bėgti. Tarsi sužeistas į pilvą briedis. 

- Padėk man, Džordžai! Mane ištiko bėda! 

Džordžas vėl dingo, bet Bleizas išgirdo jo grubų, kimų balsą: 

- Taip. Bet juk tu beveik išsigelbėjai. Spustelėk dar, vaikine! 

Bleizas sutelkė paskutines jėgas. Atsivėrė antrasis kvėpavimas. 
Jis pradėjo tolti nuo persekiotojų. Taip, jiedu su Džo vis dėlto sugebė- 
jo pabėgti. Tegul paskutinę akimirką, būdami prie pat ribos... bet su- 
gebėjo. Ir dabar jau viskas bus gerai. Bleizas prisimerkęs žiūrėjo į 
upę - norėjo pamatyti Džordžą. Arba paukštį. Bent vieną paukštį. 
Tiktai vieną. 

Trečioji kulka pataikė į sėdmenis. Į dešinę pusę. Sutrupino klubų 
kaulą. Pati didžiausia kulkos šukė suplėšė storąją žarną. Bleizas su- 
svirduliavo, bet neparkrito ir nubėgo toliau. 

Sterlingas priklaupė ant vieno kelio, abiem rankomis laikydamas 
pistoletą. Greitosiomis nusitaikė, kažkaip atsainiai. Negalvodamas, 
nesusimąstydamas. Svarbiausia - pasitikėti akimis bei rankomis. Tai 
labai svarbi jungtis. 

- Viešpatie, tebūnie Tavo valia. 

Ketvirtoji kulka, kulka paleista iš Sterlingo pistoleto, pataikė į 
juosmenį, pažeidė Bleizo stuburą. Jis staiga pajuto, tarsi didžiulė sun- 
ki ranka su boksininko pirštine būtų iš visų jėgų trenkusi jam virš 
inkstų. Ir krito ant sniego. Džo išlėkė jam iš rankų. 

- Džo! - suriko Bleizas, pasirėmė alkūnėmis ir nušliaužė prie vai- 
ko. Džo plačiai išplėtęs akis gulėjo ant sniego ir Žiūrėjo į jį. 

- Jis mėgina prišliaužti prie vaiko! - suriko vienas šerifo padėjėjų. 

Bleizas ištiesė berniukui ranką. Ir Džo rankutė, ieškojusi ko nors 
nusitverti, ją surado. Maži pirščiukai įsikibo į vyriškio pirštą. 

Už bėglio nugaros, sunkiai kvėpuodamas, stovėjo Albertas Ster- 
lingas. Ir tyliai, kad neišgirstų šerifo padėjėjai, ištarė: 

- Čia tau už Briusą, išgama. 

- Džordžai? - spėjo ištarti Bleizas, ir Sterlingas paspaudė gaidu- 
ką. 


24 skyrius 


Ištrauka iš spaudos konferencijos stenogramos. Konferen- 
cija įvyko vasario 10 dieną. 

KLAUSIMAS. Kaip laikosi Džo, misteri Džerardai? 

DŽERARDAS. Gydytojai tvirtina, jog berniukas greitai sveiksta. 
Ačiū Dievui. Iš pradžių jo būklė buvo sunki, bet plaučių uždegimą 
pavyko įveikti. Jis - kovotojas, aš tuo net neabejoju. 

KLAUSIMAS. Ką galite paakyti apie FTB veiksmus? 

DŽERARDAS. Jie padirbėjo puikiai. 

KLAUSIMAS. O ką judu su žmona dabar ketinate daryti? 

DŽERARDAS. Mes rengiamės nuvykti į “Disneilendą". 

(Juokas). 

KLAUSIMAS. Jūs rimtai? 

DŽERARDAS. Net neketinau juokauti. Kai tik gydytojai pasa- 
kys, jog Džo sveikas, važiuosime pailsėti. Į kokią nors šiltą vietelę, 
kur yra paplūdimys. O sugrįžę, pasistengsime padaryti viską, kad kuo 
greičiau užsimirštų šitas košmaras. 


Bleizą palaidojo Pietų Kamberlende, už dešimties mylių nuo “He- 
ton Hauzo". Maždaug toks pat atstumas buvo ir iki jo vaikystės na- 
mų, kur tėvas numetė jį nuo laiptų... Palaidojo miesto lėšomis, kaip ir 
daugelį kitų Meino valstijos skurdžių. Tą dieną saulės nebuvo, niekas 
nepalydėjo Bleizo į paskutinę kelionę. Išskyrus paukščius. Daugiau- 
siai varnos. Prie kaimo kapinių jų visada gausu. Atskrenda, nutūpia 
ant šakų, o po to vėl išskrenda tik joms vienoms žinomais keliais. 


Džo Džerardas ketvirtasis gulėjo už stiklinės sienelės ligoninės 
lovytėje. Jis jau pasveiko. Šiandien tėvai jį pasiima iš ligoninės. Žino- 
ma, jis to nežinojo. 

Prasikalė dar vienas naujas dantukas. Šitą mažylis tikrai žinojo - 
skaudėjo. Berniukas gulėjo ant nugaros ir žiūrėjo į paukščius, kaban- 
čius virš jo lovytės. Jie buvo pakabinti ant plonų vielučių ir judėdavo 
(skraidydavo!) nuo kiekvieno oro dvelksmo. O štai dabar sustojo ir 
nejuda. Todėl Džo pradėjo verkti. 

Virš jo pasilenkė veidas. Meiliai kalbantis balsas mėgino vaiką 
nuraminti. Tačiau veidas buvo nepažįstamas, ir mažylis dar garsiau 
pravirko. 

Veidas sučiaupė lūpas ir pūstelėjo į paukščius. Paukščiai sujudė- 
j0. Džo nustojo verkęs. Jis stebėjo paukščius. Vaikui jie atrodė juo- 
kingi. Jis pamiršo apie nepažįstamus veidus, pamiršo naujo dantuko 
sukeltą skausmą. Ir stebėjo skraidančius paukščius. 


Vertė 
Vlada BAUBONIENĖ 

I. Audra 


Štai kaip viskas buvo. 19... metų liepos mėnesį, tą naktį, kai Nau- 
josios Anglijos šiauriniuose rajonuose pagaliau baigėsi ilgiausia jos is- 
torijoje kaitra, vakarinę Meino valstijos dalį užgriuvo baisiausia audra, 
kokią man yra tekę matyti. 

Mes gyvenome prie Long Leiko ežero ir prieš pat saulėlydį pa- 
stebėjome, kaip pirmieji vėjo gūsiai pašiaušė vandens paviršių. Vos 
prieš valandą nebuvo nė menkiausio vėjelio. Amerikos vėliava, kurią 
mano tėvas iškabino virš valčių pašiūrės dar 1936-aisiais, bejėgiškai 
karojo ant stiebo. Net pats kraštas nejudėjo. Kaitra rodėsi beveik 
apčiuopiama ir gili kaip tamsus karjero vanduo. Po pietų mes visi 
trys ėjome maudytis, bet net ir vanduo negelbėjo nuo tokio karščio, 
nebent būtum nėręs gilyn. Tačiau nei aš, nei Stefa nenorėjome 
plaukti toli nuo kranto. Dėl Bilio. Jam tik penkeri. 

Pusę šešių viršutinėje terasoje, išeinančioje į ežero pusę, pava- 
karieniavome - be didelio apetito parakinėjome bulvių mišrainę ir su- 
žiaumojome po kelis sumuštinius su kumpiu. Nesinorėjo nieko, išsky- 
rus “Pepsi"", įstatytos į metalinį kibirėlį su ledo gabaliukais. 

Po vakarienės Bilis vėl nuėjo žaisti - laipioti vaikiškomis kopėtė- 
lėmis, - o mudu su Stefa likome terasoje. Sėdėjome ir tylėdami rūkė- 
me, kartkartėmis žvilgčiodami į kitoje veidrodinio ežero pusėje išsimė- 
čiusį Harisono miestelį. Kelios motorinės valtys sukiojosi netoli kran- 
to. Spygliuočiai toje pusėje atrodė sunykę ir apdulkėję. Vakaruose 
tarsi armija prieš puolimą rinkosi didžiuliai violetiniai audros debesys, 
juose švysčiojo žaibai. Kiekvienam tokiam žaibo blyksniui garsiu 
traškesiu antrindavo mūsų kaimyno Brento Nortono radijo imtuvas, 
transliuojantis Vašingtono stotį, leidžiančią klasikinę muziką. Norto- 
nas advokatavo Niudžersyje, o čia tik atostogaudavo paprastame va- 
sarnamyje be apšildymo sistemos ir termoizoliacijos. Prieš porą metų 
mes susiginčijome dėl sklypų ribos, byla pateko į apygardos teismą. 
Laimėjau aš. Tačiau Nortonas tvirtino, jog man pasisekė tik todėl, 

kad jis esąs nevietinis. Nuo to laiko didelės meilės vienas kitam mu- 
du nejautėme. 

Stefa atsiduso ir ėmė vėduotis krūtis viršutine maudymosi kos- 
tiumėlio dalimi. Vargu ar tai nors kiek ją atgaivino, tačiau šiek tiek 
pagerino bendrą vaizdą. 

- Nenoriu tavęs gąsdinti, - tariau, - tačiau netrukus gali prasidėti 
smarki audra. 

Ji abejodama pažvelgė į mane. 

- Vakar taip pat buvo debesų, ir užvakar. Bet jie išsisklaidė. 

- Šįvakar neišsisklaidys. 

- Ne? 

- Jeigu vėjas labai įsisiautės, mums teks nusileisti žemyn. 

- Manai, gali įsisiautėti? 

Mano tėvas pirmasis šioje ežero pusėje pasistatė plytinį namą, 
kuriame buvo galima gyventi ištisus metus. Būdamas dar visai jau- 
nas, jis kartu su broliais surentė čia vasarnamį, tačiau 1938-ųjų vasa- 
rą audra sugriovė jį iki pamatų. Išliko tik valčių pašiūrė. Po metų tė- 
vas pradėjo statyti naują, erdvų namą. Didžiausią pavojų audros metu 
čia kelia medžiai. Jie jau seni, ir stiprus vėjas gali juos išversti. Toks 
jau motinos gamtos tvarkymosi būdas. 

- Nežinau, - burbtelėjau. Tiesą sakant, taip ir buvo, nes apie 
smarkiąją 1938-ųjų audrą Žinojau tik iš pasakojimų. - Tačiau vėjas 
nuo ežero gali atūžti lyg greitasis traukinys. 

Netrukus grįžo Bilis skųsdamasis, jog laipioti kopėtėlėmis visai 
neįdomu, nes jis “visas šlapias". Aš pataršiau jam plaukus ir atkimšau 
dar vieną butelį “Peps1". Padaugės darbo dantistui. 

Debesys slinko vis arčiau, pamažu užgoždami dangaus žydrynę. 
Jau nebeliko jokių abejonių, kad artinasi audra. Nortonas išjungė ra- 
diją. Bilis sėdėjo tarp manęs bei Stefos ir susižavėjęs stebėjo dangų. 
Driokstelėjo griaustinis, lėtai nudundėjo per ežerą ir aidu grįžo atgal. 
Debesys vartėsi bei kaitaliojosi: tai juodi, tai purpuriniai, tai dryžuoti, 
tai vėl juodi. Palaipsniui jie pakibo virš viso ežero. Pamačiau, kaip iš 
dangaus nusileido plona lietaus uždanga. Bet lietus buvo dar toli - 
galbūt kažkur virš Bolterso ar Norvėjaus. 

Pirmasis neryžtingas vėjo gūsis išskleidė vėliavą ir vėl nuleido. 
Tačiau oras tapo gaivesnis: pamažu vis labiau vėso. Mūsų suprakai- 
tavę kūnai iš pradžių atsigavo, o paskui ėmė šiurpti nuo šalčio. 

Tada pamačiau atskubantį ežeru sidabrinį šydą. Per kelias se- 
kundes jis uždengė Harisoną ir dabar judėjo tiesiai į mus. Motorinės 
valtys dingo. 

Bilis pašoko nuo kėdės, miniatiūrinės mudviejų su žmona direk- 
toriškų kėdžių kopijos su jo vardu nugarėlėje. 

- Tėveli! Žiūrėk! 

- Eime į vidų, - tariau aš stodamasis ir apglėbdamas rankomis 
sūnaus pečius. 

- Bet tu matei? Tėte, kas tai? 

- Vandens ciklonas. Eime į vidų. 

Stefa metė į mane greitą, neramų žvilgsnį ir paragino: 

- Eime, Bili. Tėvelio reikia klausyti. 

Mes įėjome į svetainę pro stiklines sustumiamas duris. Uždaręs 
jas ir užstūmęs velkę, dar kartą žvilgtelėjau laukan. Sidabrinė uždan- 
ga, jau įveikusi tris ketvirtadalius ežero pločio, virto didžiuliu piltuvu, 
kuris pašėlusiai sukosi tarp žemo juodo dangaus bei švininio vandens 
paviršiaus, išmarginto putų dryžiais. Long Leikas tapo panašus į 
vandenyną. Aukštos bangos bėgo į krantą ir dužo į prieplaukas bei 
bangolaužius, ištėkšdamos į orą purslų fontanus. Ežero viduryje pu- 
totos vilnys lingavo bei sukosi vietoje. 

Žiūrėjau į cikloną tarsi užhipnotizuotas, negalėdamas atitraukti 
akių. Vandens piltuvas buvo jau visai netoli mūsų pakrantės, kai stai- 
ga blykstelėjęs ryškus žaibas pusei minutės tarsi pavertė visą vaizdą 
negatyvu. Išgąstingai dzingtelėjo telefonas, ir aš pasisukau į saviš- 
kius: žmona su sūnumi stovėjo prie didelio panoraminio lango, nu- 
kreipto į šiaurinę ežero pusę. 

Akimirką išvydau siaubingą viziją - tokios gali pasivaidenti tik vy- 
rams ir tėvams: panoraminis langas šaižiai traškėdamas dūžta, o 
dantytos stiklo šukių strėlės sminga į nuogą žmonos pilvą, į sūnaus 
veidą ir kaklą. 

- Ko čia stovite, velniai griebtų! Greitai žemyn! 

Stefa nustebusi pasižiūrėjo į mane. Bilis atrodė taip, tarsi būtų ką 
tik pažadintas iš gilaus miego. Nuvedžiau juos į virtuvę ir įjungiau 
šviesą. Telefonas vėl skambtelėjo. 

Ir tada kaukdamas atlėkė vėjas. Namas suūžė bei sudrebėjo 
tarsi kylantis keleivinis lėktuvas. Skardus vėjo švilpimas palaipsniui 
virto žemu gausmu, paskui perėjo į veriantį kauksmą. 

- Lipkite žemyn! - sušukau žmonai, stengdamasis perrėkti audrą. 

Tiesiai virš namo driokstelėjo griaustinis - tarytum milžiniškos 
lentos trinktelėjo viena į kitą. Bilis įsikibo man į koją. 

- Ir tu leiskis! - šūktelėjo Stefa. 

Aš linktelėjau ir rankų mostais paraginau juos. Vargais negalais 
atplėšiau nuo savęs Bilį. 

- Eik su mama. Aš dar noriu surasti žvakes. Tam atvejui, jei 
dingtų elektra. 

Bilis nuėjo su Stefa, o aš ėmiau raustis po spinteles. Žvakės, 
kaip žinote, turi tokią keistą savybę: kiekvieną pavasarį pasidedi jas 
į tam tikrą vietą, nes per vasaros audras gali nutrūkti elektros tieki- 
mas, bet kai ateina laikas, jos kažkur pasislepia. 

Ketvirta spintelė. Paketėlis žolės, kurią mudu su žmona nusipir- 
kome prieš ketverius metus ir dar nė pusės nesurūkėme, prisukamas 
žaislinis žandikaulis su barškančiais dantimis, nupirktas Biliui Oburno 
naujienų parduotuvėje, visas pluoštas nuotraukų, kurių Stefa niekaip 
neprisiruošia suklijuoti į albumą. Žvilgtelėjau po storu prekybiniu ka- 
talogu ir už guminės taivaniškos lėlės, kurią išlošiau Fraiburgo mugė- 
je, numušinėdamas teniso kamuoliukais medinius kėglius. 

Žvakės gulėjo už tos lėlės stiklinėmis numirėlio akimis. Vos tik 
užčiuopiau celofaninį paketą, į kurį jos buvo sudėtos, užgeso šviesa. 
Užtat danguje elektros buvo kiek nori. Svetainę apšvietė baltų bei 
violetinių žaibo blyksnių serijos. Išgirdau, kaip apačioje pravirko Bilis, 
ir Stefa ėmė kažką kalbėti, ramindama jį. 

Mane traukte traukė dar kartą žvilgtelėti pro langą. 

Vandens ciklonas arba jau buvo praėjęs pro mus, arba tiesiog 
atslūgo, pasiekęs sausumą, tačiau vis tiek toliau dvidešimties jardų 
nuo kranto nieko nesimatė. Vanduo tiesiog kunkuliavo. Pro šalį kuo- 
lais aukštyn praplaukė kažkieno tiltelis - tikriausiai Džeserių, - iki pu- 
sės nugrimzdęs į putotas bangas. 

Nusileidau žemyn. Bilis tučtuojau pribėgo ir apsikabino mano ko- 
jas. Paėmęs jį ant rankų, suspaudžiau glėbyje, paskui uždegiau žva- 
kes. Mes sėdėjome svečių kambaryje, esančiame kitame koridoriaus 
gale nuo mano nedidelės dirbtuvės. Geltonoje mirgančių žvakių švie- 
soje žiūrėjome vienas į kitą ir klausėmės, kaip audra kaukia bei tran- 
kosi į mūsų namą. Maždaug po dvidešimties minučių pasigirdo griū- 
vančio medžio traškėjimas. Be abejo, kažkur netoliese išvirto viena iš 
senųjų pušų. Netrukus vėjas aptilo. 

- Audra baigėsi? - paklausė Stefa. 

- Galbūt, - atsakiau. - O gal ir ne. 

Užkopėme laiptais aukštyn. Kiekvienas nešėmės rankoje po Žva- 
kę - tartum vienuoliai, einantys į vakarines pamaldas. Bilis laikė savo 
žvakę atsargiai bei išdidžiai: juk jis nešė ugnį. Tai vaikui labai daug 
reiškė. Be to, padėjo užmiršti baimę. 

Buvo jau tamsu, ir mums nepavyko įžiūrėti, kokių bėdų pridarė 
audra aplink namą. Biliui jau seniai buvo metas miegoti, tačiau nei 
aš, nei Žmona nevertėme jo eiti gulti. Tiesiog sėdėjome visi trys sve- 
tainėje, klausėmės vėjo ūžimo bei stebėjome žaibus. 

Maždaug po valandos vėjas vėl ėmė stiprėti. Jau tris savaites lai- 
kėsi maždaug 32 laipsnių temperatūra, ir šešis kartus per tas dvide- 
šimt dienų Nacionalinės meteorologijos tarnybos stotis Portlende pra- 
nešė, kad temperatūra pakilo virš 36. Siaubinga kaitra. Be to, praėju- 
si žiema buvo nepaprastai šalta, o pavasaris vėlavo. Žmonės vėl ėmė 
murmėti, kad tai atominių bombų bandymo šeštajame dešimtmetyje 
pasekmės. Vėl prasidėjo kalbos apie pasaulio pabaigą. Pati seniausia 
ir populiariausia tema. 

Antras škvalas buvo silpnesnis, tačiau jis išvertė dar kelis me- 
džius, išjudintus pirmosios audros atakos. Kai vėjas vėl ėmė rimti, 
vienas medis griuvo tiesiai ant mūsų namo stogo - tarsi kas kumščiu 
trinktelėjo į karsto dangtį. Bilis pašoko ir baikščiai pažvelgė į lubas. 

- Nebijok, vyre, namas išlaikys, - raminau sūnų. 

Jis nervingai man šyptelėjo. 

Apie dešimtą valandą vakaro užgriuvo paskutinis vėtros šuoras. 
Vėjas kaukė taip garsiai, kaip ir pirmąjį kartą, o žaibai, rodėsi, blyk- 
sėjo tiesiog aplink mus. Išvirto dar keli medžiai. Staiga nuo pakran- 
tės atsklido garsus bildesys bei traškesys. Stefa tyliai šūktelėjo, ta- 
čiau Bilis, užmigęs ant jos kelių, nepabudo. 

- Kas tai, Deividai? 

- Tikriausiai valčių pašiūrė. 

- O Dieve. 

- Eime žemyn, Stefa. 

Paėmiau Bilį ant rankų ir atsistojau. Stefa žiūrėjo į mane išplės- 
tomis iš baimės akimis. 

- Deividai, viskas bus gerai, ar ne? 

- Taip. 

- Tikrai? 

- Tikrai. 

Mes nulipome laiptais žemyn. O po dešimties minučių, audrai pa- 
siekus kulminaciją, iš viršaus atsklido trenksmas ir stiklo skambesys 
- išdužo panoraminis langas. Taip kad anoji vizija, šmėkštelėjusi mano 
akyse, matyt, nebuvo visai beprotiška. Stefa, jau spėjusi užsnūsti, ty- 
liai aiktelėjo bei pabudo. Bilis neramiai pasimuistė lovoje. 

- Lietus pateks į kambarį, - tarė Stefa. - Sugadins baldus. 

- Sugadins, tai sugadins. Viskas apdrausta. 

- Menka paguoda, - nusiminusi atsakė ji. - Ten tavo motinos 
spinta... mūsų nauja sofa... spalvotas televizorius... 

- Ššš... - sušnibždėjau. - Miegok. 

- Negaliu, - pasiskundė žmona, bet po penkių minučių užmigo. 

Aš neguliau dar pusvalandį, palikęs vieną degančią žvakę, kad 
būtų smagiau. Klausiausi, kaip trankosi ir murma lauke griaustinis. 
Nesunku nuspėti, kad rytoj daugelis ežero pakrantės gyventojų pra- 
dės skambinti savo draudimo agentams: ten, kur virstantys medžiai 
apgadino langus ar stogus, ims zvimbti benzopjūklai, o kelyje pasiro- 
dys oranžiniai elektros tinklų tarnybos automobiliai. 

Audra rimo, ir jokių naujų škvalo požymių nebuvo. Palikęs Stefą 
su Biliu miegančius, užlipau laiptais į svetainę. Sustumiamos durys 
atlaikė vėją, bet panoraminiame lange žiojėjo didžiulė skylė dantytais 
kraštais, o iš jos kyšojo beržo - seno medžio, augusio mūsų kieme 
prie įėjimo į rūsį, - viršūnė. Dabar supratau, ką turėjo omenyje žmo- 
na, sakydama, jog jos neguodžia draudimas. Aš mėgau tą medį, vie- 
nintelį apylinkėje, kurio niekada nebūčiau nupjovęs pats. Daug rūsčių 
žiemų mes praleidome kartu su juo. Didelėse stiklo šukėse ant kilimo 
atsispindėjo tūkstančiai mano žvakės atspindžių. Pagalvojau, jog rytoj 
būtinai reikės perspėti Stefą ir Bilį, kad eidami čionai apsiautų šlepe- 
tes - jie abu mėgsta rytais šlepsėti basi. 

Nulipau žemyn. Tą naktį mes visi trys miegojome svečiams 
skirtoje lovoje: aš ir Stefa iš kraštų, Bilis - per vidurį. Sapnavau Die- 
vą, ateinantį nuo Harisono, iš kitos ežero pusės. Jis buvo toks milži- 
niškas, kad mačiau jį tik iki juosmens - visa viršutinė kūno dalis nyko 
kažkur giedrame žydrame danguje. Girdėjau, kaip traška lūžtantys 
medžiai - tai Dievas žingsniavo, trypdamas miškus. Jis suko aplink 
ežerą, artėdamas link Bridžtono, link mūsų, o visi namai, kotedžai ir 
vasarnamiai jo kelyje sproginėjo, virsdami baltai violetinės liepsnos 
stulpais. Netrukus visą pakrantę aptraukė dūmai. Dūmai uždengė 
viską tarsi rūkas. 

II. Po audros. Nortonas. Kelionė į miestą 


- Ohoho! - šūktelėjo Bilis. 

Jis stovėjo prie tvoros tarp mūsų ir Nortono sklypų bei žiūrėjo į 
alėją, vedančią prie mūsų namo. Ši beveik ketvirčio mylios ilgio alėja 
išeina į žvyrkelį, kuris už trijų ketvirčių mylios įsuka į asfaltuotą dvi- 
pusį vieškelį, paprastai vadinamą Kanzaso keliu. Juo jūs galite nusi- 
gautų kur tik norite, bent jau iki Bridžtono - tai tikrai. 

Pažvelgiau į tą pusę, kur žiūrėjo Bilis, 1r nutirpau. 

- Neik toliau, vyruti. Netgi čia stovėti nėra saugu. 

Bilis nesiginčijo. 

Rytas buvo aiškus ir skaidrus kaip varpo garsas. Dangus, apsi- 
blausęs bei padūmavęs kaitros metu, vėl atgavo gaivų, sodrų, beveik 
rudenišką žydrumą. Dvelkė lengvas vėjelis, ir alėjoje žaismingai mir- 
guliavo pro lapus prasiskverbę saulės spinduliai. Netoli tos vietos, 
kur stovėjo Bilis, iš žolės sklido garsus šnypštimas. Iš pirmo žvilgsnio 
galėjai pamanyti, kad ten rangosi gyvačių kamuolys. Elektros laidai, 
ėję į mūsų namą, audros metu nutrūko ir dabar susipynę gulėjo išde- 
gusiame žolės lopinyje vos už dvidešimties pėdų nuo tvoros. Kart- 
kartėmis vienas kuris tingiai sujudėdavo, spjaudydamas kibirkštis. Jei- 
gu vakarykštė liūtis nebūtų taip smarkiai permerkusi žolės ir medžių, 
namas galėjo užsidegti. O dabar žolė išdegė tik toje vietoje, kur nu- 
krito laidai. 

- Tėveli, šita lektra gali užmušti žmogų? 

- Taip. Gali. 

- Ką mes dabar su ja darysime? 

- Nieko. Palauksime elektrikų iš elektros tinklų tarnybos. 

- O kada jie atvažiuos? 

- Nežinau. - Penkiamečiai vaikai niekada nepritrūksta klausimų. 
- Manau, šįryt jie turi darbo iki kaklo. Nori pasivaikščioti su manimi 
iki alėjos galo? 

Bilis žengė link manęs, bet sustojo, baimingai žvelgdamas į lai- 
dus. Vienas jų išsilenkė ir vangiai persivertė, tarsi modamas prieiti 
arčiau. 

- Tėveli, ar gali lektra pereiti žemę? 

Ką gi, teisingas klausimas. 

- Gali, bet tu nebijok. Elektrai reikalinga žemė, o ne tu. Viskas 
bus gerai, jeigu nesiartinsi prie laidų. 

- Reikalinga žemė, - sumurmėjo Bilis, paskui pribėgo prie ma- 
nęs, ir mudu nužingsniavome alėja, susiėmę už rankų. 

Buvo blogiau, negu maniau. Skersai kelio gulėjo keturi nuvirtę 
medžiai: vienas jaunas, du vidutiniai ir vienas senas milžinas, kokių 
penkių pėdų storio, visas aplipęs samanomis tarsi supuvusiu korsetu. 

Ant kelio mėtėsi daugybė šakų su vėjo nudraskytais lapais. Mu- 
du su Biliu nuėjome iki pat alėjos galo, rinkdami mažesniąsias ir mes- 
dami į krūmus šalikelėje. Tas darbas man priminė kitą vasaros dieną, 
kai aš pats buvau ne ką vyresnis už Bilį - tai buvo maždaug prieš 
dvidešimt penkerius metus. Suvažiavo visi mano dėdės ir iki pat pietų 
kirto krūmus bei brūzgynus. O vakare visi susėdo lauke prie didelio 
netašyto stalo, kurį buvo pasistatę kieme tėtis su mama, bei ėmė 
šveisti mėsainius, karštas bandeles su dešrelėmis, bulvių mišrainę. 
Alus liejosi upėmis, ir dėdė Rubenas pasinėrė į ežerą, nenusivilkęs 
drabužių, net nenusiavęs. 

Tais laikais šiuose miškuose dar pasitaikydavo elnių. 

- Tėveli, ar galima man eiti prie ežero? - paklausė Bilis. 

Jis pavargo rinkti šakas, o geriausias būdas išblaškyti nusiplūkusį 
vaiką - leisti jam užsiimti kuo kitu. 

- Žinoma, - atsakiau. 

Mes kartu grįžome alėja, ir Bilis nubėgo į dešinę, aplink namą, 
plačiu lanku aplenkdamas nukritusius laidus. Aš pasukau kairėn, į 
garažą. Kaip ir spėjau, visoje ežero pakrantėje jau traukė savo ne- 
ypatingai malonią ausiai dainą kaimynų benzopjūklai. 

Prisipyliau benzino į savojo pjūklo bakelį, nusivilkau marškinius ir 
jau ketinau grįžti į alėją, kai iš namo išėjo Stefa. Ji susirūpinusi nu- 
žvelgė nuvirtusius skersai kelio medžius. 

- Daug bus darbo? 

- Susidorosiu. Kaip namuose? 

- Aš surinkau stiklus, bet su tuo beržu, Deividai, tu turėsi ką nors 
padaryti. Medis svetainėje mums trukdys. 

- Taip, - sutikau aš. - Trukdys. 

Mes pažvelgėme vienas į kitą ryto saulės šviesoje ir nusijuokė- 
me. Pastatęs benzopjūklą į šalį, pabučiavau žmoną, uždėjęs rankas 
jai ant klubų. 

- Nereikia, - sumurmėjo ji. - Bilis... 

Tą pačią akimirką iš už namo kampo iššoko Bilis. 

- Tėte! Tėveli! Ateik, pažiūrėk, kaip... 

Stefa pastebėjo nutrauktus laidus ir riktelėjo jam, kad pasisaugo- 
tų. Bilis, bėgęs pakankamai toli nuo pavojingos zonos, sustojo bei pa- 
žvelgė į mamą taip, tarsi ji būtų pasakiusi didžiausią kvailystę. 

- Viskas gerai, mama, - tarė berniukas tokiu tonu, kokiu paprastai 
raminami suvaikėję senukai, ir lėtai leidosi link mūsų, visa savo iš- 
vaizda rodydamas, kad iš tikrųjų viskas gerai. Stefa ėmė virpėti ma- 
no glėbyje. 

- Nesibaimink, - sušnibždėjau žmonai į ausį. - Jis žino, kad laidai 
pavojingi. 

- Taip, bet juk tiek daug Žmonių žūsta, nutrenkti srovės, - atsakė 
ji. - Per televizorių nuolatos perspėja apie nutrauktus laidus, o žmo- 
nės vis tiek... Bili, tučtuojau eik namo! 

- Na, ką tu, mama! Aš noriu parodyti tėtei valčių pašiūrę! - Jo 
akys išsiplėtė iš susijaudinimo bei nusivylimo. Mažylis buvo kupinas 
įspūdžių ir norėjo jais pasidalyti. 

- Eik namo! Tie laidai pavojingi ir... 

- Tėtė sakė, kad jiems reikalinga Žemė, o ne aš... 

- Bili, nesiginčyk su manimi! 

- Aš tuoj ateisiu ir pažiūrėsiu, vyre. O tu kol kas bėk vienas. - 
Pajutau, kaip įsitempė Stefa. - Pro kitą namo pusę, sūnau! 

- Aha! Gerai! 

Bilis prabėgo pro mus ir nulėkė laiptais, vedančiais prie ežero 
nuo vakarinės namo pusės. Vėjyje suplevėsavo jo marškinių kraštas, 
išsipešęs iš kelnių. Berniukas dingo už namo kampo, ir netrukus iš 
ten atsklido susijaudinęs “Oho!"', liudijantis, kad jis surado dar vieną 
audros paliktą pėdsaką. 

- Bilis Žino apie laidus, Stefa, - tariau, švelniai apkabindamas 
žmoną per pečius. - Ir bijo jų. Gerai, kad bijo - taip jis išvengs pavo- 
jaus. 

Stefos skruostu nuriedėjo ašara. 

- Aš taip bijau, Deividai. 

- Ir ko gi? Viskas jau pasibaigė. 

- Ar tikrai? Žiema buvo bloga... Ir vėlyvas pavasaris... Mieste 
žmonės vadina jį “juoduoju pavasariu“... Kalbama, kad šiuose kraš- 
tuose nebuvo tokio nuo 1888 metų... 

Sakydama “kalbama", Stefa, be abejo, turėjo omeny misis Kar- 
modi, “Bridžtono antikvariato" savininkę. Stefa kartais užsukdavo į 
tą parduotuvėlę, priverstą visokiausio šlamšto. Bilis visada noriai ly- 
dėdavo mamą. Parduotuvėlės gilumoje, viename iš tamsių dulkinų 
kambarėlių, amžiams išskleidusios sparnus ir įsikabinusios nagais į 
nupoliruotas šakeles, tupėjo pelėdų iškamšos auksaspalvėmis akimis. 
Dar ten buvo trejetas meškėnų, lakančių vandenį iš “upelio" - ilgo, 
dulkėto veidrodžio gabalo. Ir net kandžių sukapota vilko iškamša: 
prašieptuose nasruose sustingęs šiurpus urzgimas, o pro dantis ne 
seilės teka, bet byra pjuvenos. Anot misis Karmodi, šitą vilką nušo- 
vęs jos tėvas 1901-ųjų rugsėjo popietę, kai žvėris atėjo atsigerti prie 
Stivenso upelio. 

Ir mano Žmonai, ir sūnui žygiai į misis Karmodi antikvarinę par- 
duotuvėlę suteikdavo nemažai džiaugsmo. Stefa gėrėdavosi stiklinė- 
mis figūrėlėmis, o Bilis studijavo mirtį taksidermijos vardan. Bet man 
atrodė, kad senoji dama neigiamai veikia mano žmoną, skatindama 
jos prietaringumą. Šiaip jau Stefa visada buvo praktiška ir blaivaus 
proto. Senei tiesiog pavyko rasti jos pažeidžiamą vietą, “Achilo kul- 
ną“. Tačiau Stefa nebuvo vienintelė moteris mieste, kurią misis Kar- 
modi prisiviliojo savo kraupiomis pranašystėmis ir liaudiškais recep- 
tais (visada išrašomais Dievo vardu): 

Vanduo iš supuvusio kelmo padės užgydyti mėlynes paakiuose, 
jeigu jūsų vyras linkęs po trečios taurelės duoti valią rankoms. Kokia 
bus ateinanti žiema, galima sužinoti, liepos mėnesį suskaičiavus vikš- 
ro segmentus arba rugpjūtį išmatavus medaus korio storį. O dabar - 
apsaugok mus, Viešpatie, - vėl atėjo JUODASIS 1888-UJŲ PAVA- 
SARIS (šauktukų galite prirašyti, kiek tik norite). 

Aš irgi girdėjau istoriją apie tą pavasarį - vietiniai gyventojai 
mėgsta ją pasakoti: jeigu pavasaris bus pakankamai šaltas, ledas ant 
ežero pajuoduos kaip išpuvęs dantis. Tai, žinoma, retas reiškinys, 
vargiai pasitaikantis kartą per šimtmetį. Šiaip ar taip, istorija keliauja 
iš lūpų į lūpas, tačiau niekas negali papasakoti jos įtikinamiau už mi- 
sis Karmodi. 

- Buvo sunki Žiema, paskui atėjo vėlyvas pavasaris, - tariau. - O 
dabar kaitri vasara. Buvo audra, bet ji jau baigėsi. Tu juk visada su- 
gebėjai blaiviai samprotauti, Stefani. 

- Tai nebuvo paprasta audra, - pasakė ji tuo pačiu kimiu balsu. 

- Taip, - pritariau. - Su tuo aš sutinku. 

Istoriją apie Juodąjį Pavasarį man papasakojo Bilas Džostis, de- 
galinės “Džostis Mobil'* Kasko Vilidže savininkas ir tam tikra pras- 
me tarnautojas. Bilui padėdavo jo trys girtuokliai sūnūs, o kartais ir 
keturi girtuokliai anūkai - kai atsiplėšdavo nuo sniegomobilių bei pur- 
vabridžių dviračių konstravimo. Bilui buvo septyniasdešimt, nors iš 
pažiūros duotum ir visus aštuoniasdešimt, tačiau, užėjus ūpui, gerdavo 
jis kaip dvidešimtmetis. Mudu su sūnum buvome užsukę pas jį prisi- 
pilti benzino į “Skautą"' praėjus dienai po to, kai pačiame gegužės vi- 
duryje iškrito beveik pėdos storio sunkaus sniego sluoksnis, uždeng- 
damas jau sužaliavusią žolę ir gėles. Džostis ta proga buvo gerokai 
prisisiurbęs ir noriai išklojo visą istoriją apie Juodąjį Pavasarį, pridur- 
damas šį tą ir nuo savęs. Bet manęs tokia oro permaina nepribloškė: 
juk kartais būna sniego gegužės mėnesį - jis iškrenta ir po dviejų die- 
nų ištirpsta. Ir nieko čia nėra nuostabaus. 

Stefa vėl baugiai žvilgtelėjo į nutrūkusius laidus. 

- Kada atvažiuos žmonės iš elektros tinklų tarnybos? 

- Kai tik galės. Manau, ilgai netruks pasirodyti. Ir nesijaudink dėl 
Bilio. Jis protingas vaikas. Galbūt kartais užmiršta tvarkingai susidėti 
drabužius, bet niekada nelakstys tarp aukštos įtampos laidų. Bilis 
puikiai supranta, kas yra pavojus. - Paliečiau pirštu Stefos lūpų kam- 
putį, ir jis paklusniai pakilo aukštyn, virsdamas šypsena. - Dabar jau 
ramiau? 

- Kai pasikalbu su tavimi, man visada ramiau, - atsakė Žmona, ir 
mano nuotaika kaipmat praskaidrėjo. 

Nuo ežero vėl atsklido šaukiančio mus Bilio balsas. 

- Eime, pažiūrėsime, ką pridirbo audra, - paraginau Stefą. 

- Man užteks ir žygio į svetainę, - liūdnai šniurkštelėjusi atsakė ji. 

- Tada tiesiog suteik mažyliui malonumą. 

Susiėmę už rankų mudu ėmėme leistis akmeniniais laipteliais. 
Kai pasiekėme pirmąjį posūkį, iš už jo išlėkė Bilis ir vos neparvertė 
mūsų žemėn. 

- Ko dabar lakstai kaip akis išdegęs? - subarė sūnų Stefa, surau- 
kusi antakius. Galbūt ji įsivaizdavo, kaip berniukas įsibėgėjęs įsirėžia 
ne į mus, bet į tą baisų kibirkščiuojančių laidų lizdą. 

- Ateikite greičiau! - dusdamas išpoškino Bilis. - Valčių pašiūrė 
sutraiškyta! Ant akmenų guli prieplauka... o užutekyje medžiai... 
Velniai žino kas! 

- Bili Draitonai! - pasipiktino Stefa. 


203 


- Oi, atleisk, mama... Bet tu turi pamatyti... Oo!.. - Ir jis vėl din- 
g0. 

- Taręs niūrią pranašystę, jis išnyko, - pasakiau aš, ir Stefa vėl 
nusijuokė. - Klausyk, kai tik supjaustysiu tuos medžius, nuvirtusius 
ant kelio, nuvažiuosiu į Meino elektros tinklų tarnybos kontorą Port- 
lende ir papasakosiu jiems, kas čia pas mus įvyko. Gerai? 

- Gerai, - apsidžiaugė žmona. - Kada, manai, galėsi važiuoti? 

Be to milžiniško apsamanojusio medžio darbo buvo ne daugiau 
kaip valandai. Bet su juo teks pavargti galbūt net iki vienuoliktos. 
Taip jai ir pasakiau. 

- Tada aš atnešiu tau priešpiečius. Tačiau turėsi užsukti mieste į 
parduotuvę ir šio to nupirkti... Mes beveik baigėme pieną ir sviestą. 
Ir dar... Geriau aš tau viską surašysiu. 

Vos tik moteris išgyvena kokią stichinę nelaimę, tučtuojau virsta 
vovere. Spustelėjau Stefą glėbyje ir linktelėjau. Mes pagaliau apėjo- 
me namą. Užteko vieno žvilgsnio, kad suprastum, kas išmušė varg- 
šelį Bilį iš vėžių. 

- Dievulėliau, - sušnibždėjo Stefa. 

Nuo nedidelės aukštumos, kur mudu stovėjome, matėsi beveik 
ketvirtis mylios pakrantės: Baiberio sklypas kairėje, mūsiškis ir Bren- 
to Nortono sklypas dešinėje. 

Milžiniška sena pušis, saugojusi mūsų valčių prieplauką, buvo 
vėtros perlaužta pusiau. Likusioji kamieno dalis styrojo iš žemės tarsi 
nudrožtas pieštukas, ir lūžio vietoje mediena greta pajuodavusios nuo 
laiko bei darganų žievės atrodė beviltiškai balta. O maždaug šimto 
pėdų ilgio senosios pušies viršūnė gulėjo sekliame užutekyje panirusi 
į vandenį. Mums pasisekė, kad ji nenugramzdino mūsų “Star-Kruze- 
rio“, - pagalvojau aš: - prieš savaitę sugedo variklis, ir kateris iki šiol 
kantriai laukia remonto Neiplo doke. 

Priešingoje mūsų pakrantės ruožo pusėje po kitu nuvirtusiu me- 
džiu riogsojo valčių pašiūrės nuolaužos - tos pačios pašiūrės, kurią 
kadaise pastatė mano tėvas, ir kur senais gerais laikais, kai Braito- 
nus lydėjo kur kas didesnė sėkmė negu dabar, glaudėsi šešiasdešim- 
ties pėdų ilgio jachta. Bėdos kaltininkas, beje, augo Nortono žemėje. 
Pamatęs tai, tiesiog įsiutau: tas medis nudžiūvo dar prieš penkerius 
metus, ir Nortonas jau seniai privalėjo jį nupjauti. O dabar jis išvirto 
pats ir dar tiesiai ant mūsų valčių pašiūrės. Stogas pasviro į šoną tar- 

si girtas. Vėjas toli aplinkui išsvaidė lentas iš pramuštos skylės. Bilis, 
sakydamas, kad “pašiūrė sutraiškyta“, išsireiškė kaip visada tiksliai. 

- Tai Nortono medis! - pareiškė Stefa, ir jos balse nuskambėjo 
toks pasipiktinimas, kad aš nejučia šyptelėjau, nors širdį gniaužė 
skausmas. 

Vėliavos stiebas įkrito į vandenį, o šalia jo plūduriavo permirkusi 
vėliava, susipynusi su pakėlimo virve. Nesunku buvo įsivaizduoti 
Nortono atsakymą: “O tu paduok mane į teismą!" 

Bilis, užsiropštęs ant bangolaužio, apžiūrinėjo išmestą ant akme- 
nų prieplauką, nudažytą žydrais ir geltonais dryžiais. Grįžtelėjęs per 
petį į mus, mažylis džiugiai šūktelėjo: 

- Tai Martinsų prieplauka, ar ne? 

- Martinsų, - atsakiau. - Klausyk, Didysis Bilai, gal įbristum į 
vandenį ir išžvejotum vėliavą? 

- Tuojau. 

Bangolaužio dešinėje buvo nedidelis smėlėtas paplūdimys. 1941- 
aisiais, dar prieš karą, mano tėvas pasamdė žmogų, kad atvežtų čionai 
gražaus pajūrio smėlio - šešis pilnus sunkvežimius - ir išskirstytų jį pa- 
krantėje bei vandenyje, maždaug man iki krūtinės - iki penkių pėdų gy- 
lio. Tas žmogus gavo už darbą aštuoniasdešimt dolerių, o mes iki šiol 
turime gražų krantą. Dabar, kaip Žinote, jau niekas nebegali įsirengti 
savo žemėje smėlėto paplūdimio. Kai kotedžai prie ežerų ėmė augti 
kaip ant mielių ir nutekantys kanalizacijomis vandenys išnaikino visas 
žuvis arba pavertė jas nevalgomomis, buvo uždrausta pilti pakrantėse 
smėlį - esą jis gali sutrikdyti ežerų ekologinę pusiausvyrą. 

Bilis įbrido į vandenį bei sustojo. Tą pačią akimirką pajutau, kaip 
įsitempė į mane atsirėmusi Stefa, ir pats pamačiau, kas sustabdė ber- 
niuką. Visa pakrantė Harisono pusėje buvo dingusi. Ją tiršta marška 
klojo ryškus baltas rūkas - tarsi koks stebuklingas debesis būtų nusi- 
leidęs ant žemės. 

Nakties sapnas ėmė pildytis, - tariau sau, - o kai Stefa paklausė, 
kas tai, man nejučia išsprūdo: “Dievas". 

- Deividai? 

Kranto linijos toje pusėje neliko nė žymės, tačiau per ilgus metus 
aš tiek prisižiūrėjau į Long Leiką, kad dabar galėjau spėti, jog rūko 
Juosta uždengė tik kelis vandens jardus, ne daugiau. Apatinis jos 
kraštas buvo tiesus, tarsi nubrėžtas pagal liniuotę. 

- Kas tai, tėveli? - sušuko Bilis, stovėdamas iki kelių vandenyje 
ir siekdamas permirkusios vėliavos. 

- Rūkas. 

- Rūkas virš ežero? - suabejojo Stefa, ir aš pastebėjau jos akyse 
misis Karmodi įtakos atšvaitą. Velniai griebtų tą senę! Mano paties 
bloga nuojauta jau išnyko. Sapnai, šiaip ar taip, yra tik sapnai, o rūkas 
yra tik rūkas. 

- Žinoma. Tu ką, niekada nematei rūko virš ežero? 

- Tokio nemačiau. Jis labiau primena debesį. 

- Tai dėl to, kad ryškiai šviečia saulė, - atsakiau aš. - Taip atro- 
do debesys, kai Žiūri į juos iš lėktuvo. 

- Bet iš kur jis atsirado? Rūkas čia pakyla tik darganotu oru. 

- Kaip matai, pakyla ir saulėtu. Bent jau Harisone. Tikriausiai tai 
vakarykštės audros liekana. Susidūrė du oro frontai ar kažkas pana- 
šaus. 

- Tu tai tikrai Žinai, Deividai? 

Nusijuokiau ir apglėbiau ją per pečius. 

- Ne, žinoma, aš tiesiog tauškiu, kas ant seilės užeina. Jeigu Žino- 
čiau tikrai, pranešinėčiau orus per vakaro žinias. Eik namo ir sura- 
šyk man, ką reikės nupirkti. 

Stefa dar kartą abejodama žvilgtelėjo į mane ir vėl įsistebeilijo į 
rūką, prisidengusi delnu akis. 

- Keista, - galiausiai pratarė ji ir nuėjo namo. 

O Biliui rūkas jau neberūpėjo. Jis išžvejojo iš vandens vėliavą bei 
susiraizgiusią pakėlimo virvę, ir mudu abu ištiesėme visa tai ant pie- 
velės džiūti. 

- Girdėjau, kad negerai, jei vėliava paliečia žemę, tėveli, - daly- 
kišku tonu pareiškė berniukas. 

- Tikrai? 

- Taip. Viktoras Makalisteris sako, kad už tai žmones sodina į 
lektros kėdę. 

- Pasakyk Vikui, jog jo galva pilna to, nuo ko žolė vešliau želia. 

- Mėšlo, taip? - Bilis - sumanus vaikas, bet visiškai neturi humo- 
ro jausmo. Mažylis viską priima labai rimtai. Tikiuosi, paaugęs jis su- 
pras, kad mūsų pasaulyje tokia nuostata yra tiesiog pavojinga. 

- Taip, sūnau, tik neišplepėk mamai, jog aš taip sakiau. Kai vėlia- 
va išdžius, mes ją pakelsime nuo žemės, gražiai sulankstysime ir net 
suvyniosime į popierių. Taigi viskas bus gerai. 

- O paskui pataisysime valčių pašiūrę ir iškelsime naują stiebą, 
taip, tėveli? - Dabar jis atrodė iš tiesų susirūpinęs. Matyt, griuvėsių 
vaizdas ir jam ėmė atrodyti nemalonus. 

Patapšnojau sūnui per petį. 

- Ar ne per daug nori iš karto? 

- Ar galiu nubėgti pas Baiberius ir pažiūrėti, kas ten atsitiko? 

- Palūkėk dar truputį. Jie dabar irgi tvarkosi po audros, o tokie 
rūpesčiai kartais labai sugadina žmonėms nuotaiką, - pasakiau, gal- 
vodamas apie Nortoną. 

- Gerai. Atia! - Jis pasisuko bėgti. 

- Netrukdyk kaimynams dirbti, vyruti. Bili! 

Berniukas grįžtelėjo per petį. 

- Nepamiršk, ką sakiau apie tuos laidus. Jei pamatysi dar kur 
nors, neik artyn... 

- Žinoma, tėte. 

Dar kelias minutes pastovėjau ant kranto, apžiūrinėdamas audros 
padarytą žalą, paskui vėl pažvelgiau į rūką. Man pasirodė, kad jis pri- 
artėjo, tačiau nebuvau tuo tikras. Jeigu tikrai priartėjo, tai nusiženg- 
damas fizikos dėsniams, nes vėjas - lengvas brizas - pūtė nuo mūsų 
pusės. O tokie dalykai, kaip žinote, gamtoje neįmanomi. Rūkas buvo 
baltas, visiškai baltas. Jo baltumą galėjai palyginti su ką tik iškritusių 
sniegu sodriai mėlyno žiemos dangaus fone. Tačiau sniegas visada 
atspindi tūkstančius deimantinių saulės spindulių, o šis keistas rūkas, 
nors ryškus ir švarus, nė trupučio neblizgėjo. Stefa, aišku, klydo sa- 
kydama, kad giedrą dieną rūkas nekyla. Pasitaiko ir giedrą dieną, bet 
tada prisisotinusiame drėgmės ore atsiranda vaivorykštė. O šiandien 
vaivorykštės nebuvo. 

Bloga nuojauta vėl sugrįžo, bet ją tučtuojau išblaškė staiga neto- 
liese pasigirdęs žemas mechaninis pūkštimas “uch, uch, uch!" ir jį 
palydėjęs: “Ot šūdas!" Pūkštimas vėl pasikartojo, tik šįkart be keiks- 
mažodžio. Trečią kartą motoro čiaudėjimą lydėjo frazė “Kad tave 
sutrauktų...", ištarta tonu žmogaus, kuris ryžosi pats susidoroti su 
sunkia užduotimi, tačiau greitai nusivylė. 

- Uch, uch, uch, uch... 

Tyla. 

Po to: 

- Ak, tu šunsnuki! 

Šyptelėjau. Garsas gerai sklido pakrante, o dirbančių pjūklų zvim- 
bimas aidėjo iš tolimesnių sklypų. Todėl aš lengvai atpažinau ne ypač 
malonų savo kaimyno, garsiojo advokato Brento Nortono, balsą. 

Nusileidau prie vandens apsimesdamas, kad einu apžiūrėti tilte- 
lio, audros išmesto ant mūsų bangolaužio. Iš čia galėjau matyti Nor- 
toną, plušantį pušų spygliais nubertoje aikštelėje priešais savo veran- 
dą. Jis mūvėjo dažais ištepliotus džinsus ir vilkėjo baltus sportinius 
marškinėlius. Elegantiška keturiasdešimtdolerinė šukuosena buvo vi- 
sai praradusi formą, veidu žliaugė prakaitas. Priklaupęs ant vieno ke- 
lio, Nortonas beviltiškai mėgino užvesti savąjį benzopjūklą, kur kas 
didesnį ir galingesnį už manąjį pjūklelį, kadaise pirktą vietinėje par- 
duotuvėje už 79 dolerius 85 centus. Jo galiūne, atrodo, buvo viskas, 
išskyrus mygtuką. Nortonas atkakliai tampė starterio lyną, tačiau ne- 
sugebėjo išgauti nieko kito, tik apatišką “uch-uch-uch". Širdies gilu- 
moje net apsidžiaugiau pamatęs, kad advokato kieme stovėjusį vai- 
šėms skirtą stalą perpus perlaužė nuvirtęs geltonasis beržas. 

Nortonas iš visų jėgų patraukė starterį. 

- Uch, uch, uchuchuch - Och! Och! Och!.. Och!.. uch. 

Beveik pavyko, bičiuli. 

Dar vienas herakliškas trūktelėjimas. 

- Uch-uch-uch. 

- Išgama, - sušvokštė Nortonas, įsiutęs ant savo prašmatnaus 
benzopjūklo. 

Grįžau prie namo, pirmąkart tą rytą jausdamasis iš tikrųjų gerai. 
Mano benzopjūklas užsivedė po pirmo trūktelėjimo, ir aš ėmiausi dar- 
bo. 


Apie dešimtą valandą kažkas patapšnojo man per petį. Atsisu- 
kęs pamačiau Bilį, vienoje rankoje laikantį alaus skardinėlę, kitoje - 
Stefos sudarytą pirkinių sąrašą. Įsikišęs sąrašą į užpakalinę džinsų 
kišenę, paėmiau iš sūnaus alų - ne ledinis, tačiau bent jau vėsus. Re- 
tai kada alus atrodydavo toks skanus. Vienu mauku išgėriau pusę 
skardinės ir kilstelėjau ją Bilio pusėn. 

- Ačiū, vyruti. 

- Galima ir man? 

Leidau jam išgerti gurkšniuką. Bilis susiraukė bei grąžino skardi- 
nę. Ištuštinau ją iki dugno ir vos susilaikiau nesuspaudęs per vidurį. 

Jau treji metai, kai pas mus superkami tušti buteliai bei skardinės, ta- 
čiau senų įpročių sunku atsikratyti. 

- Mama dar kažką prirašė apačioje, bet aš neįskaitau, - tarė Bi- 
lis. 

Išsitraukiau iš kišenės popieriaus lapelį. “Niekaip nepagaunu 
“WOXO", - rašė Stefa. - Galbūt po audros jie negali išeiti į eterį?" 

“WOXO"' - vietinė automatinė radijo stotis, ilgųjų bangų siųstu- 
vais transliuojanti roko muziką. Ji yra Norvėjuje, maždaug už dvide- 
šimties mylių į šiaurę nuo čia. Tačiau tai beveik viskas, ką pagauna 
mūsų senas silpnas imtuvas. 

- Pasakyk mamai “galbūt, - paliepiau Biliui, prieš tai perskaitęs 
jam Stefos klausimą. - Ir tegul ji pabando trumpųjų bangų diapazone 
paieškoti Portlendo. 

- Gerai. Tėveli, ar galima man kartu su tavimi važiuoti į miestą? 

- Žinoma. Ir mama gali, jei nori. 

- Gerai! - Jis nudūmė su tuščia skardine rankoje. 

Supjaustęs tris artimiausius medžius, pagaliau ėmiausi storojo. Po 
pirmo pjūvio kelioms minutėms išjungiau pjūklą, kad neperkaistų - 
medis jam buvo pernelyg didelis, bet aš tikėjausi susidoroti, jei tik ne- 
perkaitinsiu motoro. Kažin ar nėra išvirtusių medžių ant žvyrkelio, 
vedančio į Kanzaso kelią, - ėmiau spėlioti. Vos spėjau taip pagalvoti, 
miško properšoje švystelėjo oranžinis elektros tinklų tarnybos sunk- 
vežimis, tikriausiai skubantis į tolimąjį mūsų keliuko galą. Vadinasi, 
viskas gerai - žvyrkelis neužverstas. Apie pusiaudienį elektrikai jau 
bus pas mus ir imsis tų nutrūkusių laidų. 

Nupjovęs didelį kamieno galą, nutempiau jį į alėjos kelkraštį ir 
nuverčiau nuo šlaito. Jis nuriedėjo žemyn į krūmus, vėl sužėlusius nuo 
to laiko, kai mano tėvas su savo broliais (visi jie buvo menininkai - 
Draitonai visada turėjo polinkį menui) iškirto brūzgynus alėjos pakraš- 
čiuose. 

Atgalia ranka nusivaliau nuo kaktos prakaitą galvodamas, kad 
būtų ne pro šalį išgerti dar alaus - viena skardinė tik sukelia troškulį. 
Paskui vėl paėmiau pjūklą, bet į galvą įkyriai lindo neramios mintys 
apie “WOXO". Būtent iš tos pusės atslinko keistasis rūkas. Ir bū- 
tent ten buvo Šeimoro miestelis (vietiniai taria “Šamoro""), kur įsikū- 
ręs “Projektas “Strėlė". 

Šitą “Projektą Bilas Džostis laikė viena iš Juodojo Pavasario 
priežasčių. Vakarinėje Šeimoro dalyje, netoli tos vietos, kur miestelis 

ribojasi su Stonhemu, yra vyriausybinis draustinis, aptvertas spygliuo- 
ta viela. Zoną saugoja sargybiniai, apžvalginės televizijos kameros ir 
dar velniai žino kas. Bent taip man pasakojo. Pats aš nesu matęs 
“Strėlės"", nors senasis Šeimoro kelias eina tik per mylią nuo rytinio 
zonos pakraščio. 

Niekas nežinojo, iš kur atsirado pavadinimas “Strėlė", ir niekas 
negalėjo tiksliai pasakyti, ar tikrai toks šio projekto pavadinimas - jei- 
gu tik jis iš tiesų egzistuoja. Bilas Džostis tikino, kad aptvertoje zono- 
je tikrai atliekami kažkokie darbai. Bet kai aš paklausiau, iš kur tai 
žino, jis ėmė kažką sapalioti, esą jo dukterėčia dirba telefono stotyje 
“Kontinentai? ir ji kažką nugirdo. Žodžiu, išsisuko nuo tiesaus atsa- 
kymo. 

- Atominiai reikalai, - prasitarė jis tądien, pasilenkęs prie “Skau- 
to" lango bei kvėptelėjęs man į veidą alaus tvaiku. - Štai kuo jie ten 
užsiiminėja. Atomu šaudo į orą ir panašiai. 

- Ore ir taip yra daugybė atomų, misteri Džosti, - įsiterpė Bilis. - 
Taip aiškina misis Neri. Ji sako, kad atomų visur pilna. 

Džostis įsmeigė į mano sūnų paraudusias akis, ir Bilis galų gale 
neišlaikė jo žvilgsnio. 

- Tai visai kiti atomai, sūneli. 

- Ak, taaaip... - sumurmėjo Bilis ir daugiau nebesiginčijo. 

Dikas Miuleris, mūsų draudimo agentas, tvirtino, kad “Projektas 
“Strėlė" yra ne kas kita kaip žemės ūkio bandymų stotis, atliekanti 
vyriausybinius užsakymus. 

- Stambesni pomidorai, ilgesnis vaisių vedimo laikas, - giliamintiš- 
kai pareiškė Dikas ir toliau tęsė savo gražbyliavimą apie tai, kaip aš 
galėčiau efektyviausiu būdu padėti savo šeimai, jei numirčiau jaunas. 
Dženina Loles, mūsų paštininkė, aiškino, kad ten dirba geologai - ty- 
rimai, kažkuo susiję su skalūno nafta. Ji tai tikfai žino, nes jos vyro 
brolis dirbo pas žmogų, kuris... 

O misis Karmodi... Ji, atrodo, laikėsi tos pačios nuomonės, kaip 
1r Bilis Džostis: ne paprasti, o kiti atomai. 

Atpjoviau dar dvi trinkas nuo storojo medžio bei nuridenau nuo 
šlaito. Tada vėl atėjo Bilis su alaus skardine vienoje rankoje ir Ste- 
fos rašteliu kitoje. Aš tiesiog neįsivaizduoju, ar yra koks nors užsiė- 
mimas, kuris Biliui patiktų labiau, negu vykdyti įvairius pavedimus. 

- Ačiū, - padėkojau imdamas iš jo alų ir raštelį. 

- O man bus galima gurkšnelį? | 

- Bet tik vieną. Aną kartą tu nugėrei du. Nenoriu, kad lakstytum 
girtas dešimtą valandą ryto. 

- Jau penkiolika po, - droviai šyptelėjo jis virš skardinės. 

Aš taip pat nusišypsojau: žinoma, ne pribloškiantis sąmojis, bet 
Bilis taip retai juokauja. Paskui perskaičiau raštelį: “Pagavau per ra- 
diją “JBO"", - rašė Stefa. - Nenusigerk, nes nenuvažiuosi į miestą. Iki 
priešpiečių leidžiu išgerti dar vieną skardinę, bet ne daugiau. Kaip 
manai, žvyrkelis laisvas?" Atidaviau raštelį Biliui ir pasiėmiau alų. 

- Perduok mamai, kad kelias laisvas - aš mačiau, kaip juo prava- 
žiavo elektrikų sunkvežimis. Netrukus jie bus ir pas mus. 

- Gerai. 

- Stok, vyre! 

- Ką, tėte? 

- Pasakyk mamai, kad viskas gerai. 

Jis nusišypsojo, tarsi iš pradžių būtų pakartojęs mano žodžius 
mintyse. 

- Gerai! 

Bilis nukūrė namo, o aš stovėjau ir žiūrėjau, kaip švysčioja jo 
sportbačių padai. Myliu jį. Kai pažvelgiu į jo veidą arba kai mudviejų 
žvilgsniai susitinka, man kažkodėl ima atrodyti, kad pasaulyje iš tiesų 
viskas gerai. Žinoma, tai netiesa: mūsų pasaulyje niekada nebūna 
viskas gerai, ir niekada nebuvo. Tačiau žiūrėdamas į savo berniuką, 
imu tikėti šia netiesa. 

Nugėriau truputį alaus, atsargiai pastačiau skardinę ant akmens 
ir vėl ėmiausi darbo. Maždaug po dvidešimties minučių kažkas pa- 
tapšnojo man per petį. Atsisukau, tikėdamasis vėl pamatyti Bilį, bet 
už manęs stovėjo Brentas Nortonas. Išjungiau benzopjūklą. 

Jis atrodė visai nepanašus į save. Suprakaitavęs, pavargęs, nelai- 
mingas ir kiek sutrikęs. 

- Sveikas, Brentai, - pasisveikinau aš. 

Paskutinį kartą mudu išsiskyrėme susipykę, ir aš nežinojau, kaip 
man dabar elgtis. Mintyse šyptelėjęs pagalvojau, kad jis tikriausiai jau 
penkias minutes stovi už mano nugaros ir krenkščia, negirdimai pro 
nirtulingą pjūklo riaumojimą, nesiryždamas užkalbinti. Šią vasarą dar 
nebuvau matęs Nortono iš arti. Jis sulyso, bet dėl to neatrodė geriau. 
Turėjo atrodyti, nes jam tekdavo nešiotis dvidešimt svarų antsvorio, 
bet neatrodė. Brento žmona mirė pernai lapkričio mėnesį. Nuo vėžio, 
kaip pranešė Stefai Agė Baiber, kuri visada žinojo, kas nuo ko mirė 

- kiekvienoje apylinkėje yra tokių žmonių. Iš to, kaip Nortonas žemin- 
davo ir niekindavo savo žmoną (panašiai kaip kad patyręs matadoras 
pasimėgaudamas smaigsto banderiles į seno, nerangaus buliaus šo- 
nus), spėjau, kad jos mirtis pradžiugino garbųjį advokatą. Jei kas ma- 
nęs būtų paklausęs, gal netgi būčiau pasakęs, jog kitą vasarą jis pa- 
sirodys su mergina, dvidešimčia metų jaunesne už jį, ir kvaila, savimi 
patenkinto žmogaus šypsena veide. Tačiau vietoj kvailos šypsenos iš- 
vydau tik dar daugiau raukšlių, o poodinis riebalų sluoksnis ištirpo 
kažkaip ne tose vietose, kur reikėjo, palikęs odoje maišus, raukšles 
bei klostes. Akimirką man kilo noras nusivesti jį į saulėtą vietą, paso- 
dinti prie nuvirtusio medžio, įduoti į rankas savo alaus skardinę ir nu- 
piešti anglimi jo portreto eskizą. 

- Sveikas, Deivai, - atsakė Nortonas po ilgokos pauzės. Tyla, 
netrikdoma benzopjūklo ūžimo ir žviegimo, atrodė dar nesmagesnė. 
Jis vėl patylėjo, paskui burbtelėjo: - Tas medis. Prakeiktas medis. 
Atleisk. Tu buvai teisus. 

Gūžtelėjau pečiais. 

- Kitas medis nukrito ant mano mašinos, - pridūrė Nortonas. 

- Užjaučiu... - pradėjau aš, bet staiga mane persmelkė baisi nuo- 
jauta. - Bet ne ant “Ti-Berdo"'? 

- Taip. Ant jo. 

Nortonas turėjo prašmatnų 1960-ųjų laidos patobulintą “Ti-Ber- 
dą": rida tik trisdešimt tūkstančių mylių, iš vidaus ir iš išorės automo- 
bilis buvo vidurnakčio dangaus spalvos. Nortonas važinėdavo juo tik 
vasarą, ir tai labai retai. Jis ėjo iš proto dėl savo mašinos, kaip kad 
kai kurie žmonės eina iš proto dėl elektrinių traukinių, laivų modelių 
bei sportinių pistoletų. 

- Tai velniava, - tariau aš, nuoširdžiai jo gailėdamasis. Nortonas 
lėtai palingavo galvą. 

- Aš niekada nepalikdavau jo lauke. Visada tik garaže, pats Ži- 
nai. Paskui tariau sau - kokio velnio. Palikau kieme, ir sena sutrūni- 
jusi pušis nuvirto ant jo. Visas stogas įlenktas. Maniau, nupjausiu... 
turiu galvoje tą pušį... bet niekaip negaliu užvesti benzopjūklo... o už- 
mokėjau už tą šūdą du šimtus dolerių... ir... ir... 

Iš jo gerklės išsiveržė keistas tylus klanksėjimas. Lūpos krutėjo 
tarsi bedančio senio, žiaumojančio datules. Akimirką net pamaniau, 
kad jis tuoj apsižliumbs kaip vaikas smėlio dėžėje. Tačiau Nortonas 

šiaip taip susivaldė, gūžtelėjo pečiais ir nusisuko, tarsi norėdamas pa- 
sižiūrėti į mano supjaustytą medį. 

- Ką gi, aš galėčiau pažiūrėti, kas atsitiko tavo pjūklui, - pasiūliau. 
- “Ti-Berdas"'" buvo apdraustas? 

- Taip, - atsakė jis. - Kaip ir tavo valčių pašiūrė. 

Aš supratau, ką jis turėjo omenyje, ir vėl prisiminiau, ką sakė 
Stefa apie draudimą. 

- Klausyk, Deivai, gal paskolintum man savo “Sabą""? Noriu nu- 
lėkti į miestą, nusipirkti duonos, kokių nors užkandžių ir alaus. Daug 
alaus. 

- Mudu su Biliu važiuosime “Skautu". Jei nori, gali vykti su mu- 
mis. Tik turėsi padėti man nutempti nuo kelio likusią kamieno dalį. 

- Mielai. 

Nortonas stvėrė vieną galą, bet nepajėgė net pakelti jo nuo že- 
mės, todėl beveik visą darbą man teko dirbti vienam. Galų gale 
mums pavyko nuridenti medį į kelkraščio brūzgynus. Nortonas sun- 
kiai šnopavo vos atgaudamas kvapą, visas išraudo kaip burokas. O 
prieš tai jis tiek privargo, trūkčiodamas savo benzopjūklo starterį, kad 
aš rimtai sunerimau dėl jo širdies. 

- Kaip jautiesi? - paklausiau, ir jis linktelėjo vis dar greitai alsuo- 
damas. - Tada eime pas mus. Pavaišinsių alumi, palengvės. 

- Ačiū, - padėkojo Nortonas. - Kaip gyvuoja Stefani? - Jis pama- 
žu ėmė atgauti įgimtą pasipūtėliškumą, kurio aš negalėjau pakęsti. 

- Ačiū, gerai. 

- O sūnelis? 

- Ir jis taip pat. 

- Malonu girdėti. 

Nuostabos šešėlis šmėkštelėjo Stefos veidu, kai ji pamatė, su 
kuo aš ateinu. Nortonas nusišypsojo, žvilgsniu šliaužiodamas jos spor- 
tiniais marškinėliais, glaudžiai aptempiančiais krūtinę. Iš tiesų jis ne- 
labai pasikeitė per tą laiką. 

- Sveikas, Brentai, - atsargiai tarstelėjo Stefa, ir 1š už jos nugaros 
tučtuojau iškišo galvą Bilis. 

- Labas, Stefani. Labas, Bili. 

- Brento “Ti-Berdą" gerokai aplamdė audra, - tariau žmonai. 
Nuvirtęs medis įlaužė stogą. 

- O, ne! 

Gerdamas alų, Nortonas iš naujo papasakojo, kaip tai atsitiko. Aš 

gurkšnojau jau trečią skardinę, bet nė trupučio neapgirtau: matyt, 
dirbdamas išprakaitavau visą alkoholį. 

- Brentas vyks į miestą su mumis. 

- Bijau, kad jūs ten ilgokai užtruksite. Galbūt teks važiuoti net į 
Norvėjaus parduotuvę. 

- Kodėl? 

Na, jei Bridžtone taip pat nėra elektros... 

- Mama sako, kad kasos aparatai ir visa kita nedirba be lektros, 
- paaiškino Bilis. 

Ką gi, ji teisi. 

- Tu dar nepametei sąrašo? 

Paplekšnojau delnu per užpakalinę kelnių kišenę. 

Stefa pasisuko į Nortoną: 

- Labai užjaučiu tave dėl Karlos mirties, Brentai. Mes visi užjau- 
čiame. 

- Ačiū, - tarė Nortonas. - Ačiū jums. 

Vėl stojo nesmagi tyla, bet ją sutrikdė Bilis, jau spėjęs persimauti 
džinsus ir apsiauti naujus sportbačius. 

- Jau galime važiuoti, tėveli? 

- Manau, kad galime. Tu pasiruošęs, Brentai? 

- Duok dar vieną alaus kelionei, ir aš būsiu pasiruošęs. 

Stefa suraukė antakius. Ji niekada nepritarė “dar-vienos-kelio- 
nei" principui ir tiems vyrams, kurie vairuoja automobilį, įsistatę tarp 
šlaunų alaus skardinę. Aš nežymiai linktelėjau Žmonai, ir ji, gūžtelė- 
jusi pečiais, atnešė Nortonui alų. Man nesinorėjo vėl su juo pyktis. 

- Ačiū, - tarė jis Stefai, tačiau ne nuoširdžiai dėkodamas, o tik 
abejingai sumurmėjęs, tarsi kalbėtų su padavėja restorane. Paskui 
vėl pasisuko į mane. - Pirmyn, Makdafai! 

- Luktelėk minutėlę, - tarstelėjau aš ir nuėjau į svetainę. 

Nortonas nukėblino iš paskos ir tučtuojau ėmė aimanuoti, pama- 
tęs įvirtusį beržą. Bet tą akimirką manęs nedomino nei jo įspūdžiai, 
nei naujo stiklo kaina. Pro sustumiamas stiklines duris žiūrėjau į eže- 
rą. Kol pjoviau medžius, vėjas truputį sustiprėjo ir oro temperatūra 
pakilo kokiais penkiais laipsniais. Tikėjausi, kad keistasis rūkas, kurį 
pastebėjau 1š ryto, bus jau tikrai išsisklaidęs, bet klydau. Rūkas netgi 
pasislinko arčiau ir dabar siekė ežero vidurį. 

- Aš jį dar iš ryto pastebėjau, - pasipūtėliškai pareiškė Nortonas. 
- Manyčiau, tai kažkokia temperatūrinė inversija. 

Man labai nepatiko tas rūkas. Nieko panašaus gyvenime dar ne- 
buvau matęs. Labiausiai kėlė nerimą stebėtinai tiesi rūko fronto linija. 
Gamtoje neegzistuoja tokios linijos: tiesė - žmogaus išradimas. Be to, 
gąsdino akinantis rūko baltumas, visiškai matinis, be jokios drėgmės 
žvilgesio. Dabar rūką nuo kranto skyrė vos pusė mylios, ir kontrastas 
tarp jo baltumo bei dangaus ir ežero mėlio dar labiau išryškėjo. 

- Važiuojam, tėte! - Bilis truktelėjo mane už kelnių. 

Mes grįžome į virtuvę, ir Nortonas praeidamas dar kartą žvilgte- 
lėjo į medį, įvirtusį mūsų svetainėn. 

- Gaila, kad tai ne obelis, a? - paklausė Bilis. - Taip mama pasa- 
kė. Juokinga, ar ne tiesa? 

- Tavo mama tiesiog nuostabi, Bili, - pareiškė Nortonas, atsainiai 
pašiaušęs berniukui plaukus, ir jo žvilgsnis vėl įsmigo į Stefos marš- 
kinėlius. Ne, jis tikrai ne toks žmogus, kurį aš galėčiau pamėgti. 

- Klausyk, Stefa, gal tu važiuotum su mumis, - pasiūliau žmonai. 
Nežinau kodėl, bet man nesinorėjo palikti jos vienos. 

- Ne, aš geriau eisiu ravėti daržo. - Ji metė reikšmingą žvilgsnį į 
Nortono pusę, paskui vėl pasisuko į mane. - Širyt aš čia vienintelė, 
galinti dirbti be elektros. 

Nortonas nusikvatojo - pernelyg nuoširdžiai. 

Aš supratau, ką ji norėjo pasakyti, bet vis tiek pabandžiau dar 
kartą. 

- Tikrai nevažiuosi? 

- Tikrai, - ryžtingai atsakė Stefa. - Be to, keli įprasti “pasilenk- 
atsitiesk"' pratimai man bus tik į naudą. 

- Ką gi, tik per ilgai neužsibūk saulėje. 

- Užsidėsiu šiaudinę skrybėlę. Prigaminsiu sumuštinių iki jums 
grįžtant. 

- Gerai. 

Stefa atkišo lūpas bučiniui. 

- Būk atsargus. Kanzaso kelyje taip pat gali pasitaikyti nuvirtusių 
medžių, pats Žinai. 

- Būsiu atsargus. 

- Ir tu taip pat, - tarė ji Biliui bei pabučiavo į skruostą. 

- Gerai, mama. - Berniukas išlėkė laukan, garsiai trinktelėjęs du- 
rimis. 

Mudu su Nortonu išėjome paskui jį. 

- Gal geriau iš pradžių užsukime pas tave ir nukelkime medį nuo 
tavo mašinos? - paklausiau aš, staiga ėmęs ieškoti dingsčių atidėti 
kelionę į miestą. 

- Nenoriu net žiūrėti į tą pusę, kol neužkąsiu ir neišgersiu kelių 
tokių, - atšovė Nortonas, kilstelėjęs alaus skardinę. - Kas įvyko, to 
nebepakeisi, bičiuli. 

Man nepatiko, kad jis mane vadina “bičiuliu". 

Mes visi trys įsitaisėme “Skauto" priekyje (tolimajame garažo 
gale sužvilgo mano senas sniego valytuvas, primindamas būsimas 
Kalėdas), ir aš atbulas išvažiavau iš garažo. Po ratais sutraškėjo 
audros nulaužtos šakelės. Stefa stovėjo ant asfaltuoto takelio, vedan- 
čio į pačiame mūsų sklypo pakraštyje esantį daržą. Vienoje pirštinė- 
toje rankoje ji laikė sodininko žirkles, kitoje - kauptuką, ant galvos 
buvo užsidėjusi seną panamą nulėpusiais kraštais, ir jos veidą dengė 
šešėlis. Aš dukart trumpai spustelėjau signalą, ir Stefa atsakydama 
pamojavo ranka, kurioje laikė žirkles. Mes išvažiavome į kelią. 

Nuo to laiko savo žmonos daugiau nebemačiau. 


Žvyrkelyje mums teko vieną kartą sustoti. Jau po to, kai rytą 
pravažiavo elektrikų automobilis, daili neaukšta pušis nuvirto skersai 
kelio. Mudu su Nortonu išlipome ir atitraukėme medį šiek tiek į šalį, 
kad “Skautas" galėtų pravažiuoti. Tempdami smarkiai išsitepėme 
rankas sakais. Bilis norėjo mums padėti, bet aš pamojau jam, kad 
liktų mašinoje - bijojau, jog netyčia kokia šaka neišdurtų mažyliui 
akies. Seni medžiai visada man primena Entus iš nuostabiosios Tol- 
kino sagos apie Žiedų valdovus - tuos piktuosius Entus. Seni medžiai 
tik 1r taikosi kuo nors pakenkti žmonėms. Nesvarbu, ką jūs veiktumė- 
te - slidinėtumėte Žiemą ar tiesiog vaikštinėtumėte po mišką vasarą. 
Seni medžiai visada taikosi pakenkti žmogui ir turbūt užmuštų, jei tik 
galėtų. 

Kanzaso kelyje nebuvo išvirtusių medžių, tačiau keliose vietose 
pastebėjome nutrauktus laidus. O maždaug už ketvirčio mylios nuo 
turistinės stovyklos “Viki Lin"', pakelės griovyje gulėjo elektros stul- 
pas. Laidai, apsiraizgę apie jo viršūnę, styrojo į šalis tarsi pašiaušti 
laukinto plaukai. 

- Taip, audra buvo neeilinė, - pratarė Nortonas lygiu, teismo po- 
sėdžiuose išlavintu balsu. Bet šįkart jis kalbėjo iš tiesų rimtai, o ne 
tiesiog norėdamas padaryti įspūdį klausytojams. 

- Tikrai, - pritariau aš. 

- Žiūrėk, tėte! 

Bilis rodė į Eličo daržinės liekanas. Jau dvylika metų Tomio Eli- 
čo lauko gale kėpsojo toji suklypusi daržinė, paskendusi tarp saulėg- 
rąžų ir vėdrynų. Kiekvieną rudenį manydavau, kad po žiemos jos ne- 
bepamatysiu, bet kiekvieną pavasarį ji stovėdavo kaip stovėjusi. O 
dabar daržinės nebeliko - tik nuolaužų krūva ir vėjo nuplėštas stogas 
su išsilaksčiusiomis į šalis stoglentėmis. Išmušė ir jos valanda. Kaž- 
kodėl mane persmelkė skausminga, niūri nuojauta. Atūžė audra ir 
viską sulygino su žeme. 

Nortonas išgėrė alų iki dugno, sulamdė skardinę ir nerūpestingai 
numetė ją ant “Skauto"' grindų. Bilis prasižiojo, norėdamas kažką sa- 
kyti, bet vėl susičiaupė - mandagus vaikas. Nortonas atvyko iš Niu- 
džersio, kur buteliai ir skardinės dar nesuperkami. Manau, galima at- 
leisti jam už tai, kad sulamdė mano penkis centus, juolab kad aš pats 
vos susilaikydavau šito nepadaręs. 

Bilis ėmė sukinėti radijo imtuvą, ir aš paprašiau jo pažiūrėti, ar 
negrįžo į eterį “WOXO"". Jis suko iki ilgųjų bangų diapazono galo, 
bet neaptiko nieko, išskyrus monotonišką ūžimą. Mažylis pažvelgė į 
mane ir gūžtelėjo pečiais. Pabandžiau prisiminti, kokių dar stočių yra 
anapus to keistojo rūko. 

- Pamėgink rasti “WBLM", - tariau. 

Jis ėmė sukti ratuką į kitą pusę, pagavo “WJBO" ir “WIGY" jos 
dirbo kaip paprastai. Tačiau “WBLM", pagrindinė Meino radijo sto- 
tis, transliuojanti pažangųjį roką, tylėjo. 

- Keista, - sumurmėjau. 

- Kas? - paklausė Nortonas. 

- Taip, nieko. Tiesiog galvoju. 

Bilis atsuko “WJBO"", transliavusią muzikinę laidą. Netrukus 
mes pasiekėme Bridžtoną. 

Prekybos centro “Nordž" skalbykla buvo uždaryta, nes ką gali 
veikti skalbimo automatai be elektros? Tačiau Bridžtono vaistinė ir 
maisto prekių parduotuvė “Federal Fuds"' dirbo. Mašinų stovėjimo 
aikštelė prieš parduotuvę buvo sausakimša, kaip visada vidurvasary- 
Je, ir dauguma automobilių buvo su kitų valstijų numeriais. Saulėkai- 
toje būreliais stoviniavo Žmonės, aptarinėdami vakarykštę audrą - vy- 
rai su vyrais, moterys su moterimis. 

Pastebėjau misis Karmodi, iškamšų valdovę ir vandens iš supu- 
vusio kelmo žiniuonę, dėvinčią akį rėžiančios citrininės spalvos švar- 
ką bei kelnes. Ji įplaukė į gastronomą, pasikabinusi ant rankos pirki- 
nių krepšį, dydžiu labiau primenantį kelioninį lagaminą. Paskui kaž- 
koks idiotas su džinsine striuke, veidrodiniais akiniais nuo saulės ir be 
šalmo ant “Jamahos" pralėkė pro šalį, tik per colį neužkliudęs 
“Skauto" priekinio bamperio. 

- Avigalvis! - sumurmėjo Nortonas. 

Apvažiavau aikštelę, ieškodamas geresnės vietos mašinai. Vietų 
nebuvo. Aš jau pasiryžau ilgai kelionei pėsčiomis iš tolimojo aikštelės 
krašto, kai man staiga nusišypsojo sėkmė: iš pirmosios eilės, prieš 
pat įėjimą į parduotuvę, pajudėjo nedidelio autobuso dydžio žalias 
“Kadilakas". Vos jis išvažiavo, šmurkštelėjau jo vieton. 

Pirkinių sąrašą padaviau Biliui. Jam dar tik penkeri, bet jis jau 
moka skaityti spausdintas raides. 

- Imk vežimėlį ir pradėk. Noriu dar paskambinti mamai. Misteris 
Nortonas tau padės. Aš tuoj ateisiu. 

Mes išlipome iš mašinos, ir Bilis tučtuojau įsikabino Nortonui į 
ranką. Kai jis buvo mažesnis, mes išmokėme jį nevaikščioti po maši- 
nų stovėjimo aikštelę be suaugusiųjų, ir berniukas iki šiol neužmiršo 
šio įpročio. Nortonas iš pradžių nustebo, bet paskui nusišypsojo, ir aš 
beveik atleidau jam godžius žvilgsnius į Stefą. 

Nuėjau prie telefono, kabančio ant sienos tarp vaistinės bei skal- 
byklos. Kažkokia leipstanti nuo kaitros apkūni moteriškė violetine 
suknele piktai klibino aukštyn žemyn telefono ragelio šakutę. Atsi- 
stojau už jos, susikišęs rankas į kišenes. Pats nesupratau, kodėl taip 
jaudinuos dėl Stefos ir kodėl tas nerimas siejasi su baltu, bet nežvil- 
gančiu, rūku, nutilusiomis radijo stotimis... 1 “Projektu “Strėlė". 

Moteriškė nudegusiais, šlakuotais, tukliais pečiais atrodė panaši 
į suprakaitavusį oranžinį vaiką. Ji tėkštelėjo ragelį ant šakutės, pasi- 
suko į vaistinę, o tada pastebėjo mane. 

- Pataupykite savo centus. Vien tik “pyp pyp pyp", - susinervi- 
nusi pareiškė ji ir nuėjo šalin. 

Aš vos nepliaukštelėjau sau per kaktą. Na, žinoma, kažkur vėtra 
bus nutraukusi ir telefono liniją. Dalis laidų nutiesta po žeme, bet toli 
gražu ne visi. Vis dėlto pamėginau paskambinti. Šiose apylinkėse te- 
lefonai automatai iš tų, kuriuos Stefa vadina “paranojiniais". Užuot iš 
karto įmetęs dešimt centų, jūs iš pradžių laukiate signalo, paskui ren- 

kate numerį. Kai kas nors atsiliepia, telefonas automatiškai išjungia 
garsą, ir jums reikia kuo skubiau įmesti monetą, kol atsiliepęs Žmogus 
nepadėjo ragelio. Toks būdas labai erzina, tačiau tą dieną aš tikrai 
sutaupiau dešimt centų. Kaip ir sakė anoji dama, girdėjosi tik “pyp 
PYP PYP“. 

Pakabinęs ragelį, lėtai priėjau prie parduotuvės kaip tik tuo metu, 
kai ten įvyko nedidelis linksmas incidentas. Du pagyvenę sutuoktiniai 
plepėdami tarpusavyje artinosi prie įėjimo. Ir tebeplepėdami atsitren- 
kė į duris. Senukai sustojo, moteriškė nustebusi aiktelėjo. Jie nieko 
nesuprasdami pažvelgė vienas į kitą, paskui nusijuokė. Vyras atidarė 
žmonai duris - stumti teko stipriai, nes durys su “elektrine akimi" pa- 
prastai būna sunkios, - ir jie įėjo vidun. Kai dingsta elektra, žmones 
užklumpa šimtai netikėtumų. 

Stumtelėjęs duris, įėjau į parduotuvę ir iš karto pastebėjau, kad 
oro kondicionieriai neveikia. Paprastai vasarą jie paleidžiami visu pa- 
jėgumu, ir žmogus, pabuvęs valandą parduotuvėje, gali net persišal- 
dyti. 

Kaip ir visos šiuolaikinės didelės parduotuvės, “Federal Fuds" 
buvo išplanuota kaip labirintas, kur modernios prekybinės technikos 
valia visi pirkėjai paverčiami baltosiomis pelėmis. Iš tikrųjų jums rei- 
kalingi produktai, - pavyzdžiui, duona, pienas, mėsa, alus, šaldyti pie- 
tūs, - yra tolimiausiame parduotuvės gale, ir norėdami ten patekti, tu- 
rite praeiti pro galybę daiktų, perkamų impulsyviai, - pradedant žieb- 
tuvėliais ir baigiant guminiais kaulais šunims. 

Užmečiau akį į vaisių bei daržovių skyrių, bet nei Nortono, nei 
sūnaus ten nebuvo. Senoji dama, atsitrenkusi į duris, apžiūrinėjo 
greipfrutus. Jos vyras buvo išsitraukęs tinklelį pirkiniams. 

Nuėjau palei lentynas, paskui pasukau į kairę ir radau saviškius 
trečiajame praėjime, kur Bilis neryžtingai sustojo prie želė pakelių bei 
pudingo koncentratų. Nortonas stovėjo už jo nugaros, įsmeigęs akis 
į Stefos sudarytą sąrašą, ir atrodė toks sutrikęs, kad aš nejučia šyp- 
telėjau. 

Ėmiau brautis prie jų pro pusiau prikrautus vežimėlius bei pirkė- 
jus, tuštinančius lentynas (matyt, Stefa buvo ne vienintelė, pasidavusi 
“voverės" instinktui). Nortonas paėmė nuo viršutinės lentynos du 
stiklainius pyrago įdaro ir padėjo juos į vežimėlį. 

- Kaip sekasi? - paklausiau. 

Aiškiai apsidžiaugęs, Nortonas atsisuko. 

- Puikiai. Ar ne, Bili? 

- Žinoma, - atsakė Bilis ir nesusilaikęs gana kandžiai pridūrė: - 
Bet daug ko ir misteris Nortonas nesugebėjo įskaityti. 

- Duok man pažiūrėti. 

Paėmiau popieriaus lapelį. Kiekvieną įvykdytą punktą Nortonas 
pažymėjo tvarkinga advokatiška “varnele"'. Jų buvo koks pustuzinis, 
įskaitant pieną ir kokakolą. Liko dar apie dešimt produktų. 

- Teks grįžti į vaisių bei daržovių skyrių, - tariau. - Mamai reika- 
lingi agurkai ir pomidorai. 

Bilis ėmė sukti vežimėlį, o Nortonas tarstelėjo: 

- Tu geriau pažiūrėk, kokia eilė, Deivai. 

Aš nuėjau pažiūrėti. Iš tiesų tokį vaizdą gali išvysti nebent laik- 
raščio nuotraukoje su šmaikščiu užrašu apačioje, kai naujienų ne- 
daug, o laikraštininkai neturi ko spausdinti. Dirbo tik dvi kasos, ir dvi- 
guba apsikrovusių pirkiniais žmonių eilė driekėsi prie beveik ištuštė- 
jusių duonos lentynų, sukosi į dešinę bei nyko už šaldytuvų su šaldy- 
tais produktais. Naujutėlaičiai kompiuterizuoti kasos aparatai buvo 
uždengti užvalkalais, o dvi nusikamavusios merginos skaičiavo pirki- 
nių kainas kišeniniais kalkuliatoriais. Šalia merginų stovėjo abu “Fe- 
man patiko kur kas labiau už Bedą, kuris, mano manymu, įsivaizdavo 
esąs savotiškas prekybos centrų pasaulio Šarlis de Golis. 

Kai kuri nors iš merginų baigdavo skaičiuoti, Bedas arba Olis pri- 
dėdavo lapelį su suma prie pirkėjo banknotų ar čekio ir mesdavo į 
specialią dėžę. Visi keturi buvo išvargę bei šlapi nuo prakaito. 

- Gal pasiėmei kokią įdomią knygelę? - tarė Nortonas, priėjęs 
prie manęs. - Atrodo, teks ilgokai pastovėti. 

Pagalvojau apie Stefą, likusią vieną namie, ir mane vėl apėmė 
nerimas. 

- Tu gali nueiti bei pasiimti, ko tau reikia, - pasiūliau Nortonui. 
Mudu su Biliu susirasime, ko dar trūksta pagal sąrašą. 

- Gal paimti ir tau alaus? 

Nors mūsų santykiai atsinaujino, neturėjau jokio noro šiandien 
prisigerti su Nortonu. Ypač dabar, kai aplinkui dedasi tokie keisti da- 
lykai. 

- Ačiū, Brentai, bet aš... 

Man pasirodė, kad jo veidas sekundę suakmenėjo. 

- O 'kay, - trumpai atsakė jis ir nuėjo. 

Žiūrėjau, kaip tolsta Nortonas, kai staiga Bilis timptelėjo mane už 
marškinių. 

- Kalbėjai su mama? 

- Ne. Telefonas neveikia. Matyt, vėjas nutraukė laidus. 

- Tu jaudiniesi dėl jos? 

- Ne, - sumelavau aš. O iš tiesų nervinausi, pats nesuprasdamas 
kodėl. - Ne. O tu? | 

- Neee... - Bet mažylis taip pat jaudinosi, tai buvo matyti iš jo 
veido. 

Mums reikėjo iškart važiuoti namo. Bet galbūt ir tada jau buvo 
per vėlu. 


III. Rūkas atslinko 


Mes brovėmės atgal prie vaisių ir daržovių skyriaus tarsi lašišos, 
kovojančios su srove. Pastebėjau keletą pažįstamų veidų: Malką 
Hatleną, vieną iš miesto Tarybos narių, misis Repler, pradinės mo- 
kyklos mokytoją (daugelio trečiaklasių kartų siaubas su šypsena lū- 
pose apžiūrinėjo melionus), misis Terman, kai kada likdavusią su Bi- 
liu, kai mudu su Stefa kur nors išeidavome dviese. Tačiau daugiausia 
čia buvo susirinkę vasarotojai. Jie krovėsi į vežimėlius nereikalaujan- 
čius paruošimo produktus ir laidė sąmojus apie “rūsčias sąlygas". 
Rūkytos bei virtos mėsos gaminių skyrių jie ištuštino švariai, kaip kad 
ištuštinami atpigintų knygelių stendai: ten neliko nieko, išskyrus kelis 
pakelius dešros faršo, trupučio mėsos duonos ir vienišo, kai ką pri- 
menančio dešrigalio. 

Paėmiau pomidorų, agurkų bei stiklainį majonezo. Stefai dar bu- 
vo reikalingas rūkytas kumpis, bet jo nebeliko. Paėmiau vietoj jo 
dešros faršo, nors nuo to laiko, kai laikraščiai pranešė, jog kiekviena- 
me pakelyje yra tam tikrų priemaišų nuo vabzdžių (nemokamas prie- 
das), niekada nevalgiau jo su dideliu apetitu. 

- Žiūrėk, - tarė Bilis, kai mudu apsukome kampą ir patekome į 
ketvirtą praėjimą. - Kareiviai. 

Jie buvo dviese. Pilkšvos uniformos smarkiai išsiskyrė spalvingų 
vasarinių bei sportinių drabužių fone. Miestiečiai seniai apsiprato su 
kareivių pasirodymu gatvėse - nuo Bridžtono iki “Projekto “Strėlė" 
zonos buvo ne daugiau kaip trisdešimt mylių. Šiedu atrodė visai jauni 
- jiems turbūt dar ir barzda nežėlė. 

Permetęs akimis sąrašą, įsitikinau, kad paėmiau viską... ne, be- 
veik viską. Pačiame lapelio gale, tarsi vėliau sugalvojusi, Stefa prašė 
nupirkti ir butelį “Lanserso". Tai man patiko. Kelios taurės vyno, Bi- 
liui nuėjus gulti, ir galbūt lėta meilės valandėlė prieš miegą. 

Palikęs vežimėlį, nuėjau į alkoholinių gėrimų skyrių bei išsirinkau 
reikalingą buteli. Eidamas atgal, už aukštų dvivėrių sandėlio durų iš- 
girdau monotonišką didelio generatoriaus ūžesį. 

Matyt, jis buvo pakankamai galingas, kad palaikytų žemą tempe- 
ratūrą šaldytuvuose, bet automatinėms durims, kasos aparatams ir 

kitokiai elektrinei įrangai jo galingumo nebepakako. Pastovus ūžesys 
priminė motociklo burzgimą. 

Vos mudu su Biliu atsistojome į eilę, pasirodė Nortonas, nešinas 
dviem blokais šviesaus “Šlitso" alaus, kepalu duonos ir tuo įtartinos 
išvaizdos dešrigaliu. Jis atsistojo šalia mūsų. Be oro kondicionavimo 
parduotuvėje buvo labai karšta. Pagalvojau, kad būtų nors truputį 
gaiviau, jeigu kuris iš tarnautojų atidarytų duris bei užremtų, kad jos 
visą laiką būtų atviros. Už dviejų praėjimų nuo mūsų nieko neveikda- 
mas šlaistėsi Badis Igltonas, pasirišęs firminę raudoną prijuostę. Nuo 
monotoniško generatoriaus gaudimo man ėmė skaudėti galvą. 

- Dėk į mūsų vežimėlį, nes dar ką nors išmesi, - pasiūliau Norto- 
nui. 

- Dėkui. 

Dabar eilė vingiavo pro šaldytų gaminių skyrių, ir pirkėjai, norin- 
tys nusigauti iki jiems reikalingų konteinerių, turėjo grūstis per dvi 
žmonių eiles, be paliovos kartodami "atsiprašau" bei "atleiskite". 

- Mes čia išstovėsime velniai žino kiek, - niūriai burbtelėjo Nor- 
tonas, o aš susiraukiau: mano manymu, Biliui geriau negirdėti tokio 
pobūdžio frazių. 

Eilei pasislinkus pirmyn, generatoriaus gaudimas tapo tylesnis, ir 
mudu su Nortonu ėmėme šnekučiuotis, rūpestingai vengdami užsi- 
minti apie kivirčą dėl žemės, dėl kurios abu atsidūrėme apygardos 
teisme. Todėl kalbėjomės apie orą bei “Red Soks*' pergalės galimy- 
bes. Išsėmę niekuo neįpareigojančių temų atsargą, abudu nutilome. 
Bilis sukinėjosi šalia manęs, nenustygdamas vietoje. Eilė lėtai šliaužė 
pirmyn. Dabar dešinėje mūsų buvo šaldyti pietūs, o kairėje - brangūs 
vynai ir šampanas. Kai pasiekime pigesnių vynų lentynas, man šovė 
mintis paimti butelį “Ripl"" - mano audringos jaunystės vyno. Bet ne- 
paėmiau. Kad ir ką sakytum, jaunystės audros - jau praeityje. 

- Kodėl jie negali paskubėti, tėveli? - paklausė Bilis. Jo akyse vis 
dar švietė išgąstis. Umai mane supanti nerimo migla prasiskleidė, o 
pro ją blykstelėjo žvilgantis metalinis siaubo veidas. 

- Pakentėk, vyruti, - nuraminau sūnų. 

„Mes priartėjome prie duonos lentynų, kur eilė suko į kairę. Iš čia 
jau buvo matyti kasos - dvi veikiančios ir keturios uždarytos. Už jų 
buvo vitrinos langas, pro kurį matėsi mašinų stovėjimo aikštelė bei 
117-ojo ir 302-ojo greitkelių sankryža. Dalį vaizdo užstojo išklijuoti 
skelbimai, reklamuojantys pigiai parduodamus leidinius, - šįkart jie 

siūlė keliatomę “Motinos gamtos enciklopediją''. Eilė, kurioje mes 
stovėjome, turėjo atvesti prie kasos, aptarnaujamos Bedo Brauno. 
Prieš mus dar buvo apie trisdešimt žmonių. Iš jų ryškiai išsiskyrė aki- 
namai geltonas misis Karmodi kostiumas - tarytum ženklas, perspė- 
jantis apie šiltinę. 

Staiga iš tolumos atsklido į riksmą panašus garsas. Jis greitai ar- 
tėjo, ir netrukus tapo aišku, kad tai policijos sirena. Sankryžoje pyp- 
telėjo automobilis bei sužviegė stabdžiai. Iš savo vietos gatvės nega- 
lėjau matyti, bet girdėjau gerai. Policijos mašinai priartėjus prie par- 
duotuvės, sirena suklykė visu garsu ir ėmė palaipsniui tilti, policinin- 
kams tolstant gatve. Keli eilėje stovėję žmonės nuėjo pažiūrėti, kas 
atsitiko, tačiau dauguma liko savo vietose - jie pernelyg ilgai laukė, 
kad dabar rizikuotų prarasti vietą eilėje. 

Nortonas nuėjo - jo pirkiniai vis tiek gulėjo mano vežimėlyje. Po 
kelių minučių jis grįžo. 

- Vietiniai mentai, - paaiškino. 

Ir tada užkaukė miesto gaisrinė sirena - lėtai garsėdama, tildama 
bei vėl garsėdama. Bilis paėmė mane už rankos, tiksliau, nusitvėrė. 

- Kas tai, tėveli? - paklausė jis ir tučtuojau pridūrė: - Mamai nie- 
ko neatsitiko? 

- Tikriausiai kur nors Kanzaso kelyje kilo gaisras, - tarė Norto- 
nas. - Tie prakeikti laidai, nutraukti audros. Netrukus pravažiuos 
gaisrinės mašinos. 

Jo spėjimas davė mano nerimui materialesnį pagrindą: mūsų kie- 
me taip pat buvo nutrūkę laidai. 

Bedas Braunas kažką pasakė kasininkei, pasukusiai galvą į duris 
pažiūrėti, kas atsitiko. Ji išraudo ir vėl ėmė spaudinėti kalkuliatoriaus 
mygtukus. 

Aš jau nebepajėgiau stovėti šitoje eilėje. Staiga pajutau didžiulį 
nenorą čia kiurksoti. Bet eilė vėl pajudėjo, ir buvo kvaila dabar išeiti. 
Mes pasislinkome prie cigarečių skyriaus. 

Ūmai pro duris įlėkė kažkoks paauglys. Man pasirodė, kad tai tas 
pats vaikis, kurio “Jamaha" vos neįsirėžė į mano mašiną, kai sukau į 
aikštelę. 

- Rūkas! - suriko jis. - Jūs pažiūrėkite, koks rūkas! Atslinko čio- 
nai Kanzaso keliu! 

Žmonės atsisuko į vaikinuką. Tas sunkiai alsavo, tarsi nubėgęs 
didelį atstumą. Visi tylėjo. 

- Iš tiesų tai reikia pamatyti! - pakartojo jis, šįkart lyg teisindamasis. 

Žmonės ir toliau spoksojo į jį, kažkas brūkštelėjo koja į grindis, 
bet niekas nenorėjo pasitraukti iš eilės. Keli pirkėjai, dar nespėję at- 
sistoti eilėn, paliko savo vežimėlius ir praėjo pro neveikiančias kasas 
žvilgtelti, apie ką kalba vaikinukas. Stambus vyriškis su vasarine 
skrybėle (kokios turbūt nepamatysi niekur kitur, išskyrus dideles alu- 
des, kur galiniuose kiemuose ant iešmo kepama mėsa) stipriai stum- 
telėjo duris su užrašu “Išėjimas"", ir koks tuzinas Žmonių išėjo su juo 
į gatvę. Vaikinukas nuskubėjo paskui juos. 

- Tik neišleiskit iš parduotuvės gryno oro, - pajuokavo vienas iš 
kareiviukų, ir keli žmonės prunkštelėjo. Aš nesijuokiau. Nes mačiau, 
kaip rūkas slinko ežeru. 

- Bili, kodėl tau nenuėjus pažiūrėti? - paklausė Nortonas. 

- Ne, - tučtuojau pasipriešinau aš, nors neturėjau tam jokio kon- 
kretaus pagrindo. 

Eilė vėl pasislinko pirmyn. Žmonės tiesė kaklus, stengdamiesi įžiūrėti 
rūką, apie kurį kalbėjo įbėgęs paauglys, bet pro langą matėsi tik skaisčiai 
žydras dangus. Išgirdau, kaip kažkas pasakė, jog vaikinukas tikriausiai 
pajuokavo. Kitas balsas paprieštaravo, kad mažiau kaip prieš valandą 
matė virš Long Leiko keistą rūko juostą. Gaisrinė sirena tebekaukė. Vi- 
sa tai man labai nepatiko. Pernelyg panašu į didelę katastrofą. 

Dar keli žmonės išėjo į gatvę. Kai kurie netgi paliko savo vietas 
eilėje, ir ji kiek pasistūmėjo pirmyn. Paskui į parduotuvę įlėkė senas, 
žilaplaukis “Teksako" degalinės mechanikas Džonas Li Frovinas ir 
šūktelėjo: 

- Ei! Gal kas nors turite fotoaparatą? 

Jis apžvelgė salę ir išbėgo atgal į gatvę. Tada sukmuto visi: jeigu 
reginys vertas būti nufotografuotas, reikia pažiūrėti. 

- Neikite tenai! - netikėtai sušuko misis Karmodi savo gergž- 
džiančiu, bet stipriu, balsu. 

Žmonės pasisuko į ją. Tvarkinga eilė iširo: vieni žingtelėjo į šoną, 
norėdami pažiūrėti į rūką, kiti atsitraukė toliau nuo misis Karmodi, tre- 
ti dairėsi savo draugų. Simpatiška jauna moteris raudonu medvilninių 
megztuku ir plačiomis tamsiai žaliomis kelnėmis nužvelgė senąją an- 
tikvariato šeimininkę mąsliu, vertinamų žvilgsniu. Keli žmonės, pasi- 
naudodami situacija, pabandė užlįsti be eilės. Kasininkė šalia Bedo 
Brauno vėl grįžtelėjo per petį, ir Bedas pabaksnojo jai į nugarą savo 
ilgu pirštu. 

- Dirbk savo darbą, Sale. 

- Neikite tenai! - vėl suriko misis Karmodi. - Ten mirtis! Aš jau- 
čiu, kad lauke tyko mirtis! 

Bedas ir Olis, gerai ją pažinoję, tik irzliai susiraukė, bet atvykėliai 
vasarotojai, nepaisydami vietų eilėje, pasitraukė nuo jos toliau. Tik- 
riausiai visuose miestuose žmonės vienodai reaguoja į tokias senas 
rėksnes - taip, tarsi jos sirgtų užkrečiama liga. Nors kas žino? Gal 
taip ir yra. 

Dabar įvykiai pasipylė vienas po kito be jokios pertraukos. Pro 
duris įvirto vyriškis kruvina nosimi. 

- Tame rūke kažkas yra! - sušuko jis. 

Bilis prisiglaudė prie manęs - galbūt vaiką išgąsdino kruvina no- 
sis, O gal ir to vyriškio žodžiai. 

- Ten kažkas yra! - teberėkė tas. - Kažkas įtraukė į rūką Džoną 
Li! Kažkas... - jis susverdėjęs atsišliejo nugara į sudėtus palei langą 
maišus su trąšomis vejoms ir susmuko. - Kažkas įtraukė į rūką Džo- 
ną Li. Aš girdėjau, kaip jis klykė! 

Padėtis pasikeitė. Susijaudinimas, sukeltas audros, vėliau policijos 
ir gaisrinės sirenų, sutrikimas, visada apimantis eilinį amerikietį, kai 
nutrūksta elektros energijos tiekimas, paskui vis labiau auganti įtam- 
pa, kai padėtis staiga... pasikeičia (nežinau, kaip geriau pasakyti) - vi- 
są tai privertė žmones sukrusti. 

Niekas nepuolė bėgti. Taip sakydamas, sukelčiau klaidingą įspū- 
dį. Panikos nebuvo. Niekas nebėgo, bent jau dauguma. Žmonės tie- 
siog nuėjo. Vieni brovėsi prie didelės vitrinos kasų eilės gale, kiti nu- 
žingsniavo tiesiai prie išėjimo. Kai kurie nešėsi neapmokėtus pirki- 
nius. Tai pamatęs, Bedas Braunas griežtai sušuko: 

- Ei! Jūs neužsimokėjote! Ei, jūs! Grįžkite! Užmokėkite už pyra- 
gėlius su dešrelėmis! 

Kažkas iš jo nusijuokė, kvailai bei nenatūraliai, ir tai sukėlė žmo- 
nių šypsenas. Bet netgi šypsodamiesi jie atrodė išsigandę, sutrikę bei 
nervingi. Paskui dar kažkas nusikvatojo, ir Braunas išraudo. Jis at- 
ėmė dėžutę su grybais iš damos, kuri mėgino prasisprausti pro jį prie 
lango - žmonės, lipte aplipę visą stiklą, priminė smalsuolius, spoksan- 
čius pro tarpus sienoje į statomą naują namą. 

- Atiduokite mano grybukus! - suspiegė dama. 

Taip nelaiku ir nevietoje pavartotas mažybinis žodelis sukėlė is- 
terišką dviejų šalia stovėjusių vyriškių juoką. Tai jau darėsi panašu į 

beprotnamį. Misis Karmodi tebebaubė, kad mes neitume į gatvę. 
Gaisrinė sirena kaukė be paliovos tarsi dar tvirta senė, aptikusi savo 
namuose vagį. Bilis pravirko: 

- Tėveli, kas tas kruvinas Žmogus? Kodėl jis kruvinas? 

- Nesijaudink, Didysis Bilai, jis tiesiog susimušė nosį. 

- Ką jis turėjo omeny, kalbėdamas apie kažką rūke? - paklausė 
Nortonas. Jis smarkiai raukė kaktą - tikriausiai tokiu būdu pasireikš- 
davo Nortono sumišimas. 

- Aš bijau, tėveli, - pro ašaras išstenėjo Bilis. - Prašau, važiuoki- 
me namo. 

Kažkas, prabėgdamas pro šalį, šiurkščiai mane pastūmė, ir aš 
paėmiau Bilį ant rankų. Mane taip pat apėmė baimė. Sumaištis didė- 
jo. Kasininkė Salė, dirbusi šalia Bedo Brauno, pamėgino atsistoti, bet 
jis, sugriebęs už raudono chalato apykaklės, pasodino ją atgal. Me- 
džiaga plyšo. Mergina ištrūko ir įsiutusi suriko: 

- Patrauk nuo manęs savo šlykščias letenas! 

- Užsičiaupk tu, kale! - suniurzgė Braunas, tačiau balsas išdavė, 
kad jis visai sutrikęs. 

Jis vėl norėjo nustverti merginą, bet įsikišo Olis Viksas: 

- Raminkis, Bedai! 

Kažkas suklykė. Jeigu anksčiau panikos nebuvo, beveik nebuvo, 
tai ji prasidėjo dabar. Žmonės plūdo į gatvę pro abejas duris. Suskam- 
bo dūžtantis stiklas, ir ant grindų išsiliejo šnypščianti koka. 

- Viešpatie, kas gi čia dedasi! - šūktelėjo Nortonas. 

Ir tą akimirką pradėjo temti... ne, ne visai taip. Iš pradžių pama- 
niau, kad salėje išsijungė šviesos. Instinktyviai žvilgtelėjau į fluores- 
cencines lempas palubėje. Tą patį padarė dar keli žmonės. Pama- 
niau, kad sutemo todėl, jog užgeso šviesa. Tik tada prisiminiau, kad 
nėra elektros, ir lempos nedegė visą laiką, kol mes buvome parduo- 
tuvėje. Tačiau šviesos užteko... Staiga supratau, kas atsitiko, suvo- 
kiau tai anksčiau nei Žmonės, stovėję prie lango, ėmė šaukti bei ro- 
dyti pirštais į gatvę. 

Artėjo rūkas. 


Rūkas šliaužė į mašinų stovėjimo aikštelę nuo Kanzaso kelio pu- 
sės ir net iš arti atrodė toks pat kaip tada, kai pirmąkart išvydome jį 
virš ežero. Baltas, ryškus, bet nežvilgantis. Jis greitai uždengė saulę, 

ir jos vietoje danguje liko tik maža sidabrinė moneta - taip Žiemą pro 
retus debesis atrodo mėnulio pilnatis. 

Rūkas artėjo greitai, nors atrodė, kad vos šliaužia. Tai priminė 
man vakarykštį vandens cikloną. Gamtoje yra tokių reiškinių - žemės 
drebėjimai, uraganai, tornadai. Aš nesu jų visų stebėjęs, bet mačiau 
pakankamai ir žinau, kad jiems būdingas toks hipnotizuojantis judėji- 
mas. Taip vakar sūkurys užbūrė Bilį su Stefa, Žiūrinčius į jį pro pano- 
raminį langą. 

Rūkas šliaužė Kanzaso keliu, palaipsniui uždengdamas jį visą. 
Štai jis prarijo dailų olandų kolonijos laikų Makeonsų namuką. Kurį 
laiką virš miglos dar kyšojo antras apgriuvusio kaimyninio namo 
aukštas, bet paskui dingo ir jis. Kelio ženklai “Laikykis dešinės“ prie 
įvažiavimo į aikštelę bei išvažiavimo iš jos taip pat išnyko: juodos rai- 
dės kelias sekundes dar plūduriavo ore, nors pilkšvai baltas fonas jau 
buvo išnykęs. Paskui pradėjo dingti automobiliai, palikti aikštelėje. 

- Viešpatie, kas gi čia dedasi? - vėl paklausė Nortonas, ir šįkart 
jo balsas virptelėjo. 

Rūkas artėjo, vienodai lengvai rydamas dangaus žydrynę bei juodą 
kelio asfaltą. Net iš dvidešimties pėdų atstumo rūko ribos linija atrodė 
visiškai lygi. Mane apėmė jausmas, kad stebiu kažkokius meistriškus 
vizualinius efektus. Viskas vyko labai greitai. Dangus virto plačiu žyd- 
ru ruožu, paskui siaura juostele, paskui pieštuko plonumo linija. Ir ga- 
liausiai dingo. Matinis baltumas aptraukė platų vitrinos langą. Dar ga- 
lėjau įžiūrėti šiukšlių urną, stovinčią maždaug už keturių pėdų nuo lan- 
go, bei priekinį savo “Skauto" bamperį. Ir daugiau nieko. 

Pasigirdo pratisas, veriantis moters klyksmas. Bilis dar smarkiau 
prisispaudė prie manęs. Jis visas virpėjo tarsi krečiamas šalčio. 

Kažkoks vyras rėkdamas metėsi pro vieną iš tuščių kasų prie 
įėjimo. Tada ir prasidėjo tikroji panika. Žmonės būriu puolė į rūką. 

- Ei! Ei! - užbaubė Braunas, apimtas baimės, o gal pykčio, o gal 
ir vieno, ir kito tuo pačiu metu. Jo veidas net pamėlo, kaklo venos iš- 
brinko. - Ei, žmonės! Jūs neturite teisės išsinešti produktų!! Tuoj pat 
viską grąžinkite! Tai vagystė! 

Niekas nesustojo, tik kai kurie metė žemėn savo pirkinius. Keli 
balsai nusijuokė. Žmonės įsiliejo į rūką, ir niekas iš mūsų, likusių par- 
duotuvėje, daugiau jų nebematė. Pro atlapotas duris vidun ėmė 
smelktis vos juntamas aitrus kvapas. Prie išėjimo susidarė spūstis. 
Kilo muštynės bei susistumdymas. 

Nortonas suakmenėjusiu veidu žengė link durų. 

Aš perėmiau Bilį ant kitos rankos, kad galėčiau sugriebti už pe- 
ties Nortoną. 

- Ne, geriau neik, - tariau. 

- Ką? - atsisukęs paklausė jis. 

- Verčiau palaukime. 

- Ko palaukime? 

- Nežinau, - atsakiau. 

- Gal tu manai, kad... - pradėjo jis, bet tą akimirką kažkas rūke 
veriamai suspiegė. 

Nortonas nutilo. Spūstis prie išėjimo sumažėjo, paskui žmonės 
metėsi atgal. Susijaudinusių balsų gaudesys ir riksmas nutilo. Prie du- 
rų stovėjusiųjų veidai staiga išblyško bei tapo kažkokie plokšti, tary- 
tum dvimačiai. 

Klyksmas gatvėje netilo, rungdamasis su gaisrine sirena. Nejaugi 
žmogaus plaučiuose gali pakakti oro tokiam ilgam riksmui? 

- O Viešpatie, - sumurmėjo Nortonas ir susiėmė rankomis už gal- 
vos. 

Riksmas nutrūko lyg nukirstas. Kažkoks stambus vyriškis su dar- 
binėmis kelnėmis išėjo j gatvę. Tikriausiai jis norėjo padėti nelaimin- 
gajam. Akimirką mačiau jį pro lango stiklą bei rūką, tarsi pro pieno 
plėvelę stiklinės dugne, o paskui kažkas pajudėjo link jo. Pilkšvas še- 
šėlis balto rūko fone. Kiek žinau, tai pastebėjau tik aš vienas. Man 
pasirodė, kad žmogus ne įėjo į rūką, bet buvo į jį įtrauktas, spėjęs tik 
skėstelėti rankomis, sakytum, iš nuostabos. 

Kelias minutes įsiviešpatavo absoliuti tyla. 

Netikėtai lauke įsižiebė visas mėnulių žvaigždynas: tai įsijungė 
mašinų stovėjimo aikštelės žibintai, be abejo, maitinami požeminiais 
elektros kabeliais. 

- Neikite tenai!.- sukrankė misis Karmodi savo gergždžiančiu 
balsu. - Ten tyko mirtis! 

Niekas nebenorėjo juoktis ar ginčytis su ja. 

Iš gatvės atsklido dar vienas, šįkart nuotolio prislopintas, riks- 
mas, ir Bilis vėl prisiglaudė prie manęs. 

- Kas čia dedasi, Deividai? - paklausė manęs Olis Viksas, pali- 
kęs savo vietą prie kasos. Jo apvalus, lygus veidas buvo nusėtas pra- 
kaito lašeliais. - Kas tai? 


N 

- Tegu mane velniai griebia, jei turiu nors menkiausią supratimą, 
- atsakiau. 

Olis atrodė labai išsigandęs. Jis buvo viengungis, gyveno dailia- 
me namelyje Hailendo ežero pakrantėje ir mėgdavo užsukti į barą 
prie Linksmybių kalno. Ant mažojo kairės rankos piršto Olis mūvėjo 
žiedą su safyro akute. Pernai vasario mėnesį laimėjęs loterijoje kaž- 
kiek pinigų, jis nusipirko šį žiedą. Man visada atrodė, kad Olis truputį 
prisibijo merginų. 

- Nieko nesuprantu, - atsiduso jis. 

- Bili, man jau nutirpo rankos, - tariau sūnui. - Teks nuleisti tave 
ant grindų. Bet aš laikysiu tave už rankos, gerai? 

- Mamyte, - sušnibždėjo vaikas. 

- Jai nieko neatsitiko, - pratariau aš, nes reikėjo kažką pasakyti. 

Pro mus praėjo seniokas, komiso prekių parduotuvės šalia “Džo- 
no restorano“ savininkas. Jis kaip visada buvo užsitempęs sportinį 
megztinį su koledžo pavadinimu - vilkėdavo jį kiaurus metus. 

- Tai vienas iš tų nuodingųjų debesų. Gamyklos Ramforde ir 
Sant Perise. Chemikalai... - subambėjo jis ir nušlepsėjo pro vaistus 
bei tualetinį popierių į ketvirtą praėjimą. 

- Reikia dumti iš čia, Deividai, - pareiškė Nortonas, tačiau be jo- 
kio įsitikinimo. - Kaip manai, gal mes... 

Ir tada sudrebėjo žemė. Kojomis pajutau keistą smūgį - tarsi visas 
pastatas būtų nukritęs iš trijų pėdų aukščio. Keli žmonės suriko iš bai- 
mės bei nuostabos. Suskambo buteliai, krisdami nuo lentynų ir dužda- 
mi į plytelėmis išklotas grindis. Nuo vieno skyriaus vitrinos lango atski- 
lo bei nukrito didelė pleišto pavidalo stiklo šukė. Pastebėjau, kad medi- 
niai rėmai, laikantys sunkius stiklus, išsilenkė, o kai kur net įskilo. 

Gaisrinė sirena nutilo. 

Stojo baugi ramybė, žmonės tylėjo, tarsi dar kažko laukdami. Aš 
stovėjau priblokštas ir nebylus, o mano mintys netikėtai nuklydo į pra- 
eitį, kai Bridžtonas tebuvo tik maža gyvenvietė greitkelių sankryžoje. 
Tądien tėvas pasiėmė mane į parduotuvę, ir aš apžiūrinėjau pro stik- 
lą pigius saldainius bei kramtomąsias gumas po du centus, kol jis 
šnekėjosi su pardavėju prie prekystalio. Tai buvo sausį, atlydžio me- 
tu. Jokio garso, tik vanduo čiurleno skardiniais cinkuotais lietvamz- 
džiais į dideles statines abiejose parduotuvės pusėse. Paslaptingi gel- 
toni šviesos rutuliai virš galvos metė milžiniškus daugybės negyvų 

musių šešėlius. Mažas berniukas, vardu Deividas Draitonas, su savo 
tėvu, įžymiu dailininku Endriumi Draitonu, kurio paveikslas “Kristina, 
stovinti viena'' kabo Baltuosiuose Rūmuose. Mažas berniukas, vardu 
Deividas Draitonas, apžiūrinėjantis saldainius bei spalvingas kramto- 
mąsias gumas ir neaiškiai jaučiantis, kad nori sisiuko. O lauke tvyro 
slegiantis, geltonas sausio atlydžio rūkas. 

Prisiminimas išnyko, bet labai lėtai. 

- Ei, paklausykite! - sušuko Nortonas. - Ei, žmonės, klausykite visi! 

Žmonės atsisuko į jį. Nortonas laikė iškėlęs abi rankas kaip po- 
litinis veikėjas, duodantis priesaiką rinkėjams. 

- Eiti į gatvę dabar gali būti pavojinga! - pareiškė jis. 

- Kodėl? - šūktelėjo kažkokia moteris. - Mano vaikai vieni namie. 
Aš turiu grįžti pas vaikus! 

- Ten, gatvėje, - mirtis! - įsikišo misis Karmodi. Ji stovėjo prie 
lango šalia maišų su trąšomis - kiekvienas po dvidešimt penkis sva- 
rus. Man pasirodė, kad jos veidas keistai išsipūtęs, tarsi ištinęs. 

Kažkoks paauglys stipriai pastūmė misis Karmodi, ir senė sudri- 
bo ant maišų, sukriokusi iš nuostabos. 

- Užsičiaupk, sena kvaiša! Pliurpi visokias kvailystes! 

- Dėmesio! - tęsė Nortonas. - Jeigu truputį palauksime, rūkas iš- 
sisklaidys, ir galėsime... 

Jį nutraukė triukšmingi protestai. 

- Jis teisus! - pritariau aš Nortonui, stengdamasis perrėkti triukš- 
mą. - Nereikia pamesti galvos. 

- Mano manymu, tai buvo žemės drebėjimas, - romiu balsu tarė 
akiniuotas vyriškis. Vienoje rankoje jis turėjo paketėlį mėsainių ir 
maišelį su bandelėmis, kita laikė už rankos mergytę, gal metais jau- 
nesnę už Bilį. - Esu tikras, kad tai žemės drebėjimas. 

- Prieš ketverius metus taip krestelėjo Neiple, - pareiškė vietinis 
storulis. 

- Tai buvo Kaske, - tučtuojau paprieštaravo jo žmona tokiu tonu, 
iš kurio be vargo galėjai atpažinti užkietėjusią ginčininkę. 

- Neiple, - atsakė storulis, bet jau ne taip tvirtai. 

- Kaske, - nukirto Žmona, 1r jis pasidavė. 

Pavėlavusi skardinė, smūgio, žemės drebėjimo ar dar kažko nu- 
ridenta į patį lentynos kraštą, nukrito nuo kažkurios lentynos, garsiai 
tarkštelėjusi į grindis. Bilis pravirko. 

- Aš noriu NAMO! Noriu pas MAMĄ! 

- Būk geras, užčiaupk jam burną! - sustaugė Bedas Braunas. Jo 
akys greitai, tačiau betiksliai, lakstė į visas puses. 

- O į snukį nenori? - paklausiau aš. 

- Deivai, nereikia. Nuo to nebus geriau, - sumurmėjo Nortonas. 

- Labai gaila, - tarė moteris, kalbėjusi apie savo vaikus. - Man 
labai gaila, bet aš negaliu čia likti. Privalau eiti namo, pas vaikus. 

Ji apžvelgė mus. Šviesiaplaukė moteris gražiu, pavargusiu veidu. 

- Vanda turi prižiūrėti mažąjį Viktorą, suprantate? Vandai dar tik 
aštuoneri, ir kartais ji užmiršta... užmiršta, kad turi... na, prižiūrėti jį, 
suprantate? O mažasis Viktoras... jis mėgsta junginėti viryklės degik- 
lius bei žiūrėti, kaip ten užsidega raudona lemputė... O kartais jis 1š- 
traukia kištukus iš rozečių... O Vanda... jai nusibosta jį prižiūrėti... 
jai dar tik aštuoneri... - Moteris nutilo ir įdėmiai žiūrėjo į mus. Tik- 
riausiai tada mes atrodėme jai tarytum virtinė negailestingų akių - ne 
žmonių, bet vien tik akių. - Nejaugi niekas man nepadės? - staiga su- 
šuko ji. Jos lūpos ėmė drebėti. - Nejaugi... nejaugi niekas nepalydės 
moters iki namų? 

Niekas neatsakė. Žmonės trypčiojo vietoje. Moteris žvelgė nelai- 
mingomis akimis paeiliui į kiekvieną veidą. Vietinis storulis neryžtin- 
gai žingtelėjo link jos, bet žmona truktelėjo jį atgal, stipriai sugriebusi 
už riešo. 

- Jūs? - paklausė blondinė Olio. 

Tas papurtė galvą. 

- Jūs? - kreipėsi ji į Bedą. 

Bedas uždengė delnu šalia gulėjusį kalkuliatorių ir nutylėjo. 

- Jūs? - pasisuko moteris į Nortoną, ir tas ėmė kažką aiškinti 
sklandžiu advokato balsu - esą negalima taip, negalvojant... Moteris 
mostelėjo ranka, Nortonas sumišęs nutilo. 

- Jūs? - paklausė ji manęs, ir aš vėl paėmiau Bilį ant rankų, tarsi 
bandydamas juo lyg skydu apsiginti nuo baisaus, nelaimės palaužto 
žvilgsnio. 

- Kad jūs visi sudegtumėt pragare, - sušnibždėjo blondinė. Ne su- 
šuko, bet sušnibždėjo mirtinai išvargusiu balsu. Paskui priėjo prie du- 
rų bei abiem rankom patraukė už rankenos. 

Norėjau ją pašaukti, sustabdyti, bet burna visai išdžiūvo. 

- Ei, ponia, paklausykite... - pradėjo paauglys, aprėkęs misis Kar- 
modi, ir stvėrė blondinę už rankos. 

Moteris tik pažiūrėjo į jo ranką. Vaikinukas išraudęs paleido ją, o 
moteris išėjo į gatvę. Mes žvelgėme, kaip ji išeina, ir niekas neprata- 
rė nė žodžio. Matėme, kaip rūkas apsupo ją, atimdamas kūniškumą, 
palikdamas vietoje žmogaus tik figūros kontūrą, tušu nupieštą ant pa- 
ties balčiausio popieriaus pasaulyje, ir niekas nepratarė nė žodžio. 
Kurį laiką moteris atrodė kaip užrašas “Laikykis dešinės“, sklandantis 
ore: jos rankos, kojos, šviesūs plaukai dingo, liko tik išskydusi raudo- 
nos vasarinės suknelės dėmė, tarsi šokanti baltoje erdvėje. Paskui iš- 
nyko ir ji, ir niekas nepratarė nė žodžio. 


IV. Sandėlis. Generatoriaus gedimas. 
Kas nutiko prekių išnešiotojui? 


Bilis ėmė isteriškai klykti, pro ašaras reikalaudamas mamos, kaip 
darydavo, būdamas dvejų metų. Nusivedžiau apsižliumbusį vaiką vie- 
nu iš vidurinių praėjimų, apsikabinęs per pečius, bandydamas kaip 
nors nuraminti. Sustojau prie ilgo, balto mėsos šaldytuvo, kuris tęsėsi 
palei visą galinę parduotuvės sieną. Misteris Makvėjus, mėsininkas, 
vis dar buvo ten. Mes linktelėjom vienas kitam - geriausia, ką galė- 
jome padaryti tokioje situacijoje. 

Aš atsisėdau ant grindų, pasisodinau Bilį ant kelių, priglaudžiau 
jo veidą sau prie krūtinės ir ėmiau supdamas raminti. Kalbėjau jam 
melagystes, kurias tėvai visada laiko atsargoje sunkiems atvejams ir 
kuriomis taip mielai tiki vaikai. Kalbėjau pačiu įtikinamiausiu tonu. 

- Tai ne paprastas rūkas, - sukukčiojo Bilis ir pažvelgė į mane 
patamsėjusiomis, pilnomis ašarų akimis. - Taip, tėveli? 

- Taip, ir aš taip manau. - Čia nenorėjau meluoti. 

Vaikai nesipriešina šokui kaip suaugusieji. Jie pasineria į jį. Gal- 
būt todėl, kad maždaug iki trylikos metų vaikai ir taip gyvena artimo- 
je šokui būsenoje. Bilis ėmė snausti. Aš nejudėjau bijodamas, kad jis 
gali pabusti, tačiau berniukas netrukus kietai užmigo. Galbūt jis blogai 
miegojo šiąnakt, kai mes, pirmą kartą nuo to laiko, kai Bilis išaugo 1š 
kūdikiško amžiaus, atsigulėme visi kartu. O gal - nuo tos minties ma- 
ne persmelkė ledinis vėjas - gal jis nujautė dar kokią nors nelaimę. 

Įsitikinęs, kad sūnus tikrai užmigo, paguldžiau jį ant grindų ir nu- 
ėjau ieškoti, kuo jį apkloti. Beveik visi žmonės, likę parduotuvėje, vis 
dar stovėjo prie vitrinos, žvelgdami į tankią rūko uždangą. Nortonas 
surinko nedidelį klausytojų būrelį ir kažką jiems aiškino, stengdama- 
sis sužavėti savo iškalbingumu. Bedas Braunas atkakliai tebestovėjo 
savo poste, bet Olis Viksas buvo jau nuėjęs. 

Keli žmonės sustingusiais nuo išgąsčio veidais klaidžiojo praėji- 
muose tarsi vaiduokliai. Aš įėjau į sandėlį pro dideles dvivėres duris 
tarp mėsos šaldymo spintos ir alaus šaldytuvo. 

Už fanerinės pertvaros monotoniškai gaudė generatorius, tačiau 
kažkas ten buvo negerai. Tvyrojo stiprus dūmų kvapas, pernelyg 

stiprus. Aš pasukau prie pertvaros, stengdamasis kvėpuoti negiliai, 
paskui prasisagsčiau marškinius ir skvernu užsidengiau nosį bei bur- 
ną. 

Siaurą, ilgą sandėlį apšvietė dvi blausių avarinių lempučių eilės. 
Visur stovėjo stirtos kartoninių dėžių: vienoje pusėje dėžės su balina- 
mųjų priemonių pakeliais, kitoje - nealkoholiniai gėrimai, sandėlio ga- 
le - makaronai su mėsa bei kečupas. Viena iš kečupo dėžių buvo 
nukritusi, ir kartonas atrodė tarsi kruvinas. 

Atšovęs durų skląstį, įėjau į generatoriaus sekciją. Mašiną supo 
alyvuoti melsvų dūmų kamuoliai. Dujų išmetimo vamzdis ėjo laukan 
pro angą sienoje, ir, matyt, buvo užsikišęs iš išorės. Pasukau jungiklį: 
generatorius nusičiaudėjo, išspjovė dūmus bei nutilo, prieš tai išleidęs 
paskutinę tilstančių pokšėjimų seriją, kuri priminė man užsispyrusį 
Nortono benzopjūklą. 

Avarinis apšvietimas užgeso. Atsidūręs tamsoje, išsigandau ir 
tuojau pat netekau orientacijos. Mano paties garsus kvėpavimas bu- 
vo panašus į vėjo šiugždėjimą šiauduose. Išeidamas iš generatoriaus 
patalpos, įsirėžiau nosimi į plonas fanerines duris, ir širdis net šokte- 
lėjo iš išgąsčio. Dvivėrės durys buvo įstiklintos, bet stiklai kažkodėl 
uždažyti juodais dažais, todėl sandėlyje tvyrojo beveik absoliuti tam- 
sa. Aš išklydau iš kelio bei įlėkiau tiesiai į dėžes su baliklio pakeliais 
- jie pasipylė ant grindų. Vienas pralėkė tiesiai man pro veidą. Ins- 
tinktyviai Žingtelėjęs atgal, užlipau ant dėžės, nukritusios man už nu- 
garos. Išsitiesiau visu ūgiu ant žemės ir taip susitrenkiau galvą, kad 
prieš akis ėmė suktis ryškios žvaigždės. Žavingas reginys. 

Kurį laiką gulėjau, keikdamas pats save bei trindamasis užgautą 
vietą. Įkalbinėjau save nusiraminti, atsistoti ir išeiti iš čia, grįžti pas 
Bilį. Niekas minkštas bei slidus neapsivynios man apie koją ir nepri- 
silies prie rankos. Nereikia prarasti savitvardos, kitaip pulsiu į paniką 
ir imsiu blaškytis, vartydamas dėžes bei kliūdamas už visko tarsi be- 
protiškame kliūčių ruože. 

Atsargiai atsistojau, dairydamasis plonutės šviesos linijos tamso- 
je. Pajudėjau link jos ir sustingau. 

Mane sustabdė keistas garsas. Švelnus, slystantis šiugždėjimas. 
Jis dingo, paskui vėl atsirado, šįkart lydimas lengvo, atsargaus stuk- 
senimo. Mano viduje viskas apsivertė, aš iš baimės netekau galvos, 
tarsi kažkokiu stebuklingu būdu būčiau virtęs keturmečiu vaiku. Gar- 

sas sklido ne iš parduotuvės, bet kažkur man iš už nugaros. Iš lauko. 
Iš ten, kur tvyrojo rūkas. Kažkas šliaužė betonu, krebždėdamas bei 
šiugždėdamas, galbūt mėgindamas įsigauti čionai. 

O gal tas kažkas jau viduje ir tiesiasi į mane? Galbūt po akimir- 
kos pajusiu, kaip jis šliaužia mano batu? Arba kaklu. 

Šiugždėjimas vėl pasigirdo. Dabar buvau tikras, kad jis sklinda iš 
lauko. Bet nuo to man nė kiek nepalengvėjo. Mėginau priversti kojas 
pajudėti, tačiau jos atsisakė klausyti. Paskui garsas pasikeitė - kažkas 
džergžtelėjo tamsoje. Paklaikęs iš siaubo puoliau pirmyn link plony- 
tės vertikalios šviesos linijos, iš visų jėgų smogiau į duris ištiestomis 
rankomis ir įlėkiau į parduotuvės salę. 

Prie durų stovėję trys ar keturi žmonės, tarp jų ir Olis Viksas, 
nustebę atšoko. Olis griebėsi už širdies. 

- Deividai! - dusliai šūktelėjo jis. - Tu ką, nori sutrumpinti man 
gyvenimą dešimčia me... - Jis pamatė mano veidą. - Kas tau? 

- Tu girdėjai? - paklausiau aš ir nustebau, išgirdęs savo balsą, 
aukštą bei šaižų. - Ar kuris nors iš jūsų girdėjo? 

Jie, aišku, nieko negirdėjo. Jie atėjo čionai pažiūrėti, kodėl nutilo 
generatorius. Kol Olis man tai aiškino, pasirodė vienas iš prekių išne- 
šiotojų su visu glėbiu kišeninių žibintuvėlių. Vaikinas smalsiai nužvel- 
gė Olį, paskui mane. 

- Aš išjungiau generatorių, - pasakiau jiems ir paaiškinau kodėl. 

- O ką tu girdėjai? - paklausė vienas iš vyrų. Jis dirbo miesto ke- 
lių valdyboje, buvo vardu Džimas... Pavardės tada neprisiminiau. 

- Nežinau. Kažkokį krebždesį. Slystantų. Nenorėčiau dar kartą jo 
išgirsti. 

- Nervai, - tarstelėjo vienas iš atėjusiųjų su Oliu. 

Ne. Tai buvo ne nervai. 

- Tu jį girdėjai prieš užgęstant šviesai? 

- Ne, tik po to. Bet... - Bet neturėjau ko pridurti. Mačiau, kaip 
jie Žiūri į mane. Jie nenorėjo girdėti daugiau jokių blogų naujienų - nei 
baisių, nei netgi įprastų. Viso to jiems jau buvo per akis. Tik Olis, ro- 
dėsi, patikėjo manimi. 

- Reikia vėl įjungti generatorių, - tarė prekių išnešiotojas ir ėmė 
dalinti žibintuvėlius. 

Olis neryžtingai paėmė jam ištiestą žibintuvėlį. 

Išnešiotojas pasiūlė vieną ir man. Pastebėjau jo akyse šmėkšte- 

lėjusią pašaipą. Vaikinui buvo ne daugiau kaip aštuoniolika. Akimirką 
padvejojęs, paėmiau žibintuvėlį: vis tiek turėjau rasti ką nors, kuo ga- 
lėčiau užkloti Bilį. 

Olis atlapojo duris ir paliko atviras, kad nors truputis šviesos pa- 
tektų į sandėlį. Išvydau baliklio dėžes, išmėtytas aplink praviras fa- 
nerines pertvaros duris. 

Džimas pauostė orą ir tarė: 

- Tikrai stipriai dvokia. Gerai padarei, kad išjungei mašiną. 

Žibintuvėlių spinduliai sukosi bei šokčiojo ant dėžių su įvairiomis 
skardinėmis, tualetiniu popieriumi ir maistu šunims. Spinduliuose rai- 
tėsi dūmai, negalėję išeiti lauk pro užkimštą vamzdį. Prekių išnešio- 
tojas pašvietė dešinėn, į plačias pakrovimo duris. 

Olis ir dar du vyrai įėjo į generatoriaus sekciją. Jų žibintuvėliai 
neramiai lakstė pirmyn atgal, primindami man paaugliškas knygas - 
dar besimokydamas koledže, iliustravau kelias tokių istorijų serijas. 
Piratai, vidurnaktį slepiantys savo kruvinąjį auksą, o galbūt pamišęs 
daktaras su savo tarnu, atkasinėjantys kapinėse numirėlį. Bėgiojantys 
ir besikryžiuojantys tarpusavyje spinduliai metė ant sienų siaubingus 
kreivus šešėlius. Generatorius aušdamas neritmingai tiksėjo. 

Prekių išnešiotojas nužingsniavo prie pakrovimo durų. 

- Aš neičiau dabar į gatvę, - pasakiau jam. 

- O taip, tu neitum. 

- Pabandyk įjungti, Oli, - tarė vienas iš vyrų. 

Generatorius nusičiaudėjo bei užriaumojo. 

- Velnias! Išjunk tą bjaurybę! Na ir smarvė! 

Generatorius vėl nutilo. 

Prekių išnešiotojas grįžo nuo durų kaip tik tuo metu, kai kiti trys 
išėjo iš generatoriaus sekcijos. 

- Taip, ten tikrai kažkas įstrigę, - pareiškė vienas 1š jų. 

- Žinote, ką? - pasiūlė prekių išnešiotojas. Jo akys blizgėjo žibin- 
tuvėlių šviesoje, o veide pasirodė pramuštgalviška išraiška, kurią tiek 
kartų piešiau ant nuotykinių knygelių viršelių. - Įjunkite generatorių 
tik pusei minutės, kad galėčiau atidaryti pakrovimo duris. Tada aš iš- 
šoksiu į gatvę ir išvalysiu vamzdį. 

- Aš nesu įsitikinęs, Normai, kad tai labai puiki mintis, - suabejojo 
Olis. | 

- O ką, šitos durys elektrinės? - paklausė Džimas. 

- Taip, - atsakė Olis. - Bet, mano manymu, tai neprotinga... 

- Viskas gerai, - nutraukė jį antrasis vyriškis, atsmaukdamas ant 
pakaušio beisbolo kepurę. - Aš susitvarkysiu. 

- Jūs manęs nesupratote, - vėl pradėjo Olis. - Aš tikrai nemanau, 
kad kuriam nors iš jūsų... 

- Nesijaudink, - atsainiai burbtelėjo jam Džimo bičiulis. 

- Ei, palaukite, tai buvo mano sumanymas, - pasipiktino Normas, 
prekių išnešiotojas. 

Ir jie ėmė ginčytis, kas eis laukan, užuot pagalvoję, ar išvis verta 
tai daryti. Juk niekas iš jų negirdėjo to šlykštaus šiugždėjimo. 

- Liaukitės! - riktelėjau aš. 

Visi atsisuko į mane. 

- Jūs, atrodo, nesupratote, kad tai ne paprastas rūkas. Ir atkakliai 
nenorite suprasti. Nuo to laiko, kai jis atsirado, niekas neįėjo į par- 
duotuvę. Jeigu jūs atidarysite duris ir kas nors įšliauš... 

- Kas įšliauš? - paklausė Normas su būdinga aštuoniolikmečiams 
demonstratyvia narsa. 

- Tas, kieno šiugždėjimą aš girdėjau. 

- Klausykite, misteri Draitonai, - nusišaipė Džimas. - Aš Žinau, 
kad jūs garsus dailininkas, turite ryšių Niujorke, Holivude ir taip to- 
liau. Tačiau tai, mano manymu, nereiškia, kad jūs esate kitoks negu 
visi kiti žmonės. Aš suprantu, kad jūs... na, truputį sutrikote, atsidū- 
ręs vienas tamsoje. 

- Galbūt, - sutikau aš. - Bet jeigu jums taip norisi pasišlaistyti gat- 
vėje, reikėjo palydėti namo pas vaikus aną moterį. 

Mane kartu ir siutino, ir gąsdino tai, kad Džimas, jo bičiulis bei 
Normas visiškai nesuprato padėties pavojingumo. Jų akys karštligiš- 
kai blizgėjo - taip kartais atrodo vyrai, susiruošę eiti šaudyti žiurkių 
miesto sąvartyne. 

- Ei, - pyktelėjo Džimo bičiulis, - kai mums reikės jūsų patarimo, 
mes jo paprašysime. 

- Generatorius 1š tiesų nėra toks jau būtinas, - neryžtingai įsiterpė 
Olis. - Produktai šaldytuvuose gali išbūti dvylika valandų, o gal ir 
daugiau, be jokio... 

- Na, gerai, vaiki, eik tu, - paliepė Džimas, nekreipdamas į Olį jo- 
kio dėmesio. - Aš įjungsiu generatorių, o tu pakelk duris, tik greitai, 
kad čia vėl neprisirinktų dūmų. Mudu su Maironu būsime prie išme- 
timo vamzdžio, todėl šūktelk, kai atkimši jį. 

- Gerai, - susijaudinęs atsakė Normas ir nužingsniavo prie durų. 

- Tai tiesiog beprotybė, - paprieštaravau aš. - Jūs leidote mote- 
riai eiti vienai... 

- Aš kažkaip nepastebėjau, kad tu būtum labai veržęsis ją lydėti, 
- nutraukė mane Džimo bičiulis Maironas. Jo sprandas nusidažė ply- 
tinės spalvos raudoniu. 

- ...0 dabar leidžiate šitam vaikigaliui rizikuoti gyvybe dėl gene- 
ratoriaus, kuris net nėra būtinai reikalingas. 

- Užčiaupkite snukį tam smirdžiui! - riktelėjo Normas. 

- Paklausykite, misteri Draitonai, - pratarė Džimas ir piktai išsi- 
vėpė. - Štai ką jums patarsiu: jeigu užsimanysite dar ką nors pasaky- 
ti, verčiau prieš tai persiskaičiuokite dantis, nes aš jau pavargau 
klausyti jūsų plepalų. 

Olis baimingai žvilgtelėjo į mane. Aš gūžtelėjau pečiais. Jie buvo 
tiesiog pamišę, štai ir viskas. Visiškai nesugebėjo blaiviai mąstyti. 
Ten, parduotuvėje, jie buvo išsigandę ir sutrikę. O čia matė papras- 
čiausią mechanikos uždavinį - sutaisyti užsikimšusį generatorių. Kas 
gali būti paprasčiau? Susidoroję su šiuo keblumu, jie pasijustų ne to- 
kie bejėgiai. Ir todėl jie neklausė jokių atkalbinėjimų. 

Džimas bei jo draugas Maironas nusprendė, kad aš pasidaviau, ir 
nužingsniavo į generatoriaus sekciją. 

- Tu pasiruošęs, Normai? - paklausė Džimas. 

Normas linktelėjo, bet paskui suprato, kad jie nemato. 

- Taip! - šūktelėjo jis. 

- Nekvailiok, Normai, - perspėjau aš. 

- Tai nesąmonė, - pridūrė Olis. 

Normas atsisuko į mus: jo veidas dabar atrodė daug jaunesnis 
negu aštuoniolikmečio. Vaiko veidas. Jo Adomo obuolys mėšlungiš- 
kai sutrūkčiojo, ir aš supratau, kad vaikinas mirtinai persigandęs. Jis 
išsižiojo, norėdamas kažką pasakyti - tikriausiai atsisakyti, - bet tą 
akimirką vėl suūžė generatorius. Kai jo riaumojimas tapo lygesnis, 
Normas nuspaudė mygtuką durų dešinėje. Durys plieniniais bėgiais 
ėmė kilti aukštyn. Pradėjus veikti generatoriui, vėl įsižiebė avarinės 
lemputės. Dabar jos apsiblausė, nes durų kėlimo mechanizmas su- 
naudojo dalį energijos. 

Šešėliai atsitraukė ir ištirpo. Sandėlį pamažu užpildė balta ūkano- 
tos žiemos dienos šviesa. Vėl pajutau keistą, aitrų kvapą. 

Durys pakilo per dvi pėdas, paskui per keturias. Atsivėrusiame 
plyšyje pamačiau stačiakampę betoninę aikštelę, apvedžiotą geltono- 
mis linijomis, kurios jau už trijų pėdų nyko neįtikėtinai tirštame rūke. 

- Gana! - šūktelėjo Normas. 

Rūko liežuviai, balti ir įmantrūs tarsi sklandantys ore nėriniai, 
ėmė šliaužti vidun kartu su šaltu oru. Rytas buvo vėsus, ypač lyginant 
su trimis pastarosiomis tvankios kaitros savaitėmis, bet vasariškai 
vėsus. O dabar buvo iš tiesų šalta. Kaip kovo mėnesį. Aš sudrebėjau 
ir pagalvojau apie Stefą. 

Generatorius nutilo. Džimas išėjo iš už pertvaros kaip tik tą aki- 
mirką, kai Normas pasilenkė ir nėrė pro plyšį po durimis. Ir tada pa- 
matė. Ir aš pamačiau. Ir Olis. 

Iš tolimojo pakrovimo aikštelės krašto išvinguriavo čiuptuvas ir 
griebė Normą už kojų. Man atvipo žandikaulis. Olis trumpai šūktelėjo 
gerkliniu balsu: “Uch!"* Čiuptuvas toje vietoje, kur apsivyniojo apie vai- 
kinuko blauzdą, buvo maždaug žalčio storio ir tikriausiai keturių ar pen- 
kių pėdų storio ten, kur dingo rūke. Jis buvo pilkas viršuje ir beveik kū- 
niškai rausvas apačioje. Vidinėje pusėje matėsi kelios eilės siurbtukų, 
krutančių bei čepsinčių tarsi šimtai mažyčių sučiauptų burnų. 

Normas žvilgtelėjęs žemyn pamatė, kas jį laiko. Vaikino akys iš- 
siplėtė iš siaubo. 

- Nuimkite jį nuo manęs! Ei, nuimkite jį! O Viešpatie, nuimkite 
nuo manęs tą šlykštynę! 

- Dieve mano, - sudejavo Džimas. 

Normas įsikabino į durų apačią bei prisitraukė. Čiuptuvas truputį 
išsipūtė, kaip išsipučia sulenktos rankos raumenys, ir truktelėjo vai- 
kiną atgal. Jo galva bumbtelėjo į plienu apkaltas duris. Čiuptuvas dar 
daugiau išsipūtė, ir Normo kojos bei liemuo atsidūrė lauke. Marški- 
niai užsikabino už durų krašto, išsipešė iš kelnių. Paklaikęs iš siaubo 
Normas vėl stipriai trūktelėjo, tarsi darydamas prisitraukimus. 

- Padėkite man! - kūkčiodamas maldavo jis. - Padėkite man, vy- 
rai! Prašau! Prašau! 

- Jėzau Marija, - sumurmėjo Maironas, išėjęs iš generatoriaus 
sekcijos pažiūrėti, kas atsitiko. 

Aš stovėjau arčiausiai durų. Griebęs Normą už juosmens, pa- 
traukiau į save iš visų jėgų, kulnais įsirėmęs į grindis. Sekundę mes iš 
tiesų judėjome atgal, bet tik sekundę. Tai buvo tas pats, kas tempti 
guminį diržą. Čiuptuvas pasidavė, bet nepaleido. Iš rūko iššliaužė dar 

trys čiuptuvai. Vienas jų nuplėšė nuo Normo raudoną firminę “Fede- 
ral Fuds“ prijuostę ir dingo su ja rūke. Tai priminė man vieną mano 
mamos posakį; kai mudu su broliu imdavome kaulyti ko nors, ko ji 
nenorėjo duoti - saldainio, komiksų ar kokio nors žaislo, - mama sa- 
kydavo: “Jis reikalingas jums kaip vištai vėliava". Prisiminiau tai žiū- 
rėdamas, kaip šliaužia šalin čiuptuvas, mojuodamas raudona Normo 
prijuoste, ir ėmiau juoktis. Juokiausi, tačiau mano juokas beveik ne- 
siskyrė nuo Normo kūkčiojimo. Galbūt niekas, išskyrus mane patį, ir 
nesuprato, kad aš juokiuosi. 

Kiti du čiuptuvai aklai slydinėjo po betoninę aikštelę, garsiai 
šiugždėdami, - šitą šiugždesį aš ir girdėjau tada, likęs vienas tamsoje. 
Paskui vienas iš jų užčiuopė kairiąją Normo šlaunį ir tučtuojau apsi- 
vijo aplink ją. Pajutau, kaip jis slystelėjo mano ranka. Čiuptuvas buvo 
šiltas, lygus bei pulsuojantis. Tikriausiai aš taip pat būčiau atsidūręs 
lauke, jeigu jo siurbtukai būtų įsikibę į mane. Bet čiuptuvas manęs 
nelietė, sugriebė tiktai Normą. Trečiasis apsivyniojo žiedu apie kitą jo 
blauzdą, ir dabar visi trys tempė vaikiną gatvėn. 

Aš nebepajėgiau jo sulaikyti. 

- Padėkite man! - sušukau. - Oli! Kas nors! Duokite man ranką! 

Niekas nepriėjo. Nežinau, ką jie tuo metu veikė, bet niekas ne- 
priėjo. 

Pažvelgęs žemyn pamačiau, kad apie Normo juosmenį apsivijęs 
čiuptuvas ėmė siurbtis į jo odą toje vietoje, kur marškiniai išsipešė iš 
kelnių. Siurbtukai ėdė jį gyvą. Iš pulsuojančio čiuptuvo išėstos vietos 
pradėjo sunktis kraujas, raudonas kaip dingusi vaikinuko prijuostė. 

Aš susimušiau galvą į apatinį iki pusės pakeltų durų kraštą. 

Normo kojos vėl atsidūrė lauke. Vienas sportbatis nukrito, ir tuoj 
pat atsiradęs naujas čiuptuvas tvirtai apsivijo batą bei dingo rūke. 
Normas laikėsi įsikibęs pamėlusiais pirštais į durų apačią. Jis daugiau 
neberėkė - jau nebegalėjo. Tik galva sukiojosi kairėn dešinėn, tarsi be 
galo tvirtintų: “Ne, ne, ne..." Pašėlusiai švysčiojo ilgi juodi plaukai. 

Iš rūko pasirodė nauji čiuptuvai - dešimtys jų, visas miškas. 
Daugiausia maži, tačiau keli buvo tiesiog milžiniški, storiu prilygstan- 
tys tam samanotam medžiui, kuris šįryt gulėjo nuvirtęs skersai kelio 
šalia mano namų. Jų rausvi siurbtukai buvo kanalizacijos liuko dang- 
čio dydžio. Vienas toks milžiniškas čiuptuvas sunkiai tėškėsi į beto- 
ninę pakrovimo aikštelę bei ėmė šliaužti į mūsų pusę tarytum gigan- 
tiškas aklas kirminas. Aš iš visų jėgų patraukiau Normą į save, ir 

čiuptuvas, įsikibęs į dešinę vaikino koją, truputį nuslydo žemyn. Ir vis- 
kas. Jis vėl tvirtai sugriebė Normo blauzdą, bet prieš tai aš dar spėjau 
pamatyti, kaip siurbtukai čiulpia kraują. 

Vienas iš čiuptuvų prisilietė prie mano skruosto ir virpėdamas 
pakibo ore, tarsi svarstydamas. Aš pagalvojau apie Bilį. Bilis miego- 
jo parduotuvėje šalia ilgos, baltos misterio Makvėjaus mėsos šaldymo 
spintos. Aš atėjau čionai paieškoti, kuo užkloti vaiką. Jeigu kuris nors 
iš šių padarų į mane įsikabins, nebus kam rūpintis Biliu - galbūt išsky- 
rus Nortoną. 

Todėl aš paleidau Normą ir parkritau keturpėsčias. 

Buvau iki pusės lauke, kaip tik po pakeltomis durimis. Čiuptuvas 
nuslinko pro mane tarytum žingsniuodamas savo siurbtukais, prisilietė 
prie Normo rankos, įsikibusios į durų kraštą, akimirkai apmirė, paskui 
keliais žiedais apsivijo apie ją. 

Normas dabar atrodė taip, kaip nebent beprotis gali susapnuoti. 
Čiuptuvai knibždėte knibždėjo ant jo kūno... kaip ir aplink mane. Aš 
nerangiai atšokau atatupstas, nukritau ant nugaros bei nusiridenau 
grindimis. Džimas, Olis ir Maironas vis dar buvo sandėlyje. Jie sto- 
vėjo sustingę tarsi vaškinės figūros iš madam Tiuso muziejaus - vei- 
dai išblyškę, akys blizga. Džimas su Maironu stypsojo abipus gene- 
ratoriaus sekcijos durų. 

- Įjunkite generatorių! - surikau jiems. 

Nė vienas nepajudėjo iš vietos. Jie tarsi užhipnotizuoti negalėjo 
atplėšti akių nuo plyšio po durimis. 

Aš pagraibiau aplinkui, čiupau pirmą po ranka pasitaikiusį daiktą - 
tai buvo dėžė su balikliu - ir sviedžiau į Džimą. Dėžė pataikė jam į pil- 
vą, tiesiai virš diržo sagties. Džimas aiktelėjo bei griebėsi už užgautos 
vietos. Pagaliau jo žvilgsnyje pasirodė kažkas panašaus į sąmonę. 

- Įjunk tą prakeiktą generatorių! - surikau aš taip garsiai, kad net 
gerklė suskaudo. 

Bet jis net nepajudėjo. Tačiau ėmė teisintis, matyt, nusprendęs, 
kad dabar, kai iš rūko išlindo kažkokia siaubinga šlykštynė, ryjanti 
Normą gyvą, laikas aiškintis, kas dėl to kaltas. 

- Aš nekaltas, - inkštė jis. - Aš nežinojau. Iš kur, po velnių, galė- 
jau žinoti? Tu sakei, kad kažką girdėjai, bet aš nesupratau, ką tu tu- 
rėjai omenyje. Reikėjo aiškiau pasakyti. Aš galvojau... nežinau... gal 
koks paukštis... 

Pagaliau atsipeikėjęs Olis tukliu petim atstūmė jį į šalį ir puolė 
prie generatoriaus. Džimas užkliuvo už baliklio dėžės bei pargriuvo 
kaip aš tada tamsoje. 

- Aš nekaltas, - pakartojo jis. Rudi plaukai buvo užkritę jam ant 
kaktos, skruostai balti kaip popierius, akys išplėstos tarsi išsigandusio 
vaiko. | 

Po kelių sekundžių generatorius sukosėjo ir užriaumojo. 

Aš pasisukau į pakrovimo duris. Normas jau visas buvo lauke, 
bet viena ranka vis dar atkakliai kabinosi už durų apačios. Aplink jo 
kūną knibždėte knibždėjo čiuptuvai, o ant betono lašėjo dešimties 
centų monetos dydžio kraujo lašai. Normo galva vis dar mataravosi 
į šalis, į rūką įsmeigtos akys buvo išsprogusios iš siaubo. 

Nauji čiuptuvai šliaužė prie įėjimo ir lindo vidun. Prie durų me- 
chanizmą įjungiančio mygtuko jų susirinko tiek, kad prieiti buvo ne- 
įmanoma. Vienas čiuptuvas stvėrė puslitrinį “Pepsi"' butelį ir nusinešė 
jį į rūką. Kitas apsivijo kartoninę dėžę bei suspaudė. Kartonas plyšo, 
iš dėžės fontanu išlėkė tualetinio popieriaus ritiniai, supakuoti po du į 
celofaną, nukrito ant grindų bei nuriedėjo kas kur. Čiuptuvai aki- 
mirksniu juos išgraibstė. 

Vienas iš didžiausių taip pat įsigavo į sandėlį, pakėlė galiuką nuo 
grindų tarsi uostinėdamas orą ir pajudėjo link Mairono. Tas ėmė ata- 
tupstas trauktis, beprotiškai vartydamas akis, iš jo sukepusių lūpų 1š- 
siveržė kraupi dejonė. 

Apsidairiau aplinkui, akimis ieškodamas kokio nors ilgo daikto, 
kuriuo galėčiau pasiekti mygtuką sienoje, aplipusioje šniukštinėjan- 
čiais čiuptuvais, ir pastebėjau kiemsargio šluotą, atremtą į dėžių stir- 
tą. 

Čiuptuvai pagaliau atplėšė Normo ranką nuo durų krašto, ir vai- 
kinas nukrito ant betoninės platformos, karštligiškai mėgindamas dar 
už ko nors užsikabinti. Mūsų žvilgsniai akimirkai susitiko. Vaikino 
akys buvo siaubingai aiškios: jis suprato, kas vyksta, ir koks galas jo 
laukia. Paskui čiuptuvai nusitempė jį į rūką. Iš ten atsklidęs paskuti- 
nis klyksmas nutrūko tarsi nukirstas. Normo nebebuvo. 

Aš nuspaudžiau mygtuką šluotos kotu, motoras suūžė, durys 
ėmė slinkti žemyn. Kraštas iš pradžių pasiekė patį storiausiąjį čiup- 
tuvą, tą, kuris šliaužė prie Mairono, prislėgė jį, paskui įpjovė. Iš pjūvio 
vietos ištryško juodas lipnus skystis. Čiuptuvas ėmė pasiutusiai blaš- 
kytis, raitytis po aikštelę tarytum milžiniškas botagas, po to staiga su- 

bliūško, slystelėjo po durimis ir išnyko. Likusieji taip pat pradėjo 
trauktis. 

Vienas iš jų tempėsi penkių svarų maišą su maistu šunims ir nie- 
kaip nenorėjo paleisti savo grobio. Durys nusileisdamos perkirto jį 
pusiau bei dunkstelėjo į griovelį grindyse. Nukirstasis čiuptuvo galas 
sugniaužė polietileninį maišą, ir rudos koncentrato granulės išlakstė į 
visas puses. Čiuptuvas, susiriesdamas bei vėl išsitiesdamas, ėmė 
spurdėti ant grindų tarsi į krantą išmesta žuvis, bet kas kartą vis lė- 
čiau, kol pagaliau visai apmirė. Aš dūriau į jį šluotos kotu, ir čiuptuvo 
galas, maždaug trijų pėdų ilgio, plėšriai jį sugniaužė, bet po akimirkos 
paleido bei liko nejudėdamas gulėti tarp išmėtytų tualetinio popieriaus 
ritinėlių, maisto šunims granulių ir baliklio paketų. 

Viskas nutilo, tik girdėjosi, kaip gaudžia generatorius ir už fane- 
rinės pertvaros rauda Olis. Pro praviras duris mačiau jį sėdintį ant 
kėdės, užsidengusį rankomis veidą. 

Paskui atskyriau dar vieną garsą - švelnų, slystantį šiugždesį, 
kurį girdėjau anksčiau tamsoje. Tik dabar jis buvo dešimt kartų gar- 
sesnis: tai knibždėjo už durų čiuptuvai, mėgindami prasibrauti į vidų. 

Maironas žingtelėjo link manęs. 

- Klausyk, - pradėjo jis. - Turėtum suprasti... 

Aš smogiau jam kumščiu į veidą. Netikėtai užkluptas, Maironas 
net nemėgino gintis. Pataikiau į panosę ir suknežinau viršutinę lūpą į 
dantis. Iš jos pasirodė kraujas. 

- Tu jį nužudei! - sušvokščiau aš. - Tu gerai matei, kas atsitiko? 
Gerai matei, ką pridirbai? 

Ir pradėjau talžyti jį kumščiais, iš kairės bei dešinės, tačiau ne 
taisyklingai, kaip mane mokė koledžo bokso sekcijoje, o kaip papuolė. 
Maironas traukėsi atatupstas, dalį smūgių atmušdamas, dalį kažkaip 
nuolankiai priimdamas - lyg atgailą, lyg bausmę. Ir tai dar labiau ma- 
ne siutino. Aš sukūliau jam nosį. Pamušiau po akimi mėlynę, kuri ne- 
trukus turėjo tiesiog Žavingai pajuosti. Po stipraus smūgio į smakrą 
Mairono akys apsitraukė migla. 

- Klausyk, - atkakliai kartojo jis, - klausyk... klausyk... 

Gavęs smūgį į papilvę, Maironas garsiai išleido orą ir pagaliau 
užsičiaupė. Nežinau, kiek dar būčiau jį daužęs, bet kažkas sugriebė 
mane už rankų. Ištrūkęs apsisukau, tikėdamasis išvysti Džimą. Be 
galo norėjosi atitrankyti ir jį. 

Bet tai buvo ne Džimas. Už manęs stovėjo Olis - apvalus veidas 
baltas kaip lavono, tik tamsūs ratilai po akimis, dar drėgnomis nuo 
ašarų. 

- Nereikia, Deividai, - paprašė jis. - Nebemušk jo. Jau nieko ne- 
pakeisi. 

Netoliese stovėjo priblokštas Džimas. Įniršęs spyriau į jį kažko- 
kią dėžę. Ji atsitrenkė į Džimo batą ir atšoko. 

- Tu ir tavo bičiulis - sumauti avigalviai! 

- Gana, Deividai, - liūdnai pakartojo Olis. - Nusiramink. 

- Jūs, du durniai, užmušėte tą vaikį. 

Džimas nudelbė akis į savo batus. Maironas sėdėjo ant grindų, 
susigriebęs už savo “alinio" pilvo. Aš sunkiai šnopavau, galvoje ūžė, 
kūną purtė drebulys. Susmukau ant kartoninių dėžių, nuleidau galvą 
ir stipriai apsikabinau rankomis kelius. Kurį laiką sėdėjau taip, su už- 
kritusiais ant veido plaukais, jausdamas, kad tuoj nualpsiu arba apsi- 
vemsiu, ar panašiai. 

Kai šleikštulys bei silpnumas praėjo, pakėliau galvą ir pažvelgiau 
į Olį. Jo safyrinis žiedas blausiai žėrėjo avarinių lempučių šviesoje. 

- Tiek jau to, - dusliai pratariau. - Viskas. 

- Gerai, - tarė Olis. - Turime pagalvoti, ką mums dabar daryti. 

Sandėlis vėl buvo prisipildęs išmetamųjų dujų tvaiko. 

- Iš pradžių reikia išjungti generatorių, - pasakiau. 

- Taip, ir nešdinkimės iš čia, - pridūrė Maironas, nuolankiai pa- 
žvelgęs į mane. - Man labai galia, kad taip atsitiko. Bet tu turi su- 
prasti... 

- Aš nieko nenoriu suprasti. Judu su Džimu grįžkite į parduotuvę, 
bet laukite mūsų čia pat, už durų, prie alaus šaldytuvo. Ir niekam nie- 
ko nepasakokite - kol kas. 

Jie pakluso nesiginčydami ir abu kartu išėjo pro duris, prisispaudę 
vienas prie kito. Olis išjungė generatorių, bet likus sekunde: iki už- 
gęstant šviesoms, aš pastebėjau ant dėžių su tuščiais buteliais nu- 
mestą dygsniuotą pamušalinės medžiagos atraižą, kokias krovikai pa- 
prastai deda po dūžtančiais daiktais. Ištiesiau ranką ir stvėriau ją - 
bus kuo užkloti Bilį. 

Išgirdau, kaip vilkdamas kojas ir kliūdamas už dėžių, Olis išsigavo 
iš generatoriaus sekcijos. Kaip ir daugelis apkūnių žmonių, jis alsavo 
sunkiai bei kiek švilpčiodamas. 

- Deividai? - paklausė jis drebančiu balsu. - Tu dar čia? 


245 


- Čia, Oli. Būk atsargus, čia visur primėtyta baliklio pakelių. 

- Aha. 

Eidamas į mano balsą, jis maždaug už pusės minutės ištiesė tam- 
soje ranką ir sugriebė mane už peties, tada lengviau atsiduso. 

- O Dieve... Eime iš čia. Šita tamsa... negera. 

- Kurgi ne, - atsakiau aš. - Bet luktelėk dar minutėlę, Oli. Norė- 
jau pasikalbėti su tavimi, tik be tų dviejų idiotų. 

- Deivai... Jie juk nevertė Normo jėga. Prisimink tai. 

- Normas - vaikigalis, o šitie du - suaugę vyrai. Bet gana apie tai. 
Mums teks papasakoti jiems, Oli. Žmonėms parduotuvėje. 

- Bet jeigu kils panika... 

- Gal kils, gal ne. Bet jie dusyk pagalvos, prieš eidami iš parduo- 
tuvės, ką daugelis iš jų kaip tik ir ketina padaryti. Beveik visi paliko 
namuose šeimas. Mano žmona taip pat namie. Žmonės turi suprasti, 
kuo rizikuoja, išeidami į gatvę. 

Olis tvirtai laikėsi įsikibęs man į ranką. 

- Gerai, - tarė jis. - Žinai, aš vis galvoju... visi tie čiuptuvai... tos 
šlykštynės... Kas buvo kitame jų gale, Deividai? Kieno tie čiuptuvai? 

- Nežinau. Bet aš nenoriu, kad žmonės sužinotų apie tai iš anų 
dviejų avigalvių. Tada tikrai prasidės panika. Eime. 

* Apsidairiau ir po kelių sekundžių pastebėjau ploną vertikalią švie- 
sos liniją tarp dvivėrių durų. Mes atsargiai pajudėjome link jos vilkda- 
mi kojas bei stengdamiesi neužkliūti už dėžių. Putnūs Olio pirštai tvir- 
tai gniaužė mano ranką virš alkūnės. Tik tada prisiminiau žibintuvė- 
lius - mes visi buvome juos pametę. 

Kai pasiekėme duris, Olis sumurmėjo: 

- Tai, ką mes matėme... šito tiesiog negali būti, Deividai. Tu juk 
supranti, ar ne? Net jeigu, tarkime, mašina iš Bostono jūrų muzie- 
jaus-akvariumo būtų išmetusi už parduotuvės vieną iš tų pabaisų, ku- 
rios aprašytos romane “Dvidešimt tūkstančių mylių po vandeniu", ji 
būtų žuvusi. Ji būtų tiesiog žuvusi. 

- Taip, - pritariau jam. - Tiesa. 

- Tai kas gi atsitiko, ką? Kas atsitiko? Ir iš kur tas prakeiktas rū- 
kas? 

- Nežinau, Oli, - atsakiau aš. 

V. Ginčas su Nortonu. 
Pokalbis prie alaus šaldytuvo 


Džimas ir jo draugužis Maironas laukė mūsų už durų, laikydami 
rankose po skardinę “Badveizerio". Nuėjęs pažiūrėti Bilio, pamačiau, 
kad mažylis dar miega, ir užklojau jį dygsniuotos medžiagos atraiža. 
Vaikas sujudėjo per miegus, kažką sumurmėjo, bet paskui vėl nuri- 
mo. Pažvelgiau į laikrodį. Buvo penkiolika po dvyliktos. Tiesiog ne- 
įtikėtina. Man atrodė, kad nuo to laiko, kai nuėjau į sandėlį ieškoti ko- 
kio nors apkloto sūnui, praėjo ne mažiau kaip penkios valandos. Bet 
iš tiesų viskas užtruko tik trisdešimt penkias minutes. 

Grįžau pas Olį, Džimą bei Maironą. Olis taip pat pasiėmė sau 
alaus ir pasiūlė skardinę man. Aš vienu mauku nugėriau pusę, kaip iš 
ryto, kai pjoviau medžius. Truputį palengvėjo. 

Džimas, kaip paaiškėjo, vadinosi Džimas Grondinas. O Mairono 
pavardė buvo Lefleras*. 

Juokinga, aišku. Ant Mairono-gėlės smakro, lūpų ir vieno 
skruosto buvo uždžiūvęs kraujas. Pamušta akis jau pradėjo tinti. Jau- 
na moteris raudonu megztuku, be jokio tikslo eidama pro šalį, nužvel- 
gė Maironą baikščiu žvilgsniu. Aš norėjau jai pasakyti, kad Maironas 
pavojingas tik paaugliams, kurie stengiasi įrodyti savo vyriškumą, ta- 
čiau nutylėjau. Galų gale Olis buvo teisus: Džimas su Maironu iš tie- 
sų norėjo kaip geriau, nors jų elgesį sąlygojo greičiau akla baimė, 
negu noras padėti žmonėms. O dabar jie buvo man reikalingi. Žino- 
jau, kad jie nepradės atsikalbinėti. Abu atrodė gerokai pritrenkti ir 
kurį laiką bus iš viso niekam verti, ypač Maironas-gėlė. Pasitikėji- 
mas savimi, švietęs jų akyse, kai siuntė Normą atkimšti vamzdžio, 
buvo dingęs. Nė vienas neberietė nosies. 

- Reikės kažką pasakyti žmonėms, - pradėjau aš. 

Džimas prasižiojo, ketindamas protestuoti. 

- Mudu su Oliu niekam neužsiminsime, kad jūs siuntėte Normą į 
lauką, jeigu jūs patvirtinsite mūsų pasakojimą apie... apie tai, kaip jį 
nusitempė. 

- Žinoma, - skubiai pritarė Džimas. - Jeigu mes nepasakysime, 


*Le fleur (pranc.) - gėlė. 

kas nors sumanys išeiti... Kaip ta moteris... ta moteris, kuri... - Jis 
persibraukė delnu lūpas bei greitai nugėrė kelis gurkšnius alaus. - 
Na, ir velniava... 

- Deividai, - įsiterpė Olis. - Kas bus... - Jis nutilo, paskui prisiver- 
tė tęsti: - Kas bus, jeigu jie įsigaus vidun? Tie čiuptuvai? 

- Pro kur? - paklausė Džimas. - Jūs juk uždarėte duris? 

- Taip, - atsakė Olis. - Tačiau visas parduotuvės fasadas - stik- 
linė vitrina. 

Mano viduriai susitraukė taip, tarsi būčiau smigęs žemyn liftu iš 
dvidešimto aukšto. Aš visą laiką Žinojau tai, bet stengiausi negalvoti. 
Žvilgtelėjau į tą pusę, kur miegojo Bilis. Prisiminiau, kaip čiuptuvai 
apsivijo Normą, ir įsivaizdavau, kaip tas pats atsitinka mano sūnui. 

- Stiklinė vitrina, - sušnibždėjo Maironas Lefleras. - Apsaugok 
mus, Viešpatie... 

Palikau juos prie alaus šaldytuvo - visi trys pradėjo po antrą 
skardinę - ir nuėjau ieškoti Brento Nortono. Radau jį prie antrosios 
kasos su Bedu Braunu. Abu jie - Nortonas, nebejaunas, bet guvus 
vyriškis elegantiškais žilstančiais plaukais ir Braunas su savo purito- 
niška veido išraiška - atrodė tarsi nužengę iš “Niujorkerio" karikatū- 
ros. 

Apie dvidešimt žmonių be tikslo klaidžiojo tarp kasų bei vitrinos. 
Dar daugiau išsirikiavo prie lango ir žiūrėjo į rūką. Šitie vėl priminė 
man smalsuolius, pro skylę tvoroje spoksančius į statomą namą. 

Misis Karmodi sėdėjo ant konvejerio juostos šalia vienos iš kasų 
bei rūkė. Jos žvilgsnis slystelėjo manimi ir nuklydo į šalį. Senė atrodė 
taip, tarsi sapnuotų nemiegodama. 

- Brentai, - pašaukiau aš. 

- Deividai! Kur tu buvai dingęs? 

- Apie tai ir norėčiau su tavimi pasikalbėti. 

- Ten, prie šaldytuvo, žmonės geria alų, - pareiškė Braunas niū- 
riai, lyg pranešdamas, kad bažnyčioje pamaldų metu rodomas por- 
nografinis filmas. - Aš matau juos pro sekimo veidrodį. Reikia už- 
drausti šitą netvarką. 

- Brentai! 

- Aš atsiprašysiu minutėlei, misteri Braunai, jeigu leisite. 

- Žinoma. - Jis susikryžiavo rankas ant krūtinės ir įsmeigė akis į 
specialų išgaubtą veidrodį. - Aš juos nuo ten nuvarysiu, prisiekiu. 

Nusivedžiau Nortoną pro indų bei virtuvės reikmenų skyrių prie 
alaus šaldytuvo parduotuvės gale. Grįžtelėjęs per petį, pamačiau, 
kaip smarkiai išsilenkę ir suskilinėję mediniai rėmai, laikantys aukštus 
stačiakampius vitrinos stiklus. Vienas iš langų, prisiminiau aš, jau iš- 
dužo. Po to keisto požeminio smūgio iš vieno rėmo viršutinio kampo 
iškrito pleišto pavidalo stiklo gabalas. Galbūt mums pavyktų užkimšti 
tą skylę kokiais nors skudurais, pavyzdžiui, glėbiu moteriškų marški- 
nėlių už tris dolerius devyniasdešimt penkis centus, kuriuos mačiau 
prie vyno... 

Mintis nutrūko per vidurį. Man teko užsidengti burną delnu tarsi slo- 
pinant kikenimą - aš ketinau marškinėlių glėbiu užkirsti kelią čiuptuvams, 
nusinešusiems Normą. O juk pats mačiau, kaip vienas jų - beje, visai 
mažas - gniaužė maišą su maistu šunims tol, kol tas tiesiog sprogo. 

- Kas tau, Deividai? 

- A? 

- Tavo veidas... Atrodai, lyg tau staiga būtų kilusi labai gera arba 
labai baisi mintis. 

Man tarsi kas per galvą trinktelėjo. 

- Klausyk, Brentai, o kur tas žmogus, kuris įbėgo šaukdamas, 
kad kažkas įtraukė į rūką Džoną Li Froviną? 

- Su kruvina nosimi? 

- Taip, tas. 

- Jis nualpo, ir misteris Braunas atgaivino jį kažkokia uostomąja 
druska 1š pirmosios pagalbos vaistinėlės. O ką? 

- Atsipeikėjęs jis dar ką nors pasakė? 

- Vėl pradėjo kalbėti apie tą savo haliucinaciją. Misteris Braunas 
nusivedė šį žmogų į savo kabinetą, nes kai kurios moterys išsigando. 
Jis nuėjo netgi labai noriai. Minėjo kažką apie stiklą. Kai misteris 
Braunas pasakė, kad vedėjo kabinete yra tik vienas mažas langelis 
su armuotu stiklu, nuėjo noriai. Tikriausiai jis vis dar ten. 

- Tai, apie ką jis kalbėjo, ne haliucinacija. 

- Ne, žinoma, ne. 

- O tas požeminis smūgis? 

- Ne... bet, Deividai... 

Nortonas išsigandęs, priminiau sau. Nepersistenk. Šįryt tu jau 
įkrėtei proto vienam, tuo ir apsiribok. Su Nortonu reikia atsargiau, 
nes būtent taip, kaip dabar, jis elgėsi ir to kvailo ginčo dėl sklypų ri- 
bos metu: iš pradžių globėjiškai, paskui sarkastiškai, o kai tapo aišku, 

kad jis pralaimės - tiesiog šlykščiai. Nepersistenk, nes jis tau reika- 
lingas. Galbūt Nortonas nesugeba užvesti savo benzopjūklo, bet jo iš- 
vaizda daugeliui žmonių kelia pasitikėjimą, ir jeigu jis lieps Žmonėms 
nepanikuoti, jie nepanikuos. Todėl nepersistenk. 

- Matai tas dvivėres duris už alaus šaldytuvo? 

Nortonas pasižiūrėjo ir susiraukė: 

- Ar tik vienas iš tų vyrų, geriančių alų, nėra antrasis vedėjo pa- 
vaduotojas? Viksas? Jei Braunas jį pamatys, galiu prisiekti, kad ne- 
trukus tas Žmogus turės ieškotis darbo. 

- Brentai, tu klausai, ką aš kalbu? 

Jis išsiblaškęs pažvelgė į mane: 

- Ką tu sakai, Deivai? Atleisk, nenugirdau. 

Atsiprašė, bet iš tikrųjų visai nesijautė kaltas. 

- Ar matai tas duris? - pakartojau aš. 

- Aišku, matau. Ir ką? 

- Jos veda į sandėlį, kuris tęsiasi palei visą vakarinę pastato sie- 
ną. Kai Bilis užmigo, nuėjau tenai paieškoti, kuo jį užkloti... 

Papasakojau jam viską, praleidęs tik ginčą, ar reikia Normui eiti 
į gatvę. Papasakojau, kas įšliaužė pro pakrovimo duris ir kuo visa tai 
baigėsi. Brentas Nortonas nepatikėjo. Ne, jis atmetė net prielaidą, 
kad kas nors panašaus galėjo atsitikti. Aš nusivedžiau jį pas Džimą, 
Olį bei Maironą. Visi trys patvirtino mano žodžius, nors Džimas ir 
Maironas-gėlė jau buvo gerokai įkaušę. 

Nortonas vis tiek nepatikėjo. Tiesiog užsispyrė. 

- Ne, - pareiškė jis. - Ne, ne ir ne. Atleiskite, džentelmenai, bet 
tai absoliučiai neįmanoma. Arba jūs bandote mane ap... - jis apdova- 
nojo mus kerinčia šypsena, reiškiančia, kad jis ne blogiau už kitus su- 
pranta pokštus. - Arba jus visus apėmė kažkokia masinė haliucinaci- 
ja. 

Ėmiau netekti kantrybės, bet susivaldžiau, nors sunkiai. Aš pa- 
prastai nesu karštakošis, tačiau padėtis buvo kebli. Turėjau galvoti 
apie Bilį ir apie tai, kas galėjo atsitikti arba jau atsitiko Stefai. Šios 
mintys nė akimirkai nesiliovė manęs graužusios. 

- Gerai, - tariau. - Eime į sandėlį. Ten ant grindų liko čiuptuvo 
galas. Jį nusileisdamos nukirto durys. Ir ten tu galėsi išgirsti, kaip jie 
krebžda už durų. Panašu į vėjo šiugždėjimą brūzgynuose. 

- Ne, - ramiai atsakė Nortonas. 

- Ką? - Aš iš tiesų pamaniau, kad blogai nugirdau. - Ką tu pasa- 
kei? 

- Aš pasakiau “ne". Aš neisiu tenai. Pajuokavote, ir gana. 

- Mes nejuokaujame, Brentai, prisiekiu. 

- Aš žinau, kad juokaujate, - nukirto jis, nužvelgė Džimą su Mai- 
ronu, paskui įsmeigė akis į Olį Viksą, tačiau tas ramiai atlaikė jo 
žvilgsnį. Pagaliau Nortonas vėl pasisuko į mane: - Apie tokius pokš- 
tus jūs, vietiniai, paprastai sakote “galima plyšti iš juoko“. Taip, Dei- 
vidai? 

- Paklausyk, Brentai... 

- Ne, tai tu paklausyk! - dabar Nortonas šaukė taip, tarsi kalbėtų 
teismo salėje - garsiai, skambiai ir išraiškingai. Keli suirzę Žmonės, 
be tikslo slankiojantys aplinkui, pasisuko į mūsų pusę. Kalbėdamas 
Nortonas baksnojo pirštu į mane. - Tai pokštas. Banano žievė, ant 
kurios aš turėjau paslysti. Juk niekas iš jūsų, vietinių, nejaučia dide- 
lės meilės atvykėliams, argi ne taip? Jūs visi užstojate vienas kitą. 
Taip buvo ir tąkart, kai aš padaviau tave į teismą, kad gaučiau tai, 
kas man teisėtai priklauso. Tada tu laimėjai, taip. O kaipgi kitaip? 
Juk tavo tėvas buvo įžymus dailininkas, ir tai tavo miestas. O aš čia 
tik moku mokesčius bei leidžiu pinigus! 

Jis jau nebevaidino, gąsdindamas mus išlavintu advokato balsu. 
Jis beveik rėkė - dar kiek, ir praras savitvardą. Olis Viksas apsisuko 
ir nuėjo šalin, nešdamasis savo alų. Džimas su Maironu spoksojo į 
Nortoną, neslėpdami nuostabos. 

- Ir aš turiu eiti į sandėlį bei žiūrėti į kažkokį guminį žaislą už de- 
vyniasdešimt aštuonis centus, o šitie du mulkiai stovės šalia bei 
žvengs? 

- Ei, tu! Ką tu vadini mulkiais? - pyktelėjo Maironas. 

- Jeigu nori Žinoti, aš tiesiog laimingas, kad tas medis nukrito ant 
tavo valčių pašiūrės. Tiesiog laimingas! - Nortonas piktai išsišiepė. - 
Ir gerokai ją sudirbo, ar ne? Puiku! O dabar pasitrauk man iš kelio! 

Ir jis pabandė praeiti pro mane. Čiupęs jį už peties, pastūmiau į 
alaus šaldytuvą. Kažkokia moteris aiktelėjo. Dvi “Badveizerio"' pa- 
kuotės nukrito nuo krūvos viršaus. 

- Išsivalyk ausis ir klausyk, Brentai. Nuo šito priklauso Žmonių 
gyvybė. O mano vaiko saugumas man ne paskutinėje vietoje. Taip, 
kad geriau klausyk, o jei ne, aš tau visus šonkaulius perskaičiuosiu! 

- Na, pradėk, - paragino Nortonas, visas švytėdamas kažkokia 
nepilnaprotiška puikybe. Pasruvusios krauju akys, atrodė, išlips iš 
akiduobių. - Parodyk visiems, koks tu stiprus bei drąsus, ir gali su- 
mušti už save dvigubai vyresnį žmogų su nesveika širdimi. 

- Vožk jam! - šūktelėjo Džimas. - Velniop tą jo nesveiką širdį. 
Aš abejoju, ar šita sumauta teismo žiurkė iš viso turi kokią nors širdį. 

- Nesikišk, - tariau Džimui ir pasilenkiau prie Nortono taip, kad 
mūsų veidai beveik susilietė. Šaldytuvas neveikė, bet nuo jo vis dar 
sklido vėsa. - Liaukis pūtęs miglą į akis. Tu puikiai Žinai, kad aš kal- 
bu tiesą. 

- Aš nieko... tokio... nežinau, - prašvokštė jis. 

- Jeigu tai atsitiktų kitoje vietoje bei kitu metu, aš palikčiau tave 
ramybėje. Aš Žinau, kad tu išsigandęs, ir nepykstu ant tavęs. Aš taip 
pat bijau. Tačiau tu man reikalingas, velniai rautų! Supranti? Tu man 
reikalingas! 

- Paleisk mane! 

Čiupau Nortoną už marškinių atlapų bei stipriai krestelėjau. 

- Tu ką, nieko nesupranti? Žmonės išeis iš parduotuvės ir susi- 
durs su ta pabaisa, tūnančia lauke! Suprask tu pagaliau, dėl Dievo 
meilės! 

- Paleisk mane! 

- Bet iš pradžių tu nueisi su manimi į sandėlį ir pažiūrėsi. 

- Aš pasakiau - ne! Visa tai apgavystė, pokštas, ir aš ne toks 
kvailas, kad... 

- Tada aš nusitempsiu tave jėga. 

Sugriebiau Nortoną už peties bei sprando. Jo marškinių siūlė pa- 
žastyje prairo, tyliai sutraškėjusi. Ėmiau tempti Nortoną prie sandė- 
lio durų. Jis šaižiai suriko. Aplinkui susirinko būrelis žmonių, gal pen- 
kiolika ar aštuoniolika, bet jie tik stebėjo mus iš tolo. Niekas nenorėjo 
kištis.. 

- Padėkite! - suriko Nortonas, vartydamas akis už akinių stiklų. 
Jo šukuosena vėl išsidraikė, už ausų styrojo du juokingi plaukų 
kuokštai. Žmonės trypčiodami vietoje stebėjo mus. 

- Ko tu rėki? - sušnypščiau jam į ausį. - Juk tai tik pokštas, ar 
ne? Būtent todėl aš ir pasiėmiau tave į miestą, kai tu paprašei, ir to- 
dėl tau patikėjau pervesti Bilį per mašinų stovėjimo aikštelę. Mat aš 
turėjau čia pasiruošęs rūką: išsinuomojau Holivude specialią mašiną, 
užmokėjęs už ją dvidešimt penkis tūkstančius dolerių bei dar aštuo- 


252 


nis tūkstančius už pervežimą. Ir visa tai tik tam, kad iškrėsčiau tau 
pokštą. Liaukis apsimetinėjęs idiotu bei atmerk akis! 

- Pa-leisk-ma-ne! - užkaukė Nortonas, kai mes jau buvome prie 
pat durų. 

- Ei, ei! Kas čia vyksta! Ką jūs darote? - pasigirdo Bedo Brau- 
no balsas. Bedas alkūnėmis skynėsi kelią pro minią. 

- Priverskite jį paleisti mane, - kimiai paprašė Nortonas. - Jis pa- 
mišo. 

- Ne, jis nepamišo. Norėčiau, kad taip būtų, bet taip nėra. 

Tai pasakė Olis, ir tą akimirką aš buvau pasiryžęs melstis už jį. 
Jis praėjo tarp konteinerių ir atsistojo priešais Brauną. 

Braunas dėbtelėjo į alaus skardinę Olio rankoje. 

- Tu geri! - tarė jis nustebęs, tačiau ne be pasitenkinimo. - Už tai 
tu neteksi darbo! 

- Liaukis, Bedai, - paprašiau aš, paleisdamas Nortoną. - Situacija 
neeilinė. 

- Tačiau taisyklės nepasikeitė! - pasipūtėliškai pareiškė Braunas. 
- Aš pasirūpinsiu, kad kompanijos vadovybė sužinotų apie šį įvykį. 
Tai mano pareiga. 

Nortonas tuo tarpu šmurkštelėjo į šalį ir sustojęs atokiau ėmė tai- 
sytis marškinius bei glostytis plaukus. Jo akys neramiai sekiojo 
Brauną ir mane. 

- Ei! - staiga šūktelėjo Olis žemu balsu. Niekada nebūčiau pagal- 
vojęs, kad šis stambus, bet drovaus ir švelnaus būdo žmogus, gali 
kalbėti tokiu galingu bosu. - Ei, visi, esantys parduotuvėje! Ateikite 
čionai ir paklausykite! Tai liečia jus visus! - Jis ramiai atsisuko į ma- 
ne, nekreipdamas į Brauną jokio dėmesio. - Aš gerai padariau? 

- Puikiai. 

Aplinkui ėmė rinktis žmonės. Būrelis žioplių, stebėjusių mano gin- 
čą su Nortonu, iš pradžių išaugo dvigubai, paskui trigubai. 

- Mes turime jums kai ką pranešti... - pradėjo Olis. 

- Tučtuojau pastatyk alų į vietą! - nutraukė jį Braunas. 

- Tučtuojau užsičiaupk! - liepiau aš ir Žingtelėjau į jo pusę. 

Braunas tuoj pat atsitraukė žingsnį atgal. 

- Nežinau, ką kai kurie iš jūsų sau galvoja, - pareiškė jis, - bet 
galiu jums prižadėti, kad viskas, kas čia vyksta, bus pranešta “Fede- 
ral Fuds" vadovybei. Viskas! Ir noriu, kad jūs suprastumėte: tai, ką 
Jūs darote, - nusikaltimas! 

Jo lūpos nervingai išsiviepė, atidengdamos pageltusius dantis. 
Man nuoširdžiai pagailo Brauno. Juk jis tik bandė susidoroti su ne- 
lengva situacija, štai ir viskas. To paties siekė Nortonas, apgaudinė- 
damas pats save. Ir Džimas su Maironu, kurie mėgino išspręsti pro- 
blemą savaip - įrodydami savo vyriškumą: jei pataisysime generato- 
rių, rūkas išsisklaidys. Panaši buvo ir Brauno taktika - jis vaidino Par- 
duotuvės Gynėją. 

- Tada pradėk užsirašinėti pavardes, - tariau jam. - Tik prašau 
patylėti. Ė 

- Ir pradėsiu, - atkirto Braunas. - O tavo pavardė sąraše bus pir- 
ma, tu... tu, bohema. 

- Misteris Draitonas nori kai ką jums pranešti, - paskelbė Olis. - 
Manau, jums visiems vertėtų jo paklausyti, jeigu ketinate eiti namo. 

Ir tada aš papasakojau žmonėms viską. Maždaug taip, kaip pa- 
sakojau Nortonui. Iš pradžių kilęs juokas pasakojimui artėjant prie 
pabaigos virto vis didėjančiu nerimu. 

- Visa tai melas, kaip jūs ir patys puikiai suprantate! - garsiai 
prabilo Nortonas, stengdamasis suteikti savo žodžiams svarumo, ta- 
čiau persistengė, ir jo balsas nuskambėjo juokingai šaižiai. Ir šitam 
žmogui aš papasakojau pirmam, tikėdamasis, kad jis padės man įti- 
kinti likusius! Kaip aš prašoviau... 

- Žinoma, melas, - pritarė Braunas. - Kliedesys. Iš kur, jūsų ma- 
nymu, atsirado šitie čiuptuvai, misteri Draitonai? 

- Aš nežinau, tačiau šiuo atveju tai ne pats svarbiausias klausi- 
mas. Jie yra. Ir tas... 

- Aš įtariu, kad jie atsirado 1š štai šitų alaus skardinių. 

Brauno repliką palydėjo pritariantis juokas, bet jį nuslopino stip- 
rus, gergždžiantis misis Karmodi balsas. 

- Mirtis! - išrėkė ji, ir tie, kurie juokėsi, tuoj pat nutilo. Misis Kar- 
modi įžengė į susidariusio nelygaus rato vidurį. Jos citrininės kelnės, 
rodėsi, pačios spinduliavo šviesą, didžiulis krepšys suposi ties dram- 
bliška šlaunimi. Juodos akys, piktos bei blizgančios kaip šarkos, išdi- 
džiai apžvelgė žmones. Dvi dailios kokių šešiolikos metų mergaitės, 
vilkinčios baltais dirbtinio šilko marškinėliais su užrašu “Miško stovyk- 
la“ ant nugarų, pasitraukė į šalį. 

- Jūs klausotės, bet negirdite! Girdite, bet netikite! Kas iš jūsų 

perbėgęs per susirinkusius, įsmigo į mane. - Ir ką jūs galvojate dabar 
daryti, misteri Deividai Draitonai? Ką, jūsų manymu, galima būtų pa- 
daryti? - Virš geltono drabužio pasirodė kaukolės šypsena. - Tai ga- 
las, sakau jums. Galas viskam! Tai Pasaulio pabaiga! Dievo pirštas 
išvedžiojo nuosprendį ne ugnimi, bet rūku. Žemė prasiskyrė, ir iš jos 
gelmių išsiveržė pabaisos... 

- Negi niekas negali jos nutildyti? - neištvėrė viena iš šešiolikme- 
čių. Mergaitės akyse pasirodė ašaros. - Aš jos bijau! 

- Tu bijai, brangute? - paklausė misis Karmodi, pasisukusi į ją. - 
O ne, tai dar ne baimė. Bet kai pragaro siaubūnai, Visagalio išleisti į 
Žemę, ateis tavęs... 

- Gana, misis Karmodi! - Olis sugriebė senę už rankos. - Užteks! 

- Paleiskite mane! Tai galas, sakau jums! Tai mirtis! Mirtis! 

- Visa tai - grynas žmonių mulkinimas! - pasipiktino vyriškis su 
žvejo kepure ir akiniais nuo saulės. 

- Ne, sere, - įsikišo Maironas. - Aš suprantu, kad tai skamba 
kaip kliedesys, bet misteris Draitonas sako tiesą. Aš pats mačiau vis- 
ką savo akimis. 

- Ir aš mačiau, - pridūrė Džimas. 

- Ir aš, - tarė Olis. 

Jam pavyko nutildyti misis Karmodi, bent jau kuriam laikui. Bet 
ji tebestovėjo netoliese, prispaudusi prie savęs didįjį krepšį bei šypso- 
damasi beprotiška šypsena. Niekas nenorėjo stovėti šalia jos. Žmo- 
nės kalbėjosi tarpusavyje nepatenkinti tuo, kad dar trys vyrai patvir- 
tino mano žodžius. Kai kurie baugiai, nervingai žvalgėsi į didžiulę 
stiklinę vitriną. Apsidžiaugiau tai pastebėjęs. 

- Melas! - pareiškė Nortonas. - Jūs keturiese susimokėte, štai ir 
viskas! 

- Jūsų pasakojimas tiesiog neįtikėtinas, - tarė Braunas. 

- Mums nėra reikalo tuščiai aušinti burnas, - pasakiau jam. - Ei- 
me su manimi į sandėlį. Pats pamatysi. Ir išgirsi. 

- Pirkėjams draudžiama... 

- Nueik su juo, Bedai, - paprašė Olis. - Kad neliktų abejonių. 

- Na, gerai, - sutiko Braunas. - Eime, misteri Draitonai. Išsiaiš- 
kinsime viską iki galo. | 

Pastūmę dvivėres duris, mudu įžengėme į tamsą. 

Garsas buvo nemalonus, net kraupus. 

Braunas, kad ir koks kietakaktis jankis būdamas, taip pat tai pa- 
juto bei tučtuojau įsitvėrė į mano ranką. Akimirką jis užgniaužė kva- 
pą, paskui vėl ėmė alsuoti, bet daug greičiau. 

Nuo pakrovimo durų pusės sklido tylus, beveik švelnus šiugžde- 
sys. Aš pavedžiojau bato galu po grindis ir galų gale užkliudžiau vie- 
ną žibintuvėlį. Pasilenkęs pakėliau jį ir įjungiau. Brauno veidas buvo 
tiesiog suakmenėjęs - o juk jis dar net nematė čiuptuvų, tik girdėjo jų 
šnaresį. Bet aš mačiau ir galėjau įsivaizdtoti, kaip jie raitosi bei lipa 
plienu apkaltomis durimis tarsi gyvi vijokliai. 

- Na, ką tu dabar galvoji? Neįtikėtina? 

Braunas apsilaižė lūpas ir nužvelgė išmėtytas dėžes bei maišus. 

- Tai jų darbas? 

- Taip. Daugiausia jų. Eikš čionai. 

Jis nenoriai priėjo. Aš pašviečiau žibintuvėliu į susirietusį čiuptu- 
vo galą, tebegulintį prie šluotos. Braunas pasilenkė. 

- Neliesk, - perspėjau jį. - Jis gali būti dar gyvas. 

Braunas greitai atsitiesė. Aš pakėliau šluotą ir koto galu pabaks- 
nojau čiuptuvą. Po trečio ar ketvirto dūrio jis lėtai atsitiesė, parody- 
damas du sveikus siurbtukus bei nukirstą trečiąjį. Paskui žaibiškai 
susisuko ir apmirė. Braunas gurgtelėjęs nurijo šleikštulį. 

- Gana? 

- Taip, - atsakė jis. - Eime iš čia. 

Mes nusekėme paskui šokčiojantį spindulį prie dvivėrių durų ir 
išėjome į parduotuvės salę. Visų veidai pasisuko į mus, balsų gaude- 
sys nutilo. Nortono veidas priminė seną sūrį. Juodos misis Karmodi 
akys blizgėjo. Olis gėrė alų: jo veidu teberiedėjo prakaito lašeliai, 
nors parduotuvėje jau buvo gana vėsu. Mergaitės su užrašais “Miš- 
ko stovykla" ant marškinėlių glaudėsi viena prie kitos kaip kumelai- 
tės prieš audrą. Akys. Tiek daug akių. “Galėčiau nutapyti jas, - stai- 
ga pašiurpęs pagalvojau. - Be veidų, vien tik akis prieblandoje. Galė- 
čiau nutapyti jas, bet niekas nepatikėtų, kad tai iš tiesų buvo." 

Bedas Braunas sukryžiavo ant krūtinės savo ilgapirštes rankas ir 
kreipėsi į Žmones: 

- Atrodo, mes patekome į nemalonią situaciją... 

VI. Tolesnė diskusija. 
Misis Karmodi. Įtvirtinimai. 
Kas nutiko “Plokščios žemės" draugijai? 


Kitos keturios valandos praėjo tarsi sapne. Braunui patvirtinus 
mano žodžius, prasidėjo ilga, pusiau isteriška diskusija. O gal ji truko 
ne taip jau ilgai, kaip man pasirodė: tiesiog žmonėms reikėjo dar kar- 
tą išklausyti tą pačią informaciją, apsvarstyti ją iš visų įmanomų po- 
žiūrio taškų, jog galėtų gerai įsisąmoninti - taip šuo graužia ir tampo 
kaulą, kad pasiektų čiulpus. Žmonės patikėjo, bet labai lėtai. Tą patį 
galima pastebėti bet kokio Naujosios Anglijos miesto susirinkime. 

“Plokščios žemės" draugija - taip aš pavadinau būrelį žmonių, 
kurie nepatikėjo mano pasakojimu. Jų buvo apie dešimt, su Nortonu 
priešakyje. Nortonas nesiliovė kartojęs, kad tik keturi liudininkai ma- 
tė, kaip prekių išnešiotoją nusitempė “čiuptuvai iš planetos X" (pirmą 
kartą šis jo posakis sukėlė juoką, bet greitai ėmė atrodyti lėkštas - 
Nortonas, kuris vis labiau jaudinosi, šito nepastebėjo). Jis pareiškė, 
kad asmeniškai nepasitikįs vienu iš keturių. O vėliau pridūrė, kad 
penkiasdešimt procentų liudininkų jau beviltiškai girti. Tai buvo ne- 
ginčytina tiesa: Džimas su Maironu, turėdami savo dispozicijoje visą 
alaus šaldytuvą ir dar vyno skyrių, prisilakė kaip kiaulės. Atsižvel- 
giant į tai, kas atsitiko Normui, ir į jųdviejų vaidmenį toje tragedijoje, 
negalėjai už tai smerkti. Jie greitai išsiblaivys, labai greitai. 

Olis ir toliau tebegėrė alų, nekreipdamas dėmesio į Brauno pro- 
testus. Netrukus Braunas pasidavė, pasitenkinęs tik kartkartėmis 
sviedžiamais grasinimais viską pranešti kompanijos vadovybei. Atro- 
do, jis nesuvokė, kad “Federal Fuds, Inc.“ su visomis savo parduotu- 
vėmis Bridžtone, Nort Vindeme ir Portlende galbūt jau išvis nebeeg- 
zistuoja. Olis gurkšnojo be paliovos, tačiau neatrodė apgirtęs. Jis aki- 
mirksniu išprakaituodavo viską, ką gėrė. 

Galiausiai, kai diskusija su “Plokščios žemės“ draugija pernelyg 
įkaito, Olis neištvėrė ir pareiškė: 

- Jūs galite netikėti, misteri Nortonai, tai jūsų asmeninis reikalas. 
Aš jums patarsiu, ką daryti. Išeikite pro pagrindinį išėjimą ir pasukite 
už parduotuvės. Ten stovi kalnas dėžių su tuščiomis alaus skardinė- 

mis bei selterio buteliais. Šįryt mes su Normu ir Badžiu jas išnešėme. 
Atneškite porą butelių, ir mes žinosime, kad jūs tikrai ten buvote. Jei- 
gu jūs tai padarysite, prižadu nusivilkti savo marškinius bei juos su- 
valgyti. 

Nortonas įsiuto. 

Olis toliau pribaiginėjo jį tuo pačiu ramiu, švelniu balsu: 

- Savo kalbomis jūs galite tik pakenkti, štai ką aš pasakysiu. Čia 
yra žmonių, kurie nori grįžti namo ir įsitikinti, kad jų artimiesiems nie- 
ko neatsitiko. Mano paties sesuo bei jos vienerių metukų dukrelė liko 
namie Neiple, ir aš, žinoma, norėčiau pažiūrėti, kaip joms ten sekasi. 
Bet jeigu Žmonės patikės jumis ir pradės skirstytis, jų laukia Normo 
likimas. 

Olis neperkalbėjo Nortono, tačiau įtikino kai kuriuos iš tų, kurie 
dar dvejojo - tiksliau, juos įtikino ne tiek Olio žodžiai, kiek sielvartingos 
akys. Mano manymu, Nortonas taip atkakliai laikėsi įsikibęs savo 
nuomonės vien todėl, kad jo psichika būtų tiesiog neatlaikiusi tiesos. 
Bet jis nesutiko su Olio pasiūlymu atnešti porą tuščių butelių iš par- 
duotuvės kiemo. Niekas 1š jo bendraminčių nesutiko. Nortonas ir jo 
“Plokščios žemės“ draugija, dabar sumažėjusi keliais Žmonėmis, pa- 
sitraukė kiek galėdami toliau nuo visų kitų, už mėsos gaminių prekys- 
talio. Vienas iš jų, eidamas pro šalį, įspyrė mano miegančiam sūnui į 
koją, ir vaikas pabudo. 

Priėjau prie jo. Bilis apsikabino mano kaklą, bet kai bandžiau vėl 
jį paguldyti, prisiglaudė dar tvirčiau bei sušnibždėjo: 

- Nereikia, tėveli. Prašau. 

Susiieškojęs vežimėlį, pasodinau Bilį į kūdikiams skirtą vietą. 
Vaikas buvo aiškiai jai per didelis, ir reginys būtų buvęs tikrai juokin- 
gas, jeigu ne jo išblyškęs veidas, ant kaktos užkritę tamsūs plaukai bei 
liūdnos akys. Jis nebesėdėjo vežimėlių kėdutėse jau daugiau kaip po- 
rą metų... Tokie mažmožiai tiesiog pro tave praslysta, iš pradžių jų 
net nepastebi, o kai pagaliau suvoki, kaip viskas pasikeitę, pasijunti 
be galo priblokštas. 

Pasitraukus “Plokščiosi0s žemės" draugijai, diskusija susirado 
naują žaibolaidį: šįkart juo tapo misis Karmodi. 

Prieblandoje ji atrodė kaip tikra ragana: akinamai geltonos kel- 
nės, ryški dirbtinio šilko palaidinė, rankos ir kaklas nukabinėti gre- 
mėzdiška bižuterija iš vario, vėžlio kiauto bei adamantino, ir dar di- 

džiulis išsipūtęs krepšys. Pergamentinis veidas išvagotas gilių verti- 
kalių raukšlių. Žilus, smulkiai sugarbanotus, o pakaušyje susuktus į 
kuodą plaukus prilaikė trejos raginės šukos. Sučiauptos lūpos priminė 
mazguotos virvės galą. 

- Neįmanoma apsiginti nuo Dievo valios! To, kas įvyko, reikėjo 
tikėtis. Aš regėjau daug pranašiškų ženklų. Čia yra tų, kuriems aš tai 
sakiau, bet nėra tokių aklų, kad patys to nematytų. 

- Na, ir kas? Ką jūs siūlote? - nekantriai pertraukė ją Maikas 
Hatlenas. Maikas buvo miesto Tarybos narys, tačiau dabar, užsi- 
maukšlinęs jachtininkų kepuraitę ir užsimovęs apsmukusius “bermu- 
dus“, jis visiškai nebuvo panašus į oficialų asmenį. Hatlenas gurkš- 
nojo alų, kaip beveik visi vyrai. Bedas Braunas liovėsi protestuoti, ta- 
čiau 1š tiesų užsirašinėjo pavardes, iš paskutiniųjų stengdamasis visus 
sužiūrėti. 

- Siūlau? - aidu atsiliepė misis Karmodi, pasisukdama į Hatleną. 
- Aš siūlau, kad tu, Maikai Hatlenai, ruoštumeisi stoti savo Viešpa- 
ties akivaizdon. - Ji nužvelgė visus susirinkusius. - Ruoškitės stoti 
Viešpaties akivaizdon! 

- Šūdo akivaizdon! - sunkiai apversdamas liežuvį iš už alaus šal- 
dytuvo atsiliepė Maironas Lefleras. - Ei, sene, tavo liežuvis tikriau- 
siai prikabintas per patį vidurį, kad galėtum juo malti į visas puses. 

Pasigirdo pritarimo murmesys. Bilis neramiai apsidairė, ir aš ap- 
kabinau jį viena ranka per pečius. 

- Ne, aš vis dėlto tarsiu savo žodį! - suriko misis Karmodi. Jos 
viršutinė lūpa užvirto, atidengdama kreivus, pageltusius nuo nikotino 
dantis, ir aš prisiminiau dulkėtas žvėrių iškamšas, amžinai geriančias 
vandenį iš veidrodžio, vaizduojančio upokšnį. - Abejojantys abejos iki 
galo! Tačiau pabaisos juk nusitempė tą vargšą berniuką! Pabaisos iš 
rūko! Šlykštynės iš košmariškų sapnų! Pragaro išperos! Jūs abejoja- 
te? Tada išeikite į gatvę! Išeikite į gatvę ir pamatysite! 

- Misis Karmodi, jums teks liautis, - tariau aš. - Jūs gąsdinate 
mano vaiką. 

Mane palaikė vyriškis su maža dukryte. Mergytė putliomis kojy- 
tėmis bei nubrozdintais keliais buvo įsikniaubusi veidu jam į pilvą ir 
užsidengusi delnais ausis. Didysis Bilas taip pat buvo bepravirkstąs. 

- Yra tik viena išeitis, - pareiškė misis Karmodi. 

- Kokia, madam? - mandagiai paklausė Maikas Hatlenas. 

- Auka, - atsakė senė, ir prieblandoje man pasirodė, kad ji nusi- 
šypsojo. - Kraujo auka. 

“Kraujo auka“ - šie du žodžiai pakibo ore, lėtai sukdamiesi aplin- 
kui. Netgi dabar, kai Žinau, kad tai netiesa, bandau įrodyti sau, jog ji 
tikriausiai turėjo omeny kieno nors šunelį - du kaip tik bėgiojo po sa- 
lę, nors taisyklės draudė vestis šunis į parduotuvę. Netgi dabar ban- 
dau sau tai įteigti. Tada stovinti prieblandoje misis Karmodi atrodė 
tarsi kokia pamišusi senųjų Naujosios Anglijos puritonų palikuonė... 
Bet įtariu, kad ją buvo užvaldęs kur kas gilesnis ir juodesnis fanatiz- 
mas už paprastą puritonizmą. Puritonizmas turėjo savo protėvį, senąjį 
Adomą su kruvinomis rankomis. 

Misis Karmodi prasižiojo, ketindama kažką pridurti, bet kažkoks 
neaukšto ūgio valyvas vyriškis raudonomis kelnėmis ir tvarkingais 
sportiniais marškinėliais šėrė jai delnu per veidą. Vyriškis rūpestingai 
sušukuotais plaukais, perskirtais lygiu sklastymu į kairę, akiniuotas - 
galėjai neklysdamas pasakyti, kad jis atvykėlis, vasarotojas. 

- Tučtuojau baikite šitas bjaurias kalbas! - tarė jis švelniu, neiš- 
raiškingu balsu. 

Misis Karmodi prisidėjo ranką prie lūpų, paskui ištiesė ją mūsų 
pusėn, nebyliai kaltindama. Delnas buvo kruvinas. Tačiau senės 
akys žėrėjo beprotiškų džiaugsmu. 

- Taip tau ir reikia! - sušuko iš minios kažkokia moteris. - Aš pati 
būčiau tai padariusi! 

- Jie pasieks jus, - sušvokštė misis Karmodi, rodydama mums savo 
kruviną delną. Kraujo srovelė tekėjo iš burnos viena iš daugelio raukš- 
lių žemyn, tarsi vanduo lietaus lataku. - Ne dabar. Vakare. Naktį, kai 
sutems. Jie ateis iš tamsos ir nusitvers dar kurį nors 1š jūsų. Jie ateis 
su tamsa. Jūs išgirsite, kaip jie artinasi, šiugždėdami bei krebždėdami. 
Ir kai jie ateis, jūs dar maldausite Motiną Karmodi patarimo. 

Vyriškis raudonomis kelnėmis lėtai pakėlė ranką. 

- Prieik ir trenk man, - sušnabždėjo senė, šypsodamasi kruvino- 
mis lūpomis. Ranka suvirpėjo. - Trenk, jei išdrįsi. 

Vyriškis nuleido ranką, o misis Karmodi nuėjo šalin. Bilis pravir- 
ko, įsikniaubęs veidu į mane, kaip ir toji maža mergytė, prisiglaudusi 
prie savo tėvo. 

- Aš noriu namo, - kūkčiojo jis. - Noriu pas mamytę. 

Guodžiau jį kaip galėdamas, tačiau galėjau tikriausiai labai ne- 
daug. 

* XX 


Galų gale pokalbis pakrypo kita linkme. Kažkas užsiminė apie 
stiklinę vitriną - pažeidžiamiausią parduotuvės vietą. Maikas Hatle- 
nas paklausė, pro kur dar galima patekti į vidų, ir Olis su Braunu iš- 
kart išvardino: dar dvejos pakrovimo durys be tų, kurias atidarė Nor- 
mas, pagrindinis įėjimas ir sandariai uždarytas langas su storu ar- 
muotu stiklu vedėjo kabinete. 

Pradėję šnekėti apie tai, pajutome keistą dalyką - pavojus ėmė 
atrodyti realesnis, bet visi iškart pasijuto kur kas geriau. Netgi Bilis. 
Jis paklausė manęs, ar galima jam nueiti pasiimti saldainį, ir aš leidau 
su sąlyga, kad jis neis prie langų artyn. 

Kai Bilis nuėjo tiek, kad nebegalėjo mūsų girdėti, vyras, stovėjęs 
šalia Maiko Hatleno, tarė: 

- Ką darysime su langais? Tai senajai ledi galbūt iš tiesų įkando 
pasiutusi blakė, bet ji teisi, sakydama, kad naktį gali kas nors įsiveržti. 

- O gal rūkas iki nakties išsisklaidys? - paklausė kažkokia mote- 
ris. 

- Galbūt, - atsakė vyras. - O galbūt ir ne. 

- Turite kokių minčių? - paklausiau aš Bedo ir Olio. 

- Luktelėkit, - pratarė vyriškis, stovėjęs šalia Hatleno. - Aš esu 
Denas Mileris. Gyvenu Line, Masačiūsetse. Jūs manęs nepažįstate, 
nebuvo progos susipažinti. Aš turiu namą prie Hailendo ežero, nusi- 
pirkau šią vasarą. Nuplėšė velniškus pinigus, kur kas daugiau, negu 
jis vertas, bet aš tiesiog negalėjau nenusipirkti. - Keli žmonės nusi- 
juokė. - Štai ką norėjau pasakyti: ten, prie kasų, aš mačiau visą kalną 
maišų su trąšomis vejoms. Beveik visi po dvidešimt penkis svarus. 
Mes galėtume sukrauti juos prie lango kaip smėlio maišus. Paliktu- 
me nedideles angas 1r galėtume pro jas Žiūrėti... 

Žmonės ėmė susijaudinę linksėti bei aptarinėti jo pasiūlymą. Aš 
norėjau įsiterpti, bet nutylėjau. Mileris buvo teisus - galima sudėti 
tuos maišus vieną ant kito prie vitrinos, tas nepakenks, o gal net duos 
naudos. Tačiau mano mintys atkakliai sukosi apie tai, kaip lengvai 
čiuptuvas sutraiškė penkiasvarį polietileninį maišą su maistu šunims. 
O didesnis čiuptuvas galėjo be vargo suspausti dvidešimt penkis sva- 
rus sveriantį “Grin Eikes" ar “Vigoro" trąšų maišą. Bet toks mano 
pasakymas niekam nebūtų pakėlęs nuotaikos, juolab nebūtų padėjęs 
išsikapstyti iš bėdos. 

Žmonės ėmė skirstytis, ketindami imtis darbo, tačiau Mileris su- 
šuko: 

- Palaukite! Palaukite! Kol mes visi drauge, gal aptarkime ir liku- 
sius klausimus? 

Jie grįžo. Apie penkiasdešimt ar šešiasdešimt Žmonių vėl susirin- 
ko kampe tarp alaus šaldytuvo, sandėlio durų ir kairiojo mėsos pre- 
kystalio krašto, kur misteris Makvėjus visada dėdavo tai, ko niekas 
nepirkdavo: avies smegenis, galvijų plaučius bei kitokius subproduk- 
tus. Bilis guviai prasispraudė pro minią - penkiamečiai niekada nesu- 
trinka milžinų pasaulyje - ir ištiesė man šokolado plytelę. 

- Nori, tėveli? 

- Ačiū. - Paėmęs atsikandau: saldu ir skanu. 

- Galbūt tai kvailiausias klausimas, - tęsė Mileris, bet reikia viską 
išsiaiškinti iki galo. Ar kas nors iš jūsų ginkluotas? 

Stojo tyla. Žmonės dairėsi vieni į kitus ir gūžčiojo pečiais. Pagy- 
venęs vyriškis žilais plaukais, prisistatęs Ambrozijum Kornelu, pasa- 
kė, kad turi medžioklinį šautuvą savo automobilio bagažinėje. 

- Jei norite, pamėginsiu jį atnešti. 

- Aš nemanau, kad tai pats geriausias sumanymas, misteri Kor- 
nelai, - tarė Olis. 

- Ir aš taip nemanau, sūnau, - atsakė Kornelas. - Bet turėjau 
bent pasiūlyti.. 

- Manyčiau, kad... - pradėjo Mileris. 

- Luktelėkite minutėlę, - pratarė moteris raudonu megztuku ir 
tamsiai žaliomis kelnėmis. Jos plaukai buvo šviesūs, smėlio spalvos, 
o figūra - daili. Žodžiu, labai graži jauna dama. Ji atsisegė rankinuką 
ir ištraukė iš jo vidutinio dydžio revolverį. Žmonės aiktelėjo iš nuo- 
stabos, tarsi jų akivaizdoje fokusininkas būtų padaręs ypač efektingą 
triuką. Moteris, ir taip išraudusi, nukaito dar labiau. Pasiraususi po 
rankinuką, ji išėmė iš jo dar 17 “Smit end Veson"“ šovinių dėžutę. 

- Aš esu Amanda Damfris, - prisistatė ji Mileriui. - Šis pistole- 
tas... tai mano vyro sumanymas. Jis manė, kad man būtinai reikalin- 
gas ginklas savigynai. Aš jau dvejus metus nešiojuosi jį neužtaisytą. 

- Jūsų vyras čia, madam? 

- Ne, jis Niujorke. Darbo reikalais. Jis dažnai išvažiuoja, todėl ir 
norėjo, kad turėčiau ginklą. 

- Ką gi, - tarė Mileris. - Jeigu mokate juo naudotis, tai tegu jis 1T 
lieka pas jus. Koks kalibras, trisdešimt aštuntas? 


262 


- Taip. Bet aš šaudžiau tik vieną kartą gyvenime, šaudykloje. 

Mileris paėmė iš jos revolverį, pavartė rankose ir kiek pasikrapš- 
tęs atidarė būgną - patikrino, ar ginklas tikrai neužtaisytas. 

- Gerai, - tarė jis. - Mes turime ginklą. Kas gerai šaudo? Aš - tik- 
rai ne. 

Žmonės susižvalgė. Iš pradžių visi tylėjo, paskui nenoriai prakal- 
bo Olis: 

- Aš dažnai treniruojuosi. Namie turiu 45-o kalibro “Koltą" ir 25-0 
“Lamą"". 

- Tu? - nustebo Braunas. - Cha! Tu iki vakaro taip prisilaksi, 
kad kelio nematysi. 

- Verčiau užsičiaupk ir užsiimk savo sąrašais, - labai ramiai pa- 
siūlė Olis. 

Braunas dėbtelėjo į jį ir prasižiojo, bet paskui nusprendė - mano 
manymu, labai išmintingai - vėl susičiaupti. 

- Imkite, - tarė Mileris, truputį suraukęs antakius, ir padavė re- 
volverį Oliui. 

Olis dar kartą patikrino ginklą, tik daug profesionaliau, paskui įsi- 
kišo jį į dešinę kelnių kišenę, o dėžutę su šoviniais įsidėjo į marškinių 
kišenę - toji išsipūtė kaip nuo cigarečių pakelio. Tuomet jis atsišliejo 
į alaus šaldytuvą ir atsidarė dar vieną skardinę. Prakaitas tebevarvė- 
j0 jo apvaliu veidu. Mano ankstesnis įspūdis, kad matau visiškai kitą 
Olį Viksą, vis labiau stiprėjo. 

- Ačiū, misis Damfris, - padėkojo Mileris. 

- Nėra už ką, - atsakė ji. 

Nejučia pagalvojau, jog jeigu būčiau jos vyras ir šitų žalių akių 
bei aptakios figūrėlės turėtojas, aš tikrai tiek daug nekeliaučiau. Nu- 
pirkti žmonai revolverį - grynai simboliškas ir tiesiog absurdiškas po- 
elgis. 

- Galbūt tai irgi gali pasirodyti kvaila, - tarė Mileris, pasisukęs į 
Brauną su jo sąrašais ir Olį su alumi, - tačiau ar nėra parduotuvėje 
ko nors panašaus į ugniasvaidį? 

- Ot, šūdas! - nusikeikė Badis Igltonas ir nuraudo, kaip prieš aki- 
mirką Amanda Damfris. 

- Kas yra? - paklausė Maikas Hatlenas. 

- Na... Iki praėjusios savaitės turėjome visą dėžę tokių nedidelių 
lituoklių. Tokie paprastai praverčia namuose, jei reikia užtaisyti pra- 

kiurusį vamzdį, užlituoti duslintuvą ar panašiai. Atsimenate, misteri 
Braunai? 

Braunas niūriai linktelėjo. 

- Pardavėte? - paklausė Mileris. 

- Ne, jų niekas nepirko. Pardavėme tik tris ar keturis, o visus li- 
kusius nusiuntėme atgal. Tai velniava... Aš norėjau pasakyti - nesėk- 
mė... - Išraudęs taip, kad skruostai tapo beveik purpuriniai, Badis 
Igltonas pasislėpė už Žmonių nugarų. 

Mes, žinoma, turėjome degtukų, druskos (kažkas pasakė kadaise 
girdėjęs, kad visokius kraugerius ir kitokius parazitus reikia pabarstyti 
druska), įvairiausių šepečių bei šluotų ilgais kotais. Daugelis žmonių 
atrodė pažvalėję, o Džimas su Maironu buvo per daug nusitašę ir 
nebegalėjo pasakyti nieko, kas būtų ataušinę visuotinį entuziazmą. 
Tačiau sutikęs Olio žvilgsnį, išvydau jo akyse ramų beviltiškumą, kur 
kas grėsmingesnį už baimę. Ir Olis, ir aš matėme čiuptuvus. Ir mintis, 
kad mes barstysime juos druska ar atsimušinėsime šluotomis, atrodė 
juokinga, kraupiai juokinga. 

- Maikai, - tarė misteris Mileris, - kodėl tau nepavadovavus ši- 
tam mažam renginiui - maišų krovimui? Aš noriu dar pasitarti su Oliu 
bei Deivu. 

- Gerai. - Hatlenas paplojo Denui Mileriui per petį. - Kažkam 
reikėjo imtis iniciatyvos, ir tau tai neblogai išėjo. Sveikas atvykęs į 
mūsų miestą. | 

- Ar tai reiškia, kad man sumažins mokesčius? - paklausė Mile- 
ris. Jis buvo mažas, liesas žmogelis rudais, jau retėjančiais plaukais. 
Mileris priklausė tam tipui žmonių, kurie negali nepatikti iš pirmo 
žvilgsnio ir kurie pradeda įgristi, pabendravus su jais ilgesnį laiką. Iš 
tų, kurie visada geriau už jus žino, ką reikia daryti. 

- Jokiais būdais, - nusijuokęs atsakė Hatlenas ir nuėjo. 

Mileris pažvelgė į mano sūnų. 

- Nesirūpinkite dėl Bilio, - tariau jam. 

- Žmogau, aš per visą savo gyvenimą dar niekada nebuvau taip 
susirūpinęs, - atkirto Mileris. 

- Tas tiesa, - sutiko Olis ir įmetė tuščią skardinę į alaus šaldytu- 
vą. Paskui pasiėmė ir atsidarė pilną. Pasigirdo tylus išeinančių dujų 
šnypštimas. 

- Aš pastebėjau, kaip jūs pažiūrėjote vienas į kitą, - tarė Mileris. 

Baigiau valgyti šokoladą ir pasiėmiau alaus, norėdamas užgerti 
saldumą. 

- Štai ką aš manau, - tęsė Mileris. - Reikia, kad koks pustuzinis 
žmonių imtųsi vynioti ant šluotkočių skudurus ir apraišiotų juos virvė- 
mis. Paskui reikės paimti kelias skardines su uždegimo skysčiu an- 
glims. Nuėmę nuo jų dangčius, galėtume labai greitai gamintis deg- 
lus. 

Aš pritardamas linktelėjau. Geras sumanymas. Žinoma, nepa- 
kankamai geras tiems, kurie matė, kaip čiuptuvai nusitempė Normą, 
tačiau vis dėlto deglai geriau už druską. 

- Jiems bent jau bus kuo užsiimti, - tarė Olis. 

Mileris kietai sučiaupė lūpas. 

- Ką, reikalai tokie prasti? - po akimirkos paklausė jis. 

- Būtent, - patvirtino Olis ir prisidėjo prie lūpų alaus skardinę. 


Iki pusės penkių trąšų maišai jau dengė visą vitriną, buvo paliktos 
tik siauros ambrazūros. Prie kiekvienos tokios angos sėdėjo budėto- 
jas su atidaryta degiojo skysčio skardine ir krūvele iš šluotkočių pa- 
gamintų deglų. Angos buvo šešios, ir Denas Mileris sudarė budėjimo 
grafiką. Pusę penkių aš jau sėdėjau ant maišų krūvos prie vienos iš 
ambrazūrų, o Bilis buvo įsitaisęs šalia. Mes abu žvelgėme į rūką. 

Čia pat už lango buvo raudonas suolelis, ant kurio žmonės kar- 
tais laukdavo savo mašinų, pasistatę šalia krepšius su pirkiniais. To- 
liau prasidėjo mašinų stovėjimo aikštelė. Tirštas ir sunkus rūkas lėtai 
judėjo. Jame buvo matyti drėgmės žvilgesys, bet koks blausus bei 
niūrus jis atrodė! Pats rūko vaizdas vertė mane jaustis bejėgiu bailiu. 

- Tėveli, tu supranti, kas atsitiko? - paklausė Bilis. 

- Ne, sūnau, - atsakiau. 

Jis kurį laiką sėdėjo tylėdamas ir Žiūrėjo į savo rankas, padėtas 
ant šlaunų. 

- O kodėl niekas neatvažiuoja mūsų gelbėti? - pagaliau paklausė 
jis. - Valstijos policija, FTB ar panašiai? 

- Nežinau. 

- Kaip manai, mamai nieko neatsitiko? 

- Bili, aš tiesiog nežinau, - atsakiau ir apkabinau jį per pečius.. 

- Aš baisiai noriu pas mamą, - sušnibždėjo Bilis, tramdydamas 
ašaras. - Man labai gėda, kad kartais jos neklausydavau. 

- Bili... - pradėjau aš, bet turėjau nutilti. Burnoje pajutau druskos 
skonį, balsas ėmė drebėti. 

- Tai juk baigsis, tėveli? Baigsis? 

- Nežinau, - atsakiau aš, o mažylis įsikniaubė veidu man į petį. 
Glosčiau jo galvą, jausdamas švelnų kaukolės išlinkį po tankiais plau- 
kais, ir kažkodėl prisiminiau savo sutuoktuvių dienos vakarą. Tuomet 
žiūrėjau, kaip Stefa nusivelka paprastą rudą suknelę, kuria persirengė 
po ceremonijos. Ant vienos žmonos šlaunies tamsavo didelė violetinė 
mėlynė, mat dieną prieš sutuoktuves ji užsigavo į praviras duris. Žiū- 
rėjau bei galvojau: “Kai ji užsistatė tą mėlynę, buvo dar Stefani Ste- 
panek“. Be to, jaučiau kažką panašaus į nuostabą. Paskui mes my- 
lėjomės, o už lango iš pilko gruodžio dangaus krito sniegas. 

Bilis verkė. 

- Sšš, Bili, ššš... - ėmiau raminti sūnų, švelniai sūpuodamas jo 
galvą, priglaustą prie mano krūtinės, bet jis nesiliovė verkęs. Tokias 
ašaras moka nuraminti tik motinos. 

Į “Federal Fuds* atėjo ankstyva naktis. Mileris, Hatlenas ir Be- 
das Braunas išdalino žibintuvėlius, visus, kiek buvo parduotuvėje, - 
apie dvidešimt. Nortonas savo būrelio vardu garsiai pareikalavo duoti 
ir jiems, ir gavo du. Praėjimuose tarsi nenustygstantys vaiduokliai 
ėmė šokinėti šviesos dėmės. 

Glausdamas prie savęs Bilį, tebežiūrėjau pro langą į rūką. Pieno 
atspalvio pusiau skaidri šviesa už lango beveik nepasikeitė. Parduo- 
tuvėje sutemo todėl, kad mes uždengėme vitriną maišais. Kelis kartus 
man pasirodė, kad kažką matau, bet tik pasirodė. Vienas iš kitų pen- 
kių budėtojų kartą sukėlė aliarmą, bet jo spėlionės nepasitvirtino. 

Bilis vėl pamatė misis Terman ir apsidžiaugęs nubėgo pas ją, 
nors toji šią vasarą ir neateidavo pabūti su juo. Misis Terman taip pat 
gavo žibintuvėlį ir leido Biliui su juo pažaisti. Netrukus mažylis jau 
bandė spinduliu parašyti savo vardą ant stiklinių šaldytuvo sienelių. Ji 
irgi labai džiaugėsi susitikusi Bilį, ir netrukus jie kartu priėjo prie ma- 
nęs. Hetė Terman buvo aukšta, liesa moteris gražiais rudais plau- 
kais, kuriuose jau pasirodė pirmosios žilos sruogos. Ant įmantrios 
grandinėlės kabėjo akiniai - tokius akinius, kiek aš suprantu, tegali 
nešioti tik vidutinio amžiaus moterys. 

- Stefani čia, Deividai? - paklausė ji. 

- Ne. Namie. 

Ji linktelėjo. 

- Alanas taip pat. Tu dar ilgai budėsi? 

- Iki šešių. 

- Ką nors matei? 

- Ne. Tik rūką. 

- Aš pabūsiu su Biliu iki šešių, jei nori. 

- Tu norėtum, Bili? 

- Taip. Galima? - atsakė jis, lėtai vedžiodamas žibintuvėliu virš 
galvos ir stebėdamas šviesos žaismą ant lubų. 

- Viešpats apsaugos tavo Stefą ir mano Alaną, - taip tarusi, mi- 
sis Terman nusivedė Bilį už rankos. Ji pasakė tai su nuoširdžiu įsiti- 
kinimu, tačiau akyse tokio tvirtumo nebuvo. 

Apie pusę šešių tolimajame parduotuvės gale pasigirdo susijau- 
dinę besiginčijantys balsai. Nuskambėjo juokas, ir kažkas - man pa- 
sirodė, Badis Igltonas, - šūktelėjo: 

- Jūs visi kuoktelėję, jeigu tenai išsiruošėte. 

Keli žibintuvėlių spinduliai susikirto erzeliuojančių žmonių būrelio 
centre, paskui pajudėjo su juo link išėjimo. Prieblandą perskrodė šai- 
žus, piktas misis Karmodi juokas, primenantis garsą, kai kas nors 
pirštais patrina stiklą. 

Balsų ūžesį perrėkė advokatiškas Nortono tenoras: 

- Prašau leisti praeiti! Leiskite mums praeiti! 

Vyriškis, budėjęs prie kaimyninės angos kairėje manęs, nuėjo 
pažiūrėti, dėl ko kilo ginčas. Aš nusprendžiau likti savo vietoje: vis 
tiek tie Žmonės ėjo mano pusėn. 

- Prašau, - įkalbinėjo Maikas Hatlenas, - prašau, aptarkime tai. 

- Čia nėra ko aptarinėti, - pareiškė Nortonas. Dabar iš tamsos 
išplaukėjo veidas - ryžtingas, bet išvargęs ir liūdnas. Rankoje jis laikė 
vieną iš “draugijai'? duotų žibintuvėlių. Jam už ausų (tarsi žmonos ap- 
gauto vyro “ragai'*) vis dar kyšojo spirale susisukę plaukų kuokšte- 
liai. Paskui Nortoną sekė visai nedidelis žmonių būrelis - penki iš de- 
vynių ar dešimties, buvusių su juo iš pradžių. - Mes išeiname, - pa- 
kartojo Nortonas. 

- Kas per beprotybė? - įsiterpė Mileris. - Maikas teisus. Mes 
juk galime viską aptarti, ar ne? Misteris Makvėjus jau pradėjo duji- 
niame grilyje kepti vištas, mes galėtume visi susėsti, pavalgyti 1r... 

Jis pasipainiojo Nortonui po kojomis, ir tas jį nustūmė į šalį. Mi- 
leriui tai nepatiko. Jis išraudo, veide sustingo pyktis: 

- Galite elgtis, kaip norite, - pareiškė Mileris. - Bet jūs vedate 
šiuos Žmones į mirtį. 

- Mes atsiųsime jums pagalbą, - atsakė į tai Nortonas ramiu bal- 
su, liudijančiu nepalenkiamą ryžtą arba nebeatitaisomą psichikos su- 
trikimą. 

Vienas iš jo šalininkų kažką pritariamai sumurmėjo, o kitas tuo 
metu tyliai šmukštelėjo į šalį. Dabar su Nortonu liko keturi. Galbūt tai 
ne taip jau mažai. Juk net pačiam Kristui pavyko rasti tik dvylika. 

- Paklausykite, - tarė Maikas Hatlenas. - Misteri Nortonai... 
Brentai... pasilikite bent pavalgyti. Karštas maistas jums nepakenks. 

- Ir duoti jums galimybę pratęsti savo atkalbinėjimus? Aš perne- 
lyg daug laiko praleidau teismo salėse, kad užkibčiau ant tokios meš- 
kerės. Jūs jau apkvailinote pustuzinį mano žmonių. 

- Jūsų žmonių? - beveik sudejavo Hatlenas. - Jūsų žmonių? Dieve 
šventas, ką jūs kalbate? Jie tiesiog žmonės, ir viskas. Tai ne žaidimas 
ir tuo labiau ne teismo posėdis. Ten, lauke, tūno kažkokie gyviai, kito- 
kio žodžio ir nesugalvosi, tai kokia prasmė rizikuoti savo gyvybe? 

- Gyviai, sakote? - nusišaipė Nortonas. - Kur? Jūsų žmonės jau 
kelias valandas budi prie langų. Ar nors vienas matė ką nors? 

- Bet ten, už parduotuvės... 

- Ne, ne, ne, - tarė Nortonas, purtydamas galvą. - Apie tai jau ne 
vieną kartą kalbėjome. Mes išeiname... 

- Ne, - sušnibždėjo kažkas. Garsas atsiliepė aidu ir pasklido ap- 
linkui tarsi nukritusių lapų šiurenimas rudens vakaro prieblandoje. - 
Ne, ne, ne... 

- Jūs mėginsite sulaikyti mus jėga? - paklausė spigus balsas. Tai 
prabilo pagyvenusi moteris su bifokaliniais akiniais, viena iš Nortono 
“Žžmonių"", jei vartosime jo terminą. - Jūs mėginsite sulaikyti mus jėga? 

Tylus protestuojančių balsų murmesys nuščiuvo. 
- Ne, - atsakė Maikas. - Nemanau, kad kas nors bandys jus su- 
laikyti. 

Aš pašnibždėjau Biliui į ausį porą žodžių, ir mažylis nustebęs pa- 
žiūrėjo į mane. 

- Bėk tučtuojau, - liepiau. - Paskubėk. 

Bilis nubėgo. 

Nortonas persibraukė ranka plaukus tiksliu, surepetuotu judesiu, 
kaip tai daro Brodvėjaus aktoriai. Man jis patiko labiau, kai veltui 
trūkčiojo savo benzopjūklo starterį, keikdamasis bei galvodamas, kad 
jo niekas nemato. Aš nesupratau tada ir dabar nežinau, tikėjo jis sa- 
vo veiksmais ar ne. Manau, jog širdies gilumoje Nortonas vis dėlto 

suvokė, kas jo laukia. Logika, kurią jis aklai garbino visą gyvenimą, 
galų gale atsisuko prieš jį kaip pasiutęs dresuotas tigras. 

Nortonas neramiai apsidairė, tarsi tikėdamasis, kad dar kas nors 
bandys juos sulaikyti, paskui nusivedė savo šalininkų ketvertuką pro 
vieną iš kasų. Be senutės, su juo dar buvo apkūnus kokių dvidešim- 
ties metų vaikinas, jauna mergina bei vyriškis mėlynais džinsais su 
nusmaukta ant pakaušio golfo kepuraite. 

Mano ir Nortono žvilgsniai susikirto, jo akys akimirkai išsiplėtė, 
paskui nukrypo į šalį. 

- Palauk, Brentai, - tariau aš. 

- Aš nieko daugiau nenoriu aptarinėti. Ir tuo labiau su tavimi. 

- Žinau. Aš noriu tik paprašyti vienos paslaugos. - Apsidairęs 
pamačiau, kad Bilis jau pardumia atgal. 

- Kas čia? - įtariai paklausė Nortonas, kai sūnus padavė man 
celofaninį paketą. 

- Skalbinių virvė, - atsakiau aš miglotai suvokdamas, kad dabar 
visi žmonės mus stebi, susirinkę kitoje kasų pusėje. - Čia jos daug. 
Trys šimtai pėdų. 

- Na, ir kas? 

- Pagalvojau, gal tu apsirištum vieną galą aplink juosmenį prieš 
išeidamas. Kitas galas bus pas mane. Kai pajusi, kad virvė įsitempė, 
pririšk ją prie ko nors. Nesvarbu, prie ko. Bus gerai ir mašinos dure- 
lių rankena. 

- Dieve mano, kam? 

- Tada žinosiu, kad jūs saugiai nuėjote bent tris šimtus pėdų. 

Kažkas šmėkštelėjo jo akyse... bet tik akimirką. 

- Ne, - atsakė Nortonas. 

Aš gūžtelėjau pečiais. 

- Kaip nori. Tačiau vis tiek linkiu tau sėkmės. 

Netikėtai įsiterpė vyriškis su golfo kepure: 

- Aš tai padarysiu, misteri. O kodėl gi ne... 

Nortonas grįžtelėjo, ketindamas kažką piktai pasakyti, tačiau vy- 
riškis su golfo kepure ramiai ir įdėmiai pažvelgė į jį. Šio žmogaus 
akyse niekas nešmėkščiojo. Jis apsisprendė ir neabejojo savo spren- 
dimu. Nortonas taip pat tai suprato, todėl nieko nepasakė. 

- Ačiū, - padėkojau aš. 

Perpjoviau pakuotę savo kišeniniu peiliuku, ir virvė, sulankstyta 
standžiomis vijomis, nukrito ant grindų. Ištraukęs vieną galą, aprišau 

Golfo Kepurės juosmenį laisva kilpa su paprastu mazgu. Bet jis tuč- 
tuojau atrišo virvę, užveržė ją ir sumezgė tvirtu jūreivišku mazgu. 
Parduotuvės salėje viešpatavo absoliuti tyla. Nortonas neramiai min- 
džikavo vietoje. 

- Duoti peilį? - paklausiau Golfo Kepurės. 

- Turiu savo. - Jis pažvelgė į mane tuo pačiu ramiu niekinančių 
žvilgsniu. - Tu verčiau atidžiai stebėk virvę. Jeigu ji susinarplios, aš 
nupjausiu. 

- Visi pasiruošę? - paklausė Nortonas, bet pernelyg garsiai. Ap- 
kūnusis vaikinas pašoko lyg pametėtas. ( 

Nesulaukęs atsakymo, Nortonas žengė prie išėjimo. 

- Brentai, - tariau tiesdamas jam ranką. - Sėkmės. 

Jis pažvelgė į mano ranką tarsi į kokį įtartiną nežinomą daiktą. 

- Mes atsiųsime jums pagalbą, - pagaliau tarė jis ir stumtelėjo 
duris su užrašu “Išėjimas"". 

Vėl pajutau tą silpną aitrų kvapą. Nortono šalininkai išėjo paskui 
jį. Maikas Hatlenas priėjo ir atsisėdo šalia manęs. Penkių žmonių bū- 
relis stovėjo baltame, lėtai judančiame rūke. Nortonas kažką pasakė, 
ir aš tikrai būčiau išgirdęs, bet rūkas slopino visus garsus. Išgirdau 
tik jo balsą bei du ar tris atskirus skiemenis, tarsi klausyčiau kažkur 
toli veikiančio radijo imtuvo. Paskui jie pajudėjo pirmyn. 

Hatlenas laikė duris truputį praviras. Aš leidau virvę stengdama- 
sis, kad ji laisvai kabėtų, nes neužmiršau ano vyriškio pažado nupjau- 
ti virvę, jeigu ji kur nors užstrigs. Joks garsas netrikdė tylos. Bilis 
nejudėdamas stovėjo šalia manęs, bet jaučiau, kaip jis dreba 1š įtam- 
pos. 

Vėl dingtelėjo ta keista mintis, kad penketas ne išnyko rūke, o 
tiesiog tapo nematomas. Kurį laiką žmonių drabužiai, rodėsi, judėjo 
vieni, paskui dingo 1r jie. Iki galo suvokti rūko tankumą galėjai tik pa- 
matęs, kaip jis praryja Žmones vos per kelias sekundes. 

Aš toliau leidau virvę. Iš pradžių išsivyniojo ketvirtis, paskui pu- 
sė. Akimirką ji sustingo ir nukrito ant žemės. Aš užgniaužiau kvapą. 
Bet virvė vėl pajudėjo. Leisdamas ją pro pirštus, staiga prisiminiau tą 
dieną, kai tėvas nusivedė mane į Bruksaidą žiūrėti Gregoro Peko fil- 
mo “Mobis Dikas“, ir tikriausiai nejučia šyptelėjau. 

Taip nuslinko į rūką trys ketvirtadaliai virvės, ir aš jau mačiau jos 
galą šalia vienos Bilio pėdos. Ir tada virvė vėl sustingo. Kokias pen- 
kias sekundes ji gulėjo nejudėdama, paskui greitai išsivyniojo dar 

penkias pėdas. Virvė slystelėjo į kairę, užsukdama už durų krašto, ir 
taip įsitempė, kad net suskambo. 

Dar dvidešimt pėdų nuslydo pirmyn. Pajutau karštį kairiajame 
delne. O po akimirkos iš rūko atsklido aukštas virpantis klyksmas. Aš 
net nesupratau, kas klykia - vyras ar moteris. 

Klyksmas nutrūko per vidurį ir, rodėsi, visą amžinybę daugiau 
nebuvo nė garso. Paskui suriko senutė - šį kartą nebuvo jokių abejo- 
nių, kas rėkia. 

- Nuimkite tai nuo manęs! - klykė ji. - O Dieve, Dieve, nuimktt... 
- Balsas nutrūko. 

Staiga beveik visa virvė išslydo per mano delną, šįsyk nudeginda- 
ma jį dar smarkiau, ir laisvai nukaro. Iš rūko pasigirdo garsus žemas 
baubimas, kurį išgirdus, man perdžiūvo burna. 

Tokio garso aš niekada gyvenime nebuvau girdėjęs. Galėčiau 
palyginti jį nebent su kokio nors roplio baubimu filme, susuktame Af- 
rikos ar Pietų Amerikos pelkėse. Tokiu garsu galėjo baubti tik labai 
didelis gyvūnas. Jis vėl atsklido iki mūsų - žemas, kraupus, laukinis. 
Ir vėl. Paskui virto trūkčiojančiu murmėjimu bei nutilo. 

- Uždarykite duris, - drebančiu balsu paprašė Amanda Damf- 
ris. - Prašau. 

- Luktelėkit, - pasakiau aš ir ėmiau traukti atgal virvę. 

Virvė šliaužė iš rūko bei gulė prie mano kojų nelygiomis kilpomis. 
Paskutinės trys naujos skalbinių virvės pėdos buvo plytinės spalvos. 

- Mirtis! - suriko misis Karmodi. - Ten - mirtis! Dabar jūs visi įsi- 
tikinote? 

Virvės galas buvo nelygiai nugraužtas, gijos atspurusios, ant ma- 
žų papurusių medvilnės kuokštelių blizgėjo šviežio kraujo lašai. 

Niekas nepradėjo ginčytis su misis Karmodi. 

Maikas Hatlenas paleido duris, ir jos užsitrenkė. 

VII. Pirmoji naktis 


Misteris Makvėjus dirbo Bridžtone mėsininku dar nuo tada, kai 
man buvo dvylika ar trylika metų, bet aš nežinojau nei jo vardo, nei 
kokio jis amžiaus. Jis pasistatė dujinį grilį po vieno ventiliatoriaus gro- 
telėmis - ventiliatoriai neveikė, tačiau šiokia tokia trauka vis dėlto bu- 
vo, ir apie pusę septynių vakaro kepamų viščiukų kvapas jau tvyrojo 
visoje parduotuvėje. Bedas Braunas neprieštaravo. Galbūt dėl to, 
kad buvo pernelyg priblokštas, bet greičiausiai suprato, jog mėsa ir 
paukštiena laikui bėgant netampa šviežesnė. Viščiukų kvapas buvo 
malonus, tačiau mažai kas norėjo valgyti. Bet misteris Makvėjus, 
mažas ir išdžiūvęs, tvarkingu baltu chalatu, toliau kepė viščiukus, dė- 
liojo po du gabalėlius į popierines lėkštes ir rikiavo jas į eilę ant pre- 
kystalio taip, kaip tai daroma užkandinėse. 

Misis Terman atnešė mums su Biliu po porciją viščiuko su bulvių 
mišraine. Aš suvalgiau, kiek galėjau, tačiau Bilis net neprisilietė prie 
savo lėkštelės. 

- Tau reikia pavalgyti, stipruoli, - tariau jam. 

- Aš nealkanas, - atsakė vaikas ir pastūmė lėkštę. 

- Tu neužaugsi didelis bei stiprus, jeigu... 

Misis Terman, sėdėjusi už Bilio nugaros, papurtė galvą. 

- Na, kaip nori, - tariau. - Tada nueik ir suvalgyk bent persiką; 
gerai? 

- O jeigu misteris Braunas ką nors sakys? 

- Jeigu jis ką nors sakys, ateik ir pasakyk man. 

Bilis lėtai nužingsniavo praėjimu. Man pasirodė, kad jis visas kaž- 
kaip susitraukęs. Skaudėjo širdį, matant jį tokį. Misteris Makvėjus te- 
bekepė viščiukus, visai nekreipdamas dėmesio, jog beveik niekas jų 
nevalgo, patenkintas vien tuo, kad kepa. Atrodo, aš jau minėjau, jog 
žmonės labai įvairiai elgiasi tokiose situacijose. Jūs nepatikėsite, kad 
taip gali būti, bet taip yra. Žmogaus protas dažnai veikia mechaniškai 
kaip beždžionės. 

Mudu su misis Terman sėdėjome ties vaistų skyriumi. Visi žmo- 
nės susibūrė į mažas grupeles. Niekas, išskyrus misis Karmodi, ne- 
sėdėjo vienas. Net Džimas ir Maironas buvo kartu - abu knarkė už 
alaus šaldytuvo. 

Šeši nauji budėtojai sėdėjo prie angų tarp maišų. Vienas iš jų 
buvo Olis. Jis žiaumojo viščiuko kojelę užgerdamas alumi. Prie kiek- 
vieno budėtojo stovėjo atremti į maišus deglai, pagaminti iš šluotko- 
čių ir uždegimo skysčio. 

Tačiau niekas, manau, jau nebetikėjo šių deglų nauda kaip anks- 
čiau. Po to žemo, klaikaus baubimo, po nugraužto bei kruvino virvės 
galo niekas jau nebetikėjo. Buvo aišku, kad jeigu kuris nors iš tūnan- 
čių lauke padarų užsigeis mūsų, jis savo pasieks. Jis arba jie. 

- Ar naktis bus labai pavojinga? - paklausė misis Terman. Jos 
balsas buvo ramus, bet akys kupinos baimės. 

- Aš nežinau, Hete. 

- Leisk daugiau Biliui būti su manimi. Aš... Deivai, aš mirtinai 
bijau. - Ji sausai nusijuokė. - Bet jeigu Bilis bus su manimi, aš tvar- 
dysiuos. Dėl jo. 

Jos akys drėgnai žvilgėjo. Pasilenkiau ir patapšnojau jai per petį. 

- Aš taip jaudinuosi dėl Alano, - tarė ji. - Jis nebegyvas, Deivai: 
Širdimi jaučiu, kad jo jau nebėra. 

- Ne, Hete. Tu negali šito žinoti. 

- Bet aš jaučiu, jog tai tiesa. O tu nejauti, kaip ten Stefani? Ne- 
nujauti? 

- Ne, - sumelavau aš, sukandęs dantis. 

Misis Terman dusliai suvaitojo ir užspaudė burną ranka. Jos aki- 
nių stikluose atsispindėjo žibintuvėlių šviesos. 

- Bilis grįžta, - sumurmėjau. 

Bilis valgė persiką. Hetė Terman patapšnojo į grindis šalia savęs 
ir pasakė, kad kai jis suvalgys, ji parodys, kaip iš persiko kauliuko bei 
siūlo padaryti žmogeliuką. Bilis liūdnai šyptelėjo jai, ir misis Terman 
nusišypsojo atsakydama. 


Aštuntą valandą vakaro prie angų atsisėdo šeši nauji budėtojai, 
ir Olis priėjo prie manęs. 

- Kur Bilis? 

- Ten, toliau, su misis Terman, - atsakiau. - Užsiima rankdarbiais. 
Jis jau išmoko daryti žmogeliukus iš persikų kauliukų, kaukes iš polie- 
tileninių maišelių bei lėles iš obuolių, o dabar misteris Makvėjus rodo 
jam, kaip daryti mažus kaminkrėčius. 

Olis, nugėręs didelį gurkšnį alaus, tarė: 

- Už lango kažkas juda. 

Aš įdėmiai pažvelgiau į jį. Jis atsakė ramiu žvilgsniu. 

- Aš negirtas. Bandžiau pasigerti, bet neišeina. O norėčiau, kad 
pavyktų, Deividai. 

- Ką tu turi galvoje? Kas ten juda? 

- Negaliu tiksliai pasakyti. Paklausiau Valterio, jis sako, jog ir jam 
taip atrodo. Minutę kuri nors rūko dalis patamsėja - kartais tik trum- 
pa juostelė, o kartais didelė tamsi dėmė, panaši į mėlynę. Po to vėl 
ištirpsta pilkumoje. Ir pats rūkas juda. Net Arnis Simsas sako, kad 
kažką pastebėjo, o jis aklas kaip šikšnosparnis. 

- O kiti? 

- Jie visi iš kitų valstijų, aš jų nepažįstu, - atsakė Olis. - Jų ne- 
klausiau. 

- Tu esi tikras, jog tau nepasivaideno? 

- Taip, - tarė jis ir mostelėjo galva į misis Karmodi pusę. Toji sė- 
dėjo viena praėjimo gale. Įvykiai nė kiek nesugadino jai apetito, ir jos 
lėkštelėje kūpsojo visa krūva viščiukų kaulų. Senė gėrė arba kraują, 
arba kažkokias tamsias sultis. 

- Vienu atžvilgiu ji teisi, - pridūrė Olis. - Mes greitai sužinosime. 
Sutems ir sužinosime. 


Bet tamsos laukti nereikėjo. Kai jie pasirodė, Bilis beveik nieko 
nepastebėjo, nes misis Terman laikė jį kitame parduotuvės gale. Olis 
vis dar sėdėjo šalia manęs, kai staiga vienas iš budėtojų klykdamas 
pašoko bei mojuodamas rankomis ėmė atatupstas trauktis nuo an- 
gos. Buvo jau beveik pusė devynių, ir perlamutrinis baltas rūkas nu- 
sidažė lygia, pilka lapkričio sutemų spalva. 

Kažkas nutūpė ant stiklo iš lauko pusės. 

- O Viešpatie! - suriko ten budėjęs vyriškis. - Paleiskite mane! 
Aš negaliu! 

Jis apsisuko svirduliuodamas, išvertęs akis. Tirštėjančiose sute- 
mose sublizgo seilės, varvančios iš vieno jo lūpų kampo. Paskui bu- 
dėtojas nubėgo į praėjimo galą pro šaldytų gaminių skyrių. 

Pasigirdo dar keli riksmai. Kai kurie žmonės pribėgo prie angų 
pažiūrėti, kas atsitiko. Tačiau dauguma pasitraukė į parduotuvės gi- 
lumą, nesidomėdami ar tiesiog nenorėdami matyti, kas ten šliaužioja 
po lango stiklą. 

Aš leidausi prie angos. Olis nuskubėjo iš paskos, įsikišęs ranką į 

kišenę, kurioje laikė Amandos Damiris revolverį. Suriko dar vienas 
budėtojas - ne tiek iš baimės, kiek iš pasišlykštėjimo. 

Mudu praėjome pro vieną iš kasų. Dabar jau išvydau, kas išgąs- 
dino aną vyruką. Negalėjau pasakyti, kas tai, bet užtat aiškiai ma- 
čiau. Gyvis savo šlykštumu priminė kai kuriuos mažesnius padarus iš 
vieno Boscho paveikslo, vaizduojančio pragarą. Tačiau buvo jis ir 
kraupiai komiškas, mat atrodė panašus į tuos keistus žaislus iš vinilo 
bei plastmasės už dolerį devyniasdešimt centų, kuriuos žmonės perka 
pagąsdinti draugams. Būtent apie tokį daikčiuką ir kalbėjo Nortonas 
sakydamas, kad aš noriu iš jo pasijuokti. 

Tai buvo maždaug dviejų pėdų ilgio nariuotas gyvis rausvos, gy- 
jančios po nudegimo odos spalvos. Dvi apvalios akys ant trumpų 
lanksčių stiebelių spoksojo į skirtingas puses. Gyvis prilipo prie stiklo 
storais padais-siurbtukais. Kitame jo kūno gale styrojo kažkoks ilgas 
daiktas - gal lyties organas, gal geluonis. O už nugaros lėtai plazdėjo 
didžiuliai, permatomi, panašūs į musės sparnai. 

Mudu su Oliu puolėme prie lango. Ties į kairę nuo mūsų esančia 
anga, kur sėdėjęs budėtojas šūktelėjo iš pasišlykštėjimo, po stiklą ro- 
pojo trys tokie gyviai, palikdami už savęs lipnias šliūžes. Jų akys - jei- 
gu tai iš tiesų buvo akys - lingavo ant piršto storio stiebelių. Didžiau- 
sias gyvis buvo maždaug keturių pėdų ilgio. Kartkartėmis jie per- 
šliauždavo tiesiog vienas per kitą. 

- Kažkokia velniava, - pasibjaurėjo Tomas Smolis, stovėjęs prie 
angos dešinėje. 

Aš neatsakiau. Tie vabzdžiai dabar ropojo ant visų langų, vadina- 
si, jau aplipo visą pastatą... Kaip kirminai mėsos gabalą. Šmėkštelė- 
jęs galvoje vaizdas buvo ne iš maloniųjų, ir aš pajutau, kaip per prie- 
vartą suvalgytas viščiukas ima veržtis lauk. 

Kelios moterys verkė. Misis Karmodi šūkaliojo apie pragaro iš- 
peras. Kažkas liepė jai užsičiaupti, jeigu nenorinti gauti į snukį. 

Olis išsiėmė iš kišenės misis Damfris revolverį. Čiupau jį už ran- 
kos: 

- Nesikraustyk iš proto! 

- Aš žinau, ką darau, - atsakė jis, išlaisvindamas ranką. Susirau- 
kęs iš pasibjaurėjimo, Olis padaužė revolverio rankena į stiklą. Gy- 
viai sumojavo sparnais taip greitai, kad net susiliejo į dėmę - nežino- 
damas nebūtum pasakęs, jog jie turi sparnus. Paskui tos pragaro 1š- 
peros tiesiog nuskrido šalin. 

Kiti, pasekę Olio pavyzdžiu, stvėrė šluotkočius ir taip pat ėmė 
belsti į langus. Gyviai skrisdavo šalin, bet netrukus sugrįždavo. Matyt, 
proto jie turėjo ne daugiau už paprastą musę. Beveik prasidėjusi pa- 
nika išsiliejo garsiomis kalbomis. Išgirdau, kaip kažkas paklausė, kas 
būtų, jeigu toks padaras atsitūptų ant Žmogaus. 

Beldimas į langus ėmė tilti. Olis pasisuko į mane, ketindamas 
kažką pasakyti, bet vos jam pravėrus burną, iš rūko kažkas išniro ir 
čiupo šliaužiojantį po stiklą gyvį. Atrodo, aš surikau. Nežinau. 

Tas padaras skraidė. Daugiau aš nieko negalėjau apie jį tiksliai 
pasakyti. Rūkas patamsėjo visai taip, kaip minėjo Olis, tik tamsi dė- 
mė neišnyko. Ji virto kažkokiu padaru plėvėtais sparnais, baltu albi- 
nosiškų kūnu ir raudonomis akimis. Padaras trenkėsi į langą, kad 
stiklas net suvirpėjo, pravėrė snapą, čiupo rausvąjį gyvį bei dingo. 
Viskas truko ne ilgiau kaip penkias sekundes. Man liko miglotas 
įspūdis, kad rausvasis gyvis, slysdamas žemyn rykle, spurdėjo ir 
blaškėsi kaip maža žuvelė žuvėdros snape. 

Pasigirdo dar vienas smūgis į stiklą, paskui dar vienas. Žmonės 
vėl ėmė klykti bei bėgti į parduotuvės gilumą. Tada kažkas veriamai 
sukliko - šįkart iš skausmo. 

- O Dieve, jie sutrypė nukritusią senutę! - šūktelėjo Olis. 

Jis nuskubėjo praėjimu tarp kasų. Aš pasisukau, ketindamas bėg- 
ti paskui jį, ir apmiriau vietoje. 

Vienas iš pačiame viršuje gulėjusių maišų su trąšomis ėmė slinkti 
žemyn. Tiesiai po juo sėdėjo Tomas Smolis ir pro angą žiūrėjo į rūką. 

Dar vienas rausvasis gyvis prilipo prie stiklo ten, kur stovėjau aš, 
1r jį tučtuojau pastvėrė nusileidęs skrajūnas. Sutrypta senutė teberė- 
kė šaižiu, veriančių balsu. 

Maišas. Maišas šliaužė žemyn. 

- Smoli! - riktelėjau aš. - Saugokis! Krenta maišas! 

Tačiau per didžiulį triukšmą jis neišgirdo manęs. Maišas pasviro 
ir tėškėsi tiesiai jam ant galvos. Smolis susmuko ant grindų, užkliudęs 
smakru lentyną po vitrina. 

Vienas iš skraidančių albinosų ėmė spraustis pro išmuštą stikle 
skylę. Dabar, kai riksmai pritilo, išgirdau net tylų jo sparnų krebždesį. 
Kiek pakreiptoje į šoną trikampėje galvoje žibėjo raudonos akys. 
Plėšriai žiopčiojo masyvus lenktas snapas. Padaras priminė pterodak- 
tilį 1š knygos apie dinozaurus arba būtybę iš pamišėlio haliucinacijų. 


276 


Čiupau deglą ir kyštelėjau jį į skardinę su degiuoju skysčiu, išlie- 
damas dalį skysčio ant grindų. 

Albinosas atsitūpė ant viršutinio maišo ir ėmė dairytis, lėtai bei 
grėsmingai mindamas vietoje naguotomis letenomis. Neabejoju, kad 
ir šitie plėšrūnai buvo kvaili. Jis dukart mėgino išskleisti sparnus, ku- 
rie vis atsitrenkdavo į sienas, ir vėl sudėdavo juos - kaip grifas - už 
kuprotos nugaros. Po trečio bandymo padaras prarado pusiausvyrą 
ir nuvirto nuo savo laktos, vis dar mėgindamas išskleisti sparnus. Jis 
užkrito tiesiai ant Tomo Smolio nugaros. Vienas naguotos kojos ju- 
desys perplėšė Tomo marškinius ir perrėžė odą. 

Aš stovėjau vos už trijų pėdų nuo albinoso, laikydamas rankoje 
pamirkytą uždegimo skystyje deglą. Buvau pasiruošęs užmušti tą pa- 
darą, bet staiga supratau, kad neturiu degtukų. Paskutiniuoju prieš 
valandą pridegiau cigarą misteriui Makvėjui. 

Žmonės parduotuvės salėje tiesiog paklaiko iš siaubo, pamatę ant 
Smolio nugaros niekada anksčiau Žemėje neregėtą padarą. O tas 
staiga stipriai kirto snapu ir išplėšė iš Smolio sprando gabalą mėsos. 

Aš jau norėjau pasinaudoti deglu kaip vėzdu, tačiau ūmai jo ga- 
las, apvyniotas skudurais, užsiliepsnojo. Šalia manęs stovėjo Denas 
Mileris, sugniaužęs delne žiebtuvėlį su Jūrų laivyno emblema. Jo vei- 
das buvo suakmenėjęs iš siaubo ir įniršio. 

- Užmušk jį, - kimiai sušvokštė Denas. - Užmušk, jei galėsi. 

Čia pat su Amandos Damfris revolveriu rankoje stovėjo Olis, bet 
jis nedrįso šauti, bijodamas pataikyti į Tomą. 

Padaras išskleidė sparnus ir mostelėjo jais, tačiau nė nemanė kil- 
ti - tiesiog norėjo geriau įsikabinti nagais į savo auką. Balti plėvėti 
sparnai apglėbė vargšo Smolio kūną. Išgirdau, kaip aštrūs nagai 
drasko odą. Šlykštus garsas, aš net nedrįstu jo apibūdinti. 

Visa tai įvyko per kelias sekundes. Paskui aš smogiau albinosui 
liepsnojančiu deglu. Padaras (kaip man pasirodė, ne ką tvirtesnis už 
popierinį aitvarą) užsiliepsnojo, šaižiai kranktelėjo ir skėstelėjo spar- 
nais, jo akys užvirto aukštyn, galva ėmė agoniškai trūkčioti. Paskui jis 
pakilo - sparnų plakimo garsas priminė padžiautų paklodžių plazdėjimą 
vėjyje - 1r dar kartą kraupiai suriko. 

Žmonės pasuko galvas, stebėdami jo ugninį skrydį. Tikriausiai 
joks kitas tų dienų įvykis man neįsiminė taip ryškiai, kaip šitas vingu- 
riuojantis liepsnojančio padaro skrydis virš “Federal Fuds" parduotu- 
vės salės. Degantys, rūkstantys jo kūno gabalai vis krito iš viršaus, 

kol galų gale jis pats trenkėsi į lentynas su padažais. Keli stiklainiai 
sudužo, ir padažas ištiško aplinkui tarsi kraujas. Iš paukštiškojo pada- 
ro liko tik kaulai bei pelenai. Po parduotuvę pasklido šleikštus degan- 
čios mėsos tvaikas. Tarsi pabrėždamas jį savo kontrastingumu, pro 
išdužusį langą vidun ėmė smelktis lengvas, aitrus rūko kvapas. 

Akimirką stojo tyla. Mus visus tarytum užbūrė tas kraupus, ugni- 
nis priešmirtinis skrydis. Paskui kažkas suklykė, ir vėl kilo triukšmas. 
Išgirdau, kaip kažkur parduotuvės gilumoje verkia mano sūnus. 

Kažkas sugriebė mane už peties. Tai buvo Bedas Braunas: akys 
išsprogusios, lūpos persikreipusios taip, kad matėsi dirbtiniai dantys. 

- Ten dar vienas. Kitoks, - tarė jis, rodydamas ranka. 

Pro skylę lange įlindęs rausvasis gyvis tupėjo ant trąšų maišo, 
vartydamas akis ant stiebelių ir virpindamas pailgus permatomus 
sparnus. Girdėjau, kaip jie zvimbia - visai kaip pigus elektrinis venti- 
liatorius. Rausvas, liguistai išpurtęs kūnas kilnojosi nuo greito kvėpa- 
vimo. 

Mano deglas buvo dar neužgesęs, ir aš puoliau prie lango, bet 
mane aplenkė misis Repler, trečiųjų klasių mokytoja. Ši penkiasde- 
šimt penkerių ar šešiasdešimties metų moteris, aukšta bei prakauli, 
savo išvaizda man visada priminė rėžį džiovintos jautienos. 

Laikydama abiejose rankose po insekticido balionėlį, ji atrodė 1a- 
bai panaši į ginkluotą banditą iš gangsteriškų komedijų. Piktai rikte- 
lėjusi - tas riksmas būtų padaręs garbę bet kuriam urviniam Žmogui, 
traiškančiam priešo kaukolę, - ji ištiesė į priekį rankas su balionėliais 
ir nuspaudė abu mygtukus. Tirštas insekticido sluoksnis padengė 
rausvąjį gyvį. Tas ėmė mėšlungiškai spurdėti, suktis ir vartytis, ko! 
galų gale nukrito nuo maišų, atsimušė į Tomą Smolį - be jokios abe- 
jonės, jau nebegyvą - bei brinktelėjo ant grindų. Permatomi sparnai 
pašėlusiai virpėjo, tačiau jau niekur negalėjo jo nulakdinti: juos dengė 
storas insekticido sluoksnis. Po kelių sekundžių sparnai nusilpo, pas- 
kui sustingo, ir gyvis nudvėsė. 

Vėl išgirdau žmonių klyksmus. Ir dejones. Dejavo sutrypta pagy- 
venusi dama. Iš kažkur atsklido juokas - pamišėlio juokas. Misis 
Repler, sunkiai alsuodama, stovėjo prie savo aukos. 

Hatlenas su Mileriu, susiradę vežimėlį, kuriuo krovikai paprastai 
vežioja sunkias dėžes, dviese užkėlė jį ant maišų viršaus ir uždengė 
pleišto pavidalo skylę stikle. Laikinai tai turėjo padėti. 

Prie mūsų tarsi lunatikė priėjo Amanda Damfris. Vienoje rankoje 

ji turėjo plastmasinį šiukšlių kibirą, kitoje šluotelę, vis dar įvyniotą į per- 
matomą celofaną. Ji pasilenkė, tebežiūrėdama išplėstomis tuščiomis 
akimis, ir sušlavė rausvojo gyvio - nežinau, vabzdžio ar šliužo - liekanas 
į kibirą. Amandai šluojant, celofanas tyliai traškėjo. Paskui ji priėjo 
prie pagrindinių durų - laimė, ant jų nebuvo jokių padarų, - truputį jas 
pravėrė ir išmetė kibirėlį į gatvę. Jis nukrito ant šono ir ėmė ridinėtis 
pirmyn atgal, kaskart vis lėčiau. Iš tamsos zvimbdamas išniro dar vie- 
nas rausvasis vabzdys, nutūpė ant kibiro ir ėmė juo šliaužioti. 

Amanda pratrūko raudoti. Priėjau ir apkabinau ją viena ranka 
per pečius. 


Pusę dviejų nakties aš, tai užsnūsdamas, tai vėl pabusdamas, sė- 
dėjau atsišliejęs nugara į baltą emaliuotą mėsos prekystalio šoną. Bi- 
lis kietai miegojo ant mano kelių. Netoliese gulėjo Amanda Damtfris, 
pasidėjusi galvą ant kažkieno švarko. 

Netrukus po ugninio paukštiškojo padaro skrydžio mudu su Oliu 
nuėjome į sandėlį ir atnešėme dar šešias dygsniuotos medžiagos at- 
raižas, kokia aš buvau užklojęs Bilį. Dabar ant jų miegojo žmonės. 
Paskui mes atvilkome kelias apelsinų bei persikų dėžes, keturiese 
vargais negalais užkėlėme jas ant maišų ir uždengėme skylę lange. 
Tiems paukštiškiems padarams būtų reikėję gerai padirbėti, norint 
nustumti dėžes: kiekviena jų svėrė apie devyniasdešimt svarų. 

Tačiau ne tik paukščiai bei jų medžiojami rausvieji gyviai tūnojo 
rūke. Buvo dar pabaisa, kurios čiuptuvai nusitempė Normą. Nu- 
graužtas, kruvinas virvės galas taip pat vertė susimąstyti, kaip ir že- 
mas, gerklinis riaumojimas. Mes dar kelis kartus girdėjome jį, atsklin- 
dantį tarsi iš tolumos. Bet kas galėjo pasakyti, kaip toli buvo toji “to- 
luma“, jei rūkas slopino garsus? O kartais kraupus baubimas pasi- 
girsdavo taip arti, kad sudrebėdavo pastatas, ir širdis užšaldavo, tarsi 
prisipildžiusi ledinio vandens. 

Bilis krūptelėjo ir sudejavo. Paglosčiau sūnaus galvą, ir jis suvai- 
tojo dar garsiau, bet paskui, matyt, pasinėrė į ne tokius baisius sap- 
nus. Tačiau mano snaudulys visai išsisklaidė. Temiegojau vos pusan- 
tros valandos, ir tai kankinamas košmarų. Viename sapne vėl regė- 
jau praėjusią naktį. Bilis su Stefa stovėjo prie panoraminio lango bei 
žvelgė į juodas švinines bangas, į sidabru žvilgantį vandens stulpą -. 
artėjančios audros pranašą. Aš norėjau atitraukti juos žinodamas, jog 
stiprus vėjas gali išdaužyti langą ir išsvaidyti mirtį nešančias šukes po 

visą kambarį. Bet kad ir kaip greitai bėgau, nė per žingsnį prie jų ne- 
priartėjau. Ir tada iš vandens sūkurio pakilo paukštis - milžiniškas, 
raudonas oiseau de mort*. Plėvėti kaip priešistorinių skrajūnų spar- 
nai užtemdė visą ežerą nuo rytų iki vakarų. Snapas prasižiojo, atver- 
damas geležinkelio tunelio pločio ryklę. Paukštis skrido praryti mano 
žmonos bei sūnaus, o žemas grėsmingas balsas be paliovos šnibždė- 
jo: “Projektas “Strėlė"... “Projektas “Strėlė"... Projektas "Strėlė"... 

Tačiau ne tik mudu su Biliu blogai miegojome tą naktį. Vieni rė- 
kė per miegus, kiti klykė ir paskui, jau prabudę. Visas šaldytuve bu- 
vęs alus dingo žaibiškai. Badis Igltonas be komentarų atvežė iš san- 
dėlio dar tiek pat dėžių. Maikas Hatlenas pranešė man, kad vaistų 
skyriuje nebeliko migdomųjų “Somineks". Viskas išgraibstyta. Ma- 
tyt, kai kurie ėmė po šešis ar aštuonis buteliukus. 

- Yra dar “Nitolio", - tarė jis. - Nori, Deividai? 

Aš papurčiau galvą ir padėkojau. 

Kraštiniame praėjime, prie penktos kasos, įsitaisė mūsų girtuok- 
liai. Jų buvo apie septynis, visi iš kitų valstijų, išskyrus Lu Tatingerį, 
dirbusį mašinų plovykloje. Lu, kaip mūsuose sakoma, ilgai neieškoda- 
vo progos pauostyti kamštį. Visa vyninė brigada jau kaip reikiant 
anestezavosi. 

Taip. Dar buvo šeši ar septyni išprotėję. 

Išprotėję - ne pats tiksliausias žodis, bet aš negaliu sugalvoti ge- 
resnio. Šie žmonės pasinėrė į visiškos apatijos būseną be alaus, vyno 
ar tablečių poveikio. Jie žvelgė į einančiuosius pro šalį abejingomis 
akimis, žvilgančiomis kaip metalinės durų rankenos. Stipraus proto 
sukrėtimo metu tvirtas realybės betonas įskilo, ir šie nelaimingieji 
įsmuko į atsivėrusią prarają. Laikui bėgant jie galėtų pasveikti. Jeigu 
būtų laiko. 

O likusieji prisitaikė prie situacijos, kaip kas galėjo. Kai kurie, 
sakyčiau, gana keistai. Pavyzdžiui, misis Repler buvo įsitikinusi, kad 
visa tai - tik sapnas. Bent jau taip ji tvirtino. Bet tvirtino nuoširdžiai 
įsitikinusi. 

Pažvelgiau į miegančią Amandą. Jau kuris laikas mane traukte 
traukė prie jos - jausmas nejaukus, bet nepasakyčiau, kad nemalo- 
nus. Jos akys buvo tiesiog neįtikėtinai žalios - smaragdų žalumo... 
Kurį laiką atidžiai sekiau, ar ji neišsiims kontaktinių lęšių, bet ne, 
spalva, be abejonės, buvo tikra. Aš geidžiau Amandos. Mano žmona 


*Oiseau de mort (pranc.) - mirties paukštis. 

buvo namie, galbūt gyva, bet tikriausiai mirusi, tačiau vienaip ar kitaip 
- viena, ir aš mylėjau ją. Nieko kito taip netroškau, kaip grįžti su Biliu 
pas Stefą, tačiau tuo pat metu geidžiau ir šios damos, vardų Amanda 
Damfris. Bandžiau įtikinti save, kad dėl to kalta tik padėtis, į kurią 
mes patekome. Galbūt taip ir buvo. Tačiau tai nė kiek nesilpnino ma- 
no aistros. 

Taip sėdėjau snūduriuodamas, kol apie trečią valandą vėl visi 
miegai išsiblaivė. Amanda gulėjo susirietusi kaip vaisius motinos 
įsčiose: keliai pritraukti prie krūtinės, rankos suspaustos tarp šlaunų. 
Iš visko sprendžiant, buvo kietai įmigusi. Jos megztukas buvo užsi- 
smaukęs aukštyn, o viename šone švietė baltas odos lopinėlis. Žiūrė- 
jau į jį, jausdamas vis stiprėjančią erekciją, visiškai bevertę ir todėl 
nemalonią. 

Pabandžiau nukreipti mintis kita linkme, ėmiau galvoti apie savo 
vakarykštę idėją nutapyti Brento Nortono portretą. Ne, net nenuta- 
pyti, tiesiog... tiesiog pasodinti Nortoną ant rąsto, įduoti į ranką savo 
alų ir anglimi nupiešti jo prakaituotą pavargusį veidą bei styrančius už 
ausų du kuokštus anksčiau taip rūpestingai šukuojamų plaukų. Būtų 
galėjęs išeiti geras piešinys. Man prireikė išgyventi su savo tėvu dvi- 
dešimt metų, kad suprasčiau, jog “geras" jau yra gana gerai. 

Jūs žinote, kas yra talentas? Prakeikimas viltimi. Tai reiškia, kad 
nuo mažumės gyveni didžiuliais lūkesčiais. Jeigu sugebi rašyti, galvoji, 
kad atėjai į šį pasaulį tam, kad pralenktum Šekspyrą. Jeigu gebi piešti, 
galvoji - taip aš galvojau, - jog atėjai į šį pasaulį tam, kad pralenktum 
savo tėvą. 

Bet paaiškėjo, kad aš nesu toks talentingas, koks buvo jis. Aš 
stengiausi toks tapti galbūt netgi ilgiau, negu reikėjo. Niujorke suren- 
giau parodą, prastą parodą, ir meno kritikai, sudirbę ją į miltus, pa- 
reiškė, jog man nėra net ko lygintis su tėvu. Po metų aš jau verčiausi 
komerciniais užsakymais. Stefa buvo nėščia. Aš atsisėdau ir ilgai 
kalbėjausi apie tai pats su savimi. Ir po to pokalbio patikėjau, kad rim- 
tas menas man visam laikui liks tik pomėgis, ne daugiau. 

Piešiau “Auksaplaukės šampūno" reklamas: tą, kur mergaitė ap- 
sižergusi dviratį, kur žaidžia su sviediniu paplūdimyje ir tą, kur ji stovi 
balkone su taure rankoje. Iliustravau apsakymus daugelyje stam- 
biausių žurnalų, bet prieš tai bendradarbiavau su plonesniais žurna- 
lais vyrams. Piešiau afišas kino filmams. Pinigų užtenka, kad sėk- 
mingai laikytumeisi virš vandens. 

Praėjusią vasarą surengiau Bridžtone paskutinę parodą. Eks- 
ponavau devynias drobes, nutapytas per penkerius metus, ir šešias 
iš jų pardaviau. Taip jau sutapo, kad paveiksle, kurio nenorėjau par- 
duoti, buvo pavaizduota parduotuvė “Fedaral Fuds“, žiūrint į ją iš 
mašinų stovėjimo aikštelės galo. Aikštelėje nebuvo nieko, išskyrus 
eilėn išrikiuotas “Kempbels end Frenks" pupų skardines, kurios ne 
mažėjo, bet didėjo, toldamos nuo žiūrovo. Paskutinioji atrodė be- 
veik aštuonių pėdų aukščio. Paveikslas vadinosi “Pupos ir klaidinga 
perspektyva". Vienas kalifornietis, dirbantis kažkokioje firmoje, ga- 
minančioje teniso kamuoliukus, raketes bei dar velniai žino ką, už- 
sigeidė tos drobės, nepaisydamas kairiajame apatiniame plonų me- 
dinių rėmų kampe kyšojusios kortelės su užrašu “Neparduodama"". 
Jis pradėjo derėtis nuo šešių šimtų dolerių ir užkėlė kainą iki keturių 
tūkstančių. Sakėsi norįs turėti tą paveikslą savo kolekcijoje. Aš ne- 
pardaviau, ir kalifornietis išėjo labai susikrimtęs. Bet net ir tada ne- 
pasidavė: paliko man savo vizitinę kortelę tam atvejui, jeigu aš persi- 
galvočiau. 

Pinigai mums būtų labai pravertę - tais metais mes pasistatėme 
namo priestatą bei nusipirkome dviem tiltais varomą automobilį, - ta- 
čiau aš tiesiog negalėjau parduoti to paveikslo. Jaučiau, kad tai ge- 
riausias mano darbas, ir norėjau turėti į ką pažiūrėti, kai kas nors pa- 
klaus, kada aš pradėsiu dirbti rimtai. 

Pernai rudenį pasitaikius progai parodžiau “Pupas ir klaidingą 
perspektyvą“ Oliui Viksui. Olis paklausė, ar negalėtų to paveikslo 
nufotografuoti ir nuotrauką panaudoti reklamai. Olis suprato, ko ver- 
tas šis darbas, priversdamas ir mane tai suprasti: puikus komercinio 
meno pavyzdys. Ne daugiau. Ir, ačiū Dievui, ne mažiau. 

Aš leidau Oliui nufotografuoti paveikslą, o paskui paskambinau 
anam kaliforniečiui į Sent Luisą bei pasakiau, kad jeigu jis dar nori, 
galiu parduoti “Pupas ir klaidingą perspektyvą" jam už du su puse 
tūkstančio. Kalifornietis sutiko, ir aš išsiunčiau jam drobę. Nuo to lai- 
ko apviltų lūkesčių balsas - balsas apgauto vaiko, kuris negali pasi- 
tenkinti tokiu paprastu įvertinimu kaip “gerai", - visiškai nutilo. Ir iš- 
skyrus kelis pabambėjimus, kažkuo panašius į tų nematomų padarų 
baubimą rūke, taip ir nebeprabilo. Tačiau gal jūs galite man pasakyti, 
kodėl šio kaprizingo, vaikiško balso tylėjimas atrodo toks panašus į lė- 
tą mirtį? 

* Xx X 


Apie ketvirtą ryto Bilis pakėlė galvą ir dar pusiau snausdamas 
apsidairė aplinkui blausiomis akimis. 

- Mes vis dar čia? 

- Taip, mielasis, - atsakiau. - Dar čia. 

Jis bejėgiškai pravirko, ir tai buvo siaubinga. Amanda nubudusi 
pažiūrėjo į mus. 

- Ei, mažyli, - tarė ji ir švelniai prisitraukė Bilį prie savęs. - Išauš 
rytas, ir viskas bus truputį geriau. 

- Ne, - atsakė Bilis. - Nebus. Nebus. Nebus. 

- Ša, - šnipštelėjo Amanda, žvelgdama į mane per jo galvą. - Ša, 
tau dabar laikas miegoti. 

- Aš noriu pas mamą! 

- Žinau, mažyli. Žinoma, nori. 

Bilis pasisukiojo jos glėbyje ir įsitaisė taip, kad matytų mane. 
Kurį laiką jis Žiūrėjo į mane, paskui vėl užmigo. 

- Ačiū, - padėkojau Amandai. - Jūs buvote jam reikalinga. 

- Jis manęs net nepažįsta. 

- Tai neturi reikšmės. 

- O kąjūs galvojate apie visa tai? - paklausė Amanda, įsmeigusi 
į mane savo žalias akis. - Ką jūs iš tiesų galvojate? 

- Paklauskite manęs rytą. 

- Aš klausiu dabar. 

Jau norėjau atsakyti, kai staiga iš tamsos tarsi koks vaiduoklis 
materializavosi Olis Viksas. Rankoje Olis turėjo suvyniotą į moterišką 
palaidinę žibintuvėlį ir laikė jį nukreiptą į lubas. Pritemdyta šviesa me- 
tė keistus šešėlius ant jo išvargusio veido. 

- Deividai, - sušnibždėjo jis. 

Amanda pažvelgė į Olį iš pradžių klausiamai, paskui išgąstingai. 

- Kas atsitiko, Oli? - paklausiau aš. 

- Deividai, - pakartojo jis. - Eime su manimi. Prašau. 

- Aš nenoriu palikti Bilio. Jis ką tik užmigo. 

- Aš pabūsiu su berniuku, - tarė Amanda. - Jūs eikite. - Paskui 
kiek tyliau pridūrė: - Viešpatie, tai niekada nesibaigs. 


283 


VIII. Kas nutiko kareiviams? 
Su Amanda. 
Pokalbis su Denu Mileriu 


Nusekiau paskui Olį. Jis pasuko link sandėlio. Kai ėjome pro 
alaus šaldytuvą, Olis paėmė skardinę alaus. 

- Kas atsitiko, Oli? 

- Noriu, kad pats pamatytum. 

Pastūmę dvivėres duris, įėjome vidun, ir jos vėl susivėrė už mū- 
sų, lengvai sujudinusios orą. Sandėlyje buvo šalta. Po įvykio su Nor- 
mu ši vieta man visai nepatiko. Be to, gerai prisiminiau, kad kažkur 
čia vis dar guli nukirstas čiuptuvo galas. 

Olis nuėmė žibintuvėlio lemputę dengiančią palaidinukę ir nukrei- 
pė spindulį aukštyn. Iš pradžių pamaniau, kad kažkas ant apšildymo 
vamzdžio palubėje pakabino du manekenus - žinote, tokie vaikiški 
pokštai, krečiami Visų šventųjų išvakarėse. 

Paskui pastebėjau kojas, kabančias per septynis colius nuo ce- 
mentinių grindų, ir dvi krūvas išvartytų kartoninių dėžių. Pažvelgiau 
aukštyn į veidus, ir mano gerkle ėmė kilti riksmas - tai buvo ne ma- 
nekenų veidai. Abi galvos pakreiptos į šoną, tarsi žmonės būtų juokę- 
si iš kažkokio kraupiai smagaus pokšto, taip juokėsi, kad jų veidai net 
pamėlo. 

Du šešėliai. Du ilgi šešėliai ant galinės sienos. Ir liežuviai. Išvirtę 
liežuviai. 

Abu dėvėjo kariškas uniformas. Tai buvo tie patys jauni kareiviu- 
kai, kuriuos pastebėjau dar pačioje pradžioje, o paskui įvykių sūkury- 
je pamečiau 1š akių. Kareiviai iš... 

Riksmas. Pajutau, kaip iš mano gerklės veržiasi riksmas. Iš pra- 
džių kaip dejonė, paskui kaip policijos sirena. Bet Olis sugriebė mane 
už rankos virš alkūnės. 

- Nešauk, Deividai. Be mudviejų, niekas apie tai dar nežino. Ir 
aš nenoriu, kad sužinotų. 

Vargais negalais susitvardžiau. 

- Tie kareiviai iš... - išstenėjau. 

- Iš “Projekto" Strėlė“, - tarė Olis. - Taip. 

Pajutau kažką šaltą savo rankoje. Alaus skardinė. 

- Išgerk, bus geriau. 

Aš ištuštinau skardinę iki dugno, ir Olis ėmė pasakoti: 

- Atėjau pažiūrėti, ar nėra daugiau balionų misterio Makvėjaus 
dujiniam griliui. Ir pamačiau juos. Kiek suprantu, jie pasiruošė kilpas, 
atsistojo ant dėžių krūvų, o tada surišo vienas kitam rankas už nuga- 
ros. Paskui atsargiai atsitraukė per virvės tarp riešų ilgį. Taip... taip, 
kad stovėtų nugaromis vienas į kitą, pats matai. Tada, kiek suprantu, 
įkišo galvas į kilpas ir užveržė jas, palenkdami kaklus į šoną. Galbūt 
vienas iš jų suskaičiavo iki trijų, ir jie kartu nušoko. Nežinau. 

- To neįmanoma padaryti, - pasakiau, sunkiai krutindamas išdžiū- 
vusias lūpas. Tačiau kareivių rankos iš tiesų buvo surištos už nugarų. 
Mačiau tai savo akimis. 

- Įmanoma. Labai norint, įmanoma, Deividai. 

- Bet kodėl?.. 

- Aš manau, tu žinai kodėl. Vasarotojai, tokie, kaip tas vyrukas 
Mileris, nesupras, žinoma, bet čia yra ir vietinių, kurie tikrai susipro- 
tėtų. 

- “Projektas “Strėlė"? 

- Aš ištisas dienas stoviu prie kasų, - tarė Olis, - ir daug nugirs- 
tu. Visą pavasarį sklido gandai apie tą prakeiktą “Strėlę", ir nė vieno 
gero. Juodas ledas ežeruose... 

Prisiminiau, kaip Bilis Džostis, pasilenkęs prie “Skauto" lango, 
kvėptelėjo man į veidą alkoholio tvaiku... “Ne paprasti, bet kiti ato- 
mai“. O dabar štai šiedu kūnai, kabantys ant vamzdžio palubėje. Ta- 
baluojantys ore batai. Stori kaip dešros išvirtę liežuviai. 

Pasibaisėjęs suvokiau, kad mano sąmonėje atsiveria kažkokios 
naujos suvokimo durys. Naujos? Ne visai. Senos suvokimo durys. 
Vaikiško suvokimo. Vaikai, dar neišmokę devyniasdešimt procentų 
pasaulio paslėpti sąmonės gelmėse, viską supranta taip, kaip mato 
akys ir kaip girdi ausys. Bet jei gyvenimas - tai sąmonės augimas 
(kaip išsiuvinėta ant vieno mano žmonos mokyklos laikų rankdarbio), 
vadinasi, laikui bėgant įgimtos pasaulio suvokimo galimybės mažėja. 

Siaubas praplečia suvokimo kelius bei pagilina perspektyvą. Ir 
dabar aš pasibaisėjau supratęs, kad vėl grįžtu į tą sąmonės lygį, kurį 
daugelis mūsų palieka, pakeitę vystyklus kelnėmis. Iš Olio veido su- 
pratau, jog ir jis jaučia tą patį. Kai racionalus pagrindas ima skilinėti, 

žmogaus smegenys gali neišlaikyti perkrovos. Protas pradeda karš- 
čiuoti. Haliucinacijos virsta realybe: ir tada iš tiesų egzistuoja taškas, 
kuriame susikerta lygiagrečios tiesės, mirusieji vaikšto bei kalba, o 
rožė pradeda giedoti. 

- Daug kas kalbėjo apie tai, gal kelios dešimtys Žmonių, - tęsė 
Olis. - Džastinas Robertsas. Nikas Takėjus. Benas Maiklsonas. Ma- 
žuose miesteliuose neįmanoma išsaugoti paslapties. Visada kas nors 
išplaukia į paviršių. Gandai kaip požeminė versmė: prasimuša iš Žže- 
mės, ir niekas neturi supratimo, iš kur ji atitekėjo. Nugirsti ką nors 
bibliotekoje ir papasakoji kitam... Arba Harisono prieplaukoje... arba 
dievai žino kur ir kodėl... Bet visą pavasarį bei vasarą tik ir girdėjau: 
“Projektas “Strėlė", “Projektas “Strėlė"... 

- Bet šitie du... - įsiterpiau aš. - Dieve mano, Oli, jie juk dar visai 
vaikai. 

- Vietname tokie vaikai pjaustė Žmonėms ausis. Aš ten buvau. Ir 
mačiau. 

- Bet... kas juos privertė taip pasielgti? 

- Nežinau. Galbūt jie ką nors žinojo. O gal tik įtarė. Bet jie tik- 
riausiai suprato, kad galų gale Žmonės čia, parduotuvėje, imtų jų 
klausinėti. Jeigu išgyventų iki “galų gale". 

- Jeigu tavo spėjimas teisingas, - tariau aš, - tai ten turėjo įvykti 
kažkas tikrai baisaus. 

- Audra, - lygiu, ramiu balsu paaiškino Olis. - Galbūt vėtra ap- 
vertė arba sulaužė ką nors. Galbūt ten įvyko kokia nors avarija. Kas 
žino, kuo jie ten užsiiminėjo. Kai kurie žmonės tvirtino, kad jie ten 
eksperimentuoja supergalingais lazeriais ir mazeriais. Kartais girdė- 
davau kalbas apie atominę energiją. O kas, jeigu jie... jeigu jie pra- 
dūrė skylę į kitą matmenį? 

- Tai jau visiškas kliedesys. 

- O šitie du? - paklausė Olis, rodydamas į kabančius kūnus. 

- Šitie - ne. Dabar turime nuspręsti, ką su jais darysime. 

- Manau, reikia nupjauti virves ir paslėpti lavonus, - ilgai negal- 
vojęs, pasiūlė Olis. - Užversti kuo nors, ko niekam neprireiks: maistu 
šunims, skalbimo milteliais ar panašiai. Jei žmonės apie tai sužinos, 
bus tik dar blogiau. Būtent todėl aš ir pasikviečiau tave, Deividai. 
Niekuo kitu negaliu pasitikėti. 

- Kaip nacių kariniai nusikaltėliai, - sumurmėjau aš, - kurie žudėsi 
kamerose, kai pralaimėjo karą. 

- Taip. Ir man atėjo tokia mintis. 

Mes nutilome, ir staiga iš už plieninių pakrovimų durų vėl atsklido 
aplinkui šliaužiojančių čiuptuvų šiugždėjimas. Mes nejučia prisispau- 
dėme arčiau vienas kito. Pajutau, kaip šiurpsta mano oda. 

- Tebūnie, kaip tu sakai, - tariau Oliui. 

- Sutvarkykime viską kuo greičiau, - atsakė jis. Ant rankos, laikan- 
čios žibintuvėlį, blausiai blyksėjo safyras. - Nenorėčiau čia užsibūti. 

Pažvelgiau į virves. Kareiviai pasinaudojo tokia pačia skalbinių 
virve, kokia aš apjuosiau aną vyriškį su golfo kepuraite. Kilpos buvo 
giliai įsirėžusios į ištinusius kaklus. Aš vėl susimąsčiau, kas privertė 
juos abu ryžtis tokiam žingsniui. Supratau, ką turėjo omenyje Olis, sa- 
kydamas, kad jei žmonės sužinos apie dvigubą savižudybę, bus tik 
dar blogiau. Man jau buvo blogiau. 

Kažkas čekštelėjo. Tai Olis atlenkė savo peilį, patogų atidarinėti 
dėžėms. Ir, žinoma, pjauti virvėms. 

- Tu ar aš? - paklausė jis. 

- Kiekvienam po vieną, - atsakiau, nurijęs gumulą gerklėje. 

Mes ėmėmės darbo. 


Kai grįžau, Amandos nebebuvo. Su Biliu miegojo misis Terman. 
Aš nuėjau vienu iš praėjimų, bet staiga mane sustabdė balsas: 

- Misteri Draitonai. Deividai. 

Kvietė Amanda. Ji stovėjo prie laiptų, vedančių į vedėjo kabine- 
tą. Žalios akys žėrėjo kaip smaragdai. 

- Kas atsitiko? - paklausė ji. 

- Nieko, - atsakiau. 

Amanda priėjo prie manęs. Pajutau silpną kvepalų aromatą. Ir, 
ak, kaip aš jos norėjau. 

- Meluoji, - tarė ji. 

- Nieko. Veltui sukeltas aliarmas. 

- Tu norėtum, kad taip būtų. - Ji paėmė mane už rankos. - Aš ką 
tik buvau užlipusi laiptais į kabinetą. Jis tuščias. Ir durys su užraktu. 
- Jos balsas buvo visiškai ramus, bet akys žėrėjo beveik laukiniu 
spindesiu, o kaklo venos greitai pulsavo. 

- Aš ne... 

- Aš mačiau, kaip tu žiūri į mane, - tarė Amanda. - Kam kalbėti 
apie tai? Dabar su tavo sūnumi misis Terman. 

- Taip. 

Pagalvojau, kad šis būdas - galbūt ne pats geriausias, bet vis dėl- 
to būdas - padėtų atsigauti po to, ką mudu su Oliu ką tik padarėme. 
Ne pats geriausias būdas, bet vienintelis. 

Mes užlipome siaurais laiptais ir įėjome į kabinetą. Jis tikrai buvo 
tuščias. Ir duryse tikrai buvo užraktas. Pasukau jį. Tamsoje Aman- 
dos beveik nesimatė - vien figūros kontūrai. Ištiesęs rankas, paliečiau 
ją ir prisitraukiau prie savęs. Ji drebėjo. Mes bučiuodamiesi atsiklau- 
pėme ant grindų, aš suėmiau delnu jos standžią krūtį ir pro megztinį 
pajutau greitą širdies plakimą. Prisiminiau Stefą, šaukiančią Biliui, 
kad neitų prie laidų. Prisiminiau mėlynę ant jos šlaunies mūsų sutuok- 
tuvių naktį, kai Stefa nusivilko savo rudą suknelę. Prisiminiau, kaip 
pirmą kartą Stefą sutikau: aš ėjau į Vincento Hartgeno pamokas, pa- 
sikišęs po pažastimi dėklą su piešiniais, o ji važiavo dviračiu Meino 
universiteto alėja... Ir susijaudinau nepaprastai greitai bei smarkiai. 

- Mylėk mane, Deividai. Sušildyk mane, - sušnibždėjo Amanda, 
kai mes atsigulėme ant grindų. O baigdama ji suleido nagus man į 
nugarą ir kelis kartus pavadino visai ne mano vardu. Bet tai neturėjo 
reikšmės. Tuo atžvilgiu mes dabar buvome maždaug lygūs. 

Kai nusileidome į parduotuvės salę, jau švito. Tamsa angose tarp 
maišų su trąšomis labai nenoriai virto tamsiai pilka, paskui šviesiai pil- 
ka, ir galiausiai įsivyravo ryškus, matinis, atviro kino teatro ekrano 
spalvos baltumas. Maikas Hatlenas miegojo sudedamame krėsle - iš 
kur jis tą krėslą ir ištraukė? Denas Mileris sėdėjo ant grindų netolie- 
se ir šlamštė spurgą, pabarstytą cukraus pudra. 

- Sėskis, Draitonai, - pakvietė jis. 

Apsidairiau, ieškodamas Amandos, bet ji jau buvo nuėjusi praėji- 
mu tolyn. Ji net neatsisuko. Mūsų meilės aktas tamsoje jau dabar at- 
rodė tik vaizduotės padarinys, neįtikimas net tokios keistos aušros 
šviesoje. Aš atsisėdau. 

- Imk spurgą, - Mileris ištiesė man dėžutę. 

Aš papurčiau galvą. 

- Šita cukraus pudra - tikra mirtis. Blogiau už cigaretes. 

- Tada paimk dvi, - nusijuokęs tarė jis. 

Nustebau, aptikęs ir savyje dar truputį juoko. Mileris išviliojo jį iš 
manęs ir tuo man patiko. Paėmiau dvi spurgas, ir jos buvo tikrai ska- 
nios. Paskui surūkiau cigaretę, nors paprastai rytais nerūkau. 

- Turiu eiti pas vaiką, - pasakiau. - Jis netrukus pabus. 

Mileris linktelėjo. 

- Tie rausvi vabzdžiai... - tarė jis. - Visi dingo. Ir paukščiai. 
Henkas Vanermanas sako, kad paskutinis trenkėsi į langą apie ket- 
virtą valandą. Matyt, šitas... šitas žvėrynas kur kas aktyvesnis, kai 
tamsu. 

- Brentas Nortonas taip nepasakytų, - paprieštaravau aš. - Ir 
Normas. 

Mileris vėl linktelėjo ir ilgą laiką tylėjo. Paskui užsirūkė bei pa- 
žvelgė į mane. 

- Mes negalime čia likti, Draitonai. 

- Čia užtektinai maisto. Ir daugybė visokiausių gėrimų. 

- Maisto atsargos neturi jokios reikšmės, tu pats tai puikiai su- 
pranti. Ką mes darysime, jeigu vienas iš tų didžiulių žvėrių sugalvos 
pas mus įsilaužti, užuot slankiojęs aplinkui naktimis? Baidysime jį 
šluotomis 1r degiuoju skysčiu? 

Žinoma, jis buvo teisus. Galbūt rūkas tam tikra prasme ir gynė 
mus nuo tų pabaisų. Slėpė. Bet visai įmanoma, kad tai tęsis neilgai, 
be to, man kėlė nerimą dar kai kas. Mes išbuvome “Federal Fuds“ 
maždaug aštuoniolika valandų, ir aš jau jaučiau, kaip mane apima le- 
targas - panašų sustingimą buvau pajutęs kelis kartus, kai pabandžiau 
nuplaukti pernelyg toli nuo kranto. Dabar norėjosi likti parduotuvėje, 
kur saugu, rūpintis Biliu (“Ir galbūt dulkinti naktimis Amandą Dam- 
fris“, - sušnibždėjo kažkoks balsas viduje), palaukti, gal rūkas papras- 
čiausiai išsisklaidys, o viskas vėl bus kaip buvę. 

Tokį patį norą regėjau ir kitų veiduose. Staiga man šovė į galvą, 
kad kai kurie Žmonės neišeis iš parduotuvės jokiais būdais. Po visų 
įvykių vien užuomina, kad reikia išeiti, pakirs jiems kojas. 

Mileris tikriausiai sekė, kaip šios mintys atsispindi mano veide. 

- Kai atslinko šitas prakeiktas rūkas, čia buvo apie aštuoniasde- 
šimt žmonių, - tarė jis. - Atimk iš to skaičiaus prekių išnešiotoją Nor- 
mą, Nortoną, tuos keturis, kurie išėjo su juo, ir Smolį. Lieka septy- 
niasdešimt trys. 

“O atėmus dar du kareivius, gulinčius po maišais su maistu šuny- 
čiams, lieka septyniasdešimt vienas“, - pagalvojau aš. 

- Paskui atimk tuos, kurie tiesiog pakvaišo, - tęsė Mileris. - Jų 
yra dešimt ar dvylika. Tarkime, dešimt. Lieka šešiasdešimt trys. 
Bet... - Jis pakėlė išteptą cukraus pudra pirštą. - Iš tų šešiasdešimt 
trijų žmonių dvidešimt ar maždaug tiek niekur iš čia neitų. Juos tektų 
tempti jėga. 

- Ir ką tai įrodo? 

- Kad reikia bėgti iš čia, štai ką. Aš išeinu. Manau, apie vidurdie- 
nį. Ketinu pasiimti kartu tiek žmonių, kiek sutiks. Norėčiau, kad tu ir 
tavo berniukas eitumėte su manimi. 

- Po to, kas nutiko Nortonui? 

- Nortonas nuėjo kaip ėriukas į skerdyklą. Tai nereiškia, jog aš ir 
tie žmonės, kurie prisijungs prie manęs, turi elgtis lygiai taip pat. 

- Kaip tu gali apsisaugoti nuo pavojaus? Mes turime tik vieną re- 
volverį. 

- Gerai, kad bent vieną. Bet jeigu mums pasisektų pereiti per 
gatvę, galbūt patektumėme į “Sportsmens Iksčeindž'. Ten ginklų 
daugiau, negu reikia. 

- Čia vienu “jeigu" ir vienu “galbūt" per daug. 

- Draitonai, - tarė jis, - situacija, į kurią mes patekome, taip pat 
gana neapibrėžta. 

Mileriui buvo lengva taip sakyti, nes jis neturėjo mažo sūnaus, ku- 
riuo reikia rūpintis. 

- Klausyk, palikime kol kas tai, gerai? Šiąnakt aš nedaug miego- 
jau, bet užtat daug galvojau. Nori, papasakosiu apie ką? 

- Žinoma. 

Jis atsistojo bei pasirąžė. 

- Eime prie lango. 

Mudu nuėjome pro kasas, pro duonos lentynas ir sustojome prie 
vienos iš angų. 

- Visi vabzdžiai dingo, - pranešė ten budėjęs vyras. 

Mileris paplojo jam per nugarą. 

- Gali išgerti kavos, bičiuli. Aš už tave pabudėsiu. 

- Gerai. Ačiū. 

Jis nuėjo, o mudu su Mileriu atsistojome prie angos. 

- Pasakyk man, ką ten matai, - paprašė Mileris. 

Pažvelgiau pro langą. Matyt, kuris nors iš paukštiškųjų padarų 
nuvertė šiukšlių dėžę: ji gulėjo ant šono, o popieriai, skardinės ir kar- 
toniniai puodeliai buvo pabirę ant asfalto. Kiek toliau nyko rūke ar- 
čiausiai parduotuvės pastatytų automobilių eilė. Daugiau nieko nema- 
čiau. Taip ir pasakiau Mileriui. 

- Tas žydras pikapas “Ševrole" - mano, - tarė jis, rodydamas 
ranka, ir aš įžvelgiau rūke kažkokią užuominą į žydrą dėmę. - Bet jei 
prisimeni, vakar, kai atvažiavai, aikštelė buvo sausakimša, ar ne? 

Žvilgtelėjęs į savo “Skautą" prisiminiau, kad man pasisekė pasta- 
tyti mašiną taip arti parduotuvės tik todėl, jog tuo metu kažkas išva- 
žiavo. Aš linktelėjau. 

- O dabar, Draitonai, - tęsė Mileris, - pridėkime prie šio fakto dar 
vieną: Nortonas ir jo ketvertukas... Kaip tu juos pavadinai? 

- “Plokščios žemės'' draugija. 

- Tiksliai. Tokie jie ir buvo. Jie išėjo, taip? Ir nuėjo beveik per vi- 
są virvės ilgį. O paskui mes išgirdome tą baubimą, tarsi ten, lauke, 
būtų vaikštinėjusi pasiutusių dramblių banda. Teisingai? 

- Tai nebuvo panašu į dramblius, - atsakiau. - Greičiau į... - “Į 
kažką iš priešistorinių pelkių“, - toks palyginimas atėjo man į galvą, 
tačiau nenorėjau šito sakyti Mileriui. Ypač po to, kai jis paplojo anam 
vyriškiui per nugarą ir nusiuntė išgerti kavos tarsi treneris, šalinantis 
žaidėją 1š tolesnių varžybų. Galėjau pasakyti tai Oliui, bet ne Mileriui. 
- Nežinau, į ką tai buvo panašu, - tyliai užbaigiau. 

- Sprendžiant iš garso, tai buvo didelis padaras. 

- O, taip, - atsakiau ir mintyse pridūriau: “Velniškai didelis". 

- Tai kodėl mes negirdėjome, kaip dūžta mašinos? Metalo džerž- 
gesio? Stiklo skambėjimo? 

- Na, todėl, kad... - nutilau. Mileris prirėmė mane prie sienos. - 
Nežinau. 

- Mašinos tikrai negalėjo visos išvažiuoti iš aikštelės iki požemi- 
nio smūgio ar kas ten buvo, - tęsė Mileris. - Štai ką aš manau: mes 
negirdėjome mašinų dužimo, nes daugelio jų paprasčiausiai nebėra. 
Tiesiog... išnyko. Prasmego skradžiai žemę, išgaravo, vadink, kaip 
nori. Jeigu jau persikreipė ir suskilinėjo langų rėmai, viskas nukrito 
nuo lentynų... tą pačią akimirką nutilo miesto sirena. 

Pabandžiau įsivaizduoti prasmegusią mašinų stovėjimo aikštelę. 
Vaizdavausi, kaip prieinu prie ką tik atsivėrusios prarajos, kur staiga 
baigiasi asfaltas ir tvarkingai geltonais dažais pažymėtos vietos auto- 
mobiliams. Plyšys, šlaitas... o galbūt bedugnė, slypinti matiniame bal- 
tame rūke... | 

- Jeigu tavo spėjimas teisingas, - tariau, kelias sekundes pagal- 
vojęs, - tai kaip toli tu nuvažiuosi savo pikapu? 

- Aš ir negalvojau apie jį. Mąsčiau apie tavo mašiną, varomą 
dviem tiltais. 

Apie tai vertėjo pamąstyti, tik ne dabar. 

- Ką tu dar sumanei? 

- Galvojau apie kaimyninę vaistinę, - noriai tęsė Mileris. - Ką tu 
apie tai manai? 

Aš prasižiojau, ketindamas pasakyti, kad neturiu nė mažiausio 
supratimo, apie ką jis kalba, bet tučtuojau susičiaupiau. Kai vakar 
privažiavome prie parduotuvės, vaistinė dirbo. Automatinė skalbykla 
buvo uždaryta, bet “Bridžtono vaistinė" dirbo. Kondicionieriai, žino- 
ma, ir pas juos neveikė, todėl jie atlapojo iki galo duris ir užrėmė gu- 
miniais kubeliais, kad patektų daugiau oro. Vaistinės durys buvo ne 
toliau kaip už dvidešimties pėdų nuo įėjimo į parduotuvę. Tada ko- 
dėl... 

- Kodėl niekas iš ten buvusių Žmonių neatėjo čia? - paklausė už 
mane Mileris. - Praėjo aštuoniolika valandų. Negi jie neišalko? Juk 
tikriausiai nevalgo ten vatos. 

- Vaistinėje yra maisto, - paprieštaravau aš. - Ten visada parda- 
vinėjami kokie nors konditerijos gaminiai. Kartais trapučiai, kartais 
pyragaičiai ir panašiai. Be to, saldainiai. 

- Nemanau, kad jie tenkintųsi tokiu šlamštu, kai čia šitiek maisto. 

- Ir kur tu suki? 

- Aš noriu išsigauti iš čia, bet nenoriu tapti užkandžių kokiam nors 
pabėgėliui iš antrarūšio siaubo filmo. Keturi ar penki mūsiškiai galėtų 
nueiti ir patikrinti padėtį vaistinėje. Tai būtų tam tikras bandomasis 
Žygis. 

- Tai viskas? 

- Ne, yra dar viena problema. 

- Kokia? 

- Ji, - paprastai atsakė Mileris, dūręs pirštu į vieną iš vidurinių 
praėjimų. - Ta pasiutusi kalė. Ragana. 

Jis rodė į misis Karmodi. Senė jau nebebuvo viena: su ja sėdėjo 
dvi moteriškės. Iš jų ryškių drabužių nusprendžiau, kad jos vasaroto- 
jos arba turistės, tikriausiai palikusios namie šeimas, kad “nuvažiuotų 
į miestą šio to nupirkti“, 17 dabar graužiamos nerimo dėl savo vyrų 
bei vaikų. Damos, pasiruošusios griebtis bet kokio šiaudo. Netgi niū- 
rios misis Karmodi paguodos. 

Geltonas senės kostiumas tebešvietė akinamai ir grėsmingai. Ji, 
nutaisiusi niūrią miną, kažką kalbėjo, gestikuliuodama rankomis. Abi 
damos ryškiaspalviais drabužiais (bet ne, ne tokiais ryškiais kaip mi- 
sis Karmodi kostiumas; o savo milžiniškąjį krepšį ji taip pat vis dar 
laikė pasikišusi po pažastimi) įdėmiai klausėsi. 

- Ji - tai dar viena priežastis, kodėl aš noriu nešdintis iš čia, Drai- 
tonai. Iki vakaro šalia jos sėdės jau šeši žmonės. O jei šiąnakt grįš 
rausvieji vabzdžiai ir paukščiai, iki ryto ji turės visą kongregaciją. Ir 
tada jau reikės jaudintis dėl to, ką ji lieps paaukoti, kad viskas geriau 
baigtųsi. Galbūt mane arba tave, arba tą vyruką Hatleną. O gal ir 
tavo sūnų. 

- Kvailystė, - atkirtau aš. 

Bet ar tikrai tai buvo kvailystė? Šiurpas, perbėgęs per mano nu- 
garą, sakė, kad galbūt ir ne. Misis Karmodi kalbėjo be paliovos, o abi 
damos sekė jos raukšlėtas lūpas neatitraukdamos akių. Kas tai - 
kvailystė? Prisiminiau dulkėtas iškamšas, geriančias vandenį iš veid- 
rodinio upokšnio. Misis Karmodi mokėjo paveikti žmones. Netgi Ste- 
fa, visada tokia praktiška bei tiesmuka, minėdavo jos vardą atsargiai. 

“Pasiutusi kalė" - taip pavadino ją Mileris. “Ragana"". 

- Žmonės, susirinkę čia, parduotuvėje, dabar turi išlaikyti neleng- 
vą išbandymą, - tarė Mileris ir po akimirkos pridūrė, parodęs į raudo- 
nai nudažytus vitrinos langų rėmus - išlinkusius, persikreipusius ir su- 
skilinėjusius: - Jų protai dabar atrodo kaip šitie rėmai. Mano tai tik- 
rai. Pusę nakties galvojau, kad man tiesiog keli varžtai atsisuko, kad 
iš tikrųjų aš sėdžiu Danverso beprotnamyje, apvilktas tramdomaisiais 
marškiniais, ir klejoju apie rausvus vabalus, priešistorinius paukščius 
bei čiuptuvus, tačiau visa tai išnyks, kai tik gražutė seselė suleis man 
į ranką raminamųjų. - Mažas Milerio veidas buvo sustingęs ir išblyš- 
kęs. Jis pažvelgė į misis Karmodi, po to vėl į mane. - Aš galiu tau 
pasakyti, kas bus toliau: kuo labiau žmonės kvaiš, tuo geresnė toji se- 
nė jiems atrodys. Ir aš nenoriu būti čia, kai tai įvyks. 

Misis Karmodi lūpos tebekrutėjo. Liežuvis be perstojo makalavo 
tarp retų dantų. Senė tikrai buvo panaši į raganą. Tik juodos smailios 
kepurės ir trūko. Apie ką ji kalbėjo toms dviem patekusioms į žaban- 
gas paukštytėms ryškiais vasariniais apdarais? 

Apie “Projektą “Strėlė"? Apie Juodąjį Pavasarį? Apie pragaro 
išperas? Apie Žmogaus aukojimą? 

Kvailystės. 

Tačiau... 

- Ir ką tu apie tai manai? - paklausė Mileris. 

- Gerai, aš sutinku, - atsakiau. - Pamėginsime nueiti į vaistinę. 
Tu, aš, Olis, jei norės, ir dar keli vyrai. O paskui apsvarstysime toli- 
mesnius veiksmus. 

Sakydamas tai, jaučiausi lyg eičiau lynu virš bedugnės. Žūdamas 
Bilio neišgelbėčiau. Antra vertus, neišgelbėčiau ir murksodamas par- 
duotuvėje. Iki vaistinės tik dvidešimt pėdų. Verta pabandyti. 

- Kada? - paklausė Mileris. 

- Duok man dar vieną valandą. 

- Žinoma, - atsakė jis. 


IX. Žygis į vaistinę 


Pasakiau apie tai misis Terman, Amandai ir Biliui. Iš ryto jis at- 
rodė daug geriau. Mažylis suvalgė dvi spurgas bei porciją “Vaikiškų 
pusryčių". Po to mes pažaidėme gaudynių dviejuose praėjimuose, ir 
jis netgi pralinksmėjo. Vaikų sugebėjimas prisitaikyti prie aplinkybių 
kartais būna tiesiog pribloškiantis. Bilis buvo išblyškęs, paakiai vis 
dar patinę nuo ašarų, pralietų naktį, o veidas atrodė suvytęs kaip se- 
no, daug patyrusio bei iškentėjusio žmogaus. Ir vis dėlto jis dar galėjo 
juoktis... bent jau kol prisimindavo, kur esąs ir kas atsitiko. 

Po smagaus pasilakstymo susėdome kartu su Amanda bei Hete 
Terman, išgėrėme kavos iš popierinių puodelių ir aš pasakiau joms su 
Biliu, kad ketinu drauge su keliais kitais žmonėmis nueiti į vaistinę. 

- Aš nenoriu, kad tu eitum, - tučtuojau pareiškė Bilis. Jo veidas 
paniuro. 

- Viskas bus gerai, Didysis Bilai. Aš tau parnešiu komiksų apie 
žmogų-vorą. 

- Aš noriu, kad tu liktum čia. - Dabar jo veidas jau buvo ne niū- 
rus, 0 tiesiog piktas. 

Paėmiau Bilį už rankos, bet jis tučtuojau ją ištraukė. Aš vėl pač- 
miau. 

- Bili, anksčiau ar vėliau mums teks iš čia išeiti. Tu juk supranti, 
ar ne? 

- Kai rūkas išsisklaidys... - neryžtingai atsakė vaikas. Jis lėtai ir 
nenoriai gurkšnojo savo kavą. 

- Bili, jis tvyro jau visą parą. 

- Aš noriu pas mamytę. 

- Galbūt nuo šito Žygio į vaistinę priklausys, ar mes galėsime pas 
ją grįžti. 

- Nereikia kelti berniukui vilčių, Deividai, - įsiterpė misis Ter- 
man. 

- Po velnių! - riktelėjau ant jos. - Vaikui reikia turėti kažkokią 
viltį! 

Misis Terman nudelbė akis. 

„- Taip. Galbūt. 

Bilis neatkreipė į tai dėmesio, tik vėl ėmė atkalbinėti mane. 

- Tėveli... ten visokios pabaisos, tėveli. Pabaisos. 

- Taip, mes žinome. Bet dauguma jų - ne visos, bet dauguma - 
pasirodo tik naktį. 

- Jos lauks, - sušnibždėjo Bilis, žiūrėdamas į mane didžiulėmis 
akimis. - Jos tykos jūsų rūke... Ir kai eisite atgal, išlindusios suės jus. 
Kaip pasakose. - Paniškai išsigandęs vaikas stipriai apsikabino ma- 
ne. - Neik tenai, tėveli, prašau. 

Kaip galėdamas švelniau atkabinau jo rankas ir paaiškinau, kad 
privalau eiti. 

- Bet aš grįšiu, Bili. 

- Gerai, - dusliai pratarė Bilis, tačiau daugiau nebežiūrėjo į mane. 
Sūnus netikėjo, kad aš grįšiu. Tai buvo parašyta jo veide, jau ne pik- 
tame, bet liūdname bei ilgesingame. 

Vėl suabejojau, ar teisingai elgiuosi taip rizikuodamas, tačiau pas- 
kui atsitiktinai žvilgtelėjau į vidurinį praėjimą ir pamačiau ten sėdinčią 
misis Karmodi. Ji turėjo jau trečią klausytoją - nesiskutusį vyrą Žiau- 
riomis, krauju pasruvusiomis akimis. Sunykęs veidas bei drebančios 
rankos aiškiai bylojo apie sunkias pagirias. Tai buvo ne kas kitas, 
kaip mūsų bičiulis Maironas Lefleras. Žmogus, be jokio sąžinės 
graužimo išsiuntęs berniuką atlikti suaugusio vyro darbą. 

“Ta pasiutusi kalė. Ragana." 

Pabučiavau Bilį ir stipriai suspaudžiau glėbyje. Paskui pasukau 
prie vitrinos, bet ne pro indų skyrių. Nenorėjau pakliūti į akis senei 
Karmodi. 

Pusiaukelėje mane pasivijo Amanda. 

- Tu tikrai privalai ten eiti? - paklausė ji. 

- Taip, - atsakiau. 

- Nepyk, jei pasakysiu, kad man tai atrodo tik tuščias narsos de- 
monstravimas. - Jos skruostai išraudo, o akys dar labiau pažaliavo. Ji 
bijojo, siaubingai bijojo. 

Paėmiau Amandą už rankos ir perpasakojau savo pokalbį su 
Denu Mileriu. Mašinų mįslė bei tas faktas, kad niekas iš vaistinės 
neatėjo pas mus, jos per daug nesujaudino. Tačiau privertė suklusti 
Milerio nuogąstavimai dėl misis Karmodi. 

- Jis teisus, - pareiškė Amanda. 

- Tu tikrai tiki tomis kvailystėmis? 

- Nežinau. Tačiau toji moteris varo man siaubą. O jeigu žmones 
gąsdinsi pakankamai smarkiai ir ilgai, jie seks paskui bet ką, kas pa- 
siūlys išsigelbėjimo būdą. 

- Bet aukoti žmogų, Amanda? 

- Actekai taip darydavo, - atšovė ji. - Klausyk, Deividai. Tu bū- 
tinai grįžk. Jeigu kas nors atsitiks... nors kas... tučtuojau grįžk. Mesk 
viską ir bėk, jei reikės. Ne dėl manęs. Tai, kas įvyko praėjusią naktį, 
buvo puiku, bet tai buvo praėjusią naktį. Grįžk dėl savo berniuko. 

- Taip. Aš grįšiu. 

- Abejoju, - atsakė Amanda. 

Dabar ji atrodė visai kaip Bilis - pavargusi ir sena. Staiga supra- 
tau, kad taip tikriausiai atrodo daugelis iš mūsų. Bet tik ne misis Kar- 
modi. Misis Karmodi tapo net jaunesnė bei gyvybingesnė. Tarsi pa- 
teko į savo stichiją. Tarsi... tarsi ji gyveno siaubu. 

Susirinkome tik pusę dešimtos. Ėjome septyniese. Olis, Denas 
Mileris, Maikas Hatlenas, buvęs Mairono Leflero bičiulis Džimas 
(taip pat kamuojamas pagirių, bet pasiryžęs atpirkti kaltę), Badis Igl- 
tonas ir aš. Septintoji buvo Hilda Repler. Mileris su Hatlenu bandė ją 
atkalbėti, tačiau senoji mokytoja nieko neklausė. Aš net nemėginau. 
Numaniau, kad ji gali pasirodyti labiau pasiruošusi tokiam žygiui negu 
bet kuris mūsų, galbūt išskyrus Olį. Misis Repler nešėsi nedidelį dro- 
binį maišelį, prikrautą insekticido balionėlių, jau atkimštų ir paruoštų 
naudojimui. Kitoje rankoje ji turėjo teniso raketę, paimtą iš sporto pre- 
kių skyriaus antrajame praėjime. 

- Kaip jūs ketinate ja pasinaudoti, misis Repler? - paklausė Dži- 
mas. 

- Nežinau, - atsakė ji. Jos balsas buvo žemas, kimus bei tvirtas. 
- Bet raketę patogu laikyti. - Misis Repler įsmeigė į Džimą atidų savo 
šaltų akių žvilgsnį. - Džimas Grondinas, ar ne? Atrodo, buvai mano 
klasėje? 

Džimas baugščiai nusišypsojo. 

- Taip. Aš ir mano sesuo Paulina. 

- Per daug išgėrei vakar? 

Džimas, žymiai aukštesnis už misis Repler bei kokiu šimtu svarų 
sunkesnis, paraudo iki pat kareivišku “ežiuku"' apkirptų plaukų šak- 
nų. 

- Aš ne... - pradėjo jis. 

Bet misis Repler nusisuko nuo jo, nutraukdama per pusę žodžio. 

- Manyčiau, mes jau galime eiti, - pareiškė ji. 

Kiekvienas iš mūsų ką nors nešėsi, nors tokią ginkluotę jūs tik- 
riausiai pavadintumėte daugiau negu keista. Olis turėjo Amandos re- 
volverį, Badis Igltonas kažkur sandėlyje susirado plieninį laužtuvą. Aš 
pasiėmiau šluotkotį. 

- Gerai, - tarė Mileris, pakėlęs balsą. - Prašau dėmesio! 

Apie dvylika žmonių susirinko prie durų pažiūrėti, kas čia vyksta. 
Šio būrelio dešinėje stypsojo misis Karmodi su savo naujaisiais drau- 
gais. 

- Mes einame į vaistinę pasižvalgyti. Galbūt parnešime kokių 
nors vaistų misis Klaphem. 

Taip vadinosi senoji dama, sutrypta vakar, kai pasirodė rausvieji 
vabzdžiai. Viena jos koja buvo lūžusi, ir senutė kentėjo baisius skaus- 
mus. 

Mileris nužvelgė mus. 

- Mes negalime rizikuoti, - tarė jis. - Vos pastebėję pavojaus po- 
žymius, tučtuojau grįšime į parduotuvę... 

- Ir atvesite pas mus visas tas pragaro išperas! - išrėkė misis 
Karmodi. 

- Ji teisi! - pritarė viena iš vasarotojų. - Jūs parodysite pabai- 
soms, kur mes slepiamės, ir jos ateis čionai! Kodėl negalite ramiai 
pasėdėti, kol viskas gerai? 

Kai kurie iš Žiūrovų pritarė jai. 

- Tai, kas čia nutiko, jūs vadinate “viskas gerai''? - paklausiau aš. 

Moteriškė suglumusi nudelbė akis. 

Tačiau į priekį išėjo misis Karmodi. Jos akys tiesiog degė. 

- Tu mirsi ten, Deividai Draitonai! Non, kad tavo sūnus liktų naš- 
laitis? - Ji nužvelgė mus visus kiaurai veriančiu žvilgsniu. Badis Igl- 
tonas nuleido akis ir pakėlė savo laužtuvą, tarsi gindamasis nuo senės 
kerų. 

- Jūs visi ten mirsite! Argi nesupratote, kad atėjo pasaulio pabai- 
ga? Pragaro išperos užplūdo žemę! Žvaigždė Metėlė liepsnoja ugni- 
mi, ir kiekvienas, kas išeis pro duris, bus sudraskytas į gabalus! O 
paskui pabaisos ateis tų, kurie liko čia, kaip sakė ši geroji moteris! 
Žmonės, negi jūs leisite, kad tai įvyktų? - Ji kreipėsi į žiūrovus, ir tarp 
jų pasigirdo tylus murmesys. - Po to, kas nutiko netikintiems vakar? 
Ten mirtis! Mirtis! Mi... 

Žaliųjų žirnelių skardinė, pralėkusi virš dviejų kasų, atsitrenkė į 
misis Karmodi krūtinę. Senė susvyravo, karktelėjusi iš netikėtumo. 

Priekin išlėkė Amanda. 

- Užsičiaupk! - suriko ji. - Užsičiaupk, maitėda! 

- Ji tarnauja nelabajam! - subliuvo misis Karmodi ir nervingai iš- 
sišiepė. - Su kuo tu miegojai praėjusią naktį, poniute? Su kuo tu gu- 
lėjai praėjusią naktį? Motina Karmodi viską mato, o taip! Motina 
Karmodi mato tai, ko nepastebi kiti. 

Bet jos sukelta įtampa buvo jau atslūgusi. Amanda nė nemirkte- 
lėjusi atlaikė senės žvilgsnį. 

- Mes eisime ar stovėsime čia visą dieną? - paklausė misis Rep- 
ler. 

Ir mes išėjome. Dieve, saugok mus - išėjome. 


Denas Mileris žengė pirmas, įkandin sekė Olis. Aš ėjau paskuti- 
nis, paskui misis Repler. Tikriausiai dar niekada gyvenime taip nebi- 
jojau. Delnas, kuriame gniaužiau šluotkotį, buvo šlapias ir lipnus nuo 
prakaito. 

Už durų vėl pajutau silpną, aitrų, nenatūralų rūko kvapą. Mileris 
su Oliu buvo jau dingę rūke, o Hatlenas, kuris ėjo trečias, vos matėsi. 

“Tik dvidešimt pėdų, - kartojau mintyse. - Tik dvidešimt pėdų." 

Prieš mane lėtai, bet tvirtai, žingsniavo misis Repler, mojuodama 
teniso rakete, sugniaužta dešinėje rankoje. Mūsų kairėje liko raudona 
šlako siena. Dešinėje kaip laivai vaiduokliai dunksojo automobiliai, 
pastatyti pirmoje aikštelės eilėje. Paskui iš rūko išniro dar viena 
šiukšlių dėžė, o už jos - suolelis, kur žmonės kartais laukdavo savo ei- 
lės prie telefono automato. 

“Tik dvidešimt pėdų. Mileris tikriausiai jau ten. Dvidešimt pėdų - 
tai tik dešimt ar dvylika žingsnių, tai..." 

- O, Viešpatie! - suriko Mileris. - O Viešpatie aukštybėse, jūs tik 
pažiūrėkite! 

Vadinasi, Mileris jau pasiekė vaistinę. 

Badis Igltonas, ėjęs trečias nuo galo, apsisuko bėgti. Plačiai iš- 
plėstos Badžio akys buvo pilnos baimės. Misis Repler lengvai suda- 
vė jam į krūtinę teniso rakete. 

- Kurgi tu susiruošei? - paklausė ji savo griežtu, truputį kimiu bal- 
su, ir visa panika dingo. 

Mes susibūrėme aplink Milerį. Žvilgtelėjęs per petį pamačiau, 

kad visas “Federal"" pastatas dingęs rūke. Raudona šlako siena pa- 
laipsniui virto rausva ir maždaug už penkių pėdų nuo pagrindinių par- 
duotuvės durų visai išnyko. Pasijutau toks vienišas bei atskirtas nuo 
pasaulio, kaip dar niekada gyvenime. Tarsi būčiau praradęs pagrindą 
po kojomis. 

Vaistinė buvo virtusi skerdykla. 

Mudu su Mileriu beveik atspėjome. Visi padarai, pasislėpę rūke, 
rasdavo grobį pagal kvapą. Tai buvo logiška. Regėjimas nebūtų da- 
vęs jiems jokios naudos. Klausa - taip pat, nes, kaip minėjau, rūkas 
keisčiausių būdu darkė akustiką: 1š toli ataidėjęs garsas skambėjo 
taip, lyg būtų ištartas visai čia pat, o artimas garsas atrodė sklindąs iš 
toli. Todėl tie padarai iš rūko ėjo, vedami pačios patikimiausios juslės 
- uoslės. 

Žmones, esančius parduotuvėje, išgelbėjo tai, kad nebuvo elek- 
tros. Durys su “elektrine akimi" neveikė, todėl, užslinkus rūkui, par- 
duotuvė liko tarsi užantspauduota. O vaistinės durys... jos buvo ati- 
darytos ir dar paremtos. Dingus elektrai, nustojo veikti kondicionie- 
riai, tad vaistinės darbuotojai atidarė duris, kad vidun patektų daugiau 
gaivaus oro. Tačiau kartu pateko ir dar kai kas. 

Tarpduryje kniūbsčias gulėjo vyras kaštoninės spalvos marškinė- 
liais. Tiksliau, aš iš pradžių pamaniau, kad jie kaštoniniai. Bet paskui 
pastebėjau baltą ruožą marškinėlių apačioje ir supratau, kad kadaise 
jie buvo visiškai balti. O kaštonine spalva juos nudažė sukepęs krau- 
jas. Be to, dar kažkas buvo ne taip, ir aš ilgai sukau galvą, kas bū- 
tent. Nesupratau net tada, kai Badį Igltoną supykino. Matyt, kai at- 
sitinka tokie... kraštutinumai, žmogaus protas iš pradžių atsisako tai 
suvokti... išskyrus tuos atvejus, kai taip būna kare. 

Vyrui trūko galvos, štai kas buvo ne taip. Jo kojos gulėjo ant 
vaistinės slenksčio, o galva turėjo kabėti nuo viršutinio laiptelio. Bet 
jo0s paprasčiausiai nebuvo. 

Džimui Grondinui to pakako. Jis nusisuko, rankomis užsidengęs 
burną, žvilgtelėjo į mane paklaikusiomis, krauju pasruvusiomis akimis 
1r nusvirduliavo atgal į parduotuvę. 

Kiti neatkreipė į tai dėmesio. Mileris įėjo į vaistinę, Maikas Hat- 
lenas žengė paskui jį. Misis Repler su savo teniso rakete sustojo vie- 
noje durų pusėje, Olis - kitoje. Rankoje jis laikė nukreiptą į žemę 
Amandos revolverį. 

- Atrodo, aš pradedu netekti vilties, Deividai, - tyliai pratarė jis. 

Badis Igltonas atsišliejo į telefono automato pertvarą kaip žmo- 
gus, gavęs blogą žinią iš namų. Jo. platūs pečiai virpėjo nuo kūkčioji- 
mo. 

- Dar per anksti mus laidoti, - atsakiau Oliui ir žengiau pro duris. 
Aš nenorėjau eiti vidun, bet buvau pažadėjęs sūnui parnešti komiksų 
knygelę. 

Vaistinėje viešpatavo pats tikriausias chaosas. Visur mėtėsi Žur- 
nalai ir knygos minkštais viršeliais. Man po kojomis gulėjo “Žmogus- 
voras“ bei “Milžinas kerėpla“. Beveik negalvodamas pakėliau abi 
knygeles ir įsikišau į užpakalinę kelnių kišenę. Ant grindų buvo 1š- 
versta daugybė vaistų buteliukų bei dėžučių. Iš už prekystalio karojo 
žmogaus ranka. 

Mane apėmė netikrumo pojūtis. Patalpa tikrai priminė skerdyklą, 
tačiau tuo pat metu atrodė taip, tarsi joje vyko kažkokia bepročių 
šventė: visur buvo prikabinėta juostelių, kurias aš iš pradžių palaikiau 
girliandomis. Tik jos buvo ne plačios ir plokščios, kaip paprastai, o 
greičiau panašios į storas stygas arba plonus laidus. Pastebėjau, kad 
jos ryškiai baltos spalvos, kaip ir pats rūkas, ir šiurpulys perbėgo ma- 
no nugara. Tai ne girliandos. Tai kas tada? Ant kai kurių virvių ka- 
bėjo žurnalai bei knygos. 

Maikas Hatlenas paspyrė kažkokį keistą juodą daiktą, ilgą ir 
plaukuotą. 

- Kas čia per velniava? - paklausė jis, į nieką konkrečiai nesi- 
kreipdamas. 

Ir staiga aš supratau. Supratau, kas išžudė visus žmones, buvu- 
sius vaistinėje, kai užslinko rūkas. Žmones, aptiktus pagal kvapą... 

- Atgal, - pratariau aš. Mano gerklė buvo visiškai išdžiūvusi, ir 
žodžiai nuskambėjo sausai kaip šūvis. - Traukiamės. 

Olis pažvelgė į mane. 

- Deividai?.. 

- Tai voratinklis, - paaiškinau. 

O po akimirkos iš gatvės pasigirdo du riksmai: pirmąkart rėkta 1š 
išgąsčio, antrąkart - iš skausmo. Rėkė Džimas. Jeigu jis privalėjo at- 
pirkti savo kaltę, tai atpirkinėjo dabar. 

- Traukitės! - sušukau Maikui bei Denui Mileriui. 

Ir staiga kažkas šmėkštelėjo ore. Baltame rūke buvo neįmanoma 
įžiūrėti kas tai. Todėl iš pradžių išgirdau garsą, primenantį nesmarkų 

pliaukštelėjimą botagu, o tik paskui pamačiau: balta gija apsivijo apie 
Badžio Igltono koją ir suveržė džinsus virš kelio. 

Badis riktelėjo bei stvėrėsi už pirmo pasitaikiusio po ranka daikto 
- telefono. Ragelis nulėkė žemyn ir švytuodamas pakibo ore. 

- O Viešpatie, skauda! - suriko Badis. 

Olis sugriebė jį. Pamatęs, kas atsitiko, supratau, kodėl tarpduryje 
gulėjęs žmogus buvo be galvos. Plonas baltas laidas, apsisukęs apie 
Badžio koją tarsi šilkinė virvelė, pamažu rėžėsi į kūną. Džinsų klešnė 
nušliaužė žemyn, o odoje atsirado kraujuojanti apvali įpjova. 

Olis smarkiai truktelėjo Badį į save. Gija pokštelėjusi nutrūko. 
Badžio lūpos buvo net pamėlusios nuo šoko. 

Maikas su Denu jau ėjo atgal, bet pernelyg lėtai. Denas užlėkė 
ant kelių ištemptų gijų ir prilipo prie jų kaip musė prie lipnaus mus- 
gaudžio. Sutelkęs visas jėgas, jis ištrūko, palikęs ant voratinklio marš- 
kinių skutus. 

Staiga oras prisipildė tylių botago pliaukšėjimų, ir iš visų pusių 
aplink mus ėmė kristi plonos baltos gijos, padengtos kažkokia rūgšti- 
mi. Aš išsisukau nuo dviejų tokių gijų - ne tiek vikrumo, kiek sėkmės 
dėka. Vienai nukritus prie pat mano kojos, išgirdau tylų šnypštimą - 
tai rūgštis ėdė asfaltą. Dar vieną ore šmėkštelėjusią giją misis Repler 
šaltakraujiškai atmušė teniso rakete. Balta virvė tuoj pat prilipo prie 
raketės tinklelio, ir rūgšties išgraužtos vielelės skambėdamos sutrū- 
kinėjo. Garsas priminė greitą smuiko stygų timpčiojimą. Po akimir- 
kos kita gija apsivijo raketės kotą bei nusinešė ją į rūką. 

- Traukiamės! - šūktelėjo Olis. 

Mes pajudėjome link parduotuvės. Olis viena ranka prilaikė Badį. 
Denas Mileris su Maiku Hatlenu ėjo abipus misis Repler. Iš rūko te- 
beplaukė baltos virvės, pastebimos tik rausvos pastato sienos fone. 

Viena gija apsivijo apie kairę Maiko ranką. Antroji čekštelėjo 
jam per kaklą. Iš prakirstos kaklo arterijos ištryško kraujo čiurkšlė, 1r 
Maikas su nukarusia galva buvo nutemptas į rūką. Nuo vienos kojos 
nukritęs sportbatis liko gulėti ant asfalto. 

Netikėtai Badis virstelėjo į priekį, o jį prilaikęs Olis vos nesuklupo 
ant kelių. 

- Jis nualpo, Deividai. Padėk man. 

Aš sugriebiau Badį per juosmenį, ir ėmėme dviese tempti jį link 
parduotuvės durų. Netgi netekęs sąmonės, Badis neatgniaužė delno 

bei neišmetė plieninio laužtuvo. Koja, apie kurią apsivijo voratinklio 
gija, styrojo užlūžusi nenatūralių kampu. 

- Saugokitės! - šaižiai riktelėjo misis Repler, atsisukusi į mus. - 
Pažiūrėkite atgal! 

Grįžtelėjau atgal, dar spėjęs pastebėti, kaip balta gija nukrito ant 
Deno Milerio galvos. Denas ėmė traukyti ją ir plėšti nuo, savęs. 

Iš rūko mums už nugarų išlindo didžiulis voras. Jis buvo stam- 
baus šuns dydžio, juodas su geltonais dryžiais. “Kaip lenktyninis 
automobilis", - šmėkštelėjo beprotiška mintis. Voro akys buvo gra- 
natų spalvos - tamsiai raudonos. Jis dalykiškai žingsniavo į mus 
dvylika ar keturiolika nariuotų kojų. Tai buvo ne paprastas voras, 
padidintas kaip siaubo filmuose. Tai buvo absoliučiai kitoks pada- 
ras, galbūt netgi visai ne voras. Pamatęs jį, Maikas Hatlenas būtų 
supratęs, iš kur atsirado tas juodas plaukuotas daiktas, kurį jis pa- 
spyrė vaistinėje. 

Voras artinosi prie mūsų, leisdamas voratinklio gijas iš ovalios 
angos pilve. Jos plaukė į mus, išsiskleidusios beveik taisyklinga vė- 
duokle. Žiūrėdamas į šitą pabaisą, taip primenančią juodus vorus, kiū- 
tančius virš negyvų musių ir vabalų mūsų valčių pašiūrės kertėse, ju- 
tau, kad tuoj išsikraustysiu iš proto. Tikriausiai tik mintis apie Bilį dar 
palaikė manyje sugebėjimą sveikai mąstyti. Atrodo, aš juokiausi. O 
gal verkiau arba rėkiau. Nežinau. 

Tačiau Olis Viksas liko šaltas ir tvirtas kaip uola. Jis pakėlė 
Amandos revolverį - ramiai, tarsi treniruodamasis šaudykloje - ir ly- 
giais tarpais ištuštino būgnelį į šlykštų padarą. Kad ir iš kokio pragaro 
atsibastęs, voras nebuvo nepažeidžiamas. Juodas skystis švirkštelėjo 
iš žaizdų. Pabaisa kraupiai sukriokė - garsas buvo toks žemas, jog jį 
greičiau jutai, negu girdėjai - kaip bosinę sintezatoriaus natą, - paskui 
nėrė į rūką ir dingo. Galėjai pagalvoti, kad tai buvo tik kraupi vizija, 
jei ne lipnaus juodo skysčio balos, likusios ten, kur praėjo padaras. 

Žvangtelėjo į asfaltą laužtuvas, Badžio Igltono pagaliau paleistas 
iš rankos. 

- Jis nebegyvas, - tarė Olis. - Paleisk jį, Deividai. Šita prakeikta 
gija pasiekė šlaunies arteriją, ir jis mirė. Reikia nešdintis 1š čia. - Jo 
plačiu, apvaliu veidu žliaugė prakaitas, akys išsprogo. Staiga viena 
gija užkrito ant jo plaštakos, ir Olis greitai atitraukė ranką. Odoje liko 
kruvinas rėžis. 

Misis Repler vėl suriko: “Saugokitės!"', ir mes pasisukome į jos 
pusę. Iš rūko pasirodęs dar vienas voras apglėbė savo kojomis Deną 
Milerį ir suspaudė siaubingame glėbyje. Denas atsimušinėjo nuo jo 
kumščiais. Pasilenkęs čiupau Badžio laužtuvą, tačiau voras jau ėmė 
vynioti Milerį savo nuodingomis gijomis, ir jo pastangos išsilaisvinti 
virto klaikiu mirties šokiu. 

Misis Repler puolė prie voro, ištiestoje rankoje laikydama insek- 
ticido balionėlį. Kai gyvis ištiesė į ją savo kojas, senoji mokytoja nu- 
spaudė galvutę bei nukreipė nuodų čiurkšlę tiesiai į žėrinčias lyg 
brangakmeniai akis. Vėl išgirdau tą šlykštų kriokimą. Voras sudrebė- 
jo visu kūnu ir klupdamas ėmė trauktis atgal, gremždamas asfaltą 
plaukuotomis kojomis bei tempdamas paskui save Deno kūną. Misis 
Repler sviedė į padarą insekticido skardinę. Toji atšoko nuo jo ir nu- 
dardėjo asfaltu. Voras atsitrenkė į mažos sportinės mašinos dureles 
taip, kad ši net sulingavo, paskui dingo rūke. 

Prišokau prie mirtinai išbalusios, vos pastovinčios ant kojų misis 
Repler ir apglėbiau ranka per juosmenį. 

- Ačiū, jaunuoli, - pratarė ji. - Man apsvaigo galva. 

- Nėra už ką, - kimiai atsakiau. 

- Būčiau išgelbėjusi jį, jei būčiau galėjusi. 

- Aš Žinau. 

Olis prisijungė prie mūsų, ir mes trise leidomės link parduotuvės 
durų pro švilpiančias aplinkui gijas. Viena jų uždribo ant drobinio mi- 
sis Repler maišelio, ir medžiagoje tučtuojau liko skylė. Misis Repler 
abiem rankom bandė nulaikyti savo nuosavybę, bet nepajėgė, ir mai- 
šas šokčiodamas nudardėjo paskui giją į rūką. 

Kai buvome jau prie pat įėjimo į parduotuvę, iš rūko palei pastato 
sieną išbėgo visai mažas voras, ne didesnis už kokerspanielio šunytį. 
Jis neleido iš savęs gijų - tikriausiai buvo tam dar per jaunas. 

Olis raumeningu petim pastūmė duris, praleisdamas pro jas misis 
Repler, o aš užsimojęs dūriau plieniniu laužtuvu ir pamoviau vorą 
kaip ant iešmo. Padaras pašėlusiai sutrūkčiojo, sumataravo kojomis 
ir įsispoksojo į mane savo raudonomis akimis, tarsi norėdamas įsidė- 
mėti... 

- Deividai! - šūktelėjo Olis, vis dar laikydamas duris. Aš įpuoliau 
vidun, jis iš paskos. 

Į mus žiūrėjo išblyškę, persigandę veidai. Mes išėjome septynie- 
se, 0 grįžome trise. Olis atsišliejo į duris ir ėmė užtaisinėti revolverį. 

Jo plati krūtinė sunkiai kilnojosi, balti uniforminiai marškiniai buvo pri- 
lipę prie kūno, pažastyse tamsavo didelės prakaito dėmės. 

- Kas ten? - paklausė kažkas žemu, kimiu balsu. 

- Vorai, - niūriai atsakė misis Repler. - Tie išgamos nusinešė ma- 
no krepšį. 

Pro minią prasibrovęs Bilis verkdamas puolė man į glėbį. Aš pri- 
spaudžiau jį prie savęs. Tvirtai tvirtai. 


X. Misis Karmodi kerai. 
Antroji naktis parduotuvėje. 
Lemiama konfrontacija 


Atėjo mano eilė miegoti, ir apie tas keturias valandas aš nieko 
nežinau. Amanda sakė, kad daug kalbėjau per miegus, kelis kartus 
netgi rėkiau, bet aš neprisimenu jokių sapnų. Atsibudau jau popiet. 
Buvau siaubingai ištroškęs. Pienas buvo jau prarūgęs, bet aš vis tiek 
išgėriau visą kvortą. 

Sėdėjome trise - Bilis, misis Terman ir aš, paskui prie mūsų priėjo 
Amanda. Su ja buvo pagyvenęs vyras, siūlęsis atnešti šautuvą iš sa- 
vo automobilio bagažinės. Kornelas, - prisiminiau aš. - Ambrozijus 
Kornelas. 

- Kaip jautiesi, sūnau? - paklausė jis manęs.“ 

- Gerai, - atsakiau. Bet mane vis dar kamavo troškulys, ir iš 
skausmo plyšo galva. O svarbiausia - aš bijojau. Apsikabinęs Bilį, 
nukreipiau žvilgsnį nuo Kornelo į Amandą. - Kas atsitiko? 

- Misteris Kornelas sunerimęs dėl misis Karmodi elgesio, - pa- 
aiškino Amanda. - Aš taip pat. 

- Bili, ar nenorėtum pasivaikščioti su manimi? - paklausė Hetė. 

- Nenoriu, - atsakė Bilis. 

- Eik, Bili, - liepiau sūnui, ir jis nenoriai pakluso. 

- Misis Karmodi toliau drumsčia vandenį, - tarė Kornelas ir pa- 
žvelgė į mane liūdnomis seno žmogaus akimis. - Manau, privalome ją 
sustabdyti. Bet kokiu įmanomu būdu. 

- Su ja jau beveik tuzinas žmonių,- pridūrė Amanda. - Tikra re- 
liginių fanatikų sueiga. 

Prisiminiau vieną pokalbį su savo draugu rašytoju, kuris gyveno 
Otisfilde ir išlaikė šeimą - žmoną su dviem vaikais, - augindamas viš- 
čiukus bei leisdamas vieną knygą per metus - jis rašė istorijas apie šni- 
pus. Mes kalbėjomės apie staiga išaugusį knygų apie antgamtinius reiš- 
kinius populiarumą. Goltas pabrėžė, kad penktajame dešimtmetyje ho- 
noraras už “Neįprastas istorijas" prilygo išmaldai, o jau šeštajame situ- 
acija visiškai pasikeitė. Kai žmonės nustoja pasitikėti mašinomis, - kal- 
bėjo jis (jo Žmona tuo tarpu rinko kiaušinius, irzliai giedojo gaidžiai), - 

ir tradicinėmis religinėmis sistemomis, jie turi pakeisti tai kažkuo kitu. 
Netgi sėlinantis tamsoje zombis gali pasirodyti juokingas, palyginti su 
groteskišku tikrovės siaubu, pavyzdžiui, tuo faktu, kad ozono sluoks- 
nis tirpsta, ardomas milijonų aerozolinių dezodorantų. 

Mes tūnojome uždaryti parduotuvėje jau dvidešimt šešias valan- 
das ir per tą laiką ničnieko nesugebėjome padaryti. Vienintelis ban- 
dymas išeiti į lauką baigėsi daugiau kaip pusės dalyvių žūtimi. Todėl 
nenuostabu, kad misis Karmodi įtaka pamažu augo. 

- Ji jau tikrai prisiviliojo tuziną žmonių? - paklausiau aš. 

- Ne, tik aštuonis, - atsakė Kornelas. - Bet ji mala liežuviu nesu- 
stodama. Kaip Kastro, rėždavęs kalbas po dešimt valandų. Tai vel- 
niai žino kas. 

Aštuoni žmonės. Ne tiek jau daug - net viso prisiekusiųjų suolo ne- 
užimtų. Bet aš supratau, kodėl taip sunerimo Amanda ir Kornelas. Net 
tie aštuoni galėjo tapti parduotuvėje stipriausia moraline jėga, ypač da- 
bar, kai nebeliko Deno ir Maiko. Mintis, kad ši vieningiausia ir didžiau- 
sia mūsų uždaroje sistemoje Žmonių grupė neatsiplėšdama klauso kiek- 
vieno misis Karmodi žodžio apie pragaro siaubus bei Viešpaties rūsty- 
bės taures, sukėlė man velniškai stiprią klaustrofobiją. 

- Ji vėl ėmė kalbėti apie žmogaus aukojimą, - tarė Amanda. - 
Bedas Braunas priėjo prie jos ir liepė liautis tauškus kvailystes jo par- 
duotuvėje. O du vyrai, dabar prisijungę prie jos, - vienas jų, beje, 
Maironas Lefleras, - pareiškė, kad jis pats užsičiauptų, nes jie gyveną 
dar laisvoje šalyje. Braunas neužsičiaupė ir prasidėjo... na, tu pasa- 
kytum “pamojavo kumščiais". 

- Braunui sumušė nosį, - pridūrė Kornelas: - Jie pasiryžę bet 
kam. 

- Bet tik ne žmogžudystei, - tariau aš. 

- Aš nežinau, kaip toli jie gali nueiti, jei rūkas neišsisklaidys, - at- 
sakė Kornelas. - Ir nenorėčiau sužinoti. Aš ketinu bėgti 1š čia. 

- Lengviau pasakyti, negu padaryti, - atšoviau aš. 

Tačiau netikėtai galvoje ėmė atkakliai virpėti viena mintis: kva- 
pas. Štai sprendimo raktas. Čia, parduotuvėje, mes buvome daug- 
maž saugūs. Rausvuosius gyvius, kaip ir paprastus vabzdžius, tikriau- 
siai priviliojo žibintuvėlių šviesa. Paukščiai tiesiog medžiojo juos. Bet 
didesnės pabaisos nelietė žmonių, kol jie neišeidavo į lauką. Skerdy- 
nės vaistinėje įvyko būtent todėl, jog ten liko atdaros durys - aš tuo 
neabejojau. Padaras ar padarai, išgalabiję Nortono būrelį, spren- 

džiant iš garso buvo namo dydžio, bet jie nesiartino prie parduotuvės. 
Galbūt tai reiškė, kad... 

Staiga panorau pasikalbėti su Oliu Viksu. Tiesiog privalėjau su 
juo pasikalbėti. 

- Arba išsigausiu 1š čia, arba žūsiu, - pareiškė Kornelas. - Aš ne- 
ketinu gyventi čia visą vasarą. 

- Keturi jau nusižudė, - netikėtai pranešė Amanda. 

- Ką? - pagalvojau, kad kažkas aptiko paslėptus kareivių kūnus, 
ir pajutau neaiškią sąžinės graužatį. 

- Tabletės, - trumpai paaiškino Kornelas. - Nunešėme jų kūnus 
į sandėlį. 

Vos užgniaužiau kylantį nervingą juoką. Netrukus mes turėsime 
ten tikrą lavoninę. 

- Jau temsta, - tarė Kornelas. - Aš noriu išeiti iš čia. 

- Patikėkite, jūs nenueisite net iki savo mašinos. 

- Net iki pirmosios eilės? Ji arčiau už vaistinę. 

Aš nieko jam neatsakiau - dar ne laikas. 

Maždaug po valandos radau Olį prie alaus šaldytuvo. Jis gėrė 
alų nutaisęs abejingą veidą, tačiau taip pat stebėjo misis Karmodi. 
Senė, rodėsi, nežinojo, kas yra nuovargis. Ir iš tiesų kalbėjo apie 
žmogaus aukojimą, tačiau dabar niekas nebesiūlė jai užsičiaupti. O 
kai kurie iš tų, kurie dar vakar reikalavo, kad senė nutiltų, dabar ta- 
po jos šalininkais arba bent jau noriai klausėsi. Tų, kurie vis dar pik- 
tinosi misis Karmodi kalbomis, liko visai mažai. 

- Iki rytojaus ryto senė gali juos įkalbėti, - pareiškė Olis. - O gal 
ir ne... Bet jeigu vis dėlto jai pavyks, ką, tavo manymu, ji išrinks gar- 
bingam aukos vaidmeniui? 

Bedas Braunas stojo jai skersai kelio. Ir Amanda. Buvo žmogus, 
kuris šėrė jai antausį. Ir, Žinoma, aš. 

- Oli, - pradėjau, - manau, koks pustuzinis žmonių galėtų iš čia iš- 
sigauti. Nežinau, ar toli mes nuvažiuosime, tačiau bent jau išsigausi- 
me iš čia. 

- Kaip? 

Aš atskleidžiau Oliui savo planą. Jis buvo visiškai paprastas: jei- 
gu greitai nubėgtume prie mano “Skauto"' ir sušoktume vidun, pabai- 
sos neužuostų mūsų kvapo. Ypač jei mašinos langai bus uždaryti. 

- Bet jeigu jas privilios koks nors kitas kvapas? - paklausė Olis. 
- Pavyzdžiui, išmetamųjų dujų? 

- Tada mums galas, - sutikau aš. 

- Be to, judėjimas, - pridūrė Olis. - Mašinos judėjimas rūke taip 
pat gali jas privilioti, Deividai. 

- Aš taip nemanau. Pabaisos nepuls, neužuodusios aukos. Būtent 
tai ir galėtų mus išgelbėti. 

- Bet tu nesi tuo tikras. 

- Ne. Nesu. 

- Ir kur tu galvoji važiuoti? 

- Iš pradžių namo. Pasiimti žmonos. 

- Deividai... 

- Na, gerai. Patikrinti. Įsitikinti. 

- Tų padarų gali būti visur, Deividai. Jie gali užpulti tave, vos tik 
išlipsi iš mašinos savo kieme. 

- Jeigu taip atsitiks, “Skautas" - tavo. Aš tik prašau, kad tu pasi- 
rūpintum Biliu - kaip galėsi ir kiek galėsi. 

Olis išgėrė alų iki dugno ir numetė skardinę į šaldytuvą, kur ji 
barkštelėjo į krūvą tuščių. Iš jo kišenės kyšojo Amandos revolverio 
rankena. 

- Į pietus? - paklausė jis, žvelgdamas man į akis. 

- Taip, - atsakiau. - Reikia važiuoti į pietus ir bandyti išsigauti iš 
rūko. Trūks plyš išsigauti. 

- Kiek “Skaute" benzino? 

- Beveik pilnas bakas. 

- Tau niekada nebuvo atėję į galvą, kad ištrūkti iš rūko neįmano- 
ma? 

Taip, aš galvojau apie tai. O kas, jeigu toji velniava, kuria jie už- 
siiminėjo “Projekte “Strėlė", pertempė visą mūsų regioną į kitą mat- 
menį - taip, kaip Žmogus išverčia kojinę? 

- Man buvo kilusi tokia mintis, - atsakiau Oliui. - Tačiau alterna- 
tyvus variantas tik vienas - sėdėti ir laukti, ką misis Karmodi lieps pa- 
aukoti. 

- Galvoji išeiti šiandien? 

- Ne, dabar jau beveik vakaras, o tie padarai suaktyvėja naktį. 
Manau iškeliauti rytoj, ankstų rytą. 

- Ką nori pasiimti drauge? 

- Tave ir Bilį. Hetę Terman. Amandą Damfris. Tą senuką Kor- 
nelą ir misis Repler. Galbūt dar Bedą Brauną. Tai jau aštuoni, bet 
Bilis gali sėdėti kam nors ant kelių, o mes visi truputį pasispausime. 

Olis susimąstė. 

- Gerai, - pagaliau tarė jis. - Pabandykime. Tu kam nors jau sa- 
kei'? 

< Dar ne. 

- Patariu kol kas patylėti. Iki kokios ketvirtos valandos ryto. Aš 
padėsiu kelis paketus su maisto produktais prie kasos, esančios ar- 
čiausiai durų. Galbūt mums pasiseks išeiti nepastebėtiems. - Olis vėl 
pažvelgė į misis Karmodi. - Jeigu ji sužinos, gali pamėginti mus su- 
stabdyti. 

- Tu taip manai? 

- Taip, - atsakė Olis. - Aš taip manau. 


Antroji dienos pusė - vakar dienos - praėjo kaip sulėtintame fil- 
me. Atšliaužusios sutemos vėl pavertė baltą rūką pilku, o iki pusės 
devynių už durų likęs pasaulis lėtai ištirpo tamsoje. 

Grįžo rausvieji gyviai, paskui pasirodė medžiojaritys juos paukš- 
čiai. Protarpiais kažkas suriaumodavo tamsoje, o kartą, prieš pat vi- 
durnaktį, pasigirdo žemas, pratisas “Aaaaaa-ruuuuuu!"", ir išsigandę 
žmonės sužiuro į juodus langus. Maždaug taip pelkėje riaumoja kro- 
kodilas. 

Viskas vyko beveik taip, kaip išpranašavo Mileris. Iki vidurnak- 
čio misis Karmodi prisiviliojo dar pustuzinį žmonių. Tarp jų buvo ir 
mėsininkas misteris Makvėjus. Jis stovėjo sukryžiavęs rankas ant 
krūtinės bei įdėmiai klausėsi jos. 

Misis Karmodi nejuokais įsisiautėjo. Rodėsi, miegas jai visai ne- 
reikalingas. Jos pamokslas - nenutrūkstantis srautas baisybių iš Do- 
re, Boscho ir Džonatano Edvardso - tęsėsi ir tęsėsi, nesulaikomai ar- 
tėdamas prie grėsmingo finalo. Jos šalininkai, antrindami jai, kažką 
'murmėjo bei nesąmoningai lingavo pirmyn atgal, kaip sektantai savo 
sueigoje. Apdujusios apkerėtų žmonių akys karštligiškai blizgėjo. 

Apie trečią valandą ryto (pamokslas vis dar tęsėsi, ir juo nesido- 
mėję žmonės pasitraukė į parduotuvės gilumą, norėdami nors truputį 
numigti) pamačiau, kaip Olis padėjo didelį paketą ant lentynos po ka- 
sos aparatu, stovėjusiu arčiausiai įėjimo. Po pusvalandžio jis nunešė 
ten dar vieną. Niekas, išskyrus mane, rodėsi, nepastebėjo jo veiks- 
mų. Bilis, Amanda ir misis Terman miegojo prie tuščio mėsos gami- 
nių skyriaus. Aš atsisėdau prie jų bei nugrimzdau į neramų snaudulį. 

Kai Olis mane pažadino, buvo penkiolika po keturių. Šalia Olio 
stovėjo Kornelas, jo akys blizgėjo už akinių stiklų. 

- Laikas, Deividai, - tarė Olis. 

Pajutau nervinius traukulius pilve, bet jie greitai praėjo. Aš ėmiau 
žadinti Amandą. Galvoje šmėkštelėjo klausimas: “Kas bus, kai į vie- 
ną mašiną susės Amanda ir Stefan1?“, bet tučtuojau nuvijau jį šalin. 
Šiandien verčiau priimti viską taip, kaip yra. 

Nuostabios žalios akys atsimerkusios pažvelgė į mane. 

- Deividai? 

- Mes norime pamėginti išsigauti iš čia. Tu eisi su mumis? 

- Apie ką tu kalbi? 

Aš pradėjau jai aiškinti, paskui pažadinau ir misis Terman, kad 
nereikėtų dusyk kartoti to paties. 

- Tavo teorija apie kvapą - tik spėjimas, ar ne? - paklausė 
Amanda. 

- Taip. 

- Man tai nesvarbu, - pareiškė Hetė. Ji buvo labai išblyškusi, o 
kadangi miegojo labai mažai, po akimis tamsavo dideli ratilai. - Aš 
viskam pasiryžusi, kad tik vėl išvysčiau saulę. 

“Kad tik vėl išvysčiau saulę." Aš krūptelėjau. Hetės mintis be- 
veik sutapo su mano paties nerimo esme - aš negalėjau užmiršti pa- 
smerktumo jausmo, persmelkusio mane, kai čiuptuvai ištempė Nor- 
mą pro sandėlio duris. Saulė pro rūką atrodė kaip maža sidabrinė 
moneta. Tarsi mes būtume Veneroje. 

Aš bijojau ne pabaisų, tūnančių rūke: smogęs laužtuvu vorui, įsi- 
tikinau, kad tie padarai - ne nemirtingi Lavkrafto monstrai, o papras- 
čiausi pažeidžiami gyvūnai. Aš bijojau paties rūko, siurbiančio jėgą ir 
naikinančio valią. “Kad tik vėl išvysčiau saulę." Hetė teisi. Vien dėl 
to verta pereiti pragarą. 

Aš nusišypsojau Hetei, ir ji neryžtingai šyptelėjo man. 

- Taip, - tarė Amanda. - Aš einu su jumis. 

Ėmiau kaip galėdamas švelniau žadinti Bilį. 


- Aš su jumis, - trumpai atsakė misis Repler. 

Mes susirinkome prie mėsos prekystalio. Visi, išskyrus Bedą 
Brauną. Bedas padėkojo už pasiūlymą, bet atsisakė, pareiškęs, jog 
negali palikti parduotuvės. Paskui stebėtinai švelniu balsu pridūrė, 
kad nesmerkia Olio už tai, jog jis išeina. 

Nuo baltų emaliuotų šaldymo spintų jau pradėjo sklisti nemalonus 
salsvas kvapas. Jis priminė man vieną išvyką į iškyšulį, kurios metu 
sugedo mūsų šaldytuvas. Galbūt, pamaniau, būtent šis pašvinkusios 
mėsos kvapas ir nuvijo misterį Makvėjų į misis Karmodi komandą. 

- „išpirkimas! - bambėjo toji savo pamokslą. - Dabar mes priva- 
lome galvoti apie išpirkimą! Dievas nubaudė mus, užleisdamas skė- 
rius bei skorpionus! Nubaudė už tai, kad mėginome prasiskverbti į 
paslaptis, uždraustas senolių tikėjimo! Žemę užplūdo košmariškos 
pabaisos! Ir uola nepaslėps mūsų, negyvas medis nesuteiks prie- 
globsčio! Kada baigsis visa tai? Kas tai sustabdys? 

- Išpirkimas! - bliovė mūsų senas bičiulis Maironas Lefleras. 

- Išpirkimas... išpirkimas... - neryžtingai šnibždėjo likusieji. 

- Ištarkite taip, kaip tikite! - suriko misis Karmodi. 

Jos kaklo venos išbrinko ir pasidarė storos kaip virvės. Balsas 
užkimo bei gergždė, bet tebebuvo stiprus. Man staiga šąvė į galvą, 
kad būtent rūkas suteikė senei tokią galią - galią temdyti žmonėms 
protus (išėjo neblogas kalambūras), atimdamas iš visų jėgą, teikiamą 
saulės. Iki šiol ji buvo sena, ekscentriška moteris, turinti antikvarinę 
krautuvėlę mieste, kur pilna antikvarinių krautuvėlių. Tik sena mote- 
ris, pasistačiusi galiniame kambaryje kelias iškamšas ir pelniusi Ži- 
niuonės reputaciją. 

(ta ragana... ta kalė) 

Buvo kalbama, kad ji gali surasti vandenį obels šakele, užkalbėti 
karpas bei pagaminti strazdanas blukinantį tepalą. Kartą netgi esu 
girdėjęs - atrodo, iš Bilo Džosčio, - kad senajai Karmodi esą galima 
patikėti net savo intymaus gyvenimo paslaptis: turinčiam keblumų l1o- 
voje ji duosianti gėrimo, kuris viską pastatysiąs į savo vietas. 

- IŠPIRKIMAS! - choru subliuvo žmonės. 

- Taip, išpirkimas! - beprotiškai rėkė misis Karmodi. - Išpirkimas 
išsklaidys rūką! Išpirkimas nuvys šalin pabaisas ir pragaro išperas! 
Išpirkimas nutrauks rūko uždangą nuo mūsų akių! - Ji pritildė balsą. 
- O ką išpirkimu vadina Biblija? Kas tegali išpirkti nuodėmę Dievo 
akyse ir prote? 

- Kraujas. 

Šįkart šiurpulys perbėgo visu mano kūnu bei pašiaušė plaukus 
ant sprando. Šį žodį ištarė misteris Makvėjus. Mėsininkas misteris 
Makvėjus, kuris dirbo Bridžtone dar tada, kai aš vaikščiojau įsikibęs 
į talentingą savo tėvo ranką. Dėmėtą baltą chalatą vilkintis misteris 

Makvėjus, atpjaunantis jums reikalingą skerdienos dalį. Misteris 
Makvėjus, kurio pažintis su peiliu buvo labai ilga. Ir su kirviu taip 
pat. Misteris Makvėjus, kuris geriau už kitus supranta, kad sielą ap- 
valo tai, kas išteka iš kūno žaizdų. 

- Kraujas... - sušnibždėjo likusieji. 

- Aš bijau, tėveli, - tarė Bilis, stipriai suspaudęs man ranką. Jo 
mažas veidukas buvo įsitempęs ir išblyškęs. 

- Oli, - tariau. - Manyčiau, laikas palikti šitą beprotnamį. 

- Taip, - sutiko jis. - Eime. 

Mes padriku būreliu nužingsniavome antruoju praėjimu link durų. 
Olis, Amanda, Kornelas, misis Terman, misis Repler, Bilis bei aš. 
Buvo jau be ketvirčio penkios, ir rūkas vėl ėmė šviesėti. 

- Judu su Kornelu paimsite maisto paketus, - tarė man Olis. 

- Gerai. 

- Aš eisiu pirmas. “Skaute" ketverios durelės? 

- Taip. 

- Puiku. Atidarysiu vairuotojo ir užpakalines dureles toje pačioje 
pusėje. Misis Damfris, jūs galėsite nešti Bilį? 

Amanda paėmė mažylį ant rankų. 

- Aš labai sunkus? - paklausė jos Bilis. 

- Ne, mielasis. 

- Tai gerai. 

- Jūs su Biliu sėskite į priekį, - tęsė Olis. - Slinkitės prie priešin- 
gų durelių. Misis Terman sės priekyje per vidurį. Tu, Deividai, už 
vairo. O likusieji... 

- Ir kurgi jūs susiruošėte? 

Prieš mus stovėjo misis Karmodi. 

Ji buvo atsirėmusi į kasą, prie kurios Olis paslėpė paketus su 
maisto produktais. Geltonas kostiumas įžūliai švytėjo prieblandoje. 
Pasišiaušę plaukai styrojo į visas puses, kaip Elzos Lančester filme 
“Frankenšteino nuotaka", akys žėrėjo. UŽ jos nugaros, užstodami 
parduotuvės duris, stovėjo dešimt ar penkiolika žmonių. Visi atrodė 
taip, tarsi būtų patekę į avariją kelyje, pamatę skraidančią lėkštę arba 
šaknimis Žingsniuojantį medį. 

Bilis prisispaudė prie Amandos ir įsikniaubė veidu jai į kaklą. 

- Mes išeiname, misis Karmodi, - pabrėžtinai švelniu balsu tarė 
Olis. - Prašyčiau pasitraukti iš kelio. 

- Jūs negalite išeiti. Ten mirtis. Jūs ką, iki šiol nesupratote? 

- Jums niekas netrukdė, - pareiškiau aš. - Ir mes norime tik vie- 
no: kad jūs taip pat netrukdytumėte mums. 

Misis Karmodi pasilenkė ir neklysdama rado paketus su maisto 
produktais. Matyt, ji iš pat pradžių perprato mūsų ketinimus. Senė iš- 
traukė paketus iš lentynos, vienas iškart suplyšo. Ant grindų pabiro 
skardinės. Antrąjį ji pati trenkė žemėn. Pasigirdo dūžtančio stiklo 
garsas, ir selteris šnypšdamas išsiliejo į visas puses, aptaškydamas 
chromuotą gretimos kasos šoną. 

- Štai tokie žmonės užtraukė Dievo rūstybę ant mūsų galvų! - 
suriko misis Karmodi. - Žmonės, kurie nenori nusilenkti Visagalio 
valiai! Nusidėjėliai, apimti puikybės, išdidūs bei užsispyrę! Ir todėl 
iš jų turi būti išrinkta auka! Vieno iš jų kraujas reikalingas išpirki- 
mui! 

Pritarimo murmesys dar labiau įkaitino senę. Ji visai pasiuto ir 
ėmė klykti, taškydama seiles: 


*--1 vw" 


*-1 vw? 


berniūkščio! 

Jos pasekėjai pasuko prie mūsų. Priekyje žengė Maironas Lef- 
leras, jo apdujusios akys džiugiai blizgėjo. Iš paskos - misteris Mak- 
vėjus sustingusiu, be jokios išraiškos veidu. 

Amanda žingtelėjo atgal, dar stipriau prisispaudė prie savęs Bilį, 
apsivijusį rankomis jos kaklą, ir persigandusi pažvelgė į mane. 

- Deividai, ką man... 

- Čiupkite abu! - suriko misis Karmodi. - Čiupkite ir jo mergšę! 

Tarsi apokaliptinis geltono ir juodo džiaugsmo įsikūnijimas, misis 
Karmodi ėmė šokinėti, tebelaikydama pakabintą ant rankos pirkinių 
krepšį. 

- Čiupkite berniūkštį! Čiupkite mergšę! Čiupkite abu! Čiupkite 
visus! Čiup... 

Pokštelėjo trumpas, skardus šūvis. 

Visi apmirė tarytum klasėje dūkstantys vaikai, kai staiga įeina 
mokytojas ir garsiai trinkteli durimis. Maironas Lefleras bei misteris 
Makvėjus sustingo maždaug už dešimties žingsnių nuo mūsų. Mairo- 
nas neryžtingai atsisuko į mėsininką, tačiau tas neatsakė į jo žvilgsnį. 
Jis, rodėsi, net nesuprato, kad Maironas stovi šalia. Misterio Makvė- 
jaus veide buvo sustingusi ta pati išraiška, kurią per šias dvi dienas 
pastebėjau ne viename veide: bereikšmiškumas. Jo protas neišlaikė. 

Maironas ėmė trauktis atatupstas, spoksodamas į Olį Viksą iš- 

plėstomis iš baimės akimis, paskui apsisuko ir metėsi bėgti. Praėjimo 
gale jis paslydo ant skardinės, nukrito, pašoko bei dingo parduotuvės 
gilumoje. 

Olis sustingo klasikine šaudymo stovėsena, spausdamas revolverį 
abiem rankom. Misis Karmodi tebestovėjo kasų eilės pradžioje, lai- 
kydamasi už pilvo rankomis, padengtomis pigmento dėmėmis. Jai pro 
pirštus sunkėsi kraujas ir varvėjo ant geltonų kelnių. 

Senė žioptelėjo vieną kartą. Antrą. Ji mėgino kažką pasakyti ir 
galiausiai jai tai pavyko. 

- Jūs visi ten žūsite, - pratarė ji bei lėtai susmuko ant grindų. 

Pirkinių krepšys nuslydo nuo senės rankos ir nukrito, jo turinys 
pabiro žemėn. Popieriun suvyniotas ritinėlis atriedėjo iki mūsų ir at- 
sitrenkė į mano batą. Negalvodamas pasilenkiau ir pakėliau jį. Tai 
buvo įpusėtas tablečių pakelis. Numečiau jį šalin - nenorėjau nieko 
liesti iš senei priklausiusių daiktų. 

“Kongregacija", netekusi savo vadovės, ėmė trauktis. Visi žiūrė- 
jo į sukniubusį ant grindų kūną ir didėjančią po juo tamsią dėmę. 

- Tu ją nužudei! - riktelėjo kažkas piktai ir išgąstingai. Tačiau 
niekas nepasakė, kad būtent taip ji ketino pasielgti su mano sūnumi. 

Olis tebestovėjo ta pačia poza, tik dabar jo lūpos drebėjo. Palie- 
čiau jo petį: 

- Eime, Oli. Ir ačiū tau. 

- Aš ją užmušiau, - kimiai pratarė jis. - Aš iš tiesų ją užmušiau. 

- Taip, - atsakiau. - Kaip tik už tai aš tau 1r padėkojau. O dabar 
eime. 

Mes vėl pasukome prie išėjimo. Misis Karmodi pastangų dėka 
netekęs paketo su maisto produktais, galėjau pasiimti Bilį ant rankų. 
Prie durų mes akimirkai sustojome, ir Olis pratarė žemu, dusliu balsu: 

- Aš nebūčiau į ją šovęs, Deividai, jeigu būtų likusi kokia nors kita 
išeitis. 

- Žinau. 

- Tu tiki manim? 

- Taip, tikiu. 

- Tada eime. 

Ir mes Žengėme pro duris. 

XI. Pabaiga 


Olis metėsi pirmyn, laikydamas revolverį dešinėje rankoje. Mudu 
su Biliu dar tik ėjome pro duris, o jis, bekūnis kaip vaiduoklis iš tele- 
vizijos filmo, jau buvo šalia “Skauto"'. Atidarė vairuotojo dureles, pas- 
kui užpakalines. O tada kažkas iššoko iš rūko ir perpjovė Olį beveik 
pusiau. 

Aš net nespėjau gerai įžiūrėti, kas tai buvo. Ir ačiū Dievui, kad 
nespėjau. Padaras buvo ryškiai raudonas tarsi virtas omaras, turėjo 
žnyples ir maurojo storu balsu - panašų garsą girdėjome, kai Norto- 
nas ir jo mažoji “Plokščios žemės“ draugija išėjo iš parduotuvės. 

Olis vieną kartą iššovė, bet padaras čekštelėjo žnyplėmis, ir Olis 
tarytum perlūžo siaubingame kraujo fontane. Revolveris iškrito jam 
iš rankos, trenkėsi į asfaltą ir vėl iššovė. Spėjau pastebėti tik juodas 
matines akis, panašias į milžiniškas vynuoges. O paskui ilgas, nariuo- 
tas kaip skorpiono kūnas garsiai čežėdamas nušliaužė į rūką, nusi- 
nešdamas tai, kas liko iš Olio Vikso. 

Aš išgyvenau pasirinkimo akimirką. Tikriausiai ji būna visada, 
galbūt labai trumpa, bet būna. Viena mano dalis norėjo prispausti 
prie savęs sūnų ir bėgti atgal į parduotuvę. Kita dalis liepė pulti prie 
mašinos, įmesti Bilį bei įšokti pačiam. Ir tada sukliko Amanda. Jos 
veriantis, garsėjantis klyksmas kilo vis aukščiau bei aukščiau, kol vos 
neperėjo į ultragarsą. Bilis prisiglaudė prie manęs, įsikniaubęs veidu 
man į krūtinę. 

Hetę Terman užpuolė milžiniškas voras ir parvertė ant žemės, 
sugriebęs už pečių plaukuotomis kojomis. Jos suknelės kraštas pasi- 
kėlė, atidengdamas kaulėtus kelius. Padaras užlipo ant Hetės bei 
ėmė vynioti aplink ją voratinklio gijas. 

“Misis Karmodi buvo teisi, - pralėkė galvoje mintis. - Mes visi 
čia žūsime, mes tikrai visi žūsime." 

- Amanda! - surikau aš. 

Ji nereagavo - buvo visiškai atsijungusi nuo tikrovės. Voras ro- 
pojo po nebegyvą Bilio auklę, kadaise taip mėgusią galvosūkius ir 
kryžiažodžius, kurių nė vienas normalus žmogus negali išspręsti, neiš- 
sikraustęs iš proto. Baltos gijos, apraizgiusios jos kūną, buvo parau- 
dusios tose vietose, kur jų išskiriama rūgštis jau įsigraužė į odą. 

Kornelas atatupstas traukėsi link parduotuvės, spoksodamas į 
mus pro akinių stiklus didžiulėmis kaip lėkštės akimis. Paskui jis ap- 
sisuko, pastūmė duris ir dingo viduje. 

Mano dvejonių akimirka baigėsi, kai misis Repler, prišokusi prie 
Amandos, dusyk šėrė jai per veidą - vieną kartą delnu, antrą kartą 
plaštaka. Amanda nutilo. Pribėgau prie jos, pasukau mašinos pusėn 
ir riktelėjau tiesiai į veidą: 

- Eik! 

Ji nuėjo. Misis Repler prasmuko pro mane, stumtelėjo Amandą 
ant užpakalinės sėdynės, įlipo pati bei užtrenkė dureles. 

Aš atplėšiau nuo savęs Bilį ir įmečiau į mašiną. 

Kai lipau vidun, iš rūko išnėrusi voro gija griebė man už blauzdos, 
nudegindama odą - taip nudegina meškerės valas, slystantis su- 
gniaužtu delnu. Gija laikėsi tvirtai, ir man teko stipriai truktelėti koją, 
kad išsilaisvinčiau. Paskui nėriau už vairo. 

- Uždaryk, uždaryk duris... O Viešpatie! - suklykė Amanda. 

Aš užtrenkiau dureles, ir po akimirkos į jas bumptelėjo dar vienas 
voras. Sėdėjau vos už kelių colių nuo jo raudonų, žiaurių, bukų akių. 
Padaro kojos, kiekviena mano riešo storio, naršė po mašinos kapotą. 
Amanda be paliovos klykė tarytum gaisrinė sirena. 

- Užsičiaupk pagaliau! - riktelėjo ant jos misis Repler. 

Voras pasidavė. Jis negalėjo mūsų užuosti, vadinasi, mes jam 
daugiau nebeegzistavome. Padaras nužirgliojo šalin savo nesuskai- 
čiuojama daugybe kojų ir palaipsniui ištirpo rūke. 

Žvilgtelėjau pro langą, kad įsitikinčiau, ar tikrai jis nuėjo, ir pra- 
vėriau dureles. 

- Ką tu darai? - suspiegė Amanda. 

Bet aš žinojau, ką darau. Manau, Olis būtų pasielgęs lygiai taip 
pat. Iškėliau vieną koją iš mašinos, pasilenkiau ir čiupau revolverį, 
gulintį ant asfalto. Kažkas metėsi prie manęs iš rūko, bet nepastebė- 
jau kas. Nėręs atgal į mašiną, užtrenkiau dureles. 

Amanda pravirko. Misis Repler apkabino ją viena ranka ir ėmė 
raminti. 

- Mes važiuosime namo, tėveli? - paklausė Bilis. 

- Pamėginsime, Didysis Bilai. 

- Gerai, - tyliai atsakė jis. 

Patikrinęs revolverį, pasidėjau jį į skyrelį pirštinėms. Po žygio į 
vaistinę Olis buvo iš naujo užtaisęs ginklą. Šovinių dėžutė dingo kartu 

su juo, bet būgnelyje likusių užteks, - pamaniau. Olis vieną kartą šo- 
vė į misis Karmodi, vieną kartą į tą padarą su žnyplėmis, o trečią 
kartą revolveris iššovė pats, atsitrenkęs į asfaltą. “Skaute" - keturi 
žmonės, bet jeigu mums bus visai riesta, sau sugalvosiu kokį kitą bū- 
dą. 

Kelias siaubingas sekundes negalėjau rasti raktelių. Apieškojau 
visas kišenes - jų nebuvo. Paskui prisiverčiau lėtai ir ramiai patikrinti 
iš naujo. Rakteliai atsirado džinsų kišenėje - pasimetė tarp monetų, 
kaip kartais būna su raktais. “Skautas"' užsivedė iš karto. Išgirdusi 
lygų variklio ūžimą, Amanda vėl pratrūko raudoti. 

Įjungęs variklį, kurį laiką sėdėjau laukdamas, kokią dar baidyklę 
privilios mašinos burzgimas arba išmetamųjų dujų kvapas. Praslinko 
penkios minutės - pačios ilgiausios penkios minutės mano gyvenime. 
Niekas nepasirodė. 

- Mes važiuosime ar kiurksosime čia? - pagaliau paklausė misis 
Repler. 

- Važiuosime, - atsakiau aš. 

Išvažiavau atbulas iš aikštelės ir įjungiau tolimąsias šviesas. 

Kažkoks impulsas - tiesą pasakius, niekingas - paskatino mane 
pravažiuoti išilgai parduotuvės palei pačią vitriną. Dešinysis “Skau- 
to" bamperis užkliudė nuvirtusią ant asfalto šiukšlių dėžę. Man nieko 
nepavyko įžiūrėti pro angas tarp maišų - tos maišų su trąšomis krū- 
vos darė įspūdį, kad parduotuvėje pats sodo reikmenų pardavimo 
įkarštis, - tačiau pro kiekvieną angą į mus žiūrėjo du ar trys blyškūs 
veidai. 

Paskui aš pasukau kairėn, ir mus apsupo neįžvelgiamas rūkas. 
Kas vėliau nutiko tiems žmonėms, aš nežinau. 

Atsargiai, vos penkių mylių per valandą greičiu, nuvažiavau Kan- 
zaso keliu. Net įjungęs tolimąsias ir apatines šviesas, nemačiau kelio 
toliau kaip per septynias ar dešimt pėdų. 

Mileris buvo teisus: žemės paviršius tikrai buvo smarkiai suardy- 
tas. Daug kur kelias buvo tik suskilinėjęs, tačiau kai kur žiojėjo plyšiai 
su šonuose iškilusiais didžiuliais asfalto luitais. Ačiū Dievui, “Skau- 
tas" varomas dviem tiltais, kitaip mes nebūtume galėję pravažiuoti. 
Bet aš labai bijojau, kad kur nors priekyje pasitaikys kliūtis, kurios ne- 
įveiks net ir ši mašina. 

Kelionė, kuriai paprastai sugaišdavau apie septynias ar aštuo- 
nias minutes, dabar truko keturiasdešimt minučių. Pagaliau priekyje 

iš rūko išniro ženklas, rodantis posūkį į mūsų žvyrkelį. Bilis, pažadin- 
tas penkiolika po keturių, kietai užmigo mašinoje, taip gerai jam pa- 
žįstamoje, kad jis tikriausiai jau jautėsi esąs namie. 

- Tu tikrai manai juo pravažiuoti? - paklausė ji. 

- Pamėginsiu, - atsakiau. 

Tačiau tai buvo neįmanoma. Praūžusi audra išklibino daug me- 
džių, o tas keistasis požeminis smūgis užbaigė vėjo darbą, išvertęs 
juos su šaknimis. Per du nedidelius medžius aš vargais negalais per- 
važiavau, bet netrukus turėjau sustoti prieš milžinišką seną pušį, gu- 
linčią skersai kelio tarsi plėšikų padaryta užtvara. O iki namų dar bu- 
vo beveik ketvirtis mylios. Bilis tebemiegojo. Išjungiau variklį, užsi- 
dengiau rankomis akis ir ėmiau galvoti, ką daryti toliau. 


Dabar aš sėdžiu “Hovard Džonsons“ motelyje prie 3-iojo įvažia- 
vimo į Meino užkardą ir užrašinėju viską, kas mums nutiko, ant firmi- 
nių motelio blankų. Esu tikras, kad misis Repler, ryžtinga bei patyrusi 
moteris, galėtų keliais glaustais sakiniais perteikti mūsų padėties be- 
viltiškumą. Tačiau ji pakankamai taktiška ir supratinga, jog leistų 
man pačiam viską apgalvoti. 

Aš negalėjau išlipti iš mašinos ir nueiti iki namo pėsčias. Aš ne- 
galėjau palikti jų. Negalėjau net įteigti sau, kad visos tos pabaisos iš 
siaubo filmų liko prie “Federal"'" parduotuvės: truputį nuleidęs lango 
stiklą, išgirdau, kaip kažkas braunasi pro krūmus stačiu šlaitu, šiuosė 
kraštuose vadinamu Karnizu. Nuo medžių lapų be paliovos lašėjo 
drėgmė. Kelias sekundes rūkas patamsėjo, ir virš mūsų galvų pra- 
skrido prieblandoje beveik nematomas gyvas aitvaras. 

Bandžiau įtikinti save - ir dabar bandau, - kad jeigu Stefa spėjo 
pasislėpti namuose ir uždaryti visus langus bei duris, maisto jai turėtų 
užtekti dešimčiai dienų, galbūt netgi dviem savaitėm. Tačiau toks 
spėjimas nė kiek neguodžia. Tam trukdo paskutinis mano prisimini- 
mas apie Stefą: ji stovi ant takelio į mūsų nedidelį daržą, užsidėjusi 
minkštą šiaudinę skrybėlę ir užsitraukusi darbines pirštines, o link jos 
nesulaikomai per ežerą slenka rūkas. 

Dabar privalau galvoti apie Bilį. “Bilis, - sakau sau. - Didysis Bi- 
las, Didysis Bilas..." Turėčiau šimtą kartų parašyti jo vardą ant šito 
popieriaus lapo. Kaip mokinys, kuriam liepta rašyti frazę “Aš nesi- 
spjaudysiu mokykloje popieriaus gumulėliais", kai pro langą liejasi 

saulėta popietės tyla, mokytoja už savo stalo tikrina namų darbus, o 
vienintelis garsas klasėje - jos plunksnakočio girgždėjimas ir balsai 
tolumoje: tai vaikai skirstosi į komandas, ketindami žaisti beisbolą. 

Tada aš pasirinkau vienintelę man likusią išeitį - atsargiai išvai- 
ravau atbulą “Skautą" į Kanzaso kelią. Ir ten pravirkau. 

Amanda nedrąsiai palietė mano petį. 

- Man labai gaila, Deividai, - tarė ji. 

- Taip, - atsakiau aš, stengdamasis sustabdyti ašaras, bet nesėk- 
mingai. - Man taip pat... 


Mes privažiavome 302-ąją magistralę ir pasukome kairėn, į Port- 
lendą. Kelias čia taip pat suskilinėjo ir kai kur Įgriuvo, tačiau, šiaip ar 
taip, buvo geresnis už Kanzaso kelią. Man kėlė nerimą tiltai. Visa 
Meino valstija išraižyta upių, ir čia visur vien tiltai - maži bei dideli. 
Tačiau pylimas ties Neiplu atlaikė žemės drebėjimą, ir iš ten mes be 
vargo, nors ir lėtai, pasiekėme Portlendą. 

Rūkas tebebuvo toks pat tirštas. Vieną kartą sustabdžiau mašiną 
galvodamas, kad ant kelio guli medžiai. Tačiau tie medžiai ėmė judėti 
bei raitytis. Supratau, kad tai čiuptuvai. Kiek palaukėme, ir netrukus 
jie nušliaužė šalin. O kartą ant mašinos kapoto nusileido milžiniškas 
žalias padaras vaivorykštiniu kūnu ir permatomais sparnais, panašus 
į išsigimusį laumžirgį. Jis minutėlę patupėjo, paskui mostelėjęs spar- 
nais nuskrido. 

Praėjus maždaug dviem valandom po to, kai palikome Kanzaso 
kelią, Bilis pabudo ir paklausė, ar mes jau atvažiavome pas mamą. 
Aš atsakiau, kad negalėjau pravažiuoti, nes kelias užverstas me- 
džiais. 

- Jai nieko blogo neatsitiko, tėveli? 

- Nežinau, Bili. Bet mes grįšime bei pažiūrėsime. 

Jis neverkė, tik vėl užsnūdo. Pagalvojau, jog geriau jau būtų pra- 
virkęs: Bilis miegojo pernelyg daug, ir mane tai gąsdino. 

Dėl nuolatinės įtampos man ėmė skaudėti galvą. Įtampos, kurią 
kėlė važiavimas pro rūką dešimties-penkiolikos mylių per valandą 
greičiu, žinant, kad priekyje mūsų gali laukti kas tik nori: nuošliauža, 
praraja ar kokia nors trigalvė hidra. Aš meldžiausi. Meldžiau Dievo, 
kad Stefani būtų gyva ir kad mano neištikimybė nekristų ant jos gal- 
vos. Meldžiau Dievo leisti man išgelbėti Bilį, nes jam jau teko perne- 
lyg daug iškentėti. 

Dauguma vairuotojų, užslinkus rūkui, išsuko į šalikelę, todėl ke- 
lias buvo laisvas, ir iki pusiaudienio mes jau buvome Nort Vindeme. 
Bandžiau važiuoti paupio keliu, tačiau už keturių mylių teko sustoti - 
tiltas per siaurą sraunų upelį buvo sugriuvęs. Beveik visą mylią va- 
žiavau atbulas, kol radau pakankamai plačią vietą, kad galėčiau ap- 
sisukti. Galų gale 302-ąja magistrale pasukau į Portlendą. 

Pasiekęs miestą, nuvažiavau tiesiai prie užkardos. Tvarkinga eile 
išrikiuotos stiklinės būdelės, kuriose tarnautojai ima mokestį už pra- 
važiavimą, buvo sudaužytos ir priminė griaučius tuščiomis akiduobė- 
mis. Visos jos buvo tuščios. Vienos būdelės tarpduryje pastebėjau 
įstrigusią striukę su Meino užkardos emblema ant rankovės, permir- 
Fuds“ parduotuvės nesutikome nė vieno gyvo Žmogaus. 

- Pabandyk įjungti radiją, Deividai, - tarė misis Repler. 

Pliaukštelėjau sau per kaktą, supykęs ant savęs už tai, kad anks- 
čiau nepagalvojau apie “Skauto" radijo imtuvą. 

- Nereikia savęs smerkti, - santūriai paguodė misis Repler. -Tu 
negali galvoti apie viską vienu metu. O jeigu mėginsi, išeisi iš proto, 
ir iš tavęs nebebus jokios naudos. 

Trumpųjų bangų diapazone neaptikau nieko, išskyrus nenutrūks- 
tantį traškesį, o ilgųjų ruože viešpatavo gūdi bei grėsminga tyla. 

- Vadinasi, eteris tuščias? - paklausė Amanda. Man pasirodė, 
kad supratau, ką ji turėjo omenyje: mes nusigavome pakankamai toli 
į pietus, kad galėtume pagauti net kelias galingas Bostono radijo sto- 
tis: “VVRKO",“WBZ", “WMEX". Bet jeigu Bostonas taip pat... 

- Tai dar nieko nereiškia, - atsakiau Amandai. - Traškesys trum- 
pųjų bangų diapazone - tai paprasčiausi trukdymai. Rūkas, matyt, 
slopina ir radijo signalus. 

- Esi tikras, kad tik dėl to nieko nesigirdi? 

- Taip, - atsakiau aš, nors visiškai nebuvau tikras. 

Mes važiavome toliau pietų kryptimi. Pro šalį šmėkščiojo stulpai su 
nuotolio atžymomis, mažėjančiomis nuo maždaug keturiasdešimtosios 
mylios. Ties atžyma “1* bus Niuhampširo riba. Dabar judėjome daug 
lėčiau - dauguma vairuotojų nenorėjo pasiduoti, ir kelias buvo pilnas 
mašinų. Kelis kartus man teko išsukti už skiriamosios juostos. 

Maždaug dvidešimt po pirmos, kai aš jau pradėjau jausti alkį, Bi- 
lis sugriebė mane už rankos. 

- Kas tai, tėveli? Kas tai? 

Rūką užtemdė priekyje iškilęs šešėlis. Jis buvo didžiulis kaip kal- 
nas ir artėjo tiesiai į mus. Nuspaudžiau stabdžius, ir užsnūdusi Aman- 
da nulėkė į priekį. Kažkas ėjo pro mus, tik tiek ir galiu tiksliai pasa- 
kyti. Galbūt tai rūkas neleido mums įžiūrėti padaro, bet galėjo būti ir 
taip, kad paprasčiausiai mūsų protas nepajėgė jo suvokti. Būna tokių 
baisių bei tamsių reiškinių - ir, manau, tokių neįprastai gražių, - kurie 
tiesiog netelpa į siaurus žmogiškojo supratimo rėmus. 

Padaras turėjo šešias kojas, tą aš tikrai Žinau. Jo tamsiai pilka 
oda buvo nusėta rudomis dėmėmis, kurios, kad ir kaip būtų keista, 
priminė man pigmentines dėmes ant misis Karmodi rankų. Odoje 
tarp daugybės klosčių bei raukšlių knibždėjo šimtai rausvųjų vabzdžių 
su akimis ant stiebelių. Viena pilka raukšlėta koja nusileido visai šalia 
mašinos. Misis Repler vėliau pasakė, kad taip ir nesugebėjo įžiūrėti 
kūno apačios, nors užvertė galvą, kiek tik galėjo. Ji pamatė tik dvi cik- 
lopiškas kojas, kylančias aukštyn tarsi dvi gyvos kolonos ir galop iš- 
nykstančias rūke. 

Tam padarui žengiant pro “Skautą", pagalvojau, kad mėlynasis 
banginis, palyginti su juo, atrodytų kaip upėtakis. Kitaip tariant, tokio 
dydžio neįmanoma buvo net įsivaizduoti. Paskui padaras praėjo pro 
mus, bet dar ilgai girdėjome drebinančius žemę žingsnius. Kelio dan- 
goje liko tokie gilūs pėdsakai, kad nesimatė jų dugno, ir į kiekvieną 
galėjo tilpti mano “Skautas"". 

Kurį laiką visi tylėjome. Buvo girdėti tik mūsų kvėpavimas bei 
tolstantis pabaisos žingsnių dundesys. Paskui Bilis paklausė: 

- Tai buvo dinozauras, tėveli? Kaip paukštis, kuris įskrido į par- 
duotuvę? 

- Nemanau. Nemanau, kad tokio dydžio gyvūnai išvis kada nors 
egzistavo, Bili. Bent jau Žemėje. 

Vėl prisiminiau “Projektą “Strėlė"': kuo tie bepročiai galėjo ten 
užsiiminėti? 

- Gal jau važiuokime? - nedrąsiai paklausė Amanda. - Jis gali 
grįžti. 
Taip, gali. O gal dar keli tokie patys laukia mūsų priekyje. Ta- 
čiau nebuvo prasmės šito sakyti. Kažkur juk reikėjo važiuoti. Aš pa- 
variau mašiną pirmyn, sukinėdamas tarp tų klaikių pėdsakų, kol jie 
pasuko nuo kelio į šalį. 

Štai ir viskas. Liko tik vienas dalykas, apie kurį aš dar norėčiau 
papasakoti, bet kiek vėliau. Tik nelaukite kokios nors aiškios pabai- 
gos. Čia nebus tokių frazių, kaip “Ir jie išsigavo iš rūko į saulėtą naują 
dieną" arba “Kai mes pabudome, pagaliau atvyko Nacionalinės 
gvardijos kareiviai“ ar net klasikinio finalo “Visa tai įvyko sapne“. 

Manau, mano istorijos pabaigą būtų galima pavadinti “Finalu Al- 
fredo Hičkoko stiliumi". Taip raukydamasis sakydavo mano tėvas 
apie daugiareikšmes pabaigas, kurios leidžia skaitytojui arba žiūrovui 
pačiam nuspręsti, kuo viskas baigėsi. Tėvas visada su panieka atsi- 
liepdavo apie tokias istorijas, vadindamas jas “pigiais triukais". 

Mes apsistojome šiame “Hovard Džonsons“ motelyje jau tems- 
tant, kai toliau važiuoti tapo pavojinga. Prieš tai dar surizikavome 
pervažiuoti tiltu per Sako upę. Tiltas atrodė gerokai apgadintas, bet 
pro rūką neįmanoma buvo įžiūrėti, sveikas jis ar įgriuvęs. Tąkart 
mums pasisekė. 

Bet juk dar yra rytojus. 

Dabar jau liepos 23-10sio0s naktis, be penkiolikos pirma. Audra, 
tapusi viso šio košmaro pradžia, praūžė vos prieš keturias dienas. Bi- 
lis miega vestibiulyje ant čiužinio, kurį aš jam suieškojau. Amanda ir 
misis Repler įsitaisė šalia jo. Aš rašau pasišviesdamas dideliu kišeni- 
niu žibintuvėliu, o už lango trankosi į stiklą rausvieji vabzdžiai. Kar- 
tais, kai vieną iš jų nustveria atskridęs paukštis, pasigirsta garsesnis 
smūgis. 

“Skauto" bake liko benzino dar maždaug devyniasdešimčiai my- 
lių. Galima būtų bandyti papildyti baką čia - visai šalia yra degalinė 
“Ekson". Nors elektriniai siurbliai neveikia, manau, galėčiau išpum- 
puoti iš saugyklos truputį benzino. Tačiau... 

Tačiau tai reiškia, kad teks išlipti iš mašinos. 

Jeigu gausime benzino - čia ar toliau kelyje, - galėsime važiuoti 
pirmyn. Mat aš turiu kelionės tikslą. Apie tai ir noriu dar papasakoti. 

Žinoma, aš nesu iki galo tikras. Tas ir baisiausia. Galbūt mane 
apgavo vaizduotė, galbūt aš tiesiog išgirdau tai, ką norėjau išgirsti. O 
jeigu ir ne, vis tiek tikimybė išsigelbėti labai maža. Kiek dar mylių 
priešaky? Kiek tiltų? Kiek baisių padarų, tykojančių užpulti bei suėsti 
mano sūnų, klykiantį iš baimės ir skausmo? 

Aš nesu tikras, kad man nepasivaideno, todėl nieko nepasakiau 
Biliui, Amandai bei misis Repler... bent kol kas nepasakiau. 

Motelio valdytojo bute radau galingą radijo 1mtuvą, maitinamą 
baterijomis, su plokščia antena, išvesta pro langą į lauką. Aš įjungiau 
jį, pasukinėjau derinimo ratuką, paspragsėjau perjungėju, tačiau ne- 
girdėjau nieko, išskyrus traškesį ar visišką tylą. 

Ir kai jau ketinau išjungti imtuvą, pačiame trumpųjų bangų diapa- 
zono gale išgirdau - o gal man tik pasivaideno, kad išgirdau, - vieną 
žodį. 

Ir viskas. Aš klausiausi visą valandą, bet nieko daugiau nesulau- 
kiau. Jeigu tas vienas vienintelis žodis tikrai nuskambėjo, tai jis tik- 
riausiai prasiveržė pro kažkokį plyšį nepraleidžiančiame radijo bangų 
rūke, be galo mažą plyšį, kuris iškart po to vėl užsitraukė. 

Vienas žodis. 

Man reikia pamiegoti... jei galėsiu užmigti ir iki ryto nesapnuoti 
Olio Vikso, misis Karmodi bei prekių išnešiotojo Normo veidų... ir 
Stefos veido, ant kurio krenta šešėlis nuo plačių šiaudinės skrybėlės 
kraštų. 

Čia yra restoranas, tipiškas “Hovard Džonsons“ motelių restora- 
nas - su pietų sale ir ilgu, pasagos formos baru. Aš ketinu palikti 
šiuos lapus bare ant prekystalio. Galbūt kada nors kas nors suras 
juos bei perskaitys. 

Vienas žodis. 

Jeigu tik aš jį tikrai girdėjau. Jeigu tik... 
jam į ausį du žodžius. Žinote, kad nesapnuotų blogų sapnų. 

Du žodžius. 

Vienas iš jų tas, kurį girdėjau - “Hartfordas". Antrasis - “Viltis". 


Vertė 
Živilė SAMĖNAITĖ 

Kitados Bleizas buvo judrus, 
protingas vaikas. Kitados. 
Deja, jam nepasisekė: girtas tėvas 
sudaužė Bleizą taip, kad šis tapo 
protiškai neįgalus. 

Jo galvoje "apsigyveno" 

buvęs draugelis Džordžas, 
su kuriuo Bleizas nuolat tariasi 
visais svarbiausiais gyvenimo klausimais. 
Gan greit "abu" draugai sumano 
akiplėšišką nuotykį, kurį įgyvendinti 
turi Bleizas... 

